
Предговор 


Велики швајцарски историчар уметности и културе Јаков Буркхарт 
(1818-1897) својевремено је упозорио да и раздобља пропадања и расула 
имају свето право на наше разумевање. Уколико бисмо смели да у таквом 
размишљању одемо корак даље, а има добрих разлога да то учинимо, 
могли би да нагласимо како су епохе опадања и друштвених криза запра- 
во привлачније него оне у којима је владао беспрекоран поредак и у 
којима су бележени процват и успон. У то сам се и сам уверио бавећи 
се византијским XIV веком, периодом који је у историји Европе упамћен 
као „црно столеће”. 

Исход таквог истраживачког прегнућа била је књига Време Јована V 
Палеолош (1332-1391), делимично измењена и допуњена истоимена доктор- 
ска дисертација, која је објављена 1993. и те године добила Октобарску 
награду града Београда за науку. Књига је наишла на веома леп одјек и у 
међународној византологији, о чему сведоче прикази у водећим светским 
византолошким часописима као што су Byzantinische Zeitschrift (Минхен), 
Byzantion (Брисел) или Byzantinos Domos (Атина). Међутим, тираж књиге је 
распродат за изненађујуће кратко време током јесени 1993. године. 

Сада се у новом руху пред читаоцима појављује друго издање књи- 
ге које је у односу на прво претрпело минималне промене. Оно има и 
нови наслов Црно столеће, који сажето и метафорички, али и врло пре- 
цизно одражава садржину књиге, док је некадашњи наслов Време Јована 
V Палеолош (1332-1391) постао поднаслов. 

Захвалан сам проф. Влади Станковићу не само као рецензенту књи- 
ге него и као проучаваоцу византијске и, уопште, средњовековне про- 
шлости који има веома сличан истраживачки сензибилитет и поглед на 
историју и њене замршене токове. И овога пута нарочиту благодарност 
дугујем колеги Небојши Јовановићу, уреднику Завода за уџбенике, који 
је још једну моју књигу уврстио у узорну и већ етаблирану историјску 
библиотеку „Јазон". 

У Београду, 

октобра 2012. године Радивој Радић 

„Авај! Велике немаштане, у којој је било несрећно царсгво, у коме 
архонти беху богати, а цар (Јован V Палеолог) беше сиромах.” 

(Хроника о турским суптанима 26, 35 - 27, 1) 


Увод 


Стара је истина, неки би то с разлогом могли означити и као про- 
клетство заната, да су историчари - византолози и уопште медиевисти 
ни у ком случају не чине изузетак - непрестано разапети између 
обесхрабрујуће синтагме да историја није одмакла даље од предвиђања 
прошлости, само унеколико различитог од предвиђања будућности, и 
познате, већ прихваћене оцене према којој је она најегзактнија међу 
друштвеним наукама. Свесни овога двојства које носе као белег, али и 
као бакљу, отискују се истраживачи давних епоха у походе несталим 
световима, ареалима који су засути прахом протеклих деценија и столећа, 
са племенитим и каткад варљивим жељама да што је могуће више про- 
никну у срж прохујалих раздобља. У трагању их, као у заседи, чекају 
многе сумње и недоумице, па бивају упућени на оно што је преостало, 
понекад се и волшебно сачувало до наших дана, а то су углавном речи 
похрањене у шароликој изворној грађи. Јер, противречна је истина да су 
речи најнепостојакије, али ипак на крају и после свега једино оне остају. 

У покушајима да се бар мало разоткрије раздобл>е које је у средишту 
наше истраживачке пажње, а реч је о епоси византијског цара Јована V 
Палеолога (1341-1391), чије су границе одређене годинама његовог рођења 
и смрти, 1332. и 1391. - шире узевши двадесетим и деведесетим година- 
ма XIV столећа - суочили смо се са осетљивим питањем артикулације 
онога што је проистекло из изворне грађе, разнородне како по пореклу 
тако и по жанру. НаИме, овај период, отприлике седамдесет година дуг, 
у много чему је некохерентан и, што се извора тиче - овде мислимо на 
византијске источнике, који су наше главно упорипгге - раздвојен јасном 
демаркационом линијом на два умногоме различита дела. Први, који 
започиње 1321. и траје до 1354, обухвата време уочи царевог рођења, 
потом његово детињство и живот све до почетка самосталне владавине. 
Неопходно је нагласити да су нас вишеструки разлози подстакли да своје 
излагање - додуше, у донекле сажетом облику - отпочнемо већ 1321, 
дакле девет година пре доласка на свет Јована V Палеолога. Наводимо 

само главне: то је година када почиње први у низу грађанских ратова 
који су на особен начин обележили збивања у Царству XIV века; то је 
време када је Андроник II направио оштар заокрет у односима према 
папској курији и преговорима, уместо дотадашњег хладног држања, оз- 
начио смер којим се ишло у следећим деценијама; то је и раздобље у коме 
се Ана Савојска, мајка доцнијег василевса, обрела у Византији и у вези 
с тим политичка позадина другог брака Андроника III у светлости рас- 
пореда снага на Западу; то је, најзад, али можда и на првом месту, тур- 
ска опасност нарочито навепггена освајањем Брусе 1326. године. 

О томе периоду казују нам меродавно и крајње подробно двојица 
великана ромејске историографије, Нићифор Григора и Јован Кантакузин. 
Реч је о прворазредним писцима, који свеобухватно осветљавају догађаје 
у Царству прве половине XTV века и сретно се допуњују, али који као 
учесници описаних збивања нису увек могли да остану отпорни према 
пристрасности. Важније од свега је, међутим, да их одликују големо обра- 
зовање, изванредна обавештеност и ширина концепција о историји. Бу- 
дући да ће о њима бити више речи у дал>ем тексту, јер су били и актери 
и сведоци свога времена, овде им свесно нећемо указати већу пажњу, 
подсећајући само на основне чињенице о делима која су оставили иза себе. 

Знаменити полихистор Нићифор Григора, вероватно најсвестраније 
образовани интелектуалац кога је византијска цивилизација дала на сво- 
ме заласку, творац је Ромејске историје која се односи на догађаје од 1204. 
до 1359. године.' Ваља нагласити да почев од 1320. његово излагање 
постаје нарочито детаљно, а у завршним књигама и усковитлано стра- 
стима које је распламсала распра око исихазма, једног од кардиналних 
питања византијске унутрашње политике XIV столећа. 

На другој страни, цар и писац Јован Кантакузин, водећа личност у 
Царству свога времена, написао је особено историјско дело које изазива 
готово неподељено дивљење стручне јавности, мемоаре у којима су врло 


1 За основне податке о личности и делу Нићифора Григоре в. Guilland, Essai, 4 
sq.; Moravcsik, Byzantinoturcica, I, 450-453 (где су дати подаци о досадашљим 
издањима и преводима његове Ромејске историје); О. Закржевскал, Концепцил 
патриотизма Никифора Григорм (к вопросу о „греческом патриотизме" 
XIV в.), АДСВ 14 (1977) 85-95; Hunger, Literatur, I, 453-465; Виз. извори, 145-153 
(С. Ћирковић). Такође упућујемо на веома Језгровите али зато не мање садр- 
жајне и свеобухватне белешке у PLP (1977) № 4443. У нашем раду користили 
смо се бонским издањем историјског списа Нићифора Григоре (Greg. I, 3 sq.) 
које је, премда публиковано у другој четвртини прошлог столећа, још увек 
заправо најновије и важеће у византологији. Што се тиче писама Нићифора 

Григоре располагали смо најновијим издањем које је приредио Р. А. М. Leone. 

В. Greg. Epist II, 17 sq. 




опсежно и минуциозно описани догађаји од 1320. до 1354. године. По свој 
прилици настао на основу неке врсте дневника, овај спис помало аполо- 
гетског тона, једини је мемоарски текст изашао из пера неког василевса. 2 

Затрпани обиљем података из ова два извора - притом хотимице 
изостављамо немали фонд обавештења која потичу из осталих разно- 
врсних источника - били смо принуђени да у складу са захтевима које 
намеће тема начинимо одабир оних вести важних за историју Византије 
до почетка самосталне владе Јована V Палеолога, децембра 1354. године. 
То је неминовно водило и извесном сажимању изворне грађе и згушња- 
вању битних догађаја у свега неколико реченица, што је имало за после- 
дицу и опасност да се поједине појаве и збивања упрошћавају. 

Потпуно је другачији, међутим, други период који, сагласно пред- 
ложеној подели, обухвата време од 1354. до самог краја XIV века, 
раздобље о коме је сачувано упадљиво мање података него о претход- 
ном. Додуше, као Нићифор Григора и Јован Кантакузин саопштава 
одређени број вести, оскудних и фрагментарних, и за догађаје у првим 
годинама самосталне владавине Јована V Палеолога, али то ни у ком 
случају не умањује празнину која постоји у византијским источници- 
ма друге половине XIV столећа. 3 Управо тај хијатус у изворима који 


2 О Јовану Кантакузину и његовом делу више ће бити речи у даљем тексту. Овде 
наводимо само неке од основних радова који се углавном тичу његовог исто- 
ријског списа. В. Moravcsik, Bvzantinoturcica, I, 321-323; Т. Teoteoi, La conception 
de ]ean VI Cantacuzene sur l’Etat byzantin vue principalement a la lumiere de son 
Histoire, RESEE 13-2 (1975) 167-185; Hunger, Literatur, I, 465-476; A. Kazhdan, 
L’Histoire de Cantacuzene en tant qu’oeuvre litteraire, Byz. 50 (1980) 279-335; L. 
Mavromatis, Les historiens d Вугапсе: ]ean Cantacuzene, Bulletin de l’Association G. 
Budć 33 (1981) 81-88; PLP 5 (1981) № 10973; Виз. извори, 297-306 (Б. Ферјанчић). 
Занимање за ову особиту личност византијске историје присутна је одавно и 
не јењава ни у наше време. Није наодмет нагласити, на пример, да је још давне 
1699. године букурештански лекар Јован Комнин написао животопис ромејског 
цара Јована Кантакузина, спис који је непуна два столећа доцније издао X. Ло- 
парев. В. Ioainnis Comneni medici Vita Ioannis Cantacuzeni Romaeorum imperatoris, 
Edidit graece Chrysanthus Loparev Samarovensis, Petropoli 1888. O овоме делу и 
његовим изворима v. Е. Voordeckers, La ,Vie de Jean Cantacuzene” par Jean- 
Hterothče Comnene, ЈОВ 20 (1971) 163-169; D. Nicol, The Doctor-Phylosopher John 
Comnen of Bucharest and has Biography of the Emperor John Kantakouzenos, RESEE 
9 (1971) 511-536; И. Медведев, K вопросу об источниках „Жизнеописаних Иоан- 
на Кантакузина", Виз. врем. 36 (1974) 145-146. Ново издање овога животописа 
приредио је А. Keselopoulos, Bios tou autokratoros loannou ST tou Kantakuouzenou 
(e Ioasaf monahou) (1295-1383), Theologia 46 (1975) 571-610. 

3 Посебно o византијским изворима друге половине XIV столећа в. Р. Charanis, 
The Greek Historical Sources of the Second Half of the Fourteenth Century, Bulletin 
of the Polish Institute of Arts and Sciences in America 2 (1944) 1-6. 

зјапи између поменутих ромејских аутора, с једне, и тројице чувених 
историчара XV века, Георгија Сфранциса, Дуке и Лаоника Халкокон- 
дила, с друге стране, несретно се подудара са најважнијим годинама 
живота и царевања Јована V Палеолога и осуђује истраживаче на 
тегобно испитивање скученог фонда спорадичних и разбацаних по- 
датака (стога се у општим прегледима касновизантијске историје пре- 
ко догађаја из овог времена неретко прелази само овлаш и са неком 
врстом хитње). 

Из тих разлога смо приликом проучавања другог дела епохе Јована V 
Палеолога били упуђени на расута сведочанства, непотпуна и усамљена, 
пгго нас је стављало пред немало искушење, нешто налик на изазов са 
којим се суочава палеозоонтолог када на основу сачуване само једне 
кости неког давно изумрлог организма, тираносауруса или мамута, на 
пример, успоставља целину његовог скелета. Другим речима, то је по- 
ступак умногоме различит од оног коме смо прибегавали разматрајући 
почетне деценије раздобља које нас занима, где су релативно обшве из- 
ворних података и, што није без значаја, скромна царева улога у зби- 
вањима у Византији наметали потребу одређеног сажимања. Управо је 
сучељавање са та два готово супротна метода, са делимичним сабијањем 
догађаја и појава у периоду од 1321. до 1354. године - у ствари већ од 
1350, када је василевс коначно самостално ступио на велику позорницу 
Царства, напустили смо сажимање како бисмо његовој делатности по- 
клонили примерени простор и пажњу - и са васпостављањем целине из 
распршених те зато често и неповезаних одломака, својствених за раз- 
добље од 1354. до 1391, захтевало међусобно усклађивање и одмерену 
артикулацију како би се добио што је могуће конзистентнији изглед једне 
- иначе нимало хомогене - епохе која се поклапала са животом Јована V 
Палеолога. 

Другу половину XIV столећа, односно раздобље које је у сре- 
дишту наше пажње, на посебан начин осветљавају, као што је већ 
речено, касновизантијски историчари који су писали и деловали у 
XV веку. Сама та чињеница, наравно, посредно указује и на њихове 
ограничене домете, који проистичу из временске удаљености и из- 
весне сажетости, па понекад и недовољне прецизности описа догађаја 
чији савременици нису могли да буду. Непобитна је истина, међутим, 
да су то једини византијски наративни извори који говоре о збивањи- 
ма друге половине XIV века, што њиховим вестима даје посебну 
озбиљност. 

Тако су необично важни подаци које доноси чувени атински инте- 
лектуалац Лаоник Халкокондил, чије дубоко поимање историје не могу 



Да умање ни поједине нетачности у његовом спису. 4 Своје дело, које по- 
чиње врло кратким прегледом светске историје и затим у средиште ста- 
вља ширење Османског царства, он је писао тек негде средином друге 
половине XV столећа. За разлику од Халкокондила, Дука је писац скром- 
ног образовања и донекле скучених видика, али добра обавештеност о 
појединим збивањима и брижна приљежност да те вести једноставно 
саопшти дају његовом делу печат изузетне драгоцености. 5 Трећи из ове 
групе, Георгије Сфранцис, бави се искључиво историјом XV века, али 
проширена редакција његовог дела, такозвани Chronikon Maius, изашла 
испод пера Макарија Мелисена, митрополита Монемвасије и чувеног 
фалсификатора, током седамдесетих година XVI века, даје и корисне по- 
датке за другу половину XIV столећа. 4 

Особен значај за раздобље о коме је реч имају Кратке хронике, бре- 
вилоквентне забелешке писане народским грчким језиком и углавном 


4 О њему и његовом спису в. W. МШег, The Last Athenian Historian: Laonikos 
Chalkokondiles, The Joumal of Hellenic Studies 42 (1922) 36-49; E. Веселаго, Лао- 
ник Хапкокондип, „Историн" (из книги VIII), Виз. врем. 7 (1953) 431-444; исти, 
Историческое сочинение Лаоника Халкокондила (Отлт литературноп харак- 
теристики), Виз. врем. 12 (1957) 203-217; исти, Ехце раз о Лаонике Халкокон- 
диле и его историческом труде, Виз. врем. 14 (1958) 190-199; В. Греку, К воп- 
росу о биографии и историческом труде Лаоника Халкокондила, Виз. врем. 13 
(1958) 198-210; Moravcsik, Byzantinoturcica, I, 391-397; Н. Ditten, Bemerkungen 
zu Laonikos Chalkokondyles’ Deutschland-Exkurs, BF 1 (1866) 49-75; A. Wifstrand, 
Laonikos Chalkokondyles, der Lezte Athener. Ein Vortrag (Scripta Minora Soc. Hum. 
Litt. Lundensis 2), Lund 1972; H. Ditten, Zwei verschiedene „ Wien ” hei Laonikos 
Chalkokondyles, Byzantinobulgarica 5 (1978) 323-328; Hunger, Literatur, 1,485-490. 
У нашем раду користили смо се издањем које је приредио Е. Darko двадесетих 
година овога столећа. В. Chalc. I, 1 sq. 

5 В. Е. Черноусов, Дука, один из историков конца Византии, Виз. врем. 21 (1914) 
171-221; Moravcsik, Byzantinoturcica, I, 247-251; С. Красавина, Мировоззрение и 
социалоно-политические взглдм византипского историка Дуки, Виз. врем. 34 (1973) 
97-111; Hunger, Uteratur, I, 490-494; PLP 3 (1978) № 5685. У истраживању смо се 
ослањали на издање које је приредио румунски научник В. Grecu (Ducas 29 sq.). 

6 В. W. Miller, The Historians Doukas and Phrantzes, The Joumal of Hellenic Studies 46 
(1926) 63-71; R. Loenertz, Autour du Chronicon Maius attribue a Georges Phrantzis, 
MisceUanea Giovanni Mercati, Vol. Ш. Letteratura e storia bizantina (Studi e Testi 123), 
Citti del Vaiticano 1940, 273-311 (= Byzantina et Franco-Graeca, I, 3-44); J. 
Papadopoulos, Ai peri tou Georgiou Frantze diatrivai, Athina 1957, 21 sq.; Moravcsik, 
Byzantinoturcica, I, 282-288; V. Grecu, Georgios Sphrantzes. Leben und Werk. - Makarios 
MeUssenos und sein Werk. - Die Ausgahe, BSl 26 (1965) 62-73; Hunger, Literatur, I, 
494-499; A. Savvidis, Ho byzantinos historiografos tou 1E aiona Georgios Sfrantzes 
(Frantzes), Mikre myriobiblos 1, Athina 1983; R. Maisano, Vopera memorialistica di 
Sfranze dentro efuori i confmi deUa storia, ItaloeUenika. Rivista di cultura greco-modema 
1 (Napoli 1988) 111-122. Приликом рада били смо упућени на издање које је у 
Букурешту 1966. приредио V. Grecu. В. Pseudo-Phrantzes 150 sq. 

везане за неку временску одредницу, које постојећа знања не само до- 
пуњују него у приличној мери и проширују. 7 Следећу важну скупину 
извора чини богата писана заоставштина славног Димитрија Кидона, 
једног од водећих византијских интелектуалаца XIV века и дугогодишњег 
првог саветника Јована VI Кантакузина и Јована V Палеолога. Околност 
да је био одушевљени присталица домета западне цивилизације и искре- 
ни поборник уније даје његовим погледима особита обележја и лишава 
их уобичајене ромејске искључивости. 8 Наведени византијски извори 
представљају главно упориште у истраживању епохе Јована V Палеоло- 
га, али се целовита слика тог бурног раздобља не може стећи без кон- 
султовања источника неромејске провенијенције. 

По природи ствари, турски и уопште оријентални извори требало 
би, ради евентуалне комплементарности са византијским, то јест ради 
допуњавања и међусобног проверавања и вредновања, да буду такође 
веома важан ослонац у проучавању историје ромејске државе XIV сто- 
лећа. Одсуство савремених источника, с једне стране, као и добро по- 


7 О Кратким хроникама в. 3. Самодурова, К вопросу о матлх византипскмх хро- 
никах, Виз. врем. 21 (1962) 127-147; Р. Schreiner, Studien zu den ВРАХЕА ХРОНИ- 
КА, Miscellanea Byzantina Monacensia 6, Munchen 1967; 3. Самодурова, Греческие 
рукописи, содержаиџк малие византипские хроники, Виз. врем. 36 (1974) 139-144. 
У раду смо, наравно, располагали са узорним издањем немачког византолога Р. 
Schreiner-a. В. Kleinchroniken I, sq. Притом нисмо запоставили ни поједине Крат- 
ке хронике које су касније публиковане. В. Mioni, Сголаса, 73. Међутим, за нашу 
тему није било релевантних података у хроници коју је објавила 3. Самодурова, 
Неизданнаа греческах хроника из рукописи Государственного Исторического му- 
зеа, Виз. врем. 39 (1978) 201-225. Својевремено је, напоменимо и то, о вестима 
Кратких хроника које се односе на цркву писао К. Dyovouniotis, Ai ekklesiastikai 
eideseis ton Braheon Hronikon tou Sp. Lamprou, EEBS 11 (1935) 3-15. 

* Осим писама, чији je значај неизмеран, особену важност имају и остали списи 

Димитрија Кидона. Преглед његовог целокупног опуса дају Kiroika, Demetrius 

Cydones, 231-234 и Tinnefeld, Demetrios Kydones, I—1, 62-74. За најважније по- 
датке о овоме аутору в. Mercati, Notizie, 62-173; Н. -G. Beck, Die „Apologia pro 
vita sua" des Demetrios Kydones, Ostkirchhche Studien 1 (1952) 208-225, 264-282; 
Moravcsik, Byzantinoturcica, I, 244-246; Hunger, Literatur, I, 211 sq.; E Kianka, The 
Apology of Demetrius Cydones: A Fourteenth-Century Autobiographical Source, 
Byzantine Studies 7 (1980) 57-71; Tinnefeld, Demetrios Kydones, 1-1, 4-52; Kianka, 
Demetrius Cydones, 1 sq.; M. Поллковскал, Понимание патриотизма Димитри- 
ем Кидонисом, Сборшис Античнме традиции и византииские реалии [=: АДСВ 
17 (1989)] 45-52; PLP 6 (1983) № 13876; М. Поллковскал, К характеристике 
средневекового ученого (значение научноп дискуссии е понимании Димитрии 
Кидониса), АДСВ 20 (1983) (Развитие феодализма в централвнои и тго-вос- 
точнои Европе) 40-51; иста, Жизт и смерте e понимании Димитриа Кидони- 
са, АДСВ 21 (1984) 109-119; М. Поллковскал, Портретш византипских ин- 
теллектуалов. Три очерка, Санкт-Петербург 1998 2 , 19-151. 











зната чињеница да је у турске, односно персијске изворе каснијих веко- 
ва инкрустирано много легендарног, с друге стране, умногоме 
дискредитује њихову ваљаност. Уз то, потпуна хронолошка непоузданост 
и источњачки разливена нарација, која заправо служи апологетском тону, 
само додатно упућује на опрез. 9 Упркос томе, вредност турских извора 
не треба сасвим потцењивати, поготово ако се узме у обзир релативна 
оскудност података у византијским врелима за другу половину XIV века, 
али су они ипак неупотребљиви за поједина доказивања и прецизнија 
одређивања. Другим речима, источници обавештења оријенталног по- 
рекла, условно речено, више могу бити од користи као нека врста 
илустрације за појаве и догађаје познате из осталих извора него што се 
могу користити као потпуно независни и веродостојни сведоци збивања 
о којима говоре. 

Отежавајућа околност за турске изворе који се односе на другу по- 
ловину XIV века представља и чињеница да већина од њих још практич- 
но није ни издата или је публикована на начин непримерен строгим за- 
хтевима модерне историографије. Међу изворима о којима је реч - све су 
то списи настали тек у XV, XVI па чак и у XVII столећу, дакле знатно 
после збивања о којима казују - поменућемо само неке: Ашик-паша Заде, 
Мехмед Нешри, Идрис Битлиси, Садедин, Шукрулах, Уруџ, Кемал-паша 
Заде, Мунеџимбаши. 10 Њима можемо придружити и Енверија који описује 
догађаје до средине XIV века и умногоме допуњује корифеје византијске 
историографије Јована Кантакузина и Нићифора Григору.' 1 У нашем раду 


5 Ова се оцена, напоменимо, односи и на староосманске хронике непознатих 
аутора. В. Altosmanischen Chroniken, 5 sq. 

10 О вестима из дела Ашик-паше Задеа које се односе на касновизантијску исто- 
рију расправљао је А. Savvidis, То ergo tou tourkou hronikografou Asik-Pasa-Zade 
(с.1400-с.1486) os pege tes ysterobyzantines kai proimes othomanikes periodou, Deltio 
Kentrou Mikroasiastikon Spoudon 3 (1982) 57-71 ( = Byzantinotourkika meletemata. 
Anatypose arthron 1981-1990, Athina 1991, 33-47). Ваља напоменути да су од- 
ломке у хроници Мунеџимбашија (1631-1702) који се тичу Македоније преве- 
ли А. Матковски - К. Аручи, Македонија во хрониката Сахаиф Ул-Ахбар од 
Мунеџимбаши (1363-1499), Историја, год. XVII, бр. 2 (Скопље 1981) 231-252. 
Такође упућујемо и на расправу N. Moschopoulos, Не Ellas kata топ Eblia 
Tselempe, EEBS 15 (1939) 145-181, 16 (1940) 321-363 у којој се коментаришу 
подаци чувеног турског путописца XVII столећа, Евлије Челебије, који се од- 
носе на Грчку. На овом месту желео бих да се захвалим турколозима др Душан- 
ки Бојанић и др Радмили Тричковић, затим др Александру Фотићу и угледном 
сарајевском оријенталисти Салиху Траку, који су ми дали веома драгоцене 
савете о турским и уопште оријенталним изворима за XIV век. 

" Реч је о римованој турској хроници коју је узорно издала I. Melikoff-Sayar у 
Паризу 1954. године. Cf. Enveri 45 sq. 














Црно сшопеће 


поглавито смо се ослонили на дела Мехмеда Нешрија и Идриса Битлисија, 
не само због њихове релативне доступности него и руковођени чињеницом 
да се ради о писцима који су, ако изузмемо Ашик-пашу Задеа, временски 
најближи догађајима који нас занимају. Ипак, мора се признати, они су 
још увек прилично далеко од њих, па међу турколозима и оријенталисти- 
ма, што је нарочито важно, слове као извори првог реда. 

За име Мехмеда Нешрија везано је пуно различитих непознаница, 
али се сматра да је био професор медресе у Бруси и да је деловао за 
време султана Бајазита II (1481-1512) и Селима I (1512-1520). Његово 
дело Oinegano света) описује утлавном турску историју до 1517. годи- 
не. Што се тиче периода који нас занима, својствене су му како све вр- 
лине тако и већ истакнуте мане карактеристичне за оријенталне изворе. 12 
Савременик Мехмеда Нешрија био је Идрис Битлиси, који је после бо- 
равка на двору персијских владара доспео, негде око 1501. године, у Ца- 
риград, код Бајазита II и био учесник многих важних догађаја какав је, 
на пример, нешто касније био поход Селима I на Египат. Овај образова- 
ни дворски историчар писао је на персијском језику, а главно му је дело 
Осам рајских башта (Хешт бихишт) - две стотине година турске исто- 
рије, подељене на осам поглавља од којих је свако било посвећено по 
једном султану почев од Османа I до Бајазита II. 13 Турски извори, поно- 
вимо то још једанпут, за нашу тему били су ипак од другоразредне вред- 
ности управо због њихових поменутих недостатака. 14 


12 Одличну студију о Мехмеду Нешрију и његовом делу написао је V. Menage, 
Neshri’s History of the Ottomans. The Sources and Development of the Text (London 
Oriental Series 16), London 1964. Ми смо ce у раду користили преводом који је 
објавио Глиша Елезовић. В. Мехмед Нешри 11 сл. 

13 Превод који смо користили сачинио је сарајевски оријенталиста Салих Трако 
према једном од седам сачуваних рукописа, оном који је похрањен у Загребу. 
В. Idris Bitlisi, 160 sl. За основне податке о животу и делу Идриса Битлисија в. 
S. Trako, Bitlisijev opis Balkanskog poluostrva, POF 12-13 (1962-63) 212-214 (где 
je наведена основна релевантна литература). Такође в. М. Мехмет, Хроника 
Идриса Битлиси в качестве истории покоренип Балканского Полуострова Typ- 
ками, RESEE 3 (1965) 95-129. 

' 4 Када је у питању раздобље које нас занима, а то је, шире узевши, XTV столеће, 
турски архиви нису ни од какве помоћи из једноставног разлога што у њима 
за овај период нема одговарајућих докумената. В. F. Babinger, Relazioni Visconteo- 
Sforzesche con la Corte Ottomana durante il secolo XV, Alti del Convegno di studi 
su la Lombardia e l'Oriente, Milano 1963, 9 (=Aufsatze und Abhandlungen zur 
Geschichte Siidosteuropas und der Levante, Ш, Munchen 1976, 186 n. 5). Такође в. 
P. Witteck, Les archives de Turquie, Byz. 13 (1938) 691-699. Ca тих разлога, између 
осталог, добија на значају веома добра књига Beldiceanu-Steinherr, Recherches, 59 
sq. Упућујемо и на већ класичну књигу F. Bahinger, Die Geschichtsschreiber der 
Osmanen und ihre Werke, Leipzig 1927. 












Западни извори, уосталом као и оријентални, за епоху Јована V Па- 
леолога, присталицу уније и чак конвертита у римокатоличку веру, пред- 
стављају веома важно упориште без којег се не може ни замислити обра- 
зовање једне објективне слике о византијској историји друге половине 
XIV века. На првом месту наводимо акта папске канцеларије, многоброј- 
на и крајње занимљива и поуздана, из којих сазнајемо разне подробности 
замршеног и вишезначног односа између Цариграда и Свете столице, 
односно, шире узевши, хришћанског Истока и хришћанског Запада. 15 

Осим докумената папске курије, од првостепене важности су и пода- 
ци сачувани у појединим делима италијанских хроничара. Ту пре свега 
мислимо на изузетан спис браће Вилани, фирентинских угледника и људи 
од пера: ТЈовани Вилани је хронику пратио до 1348, а даље догађаје до 
1363. описао је његов брат Матео Вилани, док је њихов рођак Филипо 
Вилани дело завршио збивањима до 1364. године. 16 Поред њих ваља на- 
вести и венецијанског хроничара Рафена Карезинија, настављача познатог 
млетачког дужда Андрије Дандола, писца који описује догађаје од 1343. до 
1388. године. 17 Врло је драгоцена, такође, и хроника коју је написао Да- 
нијеле Чинацо, 18 а ту је још, на пример, и дело Тјан ТЈакома Каролда, као 

ls Документи папске курије који се тичу односа са Византијом углавном су пу- 














Црно cuionehe 


и Annales Genuenses ТЈорђа Стеле. 1 ’ Западне изворе спретно употпуњују, 
поред осталих, и житије светог Петра Томе, који је био чувени nuntiuis 
apostolicus на Истоку и титуларни латински патријарх Цариграда, као и 
животопис познатог пустолова Карла Зена. 20 Драгоцени подаци западних 
извора, потребно је упозорити, у много случајева су унели више светлости 
и реда међу догађаје о којима знамо непотпуно или каткад и врло пристра- 
сно на основу византијских односно неких других извора. 

Најзад, али никако не и на последњем месту, указаћемо на још неке 
изворе које смо у већој или мањој мери користили приликом покушаја 
да што свеобухватније проучимо епоху Јована V Палеолога. Драгоцену 
потпору пружала нам је богата збирка сачуваног нумизматичког и ди- 
пломатичког материјала, а жеља нам је такође била да и у хагиографским 
делима пронађемо понеко зрнце историјске истине које бисмо потом 
могли да уградимо у слику збивања на источном Средоземљу друге по- 
ловине XIV столећа. Међутим, будући да су житија светих, сагласно 
начелима хагиографске литературе, више окренута њиховим аскетским 
подвизима, чудима која су чинили и уопште духовном ревновању, а мање 
чињеницама од ширег историјског значаја - добро је знано да су писци 
житија светаца углавном били загледани у вечност и заокупљени уни- 
верзалним питањима односа између Бога и човека - наши напори на 


је 1958. године у Венецији приредио V. Lazzarini. В. Chinazzo, Cronica, 7 sq. 
Уопште о млетачким хроникама за ову епоху в. F. Thiriet, Les chroniques 
venitiennes de la Marcienne et leur importance pour l'histoire de la Romanic greco- 
venitienne, Mćlanges de l’ficole fran^aise de Rome 66 (1954) 241-292 (=VR, Etudes 
sur la Romanie greco-venitienne Xe-XVe siecles, London 1977); A. Carile, Aspetti 
della cronachistica veneziana nei secoli XIII e XIV (La storiografia veneziana fino al 
secolo XVI. Aspetti e problemi, a cura di A. Pertusi. Firenze 1970), 75-126. 

19 Kao што je познато, хроника Ђан Тјакома Каролда још увек није издата. Међу- 
тим, вредно истраживање спровела је Џ. Хризостомидис и посебно осветлила 
оне вести које се тичу византијске историје од 1370. до 1377. године. В. Ј. 
Chysostomides, Studies оп the Chronicle of Caroldo, with special references to the 
history of Byzantium from 1370 to 1377, OCP 35 (1969) 123-182. Што ce тиче дела 
Ђорђа Стеле, потребно је нагласити да ra је публиковао још L. А. Muratori у 
RIS XVII coL 951-1318. Ми смо имали могућност да консултујемо издање које 
је 1975. у Болоњи објавила G. Р. Balbi. В. Stella, Annales Genuensis. Подробну 
студију о овоме извору написала је G. Balbi, Giorgio Stella e gli „Annales 
Genuenses", Miscellanea Storica Ligure II (Milano 1961) 125-215. 

20 Ново издање житија светог Петра Томе приредио је Ј. Smet у Риму 1954. годи- 
не, снабдевши ra добрим коментаром и додацима. В. Ufe ofPeter Thomas, 53 sq. 
C друге стране, животопис чувеног млетачког пустолова Карла Зена, који оп- 
исује буран животни пут венецијанског угледника обухватајући период од 
1334. до 1418, публикован је у више наврата. Ми смо се послужили издањем 
које је изашло у Венецији 1858. године. В. Vita di Carlo Zeno, 21 sq. 










том плану ипак нису дали прижељкиване резултате, али су, треба истаћи, 
унеколико оплеменили понекад сувопарно набрајање и тумачење одређе- 
них историјских података. Најпоучнији пример за то су изванредно жи- 
вописне вести - каткад на самој ивици која одваја историјско од леген- 
дарног, похрањене у Житију Максима Кавсокапивита?' 

Не можемо а да не поменемо и податке, додуше ретке али стога не 
мање драгоцене, трију хроника које су писане грчким језиком али које 
не припадају византијским изворима: хроника Михаила Панарета, 22 ки- 
парска хроника Леонтија Махераса 23 и Хроника о турским султанима. 24 




















Црно стоп 


Да бисмо о личностима, догађајима и местима добили мало питорескнију 
слику од оне коју нам нуде наративни а поготово дипломатички и други 
извори, веома радо смо посезали за различитим источницима, најчешће 
за путописима ходочасника или путника намерника који су из разних 
разлога походили Византију. Тако су у нашем раду своје место нашле и 
белешке Ибн Батуте, Стефана Новгородског, Лудолфа Зудхајма, Руја Гон- 
залеса Клавиха или Игњатија из Смоленска. 

Хладни и немушти језик бројки казује, сасвим јасно и недвосмислено, 
Да је Јован V Палеолог био василевс који је најдуже седео на цариградском 
престолу - ако занемаримо извесне прекиде, скоро педесет година, од 1341. 
до 1391 - дакле, више него било који од преко стотину византијских ца- 
рева који су се смењивали током хиљадугодишње историје Царства По- 
казало се да чак ни та чињеница, сама по себи прилично изазовна и под- 
стицајна, ипак није привукла дужну позорност неког истраживача 
прошлости Византије који би у целини обрадио епоху овога владара. 

Постојало је, додуше, знатно занимање за западну политику Јована V 
Палеолога, основно усмерење његове државничке делатности у првој 
половини самосталне владавине, а исход таквог научног интересовања 
су и две књиге, незаобилазна и већ класична студија Оскара Халецког, 
публикована још давне 1930. у Варшави, 25 и монографија коју је написа- 
ла Василики Нерандзи-Вармази, а која је објављена у Солуну 1981. годи- 


tourkon soultanon (tou Barberinou ellen. kodika 111), Thessaloniki 1960, 27-49, 82 
мишљењг je да je Хроника o турским султанима својеврсна парафраза, али 
прилично самосвојна и умногоме независна, дела Франческа Сансовина које је 
у Венецији публиковао најпре 1571. и потом 1573. године, те да је настала 
после 1573, али у сваком случају пре почетка XVII века. Међутим, оно што је 
најважније, оба поменута аутора, и Г. Зорас и Е. Захариаду, слажу се да је реч 
о извору чији су значај и важност неспорни. Од дела која су настала у XVI 
столећу, напоменимо и то, а која се углавном тичу османске историје навешће- 
мо још нека. Поред споменутог Франческа Сансовина (В. Gl’Annali Turcheschi 
overo vita de principi della casa Othomana ne quali si discrivono di tempo in tempo 
tutte le guerrefatte dalla natione de Turchi in diverse provincie del mondo con molti 
particolari della Morea et delle case nobili dell'Albania et dell’imperio et stato de Greci, 
Venetla 1573), подсећамо и на спис Јоханеса Леунклавиуса (В. Ј. Leundavius, 
Annales sultanorum osmanidarum, PG 159, 579-650). Околност да ови аутори 
пишу са двовековне удаљености од догађаја који нас занимају, природно, уне- 
колико хендикепирају њихове напоре, те их у раду нисмо посебно користили. 
Употребили смо, међутим, извесне податке које користи Теодор Спандуњино, 
такође каснији писац. В. Spandugnino, 144-145. Такође в. Byzantium, Europe, and 

the Early Ottoman Sultans 1373-1513. An Anonymous Greek Chronicle of the 

Seventeenth Century (Codex Barberinus Graecus 111), transl. and annot. M. 
Philippides, New Rochelle, New York 1990, 12-17. 

25 Halecki, Vn Empereur, 9 sq. 









не. 26 Све остало су веома многобројни и углавном ваљани чланци и 
расправе који се баве само појединим питањима и аспектима његове дуге 
и, мора се признати, прилично неуспешне владавине. 27 Наша је жеља 
била да на основу што је могуће већег фонда изворног материјала, хете- 
рогеног како по пореклу тако и по жанру, дамо целовиту слику једне 
уистину неконзистентне епохе, раздобља када је неумитно пропадало 
једно хришћанско царство, заробљено сопственом анахроношћу и неспо- 
собношћу да евентуално пронађе неке начине како би превладало кризу 
која га је стрмоглавце водила у пропаст, и када се, на другој страни, 
силно уздизало једно ново исламско царство, које је у каснијим векови- 
ма постало најјача држава ондашњег света. Јер, чини се, није чак ни 
неодмерено рећи да су последњих сто година византијске историје запра- 
во само увод у велику повест османске државе. 


26 Nerantzi-Varmazi, Byzantio kai Dyse, 36 sq. 

27 Упућујемо на прегледну белешку о Јовану Палеологу која ie објављена у PLP 9 
(1989) № 21485. 



ПрОЛОГ 


Почело је каталанском пустоловином на самом почетку XIV века, 
једном од најнеобичнијих епизода у позновизантијској историји. У пи- 
тању је колоплет догађаја који су уследили после доласка чувене ратничке 
компаније Каталанаца у Византију с јесени 1303. године. Царство, које 
је због неочекиваног обрта било стављено на искушење највишег степе- 
на, показало је своју очигледну немоћ. Позвана да помогне цару Андро- 
нику II Палеологу у борби против Турака, плаћеничка војничка дружи- 
на се после неколико победа над исламским ратницима у Малој Азији 
због неких несугласица са цариградском владом окренула против Визан- 
тије. 28 Неспособни да се одупру, Византинци су преживели неколико 
страшних година и пустошења који су били гори него у време најезди 
разних азијских народа или крсташа. 

Хроничар Рамон Мунтанер, учесник и сведок подвига каталанске 
компаније, у опису догађаја од 1305. до 1307. године, наглашава да су, 
господарећи Тракијом, дошљаци са Иберијског полуострва „опустошили 
област која је унаоколо обухватала растојање од десет дана пута и од 
месног становништва опљачкали су све, тако да више ништа није оста- 
ло да се узме.” 29 

У те вести Рамона Мунтанера потпуно се уклапају подаци сачувани 
У једном српском извору - Житију архиепископа Данила II - где је ос- 
тало записано: „... подигоше се многи народи, и великом силом спре- 
мивши се за борбу, завојеваше многе крајеве грчке земље, чак до самог 
Цариграда, и све опустеше, и заробљенике одведоше у ропство.” 30 


28 Острогорски, Историја , 460-463; Laiou, Andronicus, П, 158-226. 

29 Ramon Muntaner, Crdnica. Text I notes per E. Bague, I, Barcelona 1927, VI, rev. M. 
CoU i Alentorn, Barcelona 1951-1952 (= Colleccić Popular Barcino 19, 141-148), 
№ 221, p. 59. 

30 Животи краљева u архиепископа српских, написао архиепископ Данило и дру- 
ги, изд. Т). Даничић, Загреб 1866, 340. Превод: Л. Мирковић, Архиепископ 
Данило, Живоши краљева и архиепископа српских, Београд 1935, 257-258. 




Црно cuionehe 


Сличан опис доноси и византијски историчар Нићифор Григора, 
који наглашава да су Каталанци читаве две године правили упаде и у 
ненасељену пустињу претворили не само приобални појас него и знатне 
делове унутар континента. Затим су, увидевши да ту не могу себи наћи 
довољно прехрамбених намирница, решили да крену даље и да пљачкају 
све што им се нађе на путу док за себе не пронађу угодно и безбедно 

Пошто су опустошили све што се на простору Тракије могло опу- 
стошити, Каталанци су прешли планински масив Родопа и сместили се 
у Касандрији, где су боравили од 1307. до 1309. године. 32 Одатле су се 
устремили на атонске манастире „јер ови завојевавши дођоше са свим 
силама на Свету Гору и опколивши је, разграбише сва богатства сабрана 
у њој, и скоро је сву опустеше”. 33 једном речју, Каталанци су у првој 
деценији XIV века постали ноћна мора Византијског царства. 

У то време било је веома ризично путовати и уопште кретати се 
кроз области Македоније које гравитирају ка Халкидици „јер тада се није 
могла наћи ниједна стаза којом би се могло ићи мирно, без борбе и 
ратника”.* Византијски писац Тома Магистар, у похвалном говору цару 
Андронику II Палеологу, оставио је сведочанство коме није потребан 
било какав коментар: „Ништа, дакле, нису оставили недирнуто својом 
навалом, напредујући по тој области све до самог краја, ни планину, ни 
равницу, ни јаме, ни гребене, ни обалу, ни путеве, ни подножје планина, 
ни шуме, ни брежуљке, ни увале, ни шпиље, ни ливаде, ни њиве, ни 
лугове. Све је уништено, све је нападнуто. Све је пуно мртвих и лешева 
и великог убијања и страшног за све покоља. А потоци крви, уместо 
неког другог таласа, текли су на све стране...” 35 

Пустошења каталанских плаћеника одјекнула су и далеко ван визан- 
тијских земаља. У већ више пута навођеном српском извору налазимо 
сличан приказ: „Тешко је описати све зло које је тада снашло људе, јер 
горе и пећине, брда и долине, и сва распућа беху пуна мртвих телеса. 


!1 Greg. 1, 244-245. 

32 Острогорски, Историја, 461-462. 

35 Животи краљева и архиепископа, 340. Превод: Мирковић, Архиепископ Дани- 
no, 258. Уп. М. Живојиновић, Житије Данипа II као извор за ратовања Ката- 
панске компаније, ЗРВИ 19 (1980) 256. 

и Животи краљева и архиепископа, 345. Превод: Мирковић, Архиепископ Дани- 
no, 261. Уп. Живојиновић, Житије Данила II, 258. 

15 Presbeutikos pros ton basilea Andronikon ton Palaiologon, ed. I. E Boissonade, 
Anecdota Graeca, II, Paris 1830 (reprint: 1962), 219-220. Уп. Живојиновић, Жи- 
тије Данипа II, 258. 



Пролог 


нагих и непогребених, дајући страшан и дирљив призор гледаоцима.” 36 
У наставку можемо да прочитамо следеће: „Јер тела људи сасецаху као 
пољску траву, јер не беше места, где не лежаху мртваци. Божанствене 
цркве и многи домови падоше, и нестадоше многа места, тако да се нису 
могла лако ни познати (где беху)... Јер тада не беше дома у коме није 
било плача.” 37 

Византинци су свакако могли да одахну када су се плаћеници са 
Иберијског полуострва упутили даље на запад и када су преко Тесалије 
- тада још увек сепаратистичке грчке државе ван домашаја скиптра ва- 
силевса у Цариграду - спустили у средљу Грчку, где су срушили крсташку 
државну творевину Атинско војводство и на његовим рушевинама 1311. 
године основали сопствену државу. 38 Међутим, мучан утисак није могао 
брзо да ишчили и још је дуго притискао житеље Царства. 

Овакав почетак XIV столећа за Византију није наговештавао ништа 
добро. 


34 Живоши краљева и архиепископа, 348. Превод: Мирковић, Архиепископ Дани- 
ло, 264. Уп. Живојиновић, Житије Данила II, 260. 

37 Животи краљева и архиепископа, 354. Превод: Мирковић, Архиепископ Дани- 
ло, 268-269. Уп. Живојиновић, Житије Данила II, 264. 

3! Острогорски, Историја, 463; К. Setton, Catalan Domination ofAthens 1311-1388 
(Variorum Reprints, Revised Edition), London 1975, 9 sq. 





УОЧИ НОВЕ ЕПОХЕ 


Отворени сукоб који се разбуктао у пролеће 1321. године, а у коме 
су на супротним странама стајала двојица ромејских царева, деда Ан- 
дроник II и унук Андроник III Палеолози, неоспорно је означио почетак 
једне нове епохе у повесници Византије, епохе грађанских ратова који 
су Царство потпуно исцрпли и учинили неотпорним према све сна- 
жнијим суседима. Претходно раздобље, посебно треба нагласити, није 
познавало ову појаву која је на својеврстан начин, судбоносан и погубан, 
обележила времена која су потом уследила. Раздор између два василевса 
из династије Палеолога, који су имали исто име, наметнуо се тако својим 
значајем као важна прекретница у унутрашњем, а с обзиром на мешање 
страних сила и не само унутрашњем, животу државе Ромеја. Стога се 
може истаћи да је историја византијског XIV столећа - историја испуње- 
на честим и заморним грађанским ратовима који су потресали и саме 
темеље Царства - заправо и започела, условно речено, 1321. године из- 
бијањем сукоба између Андроника II и Андроника Ш. Грађански су ра- 
тови, додајмо и то, на фаталан начин одредили не само владавину Јова- 
на V Палеолога (1341-1391) него и читав његов живот. 

Положај Византијског царства на спољнополитичком плану опре- 
дељивали су променљиви и веома сложени односи како са најближим 
суседима тако и са удаљеним европским силама. 39 У оквиру широке међу- 
народне политике коју је Андроник II водио са пуно енергије, вишезна- 
чне и замршене везе са Западом, у приличној мери оптерећене мучним 
наслеђем прошлости, заузимале су особито место. Снажном антилатин- 
ском расположењу, које је у Византији постојало још од њених првих 
непосреднијих додира са Западном Европом, остварених у време Првог 
крсташког рата, током последњих деценија Х1П столећа придружила се 

39 Литература о овоме раздобљу ромејске историје врло је обимна, а овом при- 
ликом свесно смо се ограничили само на најопштије радове. В. Острогорски, 
Историја, 446 сл.; Историн Византии, 72 сл. (К. Осипова); Nicol, Last Centuries, 
114 sq.; Laiou, Andronicus II, 32 sq. 



и непрестана зебња за сам опстанак Царства. Та зебња, са којом су Ви- 
зантинци крочили и у XIV век, потхрањивана је не само туробним 
сећањима на претходно столеће, то јест на Четврти крсташки рат и про- 
паст ромејске државе, него и свим потоњим покушајима Запада, грозни- 
чавим и истрајним, да поново угрози Цариград. 

Премда је Михаило VIII Палеолог (1259-1282) на самом крају своје 
владе, захваљујући сјајној дипломатској вештини, отклонио главну опа- 
сност оличену у мегаломанским претензијама Карла Анжујског, на Запа- 
ду ипак нису сасвим згасли планови за подухват који је у најдалеко- 
сежнијим стремљењима претпостављао рушење Византијског и обнову 
Латинског царства. Мада су с временом губиле на замаху и ширини, 
овакве тежње су још постојале, изазивајући код Ромеја оправдану бојазан 
за тековине оснивача последње византијске династије. За Византију су 
посебно значајни били односи са две италијанске републике чије су се 
повести тесно преплитале са ромејском, а које су често биле у позицији 
да осим политичког на Царство врше и снажан економски притисак. И 
док се за везе са "ђеновом, у току владавине Андроника II, може рећи да 
су углавном биле добре, дотле је Венеција увек била спремна да подржи 
сваку акцију уперену против василевса. У ствари, Млеци су били једна 
од најревноснијих међу оним снагама на Западу које су Византинце зду- 
шно подсећале на могућност уништења њихове државе. Да ствари по 
Царство буду још неповољније, неретко се дешавало да у међусобним 
размирицама Венеције и Ђенове највише страда управо Византија." 


1 Будући да су везе између Царства и италијанских република Венеције и Ђено- 
ве, и уопште односи Византије и Запада крајем XIII и у прве две деценије XIV 

столећа представљали веома значајан чинилац у животу државе Ромеја, при- 

родно је да су одавио привлачили велику пажњу истраживача. Наводимо 
наЈважниЈе радове. В. Kretschmayr, Venedig, П, 179 et passim; Hodgson, Venice, 
241 sq.; Mffler, Essays, 283-290; Heyd, Commerce, I, 247 et passim; R. Lopez, Storia 
delle colonie genovesi nel Mediterraneo, Bologna 1938, 41 sq.; A. Baffly, La Serenissime 
republique de Venice, Paris 1946, 123 sq.; Острогорски, Историја, 446-465; R. 
Lopez - I. Raymond, Medieval Trade in the Mediterranean World, New York 1955, 
60 et passim; H. Соколов, Венецил u Византин при первих Папеопогах (1263-1328), 
Виз. врем. 12 (1957) 75-96; исти, Образование венецианскоп колониапвноп им- 
nepuu, Саратов 1963, 358 сл.; Chrysostomides, Venetian Privileges, 268 sq.; Laiou, 
Andronicus 11, 43 et passim; W. McNeffl, Venice. The Hinge of Europe 1081-1797, 
Chicago - London 1974, 46-66; G. Musso, Navigazione e comercio Genoveze con il 
Levante nei documenti dell’ archivio di stato di Genova (Secc. XTV-XV), Roma 1975, 
19 sq.; Balard, La Romanie genoise, 55 et passim; F. Lane, Storia di Venezia, Torino 
1978; Oikonomides, Hommes d’affaires, 23-33; J.-C. Hocquet, Le sel et la Fortune de 
Venice, I (Production et monopole), Lffle 1982 2 , 219 et passim; Nicol, Byzantium and 
Venice, 212-245. 









На Балканском полуострву, где је ромејска држава изгубила некада- 
шњу улогу најмоћнијег такмаца, кадрог да пресудно утиче на одлучујућа 
збивања, њен положај с временом је бивао све више стешњен. Два 
супротна тока, опадање Византије с једне, а стално нарастање моћи Србије, 
с друге стране, у знатној су мери пореметили давнашњи распоред снага. 
Српска држава, која је за владе краља Милутина (1282-1321) доживела 
снажан успон и надирући према југу недвосмислено наговестила у коме 
смеру сежу њене амбиције, 41 лагано је од Бугарске преузимала примат 
јаче словенске државе на северним византијским границама. За ромејско 
царство не мање значајна била су нерешена питања која су се тицала 
односа са сепаратистичким грчким државама у Тесалији и Епиру, с обзи- 
ром на разумљиву и природну жељу византијских царева да под свој 
скиптар ставе и ове области, као уосталом и оне у средњој Грчкој и на 
Пелопонезу. 42 И, најзад, никако не би требало пренебрегнути старог ро- 
мејског супарника - бугарско царство. 43 Нема сумње, ипак, да су за Ви- 
зантинце на Балканском полуострву најважнији били односи са српском 
државом, што су на најбољи начин показале деценије које су уследиле. 
Мора се признати, међутим, да су се преломни догађаји по Византију 
збили заправо на малоазијском тлу. 

На додиру два столећа, тринаестог и четрнаестог, у пределима севе- 
розападне Анадолије, дакле не тако далеко од саме византијске престо- 
нице, дошло је до покрета који је означио прекретницу у светској исто- 


41 За епоху краља Милутина упућујемо само на најопштија дела: Јиречек, Исто- 
puja, I, 189-202; Историја народа lyiocnaeuje, I, 346-351 (М. Динић); L. 
Mavromatis, La Fondation de l’Empire serbe. Le kralj Milutin, Byzantina Keimena kai 
Meletai 10, Thessalonique 1978, 15-71; Историја српско! народа, I, 437-448 (Љ. 
Максимовић), 449-475 (C. Ћирковић) (где је дата и целокупна релевантна ли- 
тература). 

42 О приликама које су током две почетне деценије XIV столећа биле у некада- 
шњим византијским областима Епиру, Тесалији, средњој Грчкој и на Пелопо- 
незу в. I. Romanos, Peri tou despotatou tes Epeirou. Historike pragmateia, Кегкуга 
1895, 50-63; Zakythinos, Despotat, I, 66-73; Setton, Catalan Domination, 1-36; 
Longnon, Empire, 292-313; Thiriet, La Romanie Venitienne, 155-164; Bon, La Moree 
frangue, 151-202; Ферјанчић, Tecanuja, 126-164; Crusades III, 104 sq. (R Topping); 
Nicol, Despotate, П, 35-80. 

43 O историји Бугарске током првих двадесетак година XTV века в. П. Ников, 
Историа на Видинското кннж ecmeo до 1323 година, Годишник на Софиискил 
университет. Историко-филологически факултет 18 (1922) 1-124; Б. Цветкова, 
Бплгаро-еизантипските отношенин през царуването на Teodop Светослав, 
Известил на семинарите при Историко-филологически факултет на Софиискил 
университет 3 (1948) 1-31; П. Мутафчиев, Историл на бглгарскил народ (681- 
1323), Софил 19862, 332-338; Историл на Бшгарил, III, 290-309 (В. Позелев - Л. 
Иончев). 

рији. Претходно се, под победоносним налетима силних татарских 
хорди, које су средином XIII века изазвале праву пометњу у областима 
предње Азије, 1243. распао Иконијски султанат. На његовим рушевинама 
настали су многобројни емирати.* 1 Рум је формално постојао и у сле- 
дећим деценијама, додуше у стању потпуног расула, лагано одумирући 
све до последњих година првог десетлећа XIV века. 

У почетку полако, могло 6и се рећи и једва приметно, започело 
је уздизање једне до тада готово безначајне пограничне државице, негде 
на рубу ондашњег исламског света, у областима Битиније. Настала на 
граници два антагонистичка организма, иконијског који је био у распа- 
дању и византијског који је преживљавао дубоку кризу, у прожимању 
родовских елемената са феудалним нашла је ону снагу која јој је обезбе- 
дила силан и брз успон. Оснивач те државе, одлучни и даровити вођ 
полуномадских Туркмена, Осман I (1288-1326), био је само један од мно- 
гобројних газија, односно ратника који се боре за ислам, а њена покре- 
тачка идеја била је такозвана газа - свети рат против неверника - чији 
циљ, бар у начелном облику прокламован, није био да уништава него да 
потчињава невернички свет.“ 

“ С. Cahen, Pre-Ottoman Тигкеу. А general survey of the material and spiritual culture 
and history c. 1071-1330, London 1968, 136-138, 269 sq.; H. Inalcik, The Rise ofthe 
Turcoman Maritime Principalities in Anatolia, Byzantium and Crusades, BF 9 (1985) 
179-217; Жуков, Змиратм, 14-19. 












Према мишљењу многобројних истраживача, пресудан догађај који 
је Османа довео на историјску позорницу била је победа над визан- 
тијским најамничким трупама код Бафеона, недалеко од Никеје, извоје- 
вана 27. јула 1302. године.* 6 Та значајна победа над хришћанима обезбе- 
дила му је престиж међу осталим газијама који су се потом, долазећи из 
свих крајева Анадолије, просто сјатили под његову заставу. 47 На тај на- 
чин, врло полетно апи не и мање темељно, отпочео је успон нове држа- 
ве која је убрзо прихватила традиције и институције несталог Иконијског 
султаната. 48 Управо је та држава, један и по век доцније, срушила Визан- 
тијско царство. 

Показало се да ромејско царство није имало довољно снаге да се 
успешно супротстави турској лавини, пред којом је сасвим попустио 
византијски одбрамбени систем на источним границама. Покушаји Ан- 
дроника II да спречи потпуни слом у Малој Азији, било сопственим 
снагама било одредима страних најамника, Аланима и Каталанцима, нису 


Problem pojave osmanske driaive, POF 35 (1985) 211-221 зналачки расправља o 
овим сложеним питањима и упозорава да П. Витек и Ф. Кеприли не покуша- 
вају да истраже унутрашње промене у том друштву у периоду образовања 
државе, а не дају ни одговор како се то друштво преобразило у државну 
заједницу и како је Осман постао војнополитички вођ и оснивач нове државе 
и династије. Будући да би нас дубље упуштање у све подробности ових сло- 
жених питања далеко одвело навешћемо само још неколико радова који се баве 
почецима и коренима османске државе: YV. Longer - R. Blake, The Rise of the 
Ottoman Turks and its Historical Background, The American Historical Review 37 
(1932) 468-505; Amakis, Othomanoi, 71-132; Д. Еремеев, Зтногенез Турок (про- 
исхождение и основнме зтапи зтническоп истории), Москва 1971, 125-136; 
Иналџик, Османско Царство, 9-13; С. Imber, The Ottoman Empire 1300-1481, 
Istanbul 1991, 15 sq.; Историја ОсманскоГ царства, прир. Р. Мантран, прев. Е. 
Миљковић-Бојанић, Београд 2002, 13 сл. 

46 Georges Pachym<ires, Relations historicjues, IV, ed. A. Failler, Paris 1999, 332-333. У 
старијој литератури, али и у неким новијим радовима ова је битка погрешно 
датована у 27. јул 1301. Cf. Arnakis, Othomanoi, 127; The Cambridge Medievail 
History IV-1, Byzantium and its Neighbours, Cambridge 1966, 759 (F. Taeschner); 
Иналџик, Османско Царство, 79. Међутим, још је далеке 1937. П. Витек у при- 
казу првог издања Кратких хроника, које су приредили С. Ламброс и К. Аман- 
дос, упозорио [Cf. Byz. 12 (1937) 321] да се ова битка мора датовати у 1302. 
годину. О значају те турске победе в. Laiou, Andronicus II, 91; Nicol, Last 
Centuries, 134-135; Иналџик, Османско Царство, 79; Жуков, Змиратш, 23. 

47 В. Гордлевскии, Государство Сепвджукидов Малоп Азии, Москва -Ленинград 
1941, 15, 52 (= Изабранние сочиненил, I том, Исторические работм, Москва 
1960, 35, 80) упозорава да податак према коме је последњи селџучки султан 
наредио да се Осману I пошаљу бубањ и застава, симболи државне незави- 
сности Рума, не одговара историјској истини и припада предању. 

48 Иналџик, Османско Царство, 12. 

се показали делотворним и доживели су брз крах. 4 ’ Последица таквог 
стања, по Ромеје жалосна и неминовна, био је губитак скоро свих обла- 
сти на Истоку, тако да се тамошња граница знатно померила према за- 
па ДУ- Десило се, на тај начин, да је Никеја, која је некада, уосталом и не 
тако давно, била средиште царства које је обновило Византију сада 
постала само релативно безначајна погранична тврђава. 

Судбоносна збивања у западној Анадолији била су праћена застра- 
шујућим призорима масовног бежања ромејског живља, које је у панич- 
ној журби хитало према лукама на источној обали Мраморног мора, како 
би се одатле докопало спасоносног европског копна. Од оних који су 
успели да умакну турској опасности, како је записао један савременик, 
неки су нашли уточиште у оближњим малоазијским градовима, а други 
су, голи и боси, приспели у Тракију. 5 ” Византинцима је, у ствари, на Ис- 
току остало, попут усамл>ених малих острва у огромном архипелагу, само 
неколико утврђених градова, као што су, поред Никеје, били Никомедија, 
Филаделфија, Бруса, Сард, Магнезија и Лопадион, потом лука Хераклеја 
на Понту, док су Фокеја и Смирна припадале Тјенови. 51 Целокупну ви- 
зантијску трагедију у Малој Азији, сав ужас и осећање немоћи пред тур- 
ском најездом, згуснуо је Нићифор Григора у свега неколико речи, у 
језгровиту реченицу пуну слутње и опомене: „У то време са истока је 
покуљало читаво море несрећа, баш као да су изненада хиљаде ветрова 
скупа похујали и све су горе и доле усковитлали и растерали”. 52 


а. АНДРОНИК II - КРАЈ ВЛАДАВИНЕ (1321-1328) 

Рат између Андроника Старијег и Андроника Млађег, проистекао у 
великој мери из побуда личне природе, био је превасходно борба за власт 
између два василевса и није имао ону социјалну димензију каква је била 
својствена борбама које су у Византији вођене касније, четрдесетих го- 
дина XIV столећа. Истовремено, био је то сукоб два супротстављена 
гледипгга, судар два поколења која су се разилазила у погледима на кључ- 
на питања о будућности државе Ромеја. Не може се, додуше, порећи да 
је стање у коме се Царство налазило последњих година изузетно дуге 


Острогорски, Исшорија, 459-463; Nicol, Last Centuries, 133-148; Laiou, Andronicus 
II, 89-90, 134 sq. 

50 Greg. I, 214. 

51 Wittek, Mentesche, 18; Острогорски, Историја, 459. 

52 Greg. I, 214. 

владе Андроника II (1282-1328), притиснуто финансијском истрошено- 
шћу и незавидним положајем на спољнополитичком плану, знатно по- 
годовало појави раздора. 

У Византији је тињало незадовољство изазвано политиком старог 
цара, будући да се за његове владавине обим државе осетно смањио. Уз 
то су нека важна и богата острва у источном Средоземљу дошла под 
власт појединих италијанских породица. Оне су, додуше, признавале вр- 
ховну власт василевса, али је та зависност била веома лабава. Стога се 
осетила извесна потреба да се нешто промени. Међутим, тренутак ни- 
како није био повољан за избијање грађанског рата, уколико се уопште 
и за један тренутак може рећи да је погодан за сличне унутрашње по- 
тресе. 

На једној страни били су времешни Андроник II, који је тада већ 
био превалио шездесету годину живота, а на престолу седео готово че- 
тири деценије, и његов главни саветодавац и најближи пријатељ, знаме- 
нити Теодор Метохит, и сам у доби од преко педесет година. За старог 
автократора се не би могло рећи да је у Царству уживао неку нарочиту 
популарност, али је као прави Византинац био особито обазрив у пре- 
стоници, добро свестан снаге и значаја које је имало тамошње јавно 
мњење. Будући да није био ратник и човек од дела, тегобним војним 
походима претпостављао је боравак у Цариграду и дружење са уским 
кругом интелектуалаца. Многе од његових замисли, било да су се тица- 
ле спољне било унутрашње политике, одавале су ипак примерну држав- 
ничку разборитост. 53 


' Старија историографија имала је углавном приличио негативно мишљење о 
државничким способностима Андроника II Палеолога. Као илустрацију на- 
вешћемо само један пример. Флоринскии, Спавхне и Византин , 6-7 истиче да 
је Андроник Старији био недалековид, плашљив и неспособан. Било је, нарав- 
но, и другачијих мишљења, углавном заснованих на његовој оданости право- 
слављу, односно на чињеници да је Андроник II одлучно раскинуо са унио- 
нистичком политиком свога оца Михаила VIII. Тако Соколов, Всепенские судеи, 
5 пише да је Андроник Старији био један од најбољих царева средњовековне 
Византије. Сажету оцену о овом василевсу, веома реалну и ослобођену било 
какве пристрасности, даје Острогорски, Историја, 447-448 упозоравајући да 
је упркос многобројним грешкама предузео низ важних и увиђавних мера које 
су, међутим, због тадашњег стања имале ограничен домет. Најзад, неизмерне 
су његове заслуге за велики културни полет Царства, означен као „ренесанса 
Палеолога”. Најпотпунију оцену владавине Андроника II, у којој су узете у 
обзир све његове позитивне и негативне одлике, доноси Laiou, Andronicus II, 
1 et passim (где je наведена и целокупна старија литература). В. такође и 
Papadopulos, Genealogie, № 58, 35-36; Mavrommatis, Palaiologoi, 26 sq.; PLP 9 
(1989) № 21436. Личност Теодора Метохита, главног сарадника Андроника II 

На другој страни налазила се група веома даровитих и необично 
славољубивих византијских аристократа, тада у узрасту од око двадесет 
пет година, представљајући један нови нараштај који је одлучно почео 
да ступа на историјску позорницу. Међутим, показало се, током грађан- 
ског рата, а и доцније, да ова скупина младих великаша није била посеб- 
но јединствена. Личне амбиције појединаца, које су се каткад не само 
међусобно укрштале него и сасвим искључивале, неретко су бивале у 
раскораку са општедржавним интересима. Стожер око кога су се окупља- 
ли млади племићи био је Андроник III, размажен и понекад младалачки 
вехементан, по много чему сушта супротност деди Андронику II, тре- 
звеном и побожном старцу. Поседовао је прилично солидно образовање, 
а као ратник далеко је надмашивао не само деду него и оца Михаила IX, 
што је условило да његова популарност како у војсци тако и у народу 
буде већа од њихове. 54 Примерна војничка срчаност младог василевса 
била је праћена изванредном вичношћу у витешким надметањима, што 
су му не без дивљења признавали и Западњаци, иначе веома меродавни 
у тим стварима. Неумереност и расипност су га, с друге стране, при- 
сиљавали да често позајмљује новац, чак и од Тјеновљана из Галате, на 
опште згражање Андроника Старијег. Уз страст према лову, о којој се 
чуло надалеко, 55 и неотпорност према женским чарима, својствена му је 
била и неизмерна жудња за влашћу. 56 


и једног од највећих интелектуалаца које познаје византијска историја, одавно 
је привлачила пажњу научника, па је стога и литература о њему веома обим- 
на. Овде упућујемо само на неке од важнијих радова. В. I. Sevčenko, Etudes sur 
la polimique entre Theodore Mitochite et Nicephore Choumnos, Bruxelles 1962, 3 sq.; 
PLP 7 (1985) № 17982; Виз. извори, 63-77 (И. Тјурић) (где је уз изванредан 
портрет овога ромејског угледника наведена и целокупна одговарајућа лите- 
ратура); Е. de Vries-van der Velden, Thiodore Mitochite: Une revaluation, 
Amsterdam 1987. 

' Упркос извесним пропустима, најмеродавнија и најподробнија студија о Ан- 
дронику Млађем је: Bosch, Andronikos Ш, 1 et passim (са старијом литерату- 
ром). Ваљане оцене о овоме цару дају и Острогорски, Историја, 465-475 и 
Nicol, Last Centuries, 159-189. В. такође и Флоринскии, Андроник Младшип, il 
сл.; Papadopulos, Genealogie, № 68, 43-44; Mavrommatis, Palaiologoi, 37 sq.; PLP 
9 (1989) № 21437. 

‘ Флоринскии, Андроник Младшип, 124 истиче да су и Турци добро знали за 
цареву слабост према лову. Једном приликом, када су размењивали дарове - 
било је то у време када се Андроник Ш већ налазио на цариградском престо- 
лу - емир Орхан му је, између осталог, поклонио и ловачке псе. 

‘ Greg. 1, 285 истиче да је Андроник III, коме је почело да смета дедино и очево 
покровитељство, стремио царској власти, али био је свестан да му је то немо- 

гуће док су Андроник II и Михаило IX били у животу. Стога је маштао чак и 

о томе да влада Јерменијом, постојбином своје мајке, или да буде господар 

Иако се Андронику Млађем не могу порећи таленат и одлучност 
државника, непобитна је чињеница да је прави вођ ове групе младих 
магната био неодољиви Јован Кантакузин, без сумње најистакнутија 
личност византијске историје XIV столећа. 57 Са енергијом достојном ди- 
вљења, он је више од пола века давао главни смер политици Царства, у 
зависности од околности некад више а некад мање, најпре као велики 
доместик, потом као узурпатор, затим као цар и најзад као монах, по- 
невши са пуним правом помпезни назив pater patriae. si У сенци његове 
гигантске личности која је обележила читаво раздобље, а каквих је у 
византијској историји било мало, налазио се и сам Андроник III, његов 
вршњак и друг из детињства. Потребно је истаћи да је личност Јована 
Кантакузина, врсног дипломате и војсковође, на известан начин дала 
печат и животној судбини потоњег цара Јована V Палеолога. 

Рођен као посмрче, 59 Јован Кантакузин је одрастао уз енергичну и 
снажну личност мајке, Теодоре Палеологине, која је у неколико махова 
и сама активно учествовала у политичким збивањима. 60 Можда ове бит- 
не чињенице из његове биографије, прерана очева смрт и упућеност на 
мајку, нису без извесног значаја када се траже узроци својеврсног недо- 


на Пелопонезу, Лезбосу, Лемносу или неком од егејских острва. Cf. Nicol, Last 
Centuries, 161. 

57 У византијској историји ретке су личности попут Јована Кантакузина, о који- 
ма је толико писано, а истовремено и са тако много контроверзи. Поред лите- 
ратуре коју смо поменули у уводном поглављу, а која се махом односи на њега 
као писца, овде ћемо навести само неке главне радове: Parisot, Cantacuzene, 
1-312; Флоринскии, Андроник Младшип, 87 сл; Максимовић, Попитичка ynoia, 
121-193; Nicol, Kantakouzenos, № 22, 35-103; Weiss, Joannes Kantaikuzenos, 5 et 
passim; Matschke, Fortschritt und Reaction, 23 et passim; Fatouros - Krischer, 
Kantakuzenos, I, 1-14; PLP 5 (1981) № 10973, 94-96; Виз. извори, 297-306 (Б. 
Ферјанчић); D. Nicol, The Reluctant Emperor. A biography of John Cantacuzene, 
Byzantine Emperor and monk, c. 1295-1383, Cambridge 1996, 29 sq. Будући да je 
литература o Јовану Кантакузину збиља огромна, у даљем тексту биће речи и 
о осталим радовима који су посвећени овој можда најзанимљивијој личности 
касновизантијске историје. 

5 * Максимовић, Попитичка ynoia, 182. 

59 Сасвим оскудна сведочанства о оцу Јована Кантакузина, у изворима није сачу- 
вано чак ни његово име, довела су и до појаве крупних грешака у покушајима 
Да се васпостави биографија овог ромејског угледника. Флоринскии, Андроник 
Младшип, 96 н. 2 сматрао је да је отац Јована Кантакузина био управник на 
Пелопонезу између 1308. и 1316, што је касније углавном прихваћено у историо- 
графији. Он је, додуше, био на тој дужности али много раније, отприлике од 1286. 
до своје смрти 1294. године. О личности оца Јована Кантакузина в. Nicol, 
Kantakouzenos, № 20,27-30. О поменутој хронолошкој заблуди око његовог слу- 
жбовања на Пелопонезу cf. Fatouros - Krischer, Kantakuzenos, I, 236-237 n. 107. 


21, зо-: 













статка решености Јована Кантакузина, оне решености која захтева да се 
ствари истерају до краја по сваку цену . 61 Ипак, највећа трагика његове 
личности огледала се у потпуном нескладу између изузетне частољуби- 
вости, па и, зашто не рећи, изванредних способности, с једне, и стешње- 
них и тегобних прилика у којима је морао да делује, с друге стране. Уочи 
избијања грађанског рата, Јован Кантакузин, иначе веома богат магнат, 
имао је само скромну титулу великог папије . 62 

Нешто старији од Андроника III и Јована Кантакузина био је Сир- 
гијан, човек сјајних способности али и приличне несталности, у коме је 
горела огромна амбиција . 63 Он је својевремено друговао још са престо- 
лонаследником Михаилом IX, а његова су стремљења у својим најодва- 
жнијим облицима сезала чак до круне византијског цара . 64 Прекомерна 
славољубивост и склоност ка сплеткарењу којима се може придружити 
и одсуство било какве доследности, осим оне везане за властито узди- 
зање, донели су му не само многобројне неприлике у каријери него и 
непријатну репутацију бунтовника. Чињеница је, међутим, да је он оди- 
грао главну улогу у првој фази грађанског рата . 65 

Донекле у сенци претходне тројице, али и не мање важан члан ове 
групе био је Теодор Синадин, припадник врло угледне аристократске 

породице и ваљан војсковођа.“ И, најзад, уз поменуту четворицу визан- 
тијских племића налазио се и Алексије Апокавк, скоројевић који се из- 
двајао незнатним пореклом. Припадао је оном слоју нових богаташа који 
су се, спретно користећи немирна времена, силно уздигли и стекли ве- 
лико богатство. Амбиције Алексија Апокавка, који је био типичан homo 
novus међу наведеним угледницима и кога су остали ипак држали на 
извесној дистанци, није хендикепирала околност да је био скромнијег 
порекла . 67 За своје брзо уздизање највише је дуговао сопственој способ- 
ности за финансијске послове и махинације, као и наклоњености Јована 
Кантакузина . 68 Сви поменути млади великаши, можда са изузетком не- 
што старијег Теодора Синадина, пожелели су у неком тренутку током 
година које су уследиле да се нађу на самом врху државе Ромеја. Збиља 
се радило о групи младих људи, несумњивих способности и политичког 
дара, који су сматрали да је куцнуо час да на себе преузму бригу о даљој 
судбини Византијског царства. 

Обично се сматра, не без разлога, да је породична трагедија у кући 
владајуће династије убрзала раздор између два Андроника. Потребно 
је нагласити да је извесна анимозност свакако посгојала већ и раније, 
будући да је Андронику Млађем све више почињало да смета дедино 
и очево покровитељство. Андроник Старији је, с друге стране, са 
забринутошћу и нерасположењем гледао на унуков раскалашан и ла- 
комислен живот. Својевремено је Андроник III - не би то требало 
губити из вида - као први унук био дедин истински миљеник , 69 тако 


66 О личности и каријери Теодора Синадина в. R. Guilland, Etudes de titulature et 
de prosopographie byzantines. Le Protostrator, REB 7 (1949) 168-169 ( =Recherches, 
I, 485-486); Bosch, Andronikos 111, 16 sq; Максимовић, Поспедње iogune, 177-185; 
Weiss, Kantakuzenos, 24 sq; C. Hannick - G. Schmalzbauer, Die Synadenoi. 
Prosopographische Untersuchung zu einer byzantinischen Familie, JČB 25 (1976) № 
24 136-137; P. Lemerle, Actes de Kutlumus, Paris 1988 2 , 68-69, 344-345. 

67 Мрачни путеви којима je Алексије Апокавк, ношен великом амбицијом при- 
дошлице и скоројевића, ходио ка врховима византијског друштва, нису могли 
а да не привуку позорност истраживача. Наводимо неколико радова: R. 
Guilland, Etudes de civilisation et de litUrature byzantines 1: Alexios Apocaucos, Revue 
du Lyonnais 1921, 523-541; A. Xyngopoulos, Agios Demetrios, ho Megas Doux ho 
Apokaukos, Hellenika 15 (1957) 122-140; S. Eyice, Alexis Аросаидие et Viglise 
byzantine de Selymbria (Silivri), Byz. 34 (1964) 77-104; Weis, Kantakouzenos, 25 sq.; 
Matschke, Fortschitt und Reaktion, 133-152; PLP 1 (1976) № 1180, 109-110; Мак- 
симовић, Алексије Апокавк, 173 сл. Такође в. Р. Magdalino, Byzantine Churches of 
Selymbria, DOP 32 (1978) 309-318. 

68 Nicol, Last Centuries, 164. 

69 Greg. I, 283 истиче да je Андроник II толико волео Андроника III да је све 
првородне и непрвородне синове, кћери и унуке стављао на друто или треће 

да је врло рано проглашен за василевса. 70 Било је предвиђено да после 
Михаила IX њему припадне цариградски престо. С временом је, међу- 
тим, све више долазило до узајамног удаљавања деде и унука, тако да 
је кобни догађај, у ствари, само до крајности оголио нетрпељивост која 
је веђ тињала. 

Догађај о коме је реч, иначе веома често навођен у литератури, ти- 
цао се једне љубавне пустоловине Андроника Млађег која се потпуно 
неочекивано завршила великом несрећом. Једне ноћи док је млади цар 
био са својом милосницом, његови су људи, скривени око куће, приправ- 
но чекали у заседи. Та жена, отменог порекла и слободног понашања, 
имала је, наиме, младог и наочитог љубавника због кога је василевс био 
врло љубоморан. Игром случаја, десило се да управо туда, јашући на 
коњу, прође деспот Манојло, млађи брат Андроника 1П, који је заправо 
и тражио младог цара. Пошто га у тешко прозирној тами нису препо- 
знали, из заседе су деспота обасули правом кишом стрела и смртно ра- 
нили, уверени да се ради о супарнику њиховог господара. 71 Вест о нечу- 
веној породичној несрећи дубоко је потресла Михаила IX, чије је здравље 
ионако било прилично нарушено. Будући да је већ био у жалости због 
недавне смрти ћерке Ане, погибија сина Манојла повећала је његов бол 


место, и уколико би то случај захтевао без оклевања би био спреман да их све 
замени за свог миљеника. 

70 Питање проглашења Андроника III за василевса изазвало је доста распри у 
византологији. Старија историографија предлагала је 1316. годину, а такво 
датовање може се срести и у појединим новијим радовима. Cf. F. Dolger, Die 
Vrkunden des Johannes-Prodromos-Klosters bei Serrai, Sitzungsberichte der 
Bayerischen Akademie der VVissenschaften, Philosophisch-historische Abteilune 9 
(1935) 19 n. 1 (исти аутор ce за наведену хронологију залагао у још неким 
својим касниЈим радовима); Papadopulos, Genealogie, 43; Bosch, Andronikos III, 9 
n. 2; Laiou, Andronicus II, 285; Nicol, Last Centuries, 160. Постоје, међутим, и 
другачија датирања. Grierson, Coins, 285 предлаже 1317. годину, мада без било 
каквог дубљег залажења у подробности. Ф. Делгер, који се својевремено зала- 
гао за 1316, доцније се приклонио 1314. години, као времену када је Андроник III 
проглашен за василевса. Cf. Dolger, Schatzkammem, № 7, 39-42. Овакво дато- 
вање прихватила је Christophilopoulou, Ekloge, 236 али је у једном потоњем раду 
исправно закључила да је проглашење Андроника III за василевса морало бити 
обављено пре фебруара 1313. године. Cf. Christophilopoulou, Problema, 387 sq. 
И, најзад, Љ. Максимовић, О времену проташења Андроника III Палеолога за 
цара, ЗРВИ 16 (1975) 119-122 тај чин датује у време од 1308. до фебруара 1313. 
године. В. и Ферјанчић, Савладарство, 330-331. 

71 Ову несрећну епизоду, која је у дом Палеолога унела толико раздора, саопшта- 
ва Greg. I, 285-286. Уп. Острогорски, Историја, 465-466; Bosch, Andronikos III, 
12-13; Laiou, Andronicus Ц, 285; Nicol, Last Centuries, 161. O деспоту Манојлу 
Палеологу в. Ферјанчић, Деспоти, 41-42; PLP 9 (1989) № 21511. 

до неподношљи вости. 72 Опхрван страшном судбином породице, губитком 
двоје од четворо деце, преминуо је у Солуну 12. октобра 1320. године. 73 

Смрт Михаила IX, који је био навршио четрдесет и три године жи- 
вота, сасвим је пореметила односе између два Андроника и на веома 
драматичан начин у први план истакпа питање престолонаследника. 
Крајње озлојеђен најновијим скандалом Андроника Млађег, а истовре- 
мено и сам очајан због смрти сина и погибије унука, Андроник Старији 
је сасвим изгубио разумевање за унукове младалачке несташлуке и почео 
озбиљно да размишља о новом наследнику престола. У обзир је дошао 
још један његов унук, Михаило Катар, ванбрачни син деспота Констан- 
тина и једне служавке. 74 Чинило се да је будуђност Андроника III, оца 
доцнијег цара Јована V Палеолога, опасно угрожена. 


Почешак сукоба 

Зима 1320/1321. протекла је у поларизацији снага која се испољава- 
ла у обострано опрезним и прикривеним припремама. Под изговором 
да спремају одбрану Тракије од напада Бугара и Татара, сарадници Ан- 
дроника Млађег су почели да окупљају војску у Једрену. 75 Обазриви Ан- 
дроник Старији је, на другој страни, подозревајуђи да унук нешто спре- 
ма, решио да ослободи тамнице пинкерна Сиргијана, како би овај 
надзирао младог цара. При томе ипак није био довољно обазрив јер је, 
како су догађаји показали, потценио превртљивост амбициозног аристо- 
крате. Пошто је од Андроника III добио обећања, ојачана заклетвом да 


11 Ана Палеолог, кћи Михаила IX, била је удата најпре за епирског владара 
Тому (1296-1318), а потом и за његовог убицу Николу Орсинија, грофа 
Кефаленије, који је наследио своју жртву и владао Епиром од 1318. до 1323. 
године. Међутим, већ 1320. сестра Андроника 1П је умрла, нешто пре смр- 
ти Михаила IX. Cf. Cant. I, 13. О Ани Палеолог в. van Dieten, Gregoras, II—1, 
101 n. 2, 194 n. 192, II—2, 377-378 n. 475; Nicol, Despotate, II, 75 sq.; PLP 9 
(1989) № 21344. 

73 O датуму смрти Михаила IX сазнајемо из неколико извора. Cf. Greg. I, 277; 
Cant. 1, 14. Поред наведених главних источника за ову епоху, трагичан догађај 
је одјекнуо и у три Кратке хронике. Cf. Kleinchroniken, 76 с 11c, 92 № 2, 351 № 
2. О Михаилу IX Палеологу в. Papadopulos, Genealogie, № 59, 36-37; Б. Ферјан- 
чић, Михаило IX Tlaneonoi (1277-1320), ЗФФ 12-1 (1974) 333-356; PLP 9 (1989) 
№ 21529. 

74 О сину деспота Константина Палеолога, Михаилу Катару, в. Papadopulos, 
Genealogie, 37-38; PLP 5 (1981) № 10141. 

75 Историп Византии, III, 125 (Г. Литаврин). 

ће бити удостојен високим положајима и да без његове сагласности 
ништа неће предузимати, Сиргијан је младом василевсу разоткрио пла- 
нове Андроника II. У међувремену, у напрегнутој атмосфери узајамног 
неповерења, деда је настављао да јавно ниподаштава унука упркос саве- 
тима својих најближих људи, али је, када су то прилике захтевале, зази- 
рући од евентуалног покрета унукових пријатеља, био спреман и на 
патетичне сцене помирења. 76 Прилично колебљиво држање младог васи- 
левса, који је био склон да верује Андронику II, претило је да опасно 
компромитује његове најбоље пријатеље, заговорнике одлучног деловања. 
Тако су Јован Кантакузин и Теодор Синадин били приморани да напусте 
престоницу, док је дедино неискрено и изнуђено обећање да ће Андро- 
нику Ш оставити престо омекшало решеност младога цара. И управо 
када се Андроник II спремао да га заточи, Андроник Мпађи је, упозорен 
од патријарха Герасима I (1320-1321), 77 напустио Цариград и похитао 
према Једрену, где су га нестрпљиво ишчекивали сарадници и пристали- 
це. Десило се то после Ускрса, у ноћи између 19. и 20. априла 1321. го- 
дине. 78 Грађански рат се више није могао избећи. 

Неке околности су ишле у прилог младим завереницима. То се пре 
свега односило на расположење становништва Тракије, које никако није 
могло бити наклоњено старом цару, када се зна да је Андроник II прет- 
ходно повећао порезе, и на тај начин довео тадашњи живаљ до крајње 
границе финансијске изнурености. Притом не би требало губити из вида 
чињеницу да је Тракија, уз поједине делове Македоније, тада била једина 
византијска провинција из које се новац сливао у државну благајну. А 
потребе за новцем биле су заиста велике. 75 Ревност, застрашујућа ревност 
рекли бисмо, са којом су скупљачи пореза обављали свој задатак, као да 
се радило о правом надметању, и огромна количина новца коју су саку- 
пили за кратко време, поготово када се имају у виду скучене територије 
Царства које су подлегале пореским обавезама, оставиле су дубок утисак 
на Нићифора Григору, који је записао како држава пропада а годишњи 


76 Greg. I, 313. Уп. Историх Византии, III, 125 (Г. Литаврин). 

77 Greg. I, 315. Занимљиво је да је током исте ноћи када је упозорио младог цара, 
дакле пре јутра 20. априла 1321. године, патријарх Герасим преминуо. Cf. Cant. 
I, 94; Greg. I, 319; Kleinchroniken, 77, № 12b. PLP 2 (1977) № 3783, 174 (ca изво- 
рима и одговарајућом литературом). 

78 Cant. I, 89; Greg. I, 315; Kleinchroniken, 77, № 13a, 92 № 3. V. Bosch, Andronikos 
Ш, 20; Laiou, Andronicus U, 289. 

75 Андронику II je, између осталог, новац био потребан за одржавање сталних 
војних снага, хиљаду коњаника у Битинији а две хиљаде у Тракији и Македо- 
нији, затим за многобројна посланства, новчана давања околним народима и 
огромне трошкове администрације. Cf. Nicol, Last Centuries, 162. 







износи у благајну увећани су до „милиона номизми”.*" Андроник III је, 
користећи се могућностима које му је пружао положај противника ца- 
риградске владе, прибегао вештом дипломатском потезу и Тракију осло- 
бодио обавеза плаћања пореза. 81 У тим областима, где су и иначе имена 
Михаила IX и Андроника III вероватно значила више него име Андро- 
ника II, био је то сигуран пут за придобијање присталица у овом кри- 
тичном тренутку. У исто време је новац опљачкан од скупљача пореза 
могао бити коришћен за потребе завереника а против старог цара. 

На другој страни, у Цариграду, стање је било збиља ванредно. Ста- 
ри василевс, искусан и разборит, морао је предвидети да развој догађаја 
неће бити особито повољан за њега уколико не обезбеди подршку у 
престоници, поготово ако се узме у обзир ненадокнадива предност ње- 
говог младог такмаца у провинцијама. Стога је желео да по сваку цену 
од грађана Цариграда добије јемство оданости. Тако се на улицама пре- 
стонице у тим данима могао видети помало необичан призор: свеште- 
ници су носили јеванђеља над којима су житељи Цариграда, као пред 
сакралним сведоком, давали залогу верности Андронику II. 82 Стари цар 
је чак издејствовао да највиши црквени великодостојници прогласе Ан- 
дроника III и његове сараднике за велеиздајнике. 83 Предузете мере, међу- 
тим, нису знатније поправиле његов положај, поготово када су почели 
да пристижу гласови о томе да се војска завереника, коју је предводио 
изванредни војсковођа Сиргијан, упутила према Цариграду. 

Свесни своје надмоћи, побуњеници су, пуни самопоуздања и без 
било каквог оклевања, кренули пут престонице, уверени да им коначна 
победа не може измаћи. Увидевши да почиње да губи тло под ногама, 
стари василевс је похитао да се спасе склапањем споразума. Уговором 
састављеним у трачком граду Региону 6. јуна 1321. године било је пред- 
виђено да Андроник III влада самодржачки (autokratorikos) над области- 
ма Тракије од Христопоља до обале недалеко од самог Цариграда, а 
Андроник II је добио престоницу и пределе западно од Христопоља, 
укључујући и егејска острва. 84 Припало му је такође и право да води 

80 Greg. I, 317. Cf. van Dieten, Gregoras, П-1, 142 n. 63 

81 Greg. I, 319. Уп. Острогорски, Историја, 466; Bosch, Andronikos III, 22; Laiou, 
Andronicus II, 289. 

82 Greg. I, 319. Cf. Laiou, Andronicus II, 289. 

83 Greg. I, 319 истиче да су архијереји - патријарх Герасим је недавно преминуо 
- испунили наређење Андроника II и његовог унука прогласили за издајника, 
као и све оне који су били с њим, а и оне који су намеравали да беже или да 
подржавају младог цара. Cf. Laiou, Andronicus II, 289. 

88 Greg. I, 321; Cant. I, 115. Cf. Parisot, Cantacuzbie, 51-52; Флоринскии, Андроник 
Младшип, 96-97; Dolger, Regesten, IV, № 2660; Bosch, Andronikos Ш, 24-25; Laiou, 


Црно сшппеке 


спољну политику, делатност која и иначе није била по вољи његовом 
унуку, па јој је претпостављао лов или обичну доколицу. 85 На тај начин 
је завршена такозвана прва фаза грађанског рата, која је, у ствари, траја- 
ла непуних педесет дана. Према вестима Нићифора Григоре, одредбама 
уговора је наводно био задовољан Андроник Млађи али не и Андроник 
Старији, који се, изгледа, тешко мирио са уступцима на које је био при- 
сиљен да пристане. 86 Питање је, такође, колико су сарадници младог цара 
били задовољни договором у Региону. У сваком случају, трајност и по- 
штовање мира били су сумњиве дуговечности. 

Споразум у Региону, којим ;е Византија била подељена, представл>а 
случа; без преседана, догађа; који је само неколико година раније био 
просто незамислив. Познато је, наиме, да је Ирина од Монферата, друга 
жена Андроника II, предлагала да се Царство подели синовима василев- 
са, дакле чак на неколико делова. Ову „јеретичку” идеју, потпуно страну 
византијско; државноправно; традицији, о којо; Нићифор Григора пише 
са потпуном индигнацијом и запрепашћеношћу,* 7 Андроник Старији ;е 
глатко одбио што је довело до раскида међу супружницима, па је увређе- 
на царица напустила Цариград и отишла у Солун. 88 Догодило се, ипак, 
да се предлог тада већ покојне Ирине од Монферата оствари, додуше у 
нешто измењеним условима, будући да се радило о привременом решењу 
ко;е ;е изнудио ток грађанског рата и о само двојици учесника у подели. 
Уговор у Региону из јуна 1321. превасходно ;е био нагодба зараћених 
страна, а не трајна деоба Византијског царства. Стога ваља упозорити да 
договор двојице царева ипак не означава основу на којо; се касније разви- 
јају византијске апанаже. 89 Међутим, изнесена оцена ниуколико не убла- 
жује жалосну чињеницу да је у тим временима држава Ромеја све чешће 
била приморавана да изневерава нека своја неприкосновена начела. 

Примирје између Андроника Старијег и Андроника Млађег није 
дуго потрајало. Трвења и несугласице у табору младог василевса почели 


Andronicus II, 289; van Dieten, Gregoras, II—1, 144-151 n. 70; Mavrommatis, 
Palaiologoi, 61-63. Књига у којој су до најситнијих подробности осветљена зби- 
ван>а у Византијском царству током 1321. године је: К. Kyrris, То Byzantion kata 
ton ID aiona. I. He prote fasis tou emfyliou polemou kai he prote syndiallage ton dyo 
Andronikon (20. IV - fthinoporon 1321). Esoterika kai exoterika prohlemata, 
Mesanatolike Bibliotheke 2, Levkosia 1982, 1-152. 

85 Greg. I, 321. Уп. ФлоринскиИ, Андроник Младшип, 97. 

“ Greg. I, 321 сасвим одређено каже да ;е млади цар радо прихватио услове мира, 
док је стари василевс био потпуно незадовољан. Cf. Laiou, Andronicus II, 289. 

87 Greg. I, 233-234. 

88 Острогорски, Историја, 448-449. 

8 ’ Максимовић, Апанаже, 107. 



Уочи i 


су полако да избијају на површину, наговештавајући не само извесне 
промене него и суштинске заокрете. Клица раздора, у ствари, било је 
супарништво двојице угледних аристократа, Јована Кантакузина и Сир- 
гијана, чија су се стремљења неминовно морала сударити. Међу главним 
сарадницима младог цара постојала су, изгледа, и значајна размимоила- 
жења у погледу даљих планова, поготово оних који су се непосредно 
односили на Андроника II. Предлоге Сиргијана, који је до тада углавном 
држао све нити завере у својим рукама, о брзом и одлучном деловању 
како би се стари василевс сасвим потиснуо, осујетило је противљење 
Јована Кантакузина. 90 Уз то, Сиргијану су почели да смегају благонакло- 
ност и приврженост Андроника III према његовом љутом такмацу, као 
и ненадана „амнезија” младог цара по питању великих обећања које му 
је, уз заклетве, дао уочи избијања грађанског рата. 

Расцеп је уследио у децембру 1321. године, када се Сиргијан, под 
изговором да је Андроник Млађи увредио част његове жене, изненада 
обрео у табору старог василевса. 91 Овакав обрт потпуно је изменио ра- 
според снага. На једној страни, силно је осоколио Андроника II, вра- 
тивши му веру да унуку може достојно узвратити и чак га примерно 
казнити, а на другој, морао је круговима око Андроника III донети мно- 
го главобоље, с обзиром на чињеницу да се радило о човеку до танчина 
упознатим са плановима младих великаша. Током неколико следећих 
месеци ратовало се са променљивом ратном срећом. У почетку је пре- 
вага, захваљујући пре свега Сиргијану, била на страни Андроника Ста- 
ријег, који се чак оглушио о предлоге младог цара за помирење. 92 Положај 
странке Андроника III у знатној мери отежавала је његова болест и ве- 
заност за постељу, па се чинило да опасно нарушена равнотежа прети 
да сасвим угрози подухват младих аристократа. Чак је и мајка Андрони- 
ка Млађег, Марија, која је држала синовљеву страну, била изложена по- 
нижењу тиме што су је силом из Солуна одвели у Цариград.” 

Међутим, убрзо је дошло до преокрета. У пресудном часу, између 
осталог, Јован Кантакузин је, изгледа, на подстицај своје мајке, ставио 
властити новац на располагање Андронику III, како би овај могао да 


* Parisot, Cantacuzene, 53; Истории Византии, Ш, 126 (Г. Литаврин). 

91 Greg. I, 352. С£ Bosch, Andronikos III, 26. 

92 Исторш i Византии, III, 126 (Г. Литаврин). 

” Gant. I, 129. О жени Михаила IX, односно мајци Андроника III, јерменској 
принцези, а потом византијској царици, Рити-Марији-Ксенији в. Papadopulos, 
Genealogie, 36-37; Bosch, Andronikos III, 7 et passim и посебно у већ наведеном 
раду Б. Ферјанчића о Михаилу IX Палеологу. В. н. 73. Такође в. PLP 9 (1989) 
№ 21394. 

среди финансије и плати најамнике. 94 Други град Царства, Солун, прешао 
је на њихову страну, а збаченог деспота Константина, стрица младог ва- 
силевса, довели су у оковима пред Андроника Млађег. 95 Скупљена војска, 
коју је предводио Теодор Синадин, у пролеће 1322. почела је успешно да 
наступа у Тракији, доводећи старог цара поново у шкрипац. Притешњен 
неповољним обртом ратне среће, Андроник II је морао да пристане на 
нови споразум, до кога је дошло у трачкој тврђави Епиватима, јула 1322. 
године. 96 Мада је овај уговор углавном поновио оно што је било пред- 
виђено у Региону, претходног лета, углед и престиж Андроника III видно 
су порасли. Сиргијан је допао тамнице, пошто је, изгледа, опет спремао 
заверу. 97 

Следећих неколико година, од 1322. до 1327, углавном је протекло 
у миру, али у миру за који се не би могло рећи да је био особито чврст, 
будући да су двојица царева ипак зазирали један од другог. Као одређе- 
ни израз помирења деде и унука може се схватити и свечано крунисање 
Андроника III, величанствена церемонија обављена у цркви Свете Софије 
2. фебруара 1325. године. 98 Да ни ова свечаност није могла да протекне 

без малог инцидента, који је протумачен као лош предзнак, побринуо се 
несрећан стицај околности. Док су оба василевса јахали према цркви 
Свете Софије, будући да је дан био влажан, кон, старог цара се поклизнуо 
У блатњавоЈ локви и Андроник II је пао." Доцније се испоставило да су 
имали право они који су били склони да у томе виде наговештај непо- 
вољних догађаја. 

Околност да му је сужено поље делатности, јер је унук у знатној 
мери ограничио његове надлежности, отворила је Андронику II широке 
могућности на другој страни, па је стари василевс све своје снаге посве- 
тио спољној политици. На тај начин, завршне године његове владавине 
обележене су необично живом активношћу, поготово у осетљивим од- 
носима према Западу. Када је постао свестан да је Мала Азија ипак не- 
повратно изгубљена за Царство, негде почетком друге деценије XIV 
века, 100 Андроник II је све више почео да се окреће према европским 
силама. Уз нека уобичајена обележја, као што је, на пример, било подр- 
жавање гибелинских снага, у првом реду Тјенове, западна политика ста- 
рог цара попримила је и нека нова, а то су лагано приближавање гвелф- 
ској странци и промена у односу на увек осетљиво питање уније.™ 
Догодило се да је у питању несугласица православне и римокатоличке 
цркве, кључног проблема у везама између Истока и Запада, држање Ан- 
дроника Старијег претрпело потпуни обрт, јер се у позним годинама 


тут 20 (1955) 584; R. Ratio, Monnaies byzantines et dautres pays contemporaines a 
lepoque byzantine, Amsterdam 1959, 118; Sear, Byzantine Coins, 387-392; VVhitting, 
Byzantine Coins, 238-242 № 394; Grierson, Coins, 285 et passim. 

” Greg. I, 373. 

Laiou, Andronicus II, 329 сматра да je после 1311. године, када су сви његови 
планови у Анадолији доживели потпуни крах, старом василевсу постало јасно 
да је Мала Азија изгубљена за Царство. 

101 Norden, Papsttum und Byzanz, 684-689 био je мишљења да се Андроник II пре- 
ма питању уније увек држао хладно и веома пасивно. Потоњи научници су 
углавном прихватали овакву оцену. Cf. Muratore, Una principessa, 239, 279-81; 
Viller, Question, 276. Међутим, чињеница je да je стари цар у последњим годи- 

нама своје дуге впадавине умногоме променио своје држање према том значај- 

ном питању. Laiou, Andronicus II, 315 у приличној мери ревидира већ укорење- 
но мишљење о потпуно пасивном држању Андроника II, убедљиво 
упозоравајући да је он у времену између 1324. и 1327. године подстицао пре- 
говоре који би требало да доведу до приближавања двеју цркава. Тако је, на 
пример, Јероним, католички бискуп Кафе, извештавао Запад да је стари цар 
спреман да се приближи папској курији. Око ових важних питања, која су се 
односила на могућност склапања уније, велику посредничку улогу играо је 
познати Млечанин Марино Санудо Торчело (Ibid. 314-329). О ставу Андрони- 
ка U према кључном питању односа са Западом, који се тицао приближавања 
и коначног измирења цркава в. и Gill, Eleven Emperors, 78. 

живота, на неки начин, вратио политици свога оца Михаила VIII, поли- 
тици коју је са толико огорчености одбацио још на почетку своје владе. 
Учинио је то зато што је желео да обезбеди тешње везе са западним 
силама, сматрајући да само са те стране може очекивати евентуалну по- 
моћ и подршку пред непрестаним нарастањем турске моћи у Малој 
Азији, а не због неке непосредне опасности са Запада, како се понекад 
мисли. 102 Међутим, погрешно би било мислити да је такав став происте- 
као из попуштања и спремности да се по сваку цену чине уступци. На- 
против, стари василевс је, доследан самоме себи, допуштао могућност 
расправљања о унији али искључиво у равноправним условима. 


Принцеза из Алиа 

У тим годинама, раздобљу релативног мира између двојице царева, 
дошло је до важних промена у приватном животу Андроника III Палео- 
лога. Познато је, наиме, да се млади василевс још као двадесетједного- 
дишњак оженио сестром Хенриха П, војводе од Брауншвајг-Грубенхаге- 
на, Аделаидом, која је у Византији добила име Ирина. Овај брак, који је 
био само једна од карика у активној западној политици Андроника II, 
склопљен је 23. октобра 1317. године. 103 Жеља Андроника Старијег и 
Михаила IX, између осталог, била је и да на овај начин донекле уозбиље 
размаженог младића. 1М Показало се, међутим, да се немирни дух Андро- 
ника Млађег није могао тако лако укротити, јер је млади василевс 
својим понашањем сасвим распршио брижна очекивања деде и оца. Из 


102 Laiou, Andronicus II, 315, 319 после подробне анализе различитих извора пока- 
зује да претња напада на Византију, који би потицао из западне Европе, није 
могла да услови помирљиву политику Андроника II према папаској столици у 
последњим годинама његове владавине. О односима папства, с једне, и државе 
Ромеја, односно читавог источног Средоземља у ово време, с друге стране, в. 
Gill, Byzantium and Рарасу, 192-193; Setton, Рарасу and Levant, 163 sq. 

101 Greg. I, 277; Kleinchroniken, 76 № 11b. Поједини истраживачи су, погрешно 
тумачећи податак Нићифора Григоре, ово венчање датовали у 1318. годину. Cf. 
Muratore, Una principessa, 232; Papadopulos, Genealogie, 43; W. Ohnsorge, Eine 
verschollene Unkunde des Kaisers Andronikos III. Palaiologos fiir Heinrich, dictus de 
Graecia, Herzog zu Braunschweig (-Grubenhagen), vom 6. Januar 1330, BZ 44 (1951) 
437-438 (=Abendlamd und Byzanz, Darmstadt 1958, 492-493); Bosch, Andronikos 
III, 10. O правом разрешењу ове хронолошке недоумице односно о тачном 
датовању венчања Андроника Млађег и Аделаиде од Брауншвајг-Грубенхагена 
у 23. октобар 1317. године в. Loenertz, La chronicpie biive de 1352, 348 n. 2 (ca 
старијом литературом); Laiou, Andronicus 11, 252; Schreiner, Kommentar, 225-226. 

1M Nicol, Last Centuries, 161. O Ирини в. PLP (1989) № 21356. 





овог брака родило се само једно мушко дете, које је умрло већ у узрасту 
од осам месеци - дечак је поживео од јуна 1321. до фебруара 1322. го- 
дине 105 - али се у изворима није сачувало његово име. 106 Уосталом, гото- 
во ништа се ни не зна о Иринином боравку у Византији и њеном жи- 
воту са младим царем. Ти су подаци, вероватно због недовољне 
занимљивости и значаја, остали у сенци живописних вести о лакоми- 
сленом животу Андроника III и његовом сукобу са дедом. У лето 1324. 
године, док је млади василевс био у Тракији, у областима које су му 
припале споразумом у Региону а потом потврђене уговором у Епивати- 
ма, Ирина се веома озбиљно разболела. 107 Било је одлучено да се болесна 
царица хитно пребаци у Цариград, што је свакако био поуздан знак да 
је њено здравствено стање почело да бива критично. Несрећној Ирини, 
међутим, није успело да још једанпут угледа „царицу градова” - умрла 
је 16. августа 1324. године на обали Мраморног мора, у трачкој тврђави 
Радосто. 108 У то време, находећи се на путу за Цариград, Андроник III је 
због властите болести био принуђен да неколико дана проведе у Визи, 
управо у време када је Ирина умрла. За женину смрт сазнао је тек у 
Хераклеји, када је наставио путовање у престоницу. Наводно ожалошћен 
изненадном несрећом, није кренуо даље него је петнаест дана провео у 
овом граду смештеном на трачкој обали Пропонтиде, а онда се запутио 
У Цариград. 109 


105 Cf. PLP 9 (1989) Nos 21356, 21437. 

106 Cant. I, 119. Премда у изворима није сачувано име детета van Dieten, Gregoras , 
П-1, 158-159 n. 117 обазриво допушта могућност да је оно по деди названо 

Будући да из првог брака није имао деце и да се приближавао три- 
десетој години живота, узрасту у коме су његов деда и отац већ имали 
неколико потомака, Андроник III је са Андроником II почео да раз- 
мишља о другом браку. Поново се радило, као и увек у сличним при- 
ликама, треба ли то уопште и апострофирати, о што кориснијој и про- 
битачнијој политичкој женидби. Избор је пао на принцезу из Савоје, 
Јовану, ћерку грофа Амадеа V (1285-1323) и Марије од Брабанта, полу- 
сестру владајућег грофа Едварда (1323—1329). 110 Значајну улогу у овом 
избору одиграо је Теодор I (1306-1338), маркиз од Монферата, полустриц 
Андроника Ш, ш врстан познавалац прилика на Апенинском полуостр- 
ву. Овај пустолов немирног духа живео је у Италији али је често дола- 
зио у Византију, углавном да 6и тражио новац за неки од својих мно- 
гобројних ратова а, мора се признати, не ношен снагом породичних 
осећања и привржености. 112 

Тако се и обрео у Цариграду негде у јуну или јулу 1325. године, а 
највероватније већ у јулу - у најужем породичном кругу Палеолога из- 
гледа није било много двоумљења око избора невесте - једно византијско 
посланство, у коме су били паракимомен Андроник Торник и Жан од 
Жиблеа, кипарски великодостојник у служби василевса, кренуло је пут 
Савоје. 113 Захваљујући летњем времену, погодном за дуге пловидбе, већ 

110 Muratore, Una principessa, 225 sq. још увек је једино дело које свеобухватно и 
подробно описује Ану Савојску, личност која је на разне начине привлачила 
позорност истраживача византијске историје XIV столећа. Тако заносном иза- 
зову није одолео ни велики Ш. Дил, који јој је посветио један од својих есеја. 
Cf. С. Diehl, Imperatrices de Вугапсе, Paris 1959, 275-295. В. такође и Fatouros - 
Krischer, Kantakuzenos, I, 269-270 n. 258; PLP 9 (1989) № 21347; Д. M. Никол, 
Визаншијске племкиње. Десет портрета, 1250-1500, Београд 2002, 133-153. 

111 О овој занимљивој личности византијске и италијанске историје прве полови- 
не XIV столећа в. F. Cognasso, Una crisobolla di Michele IX Paleologo per Teodoro 

I di Monferrato, Studi bizantini 2 (1927) 39-47; D. Zakythinos, Ho markion tou 
Momferatou Theodoros A Palaiologos kai o Basileus tes Gallias Philippos ho ST, EEBS 

II (1935) 16-28; Papadopulos, Genealogie, № 62 39-40;Laiou, A Byzantine Prince 
Latinized: Theodore Paleologos, Marcjuis of Montferrat, Byz. 38 (1968), 386-410; 
Fatouros - Krischer, Kantakuzenos, I, 292-293 n. 350; PLP 9 (1989) № 21465. 

111 Muratore, Una principessa, 245-249 наглашава да je Теодор од Монферата веро- 
ватно обавестио Андроника II и Андроника III о савојској принцези. Посебна 
драгоценост књиге о Ани Савојској, то никако не 6и требало губити из вида, 
лежи у чињеници да је њен аутор Дино Мураторе писао на основу многих 
необјављених докумената 

111 Cant I, 195; Dolger, Regeste n, IV, № 2533. Cf. Muratore, Una principessa, 248-249; 
Bosch, Andronikos III, 106-107; Laiou, Andronicus II, 303. O Андронику Торнику 
в. G. Schmalzbauer, Die Tomikioi in der Palaiologenzeit, JČ>B 18 (1969) № 12 126- 
127; G. Theocharides, Hoi Tzamplakones. Symbole eis ten byzantinen makedoniken 








средином августа су били у Савоји, а почетком септембра у Шамберију, 
савојској престоници у Алпима, срели су грофа Едварда и младу, мајку 
будућег цара Јована V Палеолога. 114 Да су преговори о браку текли без 
тешкоћа недвосмислено сведочи и чињеница да је женидбени договор 
постигнут и потписан већ 22. септембра 1325. године. 115 

У невеселим приликама у којима се Царство налазило двадесетих 
година XIV столећа брак ромејског василевса са принцезом из најјаче 
пијемонтске државе морао се сматрати значајним успехом византијске 
дипломатије упркос тешком бремену наслеђених веровања о недодирљи- 
вој ексклузивности цариградског двора. Одмах после успешно завршених 
преговора, већ последњих дана септембра 1325. године, полусестра гро- 
фа Едварда, која је у Византији добила име Ана, кренула је на пут. Најпре 
се прилично дуго, од 18. октобра до краја новембра, задржала у Савони, 
граду на обали Лигуријског залива, недалеко од ТЈенове. 116 

Будући да пловидба по Средоземљу у зимским месецима није могла 
бити нарочито угодна, предстојао јој је далек и напоран пут. Њену прат- 
њу, која је наводно у византијској престоници оставила дубок утисак на 
знатижељну ромејску публику, сачињавали су један капелан, три фрање- 
вачка калуђера и неколико витезова и дворских дама. 117 После путовања 
које је трајало преко два месеца, од краја новембра 1325. до фебруара 
1326. године, савојска делегација је приспела у Цариград. 118 Дуга пло- 
видба, заморна и мучна, није остала без последица по здравствено стање 
Ане Савојске, тада девојке од око двадесет година. 119 Околност да се 
осећала болесном одложила је светковину венчања за читавих неколико 
месеци. Тако је тек у октобру склопљен брак између Андроника III и 
Ане Савојске, а после брачне свечаности она је крунисана као визан- 
тијска царица. 120 Нико тада није могао ни слутити да ће управо она, 
захваљујући посебном стицају неочекиваних збивања, средином столећа 


prosopographian tou ID aionos, Makedonika 5 (1961-1963) 173 sq. O Жану од 
Жиблеа в. Fatouros - Krischer, Kantakuzenos, 270 n. 260. 

114 Muratore, Una principessa, 249-251; Laiou, Andronicus II, 303. 

115 Muratore, Una principessa, 258-259; Laiou, Andronicus II, 303. 

116 Muratore, Una principessa, 266-272; Laiou, Andronicus II, 303. 

117 Muratore, Una principessa, 267-269; Laiou, Andronicus II, 303-304. 

118 Cant. I, 204. Cf. Muratore, Una principessa, 272; Laiou, Andronicus II, 303. 

m Није сасвим поуздано познат тачан датум рођења Ане Савојске, али се сматра 
да је по свој прилици то било 1305. или 1306. године. Muratore, Una principessa, 
227 обазриво се изјашњава за 1306, док се Fatouros - Krischer, Kantakuzenos, I, 
269 n. 258 уз дужан опрез приклањају 1305. години. 

120 Cant. I, 204-205; Greg I, 383-384. Cf. Muratore, Una principessa, 273-277; Laiou, 
Andronicus II, 304; van Dieten, Gregoras, П-1, 185-187 n. 184. 

имати веома важну улогу у Царству, улогу која је у више наврата с раз- 
логом могла бити оцењена као негативна. 

Убрзо после венчања младенци су, у пратњи Јована Кантакузина, 
пошли у Дидимотику. Једна група турских војника не само да им је по- 
кварила брачно путовање него им је опасно угрозила и саме животе, 
пошто их је пресрела на путу. Андроник Ш био је чак и рањен док се 
његов најбољи пријатељ спасао на чудесан начин. и| Већи део царичине 
пратње, на другој страни, напустио је Цариград непосредно после цере- 
моније венчања, али су представници савојског племства потом долази- 
ли у Византију сваке године, одушевљени што је њихов зет Андроник III 
Палеолог страсно испољавао нескривене симпатије у односу на западне 
облике забава, поготово према витешким турнирима, на којима је веома 
радо и учествовао. 122 Било је очевидно да је млади василевс поред на- 
клоности својих ромејских поданика успевао да стекне симпатије и у 
латинском свету, можда управо захваљујући одсуству иначе укорењене 
византијске нетрпељивости према свему што је на себи носило печат 
Запада. 

Склопљеним браком између византијског василевса и савојске прин- 
Цезе морао је бити задовољан и Андроник II Палеолог, јер је на тај начин 
само наставио претходну политику јачања веза са гибелинском коали- 
цијом у Италији. У ствари, женидба Андроника III представљала је и 
више од тога. Познато је, наиме, да су владари Савоје постепено почиња- 
ли да напуштају загрижену приврженост гибелинима и да лагано успо- 
стављају пријатељске везе са доскорашњим љутим непријатељима - гвел- 
фима. ш Управо због те политичке амбиваленције Андроник II, будући 
да је и сам у годинама које су претходиле склапању брака Андроника III 
полако почео да се приближава гвелфима, настојао је да успостави чвр- 
шће везе са савојским грофовима. 124 

Задовољство старог василевса због женидбе његовог унука никако 
није могао да дели и папа Јован XXII (1316-1334). Напротив, удају са- 


121 Cant, 1,206-207. Уп. Бурмов, Историл, 34 (= Избрани произведенил, I, 245-246); 
Fatouros - Krischer, Kantakuzenos, I, 277, n. 288 датују ову епизоду у новембар 
1326. године. 

ш Cant. I, 205 каже да су те новотарије, којима он очигледно није наклоњен, први 
пут продрле у царство захваљујући сународницима Ане Савојске. Laiou, 
Andronicus II, 304 n. 83 подсећа да се то заправо десило у време Манојла I 
Комнина (1143-1180), који је и сам био поклоник многих западних обичаја и 

увек спреман да учествује на витешким турнирима. В. Острогорски, Историја, 

357-358. 

123 Laiou, Andronicus II, 305. 

124 Ibid. 

војске принцезе за ромејског цара, о којој је сазнао са закашњењем, у 
време када је Ана већ боравила у Савони, спремна да крене за Цариград, 
доживео је као акт непријатељства према папској курији. Узвратио је 
кратким и срдитим писмом, 31. децембра 1325. године, у коме грофу 
Едварду ставља до знања да је за Јовану могао да нађе неког принца који 
припада римокатоличкој вери, а не шизматичког византијског цара. У 
том убеђењу нису га поколебала ни уверавања савојског владара, изра- 
жена у обазривим надањима да његова полусестра својим утицајем може 
превести василевса у римску веру. Папа Јован XXII одговорио је са уме- 
реном учтивошћу да су те наде свакако достојне хвале али вероватно 
ништавне. 125 Очигледно је да је у тим годинама, као и у претходним вре- 
менима уосталом, зјапио дубок јаз између Византијског царства и папске 
столице, која је не тако давно под притиском француских краљева пре- 
мештена из Рима у Авињон и приморана да доживи своје „вавилонско 
ропство”. 126 


Недаће с Турцима 

Двадесете године XIV века на тлу Мале Азије, где су се одвијали 
догађаји од животне важности за Византију, биле су веома суморне по 
Царство. Прилике су из дана у дан постајале све неповољније, постепе- 
но нарастајући и до претећих размера. Ни чињеница да се на мало- 
азијском копну не налази јединствена држава него велики број емирата, 
неретко међусобно завађених, није доносила олакшање држави Ромеја. 
Шаролика слика коју је тада пружала Мала Азија, некадашње језгро Ви- 
зантијског царства, одражавала је и превирања унутар исламског света. 
Међу многобројним емиратима, поред оног на чијем челу је стајао султан 
Осман, 127 најзначајнији су били: Караси, смештен на простору од Дарда- 

125 Писмо папе Јована XXII упућено грофу Едварду Савојском објавио је Muratore, 
Una principessa, 253-254. Поново ra је публиковао А. Tautu у Acta Benedicti XII, 
№ 15b 31-32. 

126 Сматрамо да би нас далеко одвело навођење релевантне литературе за тако- 
звано авињонско ропство папа, па стога једино указујемо на већ класично дело: 
G. Mollat, Les papes d’Avignon (1305-1378), Paris 1949. посебно o односима између 
папске курије и хришћанског Истока у овоме раздобљу в. de Vries, Papste von 
Avignon und chrisAiche Osten, 85-128; N. Housley, The Avignon Рарасу and the 
Crusades, 1305-1378, Oxford 1986, 1 sq. 

127 Будући да први владари османске државе нису званично носили титулу сул- 
тана, у даљем тексту ћемо ту реч употребљавати искључиво у њеном коло- 
квијалном значењу. О титули султана в. Enzyklopaiedie des Islam, IV, Leiden- 
Leipzig 1934, 587-590 (J. Kramers). 

нела до Пергама, Сарухан у северној Лидији, Ајдин у јужној Лидији, 
Ментеше у Карији, Теке у Ликији, Хамид у Писидији, Караман и Гермијан 
у унутрашњости полуострва. 128 Њихово политичко учвршћивање било 
је праћено и економским јачањем, нарочито израженим у полету трго- 
вине. Тако се емирати појављују као извозници разних врста робе као 
што су памук, кожа, пиринач, свила, жито, шафран, лан, восак и коно- 
пља. 129 Ипак, прворазредан значај имала је трговина стипсом, која се 
користила за бојење тканина и штављење коже, а имала је широку при- 
мену и у медицини. 130 

Од посебне важности је чињеница да су пијаце на Леванту држале 
монопол на продају стипсе све до 1462. године. 131 Веома уносан посао 
представљала је и трговина робљем, до кога се долазило у честим рато- 
вима против „неверника”. Малоазијски емирати су, с друте стране, уво- 
зили неке врсте тканина, поједине метале као што су сребро, олово или 
бакар, потом сапун, вино и друге производе.' 32 Упоредо са политичким 
и економским ширењем долази и до још једног, не мање значајног по- 
тврђивања турског етноса. Почев од 1327. године у Кони, древној пре- 
стоници селџучких султана, уместо персијског као службеног језика, 
језика на коме су састављени документи и вођена канцеларијска препи- 
ска, почиње да бива турски. 133 Очигледно је да су се у Малој Азији оди- 
гравале промене од суштинске важности за будућност не само Полуо- 
стрва него и свих ближих па и даљих суседа. 

Врло брзо су прошла времена када су се Турци задовољавали само 
поседовањ( i области у Малој Азији. Близина и примамљиво богатство 
острва у источном Средоземљу неизоставно су морали, пре или касније, 
да привуку њихову пажњу. Премда су у приличној мери били народ који 
је невичан поморству, чини се да су хитро напредовали у савлађивању 
нових и непознатих вештина неопходних за пловидбу по Леванту. О томе 
недвосмислено сведоче многобројне вести о раним пљачкашким акција- 
ма турских пирата које су вођене на широком простору од егејских оба- 
ла Тракије све до Пелопонеза. Тако, почевши већ од јуна 1318, млетачки 

128 Gibbons, Ottoman Empire, 277-302 наводи преко четрдесет емирата. Cf. Wittek, 
Mentesche, 18 sq; Lemerle, Aydin, 11; Жуков, Змиратн, 3-4. 

129 Heyd, Commerce, I, 544; Wittek, Mentesche, 132-133; Zachariadou, Trade and 
Crusade, 168; Жуков, Змирати, 80-81. 

110 Жуков, Змирати, 80, 156 н. 5. 

131 Heyd, Commerce, II, 570-571. Године 1462. стипса је пронађена у папској обла- 
сти, а то откриће истовремено је значило прекид монопола пијаца у источном 
Средоземљу на овај важан артикал. 

132 Жуков, Змирати, 81-82. 

133 Т. Talbot Rice, The Seljuks in Asia Minor, London 1961, 127. 

документи говоре о овим нападима, било да се ради о бродовл>у, било о 
поседима Венеције у Егејском мору. 134 

Гусарски излети Турака нису поштедели ни Свету Гору, што је на- 
ишло на одјек и у хагиографској литератури. Тако се на једном месту у 
Житију Германа Агиорита спомињу напади турских пирата, који су се 
1325. године обрушили и на ово јединствено пребивалиште православних 
монаха. 135 Наведени податак, наравно, није остао усамл>ен у оваквој врсти 
историјских извора, 1 * а сачувано је и једно писмо цариградског патријар- 
ха Исаије (1323-1332), из децембра 1325. године, упућено атоском мана- 
стиру Ивирону, које сведочи о томе да су Турци угрозили не само Све- 
ту Гору него и читаву Халкидику. 137 Документ, састављен у марту 1326. 
године, недвосмислено казује да је велика одважност доводила турске 
пирате чак до обала Негропонта и Мореје. 138 Посебно их је, изгледа, зао- 
купљала привлачност Еубеје, острва за које је, додуше много касније, 
Идрис Битлиси записао - употребљавајући за њега и назив Агрибоз - да 
представља најлепши крај света. 139 

И обавештени Нићифор Григора, уз Јована Кантакузина главни ви- 
зантијски извор за ово раздобље, извештава да су током почетних годи- 

134 Thomas, Diplomatairium, I, Nos 61, 62, 63. 

135 Р. Joannou, Vie de S. Germain l’Hagiorite par son contenmporain le paitriarche 
Philothie de Constantinople, Analecta Bollandiana 70 (1952) 98 24-28. O овом из- 
вору в. и V. Laurent, La vie de saint Germain l’Athonite. Quelques observations, REB 
10 (1952) 113-123. Ново издање овог житија приредио је Д. Цамис. В. Philotheos 
Kokkinos, Erga, 142 56-143 60. 

136 О осталим вестима хагиографских текстова који говоре о раним нападима 
Турака на Свету Гору в. Laiou, Saints and Society, 92-93, 110 n. 34. Такође в. M. 
Zivojinović, Concerning Turkish Assaults on Mount Athos in the 14th Century, Based 
on Byzantine Sources, POF 30 (1980) (= III međunarodni simpozijum za 
predosmanske i osmanske studije, Sarajevo, 18-22. septembar 1978) 501-516. 

137 Dolger, Schatzkammern, № 93 1-3. У том писму Исаија, некада и сам атоски 
монах, упозорава да је на Светој Гори неопходно подићи утврђење због пре- 
дострожности и заштите од све учесталијих непријатељских напада. 

138 Rubio i Lluch, Diplomatari, № 83 164. Реч je o писму Марина Сануда где се гово- 
ри о упадима Каталанаца и Турака на Негропонт и Мореју. О овим догађајима 
опширно је расправљала Е. Zachariadou, The Catalans of Athens and the Beginning 
ofthe Turkish Expansion in the Aegean Area, Studi MedievaU, 1П serie, 21-2 (1980) 
821-838 (= VR, Romania and the Turks (c. 1300-c. 1500), London 1985). Уопште, o 
гусарству ове епохе в. А. Tenenti, Venezia е la pirateria nel Levante: 1300c.-1460c. 
Venezia e il Levante fino al secolo XV. 1-2 (= Civilta Veneziana, Studi 27), Firenze 
1973, 705-771; I. Katele, Piracy and the Venetian State: The Dilemma of Maritime 
Defense in Fourteenth Century, Speculum 63 (1988) 865-889. 

139 S. Trako, Bitlisijev opis Balkanskog poluostrva, POF 12-13 (1962-1963) 217. O Идри- 
су Битлисију, дворском хроничару Бајазита П, било је речи у уводном погла- 

на грађанског рата између Андроника Старијег и Андроника Млађег 
Турци правили бродове и нападали Тракију, Македонију и острва, будући 
да су добро знали тамошње прилике. 140 У једном писму, пуном жалопој- 
ки и стрепњи, непознати аутор јадикујући указује на пустошења која су 
византијске области претрпеле од оних који служе проклетом Мухамеду 
( hypo ton to enagestato Moamet douleuonton ). u1 Ma колико спорадична и 
штура, изнета сведочанства разноврсних извора довољно казују о ра- 
стућој турској опасности које су и сами Византинци били потпуно све- 
сни. Ни на Западу, наравно, нису превидели угроженост која је латин- 
ским поседима и бродовљу у водама Средоземног мора претила од 
Турака. Управо негде у овим годинама познати венецијански великодо- 
стојник Марино Санудо Торчело, одличан познавалац прилика на Леван- 
ту, антиципирајући све размере турске опасности, упозоравао је јавно 
мњење Запада да у чињеници да је Мала Азија већа од Шпаније леже 
изванредне могућности Турака да саграде јаку флоту. 142 

У још већој опасности, наравно, налазили су се преостали ромејски 
градови у Малој Азији, reliquiae reliquiarum некадашњег Византијског цар- 
ства. Тако су Турци већ у раним двадесетим годинама XIV века опсели 
Филаделфију, важну тврђаву смештену на тромеђи емирата Сарухан, Ај- 
Дин и Гермијан! 43 Претходно су, ваља подсетити, још 1310. године напали 
овај град! 44 Сада, међутим, Турци су били знатно упорнији, а такође и 
хришћански браниоци, па је опсада трајала око годину и по дана. 

У скоро безизлазној ситуацији Андроник II се одлучио на готово 
очајнички корак. Послушао је савет патријарха Исаије и 1324. тамо послао 
Алексија Филантропина, слепог и већ заборављеног старца, који је триде- 
сетак година раније успешно ратовао против Турака, а онда био оптужен 
за велеиздају и пао у немилост. Чудо се ипак догодило. Без новца и до- 
вољно војске, али са угледом који је међу Турцима у Анадолији прерастао 


140 Greg I, 351. 

141 G. Karlsson - G. Fatouros, Aus der Briefsammlung des Anonymus Florentinus 
(Georgios ? Oinaiotes), JOB 22 (1973) 208 8-13. Аутори сматрају да ce to односи 
на продор Османлија у пределе Тракије 1326/1327. о којима говори и Јован 
Кантакузин. Cf. Cant. I, 206. 

142 А. Laiou, Marino Sanudo Torsello, Byzantium and the Turks: The Background to the 
Anti-Turkish League of 1332.-1334, Speculum 49 (1970) 380. O овоме угледном 
Млечанину в. и D. Јасоћу, Catalans, Turcs et Venetiens en Romanie (1305-1332): 
Un nouveau timoignage de Marino Sanudo Torsello, Studi Medievali, Serie П1, 15-1 
(1974) 217-201. 

143 Schreiner, Philadelpheia, 388 sq; Жуков, Змирати, 33. 

144 Kourousis, Gahalas, 312. Овај напад иначе није познат из друтих расположивих 

у праву легенду, прослављени војсковођа је спасао византијски град. Мимо 
свих очекивања, на сам помен имена Алексија Филантропина исламски су 
ратници подигли опсаду Филаделфије. 145 Тако је ова тврђава са зади- 
вљујућом жилавошћу наставила да пружа отпор турским освајачима још 
читав низ десетлећа, остајући последње упориште Византије на мало- 
азијском тлу. 146 Био је то, међутим, само усамљени трачак светлости у тами 
свеопнггег безнађа на овој страни. Праве невоље су тек предстојале. 

Велики успех Османлија, који су представљали најопаснијег визан- 
тијског непријатеља у Малој Азији, био је освајање Брусе, најважнијег 
града у Битинији. Опсада је почела још 1317. и после деветогодишње 
херојске одбране, без било какве озбиљне помоћи цариградске владе, 
тврђава је коначно заузета 6. априла 1326. године. 147 Истовремено, био 
је то и први велики успех новог османлијског владара, емира Орхана 
(1326-1362), коме је отац Осман I, под теретом година и скрхан косто- 
бољом, пред смрт оставио престо. Османлије су одмах после освајања 
установили престоницу у Бруси, где су и сахранили оснивача своје др- 
жаве, који је умро крајем 1326. године. 

Уследио је нагли процват овога града, који је постао не само поли- 
тичко средиште већ и најважнији трговачки центар Анадолије и велика 
тржница за размену робе између Истока и Запада. Славни арапски пут- 
ник Ибн Батута, који је с јесени 1331. боравио у Бруси, дакле само пет 
година пошто су је Турци преузели од Византинаца, забележио је да је 
то велики и важан град са финим базарима и широким улицама, са свих 

l4S О Алексију Филантропину в. Schreiner, Philadelpheia, 376-388; Kourousis, Gabalas, 
212-219, 284 sq.; A. Laiou, Some Observations on Alexios Philantropenos and 
Maximos Planoudes, Byzantine and Modem Greek Studies 4 (1978) 89-100; P. Pa- 
дић, Византијски војсковођа Апексије Фипантропин, ЗРВИ 37 (1998) 97-109. 
1,6 Историја града Филаделфије, последњег византијског упоришта на мало- 
азијском тлу, привлачила је дужну пажњу многобројних истраживача. Поме- 
нућемо само најважније радове: Schreiner, Philadelpheia, 375-431; Н. Ahrweiler, 
La Region de Philadelphie au XIVe siecle (1290-1390), dernier bastion de l’hellenisme 
en Asie Mineure, Comptes Rendus de lAcademie des Inscriptions et Belles-Lettres, 
1983, janvier-mars, 175-197. Такође в. читаву збирку студија посвећених овом 
малоазијском граду: Philadelphie et autres etudes, ed. H. Ahrweiler, Byzantina 
Sorbonensia 4, Paris 1984. За нашу тему најзанимљивији су следећи радови: I. 
Beldiceanu-Steinherr, Notes pour l’histoire d’Alasehir (Philadelphie) au XIVe siicle, 
17-37; P. Lemerle, Philadelphie et l’imirat d’Aydin, 55-67; A. Pralong, Les remparts 
de Philadelphie, 101-125. 

147 Cant. I, 220; Greg. I, 384; Kleinchroniken, 64 № 6, 77 № 16, 299 № 4, 303 № 1, 545 
№ 5, 555 № 1, 566 № 10. Овај важан догађај, наравно, региструју многобројни 
истраживачи, а ми ћемо навести само неколико радова: Chranis, Short Chronicle, 
341-342; Amakis, Othomanoi, 156; Loenertz, La chronique brive de 1352, 1,352-353; 
Laiou, Andronicus II, 292. Cf. Schreiner, Kommentar, 231-232. 

страна окружен вртовима и изворима текуће воде. 1 ** Само нешто више 
од годину дана после освајања Брусе, Османлије су постигли још један 
значајан успех - маја 1327. заузели су Лопадион, једну од ретких прео- 
сталих ромејских тврђава у Малој Азији. 149 

Можда још више од губитка ових градова за Византијско царство 
било је поразно сазнање да су и сами Турци били сасвим свесни опадања 
Византије, с једне, и властитог уздизања, с друге стране. То се најбоље 
видело из разговора који је наводно са браниоцима Брусе водио емир 
Орхан, упозоравајући да се турска моћ повећава из дана у дан док грч- 
ка истовремено опада. 150 Још један догађај, веома битан за даљи развој 
османлијске државе, збио се на самом почетку владавине новог султана. 
У Бруси је 1327. године искован први османски новац - сребрна акча. 151 

Успон који је доживео емират на чијем челу се налазио Орхан ипак 
је био праћен појединим слабостима, испољеним у тешком продирању 
извесних елемената који су били неопходан услов деловања праве држа- 
ве тога раздобља. Очевидно је да се оновремено турско друштво није 
лако ослобађало неких номадских навика стечених у претходним време- 
нима, о чему речито казују два сачувана сведочанства. Тако је знамени- 
ти арапски историчар Ибн Халдун записао да је Орхан учинио Брусу 
престоницом, али живот под шаторима није заменио дворцима него је 
и даље са својим шаторима одседао по равницама и бреговима. Египат- 
ски писац и савременик Орхана, Ибн Фадлулах ал-Умари, описујући 
емирову војску и поданике, истиче да је то наизглед страшан, али уис- 
тину безобличан, збрда-здола склепан елеменат, да су то људи лишени 
усмерења, али који знају да се лепо слажу са суседима и који се стално 
налазе у светом рату. 152 Изнете оцене, међутим, нису у несагласности са 


14s Ibn Battuta, II, 449-450. О боравку Ибн Батуте у Малој Азији посебно в. G. 
Amakis, Не periegesis tou Impn Mpattouta ana ten Mikran Asian kai katastasis ton 
ellenikon kai tourkikon plethysmon kata ton ID aiona, EEBS 22 (1952) 135-143. 

149 O времену када су Турци заузели Лопадион наративни извори не говоре ништа, 
па за тачан датум сазнајемо из једне Кратке хронике. В. Kleinchroniken, 78 № 
17. Cf. Loenertz, ta chronique breve de 1352, I, 353-355; Beldiceanu-Steinherr, 
Recherches, 102-103; Schreiner, Kommentar, 232-233. D. Pitcher, Ал Historical 
Geography of the Ottoman Empire from Earliest Times to the End ofSixteenth СепШгу, 
Leiden 1972, 39 сасвим погрешно датује пад Лопадиона у руке Османлија у 
време око 1337/1338. године. Реч је о веома корисној књизи са прегледним и 
многобројним картама, али и са приличним хронолошким непрецизностима, 
поготово за раздобље раних турских освајања. 

150 Овај разговор доноси Vryonis, Dedine, 407 n. 7. 

151 Иналџик, Османско царство, 13. 

152 Ове две оцене које су дали Ибн Халдун и Ибн Фадлулах ал-Умари цитиране 
су према књизи: N. Filipović, Princ Musa i šejh Bedreddin, Sarajevo 1971, 29 n. 1. 

чишеницом да је османлијска држава била свакако најјача међу мало- 
азијским емиратима. О томе сасвим јасно и недвосмислено извештава 
Ибн Батута, који за Орхана изричито тврди да је највећи од свих тур- 
кменских владара и најимућнији у богатству, земљама и војној снази. 153 

За политику византијске владе, у овим годинама у приличној мери 
окренуту према Западу, без било каквог претеривања могло би се рећи да 
је у односу на Малу Азију била прилично непредузимљива. Добро је по- 
знато да је Андроник II, коме је сагласно договору зараћених страна у 
грађанском рату било поверено вођење спољне политике, упорно настојао 
Да унапреди везе Царства са појединим европским силама. Управо у вре- 
мену од 1324. до 1327. године бележи се његова најживља активност на 
овом плану. 154 С друге стране, многобројни неуспеси на малоазијском тлу 
као да су потпуно обесхрабрили цариградску владу, која је процењивала 
да су тамо ствари неповратно изгубљене. Јер, нема сумње, и Андроник II 
са својим сарадницима и аристократи окупљени око Андроника III мора- 
ли су бити свесни кључног значаја источних граница Византије. Судбина 
Царства, било је очигледно, решавала се на тој страни. 

У изворима је остало забележено да су људи младог василевса пре- 
бацивали старом цару због потпуног одсуства иницијативе у односу на 
Малу Азију.' 55 Притом су одлучно изражавали спремност да се лично 
запуте тамо и покушају да ситуацију преокрену у корист државе Ромеја. 
Премда оптужбе упућене Андронику II нису биле неумесне, утисак је да 
су у себи носиле извесну демагогију. Наиме, све до 1328. озбиљни пла- 
нови Андроника III у односу на Малу Азију били су ипак незнатни, 156 и 
више у служби својеврсног дипломатског надигравања између два су- 
протстављена табора унутар Царства. 


Осшали доЈађаји 

Неповољан међународни положај Византије још тежим су чинили 
замршени односи са двема италијанским републикама. Добро се зна да 
је чувеним уговором Михаила VIII и Ђенове, марта 1261. године, којим 
је оснивач династије Палеолога настојао да сузбије Млечане, последњу 
велику силу која је могла да спречи обнову Византије, заправо ударен 


155 Ibn Battuta, П, 451-452. 

154 Laiou, Andronicus II, 308. 

155 Ibid. 292-293 (ca одговарајућим изворима). 
154 Ibid. 293. 

темељ моћи лигуријске републике на Леванту. 157 Венеција, до тада непри- 
косновени господар свих морских путева на Истоку, одједном је доспела 
у подређен положај. Отуда се у деценијама које следе управо она поја- 
вљује као зачетник многих антивизантијских акција, планова који су 
предвиђали поновно рушење Ромејског царства. На друтој страни, ко- 
ристећи своје предности, Ђенова је ширила своју моћ у источном Сре- 
доземљу, а од посебне важности био је продор њених трговачких бродо- 
ва у Црно море. Поседовање двеју тамошњих лука, Кафе и Тане, 158 које 
је лигуријска република држала од 1266, односно 1270. године, неизмер- 
но је унапредило њену трговину. Нарочито је значајна била Тана (Азов), 
смештена на ушћу Дона у Азовско море, преко које се одвијала трговина 
са Златном Хордом. Није без важности чињеница да је одатле допрема- 
но жито за Цариград. 

Јачање ђеновљанске моћи ослабило је позиције друге италијанске 
републике у источном Средоземљу, а то се особито показало на почетку 
треће деценије XIV века, када је за Венецију уследио нови неповољан 
расплет догађаја. У то време је, наиме, папа Јован XXII изричито забра- 
нио трговину са мамелучким султаном, па је у складу с тим млетачка 
влада у јануару 1323. године прогласила општи прекид свих трговачких 
веза са Египтом. 159 Ова забрана, која је трајала више од двадесет година, 
донела је Венецији осетне штете. Како су с временом антивизантијски 
планови на Западу ипак почели да јењавају, а будући да су и Царство и 
Млеци имали своје разлоге за изналажење међусобне сагласности, тако 
су се постепено образовали предуслови за поновно приближавање двеју 

У склопу западне политике Андроника II Палеолога било је важно 
да се обезбеде још непосредније везе са европским силама, па наравно 
и са Венецијом, а на тај начин би се држава Ромеја бар донекле ослобо- 
дила јаке зависности од ТЈенове. Млеци су, с једне стране, увидели уза- 
лудност надања да ће у скорије време доћи до крсташког рата против 


157 Острогорски, Историја, 420-421. 

,ss О историји Тане и њеном огромном значају за црноморску трговину в. Е. 
Skržinskaja, Storia della Tana, Studi Veneziani 10 (1968) 3-46; M. Berindei - G. 
Veinstein, La Tana-Azatj de la presence itcdienne d l’emprisse ottomane, Turcica. Revue 
detudes Turques 8-2 (Paris - Strasbourg 1976) 110-201. O Кафи, такође важном 
пристаништу на Црном мору в. L. BaUeto, Genova Mediterraneo Mar Nero (secc. 
XIII-XV) I Civico Istituto Colombiano, Studi e Testi, Ser. storica I/, Genova 1976, 
138-143; G. Petti Balbi, Caffa e Pera a metd del Trecento, RESEE 16 (1978) 217-228; 
M. Balard, Les Genois en Ćrimee аих XIII-XV siecles, Archeion Pontou 35 (1979) 
201-217. 

159 Ashtor, Levant Trade, 44. 





Византије, а с друге, трудили се да колико је год могуће на Истоку ухва- 
те корак са Ђеновом. Венецији је, подсетимо се, био забрањен улаз у 
Црно море, што је, мора се признати, чињеница од нарочите важности. 
И, најзад, али никако не и на последњем месту, Византинце и Млетке је 
повезивао оправдани страх пред заједничком опасношћу - Турцима. 
Стога су преговори започети 1319, после уобичајених тешкоћа око 
утврђивања услова, ипак завршени успешно и крунисани уговором 1324. 
године. 160 Премда је жеља да се ранији неспоразуми изгладе била обо- 
страна, не би се могло рећи да су односи између двеју потписница били 
посебно срдачни. Очигледно је да се дугогодишње непријатељство није 
дало тако лако избрисати. За Ромеје је најпоразније било то да се, упркос 
свему, никако нису успевали да ослободе двоструког непријатног загрљаја 
италијанских република. 

Окренутост западној политици, с једне, и непрестана бојазан због 
неповољног развоја догађаја на источним границама, с друге стране, 
никако нису значили да Царство запоставља односе са словенским 
суседима на Балканском полуострву. Напротив, управо су отварању 
треће, последње фазе грађанског рата између два Андроника претхо- 
дила занимљива збивања везана за уплитање Срба и Бугара у унутра- 
шње ствари Византије. Пре свега, био је то покушај паниперсеваста 
Јована Палеолога, таста српског краља Стефана Дечанског (1321-1331), 
да се осамостали и отпади од цара. 161 Његов покрет, који је пратило 
пустошење области чак до Стримона и Сера, морао је да забрине Ан- 
дроника II. Да би предупредио даље невоље, стари василевс је у Ско- 
пље послао изасланике који су побуњенику носили знаке кесарског 
достојанства, што је требало да буде цена за обустављање неприја- 
тељских акција. 

Паниперсеваст Јован Палеолог је пристао на помирење и требало 
је да се врати у Солун где је раније био намесник, али је изненада 
преминуо, док је његова удовица Ирина остала у Скопљу. Стога је Ан- 


м О току преговора који су претходили склапању споразума између Венеције и 
Византије, као и о самом уговору и његовим одредбама опширније в. Laiou, 
Andronicus II, 308-311; Nicol, Byzantium amd Venice, 247-248. 

161 Greg. I, 373-374; Cant I, 209 sq. O овим догађајима в. Историја cpiicKoi народа, 
I, 502 (С. Ђирковић) и нарочито Виз. извори, 195 сл, 314 сл (С. Ћирковић), где 
је наведена целокупна одговарајућа литература и где се крајње подробно и 
зналачки расправља о поменутом одметању паниперсеваста Јована Палеолога. 
Такође в. Р. Радић, Четири византијска Upečefa у Србији, „Бљлгарил, земл на 
блажени” (In memoriam professoris Iordani Andreevi), Велико Тљрново 2009, 
384-390. 

дроник II био присиљен да 1326, или, вероватније 1327. године, 162 по- 
шаље у Србију једно посланство које је предводио Нићифор Григора. 163 
Пошло им је за руком не само да кесарису Ирину врате у Византију 
него и да придобију наклоност иначе веома обазривог Стефана Дечан- 
ског, који је одраније гајио поштовање према старом василевсу. 164 Ни 
Андроник III није превише оклевао него се постарао да обезбеди 
подршку другог словенског владара - бугарског цара Михаила Шишма- 
на (1323-1330). 165 У мају 1327. дошло је до једнонедељног сусрета мла- 
дог византијског цара и његовог зета, а према постигнутом договору 
било је предвиђено да Андроник Млађи помогне Михаилу Шишману 
у борби против Срба, а трновски цар пружи помоћ василевсу у сукобу 
са дедом. 166 Показало се да је узајамно неповерење двојице Палеолога 
рађало и готовост да се кришом воде преговори са суседним владари- 
ма како би на време обезбедили савезнике уколико поново избије 
сукоб. На тај начин су обе стране прибегле помоћи страних сила, што 
је свакако било погубно по Царство, будући да намере суседа, руко- 
вођене искључиво сопственим интересима, нису могле донети Визан- 
тији ништа добро. 


161 Р. Schreiner, Die Gesandtschaftsreise des Nikephoros Gregoras nach Serbien 
(1326/1327), ЗРВИ 38 (1999/2000) 331-341. 

163 Kao сведочанство ca овог путовања у Србију сачувана је посланица Нићифора 
Григоре коју доноси, додуше у нешто скраћеном виду, и на страницама своје 
историје. Cf. Greg. I, 376-380. Интегрални текст посланице издао је Р. Leone. В. 
Greg. Epist. II, № 31 103-124. Такође в. и превод и коментар у Виз. изеори, 
620-627 (Н. Радошевић). 

Добро је познато да је Стефан Дечански, после неуспелог покушаја да збаци 
са српског престола оца Милутина, са женом и двоје деце шест година боравио 
у Цариграду као изгнаник, под будним надзором Андроника II. Од тог време- 
на траје њихово познанство. В. М. Маловић, Стефан Дечански и Зета, Исто- 
ријски записи 41-4 (Титоград 1979) 21-26; Историја српскоЈ народа, I, 464 (С. 
Ћирковић). 

165 О Михаилу Шишману в. Божилов, Асеневци, № 26, 119-134. Теодора, сестра 
Андроника III, најпре је била удата за бугарског цара Теодора Светослава 
(1300-1322), а потом и за Михаила Шишмана. О њој в. Papadopulos, Genealogie, 
№ 71, 45; F. Dolger, Einiges iiber Theodora, die Griechin, Zarin der Bulgaren (1308- 
1330), Annuaire de l’lnstitut de philologie et d'Histoire Orientales et Slaves 9 (1949) 
(=Melanges Gregoire) 211-221 (= Paraspora. 30 Aufsatze zur Geschichte, Kultur und 
Sprache des byzantinischen Reiches, Ettal 1961, 222-230); PLP 9 № 21379. 

166 Cant. I, 207-208; Greg. I, 390-393; Kleinchronitken 78 № 18. Dolger, Regesten, IV, 
№ 2680 погрешно датује овај сусрет у ма) 1326, што усваја и Bosch, Andronikos 
Ш, 62. Подробније о овим догађајима в. Бурмов, Историк, 32-34 (= Избрани 
произведенил, I, 244-245); Историх на Ђгпгарил, Ш, 327-328 (В. Позелев), где 
се још увек среће погрешна хронологија - мај 1326. године. 

Расплеш 

Притајена суревњивост и међусобна неверица изродили сусеу октоб- 
ру 1327. године у нови, одлучујући сукоб. Узајамна оптуживања почела су 
још током лета, а нарочито су узела маха у јесен те године, када је дошло до 
размењивања обострано увредљивих порука. 167 Прелазак Андроника III и 
његовог двора из Дидимотике у Селимврију стари цар, уплашен због унуко- 
вог приближавања престоници, схватио је као повреду ранијих договора и 
оштро негодовао. Упозоривши их да не иду даље, Андроник II је послао 
делегацију састављену од црквених и световних достојанственика, тобоже са 
цил>ем да се испитају и просуде међусобне оптужбе, а у ствари да би се на 
било који начин Андроник Млађи дискредитовао као наследник престола. 

Вероватно није без основа мишљење да је упорност Андроника Старијег 
У борби да очува пресго, највећим делом проистекла из властитих стремљења, 
делимично била условљена и страхом од Јована Кантакузина који је, добро 
је то уочавао искусни василевс, као личност засењивао његовог унука. 168 
Другим речима, Андроник П се плашио и за будућност династије Палеоло- 
га. Међутим, Андроник Ш је оповргао дедине оптужбе, истичући да се од- 
рекао свих личних амбиција, демагогија му очито није била слаба страна, а 
да је његова побуна исход жел>е да се Царству да способнија и боља влада. 169 

Положај Андроника II бивао је све несигурнији јер је и у Цариграду 
почео да губи пређашње позиције. Чак је и Теодор од Монферата, који се 
у међувремену поново затекао у Византији, стао на страну младога цара. 
Једино је Теодор Метохит остао веран свом најбољем пријатељу. У страху 
за трон, помало губећи смисао за реално, Андроник II је од патријарха 
захтевао да се приликом молитви у црквама не помиње име Андроника 
Млађег. Међутим, Исаија, некадашњи светогорски монах, познат као при- 
прост али и непоколебљиво постојан у својој доследности и поштењу, одбио 
је да то учини. Уследила је нека врста казне: патријарх је био присиљен да 
се повуче у мангански манастир Светог Георгија. 170 Оваква непопуларна 
мера морала се неповољно одразити на престоничко јавно мњење. 


167 Nicol, Last Centuries, 167. 

168 Флоринскии, Андроник Младшип, 101 оштроумно упозорава да упорност са 
којом је Андроник II водио борбу није проистицала толико из страха од уну- 
ка колико од опозиције која је окруживала Андроника 1П, првенствено имајући 
у виду Јована Кантакузина. 

169 О несугласицама између два василевса током друге половине 1327. године в. 
Greg. I, 297-303; Cant. I, 257-267. Cf. Laiou, Andronicus II, 296. 

170 Greg. I, 405-407; Cant I, 252. Cf. Bosch, Andronikos III, 44; Laiou, Andronicus II, 
296; Nicol, Last Centuries, 167. O патријарху Исаији в. Guilland, Moines, 42-50; 
PLP 3 (1978) № 6743 168 (ca одговарајућим изворима и литературом). 

На другој страни, у табору младог цара, расположење је било знат- 
но ведрије. Најближи саветодавци Андроника III, Јован Кантакузин и 
Теодор Синадин, схватили су да је дошао прави час да се стари василевс 
уклони са престола. Ствари су се одвијале веома брзо. Већ у јануару 1328. 
године Андроник Млађи ушао је у Солун, а одмах потом пришло му је 
неколико градова у Македонији. За све то време српски краљ Стефан 
Дечански остао је у ставу обазривог ишчекивања. 171 

У ситуацији која је у међувремену постала готово безизлазна, пого- 
тово после победе Теодора Синадина над његовим трупама, Андроник II 
је неочекивано „нашао луку после олује и страшнога бродолома”, како је 
записао Нићифор Григора. 172 У жељи да што бол>е искористи несугласице 
у Византији, превртљиви бугарски цар Михаило Шишман прешао је на 
страну старог василевса и упутио војску према Цариграду. Овај изненад- 
ни обрт онеспокојио је Андроника Млађег, који је такође похитао пут 
престонице, а у исто време послао изасланике своме деди и владару Буга- 
ра. Убеђивањима, па и претњама, покушао је да одврати трновског цара, 
уз обавезна подсећања на њихов споразум из претходне године, а Андро- 
нику II није толико замерио што се приклонио помоћи Михаила Шишма- 
на, него му је изричито и не без забринутости ставио до знања да ни у 
ком случају у Цариград не пушта бугарску војску. Упркос већ познатим 
неслагањима са унуком, Андроник II, коме је овакав савет заправо био 
сасвим излишан, није отворио капије престонице. Такав развој догађаја 
поколебао је и Михаила Шишмана који се убрзо повукао. 173 

У међувремену, ситуација у Цариграду је постала критична. Напрег- 
нутости која је пратила сукоб деде и унука придружила се и једна опа- 
сност - у граду је почео да се осећа недостатак животних намирница, 
изазван сукобом двеју италијанских република. Поново је Византија 
испаштала због међусобица Венеције и ТЈенове. Пошто су претходно ТЈе- 
новљани из Пере у Егејском мору напали неке венецијанске бродове, у 
априлу 1328. године Млечани су узвратили тронедељном блокадом ца- 
риградске луке, чиме су пресекли и довоз жита из црноморских приста- 
ништа. 174 Ипак, ни у тако безнадежној ситуацији, када је престоници 
запретила права глад, Андроник Старији није губио присуство духа него 
се одлучио на последњи дипломатски корак. Покушао је да се споразуме 
са Венецијом и обезбеди њену помоћ и савез, али без успеха. Млечани, 


171 Историја српско! народа, I, 503 (С. Ђирковић). 

171 Greg. I, 411. 

171 Cant I, 298-300. Уп. Бурмов, Историл, 35-39 (= Избрани произведенил, I, 247- 
250); Историн на Бглгарш r, III, 328-330 (В. Позелев); Божилов, Асеневци, 123-124. 
174 Greg. 1,416-417. Cf. Laiou, Andronicus II, 297; Nicol, Bpzantium and Venice, 250-251. 

преокупирани размирицама са Тјеновом, проценили су да им понуда 
старог цара не одговара. 175 На несрећу Андроника II, стање у престоници 
се из часа у час погоршавало, праћено све већим нерасположењем према 
њему, док су житељи спремно прижељкивали било какво олакшање. Си- 
туација у Цариграду била је потпуно сазрела за преврат, а пад старог 
василевса постао је само питање времена. 

У ноћи између 23. и 24. маја 1328. године, Андроник III и његови 
људи, пошто су претходно ступили у везу са присталицама у престони- 
ци, успели су да уз помоћ једног подмићеног стражара кроз Романова 
врата уђу у Цариград. Стари цар, кога су готово сви напустили, лежао 
је будан у палати Влахерне када је негде пред зору зачуо повике и метеж 
са улица. 176 Пре тога је његов најбољи пријатељ и саветник, Теодор Ме- 
тохит, отишао на починак. Граја је постајала све већа и убрзо је у двор 
упала група присталица Андроника III на челу са младим царем. Уви- 
девши да је дошао крај његовој владавини, стари василевс је наводно 
одржао говор, дирљив и срачунат да изазове самилост, у коме је замолио 
унука да му поштеди живот, подсећајући га на дане када је био дедин 
миљеник.' 77 Природно је, без обзира на све, да је Андроник Млађи морао 
имати много више саосећања за Андроника Старијег него што су га мо- 
гли имати његови најближи сарадници - поштедео је живот деди, који 
је, наравно, био принуђен да абдицира. 178 

На другој страни, патријарх Исаија је доживео прави тријумф. 
Достојанствен у доследности и беспрекорној честитости, дочекао је пуну 
сатисфакцију за увреду коју му је нанео стари цар. Према наређењу самог 
Андроника III, по њега је у мангански манастир Светог Георгија дошла 
царска кочија да га избави из присилног изгнанства и свечано врати на 
патријаршијску столицу. Уз пут је, праћен не само од епископа и осталих 
црквених великодостојника него и од шаролике гомиле престоничког 
живља, дочекиван бурним одобравањем. Међу одушевљеном масом била 
је и једна жена, налик на мушкарца, која је јахала на коњу, бекељила се 
и уопште скаредно се понашала. Згранути гротескним призором. 


175 Greg. I, 418. Cf. Nicol, Last Centuries, 168; Nicol, Byzantium and Venice, 251. 

176 Greg. 1,419 sq. на веома узбудљив и надахнут начин описује последње сате пред 
абдикацију Андроника II. 

177 Greg. I, 423-424. Cf. Laiou, Andronicus II, 297-298. 

,7S Смена на цариградском престолу, до које је на веома драматичан начин дошло 
у ноћи између 23. и 24. маја 1328, одјекнула је и у Кратким хроникама. В. 
Kieinchroniken, 78 № 19, 92 № 6,102 № 1. Наравно, о овим догађајима подроб- 
но пише и Cant. I, 302-306. Од радова који посвећују дужну пажњу поменутим 
збивањима в. Bosch, Andronikos П1, 50-92; Laiou, Andronicus II, 297-298. 

патријарх и остали угледници у пратњи нашли су се у непријатном по- 
ложају, па им је преостало једино да се беспомоћно осмехују на њене 
глупости и бесмислице. 1 ” Понашање ове жене било је на неки начин и 
израз одушка дугој напетости која је тога пролећа, попут најгоре море, 
притискала Цариград. 

Упркос веома јасној забрани Андроника III да се врше пљачка и 
одмазда, похарани су домови неких богатијих присталица Андроника II, 
како то и иначе често бива у сличним ситуацијама. Међу опљачканима 
био је и Нићифор Григора, али је нарочито пострадала кућа омраженог 
великог логотета Теодора Метохита. Због разметљивости и похлепе не 
само да није уживао наклоност цариградског становништва него је 
најближи пријатељ Андроника II, захваљујући наведеним особинама, 
посредно одмогао старом цару тако што се известан део аристократије, 
озлојеђен његовим понашањем, сврстао међу присташе Андроника 
Млађег. Будући да га је млади цар протерао у Дидимотику, сам Теодор 
Метохит је био присиљен да доживи тегобну судбину изгнаника. 180 

Последице овога грађанског рата, који је превасходно био борба за 
контролу градова у Тракији и Македонији, 181 биле су по Византију веома 
тешке. Људских жртава је, додуше, било релативно мало, али су мате- 
ријалне штете биле збиља огромне. Нарочито је страдала државна имо- 
вина, а цео систем пореза који је Андроник II тако стрпљиво и мучно 
градио био је заувек уништен. Радило се о времену када је индивидуал- 
но присвајање пореза доживело неслућене размере. Већ првих дана по 
свргавању Андроника II опљачкан је државни трезор. 182 Ваља нагласити 
да су донедавни сукоби, премда без озбиљнијих разарања градова, због 
сталних покрета разних војски и пљачкашких упада суседних држава у 
преостале византијске провинције, потпуно пореметили економику Тра- 
кије и Македоније. Нема сумње да су многобројни задаци, тешки и го- 
тово нерешиви, као у заседи чекали нову цариградску владу. 

Представници старијег поколења, који су под присилом и недраго- 
вољно сишли са власти, животарили су још неколико година, али ван 
матице главних збивања и потпуно лишени било какве моћи одлучивања. 
Подвргнути ограниченој слободи кретања, што је био само учтивији на- 
зив за притвор на који су, у ствари, били осуђени, они су лагано дотраја- 


179 Greg. I, 424-425. Cf. Nicol, Last Centuries, 168-169. Ову занимљиву епизоду на- 
води и С. Kyrris, Continuity and Differentiation in the Regime Established by 
Andronicus III after his Victory of 23/24. V 1320, EEBS (1977-1978) 301. 

180 Greg. I, 428. 

Laiou, Andronicus II, 299. 

182 Ibid. 298. 



вали као, уосталом, и епоха којој су припадали. А онда је за веома крат- 
ко време дошло и до њиховог физичког нестанка. Најпре је Андроник 
Старији, који је последњих година живота био слеп, за време једне бо- 
лести Андроника Млађег у зиму 1329/1330, од присташа младог цара био 
присиљен да 30. јануара 1330. прими монашки постриг као монах Анто- 
није. 183 Две године доцније, 13. фебруара 1332, 184 после обеда са ћерком 
Симонидом, скоро заборављен од свих, стари василевс је умро. Човек 
који је неколико деценија стајао на челу Царства, владајући са више или 
мање успеха у временима која свакако нису била нимало лака, сахрањен 
је у Липсовом манастиру. 185 Тачно месец дана касније, 13. марта 1332, 
преминуо је и Теодор Метохит, коме је у међувремену било дозвољено 
да се из прогонства врати у Цариград и последње дане проведе у своме 
манастиру Хора. 186 Погребне говоре овој двојици великодостојника, бив- 
шем василевсу и његовом првом саветнику, држао је Нићифор Григора. 187 
Догодило се да се само два месеца касније, дакле 13. маја 1332. године, 
упокојио и патријарх Исаија. 188 На тај су начин са историјске позорнице, 
у размаку од три месеца, нестали некада водећи људи Царства. Њихова 
је смрт истовремено значила да је једно велико поглавље византијске 
историје било завршено. 


181 Greg. I, 441-442; Cant. I, 399; Kleinchroniken, 79 № 22. Cf. Laiou, Andronicus II, 
298; Schreiner, Kommentar, 237. 

184 Greg. I, 460-463; Cant. I, 473; Kleinchroniken, 79 № 26a, 231 № 15, 610 № 1. Још 
je Parisot, Cantacuzine, 113 смрт Андроника Старијег стављао у 12/13. фебруар 
1332. године. Доцније је углавном навођен 13. фебруар као дан када је стари 
василевс преминуо. Cf. Bosch, Andronikos III, 52; Laiou, Andronicus II, 298; Nicol, 
Last Centuries, 169. Међутим, Schreiner, Kommentar, 239-241 после минуциозне 
анализе расположивих извора склон је да ипак предложи 12. фебруар 1332. 
године као датум када је умро Андроник II Палеолог, за шта се својевремено 
залагао и Loenertz, Ordre et desordre, 229, 232 ( =Byzantina et Franco-Graeca, 121, 
124). Затим je o наведеним хронолошким недоумицама врло танано и обазри- 
во расправљао van Dieten, Gregoras, 1-2, 329-330 n. 326 и закључио да је стари 
василевс умро 13. фебруара. В. такође и Виз. извори, 215 н. 124 (С. Ћирковић). 
Такође в. Mioni, Cronaca, 74 № 6, 78-79. 

185 Константин Липс, угледни византијски великодостојник X столећа, подигао је 
манастир на месту где се претходно налазила једна црква, додуше у сасвим дерут- 

ном стању. Током дуге историје овог манастира у њему су, између осталих, са- 

храњени и Теодора, удовица Михаила У1П Палеолога, Аделаида-Ирина, прва жена 
Андроника III, Андроник II и руска принцеза Ана, прва жена цара Јована VIII 
Палеолога (1425-1448). О Липсовом манастиру в. Janin, Geographie, 318-322; Т. 
Macridy, The Monastery ofUps (Fenari Isa Camii) at Istanbul, DOP 18 (1964) 249-277. 

186 Greg. I, 474; Kleinchroniken, 79 № 26b, 610 № 2. 

187 Greg. I, 465-472, 475-481. 

188 Ibid. 496; Cant. I, 431; Kleinchroniken, 79 № 26c. Cf. Sclireiner, Kommentar, 242. 

6. АНДРОНИК III ПАЛЕОЛОГ (1328-1341) 


Чинило се да ће са доласком на власт младе генерације за Византију 
отпочети једна нова епоха и да ће Царство, предвођено аристократима 
несумњивог државничког дара, најзад кренути новим путевима. Више- 
струко угрожена будућност државе Ромеја сада се налазила у њиховим 
рукама, па је стога историја пред њих постављала изванредно сложен 
задатак. Утисак је да су они према својим способностима збиља били 
кадри да одговоре том задатку. Међутим, непријатне и тешке последице 
тек завршеног грађанског рата, које су из основа уздрмале државни ор- 
ганизам, економски и финансијски нарочито, веома су спутавале нову 
владу, знатно јој сужавајући делокруг деловања. Уз то, њихови лични 
интереси били су често изнад општих, а неретко и међусобно несагласни, 
што је имало далекосежне и несагледиве негативне последице. Догађаји 
који су следипи у потоњим годинама показали су то на веома непријатан 
и уверљив начин. 

Ипак, може се рећи да је наступио миран период, без већих унутра- 
шњих немира и трвења толико својствених за претходне године. На тај 
начин су се, упркос последицама грађанског рата, донекле стекли основ- 
ни предуслови не само за опоравак Царства него и за његов постепени 
напредак. Тако су у овом раздобљу, нешто дужем од једне деценије, по- 
стигнути извесни успеси не само на унутрашњем него и на спољнопо- 
литичком плану, успеси који доприносе да се читав период може оцени- 
ти као време благог, па и постојаног успона Царства. Изнесена оцена, то 
никано не би требало превидети, односи се ипак искључиво на поједина 
егејска острва и европске провинције, па чак и ту само у односу на се- 
паратистичке грчке државице, али не и на српску државу, чија се неза- 
држива експанзија у овим годинама могла једино наслућивати, а ни у 
ком случају не у односу на Малу Азију, где су се ромејске позиције не- 
повратно погоршавале и где је управо тада пропао вероватно последњи 
озбиљан покушај да се стање преокрене у корист Царства. 

Вредно је напоменути да се и у свести савременика уврежило и 
сачувало мишљење - доцније само појачано страшним утисцима новог 
грађанског рата који је уследио после изненадне смрти Андроника III 
Палеолога (јуна 1341) - према коме је владавина овога василевса пред- 
стављала време достојно носталгичних сећања. Тако је Димитрије Кидон, 
једна од најистакнутијих личности византијске историје друге половине 
XIV столећа - дечак у време док је Андроник Млађи седео на цариград- 
ском престолу - записао како је тада разум у свему саветовао царску 



власт. 18 ’ Једна од најразборитијих мера коју је млади цар предузео већ 
на самом почетку своје владе тицала се судства. Године 1329. инаугури- 
сао је установу васељенских судија, коју су чинили двојица световних и 
двојица свештених лица, тело које је, имајући широка овлашћења и мо- 
гућност да изриче коначне и неопозиве пресуде, надзирало судство у 
читавом Царству. 190 С временом је из практичних разлога, прилагођа- 
вајући се захтевима измењених прилика у Византији, овакво устројство 
неминовно претрпело извесне промене. Мада новостворена установа није 
била отпорна према злоупотребама - убрзо се показало да васељенске 
судије нису увек имале снаге да одоле подмићивању 151 - ипак се одржа- 
ла све до краја живота ромејске државе, остајући једна од најзначајнијих 
тековина владавине Андроника III. 

Непрестане спољнополитичке недаће, међутим, нису дозвољавале 
младом цару и његовим сарадницима, пре свега великом доместику Јо- 
вану Кантакузину, који је као spiritus movens стајао изнад свих визан- 
тијских подухвата тога времена и, заједно са Андроником Млађим, био 
стварни управитељ Царства, да се у довољној мери посвете питањима 
унутрашњег живота државе и евентуално подстакну јачи замах промена 
које би унапредиле постојеће стање. Још се победничко славље Андро- 
ника III и његових присталица није било стишало после коначног свр- 

гавања Андроника II, а млади василевс је у јуну 1328. године био при- 
нуђен да хита у рат против Бугарске. 

Михаило Шишман, који је и током претходних месеци, у жељи да 
што боље искористи несугласице које су у последњој фази грађанског 
рата постојале између два Андроника, већ почетком јуна, дакле само 
неколико дана пошто је млади василевс завладао престоницом, смело је 
упао у ромејске области. Пљачкања бугарских одреда захтевала су неод- 
ложну противакцију, па је Андроник III 23. јуна 1328. пожурио из Ца- 
риграда како би у Визи сакупио војску. Уследило је повлачење Бугара, 
што су Византинци искористили да узврате пустошењем њихових зе- 
маља. Већ септембра 1328. године, после краткотрајног затишја, Михаи- 
ло Шишман је обновио ратне операције и, пошто је продро у источну 
Тракију, освојио је тврђаву Вукелон. Ромејски цар је похитао поново на 
ту страну и после приличног натезања склопио споразум према коме су 
Бугари ипак вратили Царству спорну утврду, а заузврат добили знатну 
новчану суму. 1 ” Мир на византијско-бугарској граници потрајао је без- 
мало две године, а онда је дошло до важних догађаја који су били по- 
следица битке код Велбужда. 

Крах у Малој Азији 

Да су Андроник III Палеолог и његова околина сасвим исправно 
проценили значај који су имала збивања на малоазијском тлу и да су 
били свест. опасности која им прети од Османлија, показује и чињени- 
ца да су се у касно пролеће 1329. године, дакле прве ратне сезоне по 
преузимању власти, на челу не тако велике војске запутили према Никеји 
која је била под турском опсадом. Први пут се догодило да сам визан- 
тијски цар крене у непосредан судар са османским владарем, а у овом 
случају био је то емир Орхан. Међутим, овај јуначни подухват, достојан 
сваке хвале, по Ромеје се завршио сасвим неуспешно. 

Најпре је у чаркама недалеко од Пелеканона једна стрела погодила 
Андроника III у ногу, па је хитно морао бити пребачен у Цариград, тако 


192 Greg. I, 430-431; Cant I, 323-329; Kleinchroniken, 78 № 20. Опширније о овим 
догађајима расправљају: Бурмов, Исторш r, 40-44 (= Избрани произведенил, I, 
251-254; van Dieten, Gregoras, II—2, 303-304 n. 263; Историл на Бвлгарил, III, 
330-331 (В. Ггозелев); Божилов, Асеневци, 124. О тврђави Вукелеон, која се на- 
лази осамнаест километара северно од Једрена, в. Asdracha, Rhodopes, 148, 250. 

Ова тврђава се налазила код данашњег села Маточина (Свиленград, Бугарска). 

Cf. BZ 90 (1997) 152 (приказ В. Гјузелева првог издања ове књиге). 

да у одлучујућој бици која се одиграла следећег дана није ни учествовао. 
Турски одреди су 11. јуна 1329, надомак Филокрене, града на источној 
обали Мраморног мора, осокољени пометњом коју је међу Ромејима про- 
узроковало рањавање василевса, жестоко поразили византијске трупе. 
Није помогла ни изванредна присебност Јована Кантакузина, који је 
једва спасао остатак војске и са тешком муком сачувао сопствену главу. 193 
Упоређивање овог пораза са чувеном византијском катастрофом код 
Манцикерта 1071. године, што се понекад чини у литератури, 194 упркос 
извесној сличности која примамљује ипак сматрамо само донекле оправ- 
даним. Слом Романа IV Диогена (1068-1071), недалеко од језера Ван у 
Јерменији, догађај је од светско-историјске важности, будући да је озна- 
чио премештање тежишта ромејске државе из малоазијских у европске 
области, док је неуспех Андроника III Палеолога и Јована Кантакузина 
само један од завршних видова давно одлучених повесних токова, и као 
такав ни изблиза нема историјску тежину манцикертског краха. 

Показало се да је поход из 1329. године, у ствари, био последњи 
озбиљан подухват Византинаца на тлу Мале Азије. Његов неповољан 
исход сасвим је обесхрабрио ромејску владу, убедљиво је уверивши да 
сопственим снагама није у стању да било шта измени у односу на Ос- 
манлије. Победа код Филокрене, на другој страни, улила је нову смелост 
турским ратницима не само за даља напредовања у Малој Азији него и 
за све одлучније упаде у Тракију, који су из године у годину постајали 
све бројнији и опаснији. Тако, на једном месту у својој историји, Нићи- 
фор Григора примећује, не без скрушености, да му је већ помало досад- 
но и тешко да набраја те силне упаде. 195 За преостале византијске градо- 
ве у Малој Азији, препуштене властитој судбини и ћуди исламског 
завојевача, више није било никакве наде. 

Древна Никеја, место за које су везане најсветлије странице византиј- 
ске историје и град из кога је отпочела борба за обнову Царства после 1204, 


193 Greg I, 433-436; Cant. I, 341-363; Meinchroniken, 78 № 21, 102 № 2. Cf. Parisot, 
Cantacuzene, 98-103; Gibbons, Ottoman Empire, 59-60; Arnakis, Othomanoi, 172, 
185-186; Loenertz, La chronique brive de 1352, II, 45-47; Bosch, Andronikos III, 
152-157; Nicol, Last Centuries, 174-175; van Dieten, Gregoras, II-2, 306-307 n. 271. 
Уопште, o упадима Турака на подручје Битиније у почетним деценијама XTV 

века в. V. Laurent, La Chronique апопуте du Cod. Mosq. Gr. 426 et la penetration 

turque en Bithynie au debut du XTV siicle, REB 7 (1949) 207-211. Такође в. Mioni, 
Cronaca, 74 № 5, 78. 

194 N. Jorga, Geschichte des osmanischen Reiches, I, Gotha 1908, 165-167. Cf. Bosch, 
Andronikos Ш, 156. 

195 Greg. I, 545. 







пала је у руке Османлија 2. марта 1331. године. 1 * Опсадом је руководио 
Сулејман, Орханов најстарији син, а у руке освајача доспеле су многобројне 
иконе, мошти и друге светиње, које су доцније Византинци откупили за 
новац. Већ исте 1331. године у Никеји, граду велелепних православних тра- 
диција у коме је далеке 325. одржан Први васељенски сабор, емир Орхан је 
основао муслиманску верску школу, такозвану медресу, 197 а за мудериса до- 
вео чувеног учењака и познаваоца закона Давуда из Цезареје. 198 

Неколико месеци по османлијском заузимању града, у октобру 1331. 
године, овде је, ношен страшћу за путовањима и обиласцима удаљених и 
непознатих земаља, приспео Ибн Батута. У његовом чувеном путопису ос- 
тало је забележено да су у Никеји постојала имања, воћњаци и поља, али је 
град затекао у рушевинама и готово без становништва, ако се ту не урачу- 
нају војници који су сачињавали малобројну посаду. 199 Прилике су се, међу- 
тим, убрзо морале знатно изменити, будући да је само неколико година 
касније, негде 1339. и 1340, цариградски патријарх Јован XIV Калекас (1334- 
1347), прилично узнемирен сазнањем да је већина хришћанског живља Ни- 
кеје одричући се православља прихватила ислам, становницима овога града 
упутио две посланице за спас њихових душа. 200 Није потребно посебио ни 
наглашавати да су његови позиви остали неуслишени, будући да су западна 
подручја Мале Азије већ почела да живе једним новим и суштински друга- 
чијим животом. 201 Жалосна судбина Никеје, у свом лаганом али достижном 
кретању, није мимоишла ни Никомедију, па је овај ромејски град 1337. или 
1338. године прешао у руке османлијских завојевача. 202 Тако је присуство 
Византије на тлу Мале Азије постало сасвим симболично. 


,ж Greg. I, 458; Kleinchroniken 64 № 7, 79 № 24, 654 № 3. Cf. Charanis, Short 
Chronicle, 342-343; Arnakis, Othomanoi, 187; Lemerle, Aydin, 64 n. 6; Loenertz, La 
chronique brive de 1352, П, 49-50; Bosch, Andronikos III, 158; Laiou, Andronicus II, 
293; Schreiner, Kommentar, 238; van Dieten, Gregoras, П-2, 328 n. 320. 

197 Altosmanischen Chroniken, 21. 

1,11 Иналџик, Османско Царство, 13, 237. 

199 Ibn Battuta, II, 453. Cf. R. Lindner, Nomads and Ottomans in Medieval Anatolia 
(Indiana University Uralic and Altaic Series 144), Bloomington, 1983, 28. 

200 MM I, № 82 183-184, № 92 197-108. Cf. D. Angelov, Certains aspects de la conquete 
des peuples balkaniques par les Turcs, BSl 18 (1956) 226; Werner, Osmanen, 102; 
Nicol, Last Centuries, 176. O патријарху Јовану Калекасу в. PLP 5 (1981) № 10280 
26-27 где су дати сви расположиви извори и одговарајућа литература. 

201 О опадању хеленизма у Малој Азији, процесу који је трајао столећима, додуше 
не увек подједнаким интензитетом, зналачки је расправљао С. Врионис у делу 
које се већ може сматрати класичним, пратећи ток тог процеса упоредо са исла- 
мизацијом полуострва у раздобљу од XI до XV века. В. Vryonis, Decline, 1 sq. 

202 У историографији преовлађује датовање пада Никомедије у 1337. годину, било 
да се при томе научници позивају на помало замагљене вести Нићифора Гри- 

Као утеха, додуше детшмична и ипак недовољна, за тежак пораз код 
Филокрене могао је Византинцима да послужи значајан успех који су с 
јесени исте, дакле 1329. године постигли у водама Егејског мора. Пошло 
им је за руком да уз помоћ локалног живља поврате Хиос, острво које је 
још 1304. Андроник II Палеолог уступио Бенедету Цакарији, Тјеновљани- 
ну чија је породица већ 1275. од Михаила VIII добила малоазијску Фо- 
кеју. 203 Истина, византијски цар је формално остао врховни господар остр- 
ва, али је и та лабава власт у појединим периодима била оспоравана. 

Многи ходочасници који су посетили Хиос наглашавају његову при- 
падност василевсу и остају задивљени мастиком, „најбољом на свету”, 
која се овде производи. Наводимо само оне који су у ово време походи- 
ли острво: арапски историчар и географ Израил Ибн Али Абулфенди се 
овде обрео 1321, француски доминиканац Жордан од Северака 1329, а 
немачки духовник манастира Миндена Гулиелмус од Балдензела је 
приспео на Хиос за време свог трогодишњег бављења на Истоку, између 
1330. и 1333. године. 204 Када се има у виду на којој је цени била мастика, 

горе (Greg. I, 545), што је чешћи случај, било Јована Кантакузина (Cant. I, 505). 
Наводимо само најважније радове: Флоринскии, Андроник Младшип, 125; 
Arnakis, Othomanoi , 197; Bosch, Andronikos Ш, 163; Werner, Osmanen, 96; Vryonis, 
Decline, 414; Laiou, Andronicus II, 293; Nicol, Last Centuries, 175; Иналџик, Осман- 
ско Царсшво, 289. Поједини од истраживача, који су се подробније бавили овим 

артикал који је у средњем веку имао веома раширену примену, особито 
у медицини, намах постају јасније приче о великом богатству овог кутка 
у Егејском мору. Против Мартина Цакарије, наследника Бенедета I, уста- 
ло је тамошње грчко становништво, предвођено старим пријатељем Јо- 
вана Кантакузина - Лавом Калотетом. 205 

На руку побуњеницима ишла је и издаја Мартиновог брата, Бенедета П 
Цакарије, али је пресудила флота коју је у јесен 1329. године послао Андро- 
ник Ш. Мартин Цакарија је био присил>ен да се преда, па је као заробљеник 
отпремљен у Цариград, а за управника острва наименован је Лав Калотет. 206 
За Ромеје је овај успех био значајан из најмање два разлога, наиме, страте- 
гијској важности острва, које су морали бити свесни не само остали ита- 
лијански господари у архипелагу него и сами Турци, придодана је и финан- 
сијска - са Хиоса се у државну благајну годишње сливало наводно сто 
двадесет хиљада перпера 207 У ово време дошло је и до првих озбиљнијих 
дипломатских веза Византије и егејских турских емирата, додира који су 
потом постали значајан чинилац у спољној политици Царства. 

Андроник III Палеолог и, чини се, нарочито Јован Кантакузин, врло 
су рано схватили да у борби против надирања Османлија добре савез- 
нике могу потражити и међу осталим малоазијским емирима, такође 
угроженим од стране султана Орхана. Премда друге вере, у овом случају 
су егејски емирати могли бити поузданији савезници него читав 
хришћански Запад, који је на опстанак Византије гледао кроз призму 
својих прагматичних и, зашто не рећи, себичних интереса. Околност да 
тада нису били непосредно притиснути османлијском опасношћу, с дру- 
ге стране, није западноевропским силама налагала хитрину у деловању 
и у знатној је мери разводњавала делотворност било каквог покушаја да 
се помогне Царству. Цариградска је влада, наравно, била свесна свих 
ових чињеница. Стога је до првих дипломатских додира са малоазијским 
емиратима дошло готово одмах на почетку самосталне владавине Анд- 
роника III, негде крајем 1328. или почетком 1329. године. 

Василевс је лично отишао у Кизик како би се видео са фригијским 
емиром Тимур-ханом, који је, према казивањима појединих савремени- 


205 О Лаву Калотету в. PLP 5 (1981) № 10617 59. 

206 Cant I, 370-391; Greg. I, 438-439. В. Флоринскии, Андроник Младшип, 129-130; 
Argenti, Occupation of Chios, I, 60-68; Bosch, Andronikos III, 112-118; Nicol, Last 
Centuries, 176. У једном говору који је Нићифор Григора саставио 1339. године 
и посветио га Андронику III, међу цареве подвиге убраја се и освајање Хиоса. 
В. Nicephori Gregorae, Logos prosfonematikos eis ton basilea, ed. VVestermann, 
Lipsiae, 1865, 23. Уп. Виз. извори, 627-628 (H. Радошевић). 

207 Cant. I, 380. Cf. Nicol, Last Centuries, 176; Hendy, Studies, 164. 

ка, поседовао већу војску него и сам султан Орхан, 208 али је ипак зази- 
рао од османлијске силе. Сусрет у месту Пиге, недалеко од Кизика, који 
је показао колико су источни народи још увек били импресионирани 
личношћу византијског цара, окончан је споразумом према коме је вла- 
дар емирата Караси обећао да неће угрожавати византијске области. 205 
Међутим, био је то само први корак у настојању византијске владе да 
што је могуће више изолује емират на чијем се челу налазио Орхан. 

Убрзо се показало да је Андроник III Палеолог водио источну по- 
литику Царства са пуно система и веома брижљиво. После успоста- 
вљања византијског ауторитета над Хиосом, негде на самом крају 1329. 
године, уследио је нови политички маневар цариградске владе у коме 
ипак препознајемо сигурну руку истанчаног дипломате Јована Канта- 
кузина. На позив василевса, лично се појавио емир Сарухан (с. 1300- 
1345), док је емир Ајдина Мехмед (1308-1334), наводно спречен бо- 
лешћу, послао велелепно посланство. Постигнут је договор о некој 
врсти сарадње и помоћи пред опасношћу од заједничког непријатеља 
оличеног у емирату Османових наследника. 210 У годинама које су сле- 
диле нарочито су срдачни били односи између емирата Ајдин и визан- 
тијске владе, првенствено између Јована Кантакузина, који је и сам у 
доброј мери овладао турским језиком, и престолонаследника Умура. 
Међутим, испоставило се доцније да осим користи овакво пријатељство 
доноси и велике невоље. 


Царева болесш 

Током бурног и ипак краткотрајног живота Андроника III Палеоло- 
ra, било је тренутака када је он, иначе склон наглим променама распо- 
ложења, приликом релативно честих болести западао у дубоко очајање 
и бивао забринут за питање наследника престола. Његова готовост да 
тада помишља да се одрекне овоземаљских ствари и прими монашки 


208 Жуков, Змиратт, 29 наводи податак Доменикина Дорије према коме је Тимур- 
-хан, емир Карасија, имао бројнију војску него Орхан. 

205 Cant I, 339-340. Cf. Parisot, Cantacuzene, 90-99; Флоринскии, Андроник Мпад- 
шип, 128-129; Arnakis, Othomanoi, 178; Dolger, Regesten, IV, № 2727; Bosch, 
Andronikos Ш, 149; Жуков, Змиратж, 29. Овај догађај је претходио смелом 
царевом покушају да у пролеће 1329. покуша да се непосредно обрачуна са 
Османлијама. Међутим, очигледно је да Ромеји код Филокрене нису имали 
никакву практичну помоћ неког од својих турских савезника. 

210 Cant. I, 308; Enveri, 56-97. В. Lemerle, Aydin, 66; Nicol, Last Centuries, 177; Жуков, 
Змиратн, 29. 

постриг речито казује о озбиљности таквих тренутака. 211 Једна од таквих 
василевсових криза догодила се у зиму 1329/1330. године. Премда у бра- 
ку већ више од три године - а већ се приближавао тридесет четвртом 
рођендану - он и Ана Савојска још увек нису имали мушко потомство. 

Док је у јануару 1330. у критичном стању лежао у Дидимотици, сво- 
ме омиљеном боравишту, његови најближи сарадници, уплашени за ца- 
рев живот, принудили су његовог деду Андроника II Палеолога да се 
замонаши. Премда је стари василевс две године раније абдицирао и мада 
у прилично поодмаклој старости и нарушеног здравља - познато је да 
је последњих година живота био готово слеп - његова титула автокра- 
тора није могла бити „укинута”, а самим тим ни оспорена могућност да 
се поново попне на цариградски престо. Управо због тога су и најближи 
људи из околине Андроника III Палеолога настојали да га по сваку цену 
уклоне као могућег кандидата за царски трон. Њихова ревност и оданост, 
што су само други називи за својеврсну свирепост, ишли су чак дотле 
да су полуслепог старца, сада већ монаха Антонија, приморали да се 
писмено одрекне престола. 212 

Међутим, њиховим упорним наваљивањима да присиле Исаију да 
се приликом молитви у црквама више не помиње име Андроника Ста- 
ријег, цариградски патријарх је одолео. Премда је могао имати ваљане 
личне разлоге да се повинује оваквим захтевима и тако донекле врати 
мило за драго старом василевсу - подсетимо се каква је понижења до- 
живео управо од Андроника II - некадашњи атоски подвижник, далеко 
изнад ситних људских слабости, остао је доследан самоме себи и оглушио 
се о жеље које су свакако имале призвук заповеди. Познато је, наиме, да 
је главну улогу у овој нечасној работи око присиљавања Андроника Ста- 
ријег да се замонаши одиграо протостратор Теодор Синадин, али, ра- 
зложно је претпоставити, не без знања Јована Кантакузина, што му је 
доцније Андроник III веома замерио. 213 

Сличних непријатности није био поштеђен ни други могући пре- 
тендент на престо, деспот Константин Палеолог, стриц Андроника 
Млађег. 214 На другој страни, тешко болесни Андроник III, доживљавајући 
један од својих lucida intervalla, изашао је са предлогом да у случају ње- 


211 Greg. I, 439. 

212 О читавом сплету догађаја око одрицања Андроника II од византијског пре- 
стола v. Е. Voordeckers, А propos de la renonciation au thrdne d'Andronic III 
Paleologue en 1330, REB 26 (1968) 185-188. 

213 Cant. I, 414. Уп. Флоринскии, Андроник Младшии, 106-107. 

214 О деспоту Константину Палеологу в. Papadopulos, Genealogie, № 60 37-38; 
Ферјанчић, Деспоти, 90-92. 

гове смрти Јован Кантакузин буде заштитник и регент детету које је 
требало да роди Ана Савојска. 215 Само неколико месеци раније, у јулу 
1329. године, можда још увек под свежим утиском пораза код Филокре- 
не и сопственог рањавања, василевс је, ако је веровати Јовану Кантаку- 
зину, а сматрамо да можемо поклонити поверење његовим речима, хтео 
да великог доместика прогласи за савладара. 216 

Мада су овакву цареву жељу подржали Теодор Синадин, Андроник 
Асен, таст Јована Кантакузина, 217 па чак и Ана Савојска, за коју се не би 
могло рећи да је увек била наклоњена најбољем пријатељу свога супруга, 
он се драговољно одрекао овакве могућности, захваливши се на царевој 
понуди. Андроник Ш је морао бити свестан надмоћности изузетне лич- 
ности Јована Кантакузина, али чини се да њихов пријатељски однос није 
доживљавао као супарнички и није се прибојавао могућих скривених ам- 
биција великог доместика, бар не у ово време, искрено сматрајући, што је 
заиста и било тачно, да би га једино он могао достојно заменити и да је 
само он способан да води Царство. Здравствено стање младога цара се 
ипак поправило и он је био спреман да учествује у наступајућим веома 
важним збивањима на Балканском полуострву у лето 1330. године. 

Вепбужд 

Узајамним везама двеју јужнословенских држава, Србије и Бугарске, 
током двадесетих година XIV века углавном су биле својствене несугла- 
сице, истина понекад прекидане извесним побољшањем међусобних 
односа. 218 Познато је, наиме, да се Михаило Шишман замерио Стефану 
Дечанском када је убрзо после ступања на престо напустио жену Ану, 
сестру српског краља са којом је имао неколико деце, а међу њима и 
Јована Стефана, потоњег бутарског цара, 219 и оженио се сестром Андро- 


115 Greg. I, 439-440; Cant. I, 393. Cf. Bosch, Andronikos 111, 177-181; Nicol, 
Kantakouzenos, 41. 

2,6 Cant. I, 365-370. Cf. Nicol, Kantakouzenos, 41. 

217 O Андронику Асену в. Божилов, Асеневци, № 6 268-383. 

218 До таквог побољшања односа дошло је почетком 1328. године, када Је Стефан 
Дечански нудио присталицама старог цара, које је напредовање Андроника III 
у Македонији довело у шкрипац, да их посредством бугарског владара пошаље 
у Цариград, В. Cant. I, 284. Уп. Бурмов, Историл, 44 (= Избрани произведенш, 
I, 254); Исшорија cpOcKoi народа, I, 506 н. 23 (С. Ђирковић); Виз. извори, 332- 
333 (С. Ћирковић). 

2,9 Greg. I, 454. Уп. Бурмов, Исторш, 26-28 (= Избрани произведенш, I, 239-241); 
Виз. извори, 207 н. 104. (С. Ђирковић). 

ника III - Теодором. 220 На инцијативу трновског владара, у пролеће 1330. 
године дошло је до споразума са византијским царем о заједничкој ак- 
цији против српске државе. 221 Убрзо се Андроник III са војском појавио 
у подручју Македоније и можда посео неке мање утврде, али се није 
одлучио да иде даље од пелагонијске равнице. 222 Чини се да је то више 
била својеврсна демонстрација снаге која је требало да донекле прикрије 
став обазривог ишчекивања како ће се развијати сукоб два јужнословен- 
ска суседа. 

Добро припремл>ен, Михаило Шишман је одлучно прешао границу 
и провалио у српске области. До пресудног обрачуна дошло је недалеко 
од Велбужда, где су трупе Стефана Дечанског, у којима се особито исти- 
цао његов млади син и престолонаследник Душан, неочекивано удариле 
на Бугаре и користећи се потпуном пометњом однеле одлучујућу побе- 
ду. 225 Настрадао је и сам Михаило Шишман, а пала је и велика одлука о 
превласти међу јужнословенским државама - Србија је преузела примат. 
У наставку предузете кампање Стефан Дечански је продро у Бугарску и 
издејствовао да се на трновски престо врате његова сестра Ана и њен 
син Иван Стефан. 224 

У међувремену се Андроник III вратио у своје области, избегавши 
окршај са српским одредима. Желео је при томе да искористи погодан 
тренутак слабости бугарске државе и покуша да заузме неке градове, 
нарочито важне Анхијал и Месемврију, који су већ деценијама били 
главни предмет размирица између Византије и трновске државе. 225 Већ 


220 О Теодори Палеологини в. н. 126. 

221 Greg. I, 454; Cant I, 428. Уп. Бурмов, Историл, 45 (=Избрани произведених, I, 
254-255); Bosch, Andronikos III, 74. 

222 Опширније о овоме походу в. Т. Томоски, Белешки по повод воениот поход на 
Андроник III во Македонија во 1330. год., Годишен зборник 16 (Скопје 1964) 
41-44. 

223 О бици код Велбужда в. Виз. извори, 207-213, 335-340 (С. Ђирковић), где су 
наведени сви извори и одговарајућа литература. 

224 О овим догађајима писао је Н. Илиев, Малолетен ли е бил цар 1ован-Стефан 
през 1330 г„ Исторически преглед 6 (1989) 46-53. 

225 Још од времена рестаурације Византијског царства ови су градови били нај- 
чешће спорно питање у пограничним несугласицама бугарске и ромејске др- 
жаве. В. Острогорски, Историја, 428, 461, 471. Својевремено је одржан један 
веома занимљив симпозијум на коме је велики број историчара саошитио своје 
радове који се односе на бугарско приобал>е Црнога мора у средњем веку. В. 
Bulgaria Pontica Medii Aevi, I, Premier symposium intemational Nessebre, 23-26 
mai 1979 /= Byzantinobulgarica VII (Sofia 1981)/ 11 sq. O литератури за град 
Месемврију више ће бити речи у трећем поглављу, а у вези са ратом између 
Византије и Бугарске 1364. године. 

следеће године, међутим, дошло је до преврата у обе словенске државе. 
У Бугарској су бољари збацили Јована Стефана (1330-1331) и устоличи- 
ли Јована Александра (1331-1371), 226 а у Србији је Стефана Дечанског 
збацио син Стефан Душан (1331-1355), експонент амбициозне српске 
властеле која се здушно залагала за ширење према југу, дакле на рачун 
византијских земаља. 227 На тај је начин српска држава одлучно почела да 
ступа у жижу византијске спољне политике, што је нарочито дошло до 
изражаја у петој деценији XIV столећа, док је на другој страни Бугарској 
припала донекле подређена улога у збивањима на овим просторима. 
Убрзо је између два нова јужнословенска владара склопљен споразум, 
ојачан Душановом женидбом са Јеленом, сестром Јована Александра, па 
је наступило раздобље дугог и непомућеног мира. 228 Међутим, више није 
било далеко време када ће све три хришћаиске државе, Византија, Србија 
и Бугарска, почети да бивају непосредно угрожене најездама исламских 
ратника који су одважно наступали под заставама османлијских емира. 


Деца Андроника III 

Ма колико би се у први мах то можда могло учинити необичним, а 
и прилично неочекиваним, истина је да неке просопографске непознани- 
це о породици Андроника П1 ни до данас у науци нису до краја и на за- 
довољавајући начин разрешене. Упркос већ више пута истицаним врли- 
нама великих писаца историје тога времена, Јована Кантакузина и 


226 О њему посебно в. Божилов, Асесневци, № 33 149-178. Премда замишљена као 
историја бугарске државе епохе Шишмановаца, дакле до 1396. године, управо 
са овим догађајима, нажалост, завршава се ваљана студија Александра Бурмо- 
ва. О историји трновског царства и његовим односима са ВизантиЈом у овим 

и потоњим годинама четврте деценије XIV века в. Д. Ангелов, Бвглгаро-визан- 

типски отношенил през nepuoda 1331-1341. г. от управпението на Иван Алек- 
сандгр, Военноисторически сборник 41-1 (1973) 34-53; Л. Иончев, Некоторие 
вопроси политическоп истории Бглгарии и ее отношенил с Сербиеп и Визан- 
тиеп e XIV веке (1330-1332), Etudes Historiques 9 (1979) 23-37; Историл на 
Бглгарил, Ш, 332-334 (В. Ггозелев), 334-338 (Д. Ангелов). 

227 В. Г. Острогорски, Душан и њеЊва властела у борби са Византијом, Зборник 
у част шесте стогодишњице Законика цара Душана, Београд 1951, 79-86 (= СД, 
IV, Визаншија и Словени, 190-196). 

228 О односима Србије и Бугарске у овом раздобљу в. П. Ангелов, Бшгаро-сргб- 
ските политически отношенш r npu царуването на Иван АлексанОЂр (1331- 
1371) u Стефан Душан (1331-1355), Годишник на Софиискил уииверситет, 
Исторически факултет 72 (1978) /1982/ 95-118. О Јелени, сестри Јована Алек- 
сандра и Душановој супрузи, посебно в. М, Пурковић, Јелена, жена цара Ду- 
шана, Диселдорф 1975, 3-32. 

Нићифора Григоре, чија подробност неретко узима облике правог цепи- 
длачења, и један и други, ваљда понесени плимом мноштва бурних и зна- 
чајних догађаја који су испуњавали византијску историју прве половине 
XIV века, као да не налазе даха да нам одређено и прецизно (а то умеју 
веома поуздано и добро) саопште елементарне чињенице о деци свог са- 
временика, који је овом првом, додајмо и то, био најбољи пријатељ. 225 

При таквом стању ствари, када се велика помоћ не може очекивати 
ни од осталих извора, списи поменуте двојице се морају означити као 
главни виновници за ове странпутице и многобројна лутања истражи- 
вача у покушајима да се расветле породичне прилике Андроника III. 
Упркос различитим мишљењима у науци, данас се поуздано може твр- 
дити једино да је млади василевс у браку са Аном Савојском имао четво- 
ро деце: синове Јована и Михаила, и ћерке Ирину и Марију. 230 Притом 
је потпуно извесно да је старији син био Јован Палеолог, доцнији дугого- 
дишњи владар Византијског царства, а такође да он није био и прворође- 
но дете двоје царских супружника. Најстарија је била Ирина, касније 
удата за Михаила Асена - првог сина бугарског цара Јована Александра, 
али је рођена тек 1330, а не, како се обично сматрало, 1327. године. 231 

Потом се 1332. родио Јован, затим по свој прилици Марија, доцније 
удата за Франческа I Гатилузија, 232 и најзад Михаило 1337. године. 233 
Међутим, потребно је упозорити да постоји мишљење да су Андроник III 
и Ана Савојска имали још двоје деце, Теодора и Теодору, али се чини да 
су изнесене претпоставке засноване на ипак недовољно јаким аргумен- 


умицом, намах све постаје јасније. Верујемо, наиме, да он није могао погреши- 
ти у имену јер се радило о једној од најважнијих епизода из историје ове 
италијанске породице. С друге стране, то посредно значи да је погрешио Јован 
Кантакузин, а да је у праву био Нићифор Григора који је забележио да је Ири- 
на била удата за сина бугарског цара. Омашку цара-лисца, поготово што се 
јавља на два места у његовој историји, није могуће лако објаснити. Ипак, већ 
одавно истраживачи су дали предност вестима Нићифора Григоре истичући 
да је по свему судећи погрешио Јован Кантакузин. В. Papadopulos, Genealogie, 
48-49. Да је изнесена недоумица још увек актуелна, што свакако говори о 
замршености читавог питања, сведочи и збрка у Просопографском лексикону 
епохе Палеолога: PLP 1 (1976) № 1511 истиче да је Михаило Асен, коме је 
посвећена нотица под наведеним бројем, био ожењен Маријом (код Нићифора 
Гфигоре погрешно названом Ирина), а PLP 3 (1978) № 5973 саопштава да је 
Ирина Палеолог (код Јована Кантакузина погрешно названа Марија) била жена 
бугарског престолонаследника (siđ). В. и обазрива тумачења која даје van 
Dieten, Gregoras, 11—2, 388-390 n. 497. Божилов, Асепевци, 193-194 изнео је јед- 
ну веома занимљиву, али чини се ипак тешко одрживу претпоставку: премда 
је више склон да се приклони образложењу које је изнео А. Пападопулос, из- 
међу осталих, он допушта и могућност компромисног решења. Сматра, наиме, 
да се византијска принцеза звала Марија, што је било њено крсно име, а по 
доласку у Бугарску добила је име Ирина које је симболизовало дубоки мир 
склопљен између двеју држава. Чини се да је притом сасвим превидео да се 
друга ћерка Андроника III Палеолога и Ане Савојске звала Марија, а тешко је 
поверовати да су обе принцезе, а уз то и једина женска деца ових родитеља, 
носила исто име - Марија. Међутим, Божилов, Асеневци, 194 врло убедљиво 
исправља досадашњу хронологију Ирининог рођења, према којој је рођена 
1327. године. В. Papadopulos, Genealogie, 48. Указујући на добро познати, али 
изгледа сасвим запостављени податак Јована Кантакузина (Cant. I, 394), према 
коме је Ана Савојска у време тешке болести Андроника III, у јануару 1330. 
године, носила у стомаку Марију (о збрци имена већ је било речи), касније 
удату за сина Јована Александра, закључује, по нашем мишљењу потпуно та- 
чно, да je рођена наЈкасније током пролећа 1330, а не 1327. године. То помера 
и хронологију њеног брака, која се одређује према податку Нићифора Григоре 
(Greg. I, 546) да је тада имала девет година, са 1336. на 1339. годину. Подсети- 
мо се, брак је био предвиђен још у лето 1331, дакле када је Ирина имала само 
нешто више од годину дана, после бугарске победе над Византинцима код 
Росокастрона. О томе в. Историн на Бвпгарил, III, 337-338 (Д. Ангелов). О 
Михаилу Асену, мужу Ирине Палеологине, као и о даљој судбини византијске 
принцезе в. Божилов, Асеневци, № 39. 

232 Papadopulos, Genealogie, № 78 (о њој ће бити више речи у III поглављу). 

233 Ibid. № 74; Ферјанчић, Деспоти, 16-17, 42. 

тима. 234 Уз подсећање да је василевс из првог брака имао једног сина који 
је умро осам месеци после рођења, ваља упозорити да је имао и ванбрач- 
но дете: сасвим поуздано се зна за ћерку Ирину, супругу трапезунтског 
цара Василија I Великог Комнина (1332-1340) 235 

231 Papadopulos, Genealogie, № 76 позивајући се на један документ из априла 1394 
(ММ II, № 503, 267) тврди да је протовестијар Теодор Палеолог, који се назива 
стрицем (theios) цара Манојла П Палеолога (1391-1425), био заправо син Ан- 
дроника 1П. На сличан начин Papadopulos, Genealogie, № 79 верује да је Теодора 
Палеологина Филантропина, у једном даровном акту из децембра 1376. године, 
дакле за владе Андроника IV Палеолога, наведена као „кћи деде владајућег ва- 
силевса”, била у ствари ћерка Андроника III. Тај документ ie доживео и треће 



такузина и Нићифора Григоре. Притом упозоравамо да се изнесено мишљење 
ни у ком случају не може сматрати и доказом да Теодор Палеолог није био син 
Андроника 1П. Најзад, чини нам се да титула протовестијара, премда на високом 

Тиме се, међутим, не исцрпљује питање деце Андроника Млађег: 
чини се да је, упркос многобројним тешко решивим недоумицама које 
прате ово замршено питање, имао још једну ванбрачну ћерку (или 
можда усвојеницу?), чије се име није сачувало, а која је била удата за 
хана Узбега (1312-1341), владара Златне Хорде. 236 Једно је извесно: 
Андроник III, болећив према особама лепшег пола - па чак, ако је 
веровати дворским сашаптавањима, и према тетки Симониди 237 - не- 
стрпљиво је и дуго чекао долазак на свет сина и наследника. А онда, 
последњих дана пролећа 1332. године, Ана Савојска је родила мушко 
дете. 


У писму које је с пролећа 1341. године Григорије Акиндин писао монаху Да- 
виду Дисипату у Парорији (Hero, Letters of Akindynos, № 12, 56) сасвим одређе- 
но се помиње да је василевсова ћерка била жена монголског хана. У путопису 

Наспедник је рођен 

Јован V Палеолог је дошао на свет у четвртак, 18. јуна 1332. године, 
на дан Светог великомученика Леонтија, у Дидимотици. 238 На вест о 
рођењу наследника, Андроник III је, сав пресрећан, тамну одећу, коју је 
носио због недавне смрти деде Андроника II, заменио светлом и похитао 
да види сина. 239 У част тек рођеног Јована Палеолога уприличио је неко- 
лико витешких турнира, западних новотарија које су му заиста причиња- 
вале велико задовољство, па је, без обзира на то што су такве борбе биле 
скопчане са опасношћу да се изгуби чак и живот, у њима врло радо 
учествовао. 2 " 

Овакво царево понашање наилазило је на тихо неодобравање многих 
из његове околине, који су сматрали да је за једног цара сасвим неприме- 
рено, а у крајњој линији и опасно, да се бори на такмичењима ритера. 241 
Уопште, постојало је мишљење да је својим лежерним понашањем, коме 
нису били својствени ни брига за поштовање окопггалих обичаја василев- 
сове неприступачности а ни настојање да се строго одржава величанстве- 
на уштогљеност традиционалних светковина, Андроник Ш Палеолог знат- 
но снизио постојеће обрасце дворског церемонијала, брижљиво негованог 


238 О датуму рођења Јована V Палеолога постојали су у науци извесне недоумице 

вековима. Они који су били склони апокалиптичним визијама и који су 
на сутрашњицу увек гледали са зебњом и подозрењем, видели су у овом 
„светогрђу” наговештај пропасти Царства, крај његових обичаја и крах 
његовог поретка. 242 Међутим, оваква забринутост чувара и заштитника 
традиционалних норми понашања, па макар један од њих био и сам Јован 
Кантакузин, 243 уопште није дотицала Андроника Ш, који је у питањима 
конвенционалности био потпуно растерећен. Тако је и овога пута, не 
хајући за мишљења околине, смело јездио на коњу и борио се против 
турнирских супарника, дајући на тај начин одушка својој огромној и разу- 
мљивој радости због дуго прижељкиваног рођења сина и наследника. 

Да му није била света ни традиција која се тицала славне породице 
из које је потицао, показао је и приликом избора имена за новорођеног 
дечака: мимо устаљених обичаја, уосталом својствених уопште Ромејима, 
није га назвао по своме оцу, односно дететовом деди или евентуално по 
неком блиском члану царскога дома, него, бар је такав наш утисак, по 
најбољем пријатељу - Јовану Кантакузину. 

Збиља, сви они који су наклоњени да у историји траже понављања и 
симетрије лако су могли запазити један својеврстан породични обичај, као 
што је речено и не тако непознат у Византији, који се односи на давање 
имена најстаријим мушким потомцима у породици Палеолога. Они су, 
наиме, увек добијали дедино име и та правилност у понављању имена по 
мушкој линији може се пратити у неколико нараштаја: Андроник Палео- 
лог - Михаило VIII - Андроник II - Михаило IX - Андроник III. 244 Да би 
се ова породична традиција, читаво столеће стара и међу Палеолозима 
строго поштована, доследно наставила, требало је да се и новорођени син 
Андроника III зове Михаило. Међутим, василевс је са себи прирођеном 
нехајношћу једноставно све то пренебрегао и разбијањем овог породичног 
ланца направио својеврстан преседан. 245 Ипак, погрешно би било на овај 


242 Ibid. 568. 

243 Cant 1,205 попут осталих не дели василевсово одушевљење за витешке турнире. 

244 Занимљиво је да је оснивач династије Михаило VIII био Палеолог и по оцу и 
по мајци, а што је још интересантније и један и други деда су му носили исто 
име - Алексије. Генеалошко стабло првих Палеолога доноси V. Laurent, La 
ginealogie des premiers Paleologues, Byz. 8 (1933) 125-149 /таблица je на 146. стра- 
ници/. Papadopulos, Genealogie, 1 преузима његову генеалошку таблицу. Пре 
неколико година о овом питању поново је писао: J.-F. Vannier, Les premiers 
Paleologues. Etude gtntalogique et prosopographique, Btudes prosopograiphique$, 
Byzantina Sorbonensia 5, Paris 1986, 123-187 /V. № 28 (Алексије Палеолог, деда 
Михаила VIII no оцу), № 29 (Алексије Палеолог, деда Михаила VIII по мајци)/. 

245 С. Head, lmperial Twilight: The Palaiologus Dynasty and the Decline of Byzantium, 
Chicago 1977, 59. 

чин гледати једнострано и заборавити на једну важну чадвеницу: можда 
је први син Андроника Ш, који је потицао из брака са Ирином од Бра- 
уншвајг-Грубенхагена и умро осам месеци после рођења, имао име 
Михаило, 2,16 а то је нешто што се углавном губи из вида. 

С друге стране, околност да је начињен преседан, уколико бисмо сме- 
ли да га тако означимо, чинила је особену част великом доместику и он 
се морао осећати поласканим пред толиком наклоношћу коју је према 
њему гајио Андроник III. 247 Тајанствени путеви историје показали су да је 
у овом чину било помало симболике, па чак и фаталности: без било как- 
вог претеривања се може рећи да је читав живот Јована V Палеолога на 
известан начин протекао у сенци неупоредивог Јована VI Кантакузина. 

Најзад, или можда пре свега, још један податак који се тиче доласка 
на свет првог сина Андроника III и Ане Савојске заслужује посебну 
пажњу. Прилично је неуобичајено да се василевсов син и наследник роди 
у Дидимотици, а не у „огњишту целе васељене”, како Нићифор Григора 
у једном тренутку надахнућа славодобитно назива Цариград. 248 И поред 
несумњивог значаја који је имала, Дидимотика је ипак по важности била 
тек други град Тракије, после Једрена, и ни у ком случају се није могла 
поредити са престоницом. 249 Познато је да су се столећима византијски 
престолонаследници рађали у Цариграду, наравно, осим неких узурпа- 
тора и оснивача нових династија који су долазили из провинција. То се 
наставило и после обнове Византије, односно уласка Михаила VIII, осни- 
вача последње династије Царства, у славни град Константина I Великог 
(324-337). г ако је његов син Константин захваљујући управо чињеници 
Да је рођен у Цариграду, односно у „пурпурној палати” при царском 


м То опрезно претпоставља van Dieten, Gregoras, II-l, 158-159 n. 117 (o чему je 
већ било речи). 

247 Head, o. c. 59-60 истиче да Ана Савојска вероватно није била одушевљена из- 
бором имена за свог прворођеног сина, што је сасвим могуће, али је утеху 
могла наћи при помисли да је мали Јован био плав, лепе коже налик мајчиној 
(sic!) а и носио је име истоветно са њеним девојачким - Јована. Реч је о књи- 
зи препуној веома занимљивих и живописних подробности, у којој понекад 
смисао за допадљиве детаље не води увек довољно рачуна о историјским чиње- 
ницама, сувопарним али и истинитим. О физичком изгледу Јована V Палеоло- 
га биће више речи у последњем поглављу. 

Z4S Greg. П, 678. За ову тему која се односи на похвале упућене Цариграду ин- 
структивна је књига Е. Fenster, Laudes Constantinopolitanae, Miscellanea Byzantina 
Monacensia 9, Miinchen 1968, 14 sq. 

249 O Дидимотици в. G. Evthymiou, To Didymoteihon kata tou byzantinous hronous, 
Arheion tou Thrakikou Laografikou kao Glossikou Thesaurou 22 (1957) 349-378; 
Asdracha, Rhodopes, 103-107; Ph. Giannopoulos, Didymoteiho. Historia enos 
byzantinou ohyrou, Athina 1989, 25 sq. 

двору - подсетимо се да је Андроник II на свет дошао уочи рестаурације, 
дакле не у „царици градова”, којом су у то време још увек господарили 
Латини - понео горди назив Порфирогенит. 250 

Из тих разлога рођење Јована V Палеолога у Дидимотици донекле 
мора изазвати чуђење, недоумицу којој можда не би било места да се ради 
о каснијим десетлећима када се у Византији разгранао систем апанажа и 
Царство расцепкало на више делова. Чињеница да је царица Ана Савојска 
родила престолонаследника у другом граду Тракије, а не у престоници 
можда 6и се могла објаснити везаношћу (да ли делом и немарним одно- 
сом према традицији?) Андроника III за овај град, који му је изгледа био 
нека врста друге резиденције, где је две године раније и сам лежао тешко 
болестан и готово у критичном стању. Уосталом, још од споразума у 
Региону, у јуну 1321. године, већи део Тракије припао је младом цару. 

Детињство Јована Палеолога протицало је ипак у Цариграду. Да 
бисмо дочарали атмосферу византијске престонице тога времена, дакле 
тридесетих година XIV столећа, у којој су пролазиле најраније године 
живота доцнијег цара, морамо се обратити једној другој врсти извора у 
којој чињенице из такозване догађајне историје уступају место приват- 
ним доживљајима и некој врсти личних еманација. Поменућемо оба- 
вештења из два савремена путописа, чији су аутори не само потицали 
из сасвим различитих историјских средина него и као људи били знатно 


Један од њих био је неуморни Ибн Батута, путник који је од 1325. 
до 1354. године прошао готово читав ондашњи свет и о томе сачувао 
веома занимљива и ретко драгоцена сведочанства. Негде у јуну 1334, 
дакле у време када је Јован V имао две године, он се обрео и у Царигра- 
ду. 251 У град је приспео некако баш око поднева тако да се његов долазак 
поклопио са заглушујућом звоњавом која је допирала са многобројних 
престоничких цркава, а од које је подрхтавало и само небо; једна пома- 
ло унезверена група људи, њих стотинак на броју, узвикивала је: „Сара- 
цени! Сарацени!” 252 Овај детаљ на својеврстан начин илуструје однос 


250 О њему в. Ф. Баришић, Консшаншин Порфирогенит Папеопои ЗРВИ 22 (1983) 

251 За хронологију в. Ibn Battuta, II, 528. 

252 Ibid. 504. Уопште о византијском ставу према исламу током касног средњове- 
ковл>а в. S. Vryonis, Byzantine Attitudes toward Islam during the Late Middle Ages, 
Greek, Roman and Byzantine Studies 12-2 (1971) 263-286 /= Studies on Byzantium, 
Seljuks, and Ottomans. Reprinted Studies (Byzantina kai Metabyzantina 2) Malibu 
1981/. Такође в. A. Ducellier, V Islam et les Musulmans vus de Вугапсе au XlVe 
siecle, Byzantina 12 (1983) 93-134. 

престоничког и уопште ромејског живља према људима који су припа- 
дали исламском свету, однос који је већ тада морао бити прожет 
осећањем бојазни, па и извесне нетрпељивости израсле из сопствене 
несигурности пред победоносним и претећим наступањем оних који су 
веровали у Алаха. 

Не задржавајући се на свим подробностима овог опширног изве- 
штаја, који између осталог садржи и опис цркве Свете Софије, припо- 
ведање о Галати и, наравно, белешку о аудијенцији код василевса, исти- 
чемо да је у путопису Ибн Батуте остало забележено како су тргови и 
улице Цариграда пространи и поплочани, а да у заливу Златног рога 
поред стотину великих бродова плута и небројено мноштво малих. 253 У 
оваквом тексту своје место су нашле и лирске опсервације у којима арап- 
ски путник показује смисао за детаљ, подаци, дакле, који се не могу 
срести у такозваним наративним и поготово дипломатичким изворима. 
Једно од таквих запажања је да су надомак цркве Свете Софије расли 
јасмин и слично миришљаво биље. 254 

Ни извештај другог путника, који, за разлику од Ибн Батуте, није 
поседовао тако изоштрен и танан смисао за уочавање, али је можда 
осећањем за практично надмашивао лепршавог мароканског теолога, 
није без важности, премда је био крцат општим местима и далеко мање 
живописан. Реч је о не особито образованом немачком клирику, жуп- 
нику Зухема у околини Падерборна, Лудолфу Зудхајму, који је током 
петогодишњег обиласка Свете земље, од 1336. до 1341. године, посетио 
и Цариград и о томе оставио писмено сведочанство. 255 У граду који 
његови житељи казивају „полис”, бележи овај ходочасник, живи много 
различитих народа и он не може а да не уочи добро познати космопо- 
литизам византијске престонице - а ту борави и цар Грка, као и 
патријарх. 256 


255 Ibn Batuta, П, 508, 509. Такође в. и S. Vryonis, Travelers as a Sourcefor the Societies 
of the Middle East: 900-1600 (Charanis Studies. Essays in Honor of Peter Charanis), 
New Brunswick (New fersey) 1980, 295-301 /= Studies on ВугапЧит, Seljuks, and 
Ottomans. Reprinted Studies (Byzantina kai Metabyzantina 2) Malibu 1981). 

252 Ibn Batuta, П, 509. 

2SS Palestine Pilgrims' Text Society: Ludolph von Suchem’s DescripUon ofthe Holy Land 
and of the Way Thither, written in the уеаг a. d. 1350, Translated by Stewart, London 
1895, 4-7 (није ми било доступно новије издање: Sudheim von L. Reise ins 
Heilige Land. Nach der Hamburger Handschrift hrsg. von Ivar von Stapelmohr 
Lund, Kopenhagen 1937). 

254 H>id. 5, 6. Лудолф Зудхајм подсећа своје читаоце да је цар Грка најпре био 
ожењен сестром војводе Хенриха од Брауншвајга, а после њене смрти ћерком 
грофа Савоје. 


Попут многих других који су пре или после њега посетили Ца- 
риград и Лудолф Зудхајм је остао задивљен димензијама и велелеп- 
ношћу цркве Свете Софије. 257 Као духовно лице, наравно, доста гово- 
ри о светињама које је видео у престоници, као што су, на пример, 
комад стуба на коме је мучен Христос или мошти светаца. 258 Нарочи- 
то је био заокупљен расцепом између источне и западне цркве, који 
помиње у неколико махова, а уз то истиче да би читалац требало да 
зна како је некада цар Грка био господар целе Азије (ту свакако мисли 
на подручје Мале Азије), али је од времена шизме изгубио мноштво 
тих земаља. 255 Премда се губитак малоазијских провинција донекле 
подударао са временом великог раскола из 1054. године, овде је пре 
реч о тврдокорном и непомирљивом ставу једног помало опскурног 
римокатоличког духовника, склоног да селџучко потискивање Визан- 
тинаца из некадашњег језгра схвати као неку врсту васпитне мере за 
„непослушност” источне цркве, који прилично спретним упрошћа- 
вањем историјских чињеница врши, усуђујемо се рећи, пропаганду на 
своју читалачку публику. 

Жупник Зухема доноси податке и о свакодневним, „овоземаљским” 
стварима, као што су цене животних намирница у Цариграду: истиче, а 
то је посебно занимљиво, да су хлеб, месо и риба веома јефтини, али је 
зато вино које се допрема из Напуља скупо. 260 Овде постоје велике ко- 
личине бисера чија цена није висока, а уловљена морска риба се најпре 
суши и потом разноси у све делове Азије. 261 На основу делимично изне- 
тих података двојице путописаца из дубине векова пред нас ипак израња, 
додуше сасвим замагљена и непотпуна, слика Цариграда тридесетих 
година XIV столећа, појављују се обриси историјског миљеа у коме је 
протицало детињство Јована V Палеолога. 


257 Ibid. 5-6. 

2! ' Ibid. 5. 

255 Ibid. 7. 

2 “ Ibid. 6. 

261 Ibid. 6-7. О Цариграду за династије Палеолога писао I. Đurić, L’habitat 
constantinopolitain sous les Paleologues: Les palais et les baraques (quelques remarques), 
Praktika tou A Diethnous Symposiou He Kathemerine Zoe sto Byzantio, Athena 
15-17 Septembriou 1988, Athina 1989, 733-752. Овај рад објављен je и на срп- 
ском језику: I. Đurić, Živeti и Carigradu pod Paleolozima: palate i daščare (Istorija 

- pribežište Ш putokaz), Sarajevo 1990, 63-84 (ca старијом литературом). Такође 
в. А. Вгует, The Structure ofthe Late Byzantine Town: „ Dioikismos ” and the „ Mesoi” 
(Continuity and Change in Late Byzantine and Eariy Ottoman Society, ed. A. Вгуег 

- H. Lowry, Papers given at a Symposium at Dumbarton Oaks in Мау 1982), 
Birmingham - Washington 1986, 270-279. 

Аншишурска лша 1332. 

Премда је идеја о склапању једне алијансе европских сила уперене 
против Турака била прилично стара - још је својевремено папа Григо- 
рије X (1271-1276) размишл>ао о покретању таквог подухвата - тек у 
овим годинама дошло је до њеног остварења. Успех у окончавању свих 
послова око склапања антитурске лиге постигнут је највише захваљујући 
Млечанима - голему пропагандну делатност обавио је неуморни Мари- 
но Санудо Торчело - који су због угрожености властитих поседа у исто- 
чном Средоземљу ипак више од осталих били заинтересовани за покре- 
тање неке акције на тој страни. 262 Оштрица читавог подухвата није 
требало да буде уперена на Османлије, највеће византијске непријатеље 
у исламском свету, него на поједине малоазијске емирате који су у међу- 
времену прилично ојачали и још одважније наставили са гусарским на- 
падима у егејском архипелагу. 

Мада су односи између Ромеја и ових турских државица били 
углавном добри, Андроник III ипак није могао да одбије предлог да 
се и Царство укључи у лигу хришћанских сила која је била на помолу. 
Истина, престолонаследник ајдинског емирата Умур и син емира Са- 
рухана су се у августу 1331. године искрцали у Тракији са очигледним 
непријатељским намерама, али их је долазак самог василевса унеко- 
лико поколебао: неодлучне да се упусте у бој, две су се војске читав 


■ Марино Санудо Торчело је имао и приватне разлоге за покретање једног кр- 
сташког похода будући да су поједини чланови његове породице управљали 
неким острвима у егејском архипелагу још од далеке 1204. године. Николо I 
Санудо, који је у ово време био господар Наксоса, Андроса и других мањих 
острва, морао је да марта 1332. године склопи са Турцима сепаратни мир. Cf. 
Thiriet, Regestes, I, № 11. Угрожени су изгледа били и остали млетачки поседи 
на овој страни, а међу њима посебно Негропонт, па је његов баило Петро Зено 
морао Умуру да плаћа данак. В. Enveri, 69-72. Уп. Жуков, Змирати, 33-34. О 
млетачкој власти над појединим грчким острвима в. R. Loenertz, De quelques 
iles grecques et de leurs seigneurs vćnitiens аих XJVe et XVe siecles, Studi Veneziami 
14 (1972) 3-35. Такође в. Idem, Ginealogie des Ghisi, dynastes venitiens (1207-1390) 
dans l'Archipel, OCP 28 (1962) 121-172, 322-335; idem, Les Ghisi, dynastes vemtiens 
dans l’Archipel. 1207-1390. Ouvrage publie avec l’aide de Peter Schreiner, Florenze 
- Venise 1975; H. Фионова, Столкновенин Венеции с турецкоп опастностш e 
первоп половине XIV e. (Странн Средиземноморвл в зпоху феодализма, внп. 
2, Сборник статеи, Горкни 1975, 89-107; Р. Preto, Venezia е i Turchi (Facolta di 
magistero dell’Universita di Padova 20), Firenze 1975, 13 sq.; E. Zachariadou, The 
Turks and the Venetian territories in Romania (1318-1407), Pepragmena tou D 
Diethnous Kretologikou Synedriou (Herakleio, 29 Augoustou - 3 Septembriou 1976), 
B’, Athina 1981, 103-122. 















дан обазриво одмеравале, а онда су се Турци после преговора врати- 
ли у Малу Азију. 263 

Андроник III, који тада није могао знати да ће за дути низ година 
то бити и последње непријатељство са емиратом Ајдин, 4. јула 1332. 
године склопио је са Венецијом прелиминарни уговор који је доцније, 
у новембру исте године, био ратификован. Њиме је Царство и званич- 
но приступило хришћанској алијанси. 264 Овај чин се у сваком случају 
може схватити и као значајно признање западноевропских сила ши- 
зматичној ромејској држави на коју су донедавно гледали са изразитом 
неблагонаклоношћу и биле спремне да подржавају све планове који су 
предвиђали њено рушење. И, најзад, антитурска лига коју су сачиња- 
вали Венеција, Византија и витезови са Родоса коначно је утемељена 
6. септембра 1332. године: потписана je на раздобље од пет година и 
било је предвиђено да се бродовље чланица алијансе у априлу следеће 
године окупи у Негропонту. 265 

У међувремену су Млечани, прави мајстори у дипломатији, против 
главних непријатеља међу Турцима, а то су били Ајдин, Караси и Сару- 
хан, обезбедили ако не подршку, а оно барем неутралност емирата Мен- 
теше и Гермијан. 266 Да се ствари нису одвијале према предвиђеним и 
жел>еним плановима хришћанских савезника показује и то да је окупљање 
њихових бродова, утаначено за април 1333, морало бити одложено чак 
за мај 1334. године. 267 Потом је уследило ново одлагање, па су се тек у 


263 Cant. I, 470-473; Enveri, 57-62. В. Lemerle, Aydin, 63-74. За датовање похода в. 
Loenertz, Ordre et desordre, 229 (=Byzantina et Franco-Graeca, 120). Cf. Fatouros 
- Krischer, Kantakuzenos, П, 216 n. 214. 

264 Thomas, Diplomatarium, I, Nos 112, 118. 

265 Greg. I, 523-524; Thomas, Diplomatarium I, Nos 116-117, 225-230. Поред поме- 
нутих радова А. Лаиу и Д. Жакобија о антитурској лиги 1332-1334, које смо 
навели у претходном одељку, навешћемо још неке: Флоринскии, Андроник 
Младшип, 132; Gay, Clement VI, 22-24; S. Theotokos, He prote symmahia ton 
kyriarhon kraton tou Aigaiou kata tes kathodou ton Tourkon arhomenou tou ID 
aionas, EEBS 7 (1930) 283-298; B. Laurent, Action de graces pour la victoire navale 
remportee sur les Turcs a Atramyttion au cours de l’automne 1334, Eis mnemen 
iCAmantou 1874-1960 (Athina 1960) 25-41; Bosch, Andronikos III, 119-128; Setton, 
Рарасу and Levant, 178-182; N. Housley, Angevin Naples and Defence of the Latin 
East: Robert the Wise and the Naval League of 1334, Byz. 51 (1981) 548-556; 
Zachariadou, Trade and Crusade, 21-40; Жуков, 3 мирати, 30-35; Nicol, Byzantium 
and Venice, 253-254. O родоским витезовима још увек је незаобилазно класич- 
но дело I. Delaville le Roulx, Les Hospitaliers a Rhodes jusqua la mort de Philibert 
de Naillac (1310-1421), Paris 1913 [=VR, Les Hospitaliers d Rhodes (1310-1421), 
London 1974] 87 sq. 

266 Жуков, Змирати, 34. 

267 Thiriet, Regestes, 1, № 37. 

септембру 1334. године флоте папе Јована XXII, француског краља Фи- 
липа VI (1328-1350), Венеције и, вероватно, бродовље витезова са Родо- 
са и кипарског краља Хуга IV од Лузињана (1324-1359) нашли у водама 
Егејског мора,“® тик уз малоазијску обалу. 

Византијски цар, који је од самог почетка некако невољно гледао на 
читав подухват, највероватније због тога што крсташка војна, тако дуго 
и брижљиво припремана на Западу, није била уперена против његовог 
најљућег непријатеља султана Орхана, своје бродове није ни послао. Са- 
везничке поморске снаге, на чијем челу је стајао млетачки угледник 
Петро Зено, бивши баило Негропонта, после неколико мањих успешних 
операција, у октобру 1334. године потпуно су разбиле флоту емирата 
Караси и на сјајан начин крунисале целокупну експедицију. 269 Пред чла- 
ницама хришћанске алијансе отварале су се велике могућности на овој 
страни. Међутим, смрт папе Јована XXII (децембра 1334), с једне, и ско- 
ри почетак Стогодишњег рата између Енглеске и Француске (1337-1453), 
с друге стране, учинили су крај првом покушају Европе да се супротста- 
ви турској опасности, покушају који је започео са толико успеха, и у прах 
су развејали заносна надања земаља учесница. 

Везе са папством 

Преговори око склапања уније, који су били толико интензивни 
током последњих година владе Андроника II Палеолога, додуше, без не- 
ких опипљивијих резултата, нису прекидани ни у раздобљу док је на 
цариградском престолу седео Андроник III. Околност да је био ожењен 
принцезом са Запада могла је подстицајно да делује на покушаје да се 
разреши „вечито” питање које је као непремостив јаз стајало између двеју 
цркава. 2 ™ Мада је незадрживо ширење Османлија доприносило да читав 


268 Сачуван је један енкомион који је Нићифор Григора посветио овоме кипарском 
краљу. В. Р. Leone, iencomio di Niceforo Gregora per il re di Cipro (Ugo IV di 
Lusignano), Byz. 51 (1981) 211-224. Уп. Г. Сметанин, Знкомип Никифора Григорм 
королт Kunpa Гуго IV Лузитхну (Из ucmopuu кипрско-византипских идеопоги- 
ческих свкзеп середитн XIV e.), АДСВ 22 (1987) i=llpo6ncMbi идеологии и кут>- 
тури) 121-127. 

269 Lemerle, Aydin, 94-99; Жуков, Змирапш, 35. 

270 Gffl, Eleven Emperors, 78-79 чак је склон да верује како је Андроник III Палео- 
лог био преобраћен у „праву” веру али је то држано у дубокој тајности. Према 
овој претпоставци, заснованој на неким западним изворима, ипак остајемо 
резервисани без обзира на познату наклоност василевса ка појединим окци- 
денталним тековинама. 





проблем за Царство буде горући, преговори су вођени врло успорено и 
У атмосфери мучног надмудривања, а, што је најважније и истовремено 
најпогубније, са већ познатим јаловим исходом. Стицао се утисак да не- 
помирљиви ставови обеју страна, наглашавани са толико страсти и 
убеђења, сасвим искључују могућност приближавања. 

Током тридесетих година XIV века значајну улогу у преговорима 
који је требало да доведу до склапања уније одиграо је један дошљак, 
Варлаам, грчки монах из Калабрије, теолог завидне учености и немирног 
духа. Ношен жељом да се на самим извориштима сретне са тековинама 
грчке филозофије и изблиза упозна православље, жељом потпуно разу- 
мљивом када се има у виду његово хеленско порекло, извесно време се 
бавио у Солуну и на Светој Гори, а стигао је, наравно, и до Цариграда. 

Неутољиво настојање да учествује у интелектуалним распрама, по- 
мешано са самоувереношћу којој није било страно ниподаштавање су- 
парника, довели су га до духовног двобоја са таквим свезнадаром какав 
је био Нићифор Григора. Премда је из овог диспута као победник изашао 
византијски homo encyclopedia, не треба заборавити да ромејска духовна 
средина није имала довољно слуха за Варлаамову аргументацију засно- 
вану на силогизмима и западној схоластици. Његово неспорно образо- 
вање, које је искрено очарало Јована Кантакузина, обезбедило му је 
покровитељство великог доместика, па и изванредно поверење цариград- 
ске владе. 271 

Наименовањем да води најделикатније мисије од општедржавног ин- 
тереса указана му је голема почаст. Тако је 1334. године учествовао у пре- 
говорима о унији са двојицом доминиканаца, изасланика папе Јована XXII. 272 
Занимљиво је, али не и необично, да је цариградски патријарх Јован XIV 
Калекас одбио да преговара са емисарима папске курије. 273 Уопште, при- 


271 Наравно да није потребно наглашавати да Је литература о Варлааму, особеној и 
помало противречној личносги, веома обимна. Зато на овом месту упућујемо 
само на два рада: Setton, Byzantine Background, 40-44 (живописан и језгровит 
приказ каријере монаха из Калабрије); Ј. Meyendorff, Un mauvais theologien de 
l'Unite au XlVe siicle: Barlaam le Calahrais [1054-1964. L’figlise et les figlises (Neuf 
siecles de douloureuse separation entre l’Orient et l’Occident) Chevetogne 1955, II] 
29-46 (=VR, Byzantine Heeychasm: historical, theological and social problems, London 
1974). Такође в. PLP 2 (1977) № 2204 где су подробно наведени извори и лите- 
ратура. Неки радови који се односе на Варлаама биће наведени у даљем тексту. 

272 Успенскии, Богословское движение, 38 сл.; Setton, Byzantine Background, 41; 
Bosch, Andronikos Ш, 142; Crusades, III, 53 (D. Geanakoplos); Веуег, Antirrhetika, 
I, 58-65; СЈЦђ Byzantium and Рарасу, 194-195. Такође в. Катанскии, Историл 

273 Greg. I, 501 објашњава патријархово одбијање и недостатком речитости. 

падници црквених кругова у Царству су на питање уније гледали са 
великим подозрењем и веома хладно. Стога је патријарх наводно позвао 
елоквентног Нићифора Григору, иначе одлично упућеног у замршена 
догматска питања, да се прихвати разговора са изасланицима са Запада. 271 

Из једног опширног излагања, надахнутог и суверено ученог, које 
понегде поприма и облике самозадовољног солилоквијума - Нићифор 
Григора му посвећује читаве странице у своме историјском делу 275 - и 
које није оставило равнодушном ни заинтересовану ромејску публику, 
издвајамо две напомене, које суштински задиру у питање уније. Он 
најпре проглашава беспредметним свако упуштање у расправу са Запа- 
дом, будући да се Византинци никада неће сагласити са њиховим 
мишљењем нити ће Латини, пак, прихватити мишљење ромејске стране, 
а нешто касније упозорава да народ коме и сам припада никада неће 
допустити ни најмање одступање од утемељених догми, што сваку рас- 
праву на ту тему чини бескорисном. 276 И овога пута, као и у ранијим 
приликама уосталом, преговори нису уродили плодом, али су предста- 
вници источне цркве били задовољни начином на који је Нићифор Гри- 
гора водио разговор и поготово основном поруком његовог излагања. 

Будући да је поменути неуспех у преговорима око разрешавања расце- 
па између источне и западне цркве био само један у читавом низу сличних, 
то ни у ком случају није значило и крај настојања обеју страна да се поно- 
во лате преговора. У међувремену је нови папа Бенедикт ХП (1334-1342), 
познат и као „бели кардинал”, чиме се алудирало на боју његове омиљене 
одеће, наставио са покушајима да шизматичку Византију врати у окриље 
„праве” вере. Притом је очигледно добре наде полагао и на могућу улогу 
Ане Савојске у преговорима неопходним да се премости постојећи јаз. О 
томе погпуно јасно и недвосмислено сведочи и чињеница да је Бенедикт ХП 
из Авињона 17. јануара 1337. године послао два писма у Цариград: једно 
василевсу, а друго његовој супрузи 277 Не треба посебно ни истицати да су 
се оба тицала изналажења начина како да се превлада вишестолетни расцеп, 
а била су одговор на долазак Млечанина Стефана Дандола, кога је Андроник 
III послао на папски двор да преговара о унији. 278 

Међутим, главни догађаји су се збили заправо две године касније: 
у Авињону је 1339. у тајној мисији боравио Варлаам и изнео византијско 


™ Ibid. 502. 

275 Ibid. 502-520. 

276 Ibid. 504-505, 514-515. 

277 Acta Benedicti ХП, Nos 15, 15a. 

176 Катанскии, Историл попиток, 206-207; Gill, Byzantium and Рарасу, 196. 






гледиште на суштинско питање односа Истока и Запада. 279 Будући да је 
веома добро познавао обе стране, можда боље него било ко други, могао 
је калабријски монах да схвати целокупну обухватност и тежину 
постојећег раздора. У знаменитом говору који је држао пред папом, 280 
Варлаам предочава поглавару римокатоличке цркве и кардиналима раз- 
логе због којих је ромејски живаљ изразито нерасположен према унији: 
није у питању само разлика у догми колико мржња према Латинима 
проузрокована многобројним несрећама које су Грци доживели од њих 
и које још и данас понекад доживљавају. Да би се расцеп изгладио, неоп- 
ходно је било испунити два битна услова: неодложна војна помоћ, с једне, 
и одржавање васељенског сабора, с друге стране. 

С незнатним варијацијама ово је било не само гледиште Андроника III 
Палеолога и великог доместика него и став кога се касније придржавао 
Јован Кантакузин, најпре као узурпатор и цар, а затим и као монах Јо- 
асаф, и уопште византијски поглед на начин којим би се могло доћи до 
уније. 281 Једино је Јован V Палеолог педесетих и шездесетих година XIV 
столећа био спреман да по питању уједињења цркава понуди Западу чак 
много више од оног што су на тој страни од њега и могли очекивати. 
Према мишљењу Варлаама, а он је свакако био један од најпозванијих 
да о томе просуђује, највећа препрека која је стајала на путу приближа- 
вања источне и западне цркве била је мржња Ромеја према Латинима. 
Стога је упозоравао Бенедикта XII и кардинале, истичући да га овамо 
није послао народ него василевс, и то тајно, да унија неће бити остваре- 
на све док та нетрпељивост не престане. 282 

Очигледно је да је византијско јавно мњење било нешто са чиме је 
Андроник Ш у сваком случају морао најозбиљније рачунати. 283 Међутим, 


279 Norden, Papsttum und Byzanz, 608-699; Gay, Climent VI, 27-28, 49-50; C. Giannelli, 
Un progetto di Barlaam per l'unione delle chiese, Miscellanea Giovanni Mercati III 
(=Studi e Testi, 123), 157-208; Б. Горанов, Религиозно-полемическаи литература 
по вопросу об отношении к латиштам в Византии XIII-XV ee, Виз. врем. 8 
(1956) 134-135; Setton, Byzantine Background, 42-43; Meyendorff, Projets, 162; de 
Vries, Pdpste von Avignon und christliche Osten, 86, 88; Bosch, Andronikos III, 
142-145; Cmsades, III, 54-57 (D. Geanakoplos); Gill, Byzantium and Рарасу, 
196-199. Такође в. Катанскии, Историл потнток, 207-213. 

280 Acta Benedicti XII, № 43. Овај говор публикован је такође и у PG 151 1332-1337. 

281 Максимовић, Политичка улош, 152. 

282 О разговорима са Варлаамом папа је обавестио француског краља Филипа VI 
(1328-1350), као једног од најмоћнијих владара који је могао послати војну по- 
моћ Византији, у писму од 5. септембра 1339. године. В. Acta Benedicti XII, № 42. 

282 Уопште о улози народа у политичком животу позне Византије в. Р. Charanis, 
The Role of the People in the Political Life of the Byzantine Empire: The Period ofthe 
Comneni and the Palaeologi, Byzantine Studies 5 (1978), 69-79. 

са падом Цариграда, у априлу 1204. године, када су одреди западних 
ритера за неколико деценија збрисали Византијско царство са лица 
земље, међу Ромејима је морала да нестане искрена жеља за помирењем 
са Латинима, а са њом и стварна могућност за склапање уније. После тог 
времена, чини се, сва настојања да се истински приближе Исток и Запад, 
два света постављена један насупрот другом на непомирљивим фронто- 
вима историје, нису више могла имати будућност. 

Сиршјаново одметање 

Упоредо са готово нерешивим тешкоћама на тлу Мале Азије, Цар- 
ству је у четвртој деценији XTV века запретила велика опасност и у ев- 
ропским провинцијама, невоља оличена у агресивној политици младог 
српског краља Стефана Душана. Пошто је претходно довео у ред како 
унутрашње прилике тако и односе са суседима, 284 нови владар се спремао 
Д а се са свим расположивим силама устреми на византијске земље. У 
јеку припрема у Србији се потпуно неочекивано појавио Сиргијан. По 
изласку из тамнице, у коју је допао на самом крају грађанског рата из- 
међу два Андроника, славољубиви великаш поново није могао да мирује. 
У јануару 1330. године, док је Андроник Ш тешко болестан лежао у Ди- 
димотици, о чему је већ било речи, царева мајка Рита-Марија, забрину- 
та за синовљев живот, а увек неповерљива према Јовану Кантакузину, 
усинила је Сиргијана који је одмах почео да тајно окупља присталице од 
којих је уз заклетве добио уверавања да ће се борити у корист престо- 
лонаследника (Ана Савојска је била у благословеном стању). 285 

Као што је познато, Андроник III се ипак опоравио, а његова супру- 
га је родила девојчицу, али је неповерење према Сиргијану остало, па му 
је суђено због наводне велеиздаје. Кривица, додуше, није могла бити 
ваљано доказана, али је млади василевс, који је увек узимао свог нека- 
дашњег пријатеља као сасвим озбиљног такмаца чак и за саму царску 
круну, из мера предострожности тражио од оптуженог јемство да неће 
побећи. Бојазан због толике цареве „бриге” појачана свежим сећањем на 
невеселе дане недавног тамновања, поколебала је ионако сумњичавог 
Сиргијана, па је преко ђеновљанске Галате утекао на Еубеју. Одавде се, 
годину дана касније, писмом обратио цару са молбом да му додели подручје 


284 О томе в. Историја cpUCKOi народа, I, 511-513 (Б. Ферјанчић). 

285 Литература о Сиргијану дата је у напомени 6р. 25. Loenertz, Ordre et desordre, 
230-231 (=Byzantina et Franco-Graeca 122-123) хронолошки веома прецизно 
одређује збивања у последњим годинама његовог живота. 





негде у Македонији где би са женом и децом могао да живи неузнеми- 
равано и да према василевсу остане сасвим лојалан. Додао је да због 
неких људи из околине Андроника III страхује за сопствени живот - те 
стрепње вероватно нису биле неоправдане - и да стога жели да борави 
далеко од њих. Околност да се изнетој молби није изашло у сусрет учи- 
нила је његов положај још несигурнијим. Уследио је још један у низу 
његових неочекиваних заокрета - крајем 1333. године сасвим изненада 
дошао је у Србију. 28 * 

Будући да се није радило о обичном пребегу - излишно је подсећа- 
ти колико је његово име значило у Византији - био је то снажан подсти- 
цај српском краљу: добијање Македоније требало је да буде цена за помоћ 
у освајању власти над Ромејима. 287 На другој страни, у Цариграду, велика 
забринутост притиснула је Андроника III Палеолога и његове најближе 
сараднике: ствари су кренуле потпуно непредвидивим токовима. У про- 
леће 1334. године, пошто је претходно примамљивим обећањима на своју 
страну привукао многе заповеднике градова, Сиргијан је са Стефаном 
Душаном започео победоносно да наступа према Солуну. Андроник Ш, 
који је свакако био свестан озбиљности ситуације, поверио је жену и 
децу Јовану XIV Калекасу, тек изабраном цариградском патријарху, од- 
редивши га за њиховог заштитника у случају да се василевсу нешто де- 
си. 288 Управо на овоме је доцније, за време новог грађанског рата који је 
избио после цареве преране смрти, црквени великодостојник заснивао 
своја права. 

Успешна акција савезника - Сиргијан је освојио Костур и још неко- 
лико мањих утврда - приморала је цара и великог доместика да делују 
хитро и лукаво. Они су спремали атентат на свог некадашњег пријатеља, 
а извршиоца су нашли у личности аморалног Сфранциса Палеолога, који 
је, после фингираног бекства у противнички табор, 23. августа 1334. го- 
дине, убио даровитог византијског великаша и успео да се врати василев- 
су. т У новонасталој ситуацији брзо је дошло до споразума српског краља 


* Greg. I, 489-490. В. Виз. извори, 216-217, н. 125 (С. Ђирковић). 

287 Greg. I, 490. Виз. извори, 216 н. 126 (С. Ћирковић) с правом указују на то да је 
у досадашњој српској литератури донекле потцењена озбиљност Сиргијановог 
подухвата, јер се превиђа да се овај византијски великодостојник не може 
упоређивати са ранијим пребезима као што је, на пример, био Котаниц. 

ш Greg. I, 496. 

т Cant. I, 456-457; Greg. I, 500-501; Kleinchroniken, 350 № 1; Животи краљева и 
архиепископа, 224. В. Виз. извори 221 н. 133, 344-345 н. 155 (С. Ђирковић) где 
се крајње минуциозно расправља о свим подробностима атентата. О Сиргија- 
новом убици в. Р. Радић, Сфранцес Палеоло! - просопографска белешка, ЗРВИ 
29-30 (1991) 193-204. 

и василевса, тим пре што је на северу угарски краљ Карло Роберт (1309- 
1342) угрозио Стефана Душана. 290 На састанку двојице владара, уприли- 
ченом на реци Галику надомак Солуна, 26. августа 1334, договорено је да 
се цару врате сви градови изгубљени током пролећа и лета, док су заузврат 
српском краљу била призната освајања постигнута ранијих година. 2 ’ 1 Од 
тог времена односи између Византије и Србије постали су углавном прија- 
тељски, што је ојачано новим сусретом Андроника III и Стефана Душана, 
негде две године касније у Радовишту. 292 Очигледно је да су прилике у 
европским провинцијама Царства бивале све сигурније и да је василевс 
коначно могао у јаву претворити давнашњи сан својих предака о враћању 
Епира и Тесалије под скиптар византијског цара. 


Успеси у Тесалији и Епиру 

Не треба заборавити да је у односу на две сепаратистичке грчке 
државице извесне успехе постигао већ Андроник II Палеолог, али су они 
ипак били ограниченог домета. Догодило се да су се исте 1318. године 
угасиле владарске династије и у Епиру и у Тесалији, што је, наравно, 
пружило Византији згодну прилику да искористи такав развој тамошњих 
збивања. Смрт Јована II Анђела (1303-1318) допринела је да Ромеји ус- 
поставе своју власт у северним областима Тесалије, док су остала под- 
ручја доспела у руке локалних господара. Најмоћнији од њих, Стефан 
Гаврилопул, добио је из Цариграда знаке севастократорског достојанства, 
сагласно традицији да тесалијски владари носе ову високу византијску 
титулу. 293 Упркос томе, ромејска власт над Тесалијом у овом раздобљу, 
дакле од 1318. до смрти Стефана Гаврилопула 1333. године, била је ипак 
само формална. 294 

На другој страни, у Епиру, последњег легитимног владара из дома 
Анђела, деспота Тому (1296-1318), убио је гроф Кефалоније Никола Ор- 


290 Cant. I, 457-468. В. Јиречек, Исшорија, I, 215-217; Исшорија српско! народа, I, 
515 (Б. Ферјанчић); Виз. извори, 346-347 н. 160-161 (С. Ћирковић) где је дата 
опширна библиографија. 

291 Greg. I, 501; Cant. I, 457; Dolger, Regesten, IV, № 2815. O овоме споразуму оп- 
ширније в. Виз. извори, 221 н. 134, 345-346 н. 157-158 (С. Ћирковић). 

292 Cant. I, 474-475. В. Виз. изеори, 350-353 н. 167-170 (С. Ћирковић). О овим 
догађајима писао је С. Ћирковић, О састанцима цара Андроника III и краља 
Сшефана Душана, ЗРВИ 29-30 (1991) 204-212. 

293 Ферјанчић, Севастократори, 183-184. 

294 О историји Тесалије у овоме раздобљу в. Ферјанчић, Тесалија, 164-189 (са свим 
релевантним изворима и одговарајућом литературом). 





сини (1318-1323) и, пошто је прешао у православље и оженио се удови- 
цом своје жртве Аном Палеолог, ћерком Михаила IX, завладао је јужним 
областима Епира са седиштем у Арти. 295 Тако се један део епирских под- 
ручја нашао у поседу италијанске породице, док су остали предели, Јањи- 
на и још неколико тврђава чији су житељи више волели ромејску него 
латинску власт, доспели под жезло Андроника II Палеолога. Да 6и Јан>и- 
ну што чвршће везао за Цариград, стари василевс је овоме граду доделио 
широке привилегије и уздигао га на степен митрополије, 2 *’ нешто слич- 
но што је мало раније, 1316. године, урадио са Монемвасијом, градом на 
југу Пелопонеза. 

У временима прилично лабаве царске власти у удал>еним областима 
био је то један од начина да византијски цар ипак одржи свој надзор над 
н>има. Свестан колику важност има признање из Цариграда, Никола Орси- 
ни је одатле затражио и од Андроника II, чијом је унуком већ био ожењен, 
добио титулу деспота. 2 ” Заузврат требало је да се држи подал>е од Јањине 
и своје поседе ограничи на Арту и јужни Епир. 248 Под помало мутним окол- 
ностима, неколико година касније, власт је преузео Николин брат Јован II 
Орсини (1323-1335/7) и користећи се околношћу да су у Византији постоја- 
ла два цара - било је то у време сукоба и нимало сигурних примирја између 
два Андроника - ушао у Јањину обећавши њеним становницима да ће по- 
штовати све њихове привилегије. 299 Попут брата и он је прешао у правосла- 
вље, потом се оженио Аном, ћерком протовестијара Андроника Палеолога, 300 
и најзад из Цариграда добио достојанство деспота. 301 Премда је акцијом 
Јована П Орсинија пољуљана ионако лабава византијска власт у Епиру, не 
може се порећи да је Царство на самом крају друге и током треће деценије 
XIV века учинило један велики корак ка поновном успостављању господар- 
ства над својим негдашњим земљама. 

Следећи важан корак су Византинци могли да предузму тек када је 
умро најмоћнији тесалијски великаш Стефан Гаврилопул. 302 На вест о 


2.5 Острогорски, Исшорија, 464; Nicol, Despotate , II, 79-80 (са изворима и литера- 
туром). 

2.6 ММ V, № 1, 77-84; Dolger, Regesten, IV, № 2412. Cf. Nicol, Despotate, II, 83-86; 
Maksimović, Administration, 257-259. 

2,2 Ферјанчић, Деспоти, 74-75. 

298 Nicol, Despotate, II, 89. 

“ Ibid. 92-93. 

300 O Андронику Палеологу, протовестијару, и о његовој ћерци Ани в. Papadopulos, 
Genealogie, Nos 50, 51. 

301 Ферјанчић, Деспоти, 75-76. 

302 Хронологија његове смрти, 1332. или 1333. година, није сасвим јасна. В. Ферјан- 
чић, Тесалија, 176-177. У новијој литератури, чини се, преовлађује датовање 

његовој смрти, солунски намесник Михаило Мономах је похитао и посео 
неке делове Тесалије. Ни Јован II Орсини није оклевао, па је и он про- 
валио у ову област и освојио преостала подручја. Појава самог Андро- 
ника III Палеолога у Тесалији с јесени 1333. године речито казује колико 
је заправо Ромејима било стало да се домогну ових веома плодних пре- 
дела. Византијски је цар, међутим, успоставио своју власт над Тесалијом 
тек после смрти Јована II Орсинија, 303 а за њеног првог намесника наи- 
меновао Михаила Мономаха. 304 

Да би Ромеји своју власт могли да прошире и на Епир поново им је 
помогла једна смрт: деспота Јована II Орсинија отровала је супруга Ана 
и изразила спремност да призна врховну власт Цариграда. 305 До главног 
похода на овој страни дошло је 1338. године, када је василевс најпре уз 
помоћ турских најамника потпуно поразио Албанце, а потом тријумфал- 
но ушао у Епир, који је напокон опет постао део византијске државе. 306 
Одлазећи, Андроник III је као намесника оставио Теодора Синадина, 
после Јована Кантакузина свог вероватно најпоузданијег сарадника, што 
сведочи о томе колико је полагао на ово подручје. Догађаји су, међутим, 
убрзо почели да узимају нежељени ток и приморали су цара да поново 
дође у Епир. 

Антивизантијска странка, која је још увек била врло јака, организо- 
вала је побуну, заузела Арту и заробила Теодора Синадина, а њене вође 
Нићифор Василица и Алексије Кавасилас су у жељи да подухвату уста- 
ника дају што већи легитимитет, ступили у везу са Катарином од Валоа, 
титуларном латинском царицом. Никад не заборављајући значај достојан- 
ства које је носила и добро свесна заносних могућности које јој је висо- 
ка титула могла донети, она је, налазећи се у Мореји, послала у Епир 

овог догађаја у 1333, што смо и ми прихватили. В. Nicol, Despotate, П, 102; Виз. 
извори, 350-351 н. 167 (С. Ђирковић). О Стефану Гаврилопулу в. PLP 2 (1977) 
№ 3435 (где се као датум смрти такође наводи 1333. година). 
т То убедљиво показује Ферјанчић, Тесалија, 193-198. 

304 О њему в. Ф. Баришић, Михаипо Мономах, епарх и велики коноставл, ЗРВИ 
11 (1968) 215-234. 






Нићифора, сина Јована II Орсинија и Ане Палеолог, који се у међувре- 
мену био обрео у Италији. Следеће, 1340. године, побуну су угушили 
Андроник III Палеолог и Јован Кантакузин, 507 при чему је дошла до из- 
ражаја волшебна дипломатска вештина великог доместика. 308 

Поновни долазак Епира и Тесалије под врховну власт византијског 
цара, после готово једног и по столећа одвојеног живота, без обзира на 
дилему колико је то заправо био исход сопственог јачања Царства или 
резултат очите слабости поменутих државица (будући да се ове могућ- 
ности међусобно не искључују, по свој прилици обе имају свој удео у 
коначном расплету), мора се убројити у највеће успехе василевса и ње- 
гових најближих сарадника. Андронику III Палеологу је припала слава 
да је био последњи византијски цар који је изашао на Јадран. 30 ’ Овакав 
развој догађаја, успешан на западној страни а неуспешан на источној, 
довео је до тога да је Византија, потиснута из Мале Азије, одлучно за- 
корачила на тле које јој је столећима припадало и осетно се померила 
према западу. 


Разгранаша диипомашија 

Пошто се на непријатан и убедљив начин уверио да се са Осман- 
лијама не може равноправно носити на бојном пољу, Андроник Ш Па- 
леолог се одлучио на преговоре, мада је био свестан да ни такав начин 
не може донети неко трајно разрешење византијских недаћа на источним 
границама. Тако је у августу 1333. године у Малој Азији први пут дошло 
до дипломатског сусрета василевса и емира Орхана. 310 Будући да Јован 
Кантакузин, и сам учесник ових преговора, не наводи услове постигну- 
тог примирја, вероватно сматрајући да донекле вређају достојанство 
Царства, из једне Кратке хронике сазнајемо да су за поседовање прео- 


307 Greg. I, 550-554; Cant. I, 509-534. Cf. Флоринскии, Андроник Младшип, 140-143; 
МШег, Latins, 273-275; Bosch, Andronikos III, 137-138; Nicol, Last Centuries, 
186-187; Mavrommatis, Palaiologoi, 81-82. 

308 Кроз цео опис ових догађаја Јован Кантакузин (Cant. I, 505-526) веома хвало- 
спевно говори о својој улози у њима. Вести другог савременика, међутим, само 
потврђују да се велики доместик особито истакао у коначном покоравању 
Епира. Cf. Greg. I, 551-553. 

309 Ducellier, Albanie, 336; Ферјанчић, o. c. (в. н. 268), 295 н. 47. 

310 Cant. I, 446-448; Kleinchroniken 80, № 27. O овим преговорима и склапању 
примирја в. Loenertz, La chronujue breve de 1352, II, 52-54; Nicol, Last Centuries, 
176; Schreiner, Kommentar, 243-244; Zachariadou, Trade and Crusade, 23; Жуков, 
Змиратм, 36. 

сталих територија у Битинији Ромеји морали да Османлијама плаћају 
дванаест хиљада перпера годишње. 311 

Да султан Орхан није превише озбиљно схватао договор са царем, 
који се, додуше, није ни односио на европске области, сведочи настављање 
турских упада у Тракију. Тако су се Османлије касних тридесетих годи- 
на XIV века устремиле право на Цариград, пустошећи све пред собом. 
Ипак, Ромеји су им овога пута храбро одолели, не допустивши напада- 
чима да продру даље од Региона. 312 У међувремену није прекинут еко- 
номски успон Орханове државе: остало је забележено да је 1340. године 
у Бруси султан подигао трговачки центар, пошто је изградио базар и 
безистан, затворену тржницу где се продавала скупоцена роба допрема- 
на са разних страна. 313 

Док се за односе између Византије и Османлија мора истаћи да, 
упркос примирју, нису били особито добри, сасвим је друтачији био слу- 
чај са егејским емиратима: већ успостављене пријатељске везе само су се 
продубљивале. То је најбоље дошло до изражаја приликом византијског 
похода на Лезбос 1335. године. Најпре је Доминико Катанео, ђеновљански 
господар Фокеје на малоазијској обали, чији је претходник Андреа Ка- 
танео још крајем 1329. признао врховну власт василевса, не само ставио 
ван снаге царев суверенитет него се дрзнуо да, вероватно у јесен 1334. 
године, нападне и освоји византијски Лезбос. Андроник III је одмах уз- 
вратио блокирањем ђеновљанске Галате, што је био уобичајен маневар у 
сличним приликама, и слањем флоте, маја 1335, тако да је дошло до 
вишемесеч -е опсаде спорних лука и острва. 314 

Осиони господар Фокеје, Доминико Катанео, већ је био у неприја- 
тељским односима са емиратима Сарухан и Ајдин: у његовој тамници 
лежао је Саруханов син. Заједнички противник довео је до поновног 
зближавања старих савезника, Византије и два егејска емирата: Сарухан 
је послао помоћ василевсу а нови владар Ајдина Умур (1334-1348) поја- 
вио се лично и састао са Андроником III, што је имало за последицу 
продужетак савезништва и добрих односа. Дута опсада је напослетку 


311 Kleinchroniken, 80 N» 27. Nicol, Last Centuries, 176 погрешно наводи десет пута 
већу суму - сто двадесет хиљада перпера. 

312 Greg. I, 539-541; Cant. I, 505-508. 

312 Иналџик, Османско Царство, 13. 

314 Greg. I, 525-529; Cant. I, 476-481; Kleinchroniken, 80 № 29. Уп. Флоринскии, 
Андроник Мпадшип, 133-136; Heyd, Commerce, I, 487-480; Lemerle, Aydin, 108- 
115; Bosch, Andronikos Ш, 129-132; Nicol, Last Centuries, 179-180; Schreiner, 
Kommentar, 246-247; Zachariadou, Trade and Crusade, 38-40; Жуков, Змиратм, 
36-37. 







_93 


успешно завршена: негде у зиму 1336. године цар је посео цео Лезбос, 
осим главне тврђаве Митилене, а и Фокеја је признала његову врховну 
власт. Саруханов син је ослобођен и Андроник III се вратио у Цариград. 
Доцније је цар послао на Лезбос неуништивог Алексија Филантропина, 
који је био у збиља дубокој старости, војсковођу кога помало патетично 
називају „Велизар епохе Палеолога” 315 и који је лукавим заузимањем Ми- 
тилене читав подухват у егејском архипелагу претворио у тријумф ро- 
мејског оружја. 

У овим годинама када су односи између Византије и њених ближих 
или даљих суседа били врло сложени, испуњени обостраним подозрењем 
и чак отвореном нетрпељивошћу или оптерећени мучном хипотеком 
прошлости, постојала је држава чије су везе са цариградском владом још 
од краја XIII столећа биле постојано добре, готово срдачне. Штавише, 
каткад су Ромеји успевали да у складу са својим интересима утичу на 
унутрашња збивања у тој држави - нешто што је за раније векове ви- 
зантијске историје, када је Царство успешно одржавало мит о својој 
васељенској мисији, било сасвим природно, а у суморној свакодневици 
XIV столећа врло ретко. Реч је о другој грчкој држави - Трапезунтском 
царству. 316 

Једино спорно питање које се могло испречити између две државе, а 
које се тицало царске титуле трапезунтских владара, превазиђено је усту- 
пком који је учинио Јован II Велики Комнин (1280-1297). Он је пристао 
да се измени формула његове царске титуле, а пред Михаилом VIII Пале- 
ологом се појавио у одећи деспота Овај споразум је био ојачан женидбом 
трапезунтског владара Евдокијом, ћерком византијског цара. 317 

Исти језик и припадност истоветном цивилизацијском кругу, с једне, 
и заједничка опасност од ширења Турака, с друге стране, неминовно су 
упућивали две грчке државе на међусобно приближавање. Мора се, међу- 


315 Cf. H.-G. Beck, Belisar - Philanthropenos. Das Belisar-Lied der Palaiologenzeit (Serta 
Monacensia. Festschrift F. Babinger), Leiden 1952,46-52 (=VR, Ideen und Realitaeten 
in Byzanz, London 1972). 

316 Од општих дела која се односе на историју ове грчке државе на јужним оба- 
лама Понта наводимо само нека: Ј. Fallmerayer, Geschichte des Kaisertums von 
Trapezunt , Miinchen 1827; G. Finlay, The НШогу ofGreecefrom its Conquest by the 
Crusaders to its Corujuest by the Turks and of the Empire of Trebizond: 1204-1461, 
Edinburgh-London 1851; W. МШег, Trebizond. The Last Greek Empire, London 1926; 
Ф. Успенскии, Очерки из истории Трапезунтскоп империи, Ленинград 1929; F. 
Janssens, Trebizonđe en Colchide, Bnixelles 1969. Потребно je нагласити да су у 
новије време својим радовима О. Лампсидис, А. Брајер и С. Карпов знатно 
унапредили постојећа знања о историји државе Великих Комнина. 

317 Карпов, Трапезунд и Константинополи, 84. 

тим, признати да Византија није могла очекивати неку стварну подршку 
од Трапезунта, прилично безначајне снаге, барем када је у питању војна 
моћ, која је у овом случају била ипак далеко најважнија. Истини за вољу, 
ни Трапезунтско царство, потпуно опкољено турским земљама и пре- 
пуштено себи, није имало основа да од државе Ромеја очекује неку 
озбиљнију потпору. Другим речима, две државе здружене заједничком 
немоћи, чији су владари носили највише титуле, помоћ пред надирањем 
Турака морале су потражити у ослонцу на неког снажнијег савезника. 

У њиховим међусобним односима, то ваља посебно нагласити, пре- 
вага је била на страни Византије. Тако су се од почетка XIV века у Ца- 
риграду увек налазили поједини припадници рода Великих Комнина, 
могући кандидати за трапезунтски престо. 318 На византијску подршку се 
ослањао и Василије I, који се, као што је већ речено, био оженио незако- 
нитом ћерком Андроника 1П, Ирином. 319 Управо је неуспех тог брака - 
трапезунтски цар се у јулу 1339. године оженио по други пут (при чему 
је и његова нова супруга носила име Ирина) 320 - послужио као повод за 
мешање цариградске владе у унутрашње прилике грчке државе на јужним 
обалама Црног мора. Против Василија I устало је и тамошње јавно мњење, 
а са византијске стране уследио је оштар протест који је Јован XIV Ка- 
лекас упутио трапезунтском митрополиту, пребацујући му што је дао 
свој благослов недостојној царевој вези са наложницом. 321 

Очигледно је да је писмо цариградског патријарха, пуно отворених 
претњи не само јерејима него и самоме владару, било веома делотворно. 
Ирина, друга царева жена, изопштена је из цркве, а Василије I, који из- 
гледа није могао да поднесе непрестано нарастање напетости у Трапезун- 
ту, 6. априла 1340. године изненада је умро. На престо је ступила његова 
прва жена Ирина и без оклевања своме оцу Андронику III послала у 
Цариград супарницу са децом (покојни трапезунтски владар је из везе са 
наложницом имао два сина, од којих ће један, под именом Алексије III, 
касније дуго година седети на престолу). 322 Будући да у понтској престо- 
ници није имала чвршћег ослонца, морала је нагињати византијској по- 
моћи, што је, с друге стране, носило опасност да се Трапезунтско царство 
непосредно потчини вољи цариградске владе. 

Несигурна у свој положај, упутила је посланство Андронику III. 
Њени емисари, међутим, нису нашли цара, који је тада био ангажован 


3.8 Исто 86 н. 83. 

3.9 Greg. I, 536 (где је погрешно зове Евдокија), 549-551, II, 678-679; Panaret. 64. 

320 PanareL 65. 

321 ММ I, № 94 199-201. Cf. van Dieten, Gregoras И-2, 390 n. 

322 Greg. 1, 549-550, II, 670; Panaret 65. B. Карпов, Трапезунд u Константинопот, 86. 

око похода против побуњеног Епира, ни у Цариграду, ни у Солуну, него 
тек негде у Акарнанији. 323 Околност да није била законита наследница 
трапезунтског престола, јер није потицала из куће Великих Комнина, с 
једне, и њено наглашено везивање за Византију, с друге стране, окрену- 
ли су против Ирине како престоничку аристократију, махом сачињену 
од Грка, тако и провинцијске великаше, које су чинили углавном Лази. 324 
Угроженост властитих интереса довела је до тога да стални анимозитет 
између ове две групације устукне пред непосредном заједничком опа- 
сношћу: супротстављени табори су заборавили на дотадашње међусоби- 
це и срели се на истом задатку - завери против царице-туђинке. 325 У 
малој понтској царевини, која је у окружењу Турака углавном мирно 
животарила, спремала се олуја. 

Разграната и живахна делатност византијске дипломатије, која је 
одликовала владу Андроника III Палеолога и која је обухватала велики 
број ондашњих држава, није мимоишла ни прилично удаљене Мамелу- 
ке у Египту и Татаре Златне Хорде. Околност да је Византија у ово вре- 
ме имала више обележје локалног него универзалног царства очигледно 
није поколебала оне који су стајали на њеном челу. Уз уобичајену пре- 
писку цариградских првосвештеника Исаије и Јована XIV Калекаса са 
александријским патријархом Григоријем II, која се ипак тицала само 
црквених тема, бележимо једно посланство које је у новембру 1339. го- 
дине Андроник III упутио мамелучком султану Насер-ад-дин Мехмеду 
(1293-1341). 326 


323 Greg. I, 550. 

324 Карпов, Грапезунд и Константинополл, 87 истиче да је у Трапезунту, као и у 
Византији уосталом, постојала супротност између престоничке и провинцијске 
аристократије. Ту нетрпељивост појачавала Је и етничка разлика: Грци су жи- 
вели углавном у престоници, а Лази у провинцији. 

325 Greg. I, 551; Panaret. 65. В. Карпов, Трапезунд и Константинопопо, 87. 

326 О овоме посланству в. G. Azar Najjar, Не politike historia tou Protou Mameloukikou 
kratous kao apo ten basileia tou Al Naser Mouhammant Mpin Kalaoun (1293-1341) 
basei ton historikon kai hronografikon tes Mameloukikes epohes, Athina 1984, 348 
(рукопис докторске дисертације, урађене под надзором проф. С. Вриониса и 
проф. Е. Христофилопулу, коју смо читали у библиотеци Француске археоло- 
шке школе у Атини). Dolger, Regesten, IV, Nos 2839-2840 сматрао је да је у 
овоме посланству био и Андрија Ливадинос. Међутим, О. Ламлсидис, најновији 
издавач дела овога трапезунтског угледника, верује да се ради о два посланства: 
прво које се датује од 1320. до 1328, у коме је учествовао Андрија Ливадинос, 
и друго у 1339. годину. В. О. Lampsidis, Andreeou Ubadinou Bios kai Erga, Arheion 
Pontou Parartema 7, Pegai tes historias ton Hellenon tou Pontou 1, Athina 1975, 
46-52, 206-219, 299, 303. 

Василевсови изасланици су најпре сврахили у Јерусалим, да би из- 
гладили спор који је постојао између новоизабраног патријарха Лазара 
и његовог противкандидата Герасима, а затим су продужили за Каиро. 
Док је Ромеје руководила сасвим разумљива и природна потреба да у 
овим временима имају што већи број савезника, мамелучки султан је, 
увек забринут због могућности организовања крсташког рата који би 
био уперен против његових поседа, био заинтересован за пријатељство 
једне хришћанске државе. Било је речи и о слободној пловидби бродова, 
а Насер-ад-дин Мехмед се старао о покровитељству над муслиманском 
колонијом у Цариграду. 327 Ипак, мора се нагласити да су везе између 
Мамелука и Византије биле интензивније и срдачније за владе Андрони- 
ка Старијег. 328 

Царство је, с друте стране, имало добре разлоге да одржава прија- 
тељске односе и са Златном Хордом. Неретко су одреди татарског хана, 
који је у Бугарској имао одређен утицај, помагали трновском цару при- 
ликом његових похода против Византије и жестоко пустошили ромејске 
поседе у Тракији и Македонији, задајући цариградској влади приличне 
потешкоће. Познати су упади из 1328, 1330, 1331. и 1337. године. 329 Међу- 
тим, велики конфликт између Царства и монголског владара Узбега избио 
је на самом крају царевања Андроника III и, изгледало је, запретио да 
буде злокобан по ромејску државу. 

Озлојеђен што су снаге ајдинског емира Умура 1340. године напа- 
ле бугарске градове на ушћу Дунава и области у њиховом залеђу™ - у 
чему је препознао ако не схватљиву византијску жељу да их одврати 
од напада на Тракију или Македонију, а оно барем василевсов благослов 
да уплове у воде Црног мора - татарски хан је наумио да покрене шез- 
десет хиљада људи и освоји Цариград. 331 Узбег је на овај начин свакако 
желео да заувек осујети сличне турске акције на западним обалама 
Понта. Византинци су веома озбиљно схватили татарску претњу, мада 


527 Azar Najjar, о. с. 188, 348. 

328 Ibid. 347-348. 

528 Lippard, Mongols and Byzantium, 211. 

530 O овоме походу в. Lemerle, Aydin, 135-136; Laurent, Lassaut avorti, 155; M. 
Alexandrescu-Dersca, Lkxpedition d'Umur Beg d'Aydin аих bouches du Danube (1337 
ou 1338), Studia et acta orientalia 2 (1959) (Bucarest 1960) 3-23, где ce турска 
експедиција датује у нешто раније време; Lippard, Mongols and Byzantium. 216. 

331 Григорије Акиндин у већ помињаном писму Давиду Дисипату (Hero, Letters of 
Akindynoe № 12, 56) сасвим изричито наводи бројку од шездесет хиљада људи 
и крајњи циљ монголског владара. V. Laurent, L’assaut avortć 157; Lippard, 
Mongols and Byzantium 216. За основне податке o личности и делатности Да- 
вида Дисипата в. PLP 3 (1978) N» 5532. 





остаје спорно да ли су у том тренутку монголски ратници уопште били 
у стан>у да заузму град Константина Великог, па је благовремено упуће- 
но посланство у Сарај, нову престоницу Златне Хорде, смештену на 
доњем току Волге. Емисари Андроника III, које је предводио отац Ди- 
митрија Кидона, успели су да изгладе настали неспоразум и отклоне 
неугодну намеру хана Узбега. 332 Још једанпут је спретна византијска 
дипломатија спасла Царство. 


Неуспепе завере 

Премда је ово раздобље ромејске историје XIV столећа у односу на 
унутрашња збивања морало бити упамћено као једно од најмирнијих, 
ни оно није протекло без извесних потреса. Притом је чак дошао у опас- 
ност и сам живот младог престолонаследника Јована Палеолога. Док је 
Андроник III био одсутан, током друге половине 1335. године, у време 
вишемесечне опсаде Лезбоса и Фокеје, у Цариграду се спремала завера. 
Група младих аристократа, међу којима су били и Јован и Манојло Асе- 
ни, шураци Јована Кантакузина, покушала је да уз помоћ Латина из Га- 
лате изврши преврат. Планирали су чак да убију Ану Савојску и њеног 
сина Јована, тада дечака од три године, али је њихов подухват, пажљиво 
припреман у тајности, разобличила енергична Теодора Палеологина, 
мајка великог доместика. По повратку Андроника III у престоницу урот- 
ници су примерено кажњени: браћа Јован и Манојло Асени одлежали су 
у затвору око шест година, а ослободио их је Јован Кантакузин у јесен 
1341. године. Причало се да је у читаву заверу умешан и деспот Дими- 
трије Палеолог, василевсов полустриц, али је уз посредовање његове 
сестре Симониде цар одустао од истраге. 333 


332 О томе говори Димитрије Кидон у једном говору који је 1347. године посветио 
Јовану Кантакузину. Cf. Cydones, Coorrespondance, I, № 1, 9. О овоме посланству 
в. Laurent, Notes d’histoire, 162-166; Lippard, Mongols and Byzantium, 217. У из- 
ворима није сачувано име оца Димитрија Кидона. В. Kianka, Demetrius Cvdones, 
30; PLP 6 (1983) № 13874. 

333 Greg. I, 530-534. Процес против завереника, до кога је дошло по василевсовом 
повратку у Цариград, требало би временски сместити у крај 1335. и почетак 
1336. године, у зависности од датовања похода против Лезбоса и Фокеје. В. 
Schreiner, Kommentar, 256-247. Чини нам се да се касније датовање у време 
између зимског солстиција 1336. и раног пролећа 1337. године (Веуег, 
Chronologie, 135 № 37), ипак не може прихватити. Основна литература о поме- 
нутом походу дата је у напомени бр. 276. О деспоту Димитрију Палеологу в. 
Papadopulos, Genealogie, № 63; Ферјанчић, Деспоти, 92-95. О браћи Јовану и 
Манојлу Асенима в. Божилов, Асеневци, № 14 295-301, № 15 301-306. 






Неколико година касније, при самом крају владавине Андроника III 
Палеолога, дошло је до новог покушаја завере. Против василевса се уро- 
тио Сфранцис Палеолог, који је ликвидацијом Сиргијана (1334) неизмер- 
но задужио цариградску владу. Награђен титулом великог стратопедар- 
ха, он ипак није мировао него је током похода ромејске војске у Епир, 
1340. године, у дослуху са Каталанцима и Албанцима намеравао да са 
групом истомишљеника угрози самог цара. Међутим, и ова завера се 
неславно завршила, а убрзо после њеног откривања Сфранцис Палеолог 
је умро. 334 

Будуђи да су сачувана сведочанства извора о два поменута компло- 
та изузетно фрагментарна и непотпуна, тешко је поуздано утврдити 
каква је била њихова стварна позадина. Можда бисмо корене ових заве- 
ра могли потражити у незадовољству појединих слојева аристократије, 
с једне, и сплеткама које су проистицале из суревњивости и супарништва 
присталица Палеолога и Кантакузина, с друге стране. 335 То се првенстве- 
но односи на прву заверу, у Цариграду, у другој половини 1335, док се 
за другу, у Епиру 1340. године, може делимично рачунати и са претера- 
ним амбицијама превртљивог Сфранциса Палеолога. Утисак је, међутим, 
да у раздобљу постепеног успона Царства и годинама бар привидне не- 
помућености сарадње двојице водећих људи Византије, Андроника III и 
Јована Кантакузина, такви подухвати, лишени јачег ослонца на шире 
друштвене снаге и потпуно ограничени на узак круг људи, нису могли 
рачунати на успех. 


Исихасшичке расире 

Крајем тридесетих година XIV столећа на површину је нагло изби- 
ла жестока верска распра која је не само довела до огромних потреса у 
византијском монаштву него и из темеља уздрмала и редове званичне 
цркве. Радило се о познатом сукобу у коме су на супротним странама 
стајали Григорије Палама, ватрени бранитељ православних традиција, и 
Варлаам, већ надахнут идејама хуманизма који је управо почео да ниче 


334 Greg. I, 553. Међутим, Cant I, 525 уошпте не говори о завери Сфранциса Па- 
леолога него само наводи његову смрт од дизентерије, која је захватила ромеј- 
ске одреде. Урота великог стратопедарха наишла је на прилично слаб одјек у 
литератури. В. Флоринскии, Андроник Младшип, 108; van Dieten, Gregoras, II—2, 
392 n. 507. O овоме византијском великажу посебно в. Р. Радић, Сфранцес 
Ilaneonoi - просопо1рафска белешка, ЗРВИ 29-30 (1991) 193-204. Такође в. 
Fatouros - Krischer, Kantakuzenos, П, 210 n. 181, 245-246 n. 338. 

335 Parisot, Cantacuzine, 129, 142. 





на италијанском тлу. Мора се, међутим, упозорити да је овај спор био 
само један од завршних облика својеврсне интелектуалне кризе на Ис- 
току, прикриване али ипак непрестано присутне, која је трајала неколи- 
ко векова. 

Нејединственост у византијској духовној средини, додуше не увек 
тако оштро и недвосмислено испољена већ често пригушена строгим 
начином ромејског живота, с једне, и оданошћу, каткад можда само при- 
видном, начелима које су установили васељенски сабори, с друге стране, 
огледала се у постојаљу противречних и сложених струјања међу инте- 
лектуалним снагама Царства. Насупрот заговорника одржавања чистоте 
хришћанског учења и непопустљивих присташа укорењених догми, не- 
поверљивих према свему што је световно, а поготово латинско, стајала 
је мање строга струја, далеко гипкија према лаичким стварима и чак 
спремна на компромис са Латинима, а такође, што се веома брзо пока- 
зало, неотпорна према појединим идеалима хуманизма. Будући да је 
званична теологија, ради обезбеђивања потпуне сигурности установље- 
них доктрина, заузимала статичан став, превага је претежно била на 
страни прве струје, дакле на онима који су веровали да је еклисиолошка 
традиција добила свој коначни израз у одредбама васељенских сабора. 
У тренуцима када је постојала претња да се прекораче извесне границе 
и угрози постојећи поредак ствари, фаворизовањем античке филозофије 
У односу на хришћанску веру, на пример, црква је у одбрани своје не- 
прикосновености наступала крајње делотворно и одсечно. Осуда Јована 
Итала у XI столећу најилустративнији је и најпоучнији пример за такво 
држање званичне теологије. 336 

Управо у оквирима ове интелектуалне кризе, испољаване у већим 
или мањим трвењима поменутих струја, дошло је до распре између Вар- 
лаама и Григорија Паламе, сукоба који је на недвојбен начин изнео ши- 
рину и озбиљност проблема који је тињао вековима. Догађаји о којима 
је реч налазе се у најтешњој повезаности са обновом исихазма у крилу 
источног хришћанства, обновом која се испољила у образовању једног 
посебног монашког покрета. 

Подвижништво и преданост Богу на начин који је неизоставно прет- 
постављао потпуно ослобађање од свих световних брига и интереса, као 
и напори у развијању безосећајности за све што је чулно и, уопште, 
овоземаљско, одвајкада је био најузвишенији узор коме су стремили мо- 
наси. Да би се сјединили с Богом у чистој и непосредној молитви, са- 
гласно захтевима најстроже и најдоследније аскезе, хиљаде испосника је 


336 Мајендорф, Ipuiopuje Палама, 73-75. 

Црно сшолеће 

хрлило у самоћу пустиња и недоступност пећина, где су налазили толи- 
ко жељени мир. За овакве пустиножитеље постојао је назив исихасти 
(hoi hesyhastai), дакле молчалници или ћуталице како се понекад ипак 
недовољно прецизно означавају они који пребивају у молитвеном тихо- 

Премда је исихазам тек у XIV веку прерастао у посебан монашки 
покрет, његова готово хиљадугодишња традиција у историји хришћан- 
ства на Истоку сасвим је неспорна. Њени почеци се, не без разлога, 
везују већ за IV век и деловање Макарија Великог и Евагрија Пон- 
тијског, а међу онима који су у потоњим столећима били заслужни за 
исихастичко учење налазе се и Јован Пустињак, Дијадох Фотикејски, 
потом неизбежни кападокијски кружок, Василије Велики, Григорије 
Назијански и Григорије Ниски, затим Јован Лествичник, Максим Ис- 
поведник, Теодор Студит, Никита Ститат, Илија Екдик и Нићифор 
Исихаста. Источници исихастичке мисли се углавном могу свести на 
испосничко пустињаштво, с једне, и мистичко учење Псеудо-Дионисија 
Ареопагите, с друге стране. 338 

С пуним правом, међутим, сматра се да је прави духовни претеча 
овог монашког покрета био знаменити мистик Симеон Нови Богослов, 
савременик цара Василија II (976-1025), који је најпре био монах Сту- 
дитског манастира, а касније игуман чувеног манастира Светог Маман- 
та у Цариграду. 339 Његову родоначелничку улогу отворено су признавали 

и истицали и сами исихасти XIV столећа. Занимљива је чињеница да 
исихастичка учења, уосталом као и целокупно мистичко мислилаштво, 
упркос једномиленијском континуитету, готово да уопште нису имала 
утицаја на званичну православну догматику нити су била предмет рас- 
прављања на саборима. Тако је било све до касних тридесетих година 
XIV века. 

Обнова исихазма, у ствари, везана је за Григорија Синаита, који се 
сасвим оправдано сматра правим оснивачем исихастичког покрета. 540 
Током трећег и четвртог десетлећа XIV века, овај малоазијски Грк изван- 
редне учености и беспрекорне оданости подвижништву, обилазио је 
позната жаришта православља на Истоку: био је на Кипру, на Синајској 
Гори, Јерусалиму, Криту, где га је неки старац Арсеније упутио у тајне 
такозване умне молитве, а онда се обрео на Светој Гори и постао духов- 
ник скита Магули, недалеко од манастира Филотеја. Његово учење је 
наишло на велики одјек у византијским земљама, а поготово на Атосу, 
па се може рећи да је његов духовни утицај на неки начин припремио 
пут Григорију Палами. 341 Због недовољне сигурности - Света Гора је била 
честа мета турских пирата - Григорије Синаит је нашао мир у Парорији, 
познатом монашком средишту смештеном у планинским областима на 
граници између Византије и Бугарске, где се ставио под заштиту трнов- 
ског цара Јована Александра. 342 


dem Neuen Theologen. Ein Beitrag zur byzantiniischen Mystik, Wiesbaden 1974; V. 
Christophoridis, He pneumatike patrotes kata Symeon ton Neon Theologon, 
Thessaloniki 1977 (ca опширном библиографијом); Архиепископ Василије (Кри- 
вошеин), Преподобни Симеон Нови Бошслов, Београд 1988. 

340 О Григорију Синаиту навешћемо само неколико радова: Ј. Bois, Gregoire le 
Sinaite et l’hesychasme d l'Athos au XlVe siecle, EO 5 (1901-1902) 65-73; Beck, 
Kirche, 694-695; J. Kirchmeyer, Hesychius le Sinaiite et ses Centuries (Le millenaire 
du Mont Athos 963-1963, fitudes et Melanges, I), Chevetogne 1963, 319-329; H.-V. 
Веуег, Die Lichtlehre der Monche des Gregorios Sinaites, des Euagrios Pontikos und 
des Ps.-Makarios/Symeon, JOB 31-2 (1981) 473-512; PLP 2 (1977) № 4601; M. van 
Parys, La liturgie du coeur selon saint Grigoire le Sinaite, Irenikon 51 (1978) 312-337. 
У новије време једну опсежну студију о Григорију Синаиту, која између осталог 
обухвата и критичко издање његових текстова, енглески превод и коментар, 
објавио је D. Balfour. В. Theologia 52 (1981) 631-681, 53 (1982) 30-62, 417-429, 
697-710, 1102-1118, 54 (1983) 153-183. 

341 D. Balfour, Was St Gregory Palamas St Gregory the Sinaite’s Pupil? St. Vladimirs 
Theological Quarterly 28 (1984) 129-130 c правом чини нам ce упозорава да је 
питање да ли је Григорије Палама био ученик Григорија Синаита на неки начин 
погрешно, будући да је велики богослов у ствари израстао из вишестолетне 
традиције исихазма која се може упоредити са неком огромном реком. 

342 Laiou, Saints and Society, 92-93. 




Неизмерне су н>егове заслуге за продирање исихазма у словенски 
свет, јер се учење овог монаха - како је остало забележено у његовом 
житију - ширило не само код Ромеја и Бугара, него и код Срба, па и 
даље. 343 Многи међу доцнијим ствараоцима словенске духовности били 
су непосредни или посредни ученици Григорија Синаита: Теодосије 
Трновски, бугарски патријарх Евтимије (1375-1393) и кијевски митро- 
полит Кипријан (1375-1406) само су неки од њих. 344 Утицај оснивача 
исихазма, сасвим природно, био је веома јак и у Србији, где су његови 
најпознатији следбеници били Ромил Раванички, рођен у Видину од 
оца Грка и мајке Бугарке, и Григорије Горњачки, који се у литератури 
често срећу под именима Ромил Видински и Григорије Синаит Млађи. 345 
И руске земље, које су се лагано ослобађале татарског јарма, пригрли- 
ле су исихастичко учење, а зачетник једног мистичког покрета у другој 
половини XIV века био је игуман манастира Свете тројице близу Мо- 
скве, Сергије Радоњешки. 344 Изнесене чињенице сасвим одређено и упе- 

чатљиво сведоче о утицају префињене и супериорне византијске циви- 
лизације, чија снага није опадала са изразитим слабљењем политичке 
моћи Царства, поготово не у словенском свету коме је и иначе био 
својствен известан конзервативизам. 

Особено место у исихастичкој пракси заузимала је такозвана умна 
молитва (noera proseuhe), током које би исихасти досезали свој најузви- 
шенији циљ - визију божанске светлости. Сагласно оном што је пропи- 
сано, требало је да се седи с брадом прислоњеном на прса, у беспрекор- 
ној тишини монашке ћелије, погледа усмереног према пределу срца, 
најдуховнијег од свих органа и мистичног средишта, како су веровали 
исихасти. Било је потребно да се дисање успори и чак задржава, будући 
да растројава дух, и потпуно усредсређено непрестано понављају речи 
Исусове молитве: „Господе Исусе Христе, сине Божији, помилуј ме!” Онда 
би се ономе који моли указала божанска светлост, она светпост која је 
обасјала Исуса Христа и коју су видели апостоли на Таворској Гори. М7 

Док су простији монаси тежиште стављали на механичкој концен- 
трацији и вербалној страни молитве, дотле је Григорије Палама мислио 
на више духовне напоре. Његова искрена жеља је била да не сведе под- 
вижнике на неку врсту опсенара него да их духовно пречисти и врати 
првобитном завету на који се понекад заборављало. Истина је, наиме, да 
је под плимом свакидашњих практичних потреба долазило до ерозије 
духовног самопрегора, односно да живот монаха није био увек беспре- 
коран, већ се каткад знатно удаљавао од идеала о којима су сањали први 
испосници и велики црквени оци. Стога на појаву исихазма треба гле- 
дати, између осталог, и као на одређену реакцију уперену против нечи- 
стоћа које су у међувремену све више нагризале исконско пустиножи- 
тељско ревновање. 

Читав спор око исихазма започео је виспрени и радознали Варла- 
ам, веома вичан схоластичкој дијалектици и човек коме нису били 
страни интелектуални кругови Запада у којима се почела јављати тежња 


турном и историческом развитии Восточноп Eeponu e XIV e., Трудм Отдела 
древнерусскои литературн 29 (1974) 291-305. Посебно су занимљиве расправе: 
А. Василљев, Андреп Рублев и Гршорип Палама, Журнал Московскои Патриар- 
хии 10 (1960) 33-44 и Н. Голеизовскии, Исихазм и руссках живопиа XIV-XV 
ee„ Виз. врем. 29 (1968) 196-210. 

347 За умну молитву поред учења Симеона Новог Богослова важно дело је Peri 
nepseos kaifylakes kardias (PG 147, 945-966), које je написао Нићифор Исихаст, 
монах из друге половине XIII века. V. М. Jugie, Les origines de la methode 
d’oraisons des Hesychastes, EO 30 (1931) 179-185. Посебно o личности овога ка- 
луђера в. V. Tatakis, Nikeforos monahos hesyhastes, Kleronomia 1 (1969) 325-336; 
PLP 8 (1986) № 20325. 






за ослобађањем од стега чврсте духовне дисциплине оличене у гигант- 
ском ауторитету и делу Томе Аквинског. 348 Међутим, није познато у 
којој је мери он могао бити под утицајем номиналистичких убеђења 
Вилијама Окама, огорченог противника папства и великог борца да се 
људска мисао ослободи средњовековних величина. По доласку у Визан- 
тију Варлаам је примио православље и написао неколико списа који су 
представљали огорчени обрачун са римокатоличанством. Интелектуал- 
ном реализму западне томистичке схоластике супротставио је насту- 
пање са позиција номиналистичког агностицизма, а сада се тај номина- 
листички агностицизам сударио са својеврсним мистичним реализмом 
источног монаштва. 349 


548 Поред литературе наведене у н. 233 овога одељка, овде ћемо навести још не- 
колико радова који се тичу Варлаама из Калабрије: М. Jugie, Barlaam est-il пе 
catholique? Souivi d'une note sur la date de sa mart, EO 38 (1940) 100-125; G. Schiro, 
Ho Barlaam kai he filosofia eis ten Thessaloniken kata ton dekaton tetarton aiona 
(Hetereia makedonlkon spoudon. Idryma meleton Hersonesou tou Aimou 32), 
Thessaloniki 1959, 1-19; D. Polemis, He pros ton Barlaam dienexis tou Gregora. He 
„Antilogia", Hellenika 18 (1964) 44-72; Веуег, Antirrhetika, I, 27 et passim; P. Leone, 
Barlaam in Occidente, Studi in onore di M. Marti, Annuairio Univ. Lecce, Facolta 
Lett. Filos. 8-10 (1977-1980) /1981/ 427-446; A. Fyrigos, Barlaam Calabro tra 
Varistotelismo scolastico e il neoplatonismo bizantino, П Veltro 27 (1983) 185-195. 

349 Наводимо још неколико радова који се односе на нека од суштинских питања 
исихазма. В. H.-G. Beck, Humanismus und Palaimismus, Actes du ХПе congres 
intemaitional d'etudes byzantines (Ochride 10-16 septembre 1901), I, Beograd 1963, 
63-82 (=VR, Ideen und Realitaeten in Byzanz, London 1972); J. Meyendorff, Society 
and Culture in the Fourteenth Century. Religious Problems, Actes du XIVe congres 
intemational des etudes byzantines (Bucarest, 6-12 septembre 1971), I, Bucuresti 
1974,111-124 (=VR, ВугапЧпе Hesychaem: historical, theological and social problems, 
London 1974); J. Houdret, Palamas et les Cappadociens, Истина 19 (1974) 22-43; 
R. Williams, The Philosophical Structures of Palamism, Eastern Churches Review 9 
(1977) 27-44; L. Clucas, Eshatological theory in byzantine hesychasm: A parallel to 
Joachim da Fiore? BZ 70 (1977) 324-346; K. Ware, The Debate about Palamism, 
Eastem Churches Review 9 (1977) 45-63; G. Patasci, Palamism before Palamas, 
Eastern Churches Review 9 (1977) 64-71; J. Meyendorff, Is » Hesychasm« the Right 
Word? Remarks on Religious Ideology in the Fourteenth Century, Harvard Ukrainian 
Studies 7 (1983) (=Okeanos, Essays presented to Ihor Sevčenko on his Sixtieth 
Birthday by his Colleagues and Students) 447-457; A. Rigo, Due note sul monachesimo 
athonita della meta del XIV secolo, ЗРВИ 26 (1987) 87-113; idem, Monaci esicasti e 
monaci bogomili. Le accuse di messalianismo e bogomilismo rivolte agli esicasti ed il 
problema dei rapporti tra esicasmo e bogomilismo (Orientaha venetiana II), Firenze 
1989, 3 sq. Такође в. G. Podskalsky, Theologie und Philosophie in Byzanz. Der Streit 
um die theologische Methodik in der spatbyzantinischen Geistesgeschichte (I4./I5. Jh.), 
seine systemaHschen Grundlagen und seine historische Entvvicklung (Byzantinisches 
Archiv 15), Miinchen 1977, 124-173; H.-G. Beck, Geschichte der orthodoxen Kirche 
im byzantinischen Reich, Gottingen 1980, 218-226. 



Разметљиви Калабријац је био посебно индигниран праксом иси- 
хастичке молитве са којом су га упознали неки очигледно скучени и 
биготни монаси на Светој Гори. Његову спиритуалност повредила је 
чињеница да је умна молитва коју су упражњавали атоски одшелници 
била огољена лишавањем виших мисаоних садржаја. Стога се Варлаам, 
направивши својеврсну замену тезе, са надменим потцењивањем обру- 
шио управо на деификацију припростих монаха - њихов број ван Цари- 
града је морао бити знатан - подругљиво говорећи о факирском гледању 
у сопствени пупак. Међутим, његове тешке оптужбе ипак нису биле 
усмерене само на праксу умне молитве него су задирале у суштинска 
питања исихазма. За даровитог грчког дошљака из Италије и сама по- 
мисао да се божанство види била је равна најгорем светогрђу. 

Варлаам је, осим тога, упозоравао да православна црква недовољно 
брине о богословским знањима својих верника, услед чега велики број 
Ромеја уопште не познаје официјелно вероучење, док је римокатоличка 
мисао знатно дубље продрла у паству. Ситуација је постајала све више 
напета будући да се византијско монаштво по први пут сукобило са 
изузетно спремним противником, чије оружје је био један доктринални 
систем који је подривао саме темеље исихазма. Другим речима, напади- 
ма Варлаама из Калабрије исихастичка мистика била је ставл>ена на ис- 
кушење највишег степена. Изазов је био сувише велики да би остао без 
одговора, а одговор је потекао са Свете Горе, најцветнијег монашког 
средишта православног Истока. На помолу је био сукоб који је затим у 
већој или мањој мери дуго година потресао Царство и чији је исход 
суштински одредио будућност духовних струјања у Византији. 

У одбрану исихазма устао је највећи богослов позновизантијске епо- 
хе, Григорије Палама, монах који је својим теолошким принципима дао не 
само обележје него и значење једног ригорозног морала. 350 Потицао је из 


330 Из литературе о Григорију Палами, која је готово несагледива, наводимо следеће 
радове: G. Papamichall, Но hagios Gregorius Palamas (1296-1360), arhiepiskopos 
Thessalonikes, Petersburg - Alexandreia 1911; И. Соколов, Ce. Гршорип Палама, 
архиепископ Фессалониискип, eeo труд w и учение об исихии, Санкт-Петербург 
1913; V. Grumel, Gregoire Palamas, Duns Scot et Georges Scholarios devant le probleme 
de la simpliciti, EO 34 (1935) 84-96; Монах Василии (Кривошеинћ), Аскетическое 
и боеословское учение св. Гршорил Палами, Seminarium Kondakovianum 8 (1936) 
99-154 (овај рад је доцније преведен на неколико језика); G. Habra, The Sources 
ofthe Doctrine ofGregory Palamas on the Divine Energies, The East Church Quarterly 
12 (1957/58) 244-252, 294-303, 338-347; Meyendorff, Introduction, 25 sq.; [K. Ware, 
The Debate about Palamism, Eastem Church Review 9 (1977) 45 c пуним je правом 
упозорио да je ca појавом ове књиге Ј. Мајендорфа отпочела нова ера у проуча- 
вању паламизма на Западуј; Ј. Meyendorff, St. Grigoire Palamas et la mystique 

веома угледне малоазијске породице, прожете верским усхићењем, која је 
пред османлијском најездом спас потражила у Цариграду. Он се школовао 
на двору Андроника II Палеолога, а у тајне умне молитве упутио ra је 
мистик Теолипт Филаделфијски, кога је Григорије Палама сматрао неком 
врстом свог духовног оца. 351 У то време је у Царству већ било раширено 
учење његовог великог претходника Григорија Синаита. Са двојицом браће, 
следећи пример оца који је пред смрт обукао монашку ризу, Григорије 
Палама је отишао на Свету Гору и најпре боравио у околини манастира 
Ватопеда, а онда се обрео у Великој Лаври Светог Атанасија. Ваља нагла- 
сити да су и његова мајка и сестре постале монахиње у престоничким 
манастирима. Пошто се извесно време бавио у Солуну, Григорије Палама 
се повукао у једну испосницу близу Верије, 352 а онда се поново нашао на 
Атосу, где је био и игуман манастира Есфигмена. 

Његов начин живота, потпуно саобразан неумољивим постулатима 
анахоретског истрајавања, који је осталим подвижницима служио исто- 
времено и као узор и као прекор, обезбедио му је голем углед и велико 
уважавање у редовима византијског монаштва. На дрске Варлаамове 
нападе, којима су грубо омаловажавани ромејски калуђери, Григорије 
Палама није могао остати равнодушан, тим више што је у то време је- 
дино он био у стању да се на прави начин супротстави проницљивом 
дошљаку из Италије. 


orthodoxe, Paris 1959 (ова студија преведена је на неколико језика, а у Београду 
1983. године објавл>ена је на српском); Р. Miquel, Gregoire Palamas, Docteur de 
l’experience, Irenikon 37 (1964) 227-237; G. Podskalskv, Gottesschau und Inkarnation, 
Zur Bedeutung der Heilsgeschichte bei Gregorios Palamas, OCP 35 (1969) 5-44; P. 
Scazzoso, La teologia di S. Gregorio Palamas (1296-1359), Milano 1970; A. 
Papadopoulos, Pneumatologia eis ton hesyhasmon tou ag. Gregoriou Palama, Gregorios 
ho Palamas 53 (1970) 502-518,54 (1971) 54-70; G. Mantzaridis, Palamika, Thessaloniki 
1973; G. Papademetriou, Introduction to St. Gregory Palamas, New York 1973; E. 
Hussey, The Person-Energy Structure in the Theology of St. Gregory Palamas, St. 
Vladimir’s Theological Quarterly 18 (1974) 22-43; J. Houdret, Palamas et les 
Cappadociens, Истина 19 (1974) 22-43; K. Bonis, Gregorios Palamas, der letzte der 
grossen byzantinischen Theobgen (1296-1359) Theologia 50 (1979) 7-21; R. Sinkewicz, 
Sr. Gregory Palamas and the Doctrine of God’s Image in Man According to the Capita 
150, Theologia 57 (1986) 857-881; PLP 9 (1989) № 21546. 

351 B. Meyendorff, Introduction, 30 sq.; Kourousis, Gabalas, 339 показује да je Теолипт 
Филаделфијски умро крајем 1322, а не између 1324. и 1326. године како се 
некада мислило. Опширније о овоме духовнику в. D. Constantelos, Mysticism 
and Social Involvement in the Later Byzantine Church: Theoleptos of Philadelphia - a 
Case Study, Byzantine Studies 6 (Arizona 1979) 83-94; PLP 4 (1980) № 7509. 

352 O боравку Григорија Паламе у околини Верије в. G. Chionidis, Historika 
problemata kai mnemeia ek tes paramones tou Agiou Gregoriou Palama eis ten 
periohen Beroias, Gregorios ho Palamas 50 (1967) 3-15. 

Тријаде у одбрану светих исихаста, изашле испод пера овог знаме- 
нитог теолога, јединствено су остварење које у себи сублимира хиља- 
дугодишњу традицију мистичке духовности православног света и као 
особена синтеза на неки су начин пандан волуминозним делима Summa 
theologiae и Summa de veritate catholicae fidei contra gentiles, својеврсним 
енциклопедијама римокатоличког богословља и схоластичке филозо- 
фије, које је у XIII столећу саставио Тома Аквински. 353 Добро је позна- 
то, наиме, да је хришћански Исток био мање склон него Запад да своје 
јединство духовне традиције, које је без сумње постојало, уобличи или 
догматизује. И то је била једна од важних разлика између ова два све- 
та. Исток је више био наклоњен да своју верност испољава и одржава 
кроз литургију цркве, кроз традицију светости, кроз живу спознају 
истине. 354 

Први званичан документ којим су монаси са Свете Горе устали про- 
тив Варлаамових оптужби био је такозвани Светогорски томос, заправо 
манифест атоских калуђера, који је написао Григорије Палама (то је, у 
ствари, трећи трактат друге Тријаде у одбрану светих исихаста - цело- 
купно дело садржи три тријаде по три трактата), а који су потписали 
прот, игумани и најугледнији испосници јединствене монашке републи- 
ке, коју је Јован Кантакузин, и сам испуњен религиозним заносом, назвао 
„небеским градом”. 355 Уследила је права лавина жустрих и грозничавих 
распри у којима је умна молитва била потиснута у други план, а у жижу 
су доспела суштинска апстрактна и догматска питања. 

Читав сукоб Варлаама и Григорија Паламе у крајњој линији био је 
осавремењен прастари спор који је цео миленијум заокупљао богослове, 
а тицао се питања божије суштине и божијих енергија. Почев од великих 
христолошких распри V столећа, па до овог диспута о исихастичком учењу, 
све кризе византијске богословске мисли се могу свести на једно или дру- 
го гледиште овог основног хришћанског проблема. Док је за западно бо- 
гословље, а поготово за Варлаама, који је наступао са позиција номинали- 
стичког агностицизма, идеја о видљивости Бога нагињала најгорој 
бласфемији, Исток је био више склон да премости тај велики јаз између 
Свевишњег, с једне, и верника, с друге стране. Тако је полазна тачка у 
учењу Григорија Паламе лежала у егзегези познате библијске антиномије 
„Блажени чисти срцем, јер ће Бога видети” (Матеј V, 8) и „Бога нико ни- 


зи Узорно издање ових текстова великог византијског теолога приредио је Џон Мајен- 
дорф: Grigoire Palamas, Defense des saints hisychastes. Introduction, texte critUjue, 
traduction et notes, I -П (SpicUegium Sacrum Lovaniense 30, 31), Louvain 1959. 

354 Мајендорф, Византијско боГоспоеље, 157. 

355 Cant. I, 545. Cf. Fatouros - Krischer, Kantakuzenos, II, 257 n. 375. 

када није видео” (Јован I, 18). 356 Он разликује божанску суштину, коју 
сматра несазнајном и потпуно неприступачном људима, од нестворених 
божанских енергија, а то је и светлост, коју су апостоли видели на Тавор- 
ској Гори приликом Христовог преображен>а, доступна човеку. На тај је 
начин премошћен голем онтолошки јаз између Бога и човека, али, према 
Паламином учењу, доступност нестворених божанских енергија, односно 
визија божанске светлости није требало да буде исход просте молитвене 
технике већ благодет која се даје само благочастивим и светим. 

Сукоб између Варлаама и Григорија Паламе се само делимично може 
посматрати као судар западне и источне богословске мисли. И, док би 
се за другог представника могло рећи да је оличавао хришћанство Ис- 
тока са свим његовим сложеним тананостима, монах из Калабрије се, 
упркос своме двоструком теолошком образовању, ни у ком случају није 
могао сматрати меродавним представником вероучења на Западу. 357 По- 
знато је, на пример, да Варлаамово знање латинског језика ипак није било 
тако беспрекорно, о чему се изјаснио такав ауторитет какав је био Фран- 
ческо Петрарка. Но, без обзира на то, теолошка распра, вођена не само 
снагом аргумената него и усковитланом страшћу, почела је да досеже 
неслућене размере, тако да је читав спор око исихазма опасно запретио 
да подели државу као шизма арсенита у претходном столећу или, чак 
још погубније за Царство, као иконоборачка криза у VIII и IX веку. 35 “ 
Ствари су отишле толико далеко да је разрешење морало бити потраже- 
но на дрквеном сабору. За цариградску владу ово није био баш повољан 
тренутак з; превазилажење насталих трвења у редовима цркве, делом 
због поновне болести Андроника III Палеолога, а делом и због повољног 
развоја спољнополитичке ситуације у вези са релативним византијским 
успесима који су будили велика надања. Овога пута, међутим, озбиљност 
духовне кризе није трпела одлагања. 


Неопходно је упозорити, ма колико то у први мах можда може изгледати нео- 
бично, да списи Григорија Паламе још увек нису објављени у целости. Велики 
напредак на том пољу учинио је П. Христос, који је у сарадњи са неколицином 
научника у три замашна тома публиковао текстове угледног касновизантијског 
богослова: Syggramata, I, П, Ш, Thessaloniki 1962, 1966, 1970. Наведену знамени- 
ту библијску антиномију, која је била нека врста полазишта у његовом учењу, 

Григорије Палама помиње у једном слову против Григорија Акиндина ( Syggramata , 

Ш, 292-294). На употребу антиномија као битно обележје византијског начина 
мишљења указао је у маестралној расправи Г. Острогорскиб, Афонские исихасти 
и их противники, Записки Русского Научного института в Белграде 5 (1931) 
349-370 (=СД V, О веровањима и схватањима Византинаца, 203-223). 

357 Мајендорф, Византијско боГословље, 125. 

358 Nicol, Last Centuries, 218. 

У цркви Свете Софије, уз присуство самог василевса и најугледнијих 
црквених и световних великодостојника, али и мноштва радознале пре- 
стоничке светине, цариградски патријарх Јован XIV Калекас је 10. јуна 
1341. отворио сабор. 359 Током сесија које су трајале неколико дана ис- 
пољено је настојање да се читав спор разреши на најбезболнији начин 
како 6и се смањила постојећа напрегнутост и избегла даља заоштравања. 
Превагу је ипак однео Григорије Палама, мада је Варлаам имао наклоност 
цариградског патријарха и неку врсту разумевања Јована Кантакузина. 
На савет великог доместика, узбуђени Калабријац се писмено одрекао 
својих учења и покајао, али је то учинио из практичних разлога, да би 
га мимоишла црквена казна. 

У ствари, Варлаам је остао веран својим схватањима, па је потпуно 
разочаран и огорчен у јуну или јулу 1341. године напустио Цариград и 
вратио се у Италију. Тамо је најпре помагао угледном хуманисти Паолу 
из Перуђе, потом је подучавао Франческа Петрарку грчком језику (по- 
казало се да велики лирски песник није био особито добар ученик бу- 
дући да се спотицао већ на елементарним знањима), а постављен је и за 
бискупа. Још једанпут је походио Цариград, као изасланик папске курије 
у преговорима са Аном Савојском око склапања уније, 1346. године. 340 
Варлаамов одлазак, међутим, није означио и крај мучног спора око иси- 
хазма, пошто је он ипак имао одређени број присталица и истомишље- 
ника. Али, неопходно је упозорити, један догађај, чије су последице биле 
збиља несагледиве по судбину Царства, потпуно је бацио у засенак тек 
одржани црквени сабор и читав диспут око исихастичког учења. Реч је 
о изненадној и прераној смрти цара Андроника III Палеолога. 

Смрт Андроника III 

Неумерен и буран начин на који је живео Андроник Млађи, у мла- 
дости испуњен многобројним несташлуцима и заморним пустоловинама, 
а током тринаестогодишње владавине готово сведен на непрестана из- 
бивања из престонице, дуга логоровања на разним ратиштима, опасне 
војне походе и грчевиту и не мање исцрпљујућу дипломатску борбу да 
се побољша незавидан међународни положај Царства, морали су да де- 


359 Greg. I, 557-559; Cant. I, 551-557; Kleinchroniken, 80 № 31. О току сабора в. 
Meyendorff, Introduction, 80-84; Веуег, Antirrhetika, I, 96-100; Fatouros - Krischer, 
Kantakuzenos, II, 259-264 n. 390-407. 

340 Setton, Byzantine Background, 43-45. O односима Варлаама и Франческа Петрар- 
ке посебно в. F. Lo Parco, Petrarca e Barlaam, Reggio C. 1905. 

лују погубно на василевсово здравље, са којим је имао одређене пробле- 
ме још од младићких дана. У више наврата је био тешко болестан и 
рањаван, али није ни помишљао да непгго мења у начину живота него 
се и даље нештедимице излагао свим напорима, поготово оним ратни- 
чким. Са себи прирођеном нехајношћу није поштовао ни савете и упо- 
зорења лекара, већ је настављао по старом. 

У пролеће 1341. године дошло је до новог, веома озбиљног погоршања 
здравственог стања Андроника Ш. После боравка у Солуну, где је био са 
женом и децом, василевс је извесно време правео у Дидимотици, такође у 
кругу породице, а онда се вратио у Цариград. 361 Крајем пролећа нови напад 
болести поново га је приковао за постељу. Стање је постајало критично па 
су, осим ромејских, посебно позвана још тројица турских лекара: прописа- 
на му је врло строга дијета, али је цар поступао управо супротно. Уследило 
је ново погоршање, јер се болест проширила на читаву трбушну дупљу. 362 
Иако тешко болестан, у ствари, на самрти, Андроник Ш је учествовао у раду 
црквеног сабора, али се час његове смрти неумитно приближавао. Наишли 
су вишечасовни губици свести, а у последњем тренутку када је дошао себи 
поручио је да му Нићифор Григора, упућен у тајне небеске механике, открије 
Да ли тадашњи положај свемирских тела погодује мерама које су лекари 
предузели за његово здравље. Одговор, међутим, није дочекао: умро је у 
праскозорје 15. јуна 1341. године. 363 На основу података из историјских дела 
Нићифора Григоре и Јована Кантакузина установљено је да је Андроник III 
Палеолог пуних двадесет година (1321-1341) заправо боловао од маларије, 
а кома која је претходила његовој смрти по свој прилици представл>ала је 
церебралну манифестацију хроничне маларије. 364 

Поново је, као и у сличним приликама до тада, Нићифор Григора 
био тај који је преминулом василевсу - Андроник III је напунио тек 
четрдесет пет година живота - одржао посмртно слово. 365 У помало па- 


361 Greg. I, 554. Cf. van Dieten, Gregoras, П-2, 393 n. 512. 

362 Greg. 1, 554. 

363 Cant. I, 560; Greg. I, 559-560; Panaret 66. Смрт Андроника Ш одјекнула је и у 
неколико Кратких хроника. В. Kleinchroniken 64 № 8, 81 № 32, 92 № 8, 105 № 
1, 351 № 3. Cf. Charanis, Short Chronide, 344; Loenertz, La chronicjue hreve de 1352, 
П, 59-60; Schreiner, Kommentar, 250-251; van Dieten, Gregoras, II-2, 397-398 n. 
523; Mioni, Cronaca, 74 № 8, 79. 

363 J. Lascaratos, The fatal disease of the ВугапЧпе Emperor Andronicus III Palaeologus 
(1328-I341AD), Joumal of the Royal Society of Medicine (February 1997) 106-109; 
P. Радић, Допринос византијских лекара средњовековној медицини (неколико 
примера), Ниш и Византија: други научни скуп, Ниш, 3-5. јун 2003, Зборник 
радова II, Ниш 2004, 71-77. 

365 Greg. I, 560-565. 

тетичном али и искрено топлом товору, велики интелектуалац је живо- 
писно и заносно наглашавао цареве врлине, али није изоставио ни поје- 
дине мане које је само спретно умекшао. Он је истакао, између осталог 
наравно, да у својим походима Андроник III није разликовао ни лето ни 
јесен, да није био особито разговорљив, да је водио веома успешне војне 
против многих народа, да је био слаб према лову и ловачким псима, да 
су га одликовали скромност и неуобичајена приступачност и да је упркос 
опакој болести ипак смогао снаге да учествује у раду сабора. 366 

Међутим, посебно занимљивом чини нам се оцена коју је Нићифор 
Григора саопштио на страницама своје историје, а која по својој приро- 
ди никако није могла наћи место у посмртном слову, о томе како би 
василевс, да је поживео, казнио Григорија Паламу и у клици уништио 
његаву јерес. 367 Не упуштајући се дубље у реалност оваквог тврђења сма- 
трамо за сходно да укажемо на две чињенице. Познато је да су ставови 
Андроника III према Западу били знатно гипкији него они које је имао 
велики доместик, с једне, а необорива је истина и то да је однос Нићи- 
фора Григоре, који је у каснијим годинама постао вођа антипаламита, 
према споровима око исихазма био изузетно личан и искључив, с друге 
стране. Ваља подсетити да је због својих непоколебљивих уверења ви- 
зантијски homo universalis доживео низ тешких понижења и да су му 
последње године живота биле прави ход по мукама. 

Непосредно после смрти Андроника Ш, а пре ране јесени 1341. када 
је дошло до узбудљивог преокрета, све послове Царства, па и оне који 
су се тицали црквених питања, водио је Јован Кантакузин. По схватањи- 
ма близак византијској богословској традицији, велики доместик је стао 
на страну исихаста, супротставивши се противницима Григорија Паламе, 
које није поколебао ни одлазак Варлаама у Италију. Током лета 1341. 
распра се поново распламсала, а лидер антипаламита постао је Григорије 
Акиндин, монах словенског порекла из околине Прилепа. 368 Некада Па- 


366 Неке од ових оцена Нићифор Григора (Ibid. 565) не доноси у посмртном слову, 
него их наводи касније, када даје једну врсту сажетог литерарног портрета 
Андроника Ш Палеолога. 

367 Ibid. 558. 

368 О Григорију Акиндину в. М. Candal, La confesidn de fe antipalamitica de Gregorio 
Acindino, OCP 25 (1959) 215-264; Meyendorff, Introduction, 61 et passim; J. Фи- 
ловски, Белешки кон делото „ Peri ousias kai energeias ” од Григориј Акиндин, 
Жива Антика 23 (Скопје 1973) 33-67; Ј. Филовски - М. Петрушевски, Gregoriou 
tou АкШупои „ Pragmateia eis to Peri ousias kai energeias zetema", Жива Антика 
23 (1973) 317-365, 26 (1976) 161-192; K. Pitsakis, Gregoriou АкШупои anekdote 
pragmateia peri (Konstantonou) Armenopoulou, Epet. tou Kentrou Ereunes tes Histor. 
tou Hellen. Dikaiou 19 (1972-1974) 116-216; J. Nadal, La critique par Akindynos de 

ламин ђак, после периода колебања отворено је иступио против свога 
учитеља и пријатеља. На новом сабору, одржаном јула 1341. године, на 
коме је председавао Јован Кантакузин, поново су тријумфовали исиха- 
сти. 569 Григорије Акиндин је осуђен, али је потписивањем једне помало 
неодређене и замагљене изјаве о покајању избегао да му име буде поме- 
нуто у саборским одлукама. Међутим, како су показале следеће године, 
то још увек није био крај сукоба. 

Са пуно разлога се сматра да је са осудом Варлаама византијска 
црква заправо осудила и дух ренесансе. 370 Мора се, међутим, признати 
да је тај нови дух који се управо рађао на тлу Италије био сасвим стран 
ономе што бисмо могли назвати ромејским бићем и није било стварних 
изгледа да у интелектуалној клими Царства тога времена наиђе на одго- 
варајући повољан одјек. Истина, известан број византијских људи од 
пера се средином и у другој половини XIV столећа, одушевљен својим 
„сусретом” са тековинама и достигнућима западне цивилизације, потпу- 
но приклонио новим струјањима, али се ипак радило о релативно танком 
друштвеном слоју ограниченом на редове интелектуалне елите. 371 И тако, 
док је западна Европа кретала новим путевима, налазећи се на прагу 
једног друтачијег времена, једне од најблиставијих епоха своје историје, 
Византија је, без могућности да пође истим путевима, јер би на тај начин 
изневерила саму себе, остајала постојана у оданости својој традицији 
коју је изграђивала и неговала вековима. 


l'hermeneutique patristique de Palamas, Истина 19 (1974) 297-328; PLP 1 (1976) № 
495; Hero, Letters of Akindynos, 1X-XXXVIII. 

m Саборске одлуке које je потписао цариградски патријарх Јован XTV Калекас, 
документ од изванредног значаја за историју православне цркве, публиковане 
су до сада у више наврата. Указујемо на два издања синодског томоса из јула 
1341. године: PG 151 679-692 и Karmiris, Dogmatika mnemeia, 354-366. О 
овоме сабору в. Ј. Bois, Le Synode hesychaste de 1341, EO 6 (1903) 50-60; 
Meyendorff, Introduction, 86-94; Darrouzes, Regestes, № 2212. 

370 Мајендорф, Грторије Палама, 73. 

371 Суштинским питањима односа Истока и Запада у раздобљу касног средњове- 
ковља подробно и свеобухватно се бавио Д. Геанакоплос, а овде наводимо 
његове три књиге посвећене тим проблемима. В. D. Geanakoplos, Byzantine East 
and Latin IVest: Two Worlds of Christendom in Middle Ages and Renaissance. Studies 
in Ecclesiastical and Cultural History, New York - Evanston 1966, 11 sq.; idem, 
Interaction of the »Sibling« Byzantine and Westem Cultures in the Middle Ages and 
Italian Renaissance (330-1600), New Haven - London 1976, 3 sq.; idem, Medieval 
Westem Civilization and the Byzantine and Islamic Worlds. Interaction of Three 
Cultures, Lexington, Massachusetts - Toronto 19792, 3 sq. Такође в. и Г. Хартман, 
Значение греческоп кулетурм длх развитил италглнского гуманизма, Виз. врем. 
15 (1959) 100-124; Ph. Sherrard, The Greek East and the Latin West. A Study in the 
Christian Tradition, London 1959, 33 sq. 

Јован V Папеолог, минијатура, XV век 






II. 

У СЕНЦИ ЈОВАНА КАНТАКУЗИНА 


Много година касније, када је као монах у непомућеној тишини ма- 
настирских простора, далеко од световних страсти и свагдашњих овозе- 
маљских задевица, а прохујалим временом одвојен од давних догађаја, 
писао своје мемоаре, наглашавајући да то чини sine ira et studio, што je 
одвајкада, барем у начелу, био најузвишенији циљ свих који су се латили 
писања историје, Јован Кантакузин је бираним речима, срдачно и са пуно 
пијетета, говорио о своме друговању са Андроником III Палеологом. 
Уистину, и најљући противници великог доместика признавали су да он 
никада није изневерио свог најбољег пријатеља или злоупотребио царе- 
во огромно поверење. Стога је било сасвим природно да се очекује да ће 
кључна улога у регентству - три дана после василевсове смрти његов 
старији син, Јован Палеолог, напунио је тек девет година, па се сматрало 
да предстоји једно дуго раздобље регентске владе - припасти Јовану 
Кантакузину, без било какве сумње најдостојнијем и најспособнијем да 
носи тешко бреме државничких послова. 

Ваља подсетити да је велики доместик и у претходним год.шама оба- 
вљао све те послове, почев од најкрупнијих који су се тицали одређивања 
основних праваца спољне политике, с једне, до најситнијих, везаних за 
наименовања појединих чиновника, с друге стране. 372 Зато се са пуно раз- 
лога може веровати да је и он сматрао како ће већина послова и држав- 
ничких обавеза остати у његовим рукама. Иступио је као запггитник ма- 
лолетних синова Андроника III, дечака Јована и Михаила, и упутио 
велики број писама, наводно чак пет стотина, управницима по провин- 
цијама у жељи да се предупреде евентуални немири, уз подсећање сакупља- 
чима пореза да одговорно врше свој посао као и за царевог живота. 573 

Међутим, нису сви били једнодушни у мишљењу да Јован Кантаку- 
зин треба да буде регент престолонаследнику Јовану Палеологу и да води 


372 Флоринскии, Андроник Младшип, 103. 

373 Cant. II, 14. Cf. Nicol, Last Centuries, 192. 

Царство. Још одраније постојали су одређени кругови ненаклоњени ве- 
ликом доместику, који су у тадашњим измењеним приликама рачунали 
да је са василевсовом смрћу нестало оне снаге која их је спутавала да тај 
отпор и искажу. Не треба заборавити да је код једног дела аристократије 
био присутан и известан анимозитет према самоме Андронику III. Не- 
двојбено сведочанство о томе је и завера царевих рођака, негде пред сам 
крај његове владе, коју је разобличио јован Кантакузин, потрудивши се 
да василевс о њој ништа не сазна. 574 У сваком случају, не би се могло рећи 
да је велики доместик, упркос неспорним заслугама за благи успон Ви- 
зантије током последњих година, уживао неподељене симпатије. Тако су 
се у лето и рану јесен 1341. године у закулисним радњама, здружени 
заједничком нетрпељивошћу према Јовану Кантакузину, нашли поједин- 
ци можда не баш истоветних политичких схватања, који су настојали да 
га дискредитују и одстране како би припремили терен за властито узди- 
зање. Најистакнутији међу њима били су: удовица Ана Савојска, 
патријарх Јован XIV Калекас и болесно амбициозни Алексије Апокавк. 
Велики доместик, заузет многобројним државничким обавезама које нису 
трпеле одлагање, ако је и подозревао од могућег непријатељског распо- 
ложења извесних кругова, што је разложно претпоставити, ипак је, чини 
се, унеколико потценио њихову жестину и замах. 

Смрт Андроника III била је свакако прерана, али вероватно не и 
неочекивана, поготово за оне који су били у његовој близини. Додуше, 
сам цар се изгледа до последњег тренутка надао у преокрет, можда 
заваравајући се чињеницом да је већ успевао да се поврати после 
сличних тешких болести, као што је, на пример, била она из јануара 
1330. године. Његова смрт, дакле, није донела неке значајније потресе, 
бар у почетку. Никаква недоумица није постојала око наследника 
престола. Без обзира на то што за очева живота није био проглашен 
за цара, мали Јован Палеолог требало је да се попне на византијски 
престо - то је било прихватано како у Царству тако и далеко од гра- 
ница ромејске државе. 375 У Млецима је већ 19. јула 1341. године, дакле 
само нешто више од месец дана после василевсове смрти, одлучено 
да изасланик Пјетро Канале у име Републике изрази саучешће Јовану 


374 Greg. I, 552 једини говори о овој завери, док Јован Кантакузин преко н>е пре- 
лази ћутке, пропустивши могућност да о себи пише хвалоспевно. Cf. van 
Dieten, Gregoras, П-2, 391 n. 504. 

375 Ha овом месту ћемо навести само једну монодију Андронику 1П Палеологу у 
којој се помиње наследник престола (Јован V). В. W. Hdrandner, Eirte unedierte 
Monodie auf Kaiser Andronikos III. (Bvzance. Hommage a Andre N. Stratos, Athenes 
1986, II) 488 70-72, 492. 





У сенци Јована Кантакузина _ ц 5 

Палеологу, на начин којим Венеција недвосмислено признаје његову 
владавину. 376 ’ 

Међутим, околност да је Андроник III преминуо не оставивши било 
какву врсту опоруке којом би јасно и одлучно нагласио ко ће бити регент 
уносила је знатну напетост у редове најутицајнијих људи из цареве око- 
лине. То посебно истичемо зато што је у ранијим годинама, за време 
болести, на пример, био спреман да за регента (па чак и за цара-савла- 
дара у једном тренутку) именује Јована Кантакузина, или приликом од- 
ласка у неки важан поход, као што је био случај 1334. године када се 
требало обрачунати са Сиргијаном, знао да одреди Јована XIV Калекаса 
за заштитника Ане Савојске и њихове деце. Овога пута, међутим - су- 
Дећи бар по главним писцима епохе, Јовану Кантакузину и Нићифору 
Григори - таква врста завештања је изостала. Постоје, додуше, неки из- 
вори, поједини рукописи и издања Јањинске хронике и једна Кратка хро- 
ника, које бисмо ипак морали сврстати у другоразредне, макар када се 
ради о овако осетљивим државноправним питањима, у којима стоји да 
је Андроник III Палеолог поверио регентство Јовану Кантакузину. 377 

Премда се са пуно разлога може веровати да је велики доместик треба- 
ло да буде регент, остаје чињеница која се тешко може оборити - неког 
формалног документа о његовом наименовању заправо није било. След- 
ствено томе, питање Кантакузиновог легитимног права на регентство 
ипак остаје отворено. 378 

Још једна чињеница изазива позорност истраживача и донекле се 
намеће као својеврсна загонетка. Ради се о титули великог доместика 
коју је Јован Кантакузин носио, а која свакако није била у складу са 
чињеницом да је њен носилац скоро деценију и по пресудно одлучивао 
о будућности Византије. Уведено неколико столећа раније, ово звање се 
налазило на шестом месту званичне листе титула световних достојан- 
ственика Византијског царства. 3 ” Додуше, после ступања Андроника III 
на престо, у мају 1328. године, чин великог доместика се попео на четвр- 
то место, одмах иза најугледнијих достојанстава деспота, севастократора 
и кесара. 380 На тај је начин, наравно, Јован Кантакузин био веома 
почаствован, али је потом још читавих тринаест година имао исту ти- 
тулу без обзира на чињеницу да је умногоме био први човек Царства. 
Ако се имају у виду његове заслуге и заиста истакнута улога за влада- 
вине Андроника III Палеолога, може се поставити и питање зашто није 
добио и неку од прве три титуле. Нема сумње да је за Јована Кантаку- 
зина отежавајућа околност била та што није био близак царев сродник, 
будући да су три највише титуле углавном биле резервисане за чланове 


на Кантакузина. Једна Кратка хроника, с друге стране, такође врло изричито 
наводи да је Андроник III назначио да сви послови имају да буду у надле- 
жности великог доместика, а то је формулисано на следећи начин: ton de megan 
domestikon ton Kantakouzenon epoiesen egkraten panton ton pragmaton. Cf. 
Kleinchroniken, 81 32. Мада je реч o изузетно важној Краткој хроници, која 

је доживела неколико издања и чија је вредност у византологији неспорна, и 
у овом случају унеколико може важити примедба изречена за ]ањинску хрони- 
ку, а то је да је ипак несравњива у односу на историјске списе поменутих 
писаца XTV столећа, поготово када се ради о тако осетљивим државноправним 
питањима. Такође в. Nicol, Kantakouzenos, 44 n. 29; Максимовић, Алексије Апо- 
кавк, 171 н. 19. 

3,8 О томе наводимо само најважнију литературу: Parisot, Cantacuzene, 154-161; F. 

Dolger, Johannes VI. Kantakuzenos als dynastischer Legitimist, Seminarium 

Kondakovianum 10 (1938) 19-30 (= Paraspora, Ettal 1961, 194-207); Bosch, 
Andronikos III, 176-193; Nicol, Kantakouzenos, 41, 44 n. 29; Matschke, Fortschritt 
und Reaktion, 125; Максимовић, Алексије Апокавк, 171 н. 19. 

379 Pseudo-Kodinos, 134. 

380 Cf. Verpeaux, Hiirarchie, 425. O титули великог доместика в. R. Guilland, Le grand 
domesticat d Вугапсе, EO 37 (1938) 53-64 (= Recherches, I, 405-425 - где су уне- 
сене и извесне допуне у односу на првобитни текст); V. Laurent, Le grand 
domesticat. Notes complimentaires, EO 37 (1938) 65-72. 

василевсове породице. За Андроника III, мада прилично нехајног према 
обичајима и традицији, може се рећи да је у знатној мери чувао ексклу- 
зивност титула деспота, севастократора и кесара. Тек у вртлогу новог 
грађанског рата, дакле после 1341. године, руковођене прагматичким 
политичким циљевима, супротстављене стране су олаким додељивањем 
најугледнијих достојанстава грубо кршиле њихову пређашњу „недодир- 
љивост” и на тај начин их знатно деградирале (добијали су их поједин- 
ци за које је то у претходним временима било просто незамисливо). То 
што Јован Кантакузин од свог најбољег пријатеља није добио једну од 
највиших титула не би требало посебно да изненађује. Изнесено обра- 
зложење тешко може поколебати и позната чињеница да је у јулу 1329. 
године Андроник III био спреман да великог доместика прогласи за са- 
владара, то јест да га удостоји још више него што би то био случај са 
додељивањем једног од три најугледнија достојанства. Никако не треба 
губити из вида да после рођења старијег сина Јована Палеолога (1332), 
а потом и млађег Михаила (1337) - када је болно питање престолона- 
следника престало да буде актуелно - василевс никада више није поно- 
вио своју понуду. 

Неодложност важних државничких послова одвела је Јована Канта- 
кузина већ у јулу 1341. године у Дидимотику. 381 Претходно је, такође у 
јулу 1341, дакле, уочи одласка из Цариграда, председавао црквеним са- 
бором на коме су, свакако и његовом заслугом, победили исихасти и 
осуђен Григорије Акиндин. 382 Смрт Андроника III, сасвим природно, 
довела је до тога да су суседне словенске државе прилично живнуле. 
Околност да се управо у то време у ромејској престоници обрео Шишман, 
син бившег бугарског цара Михаила Шишмана, који је претходних го- 
дина боравио међу Татарима, морала је да узнемири Јована Александра. 383 


“ Тај .сасвим одређен хронолошки податак доноси нам једна Кратка хроника. В. 
Klemchroniken, 81 № 33. Cf. Nicol, Kantakouzenos , 45-46; Schreiner, Kommentar, 
251; Виз. извори, 356 н. 10 (Б. Ферјанчић). 

382 О овоме сабору в. Meyendorff, Introduction, 86-94; Beck, Kirche, 322 sq.; Darrouzes, 
Regestes, V, № 2212. 

343 Cant. II, 19-20. Шишман je био син бугарског цара Михаила Шишмана и Ане, 
кћери српског краља Милутина. После преврата којим је Јован Александар 
1331. године свргао његовог старијег брата Јована Стефана, Шишман је побегао 
међу Татаре, где је боравио десетак година, а онда се након 15. јуна 1341. обрео 
У Цариграду. О њему в. Божилов, Асеневци, № 30 142-144. Уопште о судбини 
Шишманове мајке и браће после 1331. в. Бурмов, Историл, 15-20 /Приложе- 
ние/ (= Избрани произведених, I, 274-278). Такође в. Д. Ангелов, Benpoc-em за 
политическите емигранти e отношенилта между Византил и средновековна 
Бђл гарил, АДСВ 10 (1973) 116-121. 

Уследио је захтев трновског владара да му Византинди изруче могућег 
опасног супарника, што је довело до затегнутости у односима између две 
државе. 384 Још је више неспокоја унео српски краљ. који је без много 
оклевања већ у лето 1341. године провалио у ромејске области, дошавши 
до места званог Крићани, надомак Солуна. 385 Међутим, вештом Јовану 
Кантакузину пошло је за руком да отклони поменуте претње словенских 
суседа и васпостави мирне односе, како са Бугарском тако и са Србијом. 

У то време Византији се поново пружила прилика да утиче на бурна 
збивања у Трапезунтском царству. Несигурна у свој положај, Ирина, ван- 
брачна кћи Андроника III, поново је послала емисаре, које је предводио 
трапезунтски митрополит, али и овога пута без успеха јер је њен отац у 
међувремену умро. 386 Равнодушност Јована Кантакузина с којом је пратио 
догађаје у понтској царевини не може се тумачити само његовом преза- 
узетошћу пречим пословима којих је у лето 1341. године било заиста 
много. Можда великом доместику није одговарало, како се верује, да се 
Палеолози учврсте и у Трапезунту. 387 С тим у вези упадљива је чињени- 
ца да у свом огромном историјском спису он готово ништа не говори о 
збивањима у другој грчкој држави, већ о томе углавном сазнајемо из дела 
Нићифора Григоре и, наравно, Панаретове хронике. Касније године су 
показале да је поменута равнодушност Јована Кантакузина према држа- 
ви Великих Комнина била заправо привидна. 

Без чвршћег упоришта у Трапезунту и лишена византијске подршке, 
Ирина је 17. јула 1341. године била свргнута, а на трапезунтски престо 
уздигнута је Ана Анахутлу (1341-1342), кћи некадашњег цара Алексија II 
Великог Комнина (1297-1330). 388 Додуше, Јован Кантакузин је после от- 
казивања Ирини, не знајући да је дошло до преврата, а у сагласности са 
одређеним трапезунтским крутовима, послао времешног Михаила Ком- 
нина, брата Алексија II. Византијска се подршка ограничила углавном на 

384 О конфликту између Византије и Бугарске извештава Cant. II, 19-25, 52-58,69. 
Посебно о односима између два царства у време грађанског рата у држави 
Ромеја в. Д. Ангелов, Бтгаро-византипските отношених npu царуването на 
Иван-Александвр. Bmopu nepuod (1341-1347), Военноисторически сборник 42-1 
(1974) 22-50. Такође в. Д. Иончев, Бгпгаро-византипски отношенин около сре- 
дата на XIV век (1331-1344 г.), Исторически преглед 12-3 (1956) 63-74; Ион- 
чев, Взаимоотношенил, 150-178. 

385 Cant. II, 79-80. Уп. Флоринскии, Славхне и Византик, I, 61; Јиречек, Историја, 
I, 218; Виз. извори, 358-359 (Б. Ферјанчић) /са старијом литературом/. 

586 Greg. I, 551, II 679; Panaret. 66. Уп. Карпов, Трапезунд и Константинопопг, 87. 

Такође в. Chrysanthos, Ekklesia, 238 sq. 

387 Карпов, Трапезунд и Константинополв, 87-88. 

моралну, будући да су бродови били италијански а посада латинска. У 
почетку лепо примљен, Михаило је 7. августа 1341. године депортован, 
док је део његових људи побијен, а остатак се вратио у Цариград, где се 
обрела и протерана Ирина. 389 Ни долазак на престо Ане Анахутлу, међу- 
тим, није означио крај унутрашњих трвења у понтској царевини. 

Нису само невоље заокупљале великог доместика током лета 1341. го- 
дине. Напротив, док се бавио у Дидимотици збио се догађај који је Јо- 
вану Кантакузину отворио широке перспективе, омогућивши му да у 
својим најсмелијим, али не и неостваривим надањима види једну визан- 
тијску државу, попут оне у стара времена, непрекинуту и хомогену, која 
би се простирала од Цариграда, преко Солуна, све до најјужнијих обла- 
сти Пелопонеза. У његовом табору, наиме, појавили су се изасланици 
латинских великаша из Мореје, епископ Корона и Јован Сидерос, који 
су због незадовољства управом намесника титуларне латинске царице 
Катарине од Валоа били вољни да се потчине цариградској влади. 3 * Ова 
неочекивана и примамљива понуда није код Јована Кантакузина могла 
да не пробуди велике планове. Њему се учинило да је дошао дуго оче- 
кивани час да се разрачуна са околним варварима, коначно и потпуно, 
и Царству врати некадашњи сјај. Већ је имао на уму да у зиму 1342. го- 
дине крене ка Пелопонезу, као и да се успут обрачуна са превртљивим 
Албанцима, које је изненадна царева смрт подстакла да упадају и пљач- 
кају византијске области. Међутим, ковитлац ненаданих догађаја унутар 
саме Византије убрзо је заувек осујетио оваква велика очекивања. 

У првој половини септембра 1341. године Јован Кантакузин се из 
Тракије вратио у Цариград, 391 и са само њему својственом енергијом и 
приљежношћу ухватио у коштац са текућим државничким обавезама. 
Мада се читава његова јавна делатност неизбежно преплитала и са лич- 
ним амбицијама, које су биле знатне, неспорно је да су интереси Царства 
били у средишту целокупног ангажовања великог доместика. Искусни 
дипломата и човек истанчаног политичког инстинкта, показали су на- 
долазећи догађаји, ипак није у довољној мери успевао да на прави начин 
ослушкује притајено нарастање опозиције која је желела да га уклони. 
Њему, наравно, није промакло постојање извесних кругова који му нису 
били одвећ благонаклони, али изгледа да није добро сагледао њихову 
снагу, као ни одлучност њихових намера. Окренут пре свега спољнопо- 


Greg. П, 680-681; Panaret. 66, 67. №. Карпов, Трапезунд и Константинопот, 88. 

3,0 Cant. II, 74-76. Cf. Zakythinos, Despotat, I, 76; Longnon, Empire, 326; Bon, La 
Morie franque, 1, 213; Setton, Catalan Domination, 65. 

3,1 Kleinchroniken, 81 № 34. Уп. Виз. извори, 356 н. 10 (Б. Ферјанчић). 

литичким задацима, у уверењу да се Византија налази на прагу једног 
новог, бољег времена - у годинама које су следиле стварност га је на 
застрашујући начин оповргла - спремао се да због неких војних послова 
поново напусти престоницу и оде у Тракију, што се показало као крупан 
пропуст. У међувремену, консолидована опозиција је спремала „државни 
удар”. Ништа не подозревајући, Јован Кантакузин је 28. септембра 1341. 
напустио Цариград и запутио се према Дидимотици. 392 Тада није могао 
ни слутити да ће проћи године док се поново не врати у „царицу гра- 
дова”. Одлазак великог доместика био је пресудан миг за његове осо- 
кољене непријатеље да иступе сасвим отворено и са непоколебљивом 
решеношћу. А онда су догађаји почели да се одвијају вртоглавом брзи- 
ном, просто претичући један другог. 


а. ГРАЂАНСКИ РАТ (1341-1347) 

Од неколицине младих и амбициозних византијских великаша који 
су с пролећа 1321. повели рат против старог Андроника II Палеолога, 
уверени да је дошло време да бригу о судбини Царства преузму у своје 
руке, у лето 1341. године остали су само Јован Кантакузин и Алексије 
Апокавк. Сиргијан је, подсећања ради, био ликвидиран још у августу 
1334, док је у јуну 1341. године преминуо Андроник III. Свесно смо изо- 
ставили Теодора Синадина (чије су заслуге биле заиста велике) не само 
због тога што је био нешто старији од осталих него и стога што су ње- 
гова стремљења била ипак знатно умеренија. Уосталом, када су се збили 
пресудни догађаји, у лето и рану јесен 1341. године, он је био далеко од 
престонице, налазећи се на положају намесника у Солуну. У Цариграду 
су, дакле, остали Јован Кантакузин и Алексије Апокавк, двојица најистак- 
нутијих људи у влади тек преминулог Андроника III. 

Управо је њихово супарништво, тачније речено Апокавкова суревњи- 
вост према великом доместику (појачана неутољивом амбицијом придо- 
шлице да се домогне самог политичког врха), довело до избијања новог 
грађанског рата. Без претеривања, за главног виновника вишегодишњих 
сукоба који су уследили у Византији морао би се означити Алексије Апо- 

3,2 Cant II, 104. С£ Parisot, Cantacuzene, 172; Muratore, Una principessa, 344; Schreiner, 
Kommentar, 252-253. Очигледно су у заблуди истраживачи који сматрају да се 
то десило 23. септембра 1341. године (Loenertz, La chronitjue breve de 1352, 62; 
Lemerle, Aydin, 148 n. 1; Nicol, Kantakouzenos, 46). Разлог њихове омашке обра- 
злаже Schreiner, Kommentar, 252 n. 37. 

кавк. Истина, међу противницима Јована Кантакузина налазили су се и 
Ана Савојска и патријарх Јован XTV Калекас, формално истакнутије лич- 
ности од Апокавка, али кључна улога није припадала њима. Удовица Ан- 
дроника III, плашећи се несумњивих способности и големих амбиција 
великог доместика, особина, дакле, које се нису могле превидети, још је 
одраније према њему осећала неповерење. Као некада стари Андроник II, 
и она се морала бојати за сигурност владајуће династије Палеолога, од- 
носно за будућност свога сина Јована, свесна огромног ауторитета који је 
поседовао Јован Кантакузин. Међутим, Ана Савојска, римокатолкиња и 
странкиња у Византији, није могла рачунати са подршком ни у једном 
слоју ромејског друштва. Благонаклоност према антиисихастима, сасвим 
разумљива када се има у виду њено западњачко верско васпитање, донела 
јој је приврженост и савезништво патријарха Јована XIV Калекаса, про- 
тивника Григорија Паламе и човека који није био лишен одређених поли- 
тичких амбиција, али јој није могла знатније повећати број присташа у 
предстојећем сукобу са Јованом Кантакузином. Другим речима, будући 
непријатељски настројени према исихазму, који је по много чему био бли- 
зак византијском бићу и стога у Царству ухватио дубоке корене, царица 
и цариградски првосвештеник су могли очекивати ослонац једино у редо- 
вима вишег клера и међу појединим аристократима. И, наравно, дина- 
стичка осећања Ромеја, снажна и не мање постојана, представљала су им 
важно упориште, пошто су иступали у интересу легитимних права малог 
Јована Палеолога. Међутим, отворено је питање колико је све то било 
довољно у обрачуну са моћним Јованом Кантакузином. 

Управо је ту дошла до изражаја кључна улога Алексија Апокавка, 
вештог сплеткароша и политичара несумњивог дара, који је, мада без неке 
веће популарности у престоници, спретно баратао јавним мњењем и успео 
да нерасположење нижих слојева византијског друштва према великом 
доместику на најбољи начин искористи за себе, Ану Савојску и Јована 
Калекаса Штавише, поменуте особине су га унапредиле у стварног вођу 
овог својеврсног „тријумвирата”. 3 ’ 3 Јер, грађански рат пред којим се Цар- 
ство управо налазило, за разлику од оног из двадесетих година XIV сто- 
лећа, имао је - то треба нарочито нагласити - и изразиту социјалну ди- 
мензију. 394 До крајности је оголио све противречности које су постојале 
унутар византијског друштва и нештедимице усковитлао све слојеве. 

3,3 О овим догађајима посебно подробно и свеобухватно расправљао је Максимо- 
вић, Алексије Апокавк, 171 сл. 

т Острогорски, Историја, 476,479-481 упозорава на чињеницу да је овај грађански 
рат умногоме попримио социјална обележја, што је, с разлогом, чини се, постало 
врло распрострањено мишљење. Зато сматрамо неоправданом опаску С. Ранси- 

Држање Алексија Апокавка током лета 1341. године умногоме је 
одавало нестрпљење да се ново стање, настало после смрти Андроника III 
Палеолога, на најбољи начин искористи за властите интересе. Добро про- 
ценивши да му се сада пружа прилика да се домогне још већих почасти, 
он је спремно предложио Јовану Кантакузину да се прогласи за цара. 355 
Не треба заборавити да је Алексије Апокавк много дуговао великом до- 
местику, који му је био не само заштитник него и нека врста узора. Упра- 
во је Јован Кантакузин покушавао да ублажи очигледну резервисаност 
Андроника III и његових најближих сарадника који су овог придошлицу, 
због његовог незнатног порекла, у аристократским круговима сматрали 
уљезом. Залагањем великог доместика, василевс, премда нерасположен 
према Алексију Апокавку, који је за његове владе постао алфа и омега 
државних финансија, наименовао је овог Кантакузиновог штићеника за 
команданта флоте против Турака. 396 Другим речима, дошљак из Битиније 
ни у ком случају не би стекао тако велико богатство, углед и положаје 
да није било добре воље најбољег царевог пријатеља. 397 Стога и у поку- 
шају да наговори Јована Кантакузина да се прогласи за василевса треба 
видети Апокавкову процену да ће му такав корак отворити нове могућ- 
ности за даље уздизање. Одбијање великог доместика да то учини - теш- 
ко је говорити о његовим најскривенијим плановима у то време - окре- 
нуло је некадашњег штићеника против свог покровитеља. Међутим, у 
опадачкој делатности коју је потом Алексије Апокавк усмерио према 
Јовану Кантакузину требало би видети и жељу да изађе из његове сенке, 
а не само незадовољство због неуслишеног предлога. 

Уопште, у односима између Јована Кантакузина и његових опонена- 
та, за летњих месеци 1341. године, било је пуно притајеног надмудривања 
и обостране демагогије. Тако је велики доместик, у жељи да противни- 
цима јасно стави до знања да без њега тешко могу водити Царство - а 
свестан да ће га одвраћати од оног што је наумио - тобоже хтео да об- 


мена да Г. Острогорски понекад превише наглашава социјалне иступе тога вре- 
мена. С£ S. Runciman, The Last Byzantine Renaissance, Cambridge 1970, 11 n. 1. 

3,5 Cant. I, 557-558. Уп. Флоринскии, Славлне u Византил, I, 59-60; Nicol, 
Kantakouzenos, 45. 

m Cant. I, 540. Cf. Ahrweiler, Вугапсе et la mer, 384. 

357 Nicol, Last Centuries, 193 наглашава да Алексије Апокавк, без обзира на свој 
таленат, никада не би стекао положај, име и богатство које је имао да није 
било Јована Кантакузина. Флоринскии, Слаелне и Византил, I, 59 нарочито 
је нерасположен према Апокавковој личности. Он истиче да се ради о 
препреденој, грамзивој и властољубивој особи, која осим штете Царству и 
лично Кантакузину, користећи се његовом благонаклоношћу, заправо ништа 
друго није донела. 

знани како се повлачи из јавног живота. 358 Дуги разговори које је око те 
одлуке имао са Аном Савојском и Јованом XIV Калекасом, а који су 
наводно били пропраћени и царичиним сузама и преклињањима да је 
потребан деци и њој, годили су његовој таштини и могли су да га учвр- 
сте у уверењу да је збиља неопходан. С друге стране, та су ласкања, ути- 
сак је, донекле успавала његову обазривост и осећај за опасност. Његова 
самоувереност, па и известан облик великодушности (што је само други 
назив за помањкање далековидости), до пуног изражаја су дошли код 
нечувеног скандала који је изазвао Алексије Апокавк. Поново је Јован 
Кантакузин иступио као његов бранилац, кобно потценивши скривене, 
али ипак не и невидљиве амбиције онога који је био његов протеже, и 
чији је крах политичке каријере спречио снагом свог ауторитета. 

У покушајима да на најбољи начин искористи новонастало стање, 
још увек без јасно одређеног плана, Апокавк се одважио на несвакида- 
шњи корак скопчан са великом опасношћу, па и помало махнит у исти 
мах. Он је решио да киднапује малог Јована Палеолога, изгледа не без 
знања Ане Савојске, и да га држи као таоца и примора да се ожени 
његовом ћерком. Завера је, међутим, откривена и Алексије Апокавк се 
крајем августа 1341. године склонио у своју тврђаву у Епиватима. 395 Јован 
Кантакузин је, додуше, наредио да га држе под стражом, али није иско- 
ристио неочекивану могућносг да уротника лиши имовине и свих поча- 
сти, то јест да га политички сасвим дискредитује и уклони. По свој при- 
лици, тада није ни слутио какве ће невоље доживети баш од свог 
штићеника, коме је овога пута, после једног разговора великог домести- 
ка и Ане Савојске, било опроштено. 400 

Посебно је занимљиво да је том приликом Јован Кантакузин пред- 
ложио царици да Јован Палеолог буде крунисан, а такође и да се млади 
престолонаследник ожени његовом ћерком." 1 Премда се углавном знало 
да је син првенац Андроника III требало да наследи оца на цариградском 
престолу, дечак за василевсова живота ипак није био проглашен за са- 
владара. Познато је, с друге стране, да су и Михаило VIII и Андроник II 
Палеолози обезбедили трон за много година, односно да су то питање 


3,8 Cant. I, 558-560. Cf. Nicol, Kantakouzenos, 45. 

m Cant II, 70-71; Greg. II, 599-602. O овој завери Алексија Апокавка в. Weiss, 
Joannes Kantakuzenos, 32-33; van Dieten, Gregoras, III, 264 n. 68. O датуму бекства 
Алексија Апокавка у Епивате, а то је био 28. август 1341. годиие, извештава нас 
једна Кратка хроника. В. Kleinchroniken, 81 № 34. Cf. Schreiner, Kommentar, 252. 

400 Флоринскии, Спавхне и Византин, I, 60 истиче да је ово излишно милосрђе 
скупо коштало Јована Кантакузина. Такође в. Nicol, Last Centuries, 195. 

401 Cant. II, 104; Ducas, 41. Cf. Nicol, Kantakouzenos, 47. 




регулисали знатно пре своје смрти (Андроник Старији, штавише, за сво- 
га живота је прогласио за савладаре и сина и унука). Андроник III нешто 
тако, међутим, није урадио. Није лако, заиста, одгонетнути разлоге за 
овакво царево „оклевање”. Детињи узраст његових синова Јована и Ми- 
хаила, који су у тренутку очеве смрти имали тек девет, односно четири 
године и утисак да је василевс до самог краја остао у уверењу да ће још 
поживети, ипак, не могу бити ваљано образложење за поступак Андро- 
ника III. У сваком случају, од поменутих предлога Јована Кантакузина 
- све се то догађало у септембру 1341. године - није било ништа. Исти- 
на, само два месеца доцније, Јован Палеолог је био крунисан за цара, 
међутим, у већ знатно измењеним политичким приликама. Штавише, 
дошло је и до брака о коме је говорио велики доместик, али тек после 
неколико година. 


„Државни удар” 

Поновни одлазак Јована Кантакузина у Тракију, 28. септембра 1341. 
године," 2 покренуо је лавину бурних догађаја. Опозиција се прибрала, 
ујединила и почела да у своје сврхе усмерава нерасположење које је 
постојало према великом доместику. Били су то дани велике делатности 
и, слободно се може рећи, крупних успеха Алексија Апокавка. Управо је 
он, непоколебљиво решен да поруши све мостове који су га повезивали 
са дугогодппњим пријатељем и заштитником, указао опозицији, до тада 
помало скланој лутањима у изналажењу начина да потисне Јована Кан- 
такузина, одлучну подршку и готовост да се ствари истерају до краја. 
Алексије Апокавк се врло брзо наметнуо као стварни вођа гројног ре- 
гентства, премда је формално на његовом челу била Ана Савојска. 403 


т О датуму Кантакузиновог одласка из Цариграда било је речи на уводним стра- 
ницама овога поглавља. В. н. 392. Указујемо на једну напомену у коментару 
Григориног текста, напомену која је по обиму и подробности израсла у праву 
студију, а у којој Ван Дитен даје хронологију догађаја током лета 1341. године, 
почев од смрти Андроника III Палеолога, 15. јуна, па до тренутка када је Јован 
Кантакузин отишао у Тракију, дакле у периоду од нешто више од три месеца. 
Cf. van Dieten, Gregoras, III, 226-248 n. 27. 

403 До оваквог закључка може се доћи и анализом сачуваног нумизматичког ма- 
теријала. Ана Савојска, то треба напоменути, заједно са Андроником III и 
сином Јованом V, била је представљена на новцу још за мужевљева живота. На 
пример, в. Bertele, Monete е sigiUi, 13-18; Р. Protonotarios, Le monnayage d’or et 
d’argent d’Andronic III avec lean V et Anne de Savoie, Revue Numismatique, Vle serie, 
19 (1977) 77-86. Она ce, међутим, јавља и на новцу после смрти Андроника III, 
односно у периоду од 1341. до 1347. године, али сада, наравно, само са мало- 

Патријарх Јован Калекас, мада и сам испуњен великим надањима и по- 
литичким амбицијама, невољно се морао помирити са другоразредном 
улогом. 

Најмоћније оружје којим је тријумвират располагао у борби против 
великог доместика, представника крупне земљопоседничке аристокра- 
тије, било је антиаристократско расположење нижих слојева, које је 
постојало не само у престоници него и у провинцијским градовима. 
Како су и Ана Савојска и Јован Калекас били немоћни да са тим слоје- 
вима успоставе ближи додир, а камоли да их раздрмају и њихову про- 
буђену снагу упере против великог доместика, до изражаја је дошла 
Апокавкова вештина да манипулише цариградском светином. Далеко од 
тога да је он могао бити њен истински вођ и идеолог, будући да је ње- 
гова наклоњеност плебсу била мотивисана искључиво користољубљем. 404 
С тим у вези, његово незнатно порекло било је потпуно небитно. Уоста- 
лом, у жељи да бар донекле ублажи тешко премостив јаз између купи- 
краставчића, из којих је потицао, и коленовића, који су припадали вр- 
ховима којима је стремио, он се ородио са познатом аристократском 
породицом Хумн. Захваљујући вертикалној покретљивости византијског 
друштва, која је била својствена и XIV веку, иако не толика као у првим 
столећима постојања Царства, Алексије Апокавк је доспео на сам врх и 
убрзо постао најмоћнији човек у држави Ромеја. Међутим, незаобилаз- 
на репутација скоројевића увек је пратила његово настојање да продре 


летним сином Јованом V (царица-удова је, додуше, представљана на новцу и 
у каснијим годинама, али ће о томе бити више речи у наредним поглављима). 
В. Н. Goodacre, А Nomisma of Andronicus III, Аппа and John V, The Humismatic 
Chronicle and Joumal of the Royal Numismatic Society, V series, 15 (1935) 232-240; 
Bertele, Monete e sigilli, 19-53; F. Dolger, Zum Kaisertum der Ana von Savoyen. 
Ervveiterte Besprechung von X Bertele, Monete e sigilli di Anna di Savoia, imperatrice 
di Bisanzio, BZ 38 (1938) 193-196 (=Paraspora, Ettal 1961, 208-221 - проширен 
текст у односу на онај из 1938. године); Т. Gerasimov, Les hyperpires d’Anne de 
Savoie et de Jean V Paleologue, Byzantinobulgarica 2 (1966) 329-335; A. Veglery - A. 
Millas, Gold Coins for Andronicus III (1328-1341), Numismatic Circular 82 (1974) 
50-51; Sear, ВугапЧпе Coins, 396-397; Bendall - Donald, Coinage, 275; Grierson, 
Coins, 284, 287-288, 299-300, 313, 380 № 1295, 381 Nos 1323-1325, 385 Nos 
1503-1509. Такође в. T. Gerasimov, Byzantinische Goldmunzen mit Graphiten, 
Byzantinobulgarica 5 (1978) 136. 

** По овом питању веома је поучна расправа Љ. Максимовића, који исправља 
ранија, помало упрошћена схватања, према којима је Јован Кантакузин био 
представник аристократије, док је Алексије Апокавк наступао као предводник 
нижих слојева. Истина је да је овај други само спретно манипулисао располо- 
жењем нижих слојева да би постигао своје политичке циљеве, а не из разлога 
идеолошке природе. В. Максимовић, Алексије Апокавк, 174-175. 

Црно сшолеће 


у аристократске редове, па се извесна резервисаност никако није мо- 
гла избрисати. 

Почетком октобра 1341. године, док се Јован Кантакузин бавио у 
Тракији, дакле in absentia, опозиција је извршила својеврстан пуч и укло- 
нила га с власти, а такође учинила практично немогућим његов повратак 
у Цариград. Пресудну улогу, наравно, имао је Алексије Апокавк, који је 
раскид са великим доместиком сматрао коначним и неопозивим, дожи- 
вљавајући га крајње огољено и искључиво (чак сведено на упрошћену 
дилему он или ја?!), па је нешто касније одбијао сваки озбиљнији поку- 
шај да се преговара. 405 

Обазрива Ана Савојска, међутим, тајно је остала у вези са Јованом 
Кантакузином, можда желећи да се обезбеди од пораза ако би ствари 
кренуле неповољним током. Ваља допустити и могућност да је пози- 
вањем великог доместика да буде стрпљив - неком врстом психолошког 
рата - царица хтела да ослаби или чак поколеба његову готовост, а 
регентству омогући да добије у времену и још више се учврсти. Упо- 
редо са политичком дисквалификацијом дотадашње прве личности у 
Царству, дошло је и до правог разгрома његове имовине, као и до не- 
чувеног прогона његових присталица. Конце погрома рођака, пријатеља 
и присташа Јована Кантакузина, вешто користећи разуларени плебс у 
престоници, вукао је Алексије Апокавк. Сурове сцене насиља и пљачке, 
пропраћене распириваном озлојеђеношћу пука, испуњавале су улице 
Цариграда. Само је известан број присталица великог доместика, њих 
четрдесет двоје или нешто више од шездесет, 406 готово случајно успео 
да измакне слепом бесу распаљене гомиле. После извесног оклевања 
- очигледно су тешко примали истину о изненадном преокрету у пре- 
стоници - они су нашли спас у Дидимотици, где су свога вођу могли 
из прве руке да обавесте о новим збивањима. Ипак, потребно је истаћи 
да нису баш сви рођаци и пријатељи великог доместика страдали у 
првом таласу прогона, у октобру 1341. године. 407 


405 Међу главним изворима за ове догађаје, без обзира на то што нису сви 
прокантакузински, заправо и нема дилеме - Алексије Апокавк је главни 
кривац за избијање новог грађанског рата. Преглед најважнијих изворних 
података који поткрепљују изнету тврдњу даје Максимовић, Алексије Апо- 
кавк, 175 н. 35. 

406 Cant П, 138 саопштава бројку од четрдесет и две особе, док Greg. II, 608 наво- 
ди да се радило о шездесет присталица. О овим збивањима дознајемо и из 
Једне Кратке хронике. В. KleinchroniKen, 81-82 № 35. 

407 Cf. Weiss, Joannes Kantakuzenos, 36; Максимовић, Алексије Апокавк, 177. 

Каншакузин ирихваша изазов 

Са великом забринутошћу и вероватно не без изненађења, морао је 
Јован Кантакузин да прими вести о новонасталој ситуацији у Цариграду. 
Одједном се нашао у нимало завидној позицији, јер је почео да увиђа како 
му лагано измиче нешто пгго је са големим стрпљењем и вољом градио 
готово две деценије. За н>ега, који је већ био ближи педесетој него четр- 
десетој години живота, ово је био један од најважнијих тренутака: треба- 
ло је напречац да се одрекне свега чему се посветио предано и без остатка. 
Искушење је, нема сумње, било заиста велико. Познат по несвакидашњој 
енергији и непоколебљивој вољи, он је решио да „пређе Рубикон”. У Ди- 
димотици, свом познатом упоришту (али и родном месту Јована V Пале- 
олога), у породичном кругу и уз договор са присталицама и пријатељима, 
пошто су се покушаји да преговара са регентством завршили неуспешно, 
Јован Кантакузин је прихватио изазов и 26. октобра 1341, на дан Светог 
Димитрија, прогласио се за цара. Тиме је започео најкрвавији од грађан- 
ских ратова у Византији XIV века. 408 Будући и сам противник пренагљених 
и нелегалних корака, он је поштовао начело легитимитета и није се одва- 
жио да званично иступа против владајуће династије Палеолога, па је на- 
ложио да се његово име и име његове супруге Ирине у молитвама спомињу 
после имена царице Ане Савојске и младог Јована Палеолога. 4 ™ Друтим 
речима, Јован Кантакузин је тврдио да није ништа друго него чувар пра- 
ва законитог цара, сматрајући се братом његовог покојног оца Андрони- 
ка III, те је стога имао посебан однос према владајућој кући. 410 

У вези с тим, никако не би требало потцењивати ни династичко 
осећање које је у извесној мери морао имати и донедавни велики доме- 
стик, осећање својствено свим поданицима византијског цара без обзи- 
ра на њихово социјално порекло и друштвени статус. Тешко је изричи- 
то установити какве су биле стварне амбиције Јована Кантакузина за 
владе Андроника 1П Палеолога и поготово после његове преране смрти, 
а такође и предвидети на који начин би се одвијала политичка каријера 
„првог” човека Царства да опозиција није устала против њега. На оп- 
тужбу да је хтео да узурпира царски престо, кривицу чије се постојање 
ипак с разлогом може устврдити, могуће је одговорити убедљиво, али 


408 Cant. II, 104-167; Greg. II, 605-612; Kleinchroniken, 82 № 35. Cf. Parisot, 
Cantacuzine , 174-175; Флоринскии, Славхне u Византип, I, 63; Muratore, Una 
principessa, 350; Nicol, Kantakouzenos, 47; Weiss, Joannes Kantakuzenos, 36; Mioni, 
Cronaca, 74 № 9, 79. 

409 Cant. II, 166; Greg. II, 611. Cf. Nicol, Kantakouzenos, 47-48. 

410 Cant. П, 167. Cf Nicol, Kantakouzenos, 48. 

још увек не и на начин који отклања све сумње, да је он то могао ура- 
дити одмах после смрти Андроника III. У сваком случају, уколико је и 
желео да приграби византијски трон за себе и породицу Кантакузина, а 
то наравно и није било немогуће, онда је, чини се, настојао да то оства- 
ри постепено и „безболно”. Није наодмет поменути да су синови Јована 
Кантакузина, Матија и Манојло, у лето 1341. били већ младићи од ше- 
снаест, односно петнаест година. 411 Међутим, упркос евентуалним скри- 
веним династичким плановима које је могао имати новопроглашени цар, 
остаје чињеница да је он од октобра 1341. године јавно наступао као 
заштитник нејаког престолонаследника и његове мајке, а против регена- 
та Алексија Апокавка и Јована Калекаса. 

За свакога ко је бол>е познавао Јована Кантакузина, а чланови тројног 
регентства у Цариграду су ra морали веома добро знати, његово прихватање 
бачене рукавице, оличено у проглашењу за цара, није требало да представља 
неко посебно изненађење. Другим речима, престонички тријумвират је сва- 
како морао бити спреман да предвиди и тако одлучан и непопустљив одго- 
вор из Дидимотике. Начин на који је Јован Кантакузин прихватио изазов с 
једне стране је наговештавао регентима да долази време огорчене борбе, а 
с друге пружао згодну прилику да га још више дисквалификују код нижих 
слојева ромејског друштва - он се, наиме, прогласио за цара изигравши 
природно право престоничког живља да учествује у том величанственом 
чину. Не треба посебно истицати да је у таквом приказу Кантакузиновог 
поступка било мало, заправо нимало искреног старања о поштовању исто- 
ријских прерогатива цариградског становништва, а много више приземне 
демагогије вешто усмерене на то да се што је могуће потпуније озлогласи 


11 Обично се узима да је Матија рођен око 1325, а Манојло око 1326. године. О 
њима в. Nicol, Kantakouzenos, № 24 108-122, № 25 122-129. Извесне недоумице 
имали смо око имена старијег сина Јована Кантакузина: Матија, што је углав- 
ном прихваћено у нашој литератури, или Матеј, што би, у ствари, било исправ- 
није. Ради се заправо о два имена, додуше слична али ипак довољно различи- 
та. М. Грковић, Речник личних имена код Срба, Београд 1977, 128 упозорава да 
се у нашем језику јављају два библијска имена: Матеј, што на хебрејском значи 
дар бога Јехове, јесте апостол и један од четворице јеванђелиста, а Матија је 
апостол који је дошао уместо Јуде Искариотског. Међутим, В. Klaić, Rječnik 
stranih rijeti, Zagreb 1986, 855, 856 као да дозвољава дублет имена Матеј и Ма- 
тија. Он најпре истиче да име Матеј значи „човек од Бога”, „божји човек", али, 
по другим ауторима, реч потиче из арамејског језика и значи мужеван. Потом, 
код имена Матија једноставно даје само упутницу на име Матеј. Можда би 
Кантакузиновог сина требало звати Матеј, пре него Матија, али смо се ипак 
одлучили за другу варијанту из простог разлога што је тако одомаћено у нашој 
литератури, па би свака промена могла унети нежељену пометњу. Дакле, у 
тексту ћемо најстаријег сина великог доместика звати Матија Кантакузин. 

озбиљан такмац. Сем те опадачке делатности, која је једва премашивала 
оквире потреба дневне политике, регенти су морали да се позабаве и неким 
суштинским питањима око изналажења правог одговора на Кантакузиново 
царско проглашење. На одговарајући противударац се није морало дуго 
чекати, свега нешто више од три седмице. 


Крунисање Јована V Палеолош 

У понедељак, 19. новембра 1341. године, у цркви Свете Софије све- 
чано је обављено царско крунисање Јована V Палеолога, који се тада, 
како је остало забележено у двема Кратким хроникама, налазио у десетој 
години живота. 412 Када се већ изнетим политичким приликама унутар 
Царства, с јесени 1341. године, дода и детињи узраст василевса, намах 
бива јасно да у овом догађају, као, уосталом, и у збивањима током сле- 
Дећих неколико година, нови цар практично није имао било каквог са- 
мосталног удела, него је био само једна врста оружја и залога у замрше- 
ним играма супротстављених страна. Тако и Нићифор Григора оптужује 
цариградског патријарха Јована ХГУ Калекаса, који је обавио крунисање 
малог Јована V, да је то учинио из личних политичких амбиција, не про- 
пуштајући да помене и непримерен избор дана у седмици - као што је 
речено, био је то понедељак - када је одржана величанствена светкови- 
на. 413 Очигледно је да су регенти желели да Јовану Кантакузину ставе до 
знања да их његово проглашење за цара није поколебало и да су решени 
Да се боре против њега. За ову прилику васељенски патријарх Јован XIV 
Калекас саставио је и пригодно похвално слово посвећено Јовану V Па- 
леологу, новокрунисаном василевсу Ромеја. 414 Речима које одишу патри- 
отизмом и оданошћу владајућој династији, уз уобичајене беседничке 
флоскуле и реминисценције из античке књижевности и митологије, из- 
међу осталог, он не пропушта да помене и смрт Андроника III, а за ње- 
говог наследника каже следеће: esti gar ant’ autou ho pais te kai basileus 
oxytatos noesai oxytatos eipein, oxytatos praxai ta deonta. 415 


412 Cant. II, 218; Greg. II, 616. Kleinchroniken, 64 № 9, 82 № 36, 92 № 9. Уп. Фло- 

ринскии, Славнне и Византил, I, 66; Muratore, Una principessa, 3521; 
Christophilopoulou, Ekloge, 190-193; Nicol, Kantakouzenos, 49; Schreiner, 
Kommentar, 253-254; Mavrommatis, Palaiologoi, 87 n. 21; van Dieten, Gregoras 
III, 269 n. 103. * 

413 Greg II, 616. 

414 P. Joannou, Joannes XIV. Kalekas Patriarch von Konstantinopel, unedierte Rede zur 
Kronung Joannes’ V, OCP 27 (1961) 38-45. 

415 Ibid. 44 32-33. 

Премда важна улога Јована Калекаса око церемоније у цркви Свете 
Софије и догађаја који су јој непосредно претходили није спорна, утисак 
је, ипак, да је одлучујуће потезе цариградског регентства вукао Алексије 
Апокавк, који је истовремено са крунисањем младог цара добио титулу 
великог дукса, седму на званичној листи световних достојанственика 
Византијског царства, а наименован је и за намесника престонице, об- 
лижњих градова и острва, постао је и заповедник војске, а самим тим и 
најмоћнији члан тријумвирата који је иступао у име Јована V Палеоло- 
га. 416 Другим речима, продорни и способни Грк из Битиније својом ре- 
шеношћу се наметнуо осталима и убрзо постао истински господар Ца- 
риграда. У кампањи која је вођена против Јована Кантакузина учињен 
је још један крупан корак: патријарх Јован XIV Калекас екскомуницирао 
је супарника цариградског регентства, 417 што је био поступак који је 
потпуно учинио ништавном сваку могућност, ионако варљиву и неси- 
гурну, да се дође до неког споразума и тако отклоне ратни сукоби који 
су били на видику. Праву опасност за Византију представљала је окол- 
ност да се расцеп који је био на помолу није ограничио на размирице 
двеју клика, као што је био случај у ранијим сличним приликама, него 
је израстао у големо сучељавање, драматично и непредвидиво, свих слоје- 
ва ромејског друштва, потрес чији су исход и последице били крајње 
неизвесни и који је измицао било каквој могућности надзирања. 

Друштвене тензије 

Социјална напрегнутост унутар ромејског друштва, у овим година- 
ма очигледно присутна, није била само изазвана већ устаљеном супро- 
тношћу између аристократије и сиротиње, него и постојањем такозваног 
средњег грађанског слоја ( mesoi ) који се одликовао приличном шароли- 
кошћу, а сачињавали су га трговци, занатлије, разни предузимачи и 
сличне групације градског становништва. У ствари, овај слој, смештен 
негде између два наведена антипода византијског живља (мада не на 
сасвим одређеном и устаљеном месту), преживљавао је велику кризу 
средином XIV века. Он се све више раслојавао, што се у највећо) мери 
испољавало у приближавању сиротињи. Стога је, између осталог, и уло- 
га „средњих” у наступајућем грађанском рату била збиља таква да би 


116 Kleinchroniken, 82 № 36; Greg II, 605. Cf. Matschke, Fortschritt und Reaktion, 95; 
Максимовић, Алексије Апокавк, 172. 

1,7 Cant II, 190; Greg. II, 614; Darrouzes, Regestes, V, № 2218. Cf. Nicol, Kantakouzenos, 
48-49; van Dieten, Gregoras, III, 266 n. 99, 269 n. 103. 

могла да понесе атрибут другоразредне. Управо из овог времена, дакле 
из раних четрдесетих година XIV столећа, сачуван је у много чему осо- 
бен спис ДијалоГ боштих и сиромашних ( Dialogos plousion kai peneton), 
прворазредан извор ондашњем ромејском друштву, који је у Цариграду 
саставио Алексије Макремволит. Политички и уопште интелектуални 
профил овог писца битно опредељују две одреднице: подржавање Јова- 
на Кантакузина и благонаклоност према учењу Григорија Паламе. 41 ' У 
овом случају није реч о некој врсти социјалног протеста сиротиње, а 
још мање о некаквом револуционарном манифесту, како би се можда 
могло помислити у првом тренутку. Ради се заправо о делу које је упе- 
рено против режима Алексија Апокавка, при чему се под „богаташима” 
не подразумева ни аристократија ни „средњи” слој, што би на неки на- 
чин било близу памети, него она скупина људи која је доживела нагли 
успон управо у време док је велики дукс као регент малолетног васи- 
левса доживљавао звездане тренутке своје политичке каријере. 419 Ова 

групација, сама по себи прилично неконзистентна, у највећој је мери 
угрожавала интересе странке Јована Кантакузина, односно аристокра- 
тиЈу, али не мање ни сиромашне градске слојеве међу којима је био и 
део „средњих”. У сваком случају, ДијалоЈ богатих и сиромашних , мада 
настао са одређеном политичком сврхом, даје својеврсну панораму кла- 
сних супротности у ВизантиЈи тога времена. 

Мора се, међутим, признати да супротстављеност аристократије и 
сиротиње остаЈе главни узрочник постоЈеће социЈалне тензије којоЈ Је био 
потребан само згодан повод, а он се указао Кантакузиновим прогла- 
шењем за цара, односно његовим отвореним сукобом са регентима у 
Цариграду, да избиЈе на површину у пуноЈ величини и озбиљности. Ваља 
нагласити да Је испољавање незадовољства у градовима у самом почетку 
ипак носило белег спонтаности. НаЈпре је у Једрену, већ сутрадан по 
Кантакузиновом проглашењу за цара, дакле 27. октобра 1341. године, 
када је читањем писма из оближње Дидимотике обзнањено о јучерашњем 
догађају, дошло до првих чарки. Окупљени народ не само да није делио 
радост аристократиЈе због добрих вести из породичног гнезда дојучера- 
шњег великог доместика него се усудио да негодуЈе, па су они најгрлатији 
допали тамнице. Међутим, до правог преврата дошло Је већ током ноћи, 
што Је довело до заробљавања и пљачкања поЈединих представника из 
аристократских редова. „Револуционарна влада” признала је регенте у 
Цариграду, а касниЈе Је, године 1344, АлексиЈе Апокавк за управника у 
Једрену наименовао Једног од својих синова. 420 Слично Је било и у другим 
градовима Тракије и МакедониЈе, јер је, према речима Јована Кантаку- 
зина, то било налик на некакву подмуклу и страшну болест (ti nosema 
kakoethes kai deinon) коЈој нису одолели чак ни они коЈи су раниЈе важи- 
ли за умерене и разборите људе. 421 У Дидимотици, где је био смештен 
штаб новопроглашеног цара, истини за вољу ниЈе дошло до побуне, али 


Development, Viator 4 (1973) 131-151. Особено истраживање обавио је В. Сме- 
танин, Византипское обицество XI1I-XV веков no даншлм зпистолографии, 
Свердловск 1987, 3 сл. 

4M Cant. II, 175-179; Greg. II, 620-622. О овим догађајима в. Charanis, Intemal Strife, 
209-210; Weiss, Joannes Kantakuzenos, 70-85; Nicol, Last Centuries, 199. 

421 Cant. II, 178. Током грађанског рата дошло Је до побуна у неколико градова 
Тракије и Македоније, као што су, на пример, Хераклеја, Полистилион, Ренди- 
на, Грацијанопољ, Виза итд. Уопште о овим догађајима в. Д. Ангелов, Антифе- 
одални движенил e Тракил и Македонил през cpedama на XIV век, Исторически 
преглед, год. VIII, св. 4-5 (1952) 439-456. Посебно о карактеру социјално-еко- 
номске структуре касновизантијског града в. Lj. Maksimović, Charakter der social- 
wirtschaftlichen Struktur der spatbyzantinischen Stadt (13.-15. Jh.), ЈОВ 31/1 (1981) 
[=XVI. Intemationaler byzantinistenkongress, Wien 1981, Akten 1/13] 149-188. 

су ипак сељаци надомак ове тврђаве подигли један, показало се, незрео 
устанак. 422 Међутим, до највећих социјалних превирања и до најогорче- 
нијих класних разрачунавања, који су се изродили у такозвани покрет 
зилота, јединствену појаву у хиљадугодишњој византијској историји, 
дошло је у Солуну. 


Зилоши у Солуну 

Други град Царства и место у коме су старе муниципалне традиције 
биле веома живе збиља је био крупан трговачки центар који је Димитрије 
Кидон, иначе и сам Солуњанин, помало помпезно називао „свеопштом 
тржницом васељене”. 423 Смештена на знаменитом путу Via Egnatia, ова 
многољудна лука, 424 коју је осим грчког насељавао и словенски, јеврејски 
и јерменски живаљ, као и грађани италијанских република, имала је и 
извесне предности у односу на Цариград XIV века Наиме, није без значаја 
чињеница да је Солун, за разлику од престонице, био знатно мање спутан 
економском зависношћу од Венеције или ТЈенове, поготово када се зна да 
су ту економску зависност пратиле и неке друге последице, неретко са 
чисто политичким импликацијама. С друге стране, Солун је био град ду- 
боких социјалних разлика, један од оних за које се обично каже да су се 
У њему додиривали најбеднија сиротиња и највеће богатство. 425 


« 2 Cant. П, 287-288. Cf. Nicol, Last Centuries, 200. 

423 PG 109 col. 641. Реч je o монодији палима у Солуну, коју је Димитрије Кидон 
саставио поводом погрома аристократије за време покрета зилота. О овоме 
извору посебно је расправљао Ј. Barker, The » Monody « of Demetrios Kydones on 
the Zealot Rising in Thessaloniki, Meletemata ste mneme B. Laurda, Thessaloniki 
1975, 285-300 (ту je дат и енглески превод). Kianka, Demetrius Cydones, 46 ис- 
тиче да је ова монодија вероватно написана у јесен или зиму 1345. године док 
се Димитрије Кидон још увек налазио у Верији. 

424 Познато је да је Солун у X столећу имао чак две стотине хиљада становника, 
док је та бројка 1423. пала на око четрдесет хиљада. Cf. Taffali, Thessalonitjue, 
16; Charanis, Intemal Strife, 211. To значи да je четрдесетих година XIV века 
Други град Византије морао имати још увек велики број житеља, негде између 
поменутих бројки (али ипак ближе оној нижој!), што је свакако била врло 
знатна популација. Подсећамо, поређења ради, да је 1338. године Фиренца 
имала седамдесет пет хиљада становника, Венеција сто хиљада, а Париз око 
деведесет хиљада. С£ Russell, Population, 105, 106 sq., 110; Ashtor, Levant Trade, 
4. Међутим, појава Црне смрти средином XTV века довела је до драстичне 
депопулације па је, на пример, Венеција око 1365. имала само шездесет пет 
хиљада житеља. 

425 Острогорски, Историја, 480. О животу Солуна у првој половини XIV века, 
између осталог, в. F. Thiriet, Les Venitiens d Thessalonique dcms la premiere mottie 







134 


Црно сшопеће 


Збивања у престоници, а и у многим трачким и македонским гра- 
довима, која су представљала неку врсту реакције на Кантакузиново 
проглашење за цара, нису наравно могла да мимоиђу ни највеће место 
у Македонији. Штавише, управо је у Солуну незадовољство сиромашних 
ескалирало на крајње рушилачки начин и преточило се у страховите 
погроме редова аристократије. Стога су и писана сведочанства савреме- 
них византијских аутора, који су махом потицали из угледних ромејских 
породица, пуна озлојеђености и разумљивог нерасположења према вла- 
давини охлократије која је била успостављена у другом граду Царства. 
Поред Јована Кантакузина и Нићифора Григоре, чији су извештаји о 
збивањима у Солуну током пете деценије XIV века ипак најподробнији, 
на овом месту ћемо навести само две познате оцене чувених визан- 
тијских личности онога времена. Тако, Григорије Палама истиче да су 
тада најбољи грађани пали, а власт приграбили занатлије и најлошији 
људи, 426 док је Димитрије Кидон, који је у једном тренутку наводно једва 
извукао живу главу из свог родног града, забележио да је у то време роб 
гонио господара, заробљеник онога који га је откупио, сељак стратега, 
надничар стратиота. 427 

Владавина зилота у Солуну, која је трајала од 1342. до 1349. године, 
прошла је кроз неколико различитих фаза и била испуњена честим пре- 
окретима и сукобљавањима најразличитијих друштвених слојева тамо- 
шњег живља. 42 ® Почетком грађанског рата, на одговорној дужности со- 

du XIVe siicle, Byz. 22 (1952) 323-332 [=VR, fitudes sur la Romanie greco-venitienne 
(Xe-XVe siecles), London 1977]. O Солуну je писао и A. Вгуег, Salonica; Ihe Second 
City: XXIIlrd Spring Symposium of Byzantine Studies, Bulletin of British Byzantine 
Studies 16 (1990) 43-55. 

426 Б. Горннов, Первах гомипи л Григорил Папамн как источник к истории eoccma- 
нии зипотов, Виз. врем. 1 (1947) 265-266. 

427 PG 109 col. 648 (поново је реч о податку из монодије палима у Солуну). Cf. 
Charanis, Internal Strife, 215; Острогорски, Историја, 483-484. 

428 Покрет зилота, особена појава касновизантијске историје, имао је, наравно, зна- 
тан одјек у историографији. Поред наведених радова Џ. Баркера и Б. Горјанова, 
указаћемо на још неколико значајних истраживања која говоре о збивањима у 
Солуну у петом десетлећу XIV века. Cf. Tafrali, Thessalonique, 225-272; G. Kordatos, 
He Kommouna les Thessalonikes 1342-1349, Athina 1975, 9-86 (друго допуњено и 
преправљено издање студије која је први пут објављена у Атини 1928. године 
- измене извршио Т. Пападопулос); Charanis, Intemal Strife, 211 sq.; P. Браунинг, 
Комуната на зилотите е Солун (1342-1350), Исторически преглед, год. VI, св. 
4-5 (1950) 509-525; I. Sevćenko, The Zealot Revolution and the Supposed Genoese 
Colony in Thessalonica, Prosfora eis Stilpona Kyriakiden (= Hellenikon Parartema 4), 
603-617; R. Guilland, La Commune Zelote de Thessalonicfue (1342-1348), Pepragmena 
TH Diethn. Byzantol. Synedriou (1953), B (= Hellenikon Parartema 9) 1956, 435; I. 
Sevčenko, Nicolas Cabasilas, » Anti-Zealot« Discourse: A Reinterpretation, DOP 11 








лунског намесника налазио се протостратор Теодор Синадин, вероватно 
најближи сарадник и пријатељ Андроника III и Јована Кантакузина. 
Међутим, негде крајем пролећа или на самом почетку лета 1342. године, 
он је био присиљен да напусти град, заједно са добрим делом солунске 
аристократије, јер је избио устанак ширих размера, уперен против при- 
сташа Јована Кантакузина, односно против аристократије уопште. 4 " Зи- 
лотска влада, коју је предводио Михаило Палеолог, 450 ипак је морала да 
дели власт са намесником који је био назначен из Цариграда. Алексије 
Апокавк је на то место именовао свог сина Јована, док је, подсетимо се, 
љегов други син Манојло био управник у Једрену. 431 

Град Светог Димитрија је остао лојалан династији Палеолога, али се 
доцније показало да је иступање зилота ипак имало много дубљу позади- 
ну него што је то било разрачунавање Јована Кантакузина и цариградског 
регентства. У почетку спонтана, налик сличним испадима у другим гра- 
довима Тракије и Македоније, ова је побуна касније попримила нека осо- 

(1957) 79-171; 3. Вернер, Народнал ереа> или движемие за социалвпополитические 
реформм? Проблемм револгоционного движенил в Солуни в 1342-1349 rr., Виз. 
врем. 17 (1960) 155-202; I. Sevčenko, The Author's Draft ofNicolas Cabasilas » Anti- 
Zealot« Discourse in Parisinus Graecus 1276, DOP 14 (1960) 1791-201; V. Hrochova, 
La revolte des Zelotes a Salonique et les communes italiennes, BSl 22 (1961) 1-15; I. 
Sevčeriko, A Postscript on Nicolas Cabasilas’ »Anti-Zealot« Discourse, DOP 16 (1962) 
403-408; M. Сгозгомов, Противречих между плебепскими массами и зилотами в 
1342-1348 гг. в Фессалонике, Седамал Всесогознал конференцил византинистов в 

бена обележја сасвим непозната ромејској историји, будући да су зилоти 
образовали својеврсну републику, која је умногоме иступала као засебан 
и независан политички субјект. Одсуство било каквих чвршћих аналогија 
у целокупној претходној, а и потон>ој повести Византије - збиља се ради- 
ло о веома специфичном феномену - упућивало је истраживаче да неке 
паралеле са зилотском владавином у Солуну потраже у догађајима из 
појединих италијанских градова, покретима који су били налик на овај у 
другом граду Царства, подводећи читаву скупину поменутих збивања под 
заједничку куполу извесних општих кретања у медитеранским градовима 
XIV столећа. Премда аналогије овакве врсте са собом неминовно носе и 
додатну опасност, у литератури, пропраћено аргументима сасвим довољне 
научне ваљаности, може се срести упоређивање „солунске комуне” са ус- 
танком Симона Боканегра у Тјенови 1339. године, или са буном чомпа у 
Фиренци 1345. односно 1378, па чак и са подухватом који је 1347. у Риму 
извео Кола ди Риенци. 152 У сваком случају, радило се о нечему што је 
довело до тога да грађански рат и прилике у Византијском царству, иона- 
ко тешке и испуњене зебњом за сутрашњицу, буду још више замршени. 

Кантакузинови тешки дани 

Ма какви да су могли бити планови Јована Кантакузина по прогла- 
шењу за цара, у октобру 1341. године, изненадна ланчана реакција анти- 
аристократских побуна у градовима европских провинција државе Ромеја 
морала их је ако не осујетити а оно барем унеколико изменити. Зиму 
1341/42, која је наводно била дуга и веома студена, он је провео у Диди- 
мотици, можда још увек не без наде да ће нешто постићи у преговорима 


1 Тако, на пример, Tafrali, Thessalonitjue, 256 и М. Левченко, Иапорих Византии. 
Краткип очерк, Москва - Ленинград 1940, 246-247 наглашавају утицај ита- 
лијанских република, особито познати догађај у ђенови 1339. године. С друге 
стране, Сгозкшов, К еопросу, 24-25 (за пун библиографски податак в. н. 428) 
сматра да је покрет зилота најумесније упоредити са иступањем грађана Рима, 
1347. године, које је предводио Кола ди Риенци. И, најзад, Курбатов - Рутен- 
бург, Зилотш и чомпи, 3-37 наглашавају, уз навођење свих постојећих парале- 
ла које се могу срести у литератури, да упоређивања с наведеним устанцима 

у разним италијанским градовима ипак показују немогућност успостављања 

непосредних аналогија. Занимљиво је напоменути да је Јован Кантакузин у 
лето 1347. године, тада већ као византијски цар, упутио једно писмо Коли ди 
Риенцу, у коме му честита преузимање власти у Риму. В. Dolger, Regesten, V, № 
2922. Cf. А. Vasiliev, НШогу of the Byzantine Empire, Madison 1952, 585; Nicol, 
Kantakouzenos, 96 n. 154; E. de Vries-Van der Velden, A propos d’une lettre 
inexistante de ]ean VI Cantacuzene, Byz. 46 (1976) 330-353. 

са регентством. Међутим, са сваким протеклим даном та је нада морала 
бити све блеђа, па је искусни дипломата и ратник постао свестан да се 
оружани сукоби не могу мимоићи. Наступао је период од неколико годи- 
на који је био веома битан за његов живот, као и за даљу судбину Царства 
коме је до тада предано служио. Стога је овим догађајима у својим мемо- 
арима Јован Кантакузин посветио много простора, дајући сопственом перу 
ширину и замах сведока истинске епопеје, у којој, примерице, епску тежи- 
ну добијају битке које су, у ствари, биле само окршаји шачице војника 433 . 

Будући да његова позиција у Тракији није била нимало завидна, он 
је већ у марту 1342. године кренуо према западу, остављајући у Диди- 
мотици супругу Ирину и ћерке на које је мотрио Манојло Асен, имајући 
под својом командом један одред војника. 434 Циљ овог маневра био је, 
наравно, уперен против Солуна, јер је било јасно да онај ко држи други 
град Царства може истовремено да надзире добар део византијских те- 
риторија. Тада је дошло и до преговора са Хрељом, словенским велика- 
шем, који је добро осетио да спретним лавирањем између Јована Канта- 
кузина, цариградског регентства и српског краља може за себе да 
извуче доста користи, па је његово држање током читаве 1342. године 
било врло колебљиво и пуно оштрих заокрета. 435 

Покушај Кантакузина да се домогне Солуна, чиме би умногоме по- 
вратио равнотежу изгубљену због губитка престижа у Тракији, пропао је 
зато што је у граду избио покрет зилота, који су у личности узурпатора 
цариградског трона видели и свог највећег непријатеља. На помоћ свог 
старог пријатеља и сарадника, протостратора Теодора Синадина, више 
није могао рачунати, јер је овај великодостојник после изнуђеног бекства 
са положаја намесника у највећем граду Македоније у правом смислу речи 
сишао са позорнице великих историјских догађаја у Византији. 436 

433 Од четири књиге својих мемоара, читаву трећу и уједно најопширнију, која 
садржи око 40 процената целокупног обима, посветио је Јован Кантакузин 
збивањима у грађанском рату од 1341. до 1347. године. Cf. Cant. П, 11-615. 

434 Cant. II, 195. Cf. Nicol, Kantakouzenos, 49; Asdracha, Rhodopes, 193. O Манојлу 
Асену, шураку Јована Кантакузина, већ је било речи у другом одељку претход- 
ног поглавља, а око неуспеле завере против династије Палеолога 1335. године. 

435 Навешћемо само неколико основних радова који се односе на политичку ка- 
ријеру овог локалног магната: М. Динић, Реља Охмућевић - историја и пре- 
дање, ЗРВИ 9 (1966) 95-118; М. Bartusis, Chrelja and Momcilo: Occasional Servants 
of Byzantium in Fourteenth СепШгу Macedonia, BSl 41 (1980) 201-221; C. Ћирко- 
вић, Хрељин поклон Хиландару, ЗРВИ 21 (1982) 103-117; Виз. извори, 204 сл. 
(С. Ћирковић - Б. Ферјанчић). 

434 Максимовић, Последње iogune, 183-184 истиче да се Теодор Синадин после 
бекства из Солуна и боравка у Гинекокастрону, у време када је позиција Јова- 
на Кантакузина изгледала безнадежна, повукао на неко од својих имања и тамо 







Претња могућег доласка Алексија Апокавка са војском одједном је 
положај Јована Кантакузина довела скоро до ивице безнадежног. Стекло 
се сасвим довољно разлога да се поколеба јер се чинило да му све што 
је започео ненадано и незаустављиво измиче. Међутим, Јован Кантаку- 
зин, кога никада није напуштало присуство духа и самоуверености, и у 
овој стешњеној, па могло би се рећи и безнадној ситуацији, проналази, 
бар на први поглед, заиста парадоксално решење. Ношен тврдоглавом 
жељом да упркос тешко решивим неприликама ипак не попусти пред 
цариградским регентством, тачније речено пред Алексијем Апокавком, 
који је господарио престоницом и заправо био његов једини прави су- 
парник, он је одлучно кренуо на север, према Србији. Помисао да бољег 
избора, у ствари, није ни имао није далеко од истине, а вероватно је на 
уму имао и пример свог некадашњег пријатеља Сиргијана, који је само 
неколико година раније поступио на исти начин. Тако се српски краљ 
све више уплитао у византијске размирице и, будући да је био потпуно 
свестан моћи своје државе, у њему је лагано почела да сазрева велика 
идеја о образовању новог царства, идеја која је својевремено заокупљала 
бугарске владаре Симеона (893-927) и Јована Асена П (1218-1241). 

Одлазак у Србију 

Међу многоброј ним врлинама којима је Јован Кантакузин био обдарен 
била је и та да је на најбољи начин умео да проналази пријатеље, затим да 
негује успоставл>ена пријател>ства и најзад, али никако не и на последњем 
месту, да их користи на најпробитачнији начин." 7 Са српским краљем се 
упознао средином тридесетих година, када се Стефан Душан састао са Ан- 
дроником 1П. Сада када се налазио у критичној ситуацији, готово окружен 
и потпуно одсечен од основног упорингга Дидимотике, он се сетио моћног 
словенског владара, и на челу само две хиљаде својих преосталих војника 
кренуо у Србију. На вест да му у госте долази тако угледан ромејски вели- 
кодостојник, Стефан Душан, који се тада налазио негде на Морави јер је 
његова супруга требало да посети свог брата, бугарског цара Јована Алек- 
сандра, променио је планове и са краљицом Јеленом похитао према југу. До 
састанка је дошло јула 1342. у Паунима код Приштине. 438 


провео последње годиве живота, далеко од попришта главних догађаја у 
грађанском рату. 

437 Nicol, Last Centuries, 201. 

434 О доласку византијског узурпатора у Србију и о преговорима са Стефаном 
Душаном подробно извештава сам Јован Кантакузин, а такође и Нићифор 

Према споразуму који су постигли после дугих дипломагских над- 
мудриван.а, требало је да сваки од двојице нових савезника задржи гра- 
дове које освоји у предстојећој заједничкој борби против цариградског 
регентства.'* 39 Сходно договору, у Србији је као талац остао Манојло 
Кантакузин, а две војске су већ крајем лета напале важан град Сер, али, 
како се показало, неуспешно. 440 Нови смер који су догађаји узели од- 
ласком Јована Кантакузина у Србију - вероватно неочекивани за његове 
противнике у Цариграду - приморали су регенте да без много оклевања 
предузму одговарајуће кораке. Тако је Алексије Апокавк стигао до Хри- 
стопоља, отприлике у време када је супарничка страна опседала Сер, и 
посео тамошње теснаце како би затворио пролаз од Сера према Диди- 
мотици. 441 Мећутим, његов покушај да заузме други град Тракије, у коме 
су се налазиле Кантакузинове супруга и ћерке, није уродио плодом. 442 

У јесен 1342. Ана Савојска је Стефану Душану упутила два посланства, 
прво са предлогом да у замену за везаног Јована Кантакузина уступи краљу 
неке градове, а друго, са још примамљивијим обећањима, нудећи све гра- 
Д°ве заладно од Христополл, изузев Солуна, уз обавезу да Срби свог нео- 
чекиваног госта и узурпатора држе заточеног. 443 Будући да словенски владар, 
у ствари, није желео да одлучно потпомогне јачање ниједне од супротста- 
вљених странака у грађанском рату који се заподенуо код Ромеја, он је глат- 
ко одбио обе понуде. Јован Кантакузин је, с друге стране, у касну јесен 1342. 
доживео још један неуспех јер му није пошло за руком да од Срба преотме 
Воден, 414 што је узурпатору само донело нове невоље. 

Вишемесечне недаће током читаве 1342. године и врло несигурне 
даље перспективе истањиле су приврженост већег броја његових људи, 
прилично уплашених за своју судбину, што је имало за исход ново оси- 
пање Кантакузинове пратње. Тако је уз њега, по повратку у Србију, негде 
пред крај 1342, остало свега пет стотина највернијих и најупорнијих 
људи, 445 што је за било какав озбиљнији подухват било исувише мало. 
Управо је то био тренутак када је узурпаторова позиција досегла најни- 
жу тачку у току читавог грађанског рата, а жалосно стање у коме се 
нашао регентима у Цариграду, и поред даље безуспешне опсаде Диди- 
мотике, могло је створити разумљиву илузију да је са Јованом Кантаку- 
зином готово и да је победа надохват руке. А онда, када се то најмање 
очекивало, спас му је стигао у виду посланства великаша Тесалије, који 
су, вероватно због бриге да талас побуна против феудалне аристократије 
не закачи t њих, изразили спремност да га признају за цара. 446 

Том приликом Кантакузин је издао хрисовуљу тесалијским архон- 
тима, као и своме нећаку Јовану Анђелу кога је наименовао за тамошњег 
намесника. 447 Околност да је једна византијска провинција здушно подр- 

443 Ibid. 305-306. Нићифор Григора (Greg. II, 642), с друге стране, зна за само 
једно посланство које је царица упутила српском краљу. Уп. Виз. извори , 238- 
240 н. 50, 417-418 н. 179-181 (Б. Ферјанчић), где су изнета сва досадашња 
мишљења у науци која се тичу овог питања. О томе је расправљао и van Dieten 
Gregoras, III, 281-282 n. 156. 

444 Cant. П, 301. Уп. Виз. извори, 414-416 н. 173-175 (Б. Ферјанчић). 

445 Cant. II, 295-296. Уп. Острогорски, Историја, 481; Nicoi, Kantakouzenos, 52; 
Weiss, Joannes Kantakuzenos, 41. 

446 Cant. II, 309-322; Greg. II, 656-658. Cf. Parisot, Cantacuzene, 180; Флоринскии, 
Спавнне u Византин, I, 66-67; Nicol, Kantakouzenos, 52-53; Ф. Баришић, Миха- 
ило Мономах, епарх и велики контоспшвл, ЗРВИ 11 (1968) 227 сл.; Weiss, Joannes 
Kantakuzenos, 41; Ферјанчић, Тесалија, 215 сл.; Виз. извори, 249 н. 76, 419 н. 
186-187 (Б. Ферјанчић); van Dieten, Gregoras, Ш, 292-293 n. 185-189. 

447 Текст хрисовуље, који иначе у својој исгорији доноси сам Јован Кантакузин, 
подробно су анализирали поједини истраживачи. Cf. Н. Hunger, Urkunden-und 

жала његове претензије, а Тесалија била прва која је то учинила, узур- 
патору је олакшала и положај у односу на српског краља, будући да је 
до тада непријатно велику зависност од Стефана Душана свела на ипак 
подношљиву меру. Ваља нагласити да је Јован Кантакузин и овога пута 
доследно истрајавао на поштовању принципа легитимности, будући да 
је у хрисовуљи наложио да се у молитвама по читавој Тесалији на првом 
месту помињу имена Ане Савојске и Јована V Палеолога. Та маска леги- 
тимности, коју је љубоморно чувао до преузимања власти у Цариграду, 
требало је да му, између осталог, донесе и извесну наклоност оних који 
су били на страни младог цара. У сваком случају, подршка тесалијских 
магната вратила је Јована Кантакузина из „мртвих” и унела нову неиз- 
весност у сукоб двеју зараћених страна. Крај грађанског рата био је још 
увек веома далеко. 

Упркос несумњивом олакшању које је Кантакузин морао да осети 
због подршке тесалијских феудалаца, његов је положај још увек био пун 
неизвесности. Супруга и ћерке су му, боравећи у опседнутој Дидимотици, 
биле изложене великој опасности,"* а љути супарник Алексије Апокавк 
држао је Тракију. Штавише, велики дукс је крајем 1342. године започео 
преговоре са српским краљем и био је спреман да се са њим састане 
недалеко од ушћа Струме. 449 Премда у својој историји једним беседничким 
обртом Јован Кантакузин настоји да увери читаоце како је заправо он 
дао благослов Стефану Душану да се сретне са Алексијем Апокавком, 
како би тобоже раскринкао праве намере цариградског такмаца, 450 исти- 
на је, у ствари, да моћни словенски владар, који је свакако желео да ос- 
лушне и предлоге и планове друге стране у грађанском рату, при оваквом 
односу снага није морао превише полагати на мишљење ромејског узур- 
патора. Међутим, изненадна смрт великаша Хреље, који је изгледа био 

Memoirentext: Der Chrysobullos Logos des Johannes Kantakuzenos fiir Johannes 
Angelos (Kant. Hist. II 312-322 Bonn), jOB 27 (1978) 107-125; Mavrommatis, 
Palaiologoi, 107-110, 125-130; Nicol, Despotate. II, 125 sq. O Јовану Анђелу в. 
Nicol, Kantakouzenos, 147-148; Ферјанчић, Севастократори, 184; PLP 1 (1976) 
№ 204; Maksimović, Administration, 135-136. Такође в. и Максимовић, Апана- 
же, 125 сл. 

448 Будући да су се у Дидимотици налазили у тешкој ситуацији, узурпаторове 
присталице су тражећи помоћ послале у Србију изасланика Манојла Тархани- 
ота. В. Cant. II, 322-323; Greg. II, 652-653. Cf. Nicol, Kantakouzenos, 53; van 
Dieten, Gregoras, III, 287-288 n. 176. Иако Je емисар носио неповољне гласине, 
Јован Кантакузин могао је да одахне јер су то биле прве вести о судбини ње- 
гових најближих после прилично дуго времена. О Манојлу Тарханиоту в. Виз. 
изеори, 420 н. 190 (Б. Ферјанчић). 

444 Cant. П, 323-324. 

450 Ibid. 324. 

главни посредник у овим преговорима, осујетила је предвиђени састанак 
Стефана Душана и Алексија Апокавка. 451 Посебно је занимљива чињени- 
ца да је током утоварања сусрета са српским краљем, до којег му је на- 
водно било веома стало, велики дукс открио намеру да свога зета Андро- 
ника Палеолога прогласи за цара Ромеја." 52 Поново је, по ко зна који пут 
већ, право Јована V Палеолога на византијски престо било угрожено, 
али је погибија несуђеног василевса, који се јула 1344. удавио у Марици, 
уклонила и ову претњу. 453 

Околност да Јован Кантакузин, упркос многобројним недаћама које 
су га пратиле током читаве прве године сукоба са регентима, није клонуо 
духом, што је имало за последицу да се грађански рат продужавао у 
недоглед, уносила је неспокој међу аристократе који су у Цариграду били 
уз Алексија Апокавка. Тај је неспокој, с једне стране, рађао готовост да 
се преговара са узурпатором - велики дукс је одлучно одбио предлог 
Ане Савојске о склапању мира са њиховим супарником 454 - а, са друге, 
довео и до првих отворених критика упућених на рачун најмоћнијег 
члана цариградског регентства. 455 

Непоколебљиво решен да борбу против Јована Кантакузина води 
ДО к Р а Ј а > не чинећи притом било какве уступке, Алексије Апокавк је 
морао рачунати и са појавом извесног незадовољства, поготово када 
је рат почео да се отеже. Истина, вештим коришћењем нетрпељивости 
према узурпатору, анимозитету који је био двострук јер је потицао 
делом из нерасположења најнижих слојева, а делом из личног неприја- 
тељства појединих аристократских кругова, велики дукс је на почетку 
сукоба стекао велику предност у односу на свог некадашњег прија- 


451 Ibid. 327-328. Хреља је умро као монах Харитон 27. децембра 1342. године. Уп. 
Виз. извори, 421-422 н. 198 (Б. Ферјанчић), где су дати сви изворни подаци о 
смрти овога великаша као и одговарајућа литература, многобројна и разно- 
врсна, која се односи на овај догађај. 

452 Cant. П, 323-324. 

453 О Андронику Палеологу, који је потицао из споредне гране царског дома, в. 
Papadopulos, Geneabgie, № 49; Loenertz, La chronitjue brive, 356; PLP 9 (1989) № 


’ Тако je Георгије Хумн, који je на почетку грађанског рата стао на страну 
Апексија Апокавка и био награђен титулом великог стратопедарха, критиковао 
великог дукса што троши новац за изградњу флоте, иначе непотребне у овом 
рату који се изразито водио на копну. В. CanL П, 325-326. О овом истакнутом 
представнику угледне византијске породице Хумн в. R. GuiUand, Le 
Stratopedarque et le Grand Stratopedarque, BZ 46 (1953) 78 (= Recherches, I, 508); J. 
Verpeatuc, Notes prosopographiques sur la famiUe Choumnos, BSl 20 (1959) № 18 
261-262; van Dieten, Gregoras, 1П, 258-260 п. 83, 383-384 n. 511 

теља. Тако су му, између осталих, пришли и врло угледни припадни- 
ци великашких византијских породица као што су, на пример, браћа 
Андроник, Константин и Исак Асени (подсећања ради, Андроник Асен 
је био отац Кантакузинове жене Ирине). 456 Међутим, ток грађанског 
рата - уместо очекиваног брзог завршетка, сукоб се расплинуо у спо- 
ре и опрезне маневре двеју зараћених страна - изневерио је надања 
појединих Апокавкових присташа. Изузетно осетљив према располо- 
жењу аристократа, заправо у непрестаном страху од њихове опози- 
ције, а истински удаљен од цариградског демоса, велики дукс је почео 
све више да се осамљује јер је постајао неповерљив чак и у односу на 
оне сараднике који су му помогли да се упусти у читав подухват. То 
је имало за последицу нови талас хапшења угледних људи у престо- 
ници, негде крајем 1342. и почетком 1343. године, што су свакако биле 
врло непопуларне мере и нису могле допринети побољшању друштве- 
не климе у Цариграду. 457 Нарастајућа сумњичавост Алексија Апокав- 
ка, која је попримала обележје правих обрачуна, у наредне две годи- 
не досегла је крајње озбиљне размере. 

У жељи да што је могуће више поправи своју незавидну позицију, 
Јован Кантакузин је крајем 1342. године поново посегао за помоћи јед- 
ног свог пријатеља - ајдинског владара Умура. Нићифор Григора, који 
је о господару Смирне писао бираним речима и веома похвално, упо- 
редио је пријатељство селџучког емира и визаитијског узурпатора са 
присном оданошћу Ореста и Пилада, античким симболом срдачног и 
пожртвованог друговања. 45 * Упркос похвалама које је о владару емира- 
та Ајдин изрекао ромејски полихистор, у овом поређењу, ипак, не мо- 
жемо а да не видимо и извесну дозу малициозности, усмерене према 
Јовану Кантакузину. 459 На позив свог византијског пријатеља, Умур, који 
је Царству пружио велику помоћ у борби против Албанаца 1338. го- 
дине, спремно се појавио у Тракији почетком 1343, водећи са собом 
многољудну војску. 460 Премда ова селџучка експедиција није дуго траја- 


458 О Андронику, Константину и Исаку Асенима в. Божилов, Асеневци, № 6 268- 
283, № 9 288-290, № 7 283-287. Поред њих, уз великог дукса били су још, на 
пример, Георгије Хумн и Јован Гавала. Основна литература о првом дата је у 
претходној напомени, а нгго се тиче другог упућујемо на Виз. изеори, 362 н. 27 
(Б. Ферјанчић). 

457 Максимовић, Алексије Апокавк, 179 сл. 

458 Greg. II, 649. 

455 D. Korać - R. Radić, Orestes and Pylades in Byzantine Historiography (Two examples), 
ЗРВИ 44/1 (2007) 191-195. 

480 Cant. П, 344-348; Greg. П, 648-652; Enveri, 93-%. Cf. Lemerle, Aydin, 145-151; 
Weiss, Joannes Kantakuzenos, 41-42; Gill, Cantacuzenus and Turks, 59 (c погрешним 

ла - по свој прилици била је прекинута због оштре зиме - њен ствар- 
ни учинак није био безначајан: за Јована Кантакузина представљала је 
подстрек, а донела је и предах Дидимотици, коју снаге цариградског 
регентства током те зиме нису више опседале. 461 Међутим, у годинама 
које су следиле узурпатор није више увек могао да озбиљније рачуна 
на подршку ајдинског емира, поготово после 1344, будући да је нова 
крсташка кампања непосредно утрозила Умурове области, у првом реду 
Смирну, а у једној од тих борби 1348. године погинуо је и сам селџучки 
владар. То, ипак, није значило да је Јован Кантакузин морао да се сасвим 
лиши помоћи свог исламског пријатеља. Тако су се одреди ајдинског 
емира обрели у Европи 1343, 1345. и 1346, па је чак и у пролеће 1348. 
Умур био приправан да помогне сада већ василевсу Јовану VI Канта- 
кузину, који је намеравао да крене против Стефана Душана. 462 Уосталом, 
У критичним тренуцима ромејски угледник није се либио да посегне за 
савезништвом најмоћнијег од свих малоазијских емира - османлијског 
владара Орхана. 


Раздор међу савезницима 

Током зиме 1342/3, као што се донекле и могло очекивати, и савез- 
нички односи Стефана Душана и Јована Кантакузина запали су у ћор- 
сокак, јер је дошло до првих знакова неповерења. Укрштање њихових 
големих амбиција, које су стајале једна насупрот другој, неминовно је 
осудило међусобну сарадњу на кратковечност. Потпора тесалијских фе- 
удалаца умањила је узурпаторову зависност од српског краља, али је 
свакако могла изазвати подозрење Стефана Душана, коме није одговара- 
ло ни знатније јачање византијског савезника. Није без значаја чињени- 
ца да је за све време трајала прилично снажна офанзива српских одреда 
не само према Албанији, која је с изузетком Драча сасвим потпала под 
власт немањићке државе, него и према македонским тврђавама које су 
чувале прилаз Солуну, а то су Воден, Костур и Хлерин, које нису одоле- 


датирањем у почетак 1342. године); Жуков, Змиратм, 39; van Dieten, Gregoras, 
III, 286-288 n. 167-176. 

461 Cant. II, 348-349. 

462 O поменутим доласцима Умурових ратника у Европу cf. Lemerle, Aydin, 158 sq.; 
Жуков, Змиратм, 39-44. Уошпте о односима између Царства и селџучких еми- 
рата у овим годинама такође в. G. Vismara, Le relazioni dell'Impero con gli emirati 
selgiuchidi nel corso del secolo decimocjuarto, BF 3 (1968, Amsterdam 1971) ( = 
Polychordia. Festschrift F. Dolger zum 75. Geburtstag) 210, 221. 

ле нападима.* 3 Пукотине које су се лагано јављале у савезништву Јована 
Кантакузина и Стефана Душана прерасле су у прави раздор у априлу 
1343. године, када је узурпатор, напустивши заједнички табор, кренуо ка 
Верији и ушао у ову важну утврду. 464 То је означило крај сарадње која је 
потрајала око девет месеци, мада је до коначног раскида дошло заправо 
тек у лето 1343. године. 465 

Придобијањем Верије Јован Кантакузин престао је да буде пребег који 
је у безизлазној ситуацији тумарао унаоколо. Држећи Верију с околином, 
која је била не тако далеко од Тесалије чији су га магнати признали за цара, 
а овладавши ускоро и тврђавама као пгго су Сервија, Платамон, Петра, Соск 
и Старидол, узурпатор је стекао снажно упоршпте за даљу борбу. 466 У мно- 
штву занимљивих и бурних догађаја у лето 1343. године, бележимо да су се 
у једном тренутку у пределима надомак Солуна, који су држали зилоти, 
нашле војске Алексија Апокавка, Стефана Душана и Јована Кантакузина, и 
да је узурпатор под наводно драматичним околностима успео да са својим 
људима измакне трупама супарника 467 Јер, раздор са противником цари- 
градског регентства - то не би требало да представља неко изненађење - 
приближио је српског краља и великог дукса. Главни подстицај за ово при- 
ближавање припадао је, ипак, Алексију Апокавку, 468 који је, затечен новим 
развојем збивања и зазирући од нарастања снаге свог такмаца, у једном 
тренутку чак био спреман да уради оно што је до тада сматрао незамисли- 
вим и тврдоглаво одбијао - упутио је свог посланика у Верију. 4 *' Глатко 
одбијање било каквих озбиљнијих преговора, којим је Јован Кантакузин 

465 Историја српско! народа, I, 519 (Б. Ферјанчић). 

464 Прецизно датовање овог догађаја омогућава једна Кратка хроника. В. 
Kleinchroniken, 83 № 40. О овим догађајима исцрпно извештавају Cant. II, 
351-355; Greg. II, 654-656. Cf. Nicol, Kantakouzenos, 54; Chionidis, Historia, II, 40; 
Soulis, Serbs, 22; Виз. извори, 243-248, 433-440 (Б. Ферјанчић). 

465 Cant. II, 372-375 истиче да је после дипломатског надмудривања српског краља 
и византијског узурпатора, током летњих месеци 1343, Стефан Душан прешао 
на страну цариградског регентства и отворено објавио рат Јовану Кантакузи- 
ну. Уп. Виз. извори, 447-449 (Б. Ферјанчић). 

*“ Cant. II, 355. Cf. Nicol, Kantakouzenos, 54. 

467 Cant II, 357-362; Greg. II, 658-661. Уп. Флоринскии, Славмне u Византин, II, 
92-93; Chionidis, Historia, II, 41-43; (посебно подробно) Виз. извори, 249-251, 
440-445; (Б. Ферјанчић); van Dieten, Gregoras, III, 294-296 n. 190-200. 

4И Cant. II, 362 истиче да је Алексије Апокавк настојао да даровима и примамљи- 
вим обећањима придобије Стефана Душана како би овај прешао на страну 
цариградског регентства и кренуо против Јована Кантакузина. Greg. П, 662-663 
такође казује о томе како је узурпатор замерао великом дуксу да је много пара 
потрошио на поклоне и посланства којима је покушао да за себе придобије 
српску страну у ратовању против Јована Кантакузина. 

469 Cant II, 362-368; Greg. П, 662-663. Уп. Виз. извори, 251-252,445-446 (Б. Ферјанчић). 

испратио Апокавковог емисара, речито је казивало о промени распореда 
снага. Почетна неспорна надмоћност престоничког тријумвирата, било је 
то очигледно, неповратно је изгубљена. 

Побољшање Кантакузинових позиција у пролеће и лето 1343. године 
није могло да остави равнодушним ни цариградске архонте, који су, хитро 
процењујући измењено стање, били склони да се потражи мир са узурпа- 
тором. Међутим, Алексије Апокавк, који је већ почео да испољава прве 
знаке неспокојства, није прихватио овакав предлог, можда управо и због 
оцене да је сада мало окаснео и непримерен, и као такав највероватније и 
узалудан. 470 Будући немоћни да сукоб са Јованом Кантакузином реше соп- 
ственим снагама, а и забринути због пораста узурпаторовог престижа, ца- 
риградски регенти су прибегли покушајима да помоћ потраже од страних 
сила. Због тога многобројна сачувана сведочанства из овог времена указују 
на веома живу дипломатску активност тријумвирата који је нггитио права 
малог Јована V Палеолога. Попгго се претежно радило о додирима са за- 
падним силама, кључну улогу, пре свега захваљујући свом пореклу, имала 
је царица Ана Савојска, али је такође извесно да су сви њени кораци на то; 
страни морали имати и сагласност Алексија Апокавка. Тако се царица-удо- 
ва обратила Венецији тражећи војну помоћ за борбу против Турака и мо- 
лећи да република посредује код српског краља да обустави ратне операције 
против Византије и допринесе да се разреши спор са Јованом Кантакузином. 
У одговору који је састављен у Млецима 12. маја 1343. године византијском 
посланству се ставља до знања да су припреме за рат против Турака у току, 
а да ће република настојати да одврати српског краља од напада на ромејске 
области. 471 И, заиста, убрзо је у Србију упућен изасланик Марино Ванијер. 

У међувремену је, као што је већ речено, после разлаза са Јованом 
Кантакузином Стефан Душан лагано прешао на страну регентства, добрим 


470 Cant II, 368-372 говори о саветовању које је било у лето 1343. године у табору 
Алексија Апокавка, а на коме се расправљало о тренутној ситуацији у грађан- 
ском рату и посебно о ставу који би требало заузети у односу на Јована Канта- 
кузина. Своје мишљење изнео је, између осталих, и Михаило Мономах, истак- 
нути византијски великодостојник, који је на почетку грађанског рата био уз 
узурпатора, али је потом пристао уз цариградско регентство. Сматрао је, а то је 
било и мишљење већине окупљених архоната, да би најцелисходније било скла- 

пање мира са Јованом Кантакузином. Пресудило Је, ипак, непристајање Алексија 

Апокавка, личности чија је реч тада имала одлучујућу улогу, што значи да се рат 

настављао. О Михаилу Мономаху в. Ф. Баришић, Михаипо Мономах, епарх и 
велики коноставп, ЗРВИ 11 (1968) 215-234; PLP 8 (1986) № 19306. 

471 Ljubić, Listine II, № 288 174-175; Thiriet, Regestes, I, № 155. Уп. Флоринскии, 
Славнне и Византил, П, 94; Јиречек, Историја, I, 220; Lemerle, Aydin, 182-183 
n. 7; Crusades, 1П, 58 (D. Geanakoplos); Nicol, Byzantium and Venice, 260. 







Јована Кантакузина 


147 


делом и на упорне потицаје Алексија Апокавка, премда ту промену није 
схватао као нешто што подразумева безрезервну оданост и строге обаве- 
зе. Добро свестан властите снаге, а скоро до танчина упућен у византијске 
слабости које је грађански рат само још више истакао, српски краљ није 
своју улогу видео у верном савезништву са Царством него је ковао знатно 
амбициозније планове. Цариградско регентство било је спремно да сусед- 
ном словенском владару учини знатне уступке за помоћ у борби против 
узурпатора, награду која не би била само изражена у даривању земаља и 
градова него и у женидби ћерке Андроника III Палеолога и Душановог 
сина и наследника Уроша." 2 Чињеница да о планираном браку говори само 
Нићифор Григора, али не и Јован Кантакузин, могла би да изазове и из- 
весну недоумицу да није сачуван један млетачки извор, акт из 4. септембра 
1343. године, у коме се налаже посланику Венеције у Србији да краљу 
изрази радост због веридбе његовог сина са сестром византијског цара 
(сит sorore domini imperatoris Constantinopolis)." 3 Ако су исправна наша 
разматрања, према којима је Јован V Палеолог могао имати само две рође- 
не сестре, на српски двор требало је да као невеста оде Марија Палеолог 
јер се Ирина, удата за бугарског престолонаследника, већ налазила у Тр- 
нову. 474 Утисак је, међутим, да до планираног брака није дошло вероватно 
и зато што Стефан Душан није био у стању да испуни смела потраживања 
цариградског регентства (заробљавање Јована Кантакузина или уручивање 
његове одсечене главе), па се византијска принцеза, тада у узрасту између 
шест и десет година, удала тек 1355. за Франческа I Гатилузија. 

Царски накит у Венецији 

Није се Ана Савојска ограничила само на тражење да Венеција по- 
средује код српског краља у интересу цариградског регентства, него је 
од Млечана, као и од њихових великих ривала Тјеновљана уосталом, 
потраживала и непосредну помоћ у грађанском рату који је у Царству 
попримао све шире димензије. Обе италијанске републике, наравно, за 
своје евентуално учешће у ромејским размирицама очекивале су и одго- 

,72 Greg. II, 642. 

* 73 Ljubić, Listine, II, № 323 192. Ове занимљиве податке Нићифора Григоре и ве- 
нецијанског документа уочили су многобројни истраживачи. Упућујемо на 
само неколико радова: Muratore, Una principessa, 363; Историја народа Југоспа- 
euje, I, 356 (М. Динић); М. Пурковић, Принцезе из куће Немањића, Виндзор 
1956, 60; Mavrommatis, Palaiologoi, 106-107; Soulis, Serbs, 23 и нарочито подроб- 
но Виз. извори, 238-240 н. 50, 448 н. 292 (Б. Ферјанчић). 

* 74 О кћерима Андроника III и Ане Савојске в. н. 231 у претходном поглављу. 

варајућу надокнаду коју су царица и њени сарадници тешко могли без- 
болно да подмире. Грађански рат, који је дубоко ушао у другу годину 
свог трајања, финансијски је веома исцрпео не само Јована Кантакузина 
него и његове супарнике у Цариграду. Уопште, недостатак новца у Цар- 
ству четрдесетих година XIV столећа био је чињеница која се није могла 
заобићи. Лавовски део прихода чиниле су царинске дажбине, а познати 
податак Нићифора Григоре - без обзира на то што треба допустити мо- 
гућност да је унеколико карикиран - указује да се у царску благајну од 
царина у престоници сливало тридесет хиљада дуката, док су у исто 
време "ђеновљани у Галати убирали чак две стотине хиљада. 475 Због тога 
је некако баш у ово време отпочело знатније кредитирање Царства од 
стране Млечана, што се продужило све до пропасти Византије, будући 
да Ромеји нису били у стању да врате дугове који су вртоглаво расли. 
Притиснута недостатком новца, Ана Савојска се у пролеће 1343. обра- 
тила Венецији, посредовао је Пјетро Канале, и на основу одлуке сената 
од 5. априла 1343. године додељен јој је кредит у износу од тридесет 
хиљада златних дуката, са обавезом враћања у року од три године и кама- 
том од 5 процената. 476 Будући да се радило о збиља великој суми - сматра 
се да је средином XTV века венецијански златник вредео два византијска 
перпера 477 - млетачки баило у Цариграду, ТЈовани Градениго, у писму од 
13. јуна 1343. године известио је дужда о тешкоћама око исплате дуга, при 
чему је изгледа једино решење било у повећању неких царина. 478 Ипак, 
уговор је ратификован 21. августа 1343. године, јер је Ана Савојска прибе- 
гла очајничкој мери - у Венецији је заложила царски накит. 4 ” Рачунала је 
да је једанаестогодишњи Јован V Палеолог, који је потписао овај споразум, 
већ крунисан и да до следеће генерације те драгоцености неће бити неоп- 
ходне. 480 Међутим, нико тада није могао ни слутити да ће царски накит 


475 Greg. II, 842. Cf. Zakythinos, Crise, 83; Острогорски, Исшорија, 489; Oikonomidčs, 
Hommes d'affaires, 46; Hendy, Studies, 157. 

476 Thiriet, Regestes, I, № 153. 

477 Cf. Thiriet, Regestes, I, 225-227; F. Lane - R. Mueller, Мопеу and Banking in 
Medieval and Renaissance Venice, voL 1 (Coins and Moneys of Account), Baltimore 
- London 1985, 417. 

478 Ово писмо je објавила Maltezou, Thesmos, 229-231. 

479 B. Bertele, I gioielli, № 4 144-149; Ddlger, Regesten, V, № 2891. Ову знамениту 
византијско-млетачку трансакцију регистровали су, наравно, многобројни ис- 
траживачи. Наводимо неке од њих: Muratore, Una principessa, 371-375; Heyd, 
Commerce, I, 490 n. 2; Zakythinos, Crise, 92, 99; Острогорски, Историја, 489; 
Bertele, I gioielli, 94 sq.; Maltezou, Thesmos, 112; Тјурић, Сумрак, 18; Henđy, Studies, 
230; Nicol, Byzantium and Venice, 259-260. 

480 Nicol, Last Centuries, 204-205. 

заувек остати у ризници цркве Светог Марка, из простог разлога што 
Царство до краја свог постојања није смогло финансијске снаге да дуг, 
на који су Млечани подсећали цариградску владу приликом сваког про- 
дуживања трговачких уговора (на пример 1344, 1345, 1347),“' некако 
измири. Опадање моћи Византије, које се испољавало на разне начине, 
почело је да бива праћено и стицањем непријатне, али не и незаслужене 
репутације непоузданог дужника. 

Недаћама цариградских регената које су почев од 1343. године постаја- 
ле све многобројније и озбиљније придружила се још једна, али на несрећу 
Алексија Апокавка и Ане Савојске таква да на њу, ни поред најбоље воље, 
нису могли знатније да утичу. Поновила се позната историја о томе како 
је Царство неретко бивало недужна жртва туђих размирица, овога пута 
оних које су избиле између Златне Хорде и италијанских република. Све 
је почело једним готово безазленим испадом, који се претворио у озбиљан 
сукоб са неочекивано разгранатим међународним реперкусијама. На пија- 
ци у Тани, главној ђеновљанској колонији за трговину са Златном Хордом, 
избила је чарка, негде августа-септембра 1343. године, једна од оних које 
су се скоро свакодневно догађале на шароликим базарима лучких градова 
где су се додиривали разни светови и сустицали најразличитији народи. 
У свађи месног живља и Млечана страдао је један Татарин. То је до те 
мере расрдило његове сународнике да су они, додељујући себи улогу из- 
вршиоца правде, у бесу претукли и опљачкали тамошње хришћанско ста- 
новништво, махом грађане италијанских република Венеције, Тјенове и 
Фиренце, што је изазвало велики спор између Златне Хорде и првенстве- 
но лигуријске државе.' 1 ® 2 

Нови татарски хан Џанибег (1342-1357), који је после краткотрајне 
владавине старијег брата Тинибега (1341-1342) наследио престо свог оца 
Узбега, на поменута збивања одговорио је по кратком поступку заузи- 
мањем Тане и протеривањем италијанских грађана, чиме је "ђенова после 
више од седамдесет година поседовања заувек изгубила овај важан луч- 
ки град на ушћу Дона у Азовско море. Дошло је, између осталог, и до 
значајног колебања цена на тржишту, тако да су се, на пример, цене 
зачина и свиле у Италији удвостручиле. 483 Последице ових догађаја врло 


И1 Nicol, Byzantium and Venice, 260 n. 1. 

482 O поменутом инциденту у Тани извештава нас и Јован Кантакузин. В. Cant. 
III, 191-192. Основна литература о овој луци на ушћу Дона у Азовско море 
дата је у н. 158 претходног поглавља. За ове догађаје такође в. Скржинскал, 
Петрарка, 248-249; Nicol, Byzantium and Venice, 261-262. 

** 3 Heyd, Commerce, II, 188. Посебно je o трговини житом и његовим ценама рас- 
прављала Е. Zachariadou, Prix et marches des cereales en Romanie (1343-1405), 

брзо је морао осетити и сам Цариград. Он их је искусио на врло неприја- 
тан начин јер му је запретила велика оскудида животних намирница. 
пре свега жита и усољене рибе, што је за последицу могло да има и 
поремећај друштвене климе у престоници. 1 * 4 Допремање жита из Тракије, 
које је и у мирним условима било недовољно за потребе „царице градо- 
ва”, осетно је смањено у годинама грађанског рата, будући да су стални 
покрети разних војски, а поготово боравци турских трупа, који нису 
јењавали ни у овом периоду, имали погубан учинак на тамошњу еконо- 
мију. 185 Постојао је, додуше, још један начин да се жито набави, с обзиром 
на могућност Млечана да обезбеде довоз ове кључне живежне намирни- 
це из малоазијских области које су се налазиле под турском влашћу, али 
су у предвечерје доласка снажне антитурске лиге хришћанских сила у 
предео Смирне ове тржнице биле затворене. 486 

Напуштајући за тренутак излагање око тешкоћа у добављању жита, 
али остајући ипак у кругу трговине на левантским пијацама, налазимо 
за сходно да подсетимо да је неколико година раније настао по много 
чему јединствен извор, чувени трговачки приручник фирентинског по- 
сленика Франческа Балдучија Пеголотија, својеврсна меркантилна енци- 
клопедија крцата подацима и саветима око царина, цена, мерних јединица, 
мењачких трансакција и сличних обавештења релевантних за промет 
робе, дело које, међутим, није остало ограничено само на базаре источног 


Nuova Rivista Storica 61 (Milano 1977) 291-306 [= VR, Romania and the Turks (c. 
1300-c. 1500), London 1985], 

4,4 У сећањима житеља Цариграда није могла да избледи снажна криза око набав- 
ке основних животних намирница од пре петнаестак година, у пролеће 1328, 
уочи смене на престолу. Заоштреност изазвана грађанским ратом сада је била 
још већа, а стање на спољнополитичком плану ништа мање замршено и пуно 
неизвесности. О ситуацији у Цариграду тога времена в. Matschke, Fortschritt 
und Reaktion, 156-164; Максимовић, Алексије Апокавк, 177 сл. 

485 Јован Кантакузин, савременик и најнепосреднији сведок ових збивања, пише 
да је Тракија била налик на „скитску пустињу”, што је омиљени израз визан- 
тијских писаца - поменућемо само Михаипа Хонијата, Георгија Акрополита и 
Нићифора Григору, ауторе који га употребљавају у својим текстовима - када 
сликовито треба дочарати опустошену и опљачкану област. Реч је о позајмици 
из античке књижевности, неисцрпном надахнућу и узору византијских инте- 

лектуалаца, изразу који означава пусга и ненастањена места, а који потиче још 

од „оца историје” Херодота. Користио га је и Аристофан, а затим и други гр- 
чки људи од пера. Изложена непрестаним покретима разних војски, Тракија је 

ових година морала заслуживати поређење са „скитском пустињом” какво нам 

доноси цар-писац. В. Cant II, 186 где уз пострадалу Тракију стоји - skythike 
eremia. Уп. Р. Радић, „ Скитска пустиња" у делима касновизантијских писаца, 
Радови Филозофског факултета у Бањој Луци 4 (2001) 117-123. 

4,6 Lemerle, Aydin, 160-179; Žachariadou, Trade and Crusade, 46. 

Средоземља. 487 Дакле, као што је већ поменуто, криза око снабдевања 
житом запретила је глађу, нешто налик стању које је у Цариграду било 
у пролеће 1328. године уочи коначног обрачуна Андроника II и Андро- 
ника III. У овом случају се мора узети у обзир и околност да је током 
лета 1343. Јован Кантакузин ипак, у извесној мери, учврстио своје пози- 
ције и да су недаће које су га пратиле 1342. године биле сада већ иза 
њега, па је новонастала осетљива ситуација до које је дошло због међу- 
собица Златне Хорде и Тјенове доносила цариградском регентству при- 
личне главобоље. Штавише, са те стране су у византијску престоницу, 
затим у читаво Царство, а и целу Европу уосталом, убрзо покуљале 
знатно крупније и озбиљније невоље. После освајања Тане, ратоборни 
татарски хан Џанибег се устремио и на другу ђеновљанску црноморску 
колонију, Кафу, коју је са прекидима опседао све до почетка 1347. годи- 
не. Немоћни да војничким средствима заузму град, монголски су напа- 
дачи у тврђаву убацивали кужна трупла. У азијским степама куга је већ 
увелико беснела, а одатле се највећа пошаст средњег века, позната као 
Црна смрт, на италијанским трговачким бродовима раширила Европом. 

Преврат у Трапезунту 

Као што је већ речено, Трапезунтско царство је после смрти цара 
Василија I, у априлу 1340. године, постало поприште жестоког грађанског 
рата који је уз извесна смиривања потрајао готово петнаест година. У ту 
војну повремено се укључивала и Византија, наравно, у зависности од 
својих могућности, које због унутрашњих сукоба Јована Кантакузина и 
регентства нису биле особито велике. После протеривања Ирине и не- 
успелог покушаја са Михаилом Великим Комнином - све се то догађало 
у лето 1341. године - ни положај новог владара, Ане Анахутлу, није био 
посебно сигуран. Одређени кругови трапезунтске аристократије, која је 
у некој врсти егзила боравила у Цариграду, истакли су свог новог кан- 
дидата Јована Великог Комнина, Михаиловог сина, истрајно настојећи 
да убеде Ану Савојску и Алексија Апокавка - њихов дотадашњи ослонац 
Јован Кантакузин је био одстрањен из престонице - да им пруже одго- 
варајућу подршку. Преговори су се одужили готово годину дана, па су 
у међувремену обезбедили помоћ ТЈеновљана и 17. августа 1342. године 
бродовље је кренуло пут Трапезунта. Преврат је успео и 4. септембра 


F. Balducci Pegolotti, La pratica della Mercatura, ed. A. Evans (The Mediaeval 
Academy of America 24), Cambridge Mass. 1936, 32-54, где су дати подаци за 
тржнице Цариграда и Пере. 

1342. године Ана Анахутлу је убијена, њени сарадници протерани, а имо- 
вина им конфискована, док се на престо попео Јован III Велики Комнин 
(1342-1344). 488 Ни ова промена, као уосталом ни претходне, није донела 
коначно смиривање прилика у Трапезунтском царству. Уследиле су не- 
сугласице у победничкој странци, па је 3. маја 1344. године Јована III на 
трапезунтском трону сменио отац, шездесетогодишњи Михаило Велики 
Комнин (1344-1349). Свргнути владар морао је да искуси уходани пут 
развлашћених понтских царева који је претпостављао изгнанство у Ца- 
риграду. 485 


Крсшаши у Смирни 

У међувремену се грађански рат, који је мешање словенских суседа 
- пре свега српске државе, а донекле и бугарског царства (уз сталне 
турске упаде у Тракију) - још више заплело, настављао са променљивом 
ратном срећом и тешко предвидивим исходом. Да челници зараћених 
страна нису бирали средства како би се примакли циљу живописно све- 
дочи епизода о употреби, поред уобичајених чисто војничких и дипло- 
матских деловања, другачијих метода, поступака које бисмо сасвим сло- 
бодно могли да сврстамо у арсенале психолошког рата. Тако је Алексије 
Апокавк, у жељи да осујети савезништво Јована Кантакузина и мало- 
азијских емирата, наредио да сви који су прелазили на источну обалу 
Мраморног мора проносе гласове о томе да је узурпатор умро боравећи 
код Трибала. 490 Уопште, сплин ратовања као да је лебдео над широким 
просторима не само источног Медитерана него и удаљенијих делова он- 
дашњег света. Зато Нићифор Григора, иначе наклоњен помало песими- 
стичким погледима на свет, немирну садашњост и неизвесну будућност 
(а, наравно, спреман да у свему томе препозна божју вољу), примећује 
да је то био период грађанских ратова, преврата и метежа, који су насе- 
лили сваки кутак васељене, набраја Тјенову, Египат, Шпанију, Азију, а до 
њега је чак допрла вест са удаљеног Запада о великом сукобу, 4 ’ 1 у чему 
се може разабрати да је био обавештен и о чувеној бици код Кресија 


488 Panaret. 67; Greg. II, 681. Cf. Chrysanthos, Ekklesia, 243; Charanis, Internal Strife, 
218; Карпов, Трапезунд u Константинополн, 89. O Ани Анахутлу в. PLP 5 
(1981) № 12059. 

489 Panaret 67-68; Greg. II, 681-682. Cf. Chrysanthos, Ekldesia 243-244; Карпов, Tpa- 
пезунд u Константинополе, 89; van Dieten, Gregoras, III, 303 n. 236. 

490 Cant. II, 384. Cf. Lemerie, Aydin, 164 n. 3. 

4,1 Greg. П, 687-689. 

коју су Енглези и Французи 1346. водили у оквиру недавно започетог 
такозваног Стогодишњег рата. 492 

У ову свеопшту слику свуда присутних ратовања на прави начин 
уклапа се и деловање новог папе Климента VI (1342-1352), некадашњег 
надбискупа Руана, кога су савременици упамтили и по томе што је био 
један од најбољих говорника свога доба. Можда више него било који 
његов претходник и наследник, он је показао велико занимање за зби- 
вања на Истоку, својски се залажући за одбрану хришћанства којег је на 
тој страни све више потискивао ислам. 4 ” Сматрао је да је један од њего- 
вих првих задатака обнова антитурске лиге из 1334. године, па је не 
часећи ни часа са великом енергијом прионуо на тај големи и сложени 
задатак. Његову решеност најубедљивије илуструје чињеница да је за 
папу изабран у Авињону 7. маја 1342, а да му је Венеција већ 10. јуна 
1342. године, дакле после само нешто више од тридесет дана откако му 
је почео понтификат, одговорила на нека питања око броја бродова и 
људи потребних за одмеравање снага са Турцима. 494 Уследила је веома 
живахна делатност папске столице, праћена одговарајућом разгранатом 
преписком, 495 која је врхунац досегла 30. септембра 1343. године када је 
Климент VI издао булу о прикупљању прилога за предвиђени подухват. 496 
Папа је покушао да у коалицију увуче Албанце, Византинце и Бугаре, 497 
а све у циљу да предстојећа акција буде постављена на што ширу међу- 
народну основу. 

Оштрица намераване експедиције требало је да буде уперена против 
малоазијске Смирне, главног упоришта флоте ајдинског емира Умура, 
чије је бродовље ометало нормалну пловидбу и трговину у Егејском мору. 
Припреме на Западу су се обављале у тајности како би се супарник из- 
ненадио, али је Јован Кантакузин ипак био обавештен да је његов прија- 
тељ и савезник у опасности. Узурпаторово упозоравајуће писмо, међутим, 
стигло је прекасно у табор ајдинског емира. 498 Ани Савојској, с друге 
стране, није било непознато да хришћански Запад спрема крсташки по- 


492 Nicol, Last Centuries, 206; van Dieten, Gregoras, III, 305-307 n. 245-252. 
m Када je у питању Климент VI, још увек је незаобилазна ваљана књига објавље- 
на у Паризу почетком прошлог столећа: Gay, Clement VI, 15 sq. 

494 Thiriet, Rćgestes, № 142. Cf. Lemerle, Aydin, 181-182; Setton, Рарасу and Levant, 
183; Zachariadou, Trade and Crusade, 43. 

495 Ha пример в. Thomas, Diplomatarium, 1, Nos 137-138; Rubio i Lluch, Diplomatari, 
№ 181 232-234. Подробније в. Lemerle, Aydin, 182-183. 

4 “ Crusades, Ш, 59 n. 106 (D. Geanakoplos). 

497 Enveri, 110. 

498 Lemerle, Aydin, 186; Crusades, III, 60 (D. Geanakoplos). 

Х °Д- 199 Будући да је мета требало да буде Умур, свакако најпоузданији 
савезник Јована Кантакузина, њеног главног такмаца у грађанском рату 
који се све више распламсавао у Царству, она је и лично била заинтере- 
сована за успех кампање. Сачувана изворна сведочанства, ипак, не по- 
тврђују да је византијско бродовље учествовало у акцији, па је она оста- 
ла чисто латинска. 500 

Предлог Мартина Цакарије, који је био наименован за заповедника 
хришћанске флоте, да се најпре преотме византијски Хиос како би са- 
везници тобоже имали чврсто упориште за даља ратовања против Ту- 
рака - лако је прозрети жељу некадашњег господара овог острва, кога 
је, на посредовање папе Бенедикта XII још 1337. године пустио на сло- 
боду Андроник III Палеолог, да после петнаест година поново завлада 
својим бившим поседом - Климент VI није прихватио, јер је желео добре 
односе са Царством због будуђих преговора о склапању уније. 501 Здру- 
жена армада, коју су чинили бродови Венеције, кипарског краља Хуга IV 
од Лузињана, родоских витезова и самог папе, освојила је Смирну 
28. октобра 1344. године. 502 Међутим, то није значило и крај борби које су 
хришћани имали против припадника ислама око овог малоазијског гра- 
Да. Напротив, сукоби су се наставили с несмањеном жестином и проме- 
нљивом ратном срећом: најпре су крсташи тешко поразили нападаче из 
емирата Ајдин, 503 а потом су, 17. јануара 1345, Умурови ратници узвра- 
тили великом победом. 50 * Упркос свему, хришћанима је пошло за руком 

** Thiriet, Rigestes, № 155. Cf. Lemerle, Aydin, 182-183; Crusades, Ш, 58-60 (D. 
Geanakoplos); Zachariadou, Trade and Crusade, 45. B. такође и T. Kaeppeli, Deuex 
nouveaux ouvrages de Frire Philippe lncontri de Pira, Archivium Fratrum 
Praedicatorum 23 (1953) 172-173. 

500 Crusades, III, 60 (D. Geanakoplos). 

501 Gay, Clement VI, 39-40; Jorga, Latines et Grecs, 191-192; Argenti, Occupation of 
Chios, I, 69-70. 

502 Од византијских историчара o овим догађајима говоре Јован Кантакузин и 
Нићифор Григора, а и Дука, као и једна Кратка хроника изашла испод пера 
митрополита Филаделфије Макарија Хрисокефала. В. Cant. II, 419-420; Greg. 
II, 689; Ducas 53, 55; Kleinchroniken, 615 № 4. Cf. Gay, Clement VI, 41-43; Jorga, 
Latines et Grecs, 194; Atiya, Crusade, 290-318; VVittek, Mentesche, 71; Lemerle, Aydin, 
186-190; Crusades, 1П (D. Geanakoplos) 60; Setton, Рарасу and Levant, 190-192; 
Gill, Byzantium and Рарасу, 202; Zachariadou, Trade and Crusade, 49-54; Nicol, 
Byzantium and Venice, 260—261; Жуков, Змирати, 40; van Dieten, Gregoras, III, 
306-307 n. 252. 

503 Enveri 114-115. Уп. Жуков, Змиратн, 40. 

504 Догодило се то на дан Светог Антонија, 17. јануара 1345. године, када су по- 
гинули главни вођи крсташа: латински патријарх Цариграда Хенрих од Астија, 
Мартино Цакарија и млетачки адмирал Петро Зено. В. Enveri, 116; Villani, IV, 
68-70; R. Morozzo della Rocca, Lettere di mercanti a Pignol Zucchello (1336-1350) 

да под својом влашћу држе Смирну чак до 1402. године. 505 Ајдински емир 
је, с друге стране, 1348. године неуспешно опседао Филаделфију, 506 а по- 
том је, маја исте године, изгубио живот приликом новог покушаја да се 
докопа Смирне 507 , са чијим се губитком, било је то очигледно, никада 
није помирио. 


Ашеншаш на Аиокавка 

Ни у трећој ратној сезони, дакле током 1344. године, није дошло до 
разрешења у грађанском сукобу који је потресао Царство. Настављене 
су чарке и замршена дипломатска надмудривања, који су још одраније 
читавом инциденту, у почетку искључиво византијском, дали обележје 
међународног. Оставивши сина Манојла као намесника у Верији, Јован 
Кантакузин је покушао да освоји неке тврђаве у родопској области. 508 
Тада се у византијске међусобице све више уплиће локални господар 
Момчило, великаш који је у зависности од властитих интереса вешто 
мењао стране, балансирајући између Бугара, Срба, цариградског регент- 
ства и узурпатора. 509 Колико је вероломни магнат имао значајну улогу у 
једној фази грађанског рата сведочи и чињеница да га је Ана Савојска 


/ Fonti per la Storia di Venezia, Archivi privati/, Venezia 1957, 31. Cf. Lemerle, Aydin, 
191-193; Setton, Рарасу and Levant, 192-193; Zachariadou, Trade and Crusade, 
50-51. 

505 Crusades, III, 12 (A. Atiya). 

506 O овој опсади посебно в. М. Couroupou, Le siege de Philadelphie par Umur pacha 
d'apris le manuscrit de la Bibl. patriarcale d’lstanbul, Panaghias 58, Geographica 
Byzantina, Paris 1981, 67-80, где je публикован опис опсаде који је написао један 

очевидац, житељ Филаделфије. Издавач верује да је опсада о којој пише ста- 

новник византијског града који је најдуже одолевао исламској најезди, дакле 
опсада из 1348, истоветна са опсадом о којој говори Енвери, а коју турски 
песник ставља међу догађаје из 1335. године. Међутим, Е. Zachariadou, Note sur 
Particle de Matoula Couroupou, Geographica Byzantina, Paris 1981, 78-80 има из- 

весне резерве према поменутом закључку, док Жуков, Змиратгл, 43-44, налро- 

тив, сматра да нема места било каквим недоумицама. 
мт Enveri, 129. Cf. Lemerle, Aydin, 227-229; Жуков, Змирати, 44. Такође в. О. 
Halecki, The Last Century of Crusadesfrom Smyma to Varna (1344 to 1444), Bulletin 
of the Polish Institute of Arts and Sciences in America 3 (1944-1945) 288-299. 

™ Cant. II, 422; Greg. II, 703. Cf. Nicol, Kantakouzenos, 56; Asdracha, Rhodopes, sq.; 
Виз. изеори, 253-254 н. 93, 458 н. 325a (Б. Ферјанчић); van Dieten, Gregoras, III, 
318-319 n. 279. 

509 O Момчилу ћемо навести само неколико радова: S. Kyriakidis, Momtsilos kai to 
kratos tou, Makedonika 2 (1941-42) 332-345; Г Гмзелев, Момчил e светлината 
на един нов исторически изеор, Вести на народнил музеи в Хасково 1, Хасково 
1965, 21-30; М. Bartusis, Chrelja and Momčilo; Occasional Servants of Byzantium in 

удостојила звањем деспота, као првог странца у безмало двовековном 
постојању највише дворске византијске титуле, а Јован Кантакузин, који 
у једном тренутку умало није пао као Момчилова жртва, 510 чином сева- 
стократора. 511 Овакво деградирање двеју највиших титула Царства јасно 
казује о жалосном стању у које је држава Ромеја доспела. 

Свако продужавање грађанског рата, а његов крај се још увек није 
могао сагледати, доприносило је нарастању расула. Премда је Јован Кан- 
такузин повремено бивао у врло тешким ситуацијама, понекад чак и у 
критичним, како се сукоб настављао његове су позиције, чинило се, ипак 
постајале све повољније, а то је изазивало колебање у противничкој 
странци. Тако се крајем лета 1344. године међу цариградским архонтима 
поново јавило хтење да се предузму кораци за помирењем са узурпато- 
ром. Подозриви Алексије Апокавк, добро свестан да је знатан део ари- 
стократа био уз њега не због неке посебне наклоности него једноставно 
из лојалности према дому Палеолога, похитао је у престоницу и успео 
да издејствује неприхватање оваквих планова. 512 Постигнути успех могао 
је, додуше, да га уљуљка у уверењу да је још увек неприкосновени госпо- 
дар Цариграда, али и да га упозори, прилично јасно и не без извесне 
бојазни, да се полако тањи слој угледника који га је окруживао. Ваља 
подсетити да су због неслагања са великим дуксом до краја 1344. године 
у немилост пали, између осталих, Андроник и Константин Асени, Геор- 
гије Хумн и Јован Гавала. 513 Уопште, број политичких затвореника, међу 
којима су били многи представници најугледнијих аристократских родо- 
ва, непрест >но је растао. Затвори су постали исувише тесни да би при- 
хватили све заточенике - што је за византијске прилике било нешто 
заиста неуобичајено - па се у првим месецима приступило изградњи 
новог затворског здања. 514 

Истовремено је све више почињала да нараста опасност од велика- 
шке завере. Алексије Апокавк, ионако опрезан и неповерљив, окружио 
се телохранитељима и у луци на Златном рогу држао је увек приправан 


Fourteenth СепШгу Macedonia, BSl 41 (1980) 201-221; Виз. извори, 254 сл. (Б. 
Ферјанчић). В. такође и PLP 8 (1986) № 19255. 

510 Cant. II, 427-432; Greg. II, 706-708. Уп. Виз. извори, 256-258, 460-465 (Б. 
Ферјанчић). 

511 О додељивању севастократорске односно деспотске титуле Момчилу в. Ферјан- 
чић, Севасшократори, 186-187; исти, Деспоти, 12-13, 45, 165. 

512 Cant II, 437-442; Greg. П, 726; Kleinchroniken, 83 № 43. Cf. Matschke, Fortschritt 
und Reaktion, 161-162; Максимовић, Алексије Апокавк, 179. 

513 Максимовић, Алексије Апокавк, 179. 

511 Исто. 





> Кантакузина 


157 


брод, спреман да у случају опасности одмах исплови. 515 Упркос наведеној 
предострожности, која је узимала готово махните размере - догађаји су 
показали потпуну оправданост свих бојазни великог дукса - Апокавк 
није успео да избегне бесу својих политичких опонената. Збило се то 
сасвим случајно, у тренутку велике неопрезности главног члана цари- 
градског регентства. Приликом обиласка радова на новој затворско) 
згради, 11. јуна 1345. године, када је био у пратњи само једног од својих 
људи, Алексија Апокавка су свирепо убили његови заточени политички 
супарници, и сами изненађени приликом која им се ненадано указала. 516 
Тренутак је био повољан да се преврат изведе до краја, али су заверени- 
ци, затечени наглом променом ситуације, исказали велику неодлучност, 
која их је стајала главе. Освету су одлучно и застрашујуће темељно из- 
вршили људи великог дукса, махом полулатинског порекла, међу којима 
су се издвајали морнари, док је престонички демос ипак одиграо спо- 
редну улогу. 517 Подстакли су их Апокавкова удовица и његови највернији 
сарадници, али не из редова аристократије, а остали чланови регентства, 
као и угледници из цариградског врха, остали су у ставу опрезног ишче- 
кивања. 518 Сурово је посечено око две стотине противника великог дукса, 
неки од њих чак и у олтарским просторима цркава, што је било најгоре 
светогрђе. 519 Међутим, погибија Алексија Апокавка ипак је означила по- 
четак краја грађанског рата у Византији. Снаге противника Јована Кан- 
такузина биле су потпуно обезглављене и више у Царству није било 
личности која је могла да осујети победу узурпатора: није то била ни 
Ана Савојска, а још мање патријарх Јован Калекас. Исход вишегодишњих 
сукоба постао је, дакле, известан, а његово извршење било је само пи- 
тање времена. 

„Твојој власти се радују народи и градови, острва и континенти” 
- са младалачком понесеношћу писао је у лето 1345. године Димитрије 
Кидон, тада двадесетогодишњак, у Тракију Јовану Кантакузину, изра- 


515 Cant. II, 541. Cf. Nicol, Last Centuries , 206; Максимовић, Алексије Апокавк, 
179-180. 

516 Cant. П, 542-545; Greg. П, 731-738; Kleinchroniken, 84 № 44, 93 № 11, 617 № 1. 
Овај догађај, наравно, региструју многобројни истраживачи. В. Parisot, 
Cantacuzine, 197-198; Флоринскии, Славхне и Византих, I, 73-74; Muratore, Una 
principessa, 407; Острогорски, Историја, 483; Nicol, Kantakouzenos, 59; Matschke, 
Fortschritt und Reaktion, 164-168; Schreiner, Kommentar, 263; Максимовић, 
Алексије Апокавк, 183; Mavrommatis, Palaiologoi, 116. 

517 Максимовић, Алексије Апокавк, 183-184. 

518 Исто 183. 

517 Greg. II, 736 sq.; Cant. П, 543 sq.; Kleinchroniken, 84 № 44, 93 N» 11 
мовић, Алексије Апокавк, 183. 

жавајући огромну радост која је обузела све узурпаторове присташе 
због повољног обрта у грађанском рату. 520 Било је то време када се 
млади интелектуалац до обожавања дивио пријатељу и заштитнику 
своје породице. Јер, не треба заборавити, Јован Кантакузин је био 
близак пријатељ Димитријевог оца, и после његове смрти, 1341. годи- 
не, наступио је као заштитник покојникових најрођенијих, а то су 
били удовица, три ћерке и два сина, старији Димитрије и млађи Про- 
хор Кидони. 521 

Када се узму у обзир сви догађаји из лета 1345. године, сасвим је 
разумљиво одушевљење с којим се младић обраћао своме покровитељу 
- до охладњења у међусобним односима дошло је знатно касније, када 
је Димитрије Кидон ступио у зрело доба и постао усхићени поклоник 
цивилизације Запада. Главни и једини достојни такмац, Алексије Апо- 
кавк, био је мртав; неколико дана пре смрти великог дукса, 7. јуна 1345. 
године, у сукобу са турским ратницима погинуо је непослушни и опа- 
сни Момчило, 522 а у Солуну су почели да се одвијају догађаји који су 
наговештавали добре вести за Јована Кантакузина. Други град Царства 
је, као што је већ речено, током читавог грађанског рата имао посебан 
след догађаја, независан и по много чему особен у односу на остала 
збивања у Византији. Најпре су, с јесени 1343. године, када је узурпатор 
уз помоћ Умурових одреда опседао Солун, радикални елементи преу- 
зели водећи положај. Непуне две године касније дошло је до нових 
преокрета, који су речито говорили о томе да се супротности између 
појединих фракција не само настављају него и продубљују. Погибија 
великог дукса и главног регента малог Јована V Палеолога имала је 
одјека и у овдашњим збивањима, будући да је син погинулог, Јован 
Апокавк, прешао на страну очевог најљућег противника - Јована Кан- 
такузина. Он је организовао заверу и припремио убиство вође зилота 
Михаила Палеолога, а потом је ступио у преговоре са Манојлом Кан- 


Cydones, Correspondence, I, № 6 31. Ово писмо посебно је анализирао R. Loenertz, 
Note sur une lettre de Demetrius Cydones d Jean Cantacuzene, BZ 44 (1951) 405-408 
и^ У т иПа et FranC0 ’ Gmeca ' Г ' 279-283). Cf. Tinnefeld, Demetrios Kydones , 1-1, 

521 Kianka, Demetrius Cydones, 34-35 (за податке o најужим члановима породице 
из које је потицао Димитрије Кидон в. ibid. 28 n. 14). За однос који је познати 
интелектуалац у младићким годинама имао према цару-писцу такође в. Полл- 
ковскал, Мшлђ, 31-34. Уошпте о Јовану Кантакузину у писмима Димитрија 
Кидона в. Tinnefeld, Demetrios Kydones, I—1 , 95-100. 

522 Cant. II, 530-534; Greg. П, 727-729. O тачном датовању овог догађаја, као и о 
извесним заблудама које су бипе узрочник лутања и погрешака, уз навођење 
целокупне литературе и извора в. Виз. извори, 259 н. 109 (Б. Ферјанчић). 

такузином, намесником у Верији (где се после бекства из Солуна, не- 
што пре раног лета 1345. године, обрео и сам Димитрије Кидон), 523 с 
јасним плановима да уз извесне услове преда узурпатору други град 
Царства. 524 

Чинило се да је Јован Кантакузин, који је већ доминирао у Тракији, 
био на домаку огромног и неочекиваног успеха, и већ можда само један 
корак удаљен од остварења главног циља. У Солуну је, међутим, дошло 
до противудара у коме су пресудну улогу одиграли морнари, на чије се 
чело ставио Андрија Палеолог, до тада личност у сенци. Завереници, а 
међу њима и Јован Апокавк, брутално су ликвидирани, па су зилоти још 
више учврстили своју власт, прекидајући скоро све везе са осталим де- 
ловима Царства. 525 Обрачун са завереницима претворио се у страховит 
погром аристократских кругова, један од најжешћих у читавом грађан- 
ском рату. Ипак, ни овај неповољан обрт којим му је Солун измакао није 
могао знатније да угрози узурпаторову позицију, осим да можда пролон- 
гира његову коначну победу. Јован Кантакузин, сада једини преостали 
из групе младих магната који су 1321. године тако громогласно ступили 
на велику историјску позорницу (Андроник Ш, Сиргијан, Алексије Апо- 
кавк и Теодор Синадин већ су припадали прошлости), могао је да буде 
сигуран да је близу циља. 


Аншииаламиши узвраћају 

Почетак грађанског рата у Византији, који је изнео на видело мно- 
гобројне противречности ромејског друштва, није могао да заобиђе ни 
сукоб исихаста и њихових противника. Напротив, размирице по овим 
питањима, од чијег је разрешења умногоме зависила будућност духовног 
живота Царства - не треба губити из вида да се радило о једном од 
кључних проблема унутрашње политике Византије у XIV столећу - нису 
биле ништа мање жестоке и натопљене страшћу од, рецимо, социјалних 
трвења. Премда су исихасти победили на саборима у јуну и јулу 1341. 
године, имајући подршку моћног Јована Кантакузина, распра ни изблиза 
није била окончана, него је само донекле утишана. Државни удар у рану 
јесен 1341. године, којим је привремено уклоњен противник антиисиха- 
ста, сасвим је преокренуо ситуацију и непријатељима Григорија Паламе 

Kianka, Demetrius Cydones, 44. 

524 Острогорски, Историја, 483. Главна литература о покрету зилота у Солуну, 
подсећамо, дата је у н. 428. 

525 Острогорски, Историја, 484. 



дао могућност да се поново размахну јер је у Цариграду нестало поли- 
тичке силе, оличене у ауторитету великог доместика, која је била најпо- 
званија да процењује исход поменутог верског диспута. Изузимајући 
Алексија Апокавка, који, бар колико је познато, није озбиљније учество- 
вао у грозничавој богословској дискусији, па 6и се можда могао означи- 
ти и као игнорант по овим питањима, остали чланови регентства, дакле 
Јован Калекас и Ана Савојска, били су изразито наклоњени супарници- 
ма исихаста. Посебно је у томе био отворен и сасвим недвосмислено 
опредељен цариградски патријарх, до тада донекле притајен и у сваком 
случају без наглашенијег противљења према ономе што је одлучивао 
Јован Кантакузин. 

У измењеној ситуацији, која је настала након одласка великог до- 
местика у Дидимотику и његовог проглашења за цара, Јован Калекас 
је водио главну реч, устремивши се на Григорија Паламу, поготово када 
се вођа исихаста одважио да јавно осуди државни удар. 526 Није помог- 
ло ни то што је знаменити богослов остао лојалан према царици-удови 
- на изричит патријархов захтев у пролеће 1343. године био је прогла- 
шен за јеретика и заточен. Григорије Акиндин, нови лидер противника 
исихазма, објавио је списе којима побија учење Григорија Паламе, а 
подстицај је поново дошао од Јована Калекаса. Најзад, 1344. године, 
цариградски патријарх, тада у зениту својих моћи, осмелио се на крајње 
радикалан корак: екскомуницирао је главног идеолога исихаста и ње- 
гове следбенике. 527 

За све то време се Ана Савојска, такође ненаклоњена исихазму, др- 
жала донекле по страни и није подржавала оптужбе против Григорија 
Паламе. Показало се да је ова обазривост, која је највероватније била 
спој политичке смотрености и уважавања бескомпромисног теолога, 
представљала мудар потез, јер је царици пружила могућност да у кри- 
тичној ситуацији, када је Јован Кантакузин био на домаку тријумфалног 
уласка у Цариград, једноставно жртвује Јована Калекаса и себи обезбеди 
повољнији положај после пораза у грађанском рату. Неблагонаклоност 
регентства према исихазму, с друге стране, још више је приближила 
узурпатора и паламите, премда је његов став и пре тога био сасвим од- 
ређен и доследан. 


526 Мајендорф, Грторије Палама, 77. Уопште о догађајима који су се односили на 
распре око исихазма током грађанског рата в. Jugie, Controverse, 414; Meyendorff, 
Introduction, 95-128; Веуег, Antirrhetika, I, 101-116. 

527 Мајендорф, Грторије Палама, 77. 

Tlpeioeopu са Авињоном 

Грађански рат није довео да тога да сасвим замру преговори око 
склапања уније, па је то питање током последња два столећа византијске 
историје било увек актуелно. Ставови двеју зараћених странака унутар 
Царства, то није никакво изненађење, нису били истоветни када се ра- 
дило о преговорима са папском куријом. Док је Јован Кантакузин ис- 
трајно истицао да се црквено јединство Истока и Запада треба да по- 
стигне сазивањем васељенског сабора на којем би у сасвим равноправним 
условима обе стране изнеле своја гледишта - што је било становиште за 
које се он залагао до краја живота 528 - цариградско регентство, у којем 
је Ана Савојска имала важну улогу када се радило о овим питањима, 
било је спремно да чини знатне уступке. Ако је веровати цару-писцу, 
удовица Андроника III Палеолога послала је током грађанског рата 
изасланика у Авињон са писмом Јована V, иступајући, у ствари, у своје 
и у име Алексија Апокавка. Епистолом је сем сопствене изражавала и 
синовљеву оданост римокатоличкој цркви и молила папину милосрдност 
за „јереси” њихових поданика. Истовремено, тражила је и флоту и војску 
за одбрану Цариграда од узурпатора. 52 ’ Уз то, подсећала је да би Канта- 
кузинов пораз отворио широк простор за склапање уније. 

Папин одговор је наводно био учтив и повољан, али и обазрив, а о 
помоћи се говорило прилично уопштено. Остаје, међутим, чињеница да 
је Климент VI, премда окупиран припремама за антитурску кампању, 
био веома заинтересован за покушаје да се разреше неслагања у цркве- 
ним питањима између Истока и Запада. Зна се, на пример, да је он 21. 
октобра 1343. године упутио неколико писама у Византију, , којима је, 
између осталог, било речи и о унији: обратио се Јовану V Палеологу, 
патријарху Јовану XIV Калекасу, монасима Свете Горе, архонтима Цари- 
града и Алексију Апокавку. 530 Нешто касније, 15. новембра исте 1343. 
године, о истим питањима писао је и деспоту Димитрију Палеологу, сину 
Андроника II и Ирине Монфератске. 531 Везан за склапање уније, подсе- 


528 Максимовић, Политичка улот, 169 на основу ставова Јована Кантакузина из 
времена пре 1354, затим на основу готово истоветних погледа изречених 1367, 
и најзад делимично из оних који потичу из седамдесетих година XIV столећа 
упозорава на једну постојану и доследну линију која их одликује у раздобљу 
од тридесетак година. 

529 Cant. II, 539-540. Cf. Gay, Clement VI, 46-48; Jorga, Latins et Grecs, 183; Lemerle, 
Aydin, 183 n. 1 (c пажљивом анализом); Crusades, III, 57 (D. Geanakoplos). 

530 Acta Clementis VI, № 25 45-47, № 47-49, № 27 50, № 28 51-52 № 29 52-53. 

531 Ibid., № 30 53. O Димитрију Палеологу в. Papadopulos, Genealogie, № 63; Ферјан- 
чић, Деспоти, 92 сл.; PLP 9 (1989) № 21456. 

Црно столеће 


тимо се, био је и нови, и уједно последњи боравак Варлаама у Царигра- 
ду 1346. године. 532 

Ванредно стање у Царству наводило је странке у грађанском рату 
- првенствено мислимо на регенте у Цариграду, будући да је Јован Кан- 
такузин избивајући из престонице ипак био ван главних догађаја - да 
им у преговорима о унији у првом плану буде војна помоћ са Запада, а 
не истинска жеља за успостављањем јединства двеју цркава, што папи, 
наравно, није могло да промакне. Обазривост Климента VI, упркос не- 
спорном хтењу да се коначно крене с мртве тачке по овом питању, по- 
тицала је и из разборитог очекивања да се у самој Византији најпре 
донекле разбистри неизвесна унутрашња ситуација. Горка искуства из 
ранијих времена, чак и онда када су прилике у Царству биле веома сређе- 
не, упозоравала су, наиме, да су преговори око склапања уније увек скоп- 
чани са мучним тактизирањем, у коме су сударања пред слепим зидом 
готово правило, а успешни кораци углавном права реткост. 

Орхан - византијски зет 

Док је писао своје мемоаре, Јован Кантакузин је потрошио много 
мастила да се оправда и са себе скине тешко бреме историјске кривице 
да је управо он због честог позивања у помоћ исламских ратника крив 
за продор Турака у европске провинције Царства. Сама потреба да се 
брани, толико изразита и прожета ватреношћу, говори не само о озбиљ- 
ности оптужби његових супарника, него и о томе да је донекле био про- 
гоњен и грижом сопствене савести. Истине ради, ипак, мора се упозо- 
рити да се и супарничка страна у грађанском рату није устручавала да 
потражи турску потпору. Познато је, на пример, да је у пролеће 1343. 
године у флоти Алексија Апокавка која је пловила према Солуну било и 
турских бродова. 533 На позив Ане Савојске - посредовао је велики стра- 
топедарх Георгије Тагарис 534 - војска саруханског емира, потпомогнута 
неким Умуровим одредима, прешла је у јесен 1346. године Хелеспонт, 


5,2 Setton, Byzantine Background, 44. 

533 Cant. II, 357; Greg. II, 658-659. Флоринскии, Славнне u Византии , I, 77 сматра 
да се радило о османлијском бродовљу, што је склон да прихвати и Жуков, 
Змиратм, 39. Van Dieten, Gregoras, III, 294 н. 193 у свом коментару овога места 
у историјском делу Нићифора Григоре за бродове каже само да су турски не 
изјашњавајући се ближе чији би могли да буду. Поменути закључак Т. Фло- 
ринског чини нам се разборит и стога прихватљив. 

али је, уместо да помогне царици у борби против Јована Кантакузина, 
напала Бугарску и опустошила околину Цариграда. 535 

Није се, дакле, само узурпатор служио подршком Турака, али је, то 
се тешко може порећи, први посегао за њом и знатно вештије умео да 
је користи за своје циљеве. 536 Исправно процењујући да ће окапања ај- 
динског емирата и крсташа око Смирне неминовно морати да ослабе 
његов ослонац на Умура, Јован Кантакузин је већ у позну јесен 1344. 
године предузео важне дипломатске кораке да пронађе новог савезника. 
Тада се, наиме, у околини трачке тврђаве Херсон сусрео са најстаријим 
Орхановим сином и несуђеним наследником османлијског престола Су- 
лејман-пашом. 537 Започели су преговори чији је исход предвиђао женид- 
бу султана, тада већ у прилично поодмаклим годинама, са младом Тео- 
дором Кантакузином, узурпаторовом ћерком. 53 ® 

Светковина венчања обављена је почетком лета 1346. године у Се- 
лимврији, а потом је византијска невеста, која није била приморана да 
се одрекне православља и примајући ислам доживи горку судбину рене- 
гата, у пратњи блиставе свите отишла на Орханов двор у Бруси. 539 У 
стара времена Ромејима готово нико није био довољно добар да би 

555 Cant. П, 591; Dolger, Regesten, V, № 2912. Cf. Lemerle, АусНп, 222; Жуков, Змира- 
mbt, 42. 

516 Nicol, Last Centuries, 209 покушава да оправда, па на неки начин и да рехаби- 
литује Јована Кантакузина због тога што је довео Турке у Европу. Подсећа да 
је и Андроник II Палеолог слично поступио унајмљујући Каталанце, а такође 
је у грађанском рату двадесетих година посегао за помоћи турских плаћеника. 
Уосталом, у грађанском рату који се водио четрдесетих година XIV века обе 
зараћене стране, дакле не само Јован Кантакузин него и цариградско регент- 
ство, користиле су се ослањањем на помоћ Турака. Чињеница је, признаје Д. 
Никол, да је у томе, захваљујући пре свега личним везама са турским емирима, 
посебно Умуром и Орханом, византијски узурпатор био далеко атрактивнији. 
Посебно о односима између Јована Кантакузина и поменуте двојице турских 
вођа, османлијског и ајдинског емира, в. Е. Werner, Johannes Kantakuzenos, Umur 
Paša und Orhan, BSl 26 (1965) 255-276. 

357 Cant. II, 476. 

’ 3! Теодора Кантакузина била je вероватно друга кћи Јована Кантакузина и Ири- 
не Асен. О њој в. Nicol, Kantakouzenos, № 29; PLP 5 (1981) № 10940. 

535 Cant П, 585-589 веома опширно пише о овом догађају који је осим политичких 
разлога за њега био двоструко важан будући да се радило о члану најуже по- 
родице цара-писца. И византијски писци XV века Дука и Лаоник Халкокондил 
региструју венчање Теодоре Кантакузине и султана Орхана. В. Ducas, 59-61; 
Chalc. I, 21-22. Навешћемо само неколико истраживача који говоре о помену- 
том браку: Gibbons, Ottoman Empire, 93; Острогорски, Историја, 484; Lemerle, 
Aydin, 220-221; Wemer, Osmanen, 131; Nicol, Kantakouzenos, 62, 134; Иналџик, 
Османско Царство, 14; Жуков, Змиратм, 45; van Dieten, Gregoras, П1, 355-357 
n. 410-413. 

постао супруг њихових принцеза, а у овом случају се млада, чији је отац, 
додуше, тек следеће године крунисан за цара у престоници, обрела у ха- 
рему неверника. То је био само један међу показатељима, али управо 
један од оних који имају особиту важност и тежину, о несумњивој еро- 
зији угледа Царства. Слаба и варљива утеха је и то што је нова изабра- 
ница у османлијском харему могла евентуално да умекша неке од султа- 
нових одлука које нису ишле у прилог Византији, користећи се 
Орхановом слабости према њој, о чему Нићифор Григора пише са неком 
врстом немоћне пакости. 540 Међутим, постајало је све јасније да је држа- 
ва Османових наследника - од које је већ почео да зазире хришћански 
свет 541 - ухватила Царство у веома чврст и непријатан загрљај. 

Дечачке Године Јована V ПалеолоГа 

У раздобљу грађанског рата, дакле од 1341. до 1347. године, Јован V 
Палеолог, с обзиром на свој узраст, није могао знатније да утиче на збивања 
У Царству. На почетку сукоба, подсетимо се, имао је нешто више од девет 
а на крају непуних петнаест година. Све време се налазио у заштитничкој 
сенци мајке Ане Савојске и Алексија Апокавка, па донекле и Јована Кале- 
каса, који су иступали у његово име. Ипак, будући да је био василевс Ро- 
меја, он се у овоме времену јавља као потписник појединих међународних 
аката или царских наредби, односно свечаних повеља. Тако је, на пример, 
сачуван документ, састављен у Млецима 15. марта 1344. године, у коме 
сенат протестује против цареве одлуке да забрани свим страним трговци- 
ма продају вина на мало. 542 Ова је забрана, то не треба посебно наглаша- 
вати, највише погодила венецијанске трговце, који су велике зараде оства- 
ривали управо захваљујући трговини вином у Цариграду, било да су га 

540 Greg. П, 762-763. 

541 Да су Турци све више и одлучније почели да заокупљају пажњу хришћанског 
живља речито нам потврђује и једно занимљиво мало истраживање које смо 
спровели ослањајући се на савремена документа састављена на острву Криту. 
В. Duca di Candia. Quatemus Coneiliorum (1340-1350), 4 cura di Paola Ratti 
Viduiich (Fond per la Storia di Venezia, Sez. I, Archivi publici), Venezia 1976. Ради 
ce, наиме, o две стотине осамдесет и седам аката, насталих у раздобљу од 19. 

набављали из ромејских земаља које се нису налазиле под влашћу репу- 
блике било да су га допремали из властитих колонија, пре свега са Крита. 543 
У доношењу ове одлуке, којом је византијска страна настојала да спречи 
нелојалну конкуренцију домаћим трговцима и смањи губитке у приходима 
од пореза, удео Јована V Палеолога морао је бити ништаван, мада се у 
читавој распри говори о царевој, дакле његовој забрани. 

Постоји, с друге стране, известан број докумената из овог времена 
у којима је сачуван и потпис младог василевса, наравно у виду уобичаје- 
не формуле, сагласне строгим начелима византијске дипломатике. Наво- 
димо, илустрације ради, само нека од таквих аката Јована V Палеолога: 
хрисовуља из маја 1343, којом се светогорском манастиру Дохијару по- 
•гврђују извесни поседи, 544 хрисовуља атоској Великој лаври Светог Ата- 
насија из децембра 1342, којом се потврђују нека ранија даривања овој 
монашкој обитељи, 545 и хрисовуља из октобра 1345. у корист Андрије 
Палеолога, новог лидера солунских зилота. 546 У наведеним документима, 
као и у свим осталим сличним актима из времена грађанског рата, уло- 
га младог василевса није одмакла далеко од искључиво формалних обе- 
лежја, и свуда се може препознати сигурна рука цариградског регентства. 

Нажалост, нема никаквих сачуваних сведочанстава који би нам ка- 
зивали нешто одређено о томе како су протицали дечачки дани Јована 
V Палеолога у престоници за дутих и мучних година грађанске војне. 
Међутим, посредни подаци, као што су они о постојању социјалне на- 
петости, па и правих чистки које је упражњавао Алексије Апокавк током 
своје страховладе (премда нису непосредно додиривали младог цара), 
или они који су говорили о појавама глади у временима отежаног снаб- 
девања житом, дају невеселу панораму града на Босфору. Како се рат 
ближио крају, што је било последица јачања моћи Јована Кантакузина, 
стање у престоници бивало је све неповољније. Није, наравно, Јован V 
Палеолог делио судбину обичног престоничког становника, будући да се 
увек налазио под будном паском регентства, али разборито је претпо- 
ставити да ипак није могао бити сасвим поштеђен одјека појединих не- 


545 Thlriet, La Romanie venetienne , 320. 

544 Actes de Docheiariou, ed. N. Oikonomides (Archives de l’Athos ХП1), Paris 1984, 
№ 21 159-162. 

545 Actes de Lavra III, ed. P. Lemerle etc. (Archives de l’Athos X), Paris 1979, №. 123 
20-26. Иначе.повеље Јована V Палеолога, као и документи у којима се он по- 
миње, наведене су у PLP 9 (1989) № 21485. 

544 Actes de Lavra III, № 124 26-28. Овде можемо навести још једну хрисовуљу мла- 
дог василевса управо из ових година. В. Е. Lappa-Zizicas, Un chrysobulle inconnu 
enfaveur du monastere des Saints Anargyres de Kosmidion, TM 8 (19S1) 255-268. 

повољних догађаја. Познато је, наиме, да је готово за све време трајања 
грађанског рата млади василевс боравио у Цариграду. 547 Изузетак, једини 
колико је познато, представља његов одлазак у Хераклеју на трачкој оба- 
ли Мраморног мора, где је био отприлике три месеца, од маја до августа 
1344. године. Реч је о путовању које се одвијало под помало чудноватим 
околностима. Зна се да је Алексије Апокавк сакупио војску и са патријар- 
хом Јованом Калекасом, водећи и младог цара, вероватно средином маја 
1344. године дошао у Хераклеју. 548 Велики дукс, који се никако није могао 
одрећи мегаломанских планова да се домогне највиших почасти, наме- 
равао је, према казивању Нићифора Григоре, да искористи ово путовање 
(можда и одвојеност василевса од мајке Ане Савојске) и некако примо- 
ра Јована V Палеолога на брак са својом ћерком, што би означило нови 
продор породице Апокавк у ромејске врхове. 549 Недовољна подробност 
изворних података оставља обавијене тамом многе појединости овог 
наказног плана, неизбежно подсећајући на такође чудовишну замисао 
истог Алексија Апокавка из 1341. године да киднапује малог престоло- 
наследника. Околност да се у августу 1344. године Јован V Палеолог 
вратио у престоницу, наводно и због своје болести, али и сходно на- 
ређењу Ане Савојске, која је по свој прилици у међувремену нешто на- 
чула, посредно казује о присилним методама које је употребљавао вели- 
ки дукс. 550 И ова епизода, као уосталом и њој сличне о ранијим 
покушајима да се на било који начин осујете његова права на очев пре- 
сто, стављају до знања да су дечачки и младићки василевсови дани у 
извесној мери морали бити лишени ведрине и у сваком случају прожети 
осећањима неспокоја и подозривости. 


547 У вестима главних извора за године грађанског рата у Византији, а то су били 
Јован Кантакузин и Нићифор Григора, Јован V Палеолог се помиње релативно 
ретко и углавном у случајевима када се нешто чини у његово име или када се 
штите његова права, без обзира на то да ли је то радило цариградско регент- 
ство, што се догађало чешће, или је пак у питању био узурпатор, увек склон 
Да нагласи како ни у ком случају не намерава да угрози царска права сина свог 
најбољег пријатеља. 

Cant II, 421, 432-435 и Greg. II, 702-710 говоре опширно о овим догађајима, а 
важну временску одредницу да је тај одлазак уследио у мају, XII индикта, 6852 
(= 1344), даје нам једна Кратка хроника (Klemchroniken, 83 № 42). Cf. Nicol, 
Kantakouzenos, 56; Sclireiner, Kommentar, 258-259. 

5,9 Greg. П, 702, 710. Cf. van Dieten, Gregoras, III, 322 n. 293. 

550 Cant. II, 432 каже да ce млади василевс вратио у Цариград због болести. Међу- 
тим, у једној Краткој хроници (Kleinchroniken, 83 № 43) сасвим изричито се 
каже да је на позив Ане Савојске, а против воље Алексија Апокавка, патријарх 
Јован Калекас вратио Јована V у Цариград. Cf. Schreiner, La chronicpie breve de 
1352, 1П, 357-358; Schreiner, Kommentar, 259-260. 

Цар Сшефан Душан 

Осетно побољшање позиција Јована Кантакузина, до којег је дошло 
после погибије Алексија Апокавка, а које се наставило и у другој по- 
ловини 1345. и првој половини 1346. године, није могло да прође без 
појаве нових и крупних потешкоћа. Најважнија од њих тицала се уз- 
дизања српског краља Стефана Душана, обављеног на начин који је 
непосредно задирао у темеље византијске државноправне традиције и 
царске идеологије. После раскида са Јованом Кантакузином, године 
1343, моћни јужнословенски владар је пришао противничкој странци 
цариградског регентства, али је, у ствари, гледао како да на најцели- 
сходнији начин искористи ромејска трвења за властите планове. Под 
својом влашћу он је већ држао неке области источно од Струме са 
градом Зихном, али је главни циљ био усмерен на освајање Сера, тврђа- 
ве око које су се отимале обе противничке странке у грађанском рату. 
И, најзад, после пуно узалудних покушаја, 25. септембра 1345. године, 
овај град је пао у српске руке, 551 а ратна сезона завршена тријумфално 
за краља. Под његовом влашћу су се нашла и остала подручја у југои- 
сточној Македонији, све до кланаца источно од Христопоља. 552 Читава 
Халкидика, што значи и Света Гора, јединствена монашка република и 
неспорно средиште духовности православног Истока, потпала је под 
скиптар Стефана Душана. 555 

Ова голема освајања донела су српском владару велики престиж, 
па се видно осокољен најпре крајем 1345. прогласио за цара, а потом, 
пошто је српска архиепископија у међувремену уздигнута на степен 
патријаршије, 554 и крунисао у Скопљу, на Ускрс, 16. априла 1346. го- 
дине. 555 Заузети својим размирицама, Византинци готово да уопште 


51 Cant. II, 551; Greg. II, 746. За тачно датовање в. А. Соловјев, Цар Душан у Се- 
ресу, JIC 1-4 (1935) 472-477. За литературу о овом догађају в. Виз. извори, 482 
н. 406 (Б. Ферјанчић). 

52 Историја српског народа, I, 523 (Б. Ферјанчић). 

53 G. Soulis, Tsar Stephen Dušan and Mount Athos, Harvard Slavic Studies II (1954) 
125-139 (= Historika meletemata, 51-67); Кораћ, Ceema Гора, 45 сл. 

Пурковић, Српски патријарси, 17-19, 55; Историја српско! народа, I, 527 сл. 
(М. Благојевић) са старијом литературом. 

55 О Душановом царском крунисању од византијских извора извештавају 
Нићифор Григора и Јован Кантакузин. В. Cant. II, 951-552; Greg. II, 746-747. 
Будући да се ради о догађају од сасвим особеног значаја, велики број ис- 
траживача покушавао је да ra осветли са различитих страна. Пошто би нас 
далеко одвело и само набрајање важнијих радова, упућујемо на Виз. изворе, 
265-270 н. 125 (Б. Ферјанчић) где су са потпуном научном акрибијом, так- 
сативно и енумерантно, наведена постојећа мишљења о овом крупном пи- 

нису ни реаговали на овај чин, изузимајући атоско монаштво, чији је 
прот присуствовао церемонији крунисања. Светогорски калуђери су, 
пошто им је Стефан Душан потврдио поседе и привилегије, пристали 
да формално признају српског владара за свог господара и сходно 
томе помињу његово име у својим богослужењима, али наводећи га 
- задивљујућа је била промућурност и непоколебљива смотреност 
атоских подвижника - после имена ромејског василевса. 556 У доцнијим 
годинама уследиле су поједине реакције из Византије, шаролике и са 
различитих полазишта, које су се тицале Душановог царског уздизања. 
Међутим, практична непосредна последица овог чина била је да се од 
тада, ако не и нешто раније, у ромејским међусобицама појављује, 
условно речено, и трећа странка, српски цар, сигурно војнички нај- 
моћнија, али и са најтањим прерогативима, што ће рећи уз ненадок- 
надив хендикеп који ће напоре усмерене на трку са византијским 
такмацима учинити узалудним. 

Прво Кантакузиново крунисање 

Као нека врста одговора на царско крунисање Стефана Душана може 
се сматрати и истоветна церемонија коју је уприличио Јован Кантакузин 
месец дана касније у највећем граду Тракије, али, то ваља посебно на- 
гласити, никако не би требало веровати да је пример српског владара 
послужио као узор византијском узурпатору, 557 а ни то да је био нека 
врста противтеже или чак противудар некадашњем савезнику. Упркос 
неспорној снази српске државе и несумњивим способностима њеног 
краља, а сада и цара, византијски узурпатор, исувише добро верзиран у 
државноправна питања и стога сасвим свестан свих мањкавости и те- 
шкоћа које би пратиле сваки Душанов покушај да угрози цариградски 
престо, није имао разлога да у њему гледа супарника кадрог да пореме- 


тању. Уз то, дат је и преглед осталих извора који се односе на царску круну 
српског владара. 

554 Стефан Душан се на то обавезао ошнтом хрисовуљом свим светогорским ма- 
настирима коју је издао још као краљ, у новембру 1345. године. В. Соловјев- 
Мошин 6р. 5, 32. 

557 С. Димитријевић, Заједнички новац царева Јована V Палеолош и Јована VI 
Каншакузина, ЗРВИ 8-1 (1964) 47-52 спреман је да верује не само да је цар- 
ско крунисање Стефана Душана утицало на државничке потезе Јована Кан- 
такузина него, као добар патриота, и да је потоњи византијски цар ковао 
новац по угледу на српског владара, што је у најмању руку неодмерена прет- 
поставка. 

ти главни циљ коме је стремио, а још мање да га опонаша у тако важном 
чину као што је било царско крунисање. Морао је, међутим, Јован Кан- 
такузин да зазире од Стефана Душана као од моћног суседа пред чијим 
су налетима неодољиво, једна за другом, падале византијске области. 
Тако је, дакле, у Једрену 21. маја 1346. године обављено свечано круни- 
сање Јована Кантакузина за цара, а чинодејствовао је јерусалимски 
патријарх Лазар. 558 

У причи коју доноси цар-писац, помало лежерно и разметљиво, каже 
се да је узурпатор тобоже спонтано дошао на идеју да се крунише, под- 
стакнут боравком јерусалимског патријарха у своме логору. Не треба 
губити из вида да је неколико година раније, у новембру 1339, једно 
византијско посланство на путу за Каиро свратило у Јерусалим како би 
разрешило спор између новоизабраног патријарха Лазара и његовог про- 
тивкандидата Герасима. 559 Можда у чину патријарховог крунисања Јова- 
на Кантакузина треба видети и израз захвалности за раније указану 
помоћ. Истина, посланство је упутио Андроник III Палеолог, али се 
знало колики је удео у државничкој делатности имао тадашњи велики 
доместик. Занимљиво је, али је сасвим у складу са дотадашњим исту- 
пањима узурпатора, да је одбио предлог неких људи из своје околине да 
истовремено са властитим крунисањем прогласи сина Матију Кантаку- 
зина за савладара, доследно истрајавајући на линији поштовања леги- 
тимних права Јована V Палеолога. 560 Још једна одлука донета у Једрену 
у то време заслужује пуну пажњу: група епископа осудила је и екскому- 
ницирала цариградског патријарха Јована XIV Калекаса, 561 што је податак 
који спонтаност Кантакузиновог крунисања ставља под сумњу. На тај 
начин је, потоњи догађаји су показали, био припремљен терен за конач- 
ни пад васељенског првосвештеника. 

558 Cant. II, 564-568; Greg. II, 762. Уп. Флоринскии, Славине и Византих, I, 82; 
Muratore, Una principessa, 420; Острогорски, Историја, 484; Nicol, Kantakouzenos, 
61; Mavrommatis, Palaiologoi, 116; van Dieten, Gregoras, III, 354-355 n. 408-409. 

559 O томе je већ било речи у другом одељку првога поглавља. В. н. 326. Поред 
тамо наведене литературе такође в. Р. Wirth, Der Patriarchat des Gerasimos und 
der zweite Patriarchat des Lazaros von Jerusalem, BZ 54 (1961) 319-323; T. Miller, 
A New Chronology of Patriarch Lazarus’ Persecution by the Mamluks (1349-1367), 
OCP 41 (1975) 474-478; PLP 2 (1977) № 3782 (Герасим); PLP 6 (1983) № 14350 
(Лазар); van Dieten, Gregoras, III, 355 № 409. 

560 Cant II, 565. Уп. Флоринскии, Спавхне u Византин, I, 82-83 н. 1; Muratore, Una 
principessa, 420; Raybaud, Gouvemement, 75; Nicol, Kantakouzenos, 61; Ферјанчић, 
Савладарство, 337. 

561 PG 151, 767-770; Meyendorff, Tome synodal de 1347, 217-218; PG 154, 700 b-d. 
Cf. Parisot, Cantacuzine, 218-221; Meyendorff, Introduction, 118-119; Nicol, 
Kantakouzenos, 61-62 n. 73 (уз навођење свих изворних података). 

Узуриашор у иресшоници 

Премда је богати Хиос, „острво мастике” како су га звали на Исто- 
ку, упркос жељама Мартина Цакарије, а захваљујући и непопустљивости 
папе Климента VI, остао у византијским рукама уочи похода флоте ан- 
титурске лиге на Смирну, почело је да бива све извесније да ће ускоро 
ипак морати да промени свог господара. Вероватно и само свесно ове 
опасности, а притиснуто већ хроничним недостатком новца, цариградско 
регентство је 1344. године Венецији понудило Хиос на продају. 562 Праг- 
матични и увек смотрени Млечани, међутим, нису прихватили визан- 
тијски предлог, па је присуство бродовља са Запада у водама Егејског 
мора, недалеко од малоазијске обале, представљало непрестану опасност 
за овај ромејски посед. 

И, збиља, у јуну 1346. године један од учесника латинске коалиције, 
■ђеновљанин Симоно Вињози, заузео је скоро цео Хиос (главна тврђава се, 
додуше, одржала до 12. септембра исте године, када су латински нападачи 
довршили освајање острва). 563 Вешти ђеновљански поморац заокружио је 
своје велике успехе поседањем Старе и Нове Фокеје 18, односно 20. сеп- 
тембра 1346. године. 564 Принуђена да у грађанском рату има подређену 
улогу коју јој је наметало Кантакузиново напредовање, Ана Савојска се, 
наравно, није могла помирити са губитком тако богатог и важног поседа, 
па је послала италијанског кондотијера Фочолатија са задатком да повра- 
ти изгубљено острво. Примивши у току пловидбе вест да је у међувреме- 
ну и главна тврђава на Хиосу пала пред нападима Симона Вињоза, Фочо- 
лати је, не поштујући царичине директиве, кренуо натраг и пошто је успут 
заробио један велики ђеновљански трговачки брод, спектакуларно га је, 
наочиглед житеља Галате, довео у цариградску луку. 565 

На тај је начин само озлоједио 'ђеновљане с друге стране Златног 
рога, који су одговорили уобичајеном и врло неумољивом мером која се 
увек показивала као веома делотворна. Блокирањем престонице су ио- 
нако отежан довоз жита из Црноморја или од Турака сасвим прекинули, 
па је недостатак ове основне животне намирнице на тамошњој тржници 

562 Thiriet, Regestes, 1, № 171. Уп. Тјурић, Сумрак, 37. 

563 Овај догађај, наравно, региструју многобројни истраживачи, а наводимо само 
оне који су се посебно бавили историјом познатог егејског острва: W. Miller, The 
Genoese in Chios 1346-1566, English Historical Review 30 (1925) 418-432 (= Essays, 
298-313); Argenti, Occupation of Chios, I, 86-105; МШег, Chios, 134; M. Balard, Les 
Grecs de Chio sous la domination Genoise au XlVe siecle, BF 5 (1977) 5-15. 

561 Argenti, Occupation of Chios, I, 100; Miller, Chios, 135. 

565 Cant U, 582-584; Greg. П, 765-767. Cf. Argenti, Occupation of Chios, I, 95, 103; 
Историл Византии, П1, 149 (Г. Литаврин); van Dieten, Gregoras, Ш, 359 n. 422-424. 


Јована Кантакузина 


171 


имао за неминовну последицу нову појаву глади у Цариграду. 566 Царица- 
-удова, која је после погибије Алексија Апокавка доносила све кључне 
одлуке (патријарх Јован Калекас је још одраније био прилично потиснут 
као члан регентства), очигледно је почињала да губи тло под ногама, али 
није ни помишљала да одустане од дал>е борбе. Стање у престоници, то 
ваља посебно истаћи, и пре невоље коју је праузроковао прекид у снаб- 
девању житом, било је изразито неповољно, а расположење становништва 
спремало се да досегне најнижу могућу тачку. 

Располажемо писаним сведочанствима управо из те последње године 
грађанског рата, дакле 1346, у којима људи од пера неутешно јадикују над 
тегобном свакодневицом, немоћни да и у блиској будућности виде непгго 
лепше. Премда се такав начин излагања, носталгичан и горак не само пре- 
ма садашњости него и према будућности, може сврстати у својеврстан ар- 
сенал литерарних оппггих места, остаје неспорна чињеница о жалосном 
стању у коме се налазио Цариград уочи уласка Јована Кантакузина и завр- 
шетка грађанског рата. Нарочито је рушење куполе цркве Свете Софије, до 
кога је дошло услед земљотреса у ноћи 19. маја 1346. године, то јест два дана 
пре крунисања Јована Кантакузина у Једрену, доживљено као непоправљи- 
ва трагедија и сагласно ромејском (може се слободно рећи и уогапте средњо- 
вековном) начину мишљења било протумачено као страшан предзнак. 567 Тај 
знаменити догађај није могао да остане без одјека у писаној заоставштини 
савременика, али се он савршено уклапа у већ постојећу слику духовне кли- 
ме византијске престонице, слику којој основна обележја дају скрушеност 
и потиштеност. Навешћемо само тројицу савремених аутора који су били 
најближи очевици оновремених цариградских збивања и који су забележи- 
ли своје туробне утиске. Тако је Алексије Макремволит, писац и сведок о 
коме је већ било речи, саставио спис који навештава скори смак света, а 
изнета тема сама по себи подразумева господарење тамних боја и тужних 
тонова којима је натопљен овај есхатолошки текст. 56 * За будућа поколења 
сачуване су и језгровите забелешке, хроничарске опаске пуне апокалиптич- 


О снабдевању Цариграда писао је својевремено и G. Bratianu, La question de 
l’approvisionnement de Constantinople d l’epoaue bvzantine et ottomane, Byz. 5 
(1929-1930) 83-107. 

567 Cant. III, 29; Greg. П, 749-751; Kleinchroniken, 65 № 10, 84 № 45a, № 13, 616 № 8. 
Cf. Janin, Geographie, 475; Nicol, Last Centuries, 211; МШег, History, 271-272. У ам- 
вону Свете Софије који је обновио Јован V Палеолог уписани су стихови који 
се завршавају на следећи начин; to eideos en tarhaion hexe Palaiologos haritonymos, 
arhos anakton, arhiereon athlos agaklyton ide theion Kallistou Filotheiou t’ eusebies 
protathlou. B. G. Mercati, CoUectanea byzantina, II, Roma 1970, 295. 

568 S. Kourousis, Hai antilepseis peri ton eshaton tou kosmou kai he kata to etos 1346 
ptosis tou troullou tes hagias Sofias, EEBS 37 (1969-1970) 211-250. 

них визија, изашле испод пера филаделфијског митрополита Макарија Хри- 
сокефала (1336-1382), духовника који је после доласка у Цариград, у фебру- 
ару 1345. године, извесно време боравио на Босфору и био сведок многих 
догађаја. 5 ™ Најзад, сведочанства трећег посматрача који је приљежним бе- 
лежењем чувао од заборава своје утиске - био је то Нићифор Григора - нису 
нимало ведрија од претходних. Напротив, тмурној слици Цариграда, овај 
homo universalis чак додаје и отворен прекор Јовану Кантакузину, преба- 
цујући му оклевање и видну неодлучност да раније заузме престоницу, чиме 
би напокон свима донео толико прижељкивано олакшање. 570 

Чињеница је да су обе стране биле исцрпене, готово на ивици сна- 
га, не само у финансијском него и у сваком другом погледу. Поданици 
Царства, житељи Цариграда а ништа мање и становници провинција 
(поново су, као и у грађанском рату из двадесетих година, Тракија и 
Македонија катастрофално пострадале) грозничаво су ишчекивали рас- 
плет, јер је ратовање већ зашло у шесту годину. 571 Ситуација је у сваком 
погледу била зрела за разрешење. 

С приближавањем зиме, последњих месеци 1346. године, Јован Кан- 
такузин је сина Матију оставио у западним подручјима Тракије, а сам 
се утаборио код Селимврије како би имао бољи увид у престоничка 
збивања и био у непрекидној вези са својим тамошњим присташама 
чији је број из дана у дан растао. Ана Савојска, која није ни помишља- 
ла на предају, у жељи да преокрене ситуацију у своју корист није пре- 
зала ни од тога да у Кантакузинов логор шаље уходе са налогом да 
изврше ате. тат на њеног супарника. 572 И ови очајнички покушаји, умно- 
гоме налик на последње неконтролисане трзаје, остали су, међутим, без 
било каквог резултата. Да би смањила напрегнутост у престоници, иза- 
звану недостатком жита, одлучила је да Ђеновљанима из Галате изручи 
Фочолатија, главног виновника најновијег спора. Јер, нема сумње, уко- 


569 М. Manousakas, Makariou Filadelfeias tou Hrysokefalou anekdota hronika semeiomata 
(1344-1346) eis dyo autografous Markianous kodika, Thesaurismata 4 (1967) 7-19 
223-224. Ново издање ових бележака приредио је П. Шрајнер (Kleinchroniken, 
614-617). О митрополиту Филаделфије Макарију Хрисокефалу в. Schreiner, 
Philadelpheia, 395 sq.; R. Walther, Ein Brief an Makarios, den Metropoliten von 
Philadelpheia, JOB 22 (1973) 219-232; idem, Weitere Briefe an Makarios, den 
Metropoliten von Philadelpheia (1336-1382), JOB 23 (1974) 215-227; G. Passarelli, 
Macario Crisocefalo (1300-1382) l’omelia sulla festa dell’ Ortodossia e la basilica di 
S.Giovanni di Filadelfia, Orientalia Christiana Analecta 210 (1980) 25-45. 

570 Greg. II, 748-755 (нарочито 754). Cf. Nicol, Last Centuries, 211. 

571 Greg. II, 747-748 даје жалосну слику опустошене Тракије, у којој се земља није 
сејала и која је готово остала без стоке. 

572 Cant. II, 589 sq. Cf. Nicol, Kantakouzenos, 62. 



У сенци Јована Кантакузина 


173 


лико не би успела да олакша стање у Цариграду, њен положај би по- 
чињао опасно да се приближава крајње несигурном. А онда се одлучила 
на последњи корак: на синоду у царској палати, одржаном 2. фебруара 
1347. године, заједно са Јованом V Палеологом (који се приближавао 
свом петнаестом рођендану), у присуству епископа, светогорског прота, 
извесног броја монаха и појединих световних великодостојника сруши- 
ла је Јована XIV Калекаса. На упражњену столицу цариградског патријар- 
ха касније је постављен некадашњи атоски подвижник, митрополит 
Монемвасије и убеђени паламита - Исидор (1347-1350). 573 

Премда је и из затвора пустила Григорија Паламу, ова радикална 
мера се показала као закаснела и недовољна, у ствари немоћна да пре- 
дупреди расплет који је био на помолу. У дослуху са узурпатором, Фо- 
чолати, претходно обећан ТЈеновљанима из Галате, у ноћи између 2. и 3. 
фебруара 1347. године, отворио је Златну капију и Јован Кантакузин се 
после безмало шест година поново обрео у „царици градова”. 57 ' 1 Напокон 
је куцнуо час да оствари циљ о коме је толико дуго маштао, а заморним 
логоровањима, мучним преговарањима и понижавајућим потуцањима 
од немила до недрага коначно је дошао крај. 


б. ДВА ЦАРА (1347-1354) 

„И пре него што су се појавили јутарњи зраци сунца, сви су се у 
граду сјатили на улице да виде цара као неког најрођенијег који је дуго 
времена избивао на путу, да дохвате његове ноге и да га целивају са 
радошћу” - живо се сећа Димитрије Кидон оне ноћи када је Јован Кан- 
такузин ушао у Цариград. „А цар, премда бејаше потиштен што види да 
су их тако велике несреће измениле, делио је са њима заједничку срећу.” 575 
Његов је улазак, нема сумње, донео извесно олакшање, својствено слич- 
ним историјским приликама, али је такође неоспорно да се Царство 


5,3 Cant. П, 602-604; Greg. II, 767-773; Klemchroniken, 84 № 46a, 681 № 3; ММ, I, 
№ 109 243-255 (синодски томос); Meyendorff, Le tome synodal de 1347, 211-226 
(најновије издање синодског томоса); Darrouzes, Regestes, V, № 2270. Cf. Jugie, 
Controverse, 413-414; Meyendorff, Introduction, 119-120, 129-130; G. Dennis, The 
Deposition of the Patriarch John Calecas, JOB 9 (1960) 51-55; Weiss, loannes 
Kantakuzenos, 123-125. 

57,1 Cant. II, 604-607; Greg. П, 773-775; Ducas, 63; Kleincluonilcen, 84 № 46b, 93 № 12, 
105 № 2, 681 № 2. Cf. Nicol, Kantakouzenos, 62-63; Schreiner, Kommentar, 268-269. 

575 G. Cammelli, Demetrii Cydonii ad Ioannem Cantacuzenum imperatorem oratio altera, 
BNJ 4 (1923) 82 7-12. Cf. Nicol, Last Centuries, 213-214. 

после завршетка грађанског рата нашло у депресији, опхрвано клонуло- 
шћу после тешких напрезања и стога можда и неспособно да се радује 
на прави начин. Тога је морао бити свестан и Јован Кантакузин, па су и 
мере које је као победник предузео биле збиља умерене и срачунате на 
то да се што пре заборави блиска прошлост, али ипак и прожете 
осећањем да је он поново господар ситуације. 

Пошто је ушао у Цариград, не наишавши на било какав отпор, Јован 
Кантакузин није имао много разлога да жури јер је био свестан да све 
конце држи чврсто у својим рукама. Ана Савојска, на другој страни, 
тешко се мирила са неминовношћу пораза и остала је тврдо решена да 
заузме непопустљив став. Претходно су две лађе, којима су Ђеновљани 
из Галате покушали да јој обезбеде одступницу, биле примећене и при- 
моране да се врате. Затворена у царској палати са децом и најоданијим 
људима, у ситуацији у којој је свако опирање било узалудно, Ана Са- 
војска је ипак одбила предлоге Јована Кантакузина о мировним прего- 
ворима. Преко посланства, које су чинили Неофит, епископ Филипа, и 
сакелије Михаило Кавасилас, узурпатор је царици, осим поменутих пред- 
лога о склапању споразума, упутио и изразе свог поштовања. 576 

Међутим, док је Јован Кантакузин остао спокојан, неке од његових 
људи је одбијање Ане Савојске толико разгневило да су, приправни на 
јуриш, чак пред једним вратима царске палате подметнули ватру. Најзад, 
царица, чија је тврдоглавост можда била мотивисана страхом од узурпа- 
торове одмазде (не треба, притом, потценити ни улогу њених саветника), 
решила је да попусти - помињу се и преклињања младог Јована V Па- 
леолога - и напослетку послала Андроника Асена и тек ослобођеног 
Григорија Паламу као изасланике. 577 Услови под којима је склопљен спо- 
разум, 8. фебруара 1347. године, били су такви да су, како је то оштро- 
умно примећено, могли бити постигнути још 1341, пгго би могло значи- 
ти да је читав грађански рат на неки начин био излишан. 578 Предвиђено 
је, наиме, да оба василевса заједнички владају Царством, при чему је 


576 Cant. П, 609-610; Greg. II, 776-777. Двојица поменутих изасланика Јована Кан- 
такузина нису непознате личности византијске историје XIV столећа. О епи- 
скопу Филипа, Неофиту, в. PLP 8 (1986) № 20158. Међутим, у случају другог 
емисара, кога цар-писац наводи само као сакелија Кавасиласа, постоје извесне 
недоумице. Nicol, Kantakouzenos, 63 верује да се ради о Николи Кавасиласу, 
знаменитом мистичару који је за владе Јована VI Кантакузина имао лепу по- 
литичку каријеру. Међутим, ради се заправо о Михаилу Кавасиласу. Cf. PLP 5 
(1981) № 10101; van Dieten, Gregoras, III, 363 n. 456. 

577 Cant. П, 612-614; Greg. II, 778-779. O томе в. Nicol, Kantakouzenos, 63. 

578 Nicol, Last Centuries 212. Ову опаску, наравно, требало би схватити сасвим 
условно. 








175 


требало да у наредној деценији, дакле до 1357, када би Јован V Палеолог 
напунио двадесет пет година, првенство у одлучивању буде на страни 
Јована VI Кантакузина, кога би млади цар морао да уважава. Другим 
речима, у следећих десет година Јован Кантакузин би био нека врста 
регента Јовану V Палеологу, а после тога раздобља би владали сасвим 
равноправно. 5 ” Такође је била утаначена општа амнестија за све поли- 
тичке супарнике, чиме је старији цар одустао од могућности да као по- 
бедник врати мило за драго својим непријатељима од којих је толико 
претрпео. Уз ненадокнадиве материјалне губитке, ваља нагласити и чиње- 
ницу да је његова мајка Теодора Палеологина у кућном притвору и под 
извесном тортуром умрла у Цариграду у јануару 1342. године, пгго је био 
и те како јак разлог да он посегне за осветом. 580 Управо је та Кантакузи- 
нова великодушност, која је делимично морала бити ипак и део погодбе 
са Палеолозима, највише импресионирала савременике, на пример Ди- 
митрија Кидона, младића који је ускоро као двадесетогодишњак постао 
први министар Јована VI Кантакузина. 581 Очигледно је да је победник у 
грађанском рату желео да се тек окончани вишегодишњи сукоб што пре 
пресели у прошлост како би се све снаге могле употребити за што ско- 
рији опоравак изнурене Византије. 

Ступањем на престо Јован VI Кантакузин је свакако имао велике 
планове за обнову моћи Царства, али је сада, за разлику од 1341. 
године, када је такође био испуњен заносним надањима, стање било 
знатно неповољније. Јер, мора се истаћи, ако је рат између два Андро- 
ника, двадесетих година XIV столећа, поткопао већ слабе снаге ро- 
мејске државе, грађанска војна из четрдесетих нанела је Византији 
смртни ударац. 582 Стога се никако не би могло рећи да се освајањем 
власти, у фебруару 1347. године, Јован Кантакузин опет нашао на по- 

четку - напротив, прохујале године исцрпле су и последње животне 
снаге замореног Царства. Тако се, између осталог, Јован Кантакузин 
суочио и са крајњом беспарицом, будући да је царска благајна коју је 
наследио, како са прирођеном му малициозношћу примећује Нићифор 
Григора, била настањена ваздухом, прашином и Епикуровим атоми- 
ма. 583 Но, ни то није могло да обесхрабри самоувереност и неустра- 
шивост новог василевса, чија је вештина у државничким пословима 
била готово ненадмашна и он се спремао да се ухвати у коштац са 
наизглед нерешивим тешкоћама. Претходно је морао да обави и неке 
формалности око сопственог крунисања и уређивања односа са Јова- 
ном V Палеологом. 

Да би на младог василевса, тада дечака од непуних петнаест година, 
могао да има непосредан утицај, а то 6и му омогућило скоро неограни- 
чену власт у Царству, Јован Кантакузин је прибегао начину који је у овом 
случају морао бити најделотворнији - решио је да Јована V ожени својом 
ћерком Јеленом. Без оклевања, по свој прилици још истог дана када је 
склопљен споразум између две царске породице, дакле 8. фебруара 1347. 
године, објављена је и веридба двоје будућих супружника. 584 Јелена Кан- 
такузина, вероватно најмлађа од три цареве кћери, рођена 1333/4. (дакле 
тада у узрасту од тринаест или четрнаест година, односно годину или 
две млађа од свог заручника Јована V Палеолога), налазила се још увек 
у Једрену са мајком Ирином. 585 

До венчања је дошло после нешто више од три месеца, будући да је 
Јован Кантакузин желео да уређивањем још неких послова свој положај 
учини потпуно сигурним. Зато је, не часећи ни часа, већ 9. фебруара 
1347. године покушао да испослује да све његове присталице, али неи- 
зоставно и присташе Палеолога, положе заклетве верности двојици ца- 
рева. Након извесног оклевања - непослушнији су, наравно, били они 
који су пристајали уз Јована V Палеолога - Кантакузин је 12. фебруара 
1347. године ипак постигао оно што је желео. 586 Потом је обављена и 
светковина веридбе Јована V и Јелене Кантакузине, која је у међувреме- 


585 Greg. II, 790. 

** Cant III, 9. С£ Nicol, Kantakouzenos, 64. 

585 О Јелени Кантакузин в. Nicol, Kantakouzenos, № 30 (који сматра да је рођена 
1333. године); PLP 9 (1989) ft> 21365 (где се као година рођења поред 1333. 
дозвољава и 1334). Нићифор Григора је, додајмо и то, један свој спис на- 
словио младој жени Јована V Палеолога. В. Р. Leone, Nicephori Gregorae 
»Antilogia« et »Solutiones Quaestionum«, Byz. 40 (1970) (=Hommage au R. Loe- 
nertz), 488 sq. 

586 Cant. II, 10-11. Cf. Nicol, Kantakouzenos, 64; МШег, History, 245-246. 

ну са мајком стигла из Тракије, у цркви манастира Богородице Живо- 
носног источника, изван престоничких зидина. 587 Пошто је на ваљан 
начин обавио поменуте важне послове, након чега је морао осетити 
извесно олакшање помешано са осећањем да све послове у Царству држи 
под својом контролом, Јован Кантакузин је са породицом отишао у Ску- 
тари, малоазијско предграђе Цариграда, где се срео са зетом Орханом, 
који је такође са најближима и свитом дошао да тасту честита коначну 
победу у грађанском рату. 588 У лову, јелу и пићу, у једној опуштеној ат- 
мосфери, два царска рода провела су неколико дана заједно, што је за 
византијску страну могао бити врло повољан утисак, али утисак који 
није био пропраћен неким чвршћим јемствима. 

Добро свестан да само царско крунисање које у престоници обави 
цариградски патријарх има неопходну легалност, Јован Кантакузин је 
решио да и око овог питања распрши све могуће недоумице и да својој 
власти подари неприкосновену и пуну законитост. Тачно годину дана 
после крунисања у Једрену, дакле 21. маја 1347 (што није било случајно), 
на велики хришћански празник Светих Константина и Јелене, нови 
патријарх Исидор, наименован 17. маја 1347, 589 у присуству Јована V Па- 
леолога и осталих угледних званичника, ставио је круну василевса на 
главу Јована Кантакузина. 590 Савременицима, међутим, није промакло да 
је уобичајено велика светковина била само на први поглед налик оним 
из ранијих епоха: уместо крунског накита, похрањеног у трезору мле- 
тачке ризнице, кочили су се јефтини сурогати, лако препознатљива поз- 
лата и лажни драгуљи, док су званице обедовале користећи глинено и 


587 Cant. III, 11. Cf. Nicol, Kantakouzenos, 64. Манастир Богородице Живоносног 
источника налазио се изван Цариграда, на путу према Једрену. Реч је о знаме- 
нитој богомољи чија традиција сеже до времена императора Јустинијана I 
Великог. Cf. Janin, Geographie, 232-237; МШег, History, 247. 

588 Cant. III, 28. Cf. Gibbons, Ottoman Empire, 94; Nicol, Kantakouzenos, 64-65; Miller, 
НШогу, 267-268. 

589 Cant III, 25-26; Greg. II, 786; Klemchroniken, 85 № 48a; Darrouzes, Regestes, V, № 
2273. Cf. Meyendorff, Introduction, 130-132; Guilland, Moines, 50-59; МШег, 
НШогу, 262-264. Сачувано je житије патријарха Исидора, изашло испод пера 
потоњег цариградског црквеног поглавара Филотеја Кокина. В. Philotheos 
Koklcinos, Ergai, 327-423. 

590 Cant. III, 29; Greg. II, 788; Kleinchroniken, 85 № 48b. Занимљиво je да тачан 
датум доносе Нићифор Григора и наведена Кратка хроника, док сам Јован 
Кантакузин прави очигледну грешку (ма како то изгледало необично, будући 
да се ради о његовом властитом крунисању!) када пише да се то догодило 13. 
маја, пошто је то немогуће јер је Исидор био изабран за патријарха тек 17. маја 
1347. године. Cf. Nicol, Kantakouzenos, 65; Schreiner, Kommentar, 271; МШег, 
НШогу, 269; van Dieten, Gregoras, III, 378-380 n. 487. 

бакрено посуђе. 591 Околност да је крунисање морало бити обављено у 
малој цркви Богородице у Влахерни - упркос славној историји ове бо- 
гомоље која сеже до V столећа и Пулхерије, сестре цара Теодосија II 
(408-450), која је започела њену изградњу 592 - а не у Светој Софији, по- 
страдалој од земљотреса и неупотребљивој, само је допуњавала невеселу 
слику стања у које је Царство запало. Претходно је нови цариградски 
патријарх Исидор поништио екскомуникацију Јована Кантакузина коју 
је још на почетку грађанског рата извршио његов претходник Јован XIV 
Калекас, па је донедавни црквени поглавар, кога су се одрекле обе стра- 
не, морао најпре у изгнанство у Дидимотику, да би ипак убрзо, 29. де- 
цембра 1347. године, преминуо у престоници, готово заборављен и ван 
попришта догађаја. 595 Претходно је, напоменимо, одбио амнестију коју 
му је Кантакузин понудио. 594 

Неколико дана после крунисања Јована VI Кантакузина, 24. или 
28. маја 1347. године, такође у цркви Богородице у Влахерни, обављено 
је венчање Јована V Палеолога и Јелене Кантакузине. 595 Тако је још увек 


5,1 Greg. II, 788. Уп. Острогорски, Историја, 489; Историн Византии, III, 150-151 
(Г. Литаврин); МШег, History, 270. 

592 Janin, Geographie, 169-179; МШег, НШогу, 269. 

О смрти Јована Калекаса в. Cant. III, 24-25; Greg. II, 813-814; Kleinchroniken, 
106 № 3. Cf. Sclueiner, Kommentar, 273. 

599 За крај каријере цариградског патријарха Јована XIV Калекаса в. Meyendorff, 
Introduction, 132. 

5,5 Око хронологије венчања Јована V Палеолога и Јелене Кантакузине постоје 
приличне недоумице. Читав заплет започиње заправо помало збуњујућом чиње- 
ницом да је Јован Кантакузин навео погрешан датум свога крунисања (13. мај), 
о чему је већ било речи. Cant. III, 29 саопштава да је осмог дана по његовом 
крунисању, дакле 29. маја ако се узме датум који за тај чин доносе Нићифор 
Григора и једна Кратка хроника (односно 21. мај, уколико бисмо рачунали од 
одреднице коју даје сам цар-писац, а за коју је прилично поуздано утврђено да 
је погрешна - стога се намеће питање колико се уопште можемо ослонити на 
Јована Кантакузина управо када се ради о датовању ова два догађаја из маја 
1347. године, будући да је исказао знатну несређеност која му иначе није 
својствена). Greg. II, 791 ставља венчање младог цара у седми дан после круни- 
сања старог василевса, што значи 28. маја 1347. године. Ducas, 63-66 пише о 
овом догађају, али без прецизних хронолошких одредница. И, најзад, да 6и за- 
буна била потпуна, једна веома поуздана Кратка хроника (Kleinchroniken, 85 № 
48c) каже да се Јован V Палеолог оженио Јеленом Кантакузином 24. маја 1347. 
године, у четвртак (сасвим је тачно да је 24. маја 1347. био четвртак - cf. Grumel, 
Chronologie, 261 - што овој вести даје одређену тежину). Када се све изнесено 
узме у обзир пред истраживаче искрсава тешко решива загонетка о томе када 
су се заправо венчали Јован V Палеолог и Јелена Кантакузина? Под извесним 
условима у обзир би могао да дође и 27. мај будући да је била недеља. Cf. van 
Dieten, Gregoras, III, 378-380 n. 487. Уопште, постојећа мишљења у науци подеље- 

незрели младић, и даље у немогућности да о властитој судбини сам од- 
лучује, вољом других ступио у брак. Стари је цар, с друге стране, пре- 
дузетим мерама, као што су најпре веридба, а потом и венчање ћерке са 
Јованом V, затим сопствено крунисање, онда релативно повољни услови 
споразума са родом Палеолога око поделе власти и, не мање значајно, 
добијање заклетве верности присталица обеју страна, утврдио свој по- 
ложај и спретно испословао да успостави духовно сродство са владајућом 
породицом, тако што би он, као духовни брат Андроника Ш, постао отац 
и покојниковој деци и, једном речју, глава царског дома. Ове предрадње, 
обављене брижљиво и препредено, требало је да послуже као увод у што 
је могуће безболнију смену династија на византијском трону. За све то 
време, млади Јован V Палеолог, спутан својом неодраслошћу, није нима- 
ло могао да утиче на збивања која су га се непосредно тицала. Међутим, 
приближавало се време када ће он почети да иступа самостално, понекад 
више, а каткад мање успешно, али у сваком случају на изненађење своје 
околине. 

Пажљивим поступцима, које су одликовале постепеност и одмере- 
ност, уз одсуство пренагљених корака, Јован VI Кантакузин је полако и 
темељно, са дипломатском истанчаношћу и големим стрпљењем градио 
своје планове, процењујући да је у овом случају време на његовој страни. 
Међутим, процене те врсте никада нису могле бити праћене и ваљаном 
поузданошћу, што је био ризик који старији од двојице царева није мо- 
гао да превиди. Очигледно је да је изабрану стратегију наступања пред 

на су и увек су изрицана уз приличан опрез, на начин који дозвољава и друга- 
чија датовања. Поменућемо само нека истраживања: Nicol, Kantakouzenos, 65, 
135-136 изјашњава се за 28. или 29. мај 1347. године; МШег, History, 271 пози- 
вајући се на раније резултате П. Шрајнера као могућност наводи чак три датума: 
24, 27. и 29. мај; Schreiner, Kommentar, 271 предлаже 24. мај, ослања се дакле 
највише на податак из Кратке хронике, али у загради допушта могућност да је 
то било и 28. маја 1347. године. Утисак је, чини се, да је немогуће сасвим сигур- 
но одредити датум венчања Јована V Палеолога и Јелене Кантакузине. Према 
нашем мишљењу у обзир ипак долазе само 24. и 28. мај 1347. године, али тако 
да се ниједном не може дати знатнија предност. Другим речима, како је тешко 
оспорити веродостојност и тачност Нићифора Григоре (28. мај) и Кратке хро- 
нике (24. мај), тако је тешко и одлучно тврдити за било који од ова два датовања 
да је засигурно исправно. У оба случаја се не могу поуздано наћи ваљани раз- 
лози који би ишли сасвим у прилог или пак они који би били против. Сматра- 
мо, с друге стране, да покушај изналажења датума на начин који подразумева 
Да је преписивач начинио грешку и уместо 27 (kz) написао 24 (kd), што у ствари 
и не би морало бити немогуће, ипак припада сфери домишљања и може се оз- 
начити као своЈеврсна методолошка спекулација. Једну такву комбинацију прави 
van Dieten, Gregoras, Ш, 379. 

византијском јавношћу он сматрао најцелисходнијом. Тешко је порећи 
чињеницу да су му предузете мере не само обезбедиле престиж него и 
омогућиле да израсте у неприкосновеног „оца отаџбине”. Додуше, још од 
свргавања Андроника II, у мају 1328. године, Јован Кантакузин је уз Ан- 
дроника III Палеолога фактички одлучивао о судбини Царства. 

Са годинама које су пролазиле, поготово после смрти свог најбољег 
пријатеља, његове су претензије бивале све веће. Јер жеља Јована Кан- 
такузина да за своју породицу обезбеди цариградски престо, коју је врло 
дуго прикривао са више или мање успеха, била је јача од династичких 
осећања и пијетета према Палеолозима. Утисак је, ипак, да је Јовану 
Кантакузину, насупрот особинама које га уздижу до најистакнутије лич- 
ности византијске историје XIV века, недостајала она врста решености 
коју су имали Роман I Лакапин (920-944) или Михаило VIII Палеолог, 
за чијим примерима, у жељи да нешто боље објасне и протумаче, науч- 
ници неретко посежу, унапред свесни свих опасности које оваква упо- 
ређивања неизбежно носе са собом. 596 Времена у којима су живели по- 
бројани василевси тешко су упоредива, али остаје чињеница да се 
Јован VI Кантакузин није усудио на корак, мрачан и пун опасности, који 
је, на пример, направио оснивач династије Палеолога, свирепим осле- 
пљењем малог Јована IV Ласкариса (1258-1261). Сасвим другачије при- 
лике средине XIV столећа чине можда ово поређење унеколико непри- 
мереним, али вероватно не и неодрживим. Све ово помињемо због једне 
занимљиве епизоде коју нам саоппггава сам цар-писац: наводно је Орхан, 
василевсов зет и савезник, препоручио ромејском тасту да свог супар- 
ника Јована V Палеолога једноставно усмрти. У исламском свету се 
на такав чин очито гледало са знатно мање устручавања. Емир је у свом 
предлогу ишао чак дотле да је као испомоћ послао џелата кога је Јован 
Кантакузин, ипак ненаклоњен тако свирепим методама, одмах вратио 
одакле је и дошао. 597 Стари цар се, било је очигледно, приклонио начину 
који је претпостављао поступност у деловању. 

Упркос мерама које је предузео после победе у грађанском рату, по- 
ложај Јована Кантакузина од самог почетка није био баш сасвим сигуран. 


ж Тако, на пример, Успенскии, Историл, 702 помиње да Јован VI Кантакузин није 
имао ону храброст коју је испољио Михаило VIII Палеолог, док је Nicol, Last 
Centuries, 217 склон да аналогију односа између Јована VI Кантакузина и Јова- 
на V Палеолога, одлазећи још дубље у византијску прошлост, потражи у слу- 
чају Романа I Лакапина и Константина VII Порфирогенита (913-959). 

5,7 Ову занимљиву епизоду доноси сам Јован Кантакузин. В. Cant. Ш, 111. Осман- 
лијски владар послао је свог човека, евнуха МерциЈана. Уп. Успенскии, Исто- 
pwt, 721. 

Присталице Ане Савојске и младог цара увек су биле спремне да се у 
погодном тренутку користе гласинама како старији василевс намерава 
да превари Јована V Палеолога, што је заправо било и тачно, и да тако 
подстичу међусобну суревњивост, па и сукобе. С друге стране, Јован VI 
Кантакузин није могао бити потпуно сигуран ни у властитом дому, бу- 
дући да су почеле да расту амбиције његовог најстаријег сина Матије. 
После другог царског крунисања у Цариграду, у мају 1347. године, 
Јован VI је, сагласно правима која су му као василевсу припадала, неко- 
лицини угледника, махом својим блиским рођацима, доделио највише 
дворске титуле. Тако су његови шураци Јован и Манојло Асени постали 
севастократори, 598 зет Нићифор и млађи син Манојло деспоти, 599 док је 
Матија Кантакузин удостојен специјалног звања које је било ниже од 
царског, али зато више од деспотског. 600 

Ово одступање у додељивању највиших звања, изнимка која је 
веома јасно и недвосмислено навештавала одређене амбиције старијег 
цара, морало је да онеспокоји околину Јована V Палеолога, али је, мо- 
жда мимо Кантакузинових предвиђања, било недовољно да утоли Ма- 
тијине жеље. Последице несрећног увођења нове „титуле” Јован Кан- 
такузин је искусио врло брзо. Подстицан од ујака Јована Асена, који је 
своју бунтовну природу исказао још далеке 1335, када је са групом 
истомишљеника ковао заверу против Андроника III Палеолога, 601 Ма- 
тија Кантакузин је, желећи да независно влада једним делом Тракије, у 
јесен 1347. године запретио отвореном побуном. Тренутак је био толи- 
ко озбиљан да је Јован VI најпре послао супругу Ирину, како би поку- 
шала да смири сина, а затим је сам отишао у Дидимотику. Исход овог 
породичног договора предвиђао је да Матија Кантакузин као апанажу 
добије подручја од Дидимотике до предграђа Христопоља, а у ширину 
од обала Егејског мора до града Ксантије. 602 Поменути поседи, сагласно 
василевсовој замисли, требало је да представљају брану према све агре- 


558 Cant. III, 33; Greg. II, 797. Уп. Ферјанчић, Севастократори, 144-145, 186; Miller, 
НШогу, 285; Божилов, Асеневци, 296, 303; van Dieten, Gregoras, III, 383 n. 510. 
5,9 Cant. III, 33. Уп. Ферјанчић, Деспоти, 76, 105; Nicol, Kantakouzenos, 109, 123; 
Miller, History, 285-287. 

600 Cant. III, 33. Уп. Ферјанчић, Деспоти, 13; Максимовић, Политичка улош, 147; 
Nicol, Kantakouzenos, 109-110; Miller, History, 287. 

601 O овој завери било је речи у претходном поглављу. В. н. 333. 

602 Cant. Ш, 47-49; Greg. II, 798-819. Cf. Parisot, Cantacuzene, 223-225; Lemerle, 
Philippes, 200; Острогорски, Серска област, 25-27 (=СД, IV, 464-467); Nicol, 
Kantakouzenos, 110; J. Barker, The Problem of Appanages in Byzantium during the 
Palaiologan period, Byzantina 3 (1971) 111; Максимовић, Апанаже, 133-134; Жи- 
војиновић, Јован V и Јован VI, 127; Виз. извори, 273-274 (Б. Ферјанчић). 

сивнијим нападима српских одреда. Без обзира на ову нимало пријат- 
ну размирицу, Јован Кантакузин ни пре а ни после није одустајао од 
знатно крупнијих планова са својим сином првенцем, али је очигледно 
сматрао да за такве намере још нису сазрели услови. 


Каншакузин и руске земље 

Један од првих корака које је после преузимања престола Јован Кан- 
такузин предузео на спољнополитичком плану тицао се веза са руским 
земљама. Разборитом политиком, коју су одликовали стрпљење и спрем- 
ност да се оде на двор татарских ханова како би се изражавањем покор- 
ности предупредило узнемиравање властитих подручја, тамошњи су се 
владари лагано, али сигурно ослобађали некадашње изразите монголске 
превласти. Тако је 1332. године велики московски кнез Иван I Данилович 
Калита (1325-1341) у Златној Хорди обезбедио признање да је он велики 
кнез над „целом руском земљом”, а тиме и обустављање татарских упада 
у своје области, те стога не треба да чуди да се у једном летопису за 
његову владавину каже да је била „време велике тишине”. 605 Још један 
догађај с почетка његовог кнежевања заслужује посебну пажњу: после 
смрти митрополита Петра (1326), његов наследник Теогност (1327/8- 
1353), иначе Грк, коначно је митрополитску катедру пренео из Владими- 
ра у Москву, која је од тог времена постала како цивилна тако и цркве- 
на престоница Русије. 604 

Политику Ивана I Калите наставио је Симеон Иванович Горди 
(1341-1353), владар који је био у врло пријазним односима са Визан- 
тијским царством. Хрисовуљом из августа 1347. године, коју су потом 
„потврдили” патријарх Исидор и синод, Јован VI Кантакузин је јури- 
сдикцији московског митрополита Теогноста доделио и галицијску ми- 
трополију. 605 У том је акту ромејски василевс назвао Симеона Гордог 


605 Историл СССР, П, Москва 1966, 86-87 (Л. Черепнин). 

т Голубинскии, Историл, 145-147; Obolensky, Byzantium and Moscotv, 39; M. Ти- 
хомиров, Средневековал Москва в XIV-XV веках, Москва 1957, 184-185; 
Tachiaos, Epidraseis, 19; Tinnefeld, Kirchenpolitik, 364-365; Meyendorff, Byzantium 
and Russia, 153 sq. 

605 MM I, № 117 261-263; Dolger, Regesten, V, № 2925 (акт упућен митрополиту Teo- 
гносту). ММ I, № 118 263-265; Dolger, Regesten, V, № 2928 (акт упућен Симеону 
Гордом). ММI, № 119 265-266; Dolger, Regesten, V, № 2929 (акт послат у Галицију). 
Синод цариградске патријаршије је са своје стране потврдио хрисовуљу Јована 

VI Кантакузина према којој је московски митрополит црквени поглавар целе 

Русије. В. ММ I, № 12 267-271; Darrouzes, Regestes, V, № 2291. Уп. Голубинскии, 

„љубазним нећаком царства ми” (целокупна формула којом му се обра- 
тио гласила је: Eugenestate mega гех pases Rosias kai peripothete anepsie tes 
basileias mou куг Бутеоп), 606 што није било без значаја. Велики московски 
кнез, као што је добро знано, послао је немала новчана средства да 6и 
се обновио храм Свете Софије, тешко оштећен у земљотресу у мају 1346. 
године, али су она искоришћена за унајмљивање турских одреда у по- 
тоњим византијским размирицама. 607 И поред очите економске немоћи, 
која је била праћена упадљивим губитком међународног престижа, Цар- 
ство се тешко одрицало своје некадашње улоге у светској историји. Сада 
је, међутим, улогу пресудног арбитра морало да ограничи готово искљу- 
чиво на питања црквене јурисдикције, па и то углавном у односу на 
словенски свет. Стога Јован VI Кантакузин користи прилику да, не без 
задовољства оног који је ипак надмоћан, саопшти Симеону Гордом да је 
царство Ромеја, исто као и света велика црква божја, извор сваке благо- 
частивости и учитељ законодавства и светости. 608 

Уоппгге, везе Византије и руских земаља, које нису остајале само у рав- 
ни политичког и црквеног већ су биле далеко шире и прилично вишезначне 
(притом треба подсетити да су односи ромејског двора и руских кнезова 
били неизмењено пријатељски), морале су - упоредо са нарастањем моћи 
млађег православног савезника - све више добијати на важности. 609 Особи- 
то су, познато је, били јаки културни утицаји Царства, па је тако и грчки 
језик у Русији био много више распрострањен него што се то обично сматра. 

Дошђаји у Трапезунту и Мореји 

Као још један начин да учврсти властите позиције и обезбеди пре- 
стиж рода Кантакузина у односу на Палеологе, што су били његови да- 
лекосежни циљеви, Јовану VI је послужило мешање у трапезунтске при- 
лике. Као легални василевс, он је сада показао знатно веће занимање за 
збивања у понтској царевини него у лето 1341. године, када је требало 
подупрети Ирину, припадницу породице Палеолога. Тренутак је био 


Историн, 158-162; Amman, Kirchengeschichte, 93; Nicol, Kantakouzenos, 66; Tinnefeld, 
Kirchenpolitik, 365-366; Meyendorff, Byzantium and Russia, 155. 

606 MM I, 263. 

607 Greg. III, 198-200. Уп. Острогорски, Историја, 489; Obolensky, Byzantium and 
Moscow, 28; Nicol, Last Centuries, 227. 

608 MM I, 263. 

m B. M. Тихомиров, Россш r и Византил e XIV-XV стопетихх, ЗРВИ 7 (1961) 28 
сл. (= Исторические свнзии России со славннскими странами и Византиеп, 
Москва 1969, 33 сл.). 



184 


Црно сшолеће 


повољан јер владавином остарелог Михаила Великог Комнина нико није 
био особито задовол>ан. Поново читава ствар није могла да прође без 
удела трапезунтске аристократије настањене у Цариграду, међу којом се 
налазио и Јован Лазаропул, потоњи митрополит у престоници понтске 
царевине (1364-1370), који је о Јовану Кантакузину писао са пуно ува- 
жавања. 610 У овом се случају први пут осећа непосредна иницијатива 
византијског цара, док се у ранијим приликама њихова улога сводила на 
давање неке врсте благослова за смену на престолу друге грчке државе. 

Успешно изведеним превратом, 13. децембра 1349. године, на трон у 
Трапезунту доведен је Алексије III Велики Комнин (1349-1390), син цара 
Василија, док је Михаило био свргнут, приморан да прими монашки постриг 
и, наравно, послат у Цариград. 611 Тиме је био остварен само први део зами- 
сли Јована VI Кантакузина, а непуне две године доцније и други део. У 
Трапезунту су се 28. септембра 1351. године венчали Алексије III и Канта- 
кузинова рођака Теодора. 612 Детињи узраст младенаца, младожења је имао 
дванаест а млада једанаест година, могао је да јемчи уплив цариградске 
владе на догађаје у црноморској царевини. Овај брак, нема сумње, предста- 
вљао је не само политички успех Јована VI него и значајан корак у припре- 
мању услова да се род Кантакузина устоличи на цариградском престолу. 

Ако се византијско мешање у збивања у Трапезунту може означити 
као успех Ромеја и, посебице, Јована VI Кантакузина, што је оно у сваком 
случају и било, онда се одлазак деспота Манојла Кантакузина у Мореју 
мора сматрати правим тријумфом василевсове политичке далековидости 
и једном од оних одлука које коренито мењају историјске токове. Јер, 
догодило се да је Пелопонез, некада умногоме средиште античког света, 
а потом вековима сасвим безначајна провинцијска забит Царства, у за- 
вршном столећу византијске историје израстао у најполетнији део ро- 
мејске државе и последњи бастион хеленизма. Премда је својевремено, 
негде уочи почетка грађанског рата између два Андроника, избегао да 
постане намесник у Мореји, Јован VI није превидео значај овог подручја 
и правилно је наслутио његове потенцијале. 613 Још средином XTV столећа. 


610 А. Пападопуло-Керамевс, Сборник источников по истории Трапезундскоп им- 
nepuu, I, Санкт-Петербург 1897 (reprint: Amsterdam 1965), 135. 

611 Panaret. 69. С£ Chrysanthos, Ekklesia, 244; Карпов, Трапезунд и Константино- 
nom, 89. 

612 Panaret. 69-70. Теодора је била кћи Нићифора Кантакузина, који је по свој 
прилици био брат од стрица Јована VI. О Нићифору и Теодори в. Nicol, 
Kantakouzenos, Nos 34-35, 141-146. 

613 О томе је већ било речи на почетку првог одељка у претходном поглављу. В. 
н. 61. Такође в. Медведев, Мистра, 25-26. 

поседујући само југоисточни мали део полуострва, Византинци су мо- 
рали да се боре са суседним Латинима и непрестаним упадима турских 
пирата. Мистра, не без разлога названа и византијска Помпеја, 614 град 
којем је 1249. године на стеновитим обронцима Тајгета и надомак древне 
Спарте темеље ударио ахајски кнез Виљем II Вилардуен (1246-1278), била 
је нека врста престонице тамошњих ромејских поседа. 615 

Главна лука и не мање значајна тврђава била је Монемвасија, „Ги- 
бралтар Грчке”, како помало бомбастично, али не и без ваљаних аргуме- 
ната називају ову утврду на југоистоку Мореје. 616 Наименован од оца, 
25. октобра 1349. године у Мистру је стигао деспот Манојло Кантакузин, 
тада отприлике двадесеттрогодишњак. 617 Жеља је Јована VI Кантакузина 
била не само да се среде тамошње хаотичне прилике, како је сам обра- 
зложио ову своју одлуку, него и да се на Пелопонезу учврсти његова 
породица, 618 управо онако како ће покушати неколико година касније са 

614 Р. Kanellopoulos, Mistra, das byzantinische Pompeji , Munchen 1962. 

6,5 O прошлости Мистре постоји релативно обимна литература. Поред рада на- 
веденог у претходној напомени, упућујемо на важнија истраживања: Zaky- 
thinos, Despotat, I, 13 sq.; Медведев, Mucmpa, 9 н. 14 где је дат потпунији списак 
релевантних студија; S. Runciman, Mistra. Byzantine Capital of the Peloponnese, 
London 1980, 28 sq. 

616 За разлику од Мистре, литература о Монемвасији знатно је мања (притом свесно 
изостављамо опште радове). Сувише је уошптен и сажет познати чланак који је 
написао W. МШег, Monemvasia during the Frankish Period (1204-1540), The Joumal 
of Hellenic Studies 28 (1907) 229-241, 300-301 (= Essays, 231-245). C друге стране, 
књига W. Elliot, Monemvasia. The Gibraltar of Greece, London 1971, више je налик 
неком пристојном бедекеру него студији ваљане научне вредности. О овоме 
граду такође в. V. Hrochova, Byzantska mesta ve 13.-15. stoleti. Ptispivek k sidelni 
topografii stfedovekeho fecka (Acta Universitatis Carolinae. Philosophica et Historica, 
Monographia 20), Praha 1967, 64 sq.; H. Kailigas, Byzantine Monemvasta. The Sources, 
Monemvasia 1990, 117-156 (за раздобље које нас занима), 269-283 (где је дата 
веома подробна библиографија). Такође в. Р. Sdireiner, Ein Prostagma Andronikos, 
III. fiir die Monembasioten in Pegai (1328) und das gefalschte Chrysobull Andronikos’ 
ll.fuir die Monembasioten im byzantinischen Reich, jOB 27 (1978) 203-228; idem, 
Paratereseis dia ta pronomia tes Monembasias, Praktika B Diethnous Synedriou 
Peloponnesiakon Spoudon A (1981-1982), 160-166; Lj. Maksimovic, He Monembasia 
kai he koinoniko-oikonomike fysiognomia tes byzantines poles kata ten epohe ton 
Palaiologon, Byzantinai Meletai B, Athina 1989, 92-115. 

617 Cant. III, 85; Kleinchroniken 243 № 7. Наименовање Манојла Кантакузина за 
намесника у Мореји региструју многобројни истраживачи. Навешћемо само 
неке од њих: Zakythinos, Despotat, I, 95 sq.; Setton, Catalan Domination, 65; 
Ферјанчић, Деспоти, 106-109; Nicol, Kantakouzenos, 123; Bon, La Moree franque, 
222; Медведев, Mucmpa, 26; Максимовић, Апанаже, 135-136; МШег, History, 367- 
369; Schreiner, Kommentar, 275-276. 

6,8 Овакав, свакако исправан закључак доноси Медведев, Mucmpa, 27. Он, додуше, 
упозорава да сам Јован Кантакузин (Cant. III, 85) пише да је послао сина Ма- 

најстаријим сином Матијом у Цариграду. Показало се сасвим јасно да је 
средњи син Јована VI, Манојло, исказао знатно више државничких спо- 
собности од Матије, кога је отац, као старијег, својски подржавао, на- 
стојећи да му обезбеди византијски престо. 

Одмах по доласку у Мистру, где је приспео са супругом Изабелом од 
Лузињана, 61 ’ Манојло Кантакузин морао је да се суочи са великим поте- 
шкоћама. Како би предупредио честе и опасне нападе турских гусара, који 
су представљали праву напаст за тамошњи ромејски живаљ, он се одважио 
на изградњу сопствене флоте. 620 У недостатку новца, без илузија да му 
Цариград може помоћи, Манојло Кантакузин је прибегао једином могућ- 
ном, иако непопуларном начину сакупљања потребних средстава - затра- 
жио је финансијску помоћ тамошњих грчких архоната, што је довело до 
отворене побуне, која је запретила да на самом почетку осујети све њего- 
ве амбициозне планове. Међутим, вештим маневром својих не тако мно- 
гобројних војника, деспот је убрзо сузбио све покушаје побуњеника и тако 
укротио непослушне великаше. 621 Током своје владе у Мореји, која је 
потрајала нешто више од три деценије, од 1349. до смрти 1380. године, а 
о којој, нажалост, нема довољно сачуваних изворних података, Манојло 
Кантакузин је силно уздигао ову византијску оазу окружену латинским 
поседима и тако започео економски и културни процват који је нарочито 
дошао до изражаја у XV веку. Све се то одвијало уз лабаву, боље рећи 
никакву везу са матицом у Цариграду, па је византијска Мореја живела 
својим посебним животом као држава за себе. 

нојла на Пелопонез да би средио тамошње хаотичне прилике, али пуно пове- 
рење поклања Макарију Мелисину (Pseudo-Phrantzes, 182), премда знатно 
каснијем аутору, који сасвим одређено каже да је василевс то урадио како би 
целокупна власт потом по наслеђу са Манојла Кантакузина прешла и на њего- 
ве синове. 

Она је била кћи Гија од Лузињана, који је по оцу био унук Хуга III, владара 
Кипра (1267-1284) и Јерусалима (1269-1284), а по мајци унук јерменског краља 
Лава III (1269-1289). Мајка Гија од Лузињана, ваља подсетити, била је сестра 
Марије Ксеније, жене Михаила IX и мајке Андроника III Палеолога. Из другог 
брака Гија од Лузињана, у коме Је био са Сиргијановом ћерком, потицала је 
кћи Изабела. О њој в. D. Zakythinos, Une princesse fran^aise a la cour de Mistra 
au XIVe siecle, Isabelle de Lusignan Cantacuzene, Revue des etudes grecques 49 
(1936) 62-76; Binon, Guy d’Armenie, 126 sq.; V. Nerantzi-Varmazi, Syrges 
Nlelenouzias, arhon Serron 1341-1342, Byzantina 10 (1980) 195-202; van Dieten, 
Gregoras, Ш, 273 n. 122. 

620 Cant. Ш, 87. Cf. Zakythinos, Despotat, I, 98; Matschke, Fortschritt und Reaktion, 
203; Медведев, Mucmpa, 27-28. Ahrweiler, Вугапсе et la mer, не региструје ове 
податке. 

621 Cant. Ш, 88. Cf. Zakythinos, Despotat, I, 99; Nicol, Kantakouzenos, 123; Медведев, 
Mucmpa, 28; Miller, History, 370. 

Односи с Бушрском 

На прагу османлијске најезде према европским поседима, надирања 
које је представљало животну опасност за све три хришћанске државе 
(због положаја биле су прве на удару), њихове међусобне односе није 
одликовала слога. Непрестане размирице и бреме нерешених унутра- 
шњих проблема, што је углавном важило за Византију и Бугарску, биле 
су знак очигледне неспремности пред одлучујућим догађајима. Истини 
за вољу, везе између Цариграда и Трнова средином XIV столећа нису 
биле нарочито интензивне, будући да је у средишту занимања ромејске 
владе ипак био Стефан Душан. Бугарска држава, нагрижена тешко зале- 
чивом болешћу феудалног растакања, углавном се бавила сопственим 
стварима и само је покаткад учествовала у међународним збивањима, 
најчешће турским упадима у Тракију. 

До крупних збивања из 1352. године бележимо само два значајнија 
догађаја из византијско-бугарских односа. Први се тицао похода који је 
у касно пролеће и лето 1348. године против непокорног великаша До- 
бротице водио Јован VI Кантакузин. Реч је о бољару који је пред сам 
крај грађанског рата у Византији стао на страну Ане Савојске и био 
ожењен угледном ромејском невестом. Извесно време је провео у Цари- 
граду, а онда одбивши да се покори угрожавао византијске градове на 
западној црноморској обали. 622 Мада га је не само победио него и заро- 
био, Јован VI је, вероватно рачунајући да му бугарски магнат у неком 
тренутку може добро послужити против Јована Александра, поступио 
врло благонаклоно, па је Добротица и даље владао својим поседима из- 
међу доњег Дунава и обала Понта. 623 


622 О Добротици, који је каскије добио достојанство деспота, в. Ферјанчић, Деспоти, 
150-153. Уопште о односима између Византије и Бугарске у овим годинама в. 
Флоринскии, Славнне и Византил, I, 96 сл: Д. Ангелов, Бглгаро-византипските 
отношени« npu царуването на Иван-Александгр. Tpemu nepuod 1347-1352, Воен- 
ноисторически сборник 44 (1976) 19-33; L Jonćev, Die politischen Beziehungen 
zwischen den Balkanstaaten um die МШе des 14. Jh. (1347-1362) nach der „Historia ” von 
Johannes Kantakuzenos, Etudes historiques 8 (1978) 123-140; A Carile, Giovanni VI 
Catacuzeno e la Bulgaria, АШ del 8° Congresso intemazionale di studi sull'alto raedioevo, 
Spoleto 3-6 novembre 1981, Spoleto 1983,41-58; Иончев, Взаимоотношении, 178 сл. 
Поход који је Јован VI Кантакузин водио против Добротице раније се датовао у 
лето 1347. године, а таква се хронологија може срести у неким релативно новијим 
радовима. В. Историл на Бгпгарил, III, 345 (Д. Ангелов). Међутим, Nicol, 
Kantakouzenos, 69 и нарочито подробно Miller, History, 322-323, који су помно 
проучавали хронологију почетних година царевања Јована VI Кантакузина, 
убедљиво показују да је до кампање дошло у лето 1348. године. 

625 Cant. Ш, 62-63. Уп. Историх на Бгпгарин, III, 345 (Д. Ангелов). 




Други догађај се односио на Кантакузинов покушај да 1351. годи- 
не приволи трновског цара да финансијски помогне издржавање ви- 
зантијске флоте. Претходно се Јован Александар жалио василевсу да 
његови савезници Турци пустоше бугарске области, па је овај похитао 
да се оправда (изговор за позивање исламских ратника, по цару-писцу, 
било је вероломство Стефана Душана) и изађе с предлогом о новчаној 
помоћи после које би византијско бродовље, наводно, сталним крста- 
рењем дуж Хелеспонта осујетило све варварске акције из Мале Азије. 621 
Овај покушај је на нарочит начин одјекнуо у анонимној бугарској хро- 
ници из XV века. Када су у Трнову чули шта се од њих тражи, бележи 
непознати састављач, са подсмехом и прекором су се обрушили на Грке; 
не само да су их обасули увредама него су их псовали и напослетку 
испратили празних руку. 625 Сазнавши то, Јован Кантакузин се много 
расрдио, па је послао емисаре међу Србе. Међутим, византијско по- 
сланство је и у Србији доживело истоветан дочек као и на бугарском 
двору. Пошто су саслушали изасланике, Срби су их такође исмејали, и 
испсовали и отпустили необављена посла. 626 После овог неуспешног 
подухвата Јован VI Кантакузин поново је испратио посланике у Бугар- 
ску и Србију и тамошњим владарима указао на неумесно омаловажа- 
вање османлијске опасности. Он им је наводно поручио: „Нисте желе- 
ли да нам помогнете и због тога ћете се касније кајати!” 627 Ипак, ова 
примедба није произвела неки нарочит утисак ни на Србе ни на Буга- 
ре. Напротив, они су у Цариград упутили самоуверену изјаву: „Када 
Турци крег - на нас, ми ћемо се бранити од њих!" 628 

Како било, предлог византијске стране није дочекао своје остварење, 
а већ следеће 1352. године Јован VI Кантакузин, с једне, и Јован Алек- 
сандар и Стефан Душан, с друге стране, нашли су се у супротним табо- 
рима у збивањима која су имала далекосежан значај за судбину хришћан- 
ских земаља на Балканском полуострву. 

Црна смрт 

Праву пустош оставила је не само у ВизантиЈском царству него и на 
читавом европском континенту, а и по бескрајним пространствима Азије, 
не поштедевши ни северне делове Африке, епидемија куге која је остала 
упамћена под застрашујућим именом Црна смрт. Њена се појава с пуно 
разлога везује за азијске степе, где се међу дивљим глодарима налазило не- 
прекидно станиште инфекције, а процењује се да је озбиљне размере у цен- 
тралној Азији досегла већ 1331. односно 1332. тодине. 629 Одатле се ширила 
како на исток, захвативши Кину и Индију, тако и на запад, према Персији, 
Криму и подручју медитеранског света, следећи, како се то обично дешава- 
ло, караванске путеве. Хитрина са којом се распростирала, уз огромну смрт- 
ност, морала је у средњовековном човеку пробудити исконски страх и 
осећање беспомоћности пред стихијом која се није могла зауставити. Годи- 
не 1346. погодила је Крим, остављајући наводно чак осамдесет и пет хиља- 
да жртава, 630 а управо у то време Џанибегови татарски одреди безуспешно 
су опседали важну ђеновљанску колонију Кафу, и због недостатка снаге 
(опсада је већ трајала неколико година) прибегли су једном од свирепих 
средстава средњовековног биолошког рата - бацачким су справама окуже- 
на тела убацивали у тврђаву. 631 А онда се италијанским трговачким бродо- 
вима ова болест великом брзином проширила по читавом Средоземљу. 

Већ у пролеће 1347. била је у Цариграду, септембра исте године у 
Трапезунту, као и у Месини и Александрији, потом је 1348. захватила 
Венецију (Јануара), Кипар, Тунис, Марсељ, ШпаниЈу и Париз (Јуна), затим 
1349. Лондон и наЈзад допрла чак до Москве, где јој Је 26. априла 1353. 
подлегао и велики кнез и ромејски доброчинитељ Симеон Горди. 632 ОваЈ 


629 Dols, Black Death, 35, 38, 40. 

630 Vernadsky, Mongols and Russia , 204-205. 

631 O томе пише и Greg. II, 797; B. Скржинскаа, Петрарка, 250; МШег, Historv, 305; 
Dols, Black Death, 52-53. 

632 Nicol, Last Centuries, 224-225; Dols, Black Death, 54-60 (в. такође и прегледну 
мапу коју овај аутор доноси на 36. страници, а на којој се може пратити зра- 
касто ширеае пандемије); Голубинскии, Историа, 170, 176-177 (где се упозо- 
рава на смрт митрополита Теогноста, која временски коинцидира са смрћу 

сажети али зато не маље ужасни итинерер Црне смрти, из кога се види 
Да је, попримивши сва обележја најгоре пандемије, прокрстарила читаву 
Европу, наговештава да је и морталитет ове пошасти - била је то једна 
од две највеће куге у средњем веку 633 - морао бити знатан. Према неким 
проценама, које се могу сматрати прилично реалним, верује се да је у 
периоду од 1348. до 1350. године на европском континенту од куге по- 
страдала једна трећина укупног становништва. 634 

Међутим, о погубном учинку Црне смрти у Византији није се сачу- 
вало много изворних вести, а и оне се углавном односе на Цариград. 
Наступила је већ прве године владавине Јована VI Кантакузина, дакле у 
време када су житељи Царства још увек били под туробним утиском тек 
окончаног грађанског рата и притиснути свеопштом депресијом. Извештај 
Нићифора Григоре о Црној смрти се може сматрати прилично језгровитим, 
Док је опис који даје цар-писац налик на онај Тукидидов о куги у Атини 
из Перикловог времена. 635 Међутим, свакако се мора прогласити претера- 
ним податак једног западног извора да је чак осам деветина цариградског 



s, ЈОВ 2! 

живља нашло смрт у овом помору. 636 Зна се да је тада и Јован VI Канта- 
кузин доживео породичну трагедију, будући да је 1347. и најмлађи од ње- 
гове тројице синова, Андроник, дечак од тринаест година умро. 637 Међу- 
тим, врло је мало познато како су прошли остали византијски градови и 
области кроз које је куга протутњала на свом смртоносном путу ка запа- 
ду. Верује се, додуше, да је становништво Тракије и Македоније било при- 
лично десетковано, што је доцније знатно олакшало Османлијама продор 
У ове области. 658 Поразне последице Црне смрти у Византији, о којима у 
недостатку правих и подробних података можемо ипак само да слутимо 

- уз још незалечене ране које је изазвао недавно окончани грађански рат 

- бациле су Царство у безнађе, а Јовану VI Кантакузину донеле ново бре- 
ме тешкоћа. Када се овим новим додају и претходно нагомилани и углав- 
ном врло сложени проблеми који су се тицали спољне политике као и они 
везани за унутрашње потешкоће, намах постаје јасно са каквим се невоља- 
ма морао подухватити старији цар и човек који је себе жарко желео да 
види у улози спасиоца Византије. Међутим, Јован VI Кантакузин није био 
од оних који су се лако поколебали. 


Неирилике на мору 

У овим годинама у знатној су се мери искомпликовали односи између 
Византије и италијанских поморских република и, што је по Ромеје било 
најгоре, углавном захваљујући трвењима Венеције и Ђенове. 639 Испаштања 
Византинаца због размирица лигуријске и јадранске републике већ су по- 
чињала да бивају нешто уобичајено, па је отуда сасвим разумљив био 
негативан став главних ромејских извора према латинским такмацима. 


181-193 (= Epidosis. Gesammelte Schriften zur byzantinischen Geistes- und 
Kulturgeschichte, Munchen 1989). 

as Остало je записано: Cives tunc mortui sunt in Constantinopoli ех novem personis 
octo. B. Chronicon Estense Marchionum Estensium. ed. L. A. Muratori, Rerum 
Italicarum Scriptores XV (Milano 1729), col. 448 /= Chronicon Estense (fasc. 2, t. 
XV, parte III), ed. N. Zanichelli, Bologna 1937, 160/. Уп. Острогорски, Историја, 
489 н. 7; Nicol, Byzantium and Venice, 265. 

637 O њему в. Nicol, Kantakouzenos, № 26; PLP 5 (1981) № 10954. 

“ Nicol, Last Centuries, 225 подсећа да историчари Турског царства истичу да је 
депопулација Тракије и Македоније помогла османлијском продору у ове об- 
ласти, али не пропушта да напомене да они не објашњавају како су ТУрци 
остали имуни на ову опаку болест. 

6М Сажету али врло прегледну раотраву о односима између Византије, Венеције 
и Ђенове у широком временском луку од XI до XV столећа објавио ie Ј. Gffl, 
Venice, Genoa and Byzantium, BF 10 (1985) 57-73. 

Неоспорна превласт Тјеновљана и Млечана на мору умногоме је поткре- 
сала крила Царству и довела га не само у неравноправан него и потпуно 
подређен положај. Управо је таласократија италијанских република, праће- 
на осећањем сопствене немоћи на мору, највише иритирала Ромеје. Све- 
дочанства двојице савременика, сликовита и изречена врло отворено, 
иначе веома позната и често навођена у литератури, јасно одражавају 
византијски став, одбојан и испуњен нетрпељивошћу. Јован Кантакузин 
је забележио да Тјеновљани имају жељу да господаре морем и, као да оно 
припада само њима, не допуштају пловидбу Ромејима, док Нићифор Гри- 
гора тим истим ђеновљанима такође приписује да су заокупљени само 
једном мишљу - како да захвате хегемонију над читавим морем. 640 

Зато и не би требало да чуди грозничаво настојање Јована VI Кан- 
такузина да на било који начин покуша да истргне Византију из непријат- 
ног стиска латинских поморских сила. Да би то постигао, он се одлучио 
на можда једини прави корак у датој ситуацији, али корак који је био 
скопчан са немалим ризиком - решио је да изгради нову византијску 
флоту. Показало се, међутим, да је у временима каква су била на самом 
измаку прве половине XIV столећа овакав подухват морао да понесе 
обележја сизифовског посла. У условима општег сиромашења и готово 
пресахлог родољубља, обраћање поданицима, па и оним најимућнијим, 
могло је имати само ограничене домете. Зато је василевс, осим скупљања 
пореза за изградњу флоте, предузео додатне мере: свесно ризикујући нова 
заоштравања са Тјеновљанима, повећао је царине на италијанску робу, а 
снизио за домаћу са 10 на 2 процента. 641 

Потребу за изградњом флоте наметала је и свакодневица јер се тада, 
почевши од краја лета 1348. године, Царство налазило у сукобу са Гала- 
том. Одбијање Византинаца да уступе Тјеновљанима узвишење иза се- 
верних зидина Цариграда довело је до низа инцидената. Користећи од- 
сутност Јована Кантакузина, који је болестан боравио у Дидимотици, 
житељи Галате су спалили неке куће уз бедеме престонице и тешко оште- 


“° Cant. III, 69: Greg. III, 41, 194. Balard, La Romanie genoise, II, 501 узео je ове 
опаске знаменитих византијских историчара као мото једног великог поглавља 
своје студије. 

6,1 Dolger, Regesten, V, № 2945. Уп. Флоринскии, Андроник Младшип, 13; Zakythinos, 
Crise, 94-95; Историл Византии, 1П, 153-154 (Г. Литаврин), где се упозорава 
да је економски значај ових повластица ипак био умањен будући да су усту- 
пане манастирима и крупним феудалним поседницима. Упркос свему, сакупље- 
но је педесет хиљада перпера за изградњу флоте (Cant Ш, 80). Уопште о по- 
литици Јована VI Кантакузина у овим годинама в. Е. Frances, Quelques aspects 
de la politique de Jean Cantacuzene, Rivista di studi bizantini e neoellenici, n. s. 5 
(1968) 167-176 (посебно 174 sq.). 

тили бродоградилиште где је била у току изградња новог ромејског бро- 
довља. Међутим, на велико изненађење Тјеновљана, било им је узвраће- 
но правом мером, па су Византинци спалили њихово складиште робе и 
помоћу бацачких справа камењем бомбардовали Галату, чији су станов- 
ници ипак успели да заузму узвишење и хитро саграде тврђаву. Околност 
Д а су латински бродови контролисали целокупну пловидбу наметала је 
Царству додатне невоље: дрвна грађа за пловила морала је из Тракије 
бити допремана у Цариград сувоземним путевима. 642 

Озбиљност ситуације присилила је још неопорављеног Јована VI 
Кантакузина да већ 1. октобра 1348. године похита из Дидимотике у 
Цариград и у атмосфери узлета патриотског духа, а пред претњом која 
је угрожавала виталне интересе државе, сазове „народну скупштину”. 643 
Зима 1348-1349. протекла је у непрекидној напетости коју су неуспешни 
покушаји измирења само повећавали, а у марту 1349. године уследио је 
коначни обрачун. Нова ромејска флота, изграђена с толико напрезања и 
не мање очекивања да ће Царство на мору повратити давно изгубљену 
равнотежу, претрпела је праву „хаварију” у бици против ђеновљанских 
бродова. 644 Невична посада - некад готово ненадмашна вештина Ромеја 

у поморским окршајима била је готово заборављена - није била у стању 
да се озбиљније супротстави надмоћним латинским ратницима. Мир, 
склопљен под условима који се могу означити као врло повољни за ца- 
риградску владу, могао је само умерено да утеши Јована VI Кантакузи- 
на. 645 Док су ТЈеновљани, пловећи по Босфору, отворено исмевали васи- 
левса, много је више болела горка истина да је неславно пропао последњи 
покушај Византије да изгради сопствену флоту. 646 Њена немоћ на мору, 
и раније потпуно очита, постала је још већа. 

Убрзо је Јован VI Кантакузин поново морао да води врло деликатне 
преговоре са ТЈеновљанима будући да није желео да се одрекне Хиоса, ос- 
трва које је у лето 1346. године, користећи се несређеним приликама у Цар- 
ству, освојио Симоно Вињози. У пролеће 1349. године василевс је послао 
емисаре у лигуријску републику, који је требало да њеног поглавара ТЈованија 
ди Мурту и сенат приволе да врате Византији пређашњи посед, уз подсећање 
да су га запосели противно важећим споразумима двеју страна. 647 "ђеновља- 
ни су били вољни да изађу у сусрет ромејским захтевима - на преговоре са 

Пелагонијски. Овај извор је публиковао А. Heisenberg, Kaiser Johannes Batatzes 
der Barmherzige. Eine mittelgriechische Legende, BZ 14 (1905) 160-233 (текст изво- 
P a 193-233, a алузија на ромејски пораз на мору 228-229). Међутим, издавач 
је веровао да се то односи на знамениту битку која се збила 13. фебруара 1352. 

царем упућени су један патрициј, Антаро Пинели, и један из редова попу- 
лара, Јакобо Ерминио - али су упозорили цариградску владу да, сагласно 
са уговором ратификованим између републике, с једне, и Симона Вишма 
и његових латинских савезника у освајању Хиоса, с друге стране, немају 
ексклузивно право на ово богато егејско острво. 648 Ипак, пренебрегнувпш 
поменути уговор, склопили су нови који је подразумевао ставл>ање ван сна- 
ге оног претходног. Било је предвиђено да такозвани „махонези” (Симон 
Вињози и круг бродовласника основали су властиту компанију) као врховног 
господара не признају Ђенову него Византију, да се на острву помињу име- 
на двојице царева и на бедемима града вијори ромејска застава, а заузврат 
да убиру приходе из града Хиоса (не као по претходном уговору са скоро 
Целе територије) у периоду од десет година. 649 

Незадовољни новим споразумом, што се могло и очекивати, Симон 
Вињози и његови партнери одбили су да му се повинују и били су спрем- 
ни да запрете и ратом. 650 Руковођена својим интересима, а у бојазни да 
се прилично снажна хиоска компанија не окрене против ње, ТЈенова је 
избегла даља заоштравања која би могла прерасти у несугласице са опа- 
сним и тешко предвидивим последицама. На тај је начин читав подухват 
Јована VI Кантакузина, покренут са жељом да се поврати Хиос, доспео 
на мртву тачку. За утеху, ипак, Ромејима је пошло за руком да поврате 
Стару Фокеју, где је за управника био наименован Лав Калотет, некада- 
шњи намесник Хиоса. 651 Упркос неуспеху да поврати значајно острво, 

648 Cant. III, 81. 

644 До склапања уговора између ТЈенове и новостворене компаније на Хиосу дошло 
је 26. фебруара 1347, а разлог је била немогућност лигуријске републике да 
немалом свотом новца плати трошкове експедиције против острва у лето пре- 
тходне године. Стога је споразумом било предвиђено да дуг буде враћен, на- 
Равно, уз интерес, у року од двадесет година, док 6и компанији припадао сав 
приход са острва, осим оног који се убирао у граду Хиосу и у обе Фокеје. В. 
Argenti, Occupation of Chios, П, 48-55 (текст утовора); ibid. I, 107-116 (анализа 
појединих клаузула); МШег, Chios, 135-136. С друге стране, нови договор TJe- 
нове и Византије био је неповољнији за компанију ограничивши јој скупљање 
и убирање пореза само на град Хиос, па чак и то уз обавезу годишњег плаћања 
василевсу дванаест хиљада перпера. В. Cant. 1П, 82 sq. Cf. Jorga, Latins et Grecs, 
203; Nicol, Last Centuries, 234; МШег, НШогу, 363-364; Balard, La Romanie genoise, 
125. Посебно в. P. Argenti, The Mahona of the Giustiniani, BF 6 (1979) 1-35 

650 Cant. П1, 83. Cf. МШег, Chios, 136-137. 

651 Још у време ђеновљанског поседања Хиоса, у касно лето 1346. године, визан- 
тијски намесник Јован Џивос је колаборирао са Симоном Вињозијем, који му 
је обећао важно место у управи над Старом Фокејом. Међутим, када су запо- 
чели преговори између Јована VI Кантакузина и Тјенове, ова) вешти Ромеј, 
предосећајући да би могло доћи до промене снага, понудио је своју помоћ цару 
са предлогом да се нападом поврати Хиос. ВеруЈући да се то може постићи и 





196 


Црно сшолеће 


василевс се није мирио са том чињеницом и вребао је прилику да поно- 
во оживи старе планове. Тако је потписивањем савеза са Венецијом, у 
мају 1351. године, било предвиђено да у случају победе над Ђеновљани- 
ма спорна територија Хиоса припадне Византији. 652 Међутим, лигуријска 
република је одолела и на тај начин распршила сва ромејска надања, па 
је острво остало у њеном поседу још више од два столећа, док га 1566. 
године нису преотели Турци. 


Каншакузин и Авињон 

У спољној политици Јована VI Кантакузина важно место, наравно, 
заузимали су односи са папством, тачније преговори око склапања 
уније, питање које је било константна веза Византије и Запада током 
два последња столећа ромејске историје. О размени мишљења са Кли- 
ментом VI извештава сам цар-писац, додуше помало пристрасно, како 
он већ то уме, али су сачувани и поједини документи који нам омо- 
гућавају да на прави начин сагледамо след догађаја. Мора се признати 
да је у тим преговорима иницијатива била на страни василевса, док се 
папа држао помало уздржано, можда због чињенице да је донедавно 
цар био тек узурпатор или због његових надалеко знаних добрих веза 
са Турцима, поготово са Орханом који му је био и зет. Посебно је Јован 
VI Кантакузин настојао да своје схватање уније пренесе римском ду- 
ховнику Бартоломеју, ранијем викару латинског патријарха који је, као 
папски нунције, већ боравио на двору Ане Савојске. 653 Осим добре 
воље, византијски цар је био спреман да иступи са сасвим одређеним 
предлозима о чему је водио разговоре, од 1. септембра до 9. октобра 
1347. године, са Бартоломејом и тројицом својих изасланика које је 
намеравао да пошаље у Авињон. 


дипломатским средствима цар је одбио такву понуду, па је Јован Џивос сам 
кренуо на острво и упркос почетном успеху погинуо не остваривши своју 
намеру. Ипак, грчке су трупе повратиле Стару Фокеју и, одбивши да се покоре 

хиоској компанији, затражили наименовање управника из Цариграда. Јован VI 

Кантакузин послао им је свог старог пријатеља који је потицао са Хиоса и пре 
Јована Џивоса био тамошњи намесник у царево име. В. Cant. III, 83-84. Cf. 
Кугпз, Cantacuzenus and Genoese, 47-48; МШег, Chios, 137-138. 

652 O споразуму између Млечана и цариградске владе биће више речи у даљем 
тексту. 

653 О Бартоломеју в. Loenertz, Ambassadeurs, 189-190 (= ВугапЧпа et Franco-Graeca, 
I, 295-297); PLP 2 (1977) № 2235. Када je Јован VI Кантакузин ушао у Цариград, 
у фебруару 1347. године, он се већ налазио у престоници. Cf. МШег, Historv, 
251 n. 19. 

У жељи да на Западу разбије могућу фаму о себи као узурпатору 
против легитимне династије Палеолога и савезнику османлијских невер- 
ника, Јован VI Кантакузин је уверавао Климента VI како је готов да 
посебном хрисовуљом призна примат и универзалност римске цркве 
(recognoscens primatum et universalitatem romanae ecclesiae), наравно, уз 
сагласност Јована V Палеолога, и да покаже исту послушност према папи 
као и француски краљ, да Царство уједини са Светом столицом и рим- 
ском црквом као што је то учинило и француско краљевство (ово по- 
ређење, наш је утисак, ни у ком случају се не би могло сматрати произ- 
вољним или случајним). Византијски цар је такође понудио да учествује 
у кампањи против неверника на чијем би се челу лично појавио, додајући 
да је спреман да у случају похода већих размера поведе петнаест до два- 
десет хиљада људи, а уколико би експедиција била мања - четири хиља- 
де. Што се тиче уније, предложио је Цариград као место одржавања 
великог црквеног сабора на коме би се све решило у равноправним ус- 
ловима и без било каквог политичког утицаја - у питању религијских 
распри између Истока и Запада Јован VI Кантакузин није попуштао и 
непоколебљиво се залагао за часно место православља - а као резервна 
места сабора истакао је Негропонт, односно Родос. Захтевао је и финан- 
сијску подршку за трошкове доласка источних патријараха и осталих 
учесника, а такође помоћ за одржавање реда на византијским границама, 
како би Царство имало одрешене руке за расправу о црквеном уједињењу. 
И, напослетку, тражио је да Климент VI посредује код Стефана Душана 
да врати ромејској држави окупиране области. 

Писмо са овим садржајем носило је датум 22. септембра 1347, 654 а 
нешто касније, можда у новембру исте године, цареви емисари Георгије 
Спанопул, Никола Сигерис и француски витез Францис де Пертуи кре- 
нули су према Авињону. Кроз Милано су прошли 10. фебруара 1348, а 
5. март носи документ, нека врста меморандума који верно понавља пре- 
тходне предлоге и захтеве, предочен поглавару римокатоличке цркве. 655 
Папа је већ 15. априла 1348. учтиво али крајње сажето известио цара да 
је примио његове изасланике, који су му пренели замисли византијске 


551 Сви побројани предлози које је византијска страна предочила папи садржани 
су у документу који Је публиковао Loenertz, Ambassadeurs, 180-184 (= Byzantina 
et Franco-Graeca, I, 287-290). Cf. Lemerle, Aydin, 225; Nicol, Council, 82-83; 
Crusades, III, 63-64 (D. Geanakoplos); Setton, Рарасу and Levant, 213-214; Gffl, 
Byzantium and Рарасу, 205-206. 

655 Loenertz, Ambassadeurs, 186-188 (= Byzantina et Franco-Graeca, I, 292-294). Cf. 
Nicol, Council, 83; Setton, Рарасу and Levant, 213 n. 103. Такође в. Катанскии, 
Историл попиток, 214. 

стране. 654 Међутим, мимо василевсових жеља и предвиђања, на прави 
одговор папске курије морало се сачекати готово две године - поузданост 
и хронолошка неспорност сачуваних докумената потпуно дискредитују 
покушај Јована VI Кантакузина да читаву ствар донекпе замагли очи- 
гледном неистином да је папа сместа узвратио на ромејске предлоге. 657 

Заузетост Климента VI око Стогодишњег рата, настојање да се при- 
преми нова антитурска лига попут оне која је освојила Смирну 1344. 
године, Црна смрт која је проредила и редове кардинала и осталих по- 
сленика Свете столице, па и извесна неповерљивост у старијег визан- 
тијског цара, били су разлог оклевања Запада. Истина, то није значило 
да је сасвим замрла међусобна преписка (напротив, Јован VI Кантакузин 
је најмање у три наврата 1348. и 1349. године писао у Авињон, 658 док је 
и Климент VI слао писма у Византију 659 ), али одговора који је василевс 
очекивао није било све до фебруара 1350. године. Тада је папа послао 
двојицу емисара, доминиканског и фрањевачког духовника, али ни ово- 
га пута није учињен корак напред у изналажењу прихватљивог решења 
за склапање уније. 660 Антитурска лига је била оно што је у то време на 
Истоку највише заокупљало Климента VI, који је желео да читава експе- 

диција против неверника остане чисто латинска ствар, па се Византији 
обратио тек у недостатку бољег избора. 661 Уследиле су размене изаслани- 
ка које, као и у ранијим раздобљима, нису донеле заправо ништа, а јед- 
но ромејско посланство није ни затекло папу у животу, будући да се он 
упокојио 6. децембра 1352. године. Ваљало је поново читаву ствар покре- 
тати из почетка. 


Сриска оиасносш 

Премда се угроженост од Османлија мора сматрати највећом опа- 
сношћу по Византију у раздобљу о којем је реч, опасношћу која је дово- 
дила у питање и сам опстанак Царства, на измаку прве половине XTV 
столећа горуће питање Јована VI Кантакузина тицало се заправо српске 
државе. Продором према југу Стефан Душан је пресекао ромејске тери- 
торије на два дела: Тракију, с једне, и Епир и Тесалију, с друге стране, 
док је усамљени Солун, у коме су владали зилоти, био одсечен и упућен 
једино на морске путеве. Тиме, међутим, није престала опасност за Ви- 
зантију, што је цариградској влади било сасвим извесно. 

Напротив, нове невоље су тек биле на видику. Одсуство одгова- 
рајућих података у савременим изворима не допушта нам да са сигур- 
ношћу говоримо о амбицијама Стефана Душана после царског крунисања 
априла 1346. године. Тим чином, који је претпостављао и универзалност 
(без обзира на помало парадоксалну чињеницу да је тада на релативно 
малом простору дела Балканског полуострва - свесно изостављамо цар- 
ску титулу на Западу - било чак четири цара: Јован V Палеолог, Јован 
VI Кантакузин, Јован Александар и Стефан Душан), српски владар је 
донекле оспорио прерогативе, па и само постојање два ромејска васи- 
левса. Међутим, посебно ваља нагласити да је то оспоравање било више 


Асенима). Уп. Катанскии, Историх погшток, 214-217; Gay, Clement VI, 109 sq.; 
Nicol, Council, 84. 

Још je Gay, Clement VI, 105 исправно закључио да je папина намера била да 
антитурска коалиција коју је имао у виду буде искључиво латинска. Штавише, 
једно његово писмо упућено Великом мајстору родоских витезова обојено је 
нетрпељивошћу према Византији. Cf. МШег, History, 315. Међутим, због невољ- 
ности Венеције, 'ђенове, Кипра и Родоса да на одговарајући начин финансијски 
подупру подухват, Климент VI се „сетио” Јована VI Кантакузина. О финан- 
сијским невољама које су пратиле припрему антитурске лиге сазнајемо из 
писма које је папа Климент VI упутио 5. октобра 1349. године млетачком 
дужду Андрији Дандолу. В. Thomas, Diplomatarium, I, № 172 345-346. Уопште 
о односима између Јована VI Кантакузина и папе Климента VI такође в. 
Halecki, Vn empereur, 14-18. 

начелно него стварно, будући да се, на пример, српски цар сагласио са 
тиме да се у молитвама светогорских монаха најпре помиње име визан- 
тијског цара. Тако се и освајање Цариграда - циљ кога се Стефан Душан 
није одрекао до краја живота, а који је био логична консеквенца универ- 
залистичких захтева - наметало више из практичних разлога, а мање као 
узвишена намера његове политике и његове успешне владавине. 662 Утисак 
је да данас у науци ипак превладава мишљење да је српски цар желео да 
следи бугарски „модел”, тј. да на неки начин стекне место у троуглу: 
византијски цар - бугарски цар - српски цар. 663 

У сваком случају, српска опасност постајала је све више невесели 
Део византијске збиље, па не треба да изненађује да се Стефан Душан 
помиње у познатом писму које је Јован VI Кантакузин упутио у Авињон 
папи Клименту VI и које се донекле може схватити као квинтесенција 
василевсове спољне политике - наравно, уколико се изоставе поједина 
претеривања и узме у обзир недоследна, али врло прагматична двостру- 
ка василевсова игра удварања Турцима и папској курији. У том докумен- 
ту, подсетимо се, византијски цар тражи од поглавара римокатоличке 
цркве да посредује код српског владара да он врати градове и тврђаве 
које је противно богу и правди освојио (у извору стоји: contra Regem 
Rassiae qui contra deum et iustitiam occupat Regnum lmperii, ciuitates et 
castra). 661 Претходно je и сам Јован VI Кантакузин, почев од пролећа 1347. 
године, безуспешно покушавао да преко посланства убеди Стефана Ду- 
шана, подсећајући га на споразум о савезништву и заједничкој борби из 
лета 1342, и обавезу враћања поседнутих подручја. 665 Узалудно је било и 


" Исшорија cpUCKOi народа, I, 541 (С. Ђирковић - Р. Михаљчић). 

63 С тим у вези су и саопштења са Свечаног скупа поводом 650 година од прогла- 
са царства у Србији који су штампани у Гласу СССХХХ1У, Одељење исто- 
ријских наука, књ. 10, Београд 1998. В. С. Ђирковић, Србија и царство, 143-153; 
Б. Ферјанчић, Визаншија према Српском царству, 155-171; Љ. Максимовић, 
Српска царска шишула, 173-189. Такође в. Б. Ферјанчић - С. Ђирковић, Сте- 
фан Душан краљ и цар: 1331-1355, Београд 2005, 149 сл.; С. Пириватрић, Ула- 
зак Сшефана Душана у Царство, ЗРВИ 44-2 (2007) 381-409. 

61 Loenertz, Ambassadeurs, 183-184 (= Byzantina et Franco-Graeca, I, 290). 

65 По свој прилици радило се о три посланства, два која су ишла у пролеће 
1347. и о којима пише Cant. III, 30-31, и једно о коме извештава Greg. II, 834, 
а ко Ј е ) е путовало у Србију у рано пролеће 1348. године. Cf. Dolger, Regesten, 
V, Nos 2920, 2921, 2935; Виз. извори, 276-277, 484-487 (Б. Ферјанчић). О ва- 
силевсовом посланству српском цару сазнајемо и из једног писма које је 
Григорије Акиндин упутио Максиму Ласкарису Калоферу. В. Него, Letters of 
Akindynos, № 70 286-288. Уп. Виз. извори, 640-641 (Н. Радошевић). О Макси- 
му Ласкарису Калоферу, најпре противнику, а потом присталици Григорија 
Паламе, в. PLP 5 (1981) № 10733. 




настојање цариградске владе да употребом силе изнуди оно што није 
успела мирним путем, јер су се османлијске трупе послате као помоћ 
Матији Кантакузину - после краткотрајног продора у новоосвојене срп- 
ске земље, а тада су то били предели све до теснаца Христопоља 666 - за- 
добивши веома богат плен, вратиле у Малу Азију, невољне да наставе 
предузети поход “ 7 

Да ствар буде још неповољнија по Царство, српска се офанзива 
настављала и чинило се да није било начина да јој се стане на пут: власт 
Стефана Душана, која је, као што је речено, допирала далеко на исток, 
распростирала се великом брзином и на другој страни, па је још 1345. 
освојена Верија, 668 затим пре децембра 1347. Епир 669 и, најзад, 1348. Те- 
салија. 670 Последице овог незадрживог продирања биле су знатне, будући 

ш У омеђивању српских освајања према истоку највише пажње и поверења по- 
клања се податку Нићифора Григоре (Greg. II, 747), који сасвим одређено каже 
да је власт Стефана Душана допирала до теснаца Христопоља. Уп. Виз. извори, 
263-264 н. 122 (Б. Ферјанчић), где се уз навођење извора и литературе подроб- 
но расправља о овоме. О судбини Христопоља у византијско-српским међусо- 
бицама посебно в. Г. Острогорски, Христопољ између Срба и Византинаиа 
ЗФФ 8-1 (1964) 333-342. 

да су добрим делом донедавних византијских провинција загосподарили 
Срби, док је Царство остало сведено само на Тракију источно од Хри- 
стопоља, Цариград и део Пелопонеза, а Солун и даље представљао одсе- 
чену целину. У новопоседнутим областима српски краљ је за намеснике 
наименовао своје људе: кесара Прељуба у Тесалији а полубрата Симеона- 
-Синишу у Епиру. 671 На тај начин, важне територије које су Ромеји с 
тешком муком повратили тек неколико година раније, сада су отпочиња- 
ле нов живот. Истовремено се чинило да ће се Царство, које су најновија 
српска освајања потпуно осакатила, убрзо наћи на издисају. Био је то, 
међутим, само привид, јер Стефан Душан, без обзира на снагу своје др- 
жаве, није имао моћи да заузме и Цариград. Венеција, без чије помоћи 
на мору није могао ни помислити на освајање византијске престонице, 
није изашла у сусрет његовим потанко образложеним захтевима које је 
преко посланика предочио млетачком сенату 13. априла 1350. године. 672 
За тако нешто она једноставно није имала рачуна: сасвим јој је одговарао 
антиђеновљански став за који се, уз незнатна колебања, Јован Кантакузин 
залагао током читаве политичке каријере, најпре као велики доместик, 
затим као узурпатор и, напослетку, као цар. 673 

Уз то, само неколико месеци раније, 9. септембра 1349, склопљен је 
познати уговор између Византије и Венеције, 674 што је такође на својевр- 
стан начин смелим претензијама српског владара давало печат далеких 
и неостварљивих снова. Због тога и негативан одговор који је млетачки 


са продором српских одреда у ове крајеве. Повеље Стефана Душана, издате 
новембра 1348. године тесалијским манастирима Богородице у Ликусади и 
Светог Тјорђа у Завлантији (Соловјев-Мошин, бр. 20 и бр. 21) омогућују нам 
да са сигурношћу пад Тесалије у руке Стефана Душана датујемо у време пре 
њиховог издавања. В. Ферјанчић, Тесалија, 228 сл. а такође и G. Soulis, Не prote 
periodos serbokratias en Thessalia (1348-1356), EEBS 20 (1950) 56-73 (= Historika 
meletemata, 79-97). Б. Ферјанчић (Вмз. извори, 531-532 н. 553) још једанпут је 
осветлио читаво ово питање наводећи целокупну литературу која се тиче срп- 
ског освајања Тесалије. 

671 Vranousis, Chronikon, 74. Уп. Историја српскоГ народа, I, 544 (С. Ћирковић - Р. 
Михаљчић). О Прељубу, војсковођи Стефана Душана и доцнијем кесару, в. 
Михаљчић, Крај српско i царства, 14 сл., 27: Виз. извори, 513-514 н. 495 (Б. 
Ферјанчић). О Симеону-Синиши, сину Стефана Дечанског и Марије Палеоло- 
гине, биће више речи у даљем тексту. 

672 Ljubić, Ustine, III, № 250 174-176. Под истим датумом (ibid. № 251 176-179) дати 
су и млетачки одговори на све српске предлоге. О овоме је подробно распра- 
вљао још Флоринскић, Славхне и Византик, II, 175-180. 

673 Острогорски, Историја, 490; Kyms, Cantacuzenus and Genoese, 9-48. 

674 MM III, N» 27 114-120 (грчки текст); Thomas, Diplomatarium, I, № 171 341-345 
(латински текст); Dolger, Regesten, V, № 2952. Cf. Nicol, Byzantium and Venice, 

сенат 3. маја 1350. године уручио изасланику Стефана Душана не би 
требало да представља нешто неочекивано. 675 Напротив, у контексту 
укупне политике коју је ова италијанска република водила у источном 
Средоземљу, а у којој је начело поштовања властитих интереса било из- 
дигнуто на највише место, одбијање да помогне српском цару у освајању 
Цариграда било је и једина могућа одлука. Српски владар је, с друте 
стране, безуспешно истрајавао и у покушајима да се дочепа бар другог 
града Царства, користећи се недаћама Солуна, разапетог између могућ- 
ности - била је то дилема зилота чија се владавина неумитно ближила 
крају - да се приклони моћном словенском суседу или пак поново врати 
под окриље цариградске владе. 676 Стефану Душану, међутим, није пошло 
за руком да заузме ниједан од два највећа центра Византије. Само два- 
десетак дана после учтивог одбијања Млечана до помогну Србима у 
прижељкиваном нападу на Цариград, напоменимо и то, одлуком сената 
од 25. маја 1350. године српском цару и његовој супрузи Јелени, као и 
њиховим наследницима, додељено је право грађана Венеције. 677 Ипак, 
остаје неоспорна чињеница да је у овим годинама држава Стефана Ду- 
шана била знатно снажнија од византијске и својим пространством је 
неколико пута надмашивала. 


Нова победа иаламиша 

Смењивање Јована XIV Калекаса, које је Ана Савојска извела 2. фе- 
бруара 1347. године, док је Јован Кантакузин стајао испред капија Цари- 
града представљало је само први корак у новој победи исихаста. Окол- 
ност да се њихов моћни заштитник и истомишљеник попео на визан- 
тијски престо обезбедила је даљу афирмацију и продор учења Григорија 
Паламе у ромејском свету. Избор новог патријарха Исидора (маја 1347), 
убеђеног паламите, значио је и важну победу исихаста и истовремено 
запретио да њихове противнике сасвим потисне у страну. Уз то, антии- 
сихасте је одликовала прилична хетерогеност, тако да су се на истој стра- 
ни нашли врсни богослови, супротстављени Григорију Палами по чисто 
доктринарним питањима, као и духовници чији је отпор, између осталог, 
проистицао и из незадовољства начином на који је Исидор постао цари- 


675 Ljubić, Listine, Ш, № 257 181. 

676 О дилеми Солуњана да ли да се приклоне Јовану VI Кантакузину или да потра- 
же покровитељство Стефана Душана писао је сам василевс. В. Cant. Ш, 104- 
105. Уп. Виз. извори, 489-490 (Б. Ферјанчић). 

677 Ljubić, Listine, Ш, No. 262 185-186. 




градски патријарх. Такви су били Јосиф, епископ Гана, Неофит, епископ 
Филипа, и Митрофан, епископ Патраса. 678 

Дотадашњи лидер антиисихаста, Григорије Акиндин, напустио је 
престоницу и убрзо, већ 1348. године, у изгнанству умро. То, међутим, 
није обесхрабрило његове истомишљенике, па је двадесетак епископа 
антипаламита одржало сабор у Цариграду и у актима, објављеним у 
јулу 1347. године, 679 осудило Григорија Паламу и патријарха Исидора. 680 
Начин на који су исихасти хитро и веома делотворно узвратили јасно 
је показао да су израсли у снажан покрет и да су времена када су они 
били само смерни испосници, потпуно изван овоземаљских ствари и 
интереса, припадала прошлости. После узалудног покушаја да се по- 
врати покорност „непослушних” епископа, већ у августу 1347. године 
нови сабор, чији је томос потписао и јерусалимски патријарх Лазар, 
означио је победу Исидора, јер су поменути свештеници били уклоње- 
ни са својих епископских столица. 681 

Ипак, антиисихасти се нису предавали, а у годинама које су следиле 
њихов вођ постао је нико други него прослављени Нићифор Григора. Он 
је био велики пријатељ и присталица Јована Кантакузина, чак и за време 
грађанског рата, који је провео у престоници, али је неслагање по питању 
исихазма унело семе раздора између двојице великана византијског XIV 
столећа. Још 1346. године, подстицан од Ане Савојске, написао је један 
спис против Григорија Паламе, којим се отиснуо у узбуркане воде бого- 
словских распри, због којих су му последње године живота постале права 
мора и због којих је био изложен истинској тортури. Ромејски полихистор, 
наравно, није био сасвим усамљен у борби против исихазма: међу његовим 
истомишљеницима били су, на пример, Матија Ефески, Јосиф Гански и 
Арсеније Тирски. 682 Последица оваквог усмерења Нићифора Григоре била 


678 Meyendorff, lntroduction, 132-133. О наведеним црквеним великодостојницима 
в. PLP 4 (1980) № 9020 (Јосиф из Гана), PLP 8 (1986) № 20158 (Неофит из 
Филипа), PLP 7 (1985) № 18063 (Митрофан из Патраса). 

676 Томос антипаламита публикован је у PG, 150, 877-885. Cf. Darrouzžs, Regesten, 
V, № 2281. 

680 Meyendorff, Introduction, 134. 

681 Томос из августа 1347. године објавио је П. Успенскии, Истори Афона, III, 
Афон монашескии, II, С.-Петербург 1892, 728-737. Cf. Darrouzčs, Regestes, V, 
No. 2289; Jugie, Controverse, 414-415; Meyendorff, Introduction, 134; Weiss, Joannes 
Kantakuzenos, 123-126; Kourousis, Gabalas, 351. Такође в. Успенскии, Богоспов- 
ское движение, 381 сл. 

682 Т. Hart, Nicephorus Gregoras: historian of the Hesychast Controversy, Joumal of 
Ecclesiastical History 5 (1951) 169-179; H. Веуег, Nikephoros Gregoras als Theologe 
und sein erstes Auftreten gegen die Hesychasten, JOB 20 (1971) 171-188. 

је, с друге стране, раскид са Јованом VI Кантакузином, који је у питањима 
актуелних теолошких диспута припадао супротном табору. Потребно је 
истаћи да је водећи византијски интелектуалац у препирци око исихазма 
расправљао са изненађујућим фанатизмом и искључивошћу, неретко гу- 
бећи објективност. У овом случају нетрпељивост Нићифора Григоре пре- 
ма Григорију Палами није потицала само из различитих теолошких погле- 
да већ је имала знатно ширу основу - била је то одбојност учењака према 
једном мистику који је истицао бескорисност и беспредметност наука, 
чиме је непосредно вређао и животну вокацију знаменитог мислиоца. Сре- 
дина XIV века у Цариграду била је посебно обележена жустрим, па и бе- 
сомучним богословским надметањима која је могао разрешити једино 
црквени сабор. 


Млађи цар 

У првим годинама после ступања Јована VI Кантакузина на византијски 
престо, од 1347. до 1350, има релативно мало вести о млађем василевсу - 
Јовану V Палеологу. У вртлогу спољнополитичких обавеза, које су биле 
многобројне и нису трпеле одлагања јер су непосредно утицале на судбину 
Царства, пресудна је, наравно, била реч старијег од двојице царева. С те 
стране, барем у прво време, не би се могло рећи да је Јован VI Кантакузин 
настојао да потисне свог младог сацара и зета - поготово не на неки отво- 
рен начин, до чега је дошло тек касније. Мишљења смо да за тако нешто у 
завршним годинама прве половине XIV века, дакле у времену адолесценције 
Јована V Палеолога, заправо није ни било неког озбиљнијег разлога. 

Било је то раздобље када је Кантакузин превалио педесету годину 
живота и налазио се у зениту зрелог доба и истовремено раздобље када 
је млађани Палеолог из дечачког ступао у младићки узраст, период који 
подразумева и извесну несигурност као и пролазак кроз одређене недо- 
умице. Ово истичемо посебно стога што желимо да упозоримо на чиње- 
ницу да је у тим годинама Јован VI веома импоновао Јовану V, постајући 
му чак нека врста узора који би требало опонашати. Такав став младог 
цара, разумљив ако се узму у обзир све околности, може се сликовито 
показати једним занимљивим деталлм: упоређујући потписе које су два 
византијска василевса ставила на уговор са Венецијом, 9. септембра 1349. ro- 
дине, јасно се може уочити да је младић упадљиво настојао да подража- 
ва рукопис свога таста. 683 То постаје још очигледније ако се погледа пот- 

“ Ј За издања овог документа в. н. 674, а што се тиче његовог описа и поготово 
упоређивања потписа двојице царева в. F. Dolger, Facsimiles byzantinischer 

пис Јована V Палеолога изашао испод пера неколико година раније, у 
јануару 1342, који је знатно другачији, односно није налик начину на 
који се потписивао Јован VI Кантакузин. 684 

Утисак који је на младог василевса остављао најбољи пријатељ ње- 
говог покојног оца и којег се унеколико није могао ослободити готово 
Целог живота био је изузетан. Та врста заокупљености, усуђујемо се рећи 
и заслепљености, свакако није могла да остане непримећена од стране 
Јована VI Кантакузина, па сматрамо да он у периоду од 1347. до 1350. 
године није ни имао особеног разлога да потискује свог младог зета. 
Штавише, односи између двојице царева, почев од завршетка грађанског 
рата, били су углавном добри, па би се могло рећи, без бојазни да ћемо 
се огрешити о истину, и прилично срдачни. 685 У потоњим годинама и 
деценијама, ма како то звучало парадоксално, ови односи су задржали 
и пријатељску ноту упркос жестоким сукобима до којих је неизбежно 


Kaiserurkunden, Miinchen 1931, col. 17-19 Tafel УП, № 13. O овоме je посебно 
расправљао М. Марковић, О потписима неких Палеолот, Жива Антика 2 
(1952) 95-97. Уп. Максимовић, Политичка улот, 137-138. 

морало доћи када су се сударили непомирљиви интереси двају родова, 
упорних у настојању да цариградски престо сачувају (Палеолози), од- 
носно преотму (Кантакузини). Ипак, опчињеност Јована V личношћу 
његовог таста с временом је морала донекле да спласне, па чак и дожи- 
ви одређену кризу, будући да је млади цар сазревао, а Јован VI није 
вечито могао да држи у тајности планове о смени династија. То је могло 
да значи само једно - почетак новог грађанског рата у Византији. 

Познато је да је у времену од 1347. до 1350. године Јован V Палеолог 
углавном боравио у Цариграду. Зна се, међутим, да га је Јован VI Канта- 
кузин у касно пролеће 1348. године повео у поход против црноморског 
града Медеје, где се утврдио непокорни бољар Добротица - био је то први 
ратни подухват младог василевса, који је тада имао шеснаест година. 686 Ова 
акција, било је већ речи, успешно је окончана, 687 али се двојица царева 
нису заједно вратила у престоницу. Поуздано се зна да су и један и други 
били одсутни када је, 16. августа 1348. године, 688 отпочео рат са Галатом, 
па је пут Цариграда најпре кренуо Јован V, и то према наређењу Јована VI 
- можда управо због ђеновљанске опасности, а имајући у виду да се у 
Константинопољу налазио само млади Манојло Кантакузин, коме је отац 
поверио чување града. Податак да је старији владар заповедио да се млађи 
врати кући ( basilea теп ton пеоп oikade ekeleuen epanienai), 6 * 9 живописно 
одсликава њихов међусобни однос у то време: свакако је реч била о по- 
кровитељском понашању које није дискредитовало срдачност постојећег 
пријатељства, а не о упрошћеном односу надређеног и подређеног. Напад 
камена у бубрегу, бољка од које је Јован VI Кантакузин патио током чи- 
таве 1348. године, приморао га је да се одмара у Дидимотици, и тек је због 
истинске угрожености највиталнијих интереса Царства, још неопорављен, 
1. октобра 1348, морао да похита у престоницу и спасе ромејске интересе. 690 
То значи да се Јован V Палеолог вратио у Цариград у другој половини 
августа или током септембра 1348. године. 

У овом раздобљу догодили су се и изванредно важни догађаји у 
животу младог василевса, они који спадају у ред најбитнијих када је у 
питању његова породица, а и будућност Византије. У петак 11. априла 
1348. године, дакле када је Јован V Палеолог имао само петнаест година 


686 Cant. Ш, 62-63. Cf. Nicol, Kantakouzenos, 68-69; МШег, History, 322-323. 

“* 7 В. н. 622 овога одељка где се нешто више говори о датовању наведеног похода. 
688 О рату између Византије и Галате већ је било речи на претходним страницама 
овога одељка. В. н. 642-645. 
т Cant. III, 63. 

6,0 За тачан датум Кантакузиновог повратка у Цариград в. Kleinchroniken, 85 № 
51a. Cf. Schreiner, Kommentar, 274. 

и десет месеци, а његова супруга тек четрнаест, односно петнаест годи- 
на, рођен је Андроник Палеолог, њихов син-првенац и доцнији визан- 
тијски цар. 651 Радило се о несвакидашњој личности чија је бунтовна 
природа у каснијим временима задавала много муке његовом оцу, мла- 
дићу жељном власти слично својим дедовима, Андронику III Палеологу 
и Јовану VI Кантакузину. Већ следеће, дакле 1349. године, уследила је 
нова принова у царској породици - царица Јелена родила је ћерку Ири- 
ну. 692 Тако је млади Јован V Палеолог, ако је судити по питањима очин- 
ства, врло рано ступио у оно што бисмо могли означити као мужевно 
доба. Међутим, узимајући у обзир нека друга обележја, као што је усхиће- 
ност личношћу таста и сацара, он је још био неодрастао, а и право сазре- 
вање тек је предстојало. 

Не располажемо, нажалост, неким особитим изворним подацима, 
друкчијим од оних који су садржани у такозваним наративним извори- 
ма, на основу којих бисмо могли бар донекле дочарати атмосферу пре- 
стонице у годинама између 1347. и 1350, првом раздобљу заједничке 
владавине Јована V Палеолога и Јована VI Кантакузина. Постоји, додуше, 
спис једног ходочасника, Стефана Новгородског, који је Цариград посе- 
тио по свој прилици између 5. и 12. априла 1349 (или можда од 13. до 
20. априла 1348. године), али је то била пре својеврсна цепидлачки по- 
дробна топографија престонице у касном средњем веку, а не сликовита 
панорама „царице градова” какву бисмо прижељкивали. 6 ’ 3 Путник из 
Русије, видно импресиониран оним што је град Константина Великог 
могао да пружи онима који га походе, а у складу са својим духовним 
профилом, превасходно је био заокупљен православним светињама, мо- 
штима светаца и осталим црквеним реликвијама, које крајње приљежно 
бележи нехајно прелазећи преко овоземаљских ствари. Испуњен пијете- 
том према васељенској патријаршији, он не пропушта прилику да са 
посебном срдачношћу и поштовањем говори о њеном поглавару Исидо- 


691 Тачан датум рођења Андроника Палеолога даје једна Кратка хроника. В. 
Klemchroniken, 85 № 49. Cf. Р. Wirth, Wann wurde Kaiser Andronikos IV. Palaiobgos 
geboren ? BZ 55 (1962) 38; Barker, Manuel II, 5 n. 8; Schreiner, Kommentar, 273. 

6,2 O датовању рођења Ирине Палеолог в. Schreiner, La chronique breve, III, 373. Cf. 
Luttrell, Daughters, 103. 

m Овај особен текст доживео је до сада неколико издања, при чему је у византо- 

логији, чини се, највише коришћен француски превод: Le Pelerinage d’Etienne 

de Novgorod, ed. B. de Khitrowo (Itineraires russes en Orient, 1-1), Geneva 1889, 
113-125. Ново издање списа, пропраћено енглеским преводом, припремио је 
Majeska, Russian Travelers, 15-47. Ваљане напомене о овом извору дао је I. 
Sevcenko, Notes оп Stephen, The Novgorodian Pilgrim to Constantinople in the XIV 
СепШгу, Siidost-Forschungen 12 (1953) 165-175. 

РУ- 694 Стефан Новгородски своје читаоце упозорава да је Цариград као 
нека велика шума у коју се без доброг водича не може заћи, а уколико 
се самостално крене, ниједног светител>а није могуће не само целивати 
него ни видети, осим на празник. 695 Управо овим исказом руски путник 
и завршава свој значајни спис. 

Писмо мамелучкоГ султана 

Да је Јован VI Кантакузин настојао да у спољнополитичкој актив- 
ности не занемари и везе са удаљеним државама, сведочи и старање да 
се одрже пријатељски односи између Византије и Мамелука, посебно 
присни за владе Андроника II, па и Андроника III Палеолога. После смр- 
ти Насер-ад-дин Мехмеда (1341), његова је држава постала поприште 
несређених прилика, што је било готово уобичајено после дугих влада- 
вина (његова је трајала безмало пола столећа!), па се за неколико година 
променило више султана док се није устоличио Малик Насир Хасан 
(1347-1361), један од његових синова. У лето 1349. године василевс је 
послао двојицу изасланика, Манојла Сергопула и јерусалимског патријар- 
ха Лазара на египатски двор, са инструкцијама које су углавном одража- 
вале два основна циља: успостављање пријатељских односа који су 
постојали и у ранијим раздобљима и, посебно, брига да се осигура без- 
бедност византијских цркава у Јерусалиму, као и положај хришћанских 
житеља и ходочасника на просторима мамелучке државе. 696 Уз то, тра- 
жено је да султан службено потврди поновно постављање Лазара на је- 
русалимску патријаршијску столицу, будући да га је Јован XTV Калекас 
уклонио и омогућио Лазаревом ранијем противкандидату Герасиму да 
столује негде од 1341. до 1349. године. 697 

Малик Насир Хасан је великодушно узвратио љубазним писмом, на- 
писаним грчком „димотиком” и датованим у 30. октобар 1349. године, у 
коме ;е прихватио све предлоге византијске стране. 698 Умесно је претпо- 

М4 Majeska, Russian Travelers, 31. О томе види и М. Тихомиров, Пути из России в 
Византик) e XIV-XV «e, Византииские очерки, Москва 1961, 31 (= Историче- 
ские свнзи России со славннскими странами и Византиеп, Москва 1969, 75). 

6.5 Majeska, Russian Travelers, 45, 47. 

6.6 Cant. III, 90-99. Cf. МШег, History, 376 sq. 

697 O овим збивањима посебно в. Р. Wirth, Der Patriarchat des Gerasimos und der 
Zweite Patriarchat des Lazaros von Jerusalem, BZ 54 (1961) 319-322; Miller, History, 
380; van Dieten, Gregoras, III, 355 n. 409. 

ma Целокупан текст султановог писма доноси сам )ован Кантакузин у својој историји. 
В. Cant Ш, 94-99. О овом писму нарочито подробно расправљао је М. Canard, Une 

ставити да су обе стране тражиле савезништво руковођене економским 
интересима, 6 ” али не треба потценити ни разлоге које је наметала дневна 
политика. Мамелуци су били обавештени да је папа Климент VI током 
1348. године покренуо кампању чији је циљ био организовање крсташког 
рата против њихове државе. 700 У том случају 6и им ромејска неутралност 
- више од тога нису могли очекивати - сасвим добро дошла, док је с 
ДРУге стране и Царству био потребан један такав савезник. Истовремено 
је, чини нам се, разложно претпоставити да се приближавање Византина- 
ца и Мамелука није могло свидети Клименту VI, ионако неповерљивом 
према Јовану VI Кантакузину, о чему је већ било речи. Због тога, уз раније 
поменуте разлоге, двогодишње оклевање папске курије да одговори на 
веома конкретне ромејске предлоге и не би требало превише да изненађује. 

Дошђаји у Солуну 

Непокорни Солун, чини се, морао је бити можда и највећа василев- 
сова брига у настојањима да започне рестаурацију ромејске власти на 
територијама које су у годинама грађанског рата за Византију на овај 
или онај начин биле изгубљене. Претила је и могућност да зилоти, не- 
наклоњени Јовану VI Кантакузину, а потпуно окружени српским посе- 
дима и одсечени од осталих делова Царства, предају други град Византије 
Стефану Душану. Упркос крајње несигурном положају, Солуњани су за- 
држали одбојан став према готово свим иницијативама које су потицале 
из Цариграда. Тако су, између осталог, после смрти свог митрополита 
Јакинта (1346) у два наврата, године 1347. и 1349, одбили да пусте у град 
Григорија Паламу, који је био именован на упражњену столицу. 701 

Међутим, будући да се други град Царства налазио под неком вр- 
стом српске блокаде, стање је постало нарочито критично у лето 1349. 
године, када је граду запретила и несташица животних намирница, што 
је за последицу имало и појаву раздора у зилотском покрету. 702 Поред 

lettre du Sultan Malik Nasir Hasan a Jean Cantacuzene (750/1349), Annales de l’lnstitut 
d’Etudes Orientales 3 (1937) 27-52 (= VR, Вугапсе et les musuimans du Proche Orient, 
London 1973). Cf. Dolger, Regesten, V, № 2950; Nicol, Kantakouzenos, 71 n. 94. 
m Cant. III, 98. Cf. Canard, op. cit. 34; МШег, History, 386. 

700 Gay, Clement VI, 85-86; Miller, History, 386. 

701 Darrouzes, Regestes, V, Nos 2279, 2302. Cf. Meyendorff, Introduction, 130 sq.; Weiss, 
Joannes Kantakuzenos, 99. O солунском митрополиту Јакинту в. К. Kyrris, Но 
kyprios arhiepiskopos Thessalonikes YaJdnthos (1345-1346) kai ho rolos tou eis ton 
antipalamitikon agona, Kypriakai Spoudai 25 (1961) 91-122. 

702 Литература o покрету зилота дата je у н. 428 претходног одељка. 

Андрије Палеолога, који је од 1345. године био на челу солунске владе, 
све више је долазио до изражаја Алексије Метохит као вођа крила које 
је желело да Солун преда Јовану VI Кантакузину како би коначно раз- 
решило насталу кризу. 703 Уследио је још један обрачун међу зилотима, 
разрачунавање које је показало не само нејединство њихових редова него 
и својеврсну незрелост читавог покрета. Није успео покушај Андрије 
Палеолога да се поновним ослањањем на морнаре, чија му је подршка 
донела одлучујућу предност четири године раније, избори за победу соп- 
ствених гледишта, па је био протеран из града и после извесног бављења 
у српској држави обрео се на Светој Гори где је доцније и умро. 7М 

То, међутим, није значило ни коначни крах зилотског покрета, који 
се гасио постепено, слично рефлексним покретима, без могућности да 
властитим снагама изнађе други начин да преживи. Такав развој догађаја 
у Солуну, крајње неизвестан по византијску страну, отворио је можда 
последњу прилику српском цару да се коначно дочепа друтог града ро- 
мејске државе, чији је обим у тим временима био знатно смањен. При- 
мамљивим обећањима и новцем упорно је настојао да придобије за себе 
зилоте, а преко њих и остале грађане, да му отворе врата града. 705 Њего- 
ва убеђивања нису била без одјека, али је јака била и странка противна 
томе да се у Солун пусти српски цар. Она је, предвођена Алексијем Ме- 
тохитом, била у дослуху са василевсом и у писмима га молила за помоћ, 
а Јован VI Кантакузин, коме се напокон указала прилика да драму со- 
лунских житеља разреши у своју корист, узвратио је речима подршке и 
уверавања да његова потпора неће изостати. 706 Вишегодишња криза Со- 
луна, изазвана зилотским покретом, приближавала се расплету. 

Тобожње Кантакузиново повлачење 

Остављајући, на тренутак, солунска збивања по страни, сматрамо 
за сходно да укажемо на једну тобожњу намеру Јована VI Кантакузина 
управо из овог времена. У својим мемоарима, у склопу догађаја који 
припадају 1349. години, цар саопштава да је желео да се са супругом 
Ирином повуче из световних послова и замонаши у цариградском ма- 


” NM7977 МеТОХИТ би ° * е cm славног Теодора Метохита. О њему в. PLP 7 (1985) 

7М Cant. III, 109. О Андрији Палеологу такође в. Виз. извори, 491-492 н. 426-427 
(Б. Ферјанчић). 

705 Cant. Ш, 104-105. Уп. Виз. извори, 490 (Б. Ферјанчић). 

7 “ Cant. Ш, 108. Уп. Виз. извори, 491 (Б. Ферјанчић). 

настиру Светог Маманта. 707 Овакви планови, подсетимо се, наводно су 
заокупљали василевса и раније: у лето 1341. године, док се надмудривао 
са својим политичким противницима - тада још увек само велики до- 
местик - лицемерно је наговестио, рекли бисмо запретио, да ће се повући 
из јавног живота. 708 Надмоћно, али не и нереално осећање самоувере- 
ности да се без њега не може давало му је ипак могућност да се поигра- 
ва са опонентима. Као 1341, и 1349. године, његове су „претње” - на- 
стојимо при томе да нимало не потценимо дубоку искреност религијских 
осећања којима је Јован VI Кантакузин био прожет - заправо спадале у 
арсенал демагошког оружја којим се тако вешто служио. 

Млади цар у Солуну 

И, најзад, у последњој години прве половине XIV столећа, у време 
када је Јован V Палеолог имао свој осамнаести рођендан, дакле 1350, 
дошло је до важне прекретнице: он је ступио на историјску позорницу, 
али не више као дечак у чије име су деловали други него као личност 
којој је поверена изванредно значајна и осетљива дужност. Заслуге за 
ову промену припадале су, наравно, Јовану VI Кантакузину који је и даље 
иступао као заштитник младога цара, а који је помогао своме зету да се 
самостално отисне у немирна збивања ондашње византијске политичке 
свакодневице, превасходно из виших интереса Царства. Треба нагласити, 
ипак, да је до осамостаљивања Јована V Палеолога морало доћи пре или 
касније. Старији цар је решио да коначно врати Солун под надзор ца- 
риградске владе, добро свестан да су се за такав чин стекли потребни 
услови. Залога успеха била је расположење групе која се налазила уз 
Алексија Метохита, с једне, и очигледна немоћ зилота, с друге стране. 

Међутим, прилике је отежавала околност да је други град Царства 
потпуно био окружен поседима моћног Стефана Душана, који и сам није 
био мање заинтересован за Солун. Уз то, Јован VI Кантакузин, искусан 
и далековид какав је био, није желео да зажмури пред истином која се 
ни у ком случају није смела пренебрегнути, ма колико она вређала ње- 
гову тапггину. Реч је, наравно, о вишегодишњем непријатељском распо- 
ложењу које су житељи Солуна испољавали према њему, најпре као 
узурпатору, а потом и као цару-сениору. Сасвим је другачији однос 
постојао када је у питању био Јован V Палеолог, једини неспорни на- 
следник византијског царског трона. Ни ту, међутим, не треба губити из 

707 Cant. Ш, 106-108. 

708 Ibid. I, 558-560. Cf. Nicol, Kantakouzenos, 45. 

вида могућност да су становници града светог Димитрија, у првом реду 
представници зилота, посезали за именом младог василевса, чије су ин- 
тересе наводно штитили и кога су бар формално једино и признавали, 
како би се на што делотворнији начин одупрли најбољем пријатељу ње- 
говог покојног оца. 

Узимајући све ово у обзир, Јован VI Кантакузин је сковао план са- 
гласно коме је намеравао да у предстојећи поход поведе и свога зета, али 
овога пута не само као пасивног учесника (као што је било у лето 1348. 
године, када је требало умирити бугарског великаша Добротицу) него 
као личност која је требало да остане у ослобођеном Солуну, а он да се 
врати у Цариград. Са тим планом старији цар је упознао Ану Савојску 
још крајем 1349. године, будући да је она на неки начин требало да бла- 
гослови његову одлуку. Премда је испољила разумљиву уздржаност - 
мајчинска бојазан да се син, још увек неодрастао и без искуства, неће 
снаћи на тако одговорној па можда и опасној дужности била је сасвим 
природна - царица је ипак пристала јер ју је Јован VI Кантакузин уверио 
да ће Јован V Палеолог у Солуну бити сасвим безбедан. У његовом при- 
суству, тврдио је, ни најжешћи противници неће се усудити да град и 
младог василевса предају. 7 ” То је било потпуно тачно. Ипак, до остварења 
овога плана дошло је тек у другој половини 1350. године. 

Будући да се у предстојећем подухвату умногоме решавала судбина 
византијских позиција у Македонији, подручја у коме је током претход- 
них година српска власт постала доминантна, Јован VI Кантакузин није 
смео ништа да препусти случају. Потрудио се да, колико је могуће, чи- 
тава кампања, а посебно покрети ромејске војске према Солуну, остане 
под велом тајности. При томе се, још је важније, за помоћ обратио зету 
Орхану. Османлијски владар му је послао чак двадесет хиљада коњани- 
ка које је предводио његов син Сулејман, познат по ратоборности. Ово- 
га пута, међутим, они су врло брзо напустили Матију Кантакузина коме 
су се претходно придружили и, после пљачкања бугарских земаља, вра- 
тили се на малоазијско тло, наводно, сходно наређењу султана. 710 Поход 
је, ипак, настављен - чак је била обезбеђена и драгоцена помоћ турског 
бродовља - па су двојица царева у септембру 1350. године тријумфално 
ушли у Солун. 7 " 


70, Cant III, 111-114. Уп. Виз. извори, 493-494 (Б. Ферјанчић). 

710 Cant. III, 114-116. Уп. Флоринскии, Славлне и Византил, I, 104: Nicol, 
Kantakouzenos, 72, 112. 

711 Cant. III, 117-118; Greg. II, 876-877. Уп. Флоринскии, Славлне и Византин, I, 
104-105; Tafrali, Thessalonique , 253-254; Острогорски, Историја, 485; Историл 
Византии, Ш, 154 (Г. Литаврин); Nicol, Kantakouzenos, 72-73. 

Други град Царства се после осам дугих година поново вратио у 
окриље византијске државе, непосредна опасност од Срба била је доне- 
кле отклоњена, а на помолу су били нови успеси. Јован VI Кантакузин, 
свестан значаја овога средишта, без много колебања и веома радикалним 
мерама га је очистио од оних који су у претходном периоду били носи- 
оци политике уперене против цариградске владе: неки су силом одведе- 
ни у престоницу, а неки протерани. 712 Енергичним поступцима, разли- 
читим од попустљивости исказане у Цариграду по завршетку грађанског 
рата, василевс је укинуо било какву могућност да се у блиској будућности 
догоди нешто слично. А онда је уследила победоносна ромејска офанзи- 
ва према западу, акција која се претворила у највећи подвиг византијског 
оружја у последњих десетак година. 

Пошто је оставио зета Јована V Палеолога у Солуну - после спро- 
ведених чистки у безбедном граду - стари цар се са војском запутио у 
освајање тврђава западне Македоније. Тренутак је био добро изабран, 
јер се Стефан Душан са знатним делом својих одреда налазио веома да- 
леко - ратовао је за област Хума против босанског бана Стјепана II Ко- 
троманића (1314-1353). 715 Осим тога, показало се да српска власт у но- 
воосвојеним областима које су донедавно припадале Ромејима још увек 
није ухватила дубље корене, па је било и случајева да су неке утврде 
готово без борбе признавале власт Јована VI Кактакузина. Тако су у 
јесен 1350. године у византијске руке једна за другом пале многобројне 
тврђаве: Верија, Воден, Старидол, Петра, Соск, Деври и друге. 714 

Победничко славље донекле је помутила неуспешна опсада Сервије, 
чијом је одбраном руководио српски војсковођа Прељуб, а на тај је начин 
спречен и продор Ромеја на подручје Тесалије. 715 Колико је замах византиј- 
ске противофанзиве био широк и убедљив, с једне, а колико је српска власт 
на пространом подручју била поколебана, с друге стране, на особен начин 
потврђује и долазак поклисара из удаљеног Скопља, места које су Срби 
преотели Царству још давне 1282. године, спремних да му предају свој град, 
у коме се, подсетимо се, само четири године раниЈе Стефан Душан крунисао 


712 Cant. Ш, 117. 

713 М. Пурковић, Итинерер крап>а и цара Стефана Душана, Гласник Скопског 
научног друпггва 19 (1938) 241. 

714 Cant. 1П, 118-133. О овој акцији, коју Јован Кантакузин описује готово цепид- 
лачки подробно, извештава и једна Кратка хроника. В. Kleinchroniken, 86 № 52. 
Cf. Schreiner, Kommentar, 277-278. O победоносном походу Византинаца в. Виз. 
извори, 498-512 (Б. ФерЈанчић), где је дата целокупна литература. 

7,5 Cant. III, 130-133. Уп. Виз. извори, 512-516 (Б. Ферјанчић). 

за цара. 716 Пример Скопља наводно су следиле још неке тврђаве као и поје- 
дини српски великаши, Радослав Хлапен и Толислав, на пример. 717 Василевс 
је унеколико остао уздржан, тобоже због недовољне спремности војске, па 
се под крај јесени 1350. године вратио у Солун. 71 * 

Понесен великим успесима које је постигао у релативно кратком 
времену, Јован VI Кантакузин је желео да ратну сезону оконча још једним 
подвигом. Убрзо је, водећи са собом и Јована V Палеолога који је за 
време протекле ромејске офанзиве боравио у Солуну, кренуо према зна- 
чајној тврђави Гинекокастрон, која је штитила прилазе највећем граду у 
Македонији. Утврду на коју се устремио, додуше није освојио, али је на- 
водно добио чврста уверавања њеног српског заповедника да ће му је 
ускоро изручити. 719 У то време, дакле, негде под сам крај 1350. године, 
коначно је надомак Солуна стигао и Стефан Душан, преваливши дуг пут 
од долине Неретве до обала Егејског мора. Уследио је састанак српског 
цара и Јована VI Кантакузина, договор којем је присуствовао и Јован V 
Палеолог, што је доприносило да сусрет стекне пуни легитимитет, али, 
напоменимо одмах, учешће младог василевса и овога пута није одмакло 
од уобичајене улоге почасног и пасивног посматрача. 

Из крајње подробног описа узбудљивих разговора вођених том при- 
ликом, у којима су се обе стране међусобно оптуживале и настојале да 
са себе скину одговорност што је пријатељство које је толико обећавало 
завршено раздором, издвајамо само једну појединост која нам се чини 
битном за почетак праве политичке каријере сина Андроника III Пале- 
олога. 720 У жељи да својим аргументима, којима је правдао освајања ви- 
зантијских области, придода што већу убедљивост, Стефан Душан изно- 
си разарајућу примедбу: „Али ако те стварно жалости што сам присвојио 
неки део државе Ромеја, онда треба да имаш на уму да сам имаш много 
пута више, присвајајући од исте (државе) што другом припада”. 721 Очи- 
гледно, старајући се да се оправда, Стефан Душан је отворено подсетио 
свог супарника да његову власт ипак сматра незаконитом и притом 


716 Cant. Ш, 133-135. Уп. Виз. извори, 516-519 (Б. Ферјанчић). 

717 Cant. III, 135. Уп. Виз. извори, 520-521 (Б. Ферјанчић). Посебно о Радославу 
Хлапену в. Михаљчић, Крај српско! царства, 17 сл. и Н. Matanov, Radoslav 
Hlapen - souverain feodal en Macedoine meridionale durant le troisieme quart du 
XIVe siecle, Etudes balkaniques 4 (1983) 68-87. O Толиславу в. Виз. извори, 521 н. 
515 (Б. Ферјанчић). 

71 " Cant. III, 135. Cf. Nicol, Kantakouzenos, 74. 

719 Cant. III, 135-137. Уп. Виз. извори, 522-523 (Б. Ферјанчић). 

720 0 састанку двојице владара веома исцрпно писао је цар-писац. В. Cant. Ш, 
137-156. Cf. Nicol, Kantakouzenos, 74; Виз. извори, 523-537 (Б. Ферјанчић). 

721 Cant. III, 140. Превод је дат према Виз. извори, 526 (Б. Ферјанчић). 

спретно настојао да посеје семе раздора између двојице царева, наго- 
вештавајући Јовану V Палеологу, недвосмислено и лукаво, како је вољан 
да стане на његову страну. 722 

Само неколико месеци касније, млади василевс Јован V Палеолог 
показао је да је сасвим исправно схватио миг који му је дао српски цар. 
Иначе, преговори пуни надмудривања двојице владара, које уз обиље 
занимљивих, па и пецкавих подробности опширно описује Јован Канта- 
кузин, ипак нису уродили плодом. 723 По повратку двојице византијских 
царева у Солун, у табор Стефана Душана кришом је отишла група при- 
сталица Јована V подстичући српског владара да крене у рат против 
таста њиховог господара. 724 Очито је било да ни најновији војнички ус- 
песи старијег василевса нису омекшали давнашњу одбојност коју су 
према њему гајили житељи највећег града у Македонији. Овај догађај је 
прилично одређено могао да наговести Стефану Душану како је подвоје- 
ност у редовима Византинаца - премда унеколико пригушена, суревњи- 
вост између присталица Палеолога и Кантакузина ни у једном тренутку 
заправо није престајала - била довољна да, уз извесне подстицаје са 
стране, доведе чак и до новог грађанског рата у ромејској држави. 

Стога се, пред изазовом могућности да се поново умеша у тамошње 
несугласице, његова дотадашња колебљивост у преговорима са Јованом VI 
Кантакузином сасвим истопила и он је одлучно одбио споразум који је 
био на видику. 725 Међутим, ниједна страна није била вољна да прва от- 
ворено започне сукоб. У тренуцима нарастајуће напетости - српска 
војска се, додуше, удаљила, али не због повлачења него да би напала Во- 
ден - Јован VI Кантакузин је, негде на самом крају 1350. године, одлучио 
Да се врати у Цариград. Премда је управо почињала зима, овакав посту- 
пак би се могао означити као нагао, поготово с обзиром на чињеницу 
да је стање у солунском залеђу тек улазило у критичну фазу и било да- 
леко од разрешења. Будући да се премоћ у војној сили налазила на срп- 
ској страни - што је било извесно и једнима и другима, али не толика 
Да би јемчила сигурне успехе у свим ратним подухватима - могло би се 
прихватити Кантакузиново образложење да он, боравећи у Солуну, 
заправо није био у стању да нешто битно измени. Зато је и одлазак у 


722 Још је Јиречек, Исшорија, I, 230 позивајући се на ово место у мемоарима Јова- 
на Кантакузина тачно закључио да се Стефан Душан изричито изјаснио за 
Јована V Палеолога као легитимног цара. 

723 Као што је већ речено, Јован Кантакузин посветио је доста простора прегово- 
рима са српским царем. В. Cant. 1П, 137-156. 

724 Cant III, 156-157. 

225 Ibid. 157-159. Уп. Виз. извори, 538-540 (Б. Ферјанчић). 

престоницу представљао као једино могући или бар очекивани корак. 
Ипак, напуштање македонских области у предвечерје снажне српске 
офанзиве могло је на својеврстан начин василевсовом одласку да при- 
дода привид недраговољног повлачења. Свестан, с друге стране, да би 
убрзо могло доћи до нових међусобица у Царству - ни дипломати са 
много мањим искуством и даровитошћу не би промакла опасност дого- 
вора младог цара и српског владара, коју су неки од најновијих догађаја 
јасно навештавали - Јован VI Кантакузин је на пут кренуо неспокојан и 
опхрван бригама. 

Претходно се својски потрудио да Јовану V Палеологу, кога је оста- 
вљао у Солуну, предочи све трагичне последице које би младићево при- 
ближавање препреденом Стефану Душану могло да има по судбину 
Византије, нарочито наглашавајући да би свако мешање словенског су- 
седа уместо помоћи доносило само недаће ромејској држави. Да би бар 
некако био сигуран да његов млађани зет неће учинити нешто непро- 
мишљено, уз њега је оставио и свог таста, искусног Андроника Асена.™’ 
Тако се Јован V Палеолог по први пут у животу нашао на одговорној 
дужности, у могућности да делује самостално, јер се показало да је паска 
искусног угледника који је требало да на њега мотри била ипак недело- 
творна. Његова породица, жена Јелена и троје деце, у међувремену, дакле, 
увећана за још једног члана - по свој прилици године 1350, можда уп- 
раво у јуну, како се обично сматра у историографији, на свет је дошао 
Манојло Палеолог 727 - остала је у Цариграду. 

™ Cant. III, 159-160. Cf. Nicol, Last Centuries , 237; Божилов, Асеневци, 275. 
w Веома je замршено датовање рођења Манојла Палеолога, будући да се искључи- 
во ослања на један у суштини нетачан податак из дела Георгија Сфранциса, 
писца XV столећа. Он је записао да је цар Манојло II Палеолог на дан своје 
смрти, 21. јула 1425, имао седамдесет седам година и двадесет пет дана, што би 
значило да је рођен већ у јуну 1348. године (Cf. Georgios Sphrantzes, Memorii 
1401-1477, ed. B. Grecu, Bucuresti 1966, 18). To je сасвим искључено из више 
разлога: главни је тај да је првенац Јована V Палеолога и Јелене Кантакузин, 
Андроник Палеолог, дошао на свет 11. априла 1348. године, што је потпуно нео- 
спорна чињеница (В. н. 691 у овоме поглављу). Произлази да би рођење Манојла 
Палеолога требало датовати у 1349. или 1350. годину, као што се и ради у доса- 
дашњим истраживањима. Притом се већина научника одлучује за 1350, а 
Loenertz, Une erreur, 182-183 ( =Byzantina et Franco-Graeca, 390-391) прилично 
разложно као тачан датум предлаже 27. јун, што, између осталих, преузима 
Barker, Manuel II, 1. Извесну корекцију прорачуна који је изнео Р. Ленерц учинио 
је Schreiner, La chronique breve, Ш, 373 који се залаже за 17. јун 1350, што при- 
хвата Nicol, Kantakouzenos, 138. Тјурић, Сумрак, 56 н. 2 поново је подсетио на 
ипак недовољну сигурност предложених решења и притом је био склон да 
рођење Манојла Палеолога стави у 1349. годину. Наш је утисак, међутим, да се 
морамо вратити 1350. години из прилично једноставног разлога: ако се зна да је 

После Кантакузиновог одласка у престоницу Срби су у противо- 
фанзиви, у јануару 1351. године, освојили најпре Воден, а потом и 
Верију, 728 и на тај начин у знатној мери поништили претходне ромејске 
успехе на овој страни. Тек је наилазак изванредно оштре зиме приморао 
Стефана Душана да се са војском врати кући и дозволи Византинцима 
краткотрајан предах. А већ у пролеће 1351. године дошло је до нових, 
али не и неочекиваних невоља за Јована VI Кантакузина. Осокољен 
важношћу прве дужности, а одвојен од мајке и осталих најближих, на- 
ходећи се изван домашаја „зрачења” свог до тог времена неодољивог 
узора, Јован V Палеолог се одважио на заокрет којим је, у ствари, почео 
завршни обрачун двеју царских породица за византијски престо. 


Сабор 1351. 

У међувремену, по свој прилици негде у касну зиму 1350. године, 
дакле после непуне три године столовања на престолу цариградске 
патријаршије, преминуо је Исидор, 729 духовник за кога Никола Каваси- 
ласа у једном стиху с надахнућем вели: „не беше му раван нико други 
од смртних људи” (ои gar omoios еп allos meropon anthropon ). 730 Неколико 
месеци касније, 10. јуна 1350. године, за васељенског патријарха изабран 











Кантакуз 


219 


је Калист, јеромонах светогорског манастира Ивирона и, треба ли то 
наглашавати, истакнути паламита. 731 Према речима Нићифора Григоре, 
,који пре тога није прихватио предлог да сам постане поглавар васељен- 
ске патријаршије, радило се о строгом, суровом и необразованом испо- 
снику - ни о једном исихасти се знаменити учењак није похвално изра- 
зио - док Јован Кантакузин, коме ипак можемо више веровати јер је 
имао много разлога да о Калисту пише неповољно, наглашава да је но- 
воизабрани црквени угледник био образован богослов, достојан патријар- 
шијске столице. 732 

Уз име новог патријарха који је у пратњи свечане делегације све- 
тогорских анахорета допловио са Атоса у Цариград, на царској лађи за 
такву прилику послатој управо по налогу самог василевса, приписује 
се и један важан међународни чин: бацање анатеме на српску цркву. 
Реч је о акту чија је хронологија и до данас унеколико остала изазов и 
тешко решива загонетка за истраживаче. То се свакако десило у једном 
тренутку непријатељства између ромејске и српске државе, највероват- 
није уочи похода Јована VI Кантакузина, главног инспиратора анатеме, 
против македонских градова у јесен 1350. године. 733 Премда уперена 

против српске цркве која је неколико година раније са степена архие- 
пископије уздигнута на степен патријаршије, што је био корак који 
Цариград никако није могао да призна, анатема је у тренутку доноше- 
ња ипак била превасходно политички акт предузет како би се дискре- 
дитовао Стефан Душан, а у односима двеју држава током следећа два 
и по десетлећа представљала је крупан камен спотицања. У односу на 
саму Византију тада је знатно важније било питање коначног смири- 
вања распри око исихазма, спора који је у великој мери подрио духов- 
но јединство Царства. 

Одлазак Григорија Паламе из Цариграда - велики богослов је после 
неуспеха да се попне на митрополитску столицу Солуна отишао на Свету 
Гору а затим се извесно време бавио и на Лемносу 734 - није могао да ути- 
ша исихастичке распре, које су се настављале забрињавајућом жестином. 
Јован VI Кантакузин је схватао да су сазрели услови да се коначно стави 
тачка на бескрајне теолошке диспуте како би се најзад бар донекле повра- 
тио унутрашњи мир Царства. Тренутак је, с друге стране, био повољан и 
стога што се млади Јован V Палеолог налазио у Солуну: он свакако није 
био особито вичан богословским питањима, за разлику од свог таста, али 
је као василевс могао да има одређен утицај и на исход исихастичког спо- 
ра. А, познато је да је као син западне принцезе имао ту врсту отпора 
према паламитском учењу будући да оно није било подударно са основним 
начелима оновременог латинског богословља. 735 И сам Нићифор Григора, 
коме упркос изразите пристрасности овога пута можемо веровати, истиче 
да су антш сихасти имали подршку Јована V Палеолога, који им је по 
идејама био нрилично близак. 736 Ипак, тешко је веровати да би у тадашњим 
условима изванредне чврстине паламитских редова и неспорне свемоћи 
њиховог истинског заштитника Јована VI Кантакузина млади цар битније 
могао да угрози предстојећу победу исихаста. Међутим, његово одсуство 
из Цариграда, у коме је требало да се одржи нови црквени сабор, свакако 
је ишло наруку присталицама учења Григорија Паламе. 

Са много разлога исход наступајућих обрачуна двеју супротста- 
вљених страна могао се веома лако наслутити. У једној од свечаних 
сала влахернске палате, за ову прилику украшеној сликама некадашњих 
васељенских сабора, 28. маја 1351. године отворена је прва сесија. Пред- 
седавао је Јован VI Кантакузин, који је са патријархом Калистом и са- 

731 Meyendorff, lntroduction , 134-138. 

735 Мајендорф, Византијско ботсловље, 125. 

736 Greg. Epist. II, № 97 254 (писмо упућено Кирилу, митрополиту Сиде на Кипру). 

Такође в. Greg. III, 250-252. Уп. Медведев, Гуманизм, 30. О Кирилу в. PLP 6 

(1983)№ 14044. 

звао овај сабор, док је световна лица предводио царев шурак, севасто- 
кратор Манојло Асен. Сачувани фамозни портрет славног василевса, 
окруженог мноштвом епископа и осталих духовника (њихов број ипак 
није био онолики колико је за овакву прилику требало да буде), пред- 
ставља га у пуном сјају, одевеног у пурпур украшен блештавим дра- 
гуљима, за које знамо да су били лажни. 737 Антипаламите је одважно и 
веома вешто заступао елоквентни Нићифор Григора, прави мајстор у 
апстрактном расправљању, у више наврата отворено противречећи 
цару. Учествовао је, с друге стране, и Григорије Палама, 738 и поново 
доживео прави тријумф. 

На последњој од четири сесије, која је одржана 9. јуна 1351. годи- 
не, после неуспелог позива антиисихастима да се одрекну својих ста- 
вова, читани су томоси из 1341. и 1347. године, што је означило нову 
победу паламита. 73 ’ Нови сабор, одржан без антипаламита, у јулу 1351. 
године, осудио је све антиисихасте почев од Варлаама, преко Григорија 
Акиндина, до Нићифора Григоре. Учење Григорија Паламе је прогла- 
шено за правоверно и његова доктрина сасвим сагласна традицији 
светих отаца. Томос којим је све то означено саставио је митрополит 
Хераклеје, Филотеј, потоњи васељенски патријарх, па је, напослетку, 
15. августа 1351. године, на свечаној церемонији у цркви Свете Софије 
документ обзнанио Јован VI Кантакузин. 740 И цар и поглавар цариград- 
ске патријаршије Калист, као и остали црквени великодостојници, пот- 
писали су овај важан документ, који је потом прочитан три пута. Не- 
достајао је, наравно, потпис Јована V Палеолога, који се налазио у 


737 Codex Paris, gr. 1242, Fol. 5v. Cf. Spatharakis, Portrait, 129-139, fig. 86. 

738 O његовом учешћу посебно je писао A. Papadakis, Gregory Palamas at the Council 
ofBlachemae 1351, Greek, Roman and Byzantine Studies 10 (1969) 333-342. 

739 Ове бурне догађаје из касног пролећа и лета 1351. године детаљно описују, 
наравно, са супротних полазишта, двојица великана византијске историогра- 
фије, Јован Кантакузин и Нићифор Григора, љути противници на сабору. В. 
Cant. III, 166-171; Greg. II, 881-1031. Cf. Meyendorff, lntroduction, 141-153. 

7 " Томос из 1351. године, веома значајан документ за историју православне цркве, 
до сада је публикован у више наврата. Указујемо на највовије издање: Karmiris, 
Dogmatika mnemeia, 374-407 (за остала издања v. Meyendorff, lntroduction, 
406-407; Dolger, Regesten, V, № 2982; Darrouzes, Regestes, V, № 2324). Такође в. F. 
Dolger, Ein byzantinisches Staatsdokument in der Universitatsbibliothek Basel: ein 
Fragment des Tomos des Jahres 1351, Historisches Jahrbuch 72 (1953) 205-221. O 
потписницима томоса из 1351. године посебно је писао Е. Honigmann, Die 
Unterschriften des Tomos des Jahres 1351, BZ 47 (1954) 104-115. O читавом спле- 
ту догађаја, поред радова наведених у претходним напоменама, в. Jugie, 
Controverse, 416-419; Mercati, Notizie, 23-25, 503-505; Nicol, Kantakouzenos, 75-76; 
Darrouzes, Regestes, V, № 2326. 

Солуну: млади цар је то учинио, под присилом таста, како пише Нићи- 
фор Григора, 741 тек следеће године, у фебруару или марту 1352, када се 
поново обрео у престоници. 742 

Било да верујемо вестима знаменитог полихистора или не, није да- 
леко од истине, бар је такав наш утисак, помисао да је син Андроника III 
Палеолога у питањима исихазма и читавог колоплета унутрашњих тр- 
вења у Царству које је овај покрет донео био прилично хладан, можда 
и незаинтересован у некој озбиљној мери. Његов став би се можда најпре 
могао означити као умерено антиисихастички, али у сваком случају без 
задртости каква се могла срести код појединих савременика младог ва- 
силевса. А можда је, ни то не би требало пренебрегнути, и овде била реч 
о попустљивој природи која је у одређеној мери одликовала Јована V 
Палеолога. И касније, у годинама када је напокон сам седео на визан- 
тијском престолу, са равнодушношћу је гледао на последње покушаје 
антипаламита да нешто промене, док је Јован Кантакузин, тада већ монах 
Јоасаф, и дал>е ватрено иступао у настојању да се сасвим сузбију против- 
ници паламизма. 

Победа коју је извојевало учење Григорија Паламе била је од изван- 
редног значаја за византијско богословље, јер га је напокон усмерила на 
пут библијског и светотајинског реализма, сагласног токовима традиције 
на Истоку и ослободила искушења номиналистичког хуманизма. 743 Ваља 
подсетити да је у основи грозничавих богословских спорова око исиха- 
зма била дубоко принципијелна распра о суштинским схватањима као 
што су: природа човека, његово место у свету и могућност спознавања 
тога света, а у крајњој линији радило се и о путевима развитка визан- 
тијске културе. 744 С тим у вези, не треба губити из вида да су некадашњи 
сабори расправљали само о Богу, али не и о човеку: само су се два запра- 
во бавила човеком као духовним бићем - поред оног из 1341, то је био 
сабор из 1351. године. 745 Колико је био важан синодски Томос из 1351. 


741 Greg. III, 268-269. Да је Јован V Палеолог, у ствари, гајио осећање наклоности 
према ставовима Нићифора Григоре може се наслутити и из једног говора 
паламита Јосифа Калотета. В. D. Tsamis, losef Kalothetou Syggramata, Thessalonikeis 
Byzantinoi Syggrafeis 1, Thessaloniki 1980, 332 (посебно в. н. 3 где је дата и од- 
говарајућа релевантна литература). За основне податке о Јосифу Калотету в. 
PLP 5 (1981) № 10615. 

747 R. Loenertz, Wann unterschrieb Johannes V. Palaiologos den Tomos von 1351 ? BZ 47 
(1954) 116. 

743 Мајендорф, Грторије Палама, 104. 

744 Медведев, Гуманизм, 28-29. 

745 И. Мастројанопулос, Сабори у XIV веку и човек, Гласник Српске православне 
цркве, год. L, бр. 12 (1969) 339. 

на неки начин сведочи и чињеница да га је приликом крунисања за цара, 
у фебруару 1354. године, потписао и Матија Кантакузин. 746 

Док је на једној страни Григорије Палама доживљавао звездане тре- 
нутке, на другој су Нићифору Григори предстојали најтежи дани. Непо- 
колебљивост и доследност, као и чврсто уверење у исправност својих 
ставова, проистекли из његове непоткупљиве природе, делимично и из 
властите таштине која је била прирођена таквом свезнадару, довели су 
га у ситуацију да буде заточен у цариградском манастиру Хора. Уследи- 
ле су мучне године затвореништва, испуњене врло непријатним догађаји- 
ма, и напослетку необично свиреп крај живота. 747 Они који су бивали у 
опречности са вишим интересима Царства, па макар се радило и о ње- 
говим најистакнутијим појединцима, нису били поштеђени, већ су не- 
ретко приношени као жртве на олтар који је требало да оличава општу 
добробит ромејске државе. 


Раш Венеције и Ђенове 

Сви ови догађаји око новог црквеног сабора који је требало да 
коначно разреши спорове око исихазма, премда неизмерно важни за 
Византију, на неки су начин морали да остану у сенци великог рата 
између Венеције и "ђенове у који је, додуше нерадо, било уплетено Цар- 
ство, и узнемирујућих, показало се тачних, гласина из Солуна о нена- 
Даном приближавању младог Јована V Палеолога и Стефана Душана. 
Разапет између ових недаћа које су ромејску државу довеле у шкрипац, 
Јован VI Кантакузин је проценио да је најцелисходније да не напушта 
Цариград: ваљало је изнаћи могућност да се најбезболније преброди 
сукоб двеју италијанских република будући да су дотадашња искуства 
била непријатна. 

Супарништво ТЈенове и Млечана на источном Средоземљу и у ба- 
сену Црног мора, није на одмет подсетити, током друге четвртине XIV 
века протицало је у извесној надмоћи лигуријске републике, доминацији 
која се првенствено огледала у томе да је још одраније приграбила боље 
позиције, па је на тај начин Венецији доделила улогу онога који настоји 
да успостави нарушену равнотежу или евентуално обезбеди и престиж. 
Напори Млечана, не треба заборавити, нису остали без одређених успе- 
ха: почев од 1345. године њихови су бродови, после више од два десет- 


74s О томе в. Р. Lemerle, Le tomos du concile de 1351 et 
Cantacuzene, REB 9 (1951) 55-64; Nicol, Kantakouzenos, 
™ O томе ће више бити речи у наредном, III поглављу. 


l’horismos de Matthieu 
76 n. 106, 114 n. 18. 

лећа забране за коју се тада залагао папа Јован XXII, опет походили 
египатске луке. Стога је мамелучки султан инсистирао да се у текст тр- 
говачког уговора са Венецијом укључи и податак да се за двадесет и три 
године ниједан млетачки брод није усидрио у лукама његове земље. 7 " 
Такође су значајан успех постигли склапањем сличног споразума са та- 
тарским ханом Џанибегом, владарем Златне Хорде, 26. децембра 1347, а 
неколико година доцније (1356) тај је уговор продужен. 749 

Ови успеси Венеције би свакако знатно угрозили престиж лигуриј- 
ске републике да у међувремену (1346) Ђеновљани нису посели богати 
Хиос, о чему је већ било речи. Стога се међусобно ривалство наставља- 
ло, док је разборити Јован VI Кантакузин, и поред прилично доследног 
држања прођеновљанске политике, на сваки начин настојао да сачува 
неутралност. Једна од мера такве оријентације, мотивисана и схватљивом 
жељом да се Царство бар донекле ослободи зависности од ТЈенове - све 
се то збивало у временима када је василевс грозничаво истрајавао у на- 
мери да поврати многе важне области које је за грађанског рата освојио 
српски цар - било је и приближавање Венецији. Оно је доведено до 
крајњих консенвенци склапањем уговора 9. септембра 1349. године (прет- 
ходни су 25. марта 1342. постигли Ана Савојска и регенти у име малог 
Јована V Палеолога), који су потписала оба ромејска владара. 750 

Међутим, Јован VI Кантакузин ипак није успео да Царство поштеди 
уплитања у рат двеју италијанских република, који је избио у августу 

748 Thomas, Diplomatarium, I, № 153 290-292. Cf. F. Lane, The Venetian Galleys to 
Alexandria, 1344 AVirtschaftskrafte und Wirtschaftswege: Festschrift fur Hermann 
Kollenbenz, vol. I: Mittelmeer und Kontinent , ed. by J. Schneider (Beitrage zur 
Wirtschaftsgeschichte, Band 4)/ Stuttgart 1978, 431-440 (= VR, Studies on Venetian 
Social and Economic History, London 1987); Ashtor, Levant Trade, 45. Уопште o 
венецијанској трговини на Леванту в. Е. Ashtor, The Venetian Supremacy in 
Levantine Trade; Monopoly or Pre-Cobnialism? Journal of Europen Economic History 
3 (Rome 1974) 5-53 (= VR, Studies on the Levantine Trade in the Middle Ages, 
London 1978); idem, Observations on Venetian Trade in the Levant in the XIVth 
Century, Joumal of European Economic History 5 (1976) 533-586 (= VR, East-West 
Trade in the Medieval Mediterranean, London 1976). 

749 Thomas, Diplomatarium, I, № 167 311-313. Cf. Vernadsky, Mongols and Russia, 204. 
Уошпте o трговини Венеције у Црном мору в. М. Nystazopoulou-Pelekidis, Venice 
etla mer Noire du XIe au XVe siecle, Thesaurismata 7 (1970) 15-51; E Thiriet, Les 
Venitiens en Mer Noire. Organisation et trafics (ХШе-ХУе siicles), Archeion Pontou 
35 (1979) 38-53. Иначе, Џанибега и међусобице Млечана и ТЈенове на Криму 
помиње и фирентински хроничар Матео Вилани, а за монголског владара каже: 
Giannisbeg imperadore nelle provincie del Mare maggiore. B. Villani, V, 100. 

750 MM III, № 27 114-120 (грчки текст); Thomas, Diplomatarium, I, № 171 341-345 
(латински текст); Dolger, Regesten, V, № 2952. Cf. Heyd, Commerce, I, 490 n. 4; 
Nicol, Byzantium and Venice, 269. 

1350. и трајао до 1355. године, а водио се по читавом Средоземљу, по- 
примајући замах великог европског сукоба. 751 Цар је додуше одбио вене- 
цијански предлог да се укључи у војевање и помогне јадранској репуб- 
лици - о томе је са њим разговарао млетачки изасланик Јакопо 
Брагадино у јесен 1350. године, док су оба василевса боравила у Солуну, 
спремајући се за поход против Верије и других градова које су посели 
Срби, 752 али је касније ипак морао да учествује у обрачуну зараћених 
такмаца. Мора се признати да је за Византију тешко било да остане не- 
утрална, будући да се један од суштинских спорова тицао трговачког 
поморског пута који је кроз босфорски мореуз водио у Црно море. Док 
су текли локални инциденти на Леванту - Млечани су напали Галату а 
Ђеновљани разорили Негропонт 753 - супарници су настојали да се што 
боље припреме за одлучујуће сукобе: више успеха постигао је дужд Ан- 
дрија Дандоло (1343-1354), који је осим византијског обезбедио и саве- 
зништво арагонског краља Петра IV (1336-1387), па је лигуријска репу- 
блика остала усамљена, али са ореолом непобедивости који ју је не без 
разлога пратио. 754 

У самој Италији овај рат је наишао на неодобравање и жаљење, о 
чему сведочи и једно писмо које је из Падове 18. марта 1351. године 
послао Франческо Петрарка своме пријатељу дужду Андрији Дандолу. 755 
Иако се, између осталог, радило о веома важном питању за Царство, а 
то је била контрола вода у мореузу, Јован VI Кантакузин је, поучен ра- 
нијим искуствима, до краја избегавао да Ромеје увуче у ковитлац борби 
које су биле на помолу. Међутим, суочивши се са опозивањем венецијан- 


751 Kretschmayr, Venedig, П, 205 sq.; Скржинскал, Петрарка, 255 сл. 

751 Cant. П1, 118. Cf. Nicol, Kantakouzenos, 73. Јакопо Брагадино је од 1350. до 1352. 
године био млетачки баило у Цариграду. В. Thiriet, Regestes, I, № 243 70. Cf. 
Maltezou, Thesmos, 114. 

753 Скржинскал, Петрарка, 250-251. 

75< Опште увереше тога времена било је да је ТЈенова заправо непобедива и да је 

за Венецију само упуштање у рат било велики ризик. В. Скржинскал, Петрар- 

ка, 253. О самом рату такође в. Hodgson, Venice, 403 sq.; Thiriet, La Romanie 
venitienne, 168-174; Balard, La Romanie genoise, I, 78-83; Nicol, Bvzantium and 
Venice, 271 sq. 

755 Скржинскал, Петрарка, 251-252. Особена личност млетачког дужда Андрије 
Дандола, привукла је, између осталих, пажњу Д. Никола, који је пронашао 
доста сличности између овог венецијанског аристократе и византијског цара 
Јована VI Кантакузина и дао језгровиту скицу за портрет како једног тако и 
другог великодостојника, пуну необичних подударности и сличности. В. Nicol, 
Byzantium and Venice, 280-282. У вези с тим посебно је занимљив рад: F. Thiriet. 
Вугапсе et les byzantins vus par le Vćnitien Andrea Dandolo, RESEE 10 (1972) 5-15 
/= VR, Etudes sur la Romanie greco-vinitienne (Xe-XVe siecles), London 1977/. 

ског баила у Цариграду (што је било врло одређено упозорење), с једне, 
и „бомбардовањем” престонице које су предузели подозриви "ђеновљани 
из Галате (уверени да Млеци и Ромеји већ нешто заједнички спремају), 
с друге стране, василевс је био приморан да се приклони једном од су- 
кобљених супарника. Затражио је да се врати млетачки баило Ђовани 
Долфин и с њим је невољно, али овога пута без оклевања, потписао 
споразум, чиме је, у ствари, објавио рат лигуријској републици. 7 ® 

Прве невоље за Византију уследиле су прилично брзо: на вест да уско- 
ро треба да доплови снажна ђеновљанска флота, млетачко бродовље које 
је до тада нападало Галату, и у томе имало ромејску помоћ, напустило је 
воде босфорског мореуза, препустивши нејаку цареву морнарицу на ми- 
лост и немилост искуснијег противника с друге стране Златног рога. Тај 
неминовни пораз, међутим, био је само увод у нове неприлике, пошто су 
се Цариграду, с јесени 1351. године, приближавале две јаке флоте: вене- 
цијанска, помогнута бродовима арагонског краља, коју је предводио по- 
знати адмирал Николо Пизани, и ђеновљанска, на чијем је челу стајао 
прослављени патрициј Паганино Дорија. Ова друга је на свом путу 
23. октобра 1351. године опљачкала трачку Хераклеју и заробила многе 
Ромеје, а следећег месеца освојила Созопољ на заладној обали Понта.” 7 

До пресудне битке дошло је 13. фебруара 1352. године у водама Бо- 
сфора: на једној страни су били 'ђеновљани а на другој здружени Млеци, 
Каталанци и Византинци. У крвавом обрачуну ниједна страна није од- 
нела одлучујућу предност, а губици су били знатни код свих учесника. 
Непознавање локалних струја и спрудова скупо је платила ескадра ара- 
гонског краља, која је доживела праву хаварију. 758 Премда овај двобој није 
донео коначну одлуку о исходу рата који се с несмањеном жестином 
настављао на подручју западног Средоземља, Византија је била осуђена 


756 Cant. Ш, 186-191; Greg. III, 45-46; Kleinchroniken, 86 № 54. Сачувао се само 
латински текст уговора: Thomas, Diplomatarium, II, № 5 4-12; Dolger, Regesten, 
V, № 2975. Cf. Nicol, Byzantium and Venice, 273. O Ђованију Долфину, који je 
био венецијански баило у Цариграду од 1352. до 1353. године в. Maltezou, 
Thesmos, 114. 

757 Живописан опис страдања Хераклеје дао је њен тадашњи епископ, а каснији 
цариградски патријарх Филотеј Кокин. В. V. Pseutonkas, Filotheou Kokkinou logoi 
kai homilies, Thessalonikeis Byzantinoi Syggrafeis 2, Thessaloniki 1981, 235-264. O 
овом догађају занимљиву расправу написао је Г. Прохоров, Филофеп Коккин о 
пленении и освобождении гераклеотов, Трудм Отдела древнерусскои литера- 
турн 33 (1979) 253-260. Такође в. Mioni, Cronaca, № 14, 80. 

7И О овој бици посебно в. М. Balard, А propos de la bataiUe du Bosphore. Ibcpedition 
genoise de Paganino Doria d Constantinople (1351-1352), TM 4 (1970) 431-469; M. 
Costa, Sulla battaglia del Bosforo (1352), Studi Veneziani 14 (1972) 197-210. 

на ђеновљанску одмазду јер су се Млечани убрзо повукли, остављајући 
василевса на цедилу. Не желећи да изазива судбину, Јован VI Кантакузин 
је пристао на потписивање релативно неповољних услова мира са ТЈено- 
вом, 6. маја 1352. године, и на тај начин највероватније избегао већа 
страдања која су претила Царству. 759 Главни део тог договора односио се 
на пловидбу према Тани: цар је морао да пристане на захтев да ромејски 
бродови иду према тамошњој луци једино онда када су тамо путовали 
и Тјеновљани, а у сваком случају је за то била неопходна и дозвола њи- 
ховог дужда, коме је требало упутити посланство. Поново је Византија, 
немоћна да било шта промени у односу снага према италијанским репу- 
бликама, морала да испашта због њихових размирица. 

Док је Јован VI Кантакузин, после потписивања мировног уговора 
којим је Византија званично иступила из рата, могао да се позабави искр- 
слим тешкоћама, многобројним и нимало једноставним, разрачунавање 
Венеције и ТЈенове у западном Средоземљу није јењавало па се крај суко- 
ба још није могао назрети. Вест да су ТЈеновљани поражени у својим во- 
дама, надомак западне обале Сардиније, 27 августа 1353. године, била је 
налик чуду. 760 У јесен исте године, 10. октобра 1353, дошло је до важног 
догађаја: лигуријска република се ставила под заштиту миланских војвода 
Висконтија. 761 Премда је добрим делом то учинила и из тактичких разлога 
- изненадни пораз је унеколико пољуљао њену позицију, а ободрени Мле- 
чани, желећи да што боље искористе велики успех, нису пристајали на 
преговоре - она је на Апенинском полуострву ипак изгубила неке поседе 
што је Нићифор Григора, иначе изразито нерасположен према овој ита- 
лијанској републици, једва дочекао да, не без злурадости, закључи како су 
они који су стремили господарењу на мору од ушћа Дона све до Херкуло- 
вих стубова сада истиснути из властите отаџбине. 762 Рат пун неочекиваних 
преокрета,,,,, настављао се и тек је посредовањем Висконтија коначно ута- 
начен мир, 1. јуна 1355. године, у пркви Светог Амброзија у Милану. Тада 
је договорено да ни Венеција ни Тјенова током три године не иду у Тану. 763 
После истека тог периода море се могло сматрати слободним за пловидбу. 

759 О овоме уговору крајње подробно и зналачки расправљао је И. Медведев, До- 
говор Византии и Генуи от 6 мах 1352 г„ Виз. врем. 38 (1977) 161-172. Посеб- 
но је о односима зараћених страна у овоме рату писао С. Kyrris, John 
Cantacuzenus, the Genoese, the Venetians and the Catalans (1348-1354), Byzantina 
4 (1972) 331-356. 

7W Скржинскал, Петрарка, 262; Balard, La Romanie genoise, I, 82. 

761 Скржинскал, Петрарка, 263. 

762 Greg. III, 194. 

763 Hodgson, Venice, 402-403; Скржинскал, Петрарка, 265; Nicol, Bvzantium and 
Venice, 279. 

Црно сшолеће 


Почешак обрачуна 

Док се тежиште ратних сукоба између Венеције и "ђенове налазило 
у водама источног Средоземља, особито у периоду византијског учешћа 
У овом разрачунавању, дакле током 1351. и прве половине 1352. године, 
несигуран положај престонице изискивао је да Јован VI Кантакузин не 
напушта Цариград. Прикован за обалу Златног рога, могао је са забри- 
нутошћу да слуша узнемирујуће вести из Солуна о савезу Јована V Па- 
леолога и Стефана Душана. То пријател>ство је прилично одређено на- 
вештавало могућност новог грађанског рата. Са жаљењем је Кантакузин 
морао себи да призна да је његов план да зета - до тада сасвим запоста- 
вљеног у државним пословима - остави у другом граду Царства био 
промашај. Јован VI није могао заборавити да су донедавно по трговима 
Солуна јавно спаљивани његови укази и наредбе, 764 као ни то да је Ан- 
дроник Асен, кога је оставио уз младог василевса, током претходног 
грађанског рата био на страни Алексија Апокавка. 765 Међутим, његова 
највећа грешка, чини се, била је заправо у томе да је потценио Јована V 
Палеолога, а донекле и дипломатску вештину српског цара. Млади ва- 
силевс је, додуше, пре или после морао доћи на помисао да се одупре 
тасту и да коначно на прави начин узме престо својих предака. 

У условима прикривеног али ипак присутног неповерења које је 
владало између династије Палеолога и рода Кантакузина до изражаја су 
све више почели да долазе присталице легитимне царске породице, по- 
готово у околини Јована V Палеолога, у Солуну, где упркос недавним 
чисткама Јован VI Кантакузин није сасвим искоренио своје непријатеље. 
Млади цар, потиснут из вођења државних послова - изговор који се за 
такво опхођење евентуално могао наћи у његовом младићком узрасту 
још увек неспремном да се истински ухвати у коштац са замршеним 
питањима спољне и унутрашње политике Царства по свој прилици те- 
шио га је само умерено - морао је да подозрева од засад недовољно 
дефинисаних али планова који су могли да га забрину и онеспокоје, а 
иза којих су стајали његов таст и шураци (поготово старији Матија Кан- 
такузин). Све су му то здушно предочавали његови солунски пријатељи, 
не либећи се да му као најгору, али не и нереалну опасност наговесте и 


764 Cant П1,105. 

765 Weiss, Joannes Kantakuzenos, 46 умесно проглашава загонетном одлуку старијег 

василевса да свога зета остави под присмотром Андроника Асена, имајући у 

виду његово држање у раздобљу грађанског рата из четрдесетих година XIV 
века. Мора се, међутим, признати да је држање Кантакузиновог таста у Солу- 
ну било прилично лојално. 

губитак византијског трона. На такав развој догађаја упућивао га је и 
Стефан Душан, који је настојао да убеђивањем и подмићивањем људи 
из околине младог василевса, као и сасвим одређеним претњама, придо- 
бије његову наклоност. 766 

Ако се свему овоме дода и схватљива младићева жеља да се отргне 
подређености старијем цару и осамостали - притом губе на значају по- 
мало нејасне околности око тога на чијој је страни била иницијатива за 
међусобно приближавање, јер су савезништву била склона обојица - на- 
мах бива јасно да су потпуно сазрели услови за остварење савеза Јована V 
Палеолога и Стефана Душана. 767 Очекивања с којима су се они упустили 
у преговоре била су прилично јасна: млади василевс је желео да најзад 
заузме угрожени цариградски престо, док је српски цар имао у виду даље 
освајање ромејских области. Нешто је сложеније било питање услова 
постигнутог договора, али се чини да нас „ћутање” Јована Кантакузина, 
који о томе ништа није знао (или знао па свесно прећуткивао), упућује 
на податке другог савременика - Нићифора Григоре. Сагласно његовим 
обавештењима, млади цар се обавезао да као неку врсту јемства преда 
своју супругу Јелену Кантакузин - она се у то време са троје њихове 
деце, Андроником, Ирином и Манојлом, налазила у Цариграду - и оже- 
ни Теодором, свастиком Стефана Душана и сестром бугарског владара 
Јована Александра. 768 

Овако срочени услови споразума свакако делују непотпуно, јер је 
тешко поверовати да би српски цар покретао ратне операције против 
Јована VI Кантакузина само због тога да би се сестра његове жене Јеле- 
не удала за младог Палеолога и да царицу Јелену Кантакузин држи на 
своме двору. Широк простор за изналажење различитих претпоставки 
и домишљања око осталих обавеза и права двеју страна које су постиг- 
ле договор срећно омеђује сачувана хрисовуља Јована V Палеолога ма- 
настиру Хиландару, састављена у јулу 1351. године, којом василевс по- 
тврђује неке поседе овој монашкој обитељи. У њој византијски цар за 
Стефана Душана каже: „преузвишени цар Србије и љубазни ујак (стриц) 

766 Cant. Ш, 201; Greg. III, 148 sq. 

767 Упадљиво је да је неспорни Кантакузинов утицај на зета слабио у тренуцима 
када нису били скупа - познато је да су се двојица царева од краја 1350. до 
новембра 1354, када је почело одлучујуће разрачунавање - видели само један- 
пут, фебруара-марта 1352. године - па се тада млади василевс смелије решавао 
на самосталне подухвате. Уп. Максимовић, Попитичка улоШ, 138. 

766 Greg. III, 148-149. Уп. Виз. извори, 280-283 (Б. Ферјанчић). О Теодори в. Божи- 
лов, Асеневци, № 38 191-192. Она је била шесто дете у браку деспота Страци- 
мира и Кераце Петре, по свој прилици рођена између 1334. и 1336. године. О 
њеној даљој судбини готово се ништа не зна. 






царства ми господин Стефан” (ho ypselotatos basileus Serbias kai peripothetos 
theios autes куг Stefanos)™. Чин»еница да je ово једини византијски зва- 
нинни акт којим се јасно и недвосмислено признавала царска титула 
српском владару - додуше, са ограничењем на Србију, што је ако се имају 
у виду строга начела ромејске идеологије, био највећи могући уступак 
- од изузетног је значаја 770 

Невоља, највероватније у знатној мери преувеличана од стране ва- 
силевсових душебрижника, па и самог Стефана Душана, приморала је 
Јована V Палеолога да учини овако крупан уступак, гест на који Јован VI 
Кантакузин, сигурни смо, никад не би пристао. У изналажењу оправдања, 
боље рећи образложења за овакав његов поступак можемо изнаћи неко- 
лико разлога: неискуство које је својствено младићком узрасту, угроже- 
ност од таста, можда нешто предимензионирана, али не и нереална, још 
увек неизграђени властити ставови о појединим питањима и у вези с 
тим извесна подложност утицајима туђих мишљења, немаран однос пре- 
ма ромејској традицији, донекле наслеђен од оца Андроника III Пале- 
олога (па и мајке Ане Савојске, одрасле и васпитаване на Западу), али 
само донекле јер ни он засигурно не би урадио нешто слично (његово 
непоштовање традиције ограничавало се ипак на споредне ствари које 
нису задирале у темељне вредности Царства), помањкање свести о по- 
себности Византије и њеног особеног места у хришћанској васељени, које 
је касније кулминирало слањем понижавајућег писма на папски двор у 
Авињон (1355) и поготово недостојним одласком у Рим и примањем 
римокатоличке вере (1369), без обзира на жалосну и неоспорну чињени- 
ЧУ да се екуменска мисија државе Ромеја средином XIV столећа налази- 
ла у раскораку и стога могла да делује испразно. 

Унеколико изненађује и готовост Јована V Палеолога да жртвује су- 
пругу Јелену Кантакузину, не само зато што је хтео да се поново ожени 
него и стога што је био спреман да је пошаље у Србију, у тренутку када 


769 Actes de Chilandar I, ed. L. Petit et B. Korablev, Виз. врем. 17 (1911) № 138, 
292-294. 

770 Динић, Душанова царска титупа, 97 сл. први је указао на велики значај који 
признање у овој повељи има за титулу Стефана Душана. Ако заронимо дубље 
у историју можемо видети да су нешто слично Византинци урадили у X веку 
са бугарским царем Симеоном. У оба случаја територијално ограничење умно- 
гоме обезбеђује ексклузивност ромејске царске титуле. О овоме је својевреме- 
но подстицајно расправљао Г. Острогорски, Автократор и самодржац, Глас 
Српске краљевске академије CLXIV, Други разред 84 (1935) 95-187 (= СД, IV, 
281-364); Г. Острогорски, Србија и византијска хијерархија држава, О кнезу 
Лазару, Научни скуп у Крушевцу 1971, Београд 1975, 125-137. Такође в. Виз. 
извори, 281-282 н. 155 (Б. Ферјанчић). 

је најстарије од њихово троје деце имало свега три а најмлађе тек годи- 
ну дана. Међутим, ни та необичност није толика да би нас натерала да 
посумњамо у податак Нићифора Григоре. 771 Сагледавајући изнесене усло- 
ве договора младог василевса и српског владара, при чему нарочито 
подвлачимо озбиљност и далекосежност концесије која се тицала царске 
титуле Стефана Душана, имамо утисак да би се ту једва могло наћи ме- 
ста за евентуално признање ромејске стране, којим би се „озаконила” 
освајања словенског суседа у Македонији, Тесалији, Епиру и Акарна- 
нији. 772 У том би случају, чини се, опасно била нарушена одређена рав- 
нотежа у уступцима двеју страна, јер би византијски партнер дао далеко 
више, а на толико неповољне и неравноправне одредбе споразума тешко 
да би пристао и неискусни Јован V Палеолог. Наравно, фрагментарност 
и непотпуност сачуваних изворних података не дозвољава нам да по- 
узданије докажемо нашу претпоставку, као што се уосталом и хипотеза 
о ромејском признавању поменутих српских освајања не може сигурно 
образложити. 

Споразум Јована V Палеолога и Стефана Душана, постигнут по свој 
прилици негде у касно пролеће 1351. године, одјекнуо је убрзо до самог 
Цариграда. 775 Улогу злослутног гласника одиграо је Андроник Асен, кога 
су људи из околине младог василевса вешто преварили предочивши му 

771 Још је Parisot, Cantacuzine, 266 указао поверење вестима Нићифора Григоре, 
приметивши духовито, па и помало цинично, да је исти Јован V Палеолог, само 
мало касније оставио у Србији као таоца свог млађег брата Михаила (он га 
грешком назива Манојло), што је податак који нам дозвољава да верујемо и у 
његову спремност да Јелену Кантакузин пошаље у српску државу. 
т Старији истраживачи Parisot, Cantacuzine, 265 sq. и Флоринскии, Спавнне и 
Византин, 1,120 сматрали су да је услов да српски владар помогне свог младог 
византијског савезника био у признавању дотадашњих освајања Стефана Ду- 
шана на широким просторима Македоније, Тесалије, Епира и Акарнаније. Они 
нису били у могућности да располажу поменутом хрисовуљом Јована V Пале- 
олога у којој се види да је признао царску титулу владару Србије, уз наведено 
територијално ограничење, што је била веома велика концесија. Без обзира на 
изванредну дипломатску вештину Стефана Душана и почетничку несигурност 
младог василевса (уз њега су били, не треба губити из вида, и искусни угледни- 
ци), није лако поверовати да би ромејска страна, односно Јован V Палеолог 
био спреман да чини толико озбиљне уступке, то јест да за војну помоћ као 
противуслугу пошаље у Србију сопствену супругу, призна царску титулу Сте- 
фана Душана и, напослетку, сагласи се са озакоњивањем огромних српских 

7,1 Greg. III, 149 на себи својствен начин примећује да је на вест о савезу 
Јована V Палеолога и Стефана Душана страх неугоднији од смрти обузео Јо- 
вана VI Кантакузина. О забринутости казује и сам василевс (Cant. Ш. 204-205), 
који због ђеновљанске опасности није смео да напушта Цариград. 

остварење савеза њиховог господара и српског цара, уз упозорење да би 
у тој завери против његовог зета он требало да заврши као талац у Ср- 
бији. 774 Прилично уплашен, овај великодостојник је у нервозној хитњи 
напустио Солун и отпловио пут престонице, где је вешћу коју је носио 
на смрт преплашио и самог Јована VI Кантакузина. Стари василевс је 
упркос големом искуству био потпуно затечен: намах му се могло учи- 
нити како се руше планови које је са великим стрпљењем зидао година- 
ма. Да ствар буде још гора, рат против ТЈенове, у који је он прилично 
невољно ушао помажући Млетке, све је више добијао на замаху и при- 
сиљавао га да непрестано борави у Цариграду. Без могућности да лично 
пође у други град Царства - морао је притом бити свестан и чињенице 
о српској војној премоћи (уколико не би обезбедио одреде турских најам- 
ника) - обратио се Ани Савојској, рачунајући свакако на породична 
осећања младог василевса и посебно на њен утицај на сина. 

Необична важност тренутка, који је у себи имао много судбоносног, 
диктирала је нарочит амбијент у коме је требало постићи договор кадар 
да разреши новонастало стање, ситуацију која је врло лако могла да букне 
у пожар још једног грађанског рата. Стога нису случајно изабрани све- 
чана тишина и мизансцен чувеног манастира Богородице Одигитрије, као 
и њена славна икона као сакрални сведок предстојећег споразума, дакле, 
исто место на коме је пре нешто више од четири године, у фебруару 
1347, Јован Кантакузин положио Ани Савојској заклетву да њеном сину 
неће угрозити легално право на византијски престо. 775 Овога пута је ста- 
ри василевс изашао са предлогом да његов зет одустане од постигнутог 
савезништва са Стефаном Душаном, а заузврат се, поново уз заклетве, 
обавезао да ће Јовану V Палеологу дати читаво наследство Царства (ton 
hapanta kleron tes basileias). Што ce њега самог тиче, понудио је две мо- 
гућности: да из Цариграда, сходно вољи младог цара, управља облашћу 
која се протезала до Селимврије или да се повуче из јавних послова. 776 

У овим крупним уступцима на које је тобоже био спреман Јован VI 
Кантакузин бида је скривена прилична мера демагогије, јер нам се чини 
да би он тешко истински пристао на њихово извршење. Притом, нарав- 
но, пре свега треба имати у виду другу од понуђених солуција, ону која 
се тицала његове будућности. Уосталом, за таквим обећањем које је прет- 

774 Cant. Ш, 202-203. Уп. Виз. извори, 548 (Б. Ферјанчић). 

775 Cant. III, 204 sq.; Greg. III, 148-149. Уп. Флоринскии, Славлне и Византил, I, 
121; Lemerle, Philippes, 202; Nicol, Kantakouzenos, 77; Баришић, Повеље визан- 
тијских царица, 180; Soulis, Serbs, 49; Виз. извори, 282-283, 549-550 (Б. 
Ферјанчић). 

774 Greg. III, 149. Уп. Живојиноеић, Јован V и Јован VI, 129. 

постављало повлачење у неку врсту мировине, обећањем које је понекад 
износио у виду уцене па и претње, он је исувише често посезао, те је 
оно од силине употребе већ губило на уверљивости. Ипак, пошло му је 
за руком да убеди Ану Савојску, па се она упутила према Солуну, „на- 
оружана” поменутим изјавама старијег василевса, као и писменим га- 
ранцијама, решена да разувери напрасно осамостаљеног сина. Вероватно 
тада није ни знала да ће се у граду Светог Димитрија заувек настанити. 777 
На другој страни, Јован VI Кантакузин је остао у престоници, забринут 
и напет у ишчекивању исхода царичине мисије. 

Одлазак Ане Савојске у Солун негде средином лета 1351. године 778 
и разговори са сином који су уследили показали су снагу њеног утицаја 
на Јована V Палеолога (или његову попустљивост, па и болећивост пре- 
ма мајци), с једне, као и очигледну недозрелост планова младог василев- 
са, боље рећи одсуство решености да се они спроведу, с друге стране. 
Такво лутање, уколико бисмо могли да на тај начин означимо царево 
колебање и спремност да одустане од тек утаначеног савеза са Стефаном 
Душаном, пре свега је одавало несигурне кораке младића на великој по- 
литичкој сцени, али и наговештавало његову попустљивост и неизграђе- 
ност чврстих ставова које би истрајно и доследно требало заступати и 
бранити. Позивајући се на Кантакузинова прилично слаткоречива 
обећања да ће се убрзо препустити непомућености монашког обитавања, 
што би Јована V Палеолога довело у позицију да буде господар свега, 
Ана Савојска је настојала да предочи сину бесмисленост непотребног 
заоштравања стања које би се могло изродити у опасни вртлог новог 
грађанског рата. 779 Наводно се чак састала и са српским царем и његовом 
супрутом, који су са војском чекали у приправности негде надомак Со- 
луна, и успела да их убеди (па чак и постиди, како неубедљиво тврди 
Јован Кантакузин) да одустану од неправедног подухвата и повуку се у 
своју земљу. 780 


777 Muratore, Una principessa, 445 sq.; Loenertz, Chronologie, 216-220, 224-226 (= 
Byzantina et Franco-Graeca I, 313-316, 320-322); Баришић, Повеље византијских 
царица, 180. 

8 Schreiner, La chronique breve de 1352, IV, 58 датује одлазак Ане Савојске у Солун 
у време пре 28. јула 1351. године. Према нашем мишљењу, ако се узме у обзир 
читав ток догађаја, то датовање се може прихватити као прилично поуздано и 
прецизно. Ова епизода није била непозната ни Матеу Виланију. В. Villani, IV, 
149-150. 

~ 9 Док Greg. III, 149 крајње сажето описује мисију Ане Савојске, истичући како 
је она убедила сина да одустане од савеза са Стефаном Душаном, знатно су 
опсежније вести које саопштава Јован Кантакузин. В. Cant. 1П, 207-208. 

“ Cant III, 208. Уп. Виз. извори, 551 н. 605 (Б. Ферјанчић). 

Ипак, млади цар није потпуно и без остатка пристао да се повинује 
жељама свога таста, него је - свакако не без благослова мајке (а можда 
и управо на њен наговор, како вели цар-писац) - затражио трачку тврђа- 
ву Енос и градове Волерона, дакле знатан део поседа Матије Кантакузи- 
на. 781 Наиме, разложно је претпоставити да царица, одувек ненаклоњена 
Јовану Кантакузину, није хтела да њен син остане празних руку, па му 
је у овом случају пружила одређену подршку. Потез Јована V Палеолога, 
за који верујемо да је био добро прорачунат и имао знатно дубљи смисао 
него што би се то у први мах могло учинити, садржавао је најмање два 
важна циља: добијање једне значајне области за апанажу и непосредни 
удар на положај Матије Кантакузина. Својеврсна провокација упућена 
славољубивом аристократи, од кога је млади цар с разлогом морао да 
зазире будући да је он, за разлику од оца, мање тајио амбиције које су 
угрожавале династију Палеолога, била је предузета и с намером да га 
примора да се коначно изјасни. Ако је наша претпоставка тачна, може 
се истаћи да је син Андроника Ш Палеолога упркос очитом политичком 
неискуству и одсуству сигурности у доношењу појединих одлука вешто 
умео да инсценира заплет којим би заправо могао да започне и завршни 
сукоб два царска рода око цариградског престола. При томе, наравно, 
не треба заборавити ни будну присмотру његове мајке, која никако није 
могла превиђати опасност од Кантакузина. 

Притиснут захтевом младога цара и истовремено приморан да због 
ђеновљанско-млетачког рата, тада у пуном јеку, непрестано буде у Ца- 
риграду, Јован VI Кантакузин се сагласио са додељивањем апанаже сво- 
ме зету и сацару. У жељи да изађе у сусрет тражењу Јована V Палеоло- 
га, али ношен и разумљивом бригом да не повреди иначе осетљивог сина 
Матију Кантакузина, старији василевс је нешто касније удесио да се 
поравнање обави тако да, колико је могуће, буду задовољни и један и 
други: Дидимотику је доделио мужу своје ћерке Јелене, а Једрене и још 
неке градиће првенцу с којим је ковао крупне планове. 782 У сваком слу- 
чају, млади цар је успео да добије оно што је тражио, па је апанажа била 
једнака поседима његовог шурака и - развој догађаја је то врло брзо и 
уверљиво показао - великог супарника у борби за круну василевса. 783 
Све ово, дакле долазак Ане Савојске у Солун, убеђивање сина у сврси- 


781 Cant. III, 208-209. Уп. Максимовић, Апанаже , 136 сл.; Живојиновић, Јован V и 
Јован VI, 129. 

782 Nicol, Kantakouzenos, 112; Максимовић, Апанаже, 137. 

783 Cant. III, 208 изричито наглашава да је област коју Је добио Јован V Палеолог 

била једнака оној која је припала Матији Кантакузину. Уп. Живојиновић, Јован 
V и Јован VI, 129. ’ 

сходност раскида савеза са Стефаном Душаном и потом преговори са 
Јованом VI Кантакузином око додељивања траженог подручја у Тракији, 
одигравало се током друге половине 1351. године. Већ почетком следеће 
1352. године Јован V Палеолог се запутио ка Еносу како би преузео за- 
добијену апанажу, док је Ана Савојска остала у Солуну. 78 * 

Старији василевс се побринуо да његовог зета, који се спремао да 
дође у Цариград, свуда достојно дочекају и уважавају као цара. Знајући 
Кантакузиново истанчано осећање за дипломатију и његово дотадашње 
упорно и доследно попгговање царских права куће Палеолога - при томе 
свесно изостављамо расправу о искрености ових поступака, поготово када 
се појавила прва озбиљна пукотина у односима две породице - може се 
поклонити поверење вестима цара-писца. Из Дидимотике, која је у том 
тренутку још била под влашћу Матије Кантакузина, двојица архоната - 
велики папија Арсеније Цамблак и протостратор Константин Тарханиот, 
обавештени о доласку младог василевса, а још одраније упознати да је 
склопио споразум са Стефаном Душаном - хитно су послали своје људе 
у престоницу како би добили инструкције за опхођење према тако дели- 
катном госту. 785 Одговор Јована VI Кантакузина био је сасвим јасан и није 
допуштао било какво двоумљење: младог Јована V Палеолога је требало 
дочекати и поштовати као цара, како у Дидимотици тако и у другим гра- 
довима, односити се према њему на начин на који се слуге односе према 
господарима и учинити му сваки приступ слободним 786 

Тако су василевса и дочекали у његовом родном граду, указујући му 
све почасти, али то није било довољно да се потпуно раскрави његова 


7И Са пуно разлога се верује да је то било почетком 1352. године, будући да га је 
Григорије Палама, који је напокон крајем новембра 1351. стигао у Солун, за- 
текао у граду. В. Schreiner, La chronique breve de 1352, IV, 57-61; Failler, Deposition, 
78; Живојиновић, Јован V u Јован VI, 129. Такође в. Meyendorff, Introduction, 
155 sq. 

785 Cant. III, 237. Уп. Живојиновић, Јован V u Јован V7, 130. Велики папија Арсе- 
није Цамблак је позната личност византијске историје XIV столећа. У извори- 
ма се први пут јавља већ 1333, а преминуо је око 1373. године. О њему в. Виз. 
извори, 357 н. 15 (Б. Ферјанчић). О титули протостратора коју је носио Кон- 
стантин Тарханиот, такође истакнути ромејски аристократа овога времена, в. 
R. Guilland, Etudes de titulature et de prosopographie byzantines. Le Protostrator, REB 
7 (1949) 156-179 (= Recherches, I, 478-497). Он je, између осталог, командовао 
ромејском флотом у рату против Галате (1351). В. GuiUand, Protostrator, 172 (= 
Recherches, I, 487). Један натпис, додајмо, уз извесне ограде приписује се овом 
великодостојнику. В. С. Asdracha - Ch. Baldrtzis, Inscriptions byzantines de Thrace 
(VHIe - XVe sieclis). Edition et commentaire historique, Arhaiologiko Deltio 35 (1980) 
(Athina 1986) A, Meletes, 268-269. 

Cant. III, 237. Уп. Живојиновић, Јован V u Јован VI, 130. 

подозривост према тасту: са њим je увек ваљало бити на опрезу. Зато је 
најпре послао изасланике у Цариград и тек када је добио довољно снажна 
уверавања, пропраћена и одговарајућим јемствима, напокон се, почетком 
фебруара 1352. године, управо уочи одлучујуће поморске битке у босфор- 
ском мореузу (13. фебруар 1352), обрео у престоници. 787 У настојању да 
њихове односе представи у што повољнијој светлости, цар-писац упор- 
но истрајава на томе да су заједно ратовали против Тјеновљана и да су 
скупа провели доста времена, што је вероватно све било тачно. На овом 
месту, међутим, такав извештај је био срачунат да се на страну зета не- 
приметно припреми терен за пребацивање кривице која је убрзо довела 
до раздора. 788 Знајући синовљеве амбиције још одраније - Кантакузин 
никако није могао да заборави његову готово отворену побуну у јесен 
1347. године, а упознавши се, вероватно не без изненађења, са новим 
лицем Јована V Палеолога - искусни државник није могао а да не види 
блиску опасност у супарништву младог цара и Матије Кантакузина, опа- 
сност која је претила да Царству, ионако спутаном неуспешним учешћем 
у ђеновљанско-венецијанским разрачунавањима, донесе читав низ не- 

Не желећи да изгуби надзор над збивањима унутар Царства, у си- 
туацији када се чинило да су догађаји већ почели да га претичу, Јован VI 
Кантакузин је покушао да предупреди њихов неповољан развој. Зато је 
и уприличио сусрет свога зета и сина, верујући да ће снагом властитог 
ауторитета успети да изглади размирице које су се могле наслутити. Јо- 
ван V Палеодог се, као што је речено, од почетка фебруара 1352. године 
налазио у Цариграду, док је Матија Кантакузин једноставно избегао да 
се појави у престоници, показујући да није послушан син и да није мно- 
го задовољан начином на који се отац опходи према његовим амбиција- 
ма. И старији василевс је због синовљеве својеглавости имао разлога да 
буде нерасположен, али је настојао да код нестрпљивог младог цара 
оправда одсутног Матију, наводећи као изговор, иначе врло неубедљив, 
његову бригу за тек додељено му Једрене и остале мање градове. 785 

Налазећи се у Цариграду већ месец дана, Јован V Палеолог, свакако 
срдит због некоректног шураковог понашања, изашао је са захтевом да 
на подручју које му је додељено влада потпуно сам, без било каквог 

787 Cant. III, 229, 238; Greg. III, 150. Cf. Failler, Deposition, 79; Живојиновић, Јован V 
u Јован VI, 130. O рату између Венеције и Ђенове, у који се невољно уплела и 
Византија, већ је било речи. Литература о познатој поморској бици у водама 
Босфора дата је у н. 758. 

7т Cant. III, 229, 238. Уп. Живојиновић, Јован V и Јован VI, 130. 

785 Cant. III, 238. 

тастовог мешања. 790 Да би смирио постојећу напетост, старији цар је учи- 
нио још један уступак свом млађем сацару - доделио му је Дидимотику, 
његово родно место и други град Тракије. Попгго ни сам није могао бити 
уверен да ће његове мере осујетити наилазеће неприлике - очито не- 
пријатељско држање Јована V Палеолога нису могли изменити ни нема- 
ли уступци којима је прибегао у правој изнудици - Јован VI Кантакузин, 
предосећајући нови грађански рат, са зебњом у срцу саветовао је зета да 
се клони лоших саветника и да не покреће походе против шурака, него 
да чека његов долазак.”' Овога пута уз младог цара, који је по свој при- 
лици почетком марта 1352. године напустио Цариград, кренула је и ње- 
гова жена Јелена, водећи уз себе двадесетомесечног сина Манојла, док 
су старија деца, Андроник и Ирина, остали у престоници са дедом и 
бабом по мајци. 792 

Јован VI Кантакузин морао је бити прилично неспокојан: донедавно 
потпуни господар Царства схватио је да се његова позиција у последњих 
неколико месеци из темеља пољуљала. Ана Савојска, која се никада није 
могла убројити међу његове пријатеље, седела је у Солуну, на положају 
који је лагано гравитирао ка некој врсти власника апанаже, док су над 
знатним делом Тракије у својству самосталних владалаца чврсто држали 
власт његови син и зет, да несрећа буде већа - у односима који су пре- 
тили да сваког часа доведу до нових унутрашњих потреса у Византији. 
За све то време, без могућности да напусти престоницу јер ђеновљанска 
опасност није јењавала, Јован VI Кантакузин се није мицао из Царигра- 
да, наликујући некој врсти привременог заточеника. То је могло, можда 
и нетачно, да створи привид немоћи старог василевса да пресудно одлу- 
чује о важним збивањима. Догодило се тако да је у то време на ионако 
упадљиво смањеној и распарчаној територији Царства, у некој врсти 
веома лабаве повезаности, владало, у ствари, пет особа: Јовану V, 
Јовану VI, Ани Савојској и Матији Кантакузину требало би придружити 
и Манојла Кантакузина на Пелопонезу. Таква слика ромејске државе, 
донедавно потпуно незамислива за византијска државноправна схватања 
и идеологију, постала је не само одраз њене невеселе збиље средином 
XIV века, него и својеврстан образац живљења - могло би се рећи и 
преживљавања - некада универзалног Царства у измењеним и тегобним 
условима. Истовремено, она је речито, за кућу Кантакузина чак и алар- 
мантно, показивала да је доскорашњи неприкосновени престиж њеног 


* Cant. Ш, 264-265. Уп. Живојиновић, Јован V u Јован VI, 130. 
91 Cant. Ш, 264-265. Уп. Живојиновић, Јован V и Јован VI, 130. 
’ 2 Cant. Ш, 238-239, 265. 

челника Јована VI био најозбиљније оспорен, а његов дојучерашњи не- 
одољиви ауторитет опасно нагрижен. Ствари су почеле да узимају нови 
ток, у чему је улога Јована V Палеолога, вероватно охрабреног брзим 
преображајем од задивљеног обожаваоца свога таста до његовог љутог 
опонента, била свакако врло велика. 

На другој страни, Јован Кантакузин, суочен са очигледном кризом 
своје дугогодишње репутације пресудног арбитра, морао је да разреша- 
ва нагомилане спољне и унутрашње потешкоће, истовремено водећи 
рачуна да некако поврати свој прилично уздрмани положај. Пред све 
отворенијим насртајима Јована V, за старијег василевса се то претвори- 
ло у питање опстанка на престолу. То је био тренутак када је коначно 
морао да напусти дотадашње скривање правих намера иза мање или 
више убедљивог, увек упорног истицања да не помишља да угрози ди- 
настичка права дома Палеолога. 

По доласку Јована V Палеолога у Дидимотику, средином марта 1352. го- 
дине, отпочела је размена оптужби између два василевса, расправа у којој 
су се °ни просто утркивали пребацујући један другом кривицу за непо- 
штовање датих заклетви и флагрантно кршење ранијих споразума. Утисак 
је да су њихови међусобни односи бивали срдачнији и готово пријатељски 
једино када би се нашли у непосредној близини или скупа учествовали у 
неким акцијама. Међутим, у времену од 1350. до 1354. године они су се 
срели само једанпут, а тај четворогодишњи период био је испуњен честим 
и нимало љубазним порукама које су узајамно размењивали. Млади ва- 
силевс, као пробуђен после дугогодишње летаргије, обрушио се на Јована 
VI Кантакузина опадањем, па се није либио да се обрати и високим цркве- 
ним круговима, указујући на своја угрожена права.” 3 Премда су у редови- 
ма клира доминирали исихасти, који су старијем цару дуговали велику 
захвалност због неподељене подршке и неке врсте покровитељства, у од- 
носу на ово питање показали су изразиту непристрасност: бранили су свог 
заштитника, али нису заборављали да инсистирају на поштовању права 
легитимног наследника византијског трона. Забринути да неслога међу 
царевима поново не доведе до грађанског рата, што није било немогуће, 
црквени великодостојници су апеловали на разум и код једног и код дру- 


О томе сазнајемо из анонимног списа који је састављен почетком 1355. године, 
а који је публиковао А. Фајер. В. Apologia, lin. 17-23. Ту се најпре истиче да су 
међусобни односи између царева били добри и у складу са уговорима и по- 
годбама које су прегходно склопили (lin. 14-16). Потом је наступио раздор 
међу њима, па се онај који је боравио у Дидимотици, дакле Јован V Палеолог, 
обратио и цркви (kai ten ekklesian epeboato) (lin. 22). Cf. Failler, Dćposition, 81; 
Живојиновић, Јован V u Јован VI, 131. 


тог. Јовану V Палеологу, који је боравио у свом родном граду, обратили 
су се најпре писмено, а када то није уродило плодом послали у Дидимо- 
тику читаву делегацију емисара, са циљем да осујете евентуални сукоб 
између младог василевса и Матије Кантакузина, чије су се апанаже доди- 
ривале а међусобна нетрпељивост расла. 794 

Изасланство, које је из Цариграда кренуло по свој прилици крајем мар- 
та или почетком априла 1352. године, поред царице Ирине Кантакузине 
сачињавали су Филотеј, митрополит трачке Хераклеје и потоњи патријарх 
у престоници, Митрофан, епископ Мелника, Јован Фил и васељенски судија 
Манојло Анђео. 795 Ова петочлана делегација изражавала је како жеље цари- 
градске владе, боље рећи самог Јована VI Кантакузина, тако и ставове нај- 
виших црквених кругова. 796 У елоквентном говору којим је дао своје виђење 
актуелног спора, подсећајући на све грехе свога таста - с разлогом се верује 
да је у овим редовима Нићифор Григора изразио властито мишљење и при- 
писао га Јовану V Палеологу - млади цар је поновио раније изречене опту- 
жбе. 797 Већ такав његов наступ, прилично тврд и са очигледним примесама 
искључивости, није могао да улије пуно наде у успешан исход читаве мисије. 
У ставу Јована VI Кантакузина, који је изнело посланство, пледирало се за 
смиривање страсти тако што би се постојећа подела, према којој би Јован 
V Палеолог држао подручје од Солуна до Дидимотике, а његов шурак област 
између Једрена и Визе, доследно поштовала. 798 

Што се тиче одиоса Јована V и Матије Кантакузина, питања које је у 
том тренутку било заправо и највише спорно, таст и отад поменуте двоји- 
це понудио је компромисно решење са сасвим одређеним али, показало 
се, за сина Андроника III ипак недовољним уступцима. Да би осујетио 
могуће несугласице између њих, Кантакузин је предложио особену рела- 
цију двојице великодостојника - млади цар је према шураку требало да 
се опходи као према поданику, али и као према брату, са наклоношћу и 
пријатељством, док је овај други био дужан да зета, уз благонаклоност и 
поштовање, сматра за брата и господара 799 - однос који би уз доследно 
придржавање изнетих одредаба бар привидно донео голему предност ва- 
силевсу, доводећи у прилично подређен положај његовог каснијег љутог 
такмаца. Међутим, остаје дилема шта би то практично могло да значи, 
поготово с обзиром на већ изражену неспремност Матије Кантакузина да 
се увек повинује очевим жељана. Уз све ово, Јован Кантакузин је, као и у 
ранијим годинама, иступао као pater familias, задржавајући за себе по- 
следњу реч, наглашавајући да ће као њихов заједнички отац владати Ца- 
риградом и осталим деловима Царства, док би после његове смрти наслед- 
ник византијског престола био Јован V Палеолог. 800 

Мора се признати да је млади василевс био вољан да се сагласи са 
свим изнесеним условима, али је посланство ипак отпослао необавље- 
на посла, категорички одбијајући да призна самосталан положај Матије 
Кантакузина, који је, што се тиче власти, требало да буде одговоран не 
њему него искључиво своме оцу. 801 Упркос опоменама царице Ирине 
Кантакузине и осталих световних и духовних угледника, којима је пре- 
дочено да такав став лако може довести до избијања рата, Јован V није 
желео да попусти, изванредно проценивши да највећа опасност за ње- 
гова царска права долази управо од све амбициознијег и нестрпљивијег 
шурака. Наслутивши да Кантакузини постепено али одлучно припре- 
мају терен за Матијино царско уздизање, на шта су га људи из његове 
околине - цар-писац се на њих обрушава да су деструктивно деловали 
на свога господара - неретко подсећали, у Јовану V Палеологу је нагло 
сазревала решеност да коначно поврати очинску власт. Почев од од- 
ласка из Цариграда, у првој половини марта 1352. године, сви његови 
поступци, како је то исправно запажено, 802 речито су указивали на 
такве намере. 


7,9 Cant. III, 240. 

800 Cant. Ш, 153-154. 

т Cant. III, 240-241; Greg. Ш, 155. Уп. Живојиновић, Јован V и Јован VI, 132. 
802 Живојиновић, Јован V и Јован VI, 132. 

Сакупивши војску из градова који су му били подложни, Јован V 
се устремио на трачке тврђаве источно од његових поседа и најверова- 
тније крајем маја и током јуна 1352. године посео је многе од њих. По- 
себно треба нагласити да су му градови прилазили драговољно, дакле 
без неког већег отпора, пгго јасно указује на пробуђена легитимистичка 
осећања тамошњег живља (можда и неку врсту малодушности, која је 
могла бити последица великих испаштања у не тако давним годинама 
претходног грађанског рата), али, према сопственом признању цара-пи- 
сца, и на очигледан пад популарности старијег василевса. 803 Овом ак- 
цијом Јован V Палеолог је предупредио тастову намеру да после скла- 
пања мира са ТЈеновом (6. маја 1352), што му је најзад дало могућност 
да напусти престоницу, похита у Дидимотику и учини крај размирицама 
између зета и сина. Ипак, у последњим данима јуна 1352. године, уследио 
је један поход Јована VI Кантакузина, и за ову прилику појачан одреди- 
ма султана Орхана, чија је мета био све непокорнији млади василевс. 804 

Помоћ Турака тражио је и добио и Јован V Палеолог, па је жестоко 
ударио на поседе свог шурака и без тешкоћа продро до Једрена. Поново 
су му градови спремно прилазили, указујући на то да је Тракија у овом 
одмеравању снага између двеју породица - започети сукоб је носио сва 
обележја разрачунавања Палеолога и Кантакузина - листом била на 
страни законите династије. Становници Једрена су га пустили да уђе, 
док се Матија Кантакузин, снабдевен довољном количином провијанта, 
заједно са најоданијим присташама затворио у тврђаву и спремио на 
дутотрајан отпор, очекујући помоћ од оца, који је журно кренуо из Ца- 
риграда. 805 Све се то одвијало током лета, тако да је долазак Кантакузи- 
на у јесен 1352. године одмах изазвао повлачење Јована V у Черномен, 
iep су уз старијег цара наступали Турци и Каталанци. 806 После жилавих 
борби Једрене је пало у руке надмоћнијих нападача, па је Матија Канта- 
кузин био ослобођен опасности, а у снажној офанзиви снаге младог цара 
биле потиснуте. Превагу у ромејским међусобицама опет су донели јачи 
савезници и поново су трачки градови били изложени пустошењима 
разних војски, по ко зна који пут већ у последњих тридесетак година. 

Јован VI Кантакузин је поштедео само Дидимотику у којој се у међу- 
времену, после напуштања Черномена, обрео Јован V. Можда се у овом 


т Cailt. III, 242 говори о овој акцији свога зета којом је посео неколико градова 
у Тракији. 

о овом походу, међутим, сазнајемо једино из дела Нићифора Григоре. В. Greg. 

v: ' Cant. Ш, 242-243, 266; Greg. Ш, 178. Cf. Nicol, Kantakouzenos, 79-80. 

Greg. Ш, 177; Cant. III, 243. Cf. VVeiss, Joannes Kantakuzenos, 48. 

поступку могу видети и одређени сентиментални разлози, будући да је 
добро знана везаност старијег цара за други град Тракије, из кога је уоста- 
лом и почео његов тежак пут до византијског трона. Черномен је, напо- 
менимо, примерно кажњен. Допуштено је, с друге стране, поверовати да 
је поштедевши Дидимотику Јован VI своме зету јасно ставио до знања 
да је и поред очигледне надмоћи пријатељски расположен и стога чак 
вољан да заборави његову „непослушност” и поведе преговоре о скла- 
пању мировног споразума. 807 

Упркос успесима које је постигао у војни против млађег сацара, 
искусни дипломата је био свестан да су преговори, у ствари, најцели- 
сходнији, те је сам учинио први корак и упутио скоротече у други град 
Тракије како би се преговарало о мирном разрешењу насталог спора. 
Јован V Палеолог, међутим, понесен неком тврдоглавом решеношћу то- 
лико различитом од његове дотадашње природе - утицај околине у том 
преображају никако није за потцењивање - поново је изненадио. Пре- 
небрегавајући непобитну чињеницу да је заправо он у шкрипцу, одважно 
је одбио све понуде за окончање ратних операција. 808 Уследило је ужур- 
бано припремање обеју страна за одлучујући обрачун. 


Бишка код Дидимошике 

Нови развој догађаја у Тракији, који је сасвим одређено наговештавао 
избијање још једног грађанског сукоба у Византији, погодовао је упливи- 
сању страних сила. Тако су Млечани, огорчени на Јована VI Кантакузина 
који их је потписивањем мира са ТЈеновом и изласком из рата на неки 
начин издао, успоставили везе са Јованом V Палеологом. Неповољан по- 
ложај натерао је младог василевса да за новчану помоћ од двадесет хиљада 
дуката, који су му били потребни да поврати угрожени престо, обећа Ве- 
нецији Тенедос. Споразум је потписан у Еносу 10. октобра 1352. године, 809 


807 Живојиновић, Јован V и Јован VI, 134. 

808 Cant. Ш, 247, 266 казује да је млади цар упутио посланство трновском цару 
Јовану Александру. В. Dolger, Regesten, V, No. 2997. Уп. Флоринскии, Сдавнне и 
Византш >Л, 125; Историп на Бгпгарих, Ш, 345 (Д. Ангелов); Божилов, Асене- 
вци, 157; Иончсв. Взаимотношенин, 180 (који из непознатих разлога читав 
сплет поменутих догађаја датује у 1353. годину). У исто време Јован V Палео- 
лог посегао је и за помоћи српског цара, пославши у Србију као таоца свог 
млађег брата Михаила. В. Cant. III, 246. О овоме је опширно расправљао Б. 
Ферјанчић ( Виз. Извори, 552). 

809 Thomas, Diplomatarium, П, No. 8 17-18; Dolger, Regesten, V, № 3005. Уп. Флорин- 
скии, Андроник Младшип, 33; Heyd, Commerce, I, 510; Jorga, Latins et Grecs, 213; 

па је ово острво од особеног стратешког значаја - смештено надомак хе- 
леспонтског теснаца, омогућавало је ономе који га је држао да надгледа 
пловидбу између Егејског и Мраморног мора - нагло ушло у жижу важних 
политичких збивања и током друге половине XTV столећа често било пред- 
мет опггрог спора ТЈенове и Млечана. У исто време, то је значило и инау- 
гурацију једне нове појаве у Византији, започете већ 1344. године понудом 
регентске владе да прода богати Хиос. Била је то неодговорна распродаја 
појединих делова Царства. Ношени потребама тривијалне дневне политике, 
цареви и претенденти на цариградски престо су се, почев од педесетих 
година XTV века, олако одлучивали да отуђују царске земље. С временом 
је ова појава попримила такве размере да је пред крај столећа постала го- 
тово саставни део туробне ромејске свакидашњице. 810 Налазећи се у не- 
повратном опадању, Царство је све чешће било принуђено да као уобичаје- 
но прихвата нешто што се донедавно сматрало незамисливим, а то је био 
поуздани знак његове неизлечиве болести. 

Угрожен од таста, а неспреман да се повинује и пристане на договор 
који би због његовог тренутно подређеног положаја вероватно био не- 
повољан (у сваком случају не онакав какав је прижељкивао), Јован V 
Палеолог се обратио Стефану Душану и Јовану Александру, док се Кан- 
такузин и овога пута ослонио на проверену помоћ зета Орхана. 811 Сви 
савезници су се врло уредно појавили на критичном подручју Тракије, 
већ навикнути да њихове војске крстаре овим областима, и приправно 
ишчекивали да се заподене одлучујућа битка. У недостатку финансијских 
средстава којима би могао да регулише учешће турске војске, старији 
цар је посегао за црквеним драгоценостима у престоници, док је долазак 
одреда српског цара био условљен боравком млађег василевсовог брата, 
петнаестогодишњег Михаила Палеолога, у Србији, у својству таоца. 812 

У међувремену је пропао последњи покушај да се сукоб избегне, јер 
мисија Калиста и одабраних архијереја и монаха није дала жељене ре- 
зултате. Будући веома забринут за судбину Царства, којем је опет за- 
претио грађански рат, цариградски патријарх је пожурио из престонице 
у Тракију и најпре разговарао са Јованом VI Кантакузином, чију је са- 


Thiriet, Tenedos, 222-223; Beldiceanu-Steinherr, Recherches, 118; Nicol, Byzantium 
and Venice, 277. O овоме споразуму извештава и млетачки хроничар Рафено 
Карезини. Cf. Caresini, Chronica, 32. 

,10 Тјурић, Сумрак, 38. 

811 Живојиновић, Јован V и Јован VI, 134. 

Cant III, 246 sq. Стефан Душан је послао Јовану V Палеологу коњицу коју је 
предводио казнац Бориловић. О овоме се крајње подробно и уз навођење це- 
локупне релевантне литературе расправља у Виз. извори, 552 сл. (Б. Ферјанчић). 

гласност наводно добио. 813 Калист, међутим, у Дидимотици није затекао 
Јована V Палеолога, у то време заузетог потписивањем уговора с Мле- 
цима, али се показало да то заправо и није имало већег значаја и није 
могло променити ток догађаја, с обзиром на чињеницу да ни после по- 
вратка, када је сазнао за пораз својих савезника у борби против Осман- 
лија, млади василевс није био вољан да се сагласи са помирењем. 6н На- 
име, за царевог боравка у Еносу, средином октобра 1352. године, док су 
се војске још увек припремале за битку, код тврђаве Емпитиона, на до- 
маку Дидимотике, турске трупе са Орхановим најстаријим сином Сулеј- 
маном на челу изненада су напале војску јужнословенских савезника: 
Срби, које је предводио казнац Бориловић, били су потпуно разбијени, 
док је Бугарима пошло за руком да се повуку без губитака. 815 

Тако се догодило да Јован V Палеолог, који је брзо из Еноса дошао 
у други град Тракије и у њему провео месец дана, није ни учествовао 
у сукобу који је умногоме требало да одлучи судбину његовог покушаја 
да поврати престо својих предака. Упркос поразу савезника који су му 
притекли у помоћ, што је положај младог василевса, особито на вој- 
ничком плану, учинило још неповољнијим, он је и даље упорно одбијао 
сваку помисао на склапање споразума па је после негативног одговора 
који је дао и патријарху Калисту, такође необављена посла, отпослао 
тастове емисаре, Манојла Кантакузина, рођака старијег цара, и Митро- 
фана, епископа Мелника. 816 Овако непопустљив став, који се на први 
поглед могао означити као тврдоглав или чак неразуман, имао је сасвим 
разборито упориште: збивања у последњих неколико месеци прилично 
јасно су показала да је Јован V Палеолог у Тракији уживао знатно већу 
популарност него његови супарници из рода Кантакузина. Тачније ре- 


815 О Калистовој мировној мисији пише и Cant III, 247-248, али и поменути ано- 
нимни спис о детронизацији овог патријарха (Apologia, lin. 52-54). В. Dolger, 
Regesten , V, № 3001. Cf. Nicol, Kantakouzenos, 80; Failler, Deposition, 85; Живоји- 
новић, Јован V u Јован VI, 135. 

814 Живојиновић, Јован V и Јован VI, 135. 

815 Ова битка код Дидимотике може се са пуно разлога сматрати врло значајним 
догађајем који се тиче могућности даљег турског продирања на Балканско по- 
луострво. В. Острогорски, Историја, 492 сл.; Историја српскоГ народа, I, 553 (Р. 
Михаљчић). Очигледно је, међутим, да тај догађај међу хришћанима није био 
схваћен на прави начин. О томе, примерице, сведочи и то како га је пропратио 
Димитрије Кидон. Он га, наиме, у више наврата уздиже до епских висина и 
прославља као подвиг Јована VI Кантакузина. В. Cydones, Correspondance, I, Nos 
13 40-42,15 43-44. Cf. Nicol, KantaJcouzenos, 80 n. 114; Kianka, Demetrius Cydones, 
87-88. Иначе, o месту сукоба в. Asdracha, Rhodopes, 42. 

818 Cant Ш, 251; Dolger, Regesten, V, № 3003. Овде поменути Манојло Кантакузин 
био је рођак Јована VI. О њему в. Nicol, Kantakouzenos, № 36. 

чено, готово целокупно становништво овога подручја било је листом 
уз њега, што је чињеница која је морала да забрине старијег василевса. 
Да ствар по Јована VI Кантакузина буде још гора, и Цариград је стао 
уз његовог младог такмаца, па је био присиљен да припрети житељима 
престонице да ће у случају да град препусте Јовану V на њих упутити 
турску војску. 817 

Управо је довођење османлијских одреда, који су у ромејским раз- 
мирицама утлавном решавали исходе војничких судара у корист оне 
стране која их је позвала (а то је у већини случајева био отац Орханове 
супруге Теодоре Кантакузине), довело до наглог пада поверења у старог 
василевса. Уз то не треба заборавити ни традиционално снажна легити- 
мистичка осећања ромејских поданика. Палеолози су се већ скоро сто 
година налазили на цариградском престолу, при чему је њихов родона- 
челник Михаило VIII обновио Византијско царство (1261) после полу- 
вековног прекида изазваног латинским освајањем града Константина 
Великог (април 1204). Због тога и неприхватање било каквих понуда за 
склапање споразума са Јованом VI Кантакузином не треба схватити као 
пизму надобудног младића него као далековиду процену да подухват 
враћања очинске власти има сасвим реалне изгледе да се заврши на на- 
чин коме је он стремио. Не треба заборавити, наравно, да је знатан удео 
у оваквој оријентацији младог василевса могла да има његова околина 
- што је чињеница на којој у својим мемоарима нарочито инсистира 
цар-писац - дакле присталице династије Палеолога међу којима је сва- 
како било искусних и трезвених аристократа. 

И сам Јован VI Кантакузин, с друге стране, морао је бити свестан 
да ће осетна премоћ коју су му обезбеђивале Османлије у једном тре- 
нутку постати недовољна будући да је рапидно опадање његове попу- 
ларности у народу представљало озбиљну опомену. Јер, нема сумње, 
мишљење јавног мњења у Византији није било нешто што се олако могло 
занемаривати. Из тих је разлога он и настојао да по сваку цену постиг- 
не споразум са младим сацарем како би некако успео да изглади читаву 
ствар која је била почела да измиче његовој контроли и да се коси са 
далекосежним плановима које је до тада обазриво и промишљено спро- 
водио. Међутим, пад који му је предстојао, показало се, није био у стању 
да избегне. 


117 Greg. III, 179-180; Dolger, Regesten, V, № 2996. Cf. Matschke, Fortschritt und 
Reaktion, 210; Виз. извори, 288 (Б. Ферјанчић). Наравно, оваква претња коју је 
Јован VI Кантакузин упутио становницима престонице не само да није могла 
допринети увећању његове популарности, него је и почела да продубљује ани- 
мозитет према старијем цару. 

Турци освајају Цимие 

Оно чега су се Ромеји највише плашили, што у својим предвиђањима 
нису могли да заобиђу, оно што је за њих представљало смртну опасност 
која се пре или касније, при таквом стању ствари, вероватно и морала 
догодити, збило се управо те 1352. године. Тада су се, наиме, османлијски 
ратници учврстили у хелеспонтској тврђави Цимпе. То је био њихов први 
посед у Европи. Постало је више него очигледно да су поред већ изгубље- 
них малоазијских провиндија Царства сада непосредно угрожени и њего- 
ви преостали европски делови, Тракија и Македонија, при чему је удаље- 
на Мореја и иначе живела засебним животом. 818 Иницијативу за овако 
агресивну турску политику давао је пре свега Сулејман, син и вероватни 
наследник престола у Бруси, који је за разлику од моћног ајдинског емира 
Умура, био заинтересован не само за освајање него и насељавање преко- 
морских земаља. У погледу настањивања Османлија на европском тлу 
млади принц, далеко више марцијалан од свога оца, заузимао је знатно 
радикалнији став од Орхана, чија се попустљивост, ако тако можемо да 
назовемо његову умеренију политику, можда може објаснити и извесним 
обзирима према тасту Јовану VI Кантакузину, губитком насртљивости која 
се каткад поклапа са зрелим годинама или једноставно другачијим схва- 
тањима о будућности државе Османових наследника. Млађи и полетнији 
Сулејман, неоптерећен рођачком болећивошћу због склопљеног брака 
султана и Теодоре Кантакузин, одавно је био привучен богатствима ев- 
ропских провинција Византије, што је његове планове, који су лагано 
сазревали, учинило коначним и неопозивим. Из године у годину ратујући 
у Тракији и Македонији, Турци су изванредно упознали плодност тамо- 
шњих области, све тврђаве, главне и споредне комуникације, па су се мог- 
ли кретати сигурно као да се радило о њиховом подручју. Утврђивање у 
граду Цимпе, ту није било места било каквој недоумици, никако није 
могло да значи крај него само почетак турских освајања у Европи. 

Немоћан да некако приволи зета на потписивање споразума, а уви- 
девши да му популарност опада - настањивање Османлија на европској 
обали Хелеспонта, у чему његов удео није био безначајан, 819 све је више 


Cant Ш, 242, 276; Greg III 224. Cf. Jorga, Latins et Grecs, 213; Gibbons, Ottoman 
Empire, 101; Babinger, Beitriige, 39; Острогорски, Историја, 493; Wemer, Osmanen, 
134; Историх Византии, III, 158 (Г. Литаврин); Иналџик Османско Царство, 
15; Живојиновић, Јован V и Јован VI, 133; Ћопонджиев - Павлов, Падането, 
5; Жуков, Змирати, 47. 

У жељи да увек има надохват руке један одред Османлија, који су му били по- 
требни како би могао да се разрачуна са Јованом V Палеологом и његовим са- 

окретало ромејски живаљ династији Палеолога - Јован VI Кантакузин 
је узвратио силом и настављајући рат нанео праву пустош градовима 
који су пристали уз младог василевса. 820 Налазећи се у Дидимотици, која 
је једина била поштеђена одмазде трупа старијег цара, Јован V Палеолог, 
притешњен немоћи својих војних снага, одлучио се да покуша да Турке 
придобије за себе. Таква намера, лишена доследности, али у случају ус- 
пеха свакако врло пробитачна, на својеврстан начин је показала не само 
нервозу младог цара и његових саветника него и извесно лутање, па и 
одсуство јасног плана за борбу против Јована VI Кантакузина Послан- 
ство из Дидимотике, са поклонима и писмима, Сулејман је примио врло 
благонаклоно, али у границама уобичајене учтивости. Но, уместо неке 
помоћи или бар обећања узвратио је само даровима младом цару, док је 
потом у писмима старијем василевсу - ако је веровати цару-писцу - 
пребацио Јовану V Палеологу због неразборитости. 821 

Овакав Сулејманов одговор сам по себи много говори и јасно по- 
казује да се тражење помоћи од Османлија сматрало дипломатским про- 
машајем сина Андроника III Палеолога. Будући да им је надмоћ давала 
могућност избора којој ће страни у византијским размирицама пружити 
подршку, па и привилегован положај да по властитом нахођењу та) избор 
мењају, Турци нису осећали обавезу да подупиру Јована VI Кантакузина, 
чак ни због тога што је њихов султан био зет старијег ромејског васи- 
левса. Међутим, у овим годинама они су то чинили из далекосежних 
планова, свесни да су царево непрестано ослањање на њихове војне кон- 
тингенте и с тим у вези изражена попустљивост умногоме олакшали 
коначни продор Османлија у Европу. Из тих, дакле, чисто практичних 
разлога они нису имали разлога да мењају заузети курс у спољно) поли- 
тици, те је подржавање Јована VI Кантакузина у овим временима углав- 
ном било прилично доследно. Али ако на тренутак заборавимо погубност 
последица турског преласка на западну обалу Хелеспонта и издвојено 
посматрамо збивања у Царству од 1352. до 1354. године, можемо извести 
донекле парадоксалан закључак да је Орханова, тачније речено Сулејма- 
нова помоћ старом василевсу у крајњо) линији ишла наруку Јовану V 


везницима, Јован VI Кантакузин је дозволио да се турски војници са породица- 
ма населе у тврђави Цимпе. В. Greg. ГП, 224 (он, додуше, не наводи име тврђаве, 
али је потпуно извесно да се ради о утврди Цимпе). Cf. Jorga, Latins and Grecs, 
213 n. 2. Нићифор Григора на још једном месту (Greg. Ш, 203) пребацује васи- 
левсу због пресељавања Турака у Европу. Уп. Виз. извори, 291 (Б. Ферјанчић). 

820 Cant. Ш, 251-252. Уп. Живојиновић, Јован V и Јован VI, 135. 



Палеологу јер је против његовог таста окренула ромејско јавно мњење. 
То је у завршној фази грађанског рата донело одлучујућу превагу ономе 
који је, да иронија буде већа, такође посезао за помоћи Османлија, али 
ређе и са мање успеха. 


Јован V на Тенедосу 

За међусобне односе двојице византијских владара пред крај 1352. 
године веома је индикативан један занимљив детаљ: у писмима турском 
принцу, млади василевс није свог таста назвао царем него само Канта- 
кузином. 822 Очигледно је да се раздор само повећавао и да је остајало све 
мање простора и могућности за договор и мирно решење спора који се 
изродио у грађански рат. Ипак, лишен помоћи савезника и без сопстве- 
них снага, налазећи се у шкрипцу, Јован V Палеолог је средином новем- 
бра 1352. године заборавио на дотадашњу непопустљивост и послао 
изасланике своме сацару. То није значило да је због положаја у коме се 
тренутно налазио био спреман и да пристане на ове уступке. Напротив, 
не одступајући од својих ставова, као ни Јован VI Кантакузин уосталом, 
учинио је да преговори остану на мртвој тачки. 823 

Пошто је његово даље задржавање у Дидимотици могло да буде 
скопчано и са извесним ризиком, Јован V је са супругом Јеленом и двои- 
погодишњим сином Манојлом крајем новембра или почетком децембра 
1352. године напустио родни град и друге тврђаве, које су после његовог 
одласка пришле старијем цару, и кренуо на путовање чије је крајње одре- 
диште био Тенедос, острво које је недавно био обећао Венецији. Остала 
је, међутим, донекле загонетна маршрута, с обзиром на чињеницу да се 
четири извора који о њој говоре не слажу, али, што није небитно, и не 
искључују. Уз дужну напомену да је тешко како доказати тако и оповрћи 
њихову веродостојност, усуђујемо се да поклонимо поверење свим изво- 
рима који о овоме путешествију говоре и да претпоставимо како се ра- 
дило о помало усиљеном маршу Дидимотика - Енос - Солун - Самотра- 
ка - Лемнос - Тенедос. 824 


822 Cant. III, 250. 

822 Ibid. 253. 

824 Greg. III, 182 пише да је (ован V Палеолог преко Еноса и потом Лемноса оти- 
шао на Тенедос. Cant. Ш, 253, 255 само истиче да је његов зет из Еноса отишао 
на Тенедос. Већ више пута помињани анонимни спис, који је састављен 1355. 
године, наводи (Apologia, lin. 59) да је на том путу млади василевс посетио и 
Солун, док једна Кратка хроника (Kleinchroniken, 181 № 11) региструје да је 
боравио и на Самотраки. Мислимо да се може прихватити претпоставка коју 

Уколико би нека од тачака са овог путовања евентуално могла да 
буде спорна, у првом реду због своје знатне удаљености од осталих које 
су прилично „згуснуте” (не треба губити из вида да је запОчињала зима, 
неповољна за путовања, поготово породична и нарочито она која се оба- 
вљају морем), онда је то Солун. Међутим, наш је утисак да ни други град 
Царства не може бити под сумњом из најмање два разлога: први се тиче 
разумљиве потребе младог василевса да се консултује са мајком, која је 
управо тада била у њему, а други се односи на процену поверења које 
можемо поклонити спису анонимног аутора који је само две године доц- 
није, првих месеци 1355. године, саставио своје дело. Посреди је била 
сувише крупна ствар да је могао да погреши (притом, не верујемо да је 
имао намеру да свесно искривљује чињенице). Нашавши се на Лемносу, 
на пропутовању за Тенедос, Јован V се састао са александријским 
патријархом Григоријем II, који се тамо обрео на повратку са Свете Го- 
ре. 825 Подробности њиховог разговора остале су непознате, али је раз- 
ложно претпоставити да су предмет били актуелни проблеми Царства: 
нови грађански рат и исихазам. 826 

И, најзад, млади василевс је са супругом и млађим сином, крајем 
1352. или, с обзиром на дужину пута и годишње доба, почетком 1353. 
године доспео на Тенедос, решен да настави започету борбу за повратак 
на цариградски престо. Не би се, додуше, могло рећи да је осим знатнијег 
попуштања тасту и имао неки бољи избор. Налазећи се на Тенедосу, као 
на осматрачници, Јован V Палеолог је са занимањем пратио шта се зби- 
ва у Царству, првенствено у престоници, вребајући повољан тренутак 
да предузме неку акцију против таста. Чини се, међутим, да није био 
довољно стрпљив и да се без довољне припремљености упустио у један 
неизвестан подухват који се завршио неуспехом. Обавештен да је 
Јован VI Кантакузин отишао у Једрене, млади василевс се, на челу фло- 
тиле коју су сачињавали осамнаест мањих и један велики брод, устремио 
на Цариград. Ослањао се на очиту наклоност ромејског живља и посеб- 
но на моменат изненађења, свестан да би заузимањем престонице обавио 
велики део посла у напорима да се докопа византијског престола и по- 
беднички оконча грађански рат. Недалеко од Галате, његова невелика 
ескадра искрцала се 17. марта 1353. године и изазвала пометњу и узне- 
миреност у Цариграду, али циљ није постигла. Изванредну присебност 

износи М. Живојиновић (Јован V и Јован VI, 136) према којој је Јован V Па- 

леолог на свом путу из Тракије за Тенедос посетио сва побројана места. 

” 25 Greg. III, 182-183. 

““ Cf. Parisot, Cantacuzine, 276-277; Виз. извори, 290 н. 179-180 (Б. Ферјанчић). 

Такође в. PLP 2 (1977) № 4587 (Григорије II). 



показала је царица Ирина Кантакузин - не треба заборавити њену јунач- 
ну одбрану Дидимотике неколико година раније, када је успешно одоле- 
вала насртајима војске регената малог Јована V Палеолога - која је зна- 
лачки обезбедила све улазе у град и вепгго неутралисала оне који су били 
вољни да њеном зету пруже помоћ. Три дана је требало младом васи- 
левсу да се увери у безнадежност свог подухвата и схвати недовољну 
припремљеност, па је бродовље окренуо. Пловећи Мраморним морем, 
вратио се на Тенедос, одакле је затим са женом и сином отишао у Солун. 

Сазнавши да његов супарник опседа Цариград, Јован VI Кантакузин 
је са сином Матијом, у пратњи војске, похитао натраг. Прошло је ипак 
десетак дана док се он крајем марта 1353. године није нашао пред пре- 
стоничким капијама, али уз осећај олакшања да је опасност минула. 827 
Ова најновија провокација младог цара пружила је, између осталог, ста- 
ријем василевсу згодан изговор, па и неку врсту оправдања да напокон 
на светло дана изнесе своје праве и дуго скриване амбиције. И овога 
пута, међутим, то је учинио врло опрезно и чак бојажљиво, јер се ради- 
ло о једном од кардиналних питања за будућност Царства. Куцнуо је био 
час да се Матија Кантакузин прогласи за василевса и крунише визан- 
тијском царском круном, а да се Јован V Палеолог коначно уклони као 
наследник трона својих предака. 

Нови Upeioeopu са папском столицом 

Сасвим одређени наговештаји новог грађанског рата у Византији 
ипак нису замрзли све преговоре са Западом око склапања црквене уније. 
Ни смрт Климента VI, 6. децембра 1352. године, није битније утицала на 
прилично уходану преписку између Цариграда и Авињона, али није ни 
изменила било пгга у натегнутим и неплодним преговорима. Двадесет и 
пет кардинала, окупљених у малој капели Светог Марцијала на папском 
двору, од 16. до 18. децембра већали су и изабрали новог папу Иноћен- 
тија VI (1352-1362), који је 30. децембра 1352. године свечано устоличен. 
Поново је то био један француски духовник, Етјен Обер, некадашњи 
професор црквеног права, потом бискуп и кардинал, највише светован 
међу авињонским поглаварима, човек једноставан али образован и пре 
свега врло строг, по питањима уније веома ригидан и донекле нереалан 


827 О овом занимљивом догађају сазнајемо из неколико извора. В. Cant. III, 
255-256; Greg. III, 187-188; Meinchroniken, 181 № 12. Cf. Nicol, Kantakouzenos, 
81; Failler, Deposition, 87; Schreiner, Kommentar, 282; Живојиновић, Јован V u 
Јован VI, 136. 

у спољној политици. 828 Он је, међутим, на посланство које је Јован VI 
Кантакузин упутио Клименту VI и које је на авињонски двор приспело 
после папине смрти одговорио веома брзо и не без знатне загрејаности, 
већ 15. марта 1353. године пишући не само василевсу него и његовим 
шурацима Јовану и Манојлу Асенима. 829 О томе је већ 1. априла 1353. 
године известио кипарског краља Хуга IV, ђеновљанског дужда ТЈованија 
Валенте и Великог мајстора родоских витезова. 830 

Међутим, већ у тим писмима јасно се види прилично крут и не- 
попустљив став новога папе: он ни речју не помиње могућност одржа- 
вања сабора него изражава наду да ће Јован VI Кантакузин бити у 
стању да увери Грке у то да су на погрешном путу. Дакле, Иноћентије VI је 
читаву ствар постављао као заблуду источне стране које се она неизо- 
ставно морала одрећи, а да се притом не отвори ниједно догматско 
питање. За овакву политику свршеног чина, која је православље ста- 
вљала у сасвим подређен положај, папа у личности Јована VI Кантаку- 
зина, изузетно осетљивог када се радило о опхођењу према ортодоксији, 
није могао да нађе сабеседника каквог је желео. Стари василевс, непо- 
колебљив и постојан у односу на основна начела своје спољне полити- 
ке, ни под којим условима не би пристао на било какав уступак који 
би макар мало вређао дигнитет цариградске патријаршије. Из тих раз- 
лога, дијалог ромејског василевса и авињонског папе морао је имати 
све одлике узалудног посла. 

Ипак, преговори су настављени, па је Јован VI Кантакузин на папски 
двор послао Јована, доминиканског фратра из Галате, док је Иноћентије VI 
узвратио писмом од 27. октобра 1353. године, у коме је хвалоспевно 
писао о унији. 831 Ни ова свечана епистола поглавара римокатоличке цркве 
није умањила непремостиву раздаљину која је одвајала Исток и Запад. 
За неки нови корак у току следеће 1354. године једноставно није било 
ни услова ни времена јер је византијска страна исувише била заузета 
сопственим династичким сукобима који су на најоштрији могући начин 
разоткрили одавно присутну дилему: Палеолози или Кантакузини? 


828 Setton, Рарасу and Levant, 224; Gill, Byzantium and Рарасу, 300 n. 19. 

829 Acta Innocentii VI, Nos 8-9, 17-20. У писму браћи Асенима папа се обраћа 
речима: „Dilectis filiis nohilibus viris Ioanni Assani et Ioanni Assani” (Ibid. № 9, 
19), што je очигледна омашка писара. Gill, Byzantium and Рарасу, 207 то разре- 
шава, с правом чини нам се, тако што верује да се ради о Јовану и Манојлу, 
синовима Андроника Асена. 

830 Acta Innocentii VI, № 10 20. Cf. de Vries, Papste von Avignon und christliche Osten, 
101-102; Nicol, Council, 86; Gill, Byzantium and Рарасу, 207. 

851 Acta Innocentii VI, № 21, 39-41. Cf. Gill, Byzantium and Рарасу, 207. 

Да став Иноћентија VI о могућности разматрања уније није могло 
ништа да омекша речито казује и пример житеља Филаделфије. Пре- 
пуштени неумитној судбини пада под турску власт и готово прежаље- 
ни у Цариграду, они су се у очајању обратили папској курији, видећи у 
њој своју последњу шансу да можда избегну нешто што је изгледало 
неминовно. На помоћ из византијске престонице већ годинама нису 
ни помишљали, свесни узалудности таквих надања и потпуне ништав- 
ности онога што је цариградска влада могла да учини за њих. Релатив- 
на близина латинске Смирне, на другој страни, будила је извесна оче- 
кивања да можда још увек није све изгубљено. На њихово посланство 
упућено Клименту VI, који је постигао знатне успехе у својој антитур- 
ској кампањи на Леванту, одговорио је Иноћентије VI (ни њихови, као 
ни посланици Јована Кантакузина, нису Климента затекли у животу) 
једним немилосрдним писмом 19. јануара 1353. године. 832 Потпуно окру- 
жени турским поседима, становници Филаделфије тражили су помоћ, 
нудећи заузврат чврсто обећање да ће свој град ставити под власт 
авињонске столице, уз услов да задрже своју православну веру. Одговор 
Иноћентија VI, оштар и далеко од било какве љубазности и чак учти- 
вости, морао их је донекле изненадити и још више обесхрабрити. Над- 
мено и без ублажавања, папа их је упозорио да би најпре морали да 
одбаце шизму како би избегли вечну казну, која је, у ствари, тежа него 
опасност од Турака. Тек би их у том случају Бог надахнуо таквом сна- 
гом да би један човек био у стању да порази хиљаду исламских ратни- 
ка. Ако се узме у обзир очајан положај Филаделфије средином XIV века, 
онда су речи поглавара римокатоличке цркве оловном тежином мора- 
ле падати по житељима који су грозничаво ишчекивали било какву 
наду. После напуштања шизме, настављао је Иноћентије VI своју ци- 
ничну тираду, он би им послао латинске богослове да их подучавају, а 
онда и толико прижељкивану помоћ. 833 Због таквог папиног става, 
повратак филаделфијских изасланика, а то су били Манојло Магулас и 
Манојло Теодорокан, и њихово путовање из Авињона до малоазијске 
обале морали су бити прилично суморни. 834 Између достојанственог 
пропадања и одрицања од вере својих предака, што је значило избор 


832 Р. Gasnault - М. Laurent, Innocent VI (1352-1362). Lettres secretes et curiales 
publiees ou analysees d’apres les registres archives Vaticanes (= Bibliothžque des 
Ecoles fran<;aises d’Athenes et de Rome) I—1, Paris 1959, № 71 24-26. 

833 O посланству грађана Филаделфије у Авињон и о папином одговору в. Lemerle, 
Aydin , 236-237; Crusades , III, 65-66 ( D.Geanakoplos ); Setton, Рарасу and Levant, 
224-225. 

834 Ова збивања региструје и Schreiner, Philadelpheia, 401-402. 

коначног краха или пак несигурног спаса, становници тврђаве надомак 
реке Меандра, последњег упоришта хеленизма у Малој Азији, прикло- 
нили су се гордој пропасти. У овом случају, међутим, тешко да 6и их 
спасила и беневоленција папе Иноћентија VI. 

Цар Матија Кантакузин 

Византијска преписка са Западом која се тицала склапања уније, 
поготово због обострано крутих ставова који нису уливали много наде 
да ће преговори бити делотворни, по своме значају сасвим је устукнула 
пред новим унутрашњим заплетима које је изазвало најпре проглашење, 
а потом и царско крунисање Матије Кантакузина. У опису догађаја Јован 
Кантакузин настоји да иницијативу за овај чин, непосредно уперен про- 
тив династије Палеолога, пребаци на угледнике који су га окруживали. 
Разумљиво је да он тако поступа са жељом да своју улогу у том насилном 
акту, којим је легитимни наследник престола био уклоњен, што убедљи- 
вије умањи и учини мање малигном. Мора се, међутим, признати да је 
свакако постојао одређени круг ромејских великаша којима је више од- 
говарало да се на византијском трону устоличи род Кантакузина. Згодан 
повод да се напокон јавно обзнане до тада скривене амбиције пружио је 
сам Јован V Палеолог својом недовољно припремљеном и исхитреном 
акцијом против Цариграда, у марту 1353. године, мада не би требало 
сумњати да би пре или касниЈе они морали да изађу са наведеним пла- 
новима. Кампања младог василевса била је само повод, а никако узрок 
мера које су предузели. Јер, подсетимо се, још за крунисања Јована Кан- 
такузина у Једрену, у мају 1346. године, група великаша је тражила да се 
Матија постави за василевса. Тадашњи узурпатор, а каснији цар, Јован 
Кантакузин није прихватио њихов захтев, вероватно процењујући да би 
то био преурањен корак, с обзиром на чињеницу да грађански рат про- 
тив цариградских регената још није био окончан. 

Овога пута, након превременог повратка из Тракије у престоницу, 
услед неуспелог упада Јована V Палеолога, последњих дана марта 1353. 
године, група великаша поновила је већ познати предлог, сматрајући, 
поред осталог, да се на тај начин избегава опасност од рата. Нема сумње, 
наравно, да је ова понуда годила старијем василевсу, јер се поклапала са 
његовим хтењима, али је у настојању да се доследно стара о поштовању 
договора постигнутог у фебруару 1347. године нашао за сходно да под- 
сети своје саветодавце да их је сам тада принудио да Јована V Палеоло- 
га признају као господара и цара, па је у више наврата и лично изјављи- 
вао да ће Царство припасти његовом зету. Међутим, није пропустио да 

помене како се они ипак залажу за нешто што је заправо праведно, 
пошто понашање противничке стране доводи у питање остваривање по- 
стигнутих споразума. Очито је да је искусни државник по сваку цену 
покушавао да изнађе барем мало простора за деловање своје префињене 
дипломатије како би насилном чину коме је тежио навукао образину 
колико-толико изнуђеног и оправданог геста. Притом је био свестан да 
је у целокупном подухвату који је намеравао да предузме кључну улогу 
морао да одигра патријарх Калист, али је истовремено могао да наслути 
да ништа неће ићи сасвим глатко. 

Пријатељство Јована V Палеолога и поглавара цариградске патријар- 
шије, с једне, и непоткупљива честитост некадашњег атоског калуђера, 
с друге стране, нису могли бити поколебани ни општепознатом чињени- 
цом да је главни црквени великодостојник своје постављење дуговао 
управо старијем василевсу, а то се ускоро и показало. Јован VI Канта- 
кузин је лично посетио Калиста и предочио му своје намере, желећи да 
чује његово мишљење. Обазриви патријарх, који је, у ствари, био против 
тога да се Матија Кантакузин крунише за цара, а Јован V Палеолог ук- 
лони са престола, сматрајући то чином насиља и безакоња, одложио је 
свој одговор за три дана, али се у дотично време није појавио на двору, 
што је било недвосмислено изражавање његовог става. 835 Потом се по- 
вукао у манастир Светог Атанасија где је становао, док је патријаршијску 
канцеларију преселио у оближњи манастир Светог Маманта, а Јовану VI 
Кантакузину јасно ставио до знања, на начин који је одрицао било какву 
могућност преиначења, да ће се одрећи трона уколико Матија буде про- 
глашен за цара. 834 Свој повратак у просторије патријаршије и на двор чак 
је условљавао заклетвом којом је старији василевс требало да се обавеже 
да сина-првенца неће крунисати. 

Овакав став, непопустљив али исправан, није смео да изненади 
Јована VI Кантакузина, мада га је довео у врло неугодан положај. Ус- 
ледио је нови захтев угледних људи из његове околине - нема разлога 
Да се не верује царевој причи, али је неспорно да он веома спретно 
барата са „притиском” великодостојника, противника Палеолога, и да 
вепгго сондира њихова тражења управо у тренутку када му понестаје 
аргумената - на који је он одговорио одлагањем да донесе одлуку. 837 
Није уродио плодом ни покушај да од најистакнутијих људи цркве до- 

835 Cant. П1, 257 sq. 

836 Greg. III, 188; Cant III, 259; Apologia, lin. 67. Cf. Failler, Dćposition, 88; Живоји- 
новић, Јован V u Јован VI, 137 н. 52. О поменутим манастирима в. Janin, 
Gćographie, 14-15, 325-331. 

837 Cant. III, 260. Уп. Живојиновић, Јован V и Јован VI, 137. 

бије неки знак подршке за своју намеру. Штавише, архијереји су га 
подсетили да је Јован V Палеолог још жив и да су на снази положене 
заклетве, чиме су недвосмислено указали на то да би Матијино круни- 
сање било потпуно нелегално. 838 

Међутим, било је очигледно не само да би једино позитивним од- 
говором био задовољан старији василевс него и то да га одвраћање 
неће зауставити у ономе што је смерао. Другим речима, одлука да цар- 
ском круном овенча сина Матију, односно да за род Кантакузина оси- 
гура византијски престо донета је много раније и била је неопозива. 
Помало озлојеђен због негативног одговора црквених кругова, који је 
уз то био и врло сложан јер ниједан од архијереја којима се обратио 
није стао на његову страну, Јован VI Кантакузин је, осим упозорења да 
није одговоран за нарушавање договора и допуштења да се преиспитају 
услови споразума, на својеврстан начин покушао да дезавуише не само 
духовнике и патријарха него и сабор. Истакао је да се појединачна 
мишљења високих представника клира исцрпљују у равни саветодавног 
(што се тиче ових питања, наравно), док је мериторан једино сабор 
којим би председавао патријарх, а својим одласком Калист је оспорио 
себи прерогативе поглавара цариградске патријаршије и следствено 
томе дискредитовао сабор. 839 

Упркос свему, став који је заузела црква приморао је старијег цара 
да потпуно отвори карте, пошто се показало да Матијино крунисање 
никако није могло да прође безболно и без отпора, што је била велика 
жеља његовог оца. Јован VI Кантакузин морао је да иступи крајње оштро, 
у ствари, да изведе неку врсту „државног удара” којим је требало да се 
свргне династија Палеолога и уместо ње на византијском престолу уч- 
врсти нова царска породица - Кантакузини. На нови подстицај групе 
аристократа, већ трећи у врло кратком периоду, стари василевс је донео 
одлуку да сина Матију прогласи за цара. Мучен грижом савести - две су 
мрље на блиставој политичкој каријери најистакнутије личности визан- 
тијске историје XIV века, две кривице које су га прогониле у каснијим 
деценијама: осећање саучесништва због турског продора у Европу и не- 
чиста савест због покушаја да се свргне легитимна династија - Јован VI 
Кантакузин и овога пута настоји да себи прибави унеколико споредну 
улогу извршиоца воље одређених великашких кругова. Опет оптерећен 
потребом да се правда, износи читав след догађаја после смрти Андро- 
ника III Палеолога са очитом намером да одговорност за кршење заклет- 


858 Apologia, lin. 115-133. Cf. Failler, Deposition, 89. 
m Apologia, lin. 133-147. Уп. Живојиновић, Јован V u Јован V7, 137. 

ви и споразума који су довели до новог грађанског рата пребаци на 
свога зета. 840 Потом је уследио завршни чин плана о коме је некадашњи 
велики доместик, затим узурпатор и најзад византијски цар маштао го- 
динама. 

Средином или у другој половини априла 1353. године Матија Кан- 
такузин је у царској палати проглашен за цара, уз поштовање древних 
ромејских обичаја као што су уздизање на штит, обување црвених ци- 
пела, стављање на главу капе украшене драгим камењем и бисерима 
(дилема да ли се радило о правом или лажном накиту остаје на снази), 
укратко, свега што је доликовало василевсу. 841 Сагласно заповеди њего- 
вог оца, име новопроглашеног цара требало је да се помиње у аклама- 
цијама и за празнике, у црквеним и дворским светковинама, док је име 
Јована V Палеолога, до тада стално помињано, било избачено из ових 
церемонија. Као мали уступак Палеолозима може се схватити и наред- 
ба да се наводе имена Ане Савојске и петогодишњег Андроника Пале- 
олога, а као поновно испољавање гриже савести Јована VI Кантакузи- 
на његово неубедљиво објашњење да зету није сасвим одузео царски 
назив, јер га је у присуству многих, у случају да се о њему поведе реч, 
и даље називао царем.* 42 

Пошто је проглашен за цара, Матија Кантакузин је, према очевој 
замисли, напустио престоницу и отишао у Једрене, где је и раније бора- 
вио, док се стари василевс латио тешког задатка да приволи цариградског 
патријарха да обави свечано крунисање његовог сина. 843 На потпуно 
другој страни, далеко од „царице градова” и тренутно немоћан да на 
било који начин утиче на тамошња збивања која су одлучивала о њего- 
вој судбини, налазио се Јован V Палеолог. Поново је, по ко зна који пут 
већ, али овом приликом озбиљније него било када пре, његово право на 
цариградски престо било оспорено. Ваљало је то оспоравање изнова ру- 
шити и једном заувек разрешити питање наслеђивања ромејског трона. 

Као прави, уз то и врло конзервативни Византинац који се својски 
залаже за чување и поштовање столећима неговане традиције, Јован VI 
није могао занемарити очигледну чињеницу да је царско проглашење 
његовог сина протекло без благослова и присуства цркве. Схвативши то 
као тешко надокнадив хендикеп за тако узвишен чин коме је у потаји 


840 Cant. III, 260-269. Уп. Ферјанчић, Савпадарство , 338. 

841 Cant. III, 269 sq.; Greg. Ш, 188-189. 

842 Cant. III, 269-270; Apologia, lin. 151. O овим догађајима такође в. 
Christophilopoulou, Ekloge , 195-1%; Nicol, Kantakouzenos , 113; Ферјанчић, Савла- 
дарство, 338. 

843 Cant. Ш, 270. Cf. Nicol, Kantakouzenos, 113. 

одавно стремио, што значи на прави начин увиђајући мањкавост сино- 
вљевог уздизања у царској палати, све напоре је усредсредио како би 
некако поред световног обезбедио и духовно одобрење за започети по- 
духват. При томе се није либио ни агресивног наступа, о чему постоје 
сачувана сведочанства, па је истицао да је избор цара надлежност сена- 
та и војске, а не институција цркве, чија је дужност само да благослови 
оно што су претходно одлучила поменута тела.* 44 У намери да размрси 
питање патријарховог повлачења, које је било далеко од абдикације, са- 
звао је сабор коме је требало да присуствују не само престонички клир 
него и достојанственици из провинција. Уз истицање да патријарси 
проглашавају цареве, што је у овом случају Калист одбио да учини, упор- 
но је настојао да се о томе сабор изјасни. У одсуству свог пастира, цркве- 
ни великодостојници то нису прихватили. 

Ни покушај да посебна делегација, која је према наређењу старог 
василевса посетила Калиста, позове духовног поглавара да се врати 
патријаршији није имала никаквог успеха. 845 Тако је цариградски 
патријарх од априла до средине августа 1353. године, дакле, око четири 
месеца, боравио у некој врсти добровољног егзила. Нарочито је при томе 
занимљиво да је он потпуно задржао овоју власт и надлежности: позна- 
то је да је у наведеном раздобљу рукоположио једног ђакона и лишио 
чина једног свештеника, али и одбио да предузме санкције против оних 
престоничких јереја који су после проглашења Матије Кантакузина за 
цара наставили да помињу у молитвама име Јована V Палеолога. 846 

Помало затечен несвакидашњим развојем догађаја, Јован VI Канта- 
кузин као да се није најбоље снашао. Желећи да оно што је наумио по- 
стигне преговорима и без елемената принуде, изгубио је доста времена 
док на крају ипак није прибегао употреби „силе”. Најпре је покушао да 
још једним посланством, које су сачињавали искључиво духовни вели- 
кодостојници, Јосиф, митрополит Тенедоса, Данило, митрополит Еноса, 
сакелије Михаило Кавасилас и скевофилакс Теодор Пердикис, приволи 
Калиста да прекине са „изгнанством", али је овај, срдит због непрестаних 
наваљивања, запретио да ће анатемисати свакога ко на њега буде вршио 
притисак да се врати у патријаршију. 847 Без много оклевања Јован VI 


’ 4,1 Apologia, lin. 178-189. 

845 Cant. III, 270; Apologia, lin. 197-203; Dolger, R egesten, V, № 3009. Уп. Флоринскии, 
Андроник Младшип, 39; Живојиновић, Јован V и Јован VI, 138. 

846 Apologia, lin. 148-155; Darrouzes, Regestes, V, № 2342. Cf. Failler, Deposition, 91-92. 

847 Cant. Ш, 270-271; Greg. III, 196; Apologia, Un. 255-260. Cf. FaiUer, Deposition, 
95-96. Учесници овог посланства које је Јован VI Кантакузин упутио патријар- 
ху Калисту нису непознате личности византијске историје средине XIV сто- 

Кантакузин је сазвао сабор који је 14. августа 1353. године са положаја 
уклонио непокорног патријарха. 848 За упражњену столицу била су истак- 
нута три кандидата, Филотеј, митрополит Хераклеје, Макарије Хрисоке- 
фал, митрополит Филаделфије, и Никола Кавасилас, у том тренутку још 
увек лаик.* 49 Своју детронизацију, међутим, Калист није желео да при- 
хвати него се и даље сматрао поглаваром цркве па чак ни онда када су 
изабрали његовог наследника, али је ипак морао да напусти Цариград и 
после кратког задржавања у Галати крене даље. 

Није случајно, наравно, што је крајње одредиште његовог путовања 
био Тенедос, на који се у међувремену из Солуна вратио Јован V Пале- 
олог. Калистов непопустљиви став којим је бранио легитимитет династије 
која је обновила Византију - према нашем мишљењу, његова доследност, 
због које је доживео толико непријатности, више је била ствар истраја- 
вања у поштовању законитости, а мање исход пријатељских односа са 
младим царем - није могао да остане без одјека и много је значио за 
угрожени положај Кантакузиновог зета. Стога је свргнутом патријарху, 
који је на Тенедос доспео највероватније крајем 1353. или почетком 1354. 
године, уприличен веома срдачан дочек. 850 

Нешто пре тога, у новембру 1353. године, за новог цариградског 
патријарха изабран је митрополит трачке Хераклеје Филотеј Кокин 
(1353-1354, 1364-1376), свештеник који је последњих година имао важну 
улогу у духовном животу Царства, па је, између осталог, био и творац 
тако важног акта као што је синодски томос из 1351. године. 851 Другим 

лећа. Посебно о њима в. PLP 4 (1980) № 9044 (Јосиф, митрополит Тенедоса); 
PLP 3 (1978) № 5129 (Данило, црквени поглавар Еноса); PLP 5 (1981) № 10101 
(Михаило Кавасилас); PLP 9 (1989) № 22439 (Теодор Пердикис). О њима такође 
в. Failler, Deposition , 111-114. 

888 Cant. Ш, 272; Greg. III, 201; Apologia, lin. 267-284; Darrouzes, Regestes , V, № 2345. 
Уп. Мошин, Калист, 202; Failler, Deposition, 97-99; Живојиновић, Јован V u 
Јован VI, 138-139. Такође в. F. Poljakov, Die Absetzung des Patriarchen Kallistos I. 
in der Darstellung der altrussischen Chronistik, JČB 38 (1988) 341-352. 

“’Cant. III, 272-275; Greg. III, 201; Apologia, lin. 280-297; MM I, № 295 451; 
Darrouzes, Regestes, V, № 2347. O тројици кандидата за упражњени патријар- 
шијски престо већ је било речи у претходном тексту. 

850 Cant Ш, 275; Greg. П1, 257. Cf. Failler, Deposition, 100-101; Живојиновић, Јован V 
и Јован VI, 139. 

851 Колико нам је познато, једна монографија посвећена патријарху Филотеју ни- 
кад није била публикована него је остала у рукопису. Реч је о докторској ди- 
сертацији: G. Niggl, Prolegomena zu den Werken des Patriarchen Philotheos von 
Konstantinopel (1353-1354 und 1364-1376), Miinchen 1955. Тако, на пример, Д. 
Цамис (Philotheos Kokkinos, Erga, 29) или B. Дентакис ( Bios Philotheou, 517) 
наводе да су је читали у рукопису. О овом великом црквеном угледнику сачу- 
вано је и житије, изашло испод пера неког непознатог монаха. V. Dentakis, Bios 

речима, нови црквени поглавар испуњавао је „неопходан услов” - био 
је доказани следбеник Григорија Паламе и ватрени борац за исихазам. 
Уз то, што је у датом тренутку било од посебне важности, очигледно није 
био оптерећен моралним скрупулама које је поседовао и због којих је 
уклоњен његов претходник. 

У цркви Богородице у Влахерни, дакле на истом месту где је оба- 
вљено друго крунисање Јована VI Кантакузина, а такође и венчање Јо- 
вана V Палеолога (оба догађаја су била у мају 1347), свечано је, у фебру- 
ару 1354. године, крунисан за цара и Матија Кантакузин, а такође, 
сагласно традицији, и његова супруга Ирина. 852 Новоме василевсу је 
лично отац ставио на главу царску дијадему, док је Филотеј Кокин из- 
вршио миропомазање. У похвалном слову које је за ову прилику саставио 
Никола Кавасилас, чија се каријера на царском двору углавном покла- 
пала са владавином Јована VI Кантакузина, сасвим одређено се истичу 
Матијине врлине, уздржаност и трпељивост, које су му омогућиле да 
поднесе несрећу, јер је био неправедно потиснут, и крунисањем најзад 
дочека пуну сатисфакцију. 853 Пошто је постао василевс, природно је било 
да се Матија Кантакузин одреди према исихастичком учењу: он га је 
признао посебном хоризмом, у фебруару 1354, која је придодата уз си- 
нодски томос из августа 1351. године. 858 Ако се зна да се у време про- 
глашења нови цар тек приближавао тридесетој години живота и да је 
већ имао два сина, Јована и Димитрија, 855 чинило се да за будућност 


Philotheou, 559-589. Међутим, сачувано у три прилично млада рукописа (један 
је са краја XVIII, а два су из XIX столећа) као да је одувек изазивало неку 
врсту подозрења међу истраживачима, не без разлога рекло би се, те је зато 
остало релативно непознато. Испуњени опрезом и у овом случају свесном 
хиперкритичношћу ми смо га користили првенствено у случајевима када смо 
потврду за његове податке имали у другим расположивим изворима. Иначе, 
прегледну биографску белешку о Филотеју Кокину доноси Tinnefeld, Demetrios 
Kydone$, 1-2, 398-404. 

852 Cant. III, 275-276; Greg. III, 204. Cf. Christophilopoulou, Ekloge, 196; Nicol, 
Kantakouzenos, 114; Failler, Deposition, 101-103; Ферјанчић, Савпадарство, 339. 

853 Похвално слово објавио је М. Jugie, Nicolas Cabasilas, Pantgyriques inedits de 
Mathieu Cantacuzine et d’Anne PaUologine, ИРАИК 15 (1911) 113-118. Cf. M. Jugie, 
llćloge de Mathieu Cantacuzene, par Nicolas Cabasilas, EO 13 (1910) 338-343. 

854 P. Lemerle, Le tomos du concile de 1351 et l'horismos de Mathieu Cantacuzene, REB 
(1951) 55-64 (на основу ове хоризме можемо и датовати крунисање Матије 
Кантакузина у фебруар 1354. године); Cf. Loenertz, Cabasilas, 213 (= Byzantina 
et Franco-Graeca, I, 310); Meyendorff, Introduction, 150 n. 112; Dolger, Regesten, V, 
№ 3014; Nicol, Kantakouzenos, 114 n. 18; Ферјанчић, Савпадарство, 339. 

855 O њима в. Nicol, Kantakouzenos, Nos 49, 50. Такође в. G. Gerola, VEffige del 
Despota Giovanni Cantacuzeno, Byz. 6 (1931) 379-387. И најзад, cf. PLP 5 (1981) 
Nos 10961, 10972. 

породиде Кантакузина на византијском престолу не треба страховати, 
при чему је помињање малог Андроника Палеолога, иначе и унука Јова- 
на VI Кантакузина, имало ипак другостепени значај. 856 

На први поглед могло се учинити да је стари василевс напокон до- 
чекао остварење својих дугогодишњих снова и да су ово били звездани 
тренуци његове политичке каријере, будући да је Матија Кантакузин 
иступао као прави ромејски василевс. 857 Била је то, међутим, само опсе- 
на, коју је веома брзо и крајње ефикасно распршила плима наступајућих 
догађаја, муњевито разграђујући оно што је стари цар дуго и стрпљиво 
припремао. Јединствену прилику, мада остаје отворено питање колико 
је она заиста била реална, Јован Кантакузин је пропустио неколико го- 
дина раније, негде на самом почетку своје владавине. 

Положај Јована V Палеолога, на другој страни, и даље није био ни- 
мало завидан, будући да још увек није осетио благодети које му је могло 
донети опадање Кантакузинове популарности и све већа приврженост 
византијског јавног мњења династији којој је припадао. То је тренутно 
било његово једино, али збиља моћно оружје. Ситуацију у којој се зате- 
као после проглашења и крунисања Матије Кантакузина за цара врло 
сажето и, у исто време, крајње прецизно изражава један акт у коме се 
каже да је „моћни и свети наш господар и цар, кир Јован Палеолог, дакле 
законити и природни наследник од Бога царства Ромеја, неправедно био 
одагнан од предачке и очинске власти”. 858 Како је време пролазило, а 
млади василевс пред очима није имао никакав начин да неправду испра- 
ви, по природи колебљив и склон попуштању, он се одлучио на покушај 
да се нагоди са својим тастом. 

У избору личности која је требало да посредује показао је промућур- 
ност, позвавши вероватно најподеснију особу коју је могао наћи у Цар- 
ству тога времена: нема сумње, Григорије Палама је уживао огроман 
утлед у Византији, а особито га је уважавао сам Јован VI Кантакузин. 
Притом није без значаја била ни чињеница да односи између вође иси- 
хаста и Јована V Палеолога нису били нарочито добри, делом и због тога 


856 Nicol, Last Centuries, 238 подсећа, уосталом, да је мали Андроник Палеолог, као 
син Јована V Палеолога и Јелене Кантакузин, био и унук василевса Јована VI 
Кантакузина. 

,57 Још 4. децембра 1353. године, дакле у време када је био само проглашен, али 
не и крунисан, издата је простагма која се приписује управо Матији Канта- 
кузину. Реч је о акту који је изазвао много полемика међу истраживачима и 
приписиван је неколицини позновизантијских царева. В. N. Oikonomidis, Епа 
prostagma tou Matthaiou Kantakouzenou (4 Dekembriou 1353), Symmeikta 3 
(1979) 53-62. 

ш MM I, № 160 354. Уп. Максимовић, Политичка улош, 148. 

што млади василевс није делио одушевљење присталица паламитског 
учења. Познато је, наиме, да је Григорије Палама коначно устоличен за 
митрополита Солуна тек 1350. године, када је Јован Кантакузин ушао у 
град светог Димитрија. Међутим, то није значило да је невољама истак- 
нутог богослова дошао крај: по повратку са црквеног сабора у Царигра- 
ду, где је његова доктрина поново тријумфовала, сачекало га је непријат- 
но изненађење - Јован V Палеолог му није дозволио да уђе у Солун, па 
је био приморан да прибежиште потражи на Светој Гори где је и раније 
у више махова боравио. Спасло га је посредовање Ане Савојске, која је 
имала утицај на сина и која се у међувремену појавила у другом граду 
Царства, па је у јесен 1351. године Григорије Палама могао да заузме 
своју митрополитску катедру. 859 

Ако се узме у обзир поменута епизода, догађај који речито казује о 
односима двојице важних личности Царства, онда и разборита одлука 
младог цара да пренебрегне неку врсту нетрпељивости и у Цариград на 
преговоре пошаље управо цењеног теолога довољно сведочи о томе ко- 
лико му је било стало да постигне договор са Јованом VI Кантакузином. 
Међутим, несрећан стицај околности осујетио је остварење и овог поку- 
шаја: Григорије Палама се одазвао жељи Јована V Палеолога и из Солу- 
на допутовао на Тенедос, где се нашао управо за време великог земљо- 
треса почетком марта 1354. године, али је, настављајући пут према 
престоници, недалеко од Галипоља које су Османлије тек биле освојиле, 
заробљен од стране Турака. 8 ™ Знаменити духовник провео је у ропству 
више од годину дана, од марта 1354. до јула 1355, а ослобођен је тек када 
су Срби, међу којима је такође дубоко био цењен, платили откуп за ње- 
га. 861 Не треба заборавити да је својевремено, негде у јесен 1347 - зиму 
1348, цар Душан, који је због куге избегао на Атос, у неколико наврата 
разговарао са Григоријем Паламом, који је овде боравио зато што су 


159 Meyendorff, Introduction, 155 sq. 

160 О заробљавању Григорија Паламе и његовом вишемесечном сужањству наво- 
димо основну литературу: G. Arnakis, Gregory Palamas among the Turks and 
Documents of his Captivity as Historical Sources, Speculum 26 (1951) 104-118; P. 
VVittek, Hiones, Byz. 21 (1951) 421-423; G. Arnakis, Gregory Palamas, the Hiones, 
and the Fall of GaUipoli, Byz. 22 (1953) 305-312; Meyendorff, Introduction, 157. sq.; 
A. Philippidis-Braat, La captivite de Palamas chez les Turcs: dossier et commentaire, 
TM 7 (1979) 109-222; D. Sahas, Captivity and Dialogue: Gregory Palamas (1296- 
1360) and the Muslims, Greek Ortodox Theological Review 25 (1980) 409-436; 
Мајендорф, Tputopuje Папама, 78-79; D. Sahas, Gregory Palamas (1296-1360) on 
Islam, The Muslim VVorld 73 (Hartford, Conn. 1983) 1-21. 

O томе сазнајемо из енкомиона који је Филотеј Кокин посветио Григорију Па- 
лами. В. Philotheos Kokkinos, Erga, 552. Уп. Виз. извори, 633 (Н. Радошевић). 

зилоти одбили да га пусте у Солун као свог митрополита. Српски владар 
се при томе својски трудио да га придобије за себе, свестан неизмерног 
угледа који је ова) црквени великодостојник имао у православном све- 
ту.“ г Овога пута заробљавање вође исихаста онемогућило је да дође до 
почетка преговора између Јована V Палеолога и Јована VI Кантакузина, 
али је нови заплет у спољнополитичким односима, изазван турским ос- 
вајањем Галипоља, довео млађег василевса у надмоћан положај. Он се 
огледао не само у томе што није морао да тражи споразум него и у 
околности да је задобио чак толику предност да је глатко могао да одбије 
тастову покајничку понуду за помирењем. 

Пад Галипоља 

Страховити земљотрес у ноћи између 1. и 2. марта 1354. године, чију 
разорну снагу речито одсликава чињеница да је неколико трачких утвр- 
да једноставно нестало са лица земље, а и зидине Цариграда биле видно 
оштећене, донео је Византији двоструку несрећу. Теже од последица еле- 
ментарне катастрофе - праћене олујним ветром и леденом кишом у којој 
су многи, лутајући ноћу у потрази за уточиштем, нашли смрт смрзнути 
- било је османлијско поседање Галипоља, 2. марта 1354. године, најјаче 
тврђаве на европској страни Хелеспонта, која је представљала кључ Ца- 
риграда са запада. 863 Познато је да се у то време Сулејман, заговорник 


842 Својевремено, негде у зиму 1347/48, на Светој Гори сусрели су се Стефан Ду- 
шан и Григорије Палама, при чему је српски цар настојао да великог богосло- 
ва придобије за себе и своју политику. О тим сусретима сазнајемо из помену- 
тог енкомиона. В. Philotheos Kokkinos, Erga, 519-520. Уп. Мошин, Калист, 196; 
Meyendorff, Introduction, 136-138; Острогорски, Серска обпаст, 107; Виз. извори, 
631 (Н. Радошевић). 

*“ Cant III, 277-278; Greg. 1П, 220-222; Kleinchroniken, 66 № 13, 299 № 5, 379 № 
3, 388 № 2, 397 № 3, 418 № 2, 439 № 17, 451 № 6, 529 № 2, 555 № 2, 560 № 1, 

613 № 3; Altosmanischen Chroniken, 25 sq. Земљотрес који je претходио паду 

значајне византијске тврђаве у османлијске руке региструје G. Downey, 
Earthquakes at Constantinople and Vicinitp, A. D. 1454, Speculum 30 (1955) 600. 
Својевремено je Г. Арнакис погрешно сматрао да је Галипољ дошао под власт 
Турака тек 1355. године, што је, наравно, погрешно (пуни библиографски по- 
даци за два његова рада у којима предлаже поменуто датовање дати су у н. 
860). Уп. Острогорски, Историја, 493 н. 1. Овај веома важан догађај помињу 
многобројни истраживачи. В. Jorga, Latins et Grecs, 214; Gibbons, Ottoman 
Empire, 101; Babinger, Beitrage, 41; P. Charanis, On the Date of the Occupation of 
Gallipoli by the Turks, BSl 16 (1955) 113-117 (= VR, SociaL Economic and Political 
Life in the Bpzantine Empire, London 1973); Wemer, Osmanen, 135; Matschke, 
Fortschritt und Reaktion, 211; Иналџик, Османско Царство, 15; Schreiner, Kommentar, 

турског продирања у Европу и освајач утврде Цимпе, налазио у месту 
Пиге на малоазијској обали Мраморног мора, дакле недалеко од подручја 
које је највише пострадало. На вест о земл>отресу чији је епицентар по 
свој прилици морао бити релативно близу Галипоља - овај град је у ве- 
ликој мери био разорен док су његови житељи, бар један њихов део, 
имали срећу у несрећи јер их је прихватио неки брод који је пловио за 
Мореју и, променивши курс, превезао у Цариград - османлијски принц 
је без оклевања прешао дарданелски теснац и стигао на угрожено под- 
ручје. Без борбе је ушао у разрушени Галипољ и неколико околних мањих 
тврђава, користећи се потпуним одсуством ромејског живља, које је у 
паници напустило пострадалу област и потражило уточиште у градови- 
ма који су били поштеђени земљотреса. 864 

Уз напомену да је непознат број жртава ове катастрофе, треба 
подсетити да је становништво Тракије већ пре тога било знатно про- 
ређено погубним учинком Црне смрти, неколико година раније. Пре- 
дузимљиви Сулејман је у збиља кратком року у запустелом и опусто- 
шеном подручју населио муслимански живаљ, углавном номаде склоне 
брзом прилагођавању, које је довео из Анадолије, и, обновивши разо- 
рени Галипољ, начинио од њега први мостобран у Европи. 865 За посе- 
дање Галипоља није претерано рећи да је имало светскоисторијски 
значај, због чега је ушло у легенду и на једној и на другој страни. 
Постоји предање да је неки локални чобанин, Грк иначе, Османлијама 
показао пут те су они заузели околна насеља, док су Турци сматрали 
да им је помогао сам Алах. Штавише, сачувано је веровање да је Сулеј- 
ман био надахнут сном у коме му је прелазак са једног на други кон- 
тинент био обасјан месечевом светлошћу. 866 

Ужас који је обузео ромејски живаљ после пада Галипоља и окол- 
них тврђава на западној обали Мраморног мора - нарастајући страх 
довео је до тога да су већ колале гласине о непосредној утрожености 


283-284; Nerantzi-Varmazi, Byzantio kai Dyse, 39-40; Zachariadou, Trade and 
Crusade, 63; Gill, John VI and Turks, 70; Жуков, Змиратш, 47. Такође в. Ј. 
Meyendorff, Grecs, Turcs et Juifs en Asie Mineure au XIVe siecle (En appendice: la 
date de la prise de Gallipoli), BF 1 (1966) 211-217 (Polychordia - Festschrift Franz 
Ddlger zum 75. Geburtstag, I) (= VR, Byzantine Hesychasm: historical, theological 
and social problems, London 1974). 

864 Nicol, Last Centuries, 249. 

“ 5 Иналџик, Османско Царство, 15. 

866 Nicol, Last Centuries, 249. Иначе, у делу Теодора Спандуњина о турском посе- 
дању Галипоља остало је забележено и следеће: ,,et la prima terra che hebboro li 
Turchl in Europa fu Calipoli che Joanne Paleologo ge la consegno per farli passare, 
laquale era propinqua ad Eradea”. B. Spandugnino, 145. 

Цариграда 867 - морао је сасвим пољуљати поверење у Јована VI Канта- 
кузина. Његова готово непрестана упућеност на Турке, упорно пози- 
вање њихових одреда у помоћ при унутрашњим размирицама са Јова- 
ном V и, напослетку, османлијско насељавање галипољског полуострва, 
које је могло бити само наговештај још већих невоља, истањили су 
стрпљење византијског становништва. Стари василевс је, наравно, био 
исувише искусан у ослушкивању јавног мњења да би му промакло ви- 
дно опадање властите популарности и с њом у вези јачање позиција 
његовог зета. На протесте које је упутио Орхану због најновијих до- 
гађаја, султан је узвратио уопштеним одговором, пуним помало цинич- 
них поука, и позивања на божју вољу и чињеницу да су његови ратни- 
ци ушли у градове које су Ромеји претходно напустили. Пошто је 
пропао покушај, очајнички и унапред осуђен на неуспех, да великим 
свотама новца приволи Турке да напусте места заузета у Тракији - 
негде у дубини душе он је морао бити свестан узалудности оваквог 
настојања - Јован VI Кантакузин је много наде полагао и на сусрет са 
османлијским емиром до кога је требало да дође у Никомедији. Али, 
када се на уговореном месту Орхан уопште није појавио, поручивши 
преко посланика да је болестан (тако неубедљив разлог није никога 
могао да завара), стари василевс је схватио оно што се с пуно разлога 
смело и раније претпоставити: није било начина на који се могло ис- 
пословати повлачење Турака на малоазијско тло. 868 Стога је прибегао 
једној од последњих могућности: у лето 1354. године укрцао се на брод 
са сином Матијом и снајом Ирином, и запловио према Тенедосу да 
преговара са Јованом V Палеологом. Тамо се суочио са непријатељским 
расположењем локалног живља и држањем младог цара које је оста- 
вљало утисак да је незаинтересовано. 

Овога пута, међутим, то је проистицало из потпуно измењених уло- 
га, будући да је најновији ток збивања донео сину Андроника III Пале- 
олога осетну надмоћ. Долазак Јована VI Кантакузина на Тенедос, готово 
покоран став и његова очито изражена спремност да преговара могли 
су у приличној мери да Јована V утврде у уверењу да је његова победа 
у грађанском рату сасвим извесна. Старији цар се најпре усидрио на 
малом острву Маврија, надомак Тенедоса, да би следећег дана пристао 
уз Светог Андрију, такође оближње острвце, све у ишчекивању да ће се 
његов зет одобровољити и започети дијалог о условима споразума. Не- 
изјашњавање Јована V, у чему је цар-писац, као и увек, видео снажан 


867 В. Cydones, Callipoli, col. 1013. Уп. Острогорски, Историја, 493. 

868 Cant. III, 279-281. Cf. Gibbons, Ottoman Empire, 102; Nicol, Last Centuries, 250. 

утицај оних који су га окруживали, изазивало је код Кантакузина недо- 
умицу, а прилично реална претња да ће снаге младог василевса чак за- 
пречити излазак супарникових бродова присилила је на повлачење оног 
који ;е дошао да тражи помирење. Стари цар ;е отпловио до Еноса, где 
су га напустили син и снаја, који су путовали у Једрене, а потом се вра- 
тио у Цариград. 86 ’ Осећање неспокоја, проузроковано неуспешним од- 
ласком у „Каносу”, све га је више притискало, а свест о томе да Јован V 
Палеолог неће у недоглед боравити на Тенедосу почела ;е његов положа; 
да чини неподношљивим. 


Победа Јована V Палеолош 

Неколико месеци протекло је у напетом ишчекивању, а онда је до- 
шло до коначног расплета: током деветнаест дана у бурним збивањима 
у Цариграду пала ;е одлука и династија Палеолога успела је да остане на 
византијском престолу. Пошто ;е извукао неке поуке из свог исхитреног 
и слабо припремљеног препада на престоницу, 17. марта 1353. године, 
Јован V Палеолог је овога пута наступио много спремније, ослонивши 
се на драгоцену помоћ ђеновљанског пустолова Франческа Гатилузија, 
искусног поморца и вичног ратника. Услуга ;е имала и своју цену: васи- 
левс је ђеновљанском савезнику обећао да ће му за жену дати своју се- 
стру Марију, а као мираз острво Лезбос. 870 Велики циљ коме ;е стремио 
Јован V Палеолог, срачунат да заседне на очев престо, само је делимич- 
но могао да оправда уступање најважнијег и најпространијег од острва 

869 О овим догађајима сведочи сам Јован Кантакузин, а такође и Нићифор Григо- 
ра. В. Cant. III, 281-283; Greg. Ш, 236-237. Cf. Nicol, Kantakouzenos, 83; Живоји- 
новић, Јован V и Јован VI, 139. 

т Greg. III, 554; Ducas, 67; Chalc. II, 268-269. Осим византијских, о овоме дого- 
вору казују и неки западни извори. Тако, на пример, Тјорђо Стела (Stella, 
Annales Genuensis, 154) пише: ,,Et ео anno (1354. - прим. Р. Р.) Kaloiane, imperator 
Grecorum, auxilio nobilis viri Francisci Gatelusi civis Ianue, preceptoris et patroni 
galee unius, quemdam nominatum Catacosino qui sibi imperium occupabavit 
expulit, in suetum dominium rediens: ipse autem imperator retribuens ea causa ipsi 
Francisco in ихогет dedit sororem suam et insulam, que Lesbos seu Metelinum 
vocatur.” Поред Тјорђа Стеле, o овом споразуму ромејског цара и ђеновљанског 
пустолова вести доносе и VUlani, V, 348-349, као и Spandugnino, 144-145. Под- 
робан преглед свих расположивих извора који говоре о збивањима у Царигра- 
ду последњих месеци 1454. године даје D. Nicol, The Abdication of John VI 
Cantacuzene, BF 2 (1967) 269-283 (= Polychordia. Festschrift Franz Dolger zum 75. 
Geburtstag, II). Иначе, још увек je актуелна стара расправа W. Miller, The 
Gattilusi of Lesbos (1355-1462), BZ 22 (1913) 406-447 (= Essays, 313-353). Посеб- 
но o Франческу Гатилизију в. Tinnefeld, Demetrios Kydones, 1-2, 557-564. 

која су још била под ромејском влашћу. Истовремено, то је значило даље 
отуђивање ионако видно смањених територија Царства. 

После добро организованог напада, у ноћи између 21. и 22. новембра 
1354 - не можемо, а да не приметимо замимљиву хронолошку подудар- 
ност да је управо тринаест година раније, 21. новембра 1341, млади ва- 
силевс био крунисан за цара - користећи се окриљем мрака и не мање 
моментом изненађења, људи Јована V Палеолога су, не наишавши на 
озбиљнији отпор, продрли у Цариград. 871 У опису ових догађаја не не- 
достају ни живописне подробности, као што је вешти маневар којим су 
нападачи поколебали присебност стражара: бацањем празних посуда за 
уље направили су заглушујућу буку и одвукли њихову позорност, а то је 
омогућило лакши продор у град. 872 У суботу 22. новембра 1354. године, 
негде у свануће, на улицама Цариграда појавио се и сам Јован V Палео- 
лог, кога су грађани поздравили одушевљеним клицањем. Више од две 
и по године је млади цар био одсутан, а сада је његов долазак изазивао 
приличан метеж у престоници. Није наодмет изнети и чињеницу према 
којој је читав подухват сина Андроника Ш носио и извесну дозу ризика, 
јер антикантакузинско расположење није истовремено морало да буде и 
сасвим поуздан знак безрезервне наклоности његовом зету. 873 Тискајући 
се према хиподрому, где је обично изражавана подршка и приврженост 
царевима, престонички живаљ је громогласним повицима „Многаја лета 
василевсу Јовану Палеологу” ( Polla ta ete tou Palaiologou basileos loannou ) 
поздрављао свога господара и исказивао му оданост. 874 

Вест да је млади цар ушао у град врло је брзо допрла до Кантаку- 
зиновог штаба и, осим приличне пометње, изазвала и различите реак- 
ције. Јован VI, већ уморан од свега, а посебно од вишемесечног напрег- 
нутог ишчекивања - на изненађење, па и разочарање најратоборнијих 

871 Cant. Ш, 284; Greg. Ш, 241-242; Ducas, 67-69; Kleinchronilcen, 93 № 14, 106 № 
4, 181 № 12. За анализу ових догађаја такође је важна и једна хронолошка 
нотица објављена, између осталог, и у Schreiner, Kommentar, 611 № 41. Уп. Фло- 
ринскии, Славнне и Византин, 1,133; Максимовић, Попитичка ynoia, 139; Nicol, 
Kantakouzenos, 83-84. Такође в. Mioni, Cronaca, 74 № 16, 80. 

171 Ducas, 69. Cf. Nicol, Last Centuries, 250. 

871 Само три месеца раније, дакле у августу 1354. године, престоница је, бар 
судећи према извештају који је Матео Венијер, млетачки баило у Цариграду, 

послао у Венецију, била ненаклоњена како према Јовану VI Кантакузину, тако 

и према Јовану V Палеологу. В. Ljubić, Listine, III, № 400 265-267 (о докумен- 
ту ће бити више речи на почетку следећег поглавља). Уп. Максимовић, По- 
пишичка ynoia, 135. 

874 Ducas, 69. Околност да савремени извори не говоре подробно о овим догађаји- 
ма, превасходно мислимо на збивања на хиподрому, не мора да иде против 
веродостојности извештаја који нам предочава историчар XV столећа - Дука. 

из своје околине - није узвратио енергично како се то од њега могло 
очекивати. Упркос снажној офанзиви Јована V, стари василевс је још увек 
био у могућности да, захваљујући трупама које је имао на располагању 
- његова премоћ у војним снагама била је очита, поготово с обзиром на 
уходани савез са Турцима - можда покуша да преокрене ситуацију у 
своју корист. Он је, додуше, хитро затражио помоћ од сина Матије, зета 
Нићифора II и таста Андроника Асена, који су се налазили по разним 
тврђавама Тракије, а није пропустио ни да се обрати Турцима, али је све 
то предузео на подстицај других, готово безвољно. 875 

Као велики политичар, он је схватио неминовност историјског тре- 
нутка и у вези с тим узалудност покушаја да се искључиво силом, и то 
махом страним одредима, задржи нешто што се неповратно рушило. 
Његов дефетистички став био је најпре исход такве спознаје, а тек онда 
резултат чињенице да му је као шездесетогодишњаку ово био трећи 
грађански рат. У договору око избора стратегије даљег деловања, у којој 
су учествовали и његова жена и први министар Димитрије Кидон, 876 да- 
леко више јуначности од мужа испољила је супруга Ирина Кантакузина. 
Озлојеђена што су противници тако лако ушли у престоницу, царица је 
тобоже пребацила Јовану VI да би се њих двоје опростили још пре два- 
наест година да је она 1342. бранила Дидимотику као што је он сада 
бранио Цариград. 877 

Није без утицаја била и једна врло милитантна група из цареве око- 
лине, којој је припадала заслуга за тражење војне помоћи. Метежи на 
улицама, у којима је доминирало антикантакузинско расположење, нису 
престајали, па су чак пострадале и куће неких присталица старог цара, 
а почело је и осипање оних који су му донедавно били привржени. Пот- 
помогнут наоружаним житељима престонице, Јован V Палеолог је пола- 
ко продирао према двору у Влахерни. Његове прилазе су вешто и грче- 
вито бранили најамници, међу којима су предњачили Каталанци. У 
драматичним тренуцима, стрпљење је издало и пресветог Филотеја Ко- 
кина, који се, притиснут грижом савести пгго је устоличио Кантакузина 
и пристао на уклањање законитог наследника, сакрио у једну тајну одају. 
Био је то гест недостојан васељенског патријарха, али разумљив за чо- 
века кога је мучило осећање кривице. 878 


875 Cant. III, 287-288, 293-294. Уп. Максимовић, Политичка ynoia, 135; Nicol, 
Kantakouzenos, 8 

876 Cant. III, 285. Cf. Kianka, Demetrius Cydones, 90. 

877 Parisot, Cantacuzine, 298; Nicol, Kantakouzenos, 106 n. 12. 

878 Greg. 1П, 247-248. Реч je o некој малој просторији у цркви Свете Софије која 
се звала „пећница” ( legomenon foumon) и била је налик на нишу. Није случајно. 

Међутим, у часовима тешким за Јована VI Кантакузина, када се чи- 
нило да његовог зета дели само корак до потпуног и коначног тријумфа, 
уследио је, бар на први поглед, непредвидив, па донекле и неразумљив 
гест. У уторак, 25. новембра 1354. године, Јован V Палеолог је изашао са 
веома повољним предлогом за споразум који је његов таст сместа при- 
хватио, будући да је превазилазио све што је могао да очекује. Према 
условима договора, Јован VI Кантакузин би задржао савладарски поло- 
жај, а његовом сину Матији би остала апанажа коју је већ имао. 879 На- 
равно, све ово било је пропраћено обостраним заклетвама, а предвиђа- 
ла се и општа амнестија. У исто време, Јован VI Кантакузин је опозвао 
трупе које је позвао у помоћ и које су пристизале. Све, међутим, није 
текло глатко. Тако се једна група Турака својевољно појавила пред зиди- 
нама Цариграда, у намери да помогне свом пријатељу старом василевсу, 
а повукла тек када се на бедемима престонице појавио лично он. Такође, 
на његову иницијативу попустили су и латински, односно каталански 
најамници, који су умешно бранили поједине делове града, и тешко при- 
хватали новонастало стање. 880 Мир који се враћао био је, при свему, само 
привидан и краткотрајан. 

Велика попустљивост Јована V Палеолога, испољена у тренуцима 
када је као сасвим извесни господар ситуације у Цариграду имао услове 
да потпуно потисне своје супарнике из породице Кантакузина, мора 
изазвати одређену недоумицу. Он је својим политичким противницима 
понудио услове о којима нису могли ни сањати и то у тренутку када их 
је скоро дот\чсао. Није једноставно објаснити овакав његов поступак, али 
се могу понудити извесне претпоставке. Обазривост је налагала Јовану V 
Палеологу да не пренебрегне могућност противофанзиве друге стране, 
која је вероватно била и војнички јача. Ипак, утисак је да се овај разлог 


наравно, пгго једино Нићифор Григора, иначе нерасположен према тадашњем 
патријарху, износи ову компромитујућу подробност. Писац житија Филотеја 
Кокина (Dentakis, Bios Philotheou, 574-575), то није никакво изненађење, зане- 
марује овај живописни детаљ. 

879 О томе како су се крајем новембра и у првим данима децембра 1354. године 
одвијали догађаји у Цариграду веома исцрпно је расправљао А. FaiUer, Note sue 
la chronologie du regne de ]ean Cantacuzine, REB 29 (1971) 293-302. У овом случају 

који се тиче преговора таста и зета, можемо, чини се, локлонити поверење ве- 

стима Јована Кантакузина, према којима је иницијатива за дијалог, ма како то 
могло звучати изненађујуће, припала заправо Јовану V Палеологу. В. Cant. III, 
291. sq. Ћутање Нићифора Григоре око тога ко је покренуо ствар са мртве тачке 
у поменутом је контексту само још један прилог у корист веродостојности цара- 
-писца. Уп. Максимовић, Политичка улот, 136; Nicol, Kantakouzenos, 84. 

с правом може сврстати у споредне, али га не би требало потпуно губи- 
ти из вида. 881 Узроци попустљивости се делом могу наћи и у царевој 
природи, поводљивој и погодној за упливе других. Но, и ови разлози су 
- такав је бар наш утисак - били само другостепени. Ни Јовану V Па- 
леологу, тада двадесетдвогодишњаку, није одговарало да потпуно сруши 
таста, упркос свему што је овај учинио током претходне две године. С 
једне стране, није желео да затвори могућност да му Кантакузин, као 
сацар и човек од изванредног ауторитета, помогне у многобројним и 
осетљивим политичким пословима, а с друге, млади василевс свога таста 
никада није сматрао правим непријатељем, па су њихови међусобни од- 
носи, чак и у критичним тренуцима, били пријазни. 882 Изузетак је, на- 
равно, чинио частољубиви покушај Јована VI да за своју породицу обез- 
беди византијски престо, чиме је непосредно ударио на законита права 
Палеолога и унео злу крв у њихово пријатељетво. Међутим, споразум од 
25. новембра 1354, који је представљао унеколико „умекшану” варијанту 
договора из фебруара 1347. године, отклонио је и тај једини узрок раз- 
дора, па су се тиме и међусобни односи таста и зета вратили у пређашње 
стање. Наиме, пошто је за себе обезбедио наслеђе ромејског престола, 
млади василевс није више имао разлога за непријатељско држање према 
своме старијем сацару. 

Као одраз овог измирења којим је, веровало се, унутрашња криза у 
Царству повољно била разрешена, требало 6и схватити, између осталог, 
и састанак двојице царева са најуваженијим архонтима о горућем питању 
турског насељавања у Тракији. У атмосфери подељених мишљења и жуч- 
не расправе, иступајући против неких који су се залагали за примену 
силе, Јован VI Кантакузин је убедљиво и мудро образлагао своје виђење 
турског питања. Одбацивао је кроткост, али и неразбориту насртљивост 
која би, мислио је, донела само већу несрећу. Још од битке код Филокре- 
не, у јуну 1329. године, њему је било јасно да Византија без помоћи са 
стране није кадра да било шта значајније учини против турске опасности, 
што је и одговарало правом стању ствари. Истицао је да је Византији 
неопходна флота која би контролисала морске путеве, а такође и помоћ 
савезника бар тако снажног као што су били исламски ратници из Мале 
Азије. Зато се залагао за преговоре са Турцима и дипломатске покушаје 
да се они приволе на повлачење из Тракије. 883 


881 Максимовић, Полишичка уло1а, 137 упозорава да је помевути разлог ипак мо- 
гао бити само од секундарног значаја. 

ш Cant. III, 295-299. Cf. Nicol, Last Centuries, 251-253. 

Помирење са Османлијама одрешило 6и Ромејима руке у односу 
на Бугаре и Србе, те би им се пружила прилика да и на то; страни 
измире старе рачуне. 884 Већина окупљених угледника прихватила је 
убедљиво Кантакузиново излагање, које је, у ствари, било образложење 
фундаменталних начела византијске спољне политике, док је једино 
група млађих архоната, као што то обично бива, заговарала оштрији 
курс у политици према Турцима, пребацујући старом цару да његова 
помирљивост произлази из чињенице да му је емир Орхан зет. 885 Из 
описа цара-писца уочава се да Јован V Палеолог, који је слично своме 
оцу Андронику III имао отпор према дискусијама такве врсте, уопште 
није учествовао у овоме сукобу разних мишљења. Ова епизода је зато 
јасно наговештавала да ће Кантакузин и убудуће имати знатног удела 
у политици Царства. Међутим, развој догађаја у Цариграду, где још 
није било успостављено редовно стање, убрзо ;е сасвим укинуо овакву 
могућност. 

Упркос споразуму двојице царева, нерасположење према старијем 
василевсу није јењавало него се изливало у нове метеже ко;и су потре- 
сали престоницу, па чак ишло дотле да су се јавили гласови о завери да 
се убије Јован VI Кантакузин. Јавно мњење Цариграда, снага са којом су 
током дуге византијске историје ромејски цареви увек морали да рачу- 
нају, желело ;е његово неопозиво и потпуно повлачење из политичког 
живота, прибојавајући се, вероватно не без разлога, опасности да тако 
способан и доказано частољубив великодостојник опет не посегне за 
највишом влашћу. Споразум двојице царева, као и ранији слични дого- 
вори, можда није давао довољну залогу сигурности којом 6и се потпуно 
осујетила могућност да се Јован VI Кантакузин окрене против законитог 
наследника и у том подухвату, на пример, поново користи помоћ осман- 
лијских одреда. 886 У том погледу је он, особито током последње две го- 
Дине, постао persona поп grata у Царству и та чињеница се ни;е могла 
пренебрећи. У тренуцима када се узнемирење у Цариграду ни;е стиша- 
вало него и даље, претећи, нарастало, у тренуцима када су почели нови 
нереди, Јован VI Кантакузин, увек чудновато неодлучан у пресудним 
ситуацијама - особина помало у нескладу са његовом доминантном 
личношћу - схвативши да му је тло под ногама неповратно измакло. 


884 Cant. Ш, 299. Уп. Виз. извори, 556-557 (Б. Ферјанчић). 

885 Cant. Ш, 299. 

884 3. Франчес, Народние движенил осент 1354 г. e Константинопопе и отречение 
Иоанна Кантакузина, Виз. врем. 25 (1964) 142-147 исувише наглашава, па 
могли бисмо чак рећи и апсолутизује, социјалну подлогу метежа који су потре- 
сали Цариград у овим данима. 

позвао је свога зета у царску палату у Влахерни и обзнанио му спремност 
да абдицира. 887 

Када је, много година доцније, писао о овим бурним догађајима из 
краја новембра и првих дана децембра 1354. године, цар-писац је настојао 
да своју одлуку о повлачењу са политичке сцене образложи пре свега 
личном жељом да се посвети тиховању монаппсог живота, а тек потом 
нерасположењем престоничког живља према њему. Истини за вољу, не 
треба потцењивати његова искрена религиозна осећања и неспорну на- 
клоност духовном животу, као и изванредну упућеност у богословска 
питања. Неколико његових изјава о жељи да световни живот замени 
подвижничким ревновањем, датих још током сјајне политичке каријере, 
нису биле само пука демагогија, али су биле и то. Уважавајући његов 
порив да се приклони монашком животу, који потврђују још неки 
извори, 888 усуђујемо се да тврдимо како се ипак радило о својеврсној 
замени тезе и покушају да се један у основи другостепени разлог, мани- 
ром вештог човека од пера, угура на прво место и тако пресудни фактор 
потисне у позадину. Другим речима, абдикација Јована VI Кантакузина 
била је свакако изнуђена јасним захтевом цариградског јавног мњења 
који није трпео поговора, а тек онда добровољна одлука да се подвргне 
правилима монашке аскезе. 889 Стари василевс је морао спознати да би 
му једино примена силе помогла да се евентуално одржи на власти, али 
је и то било везано за вишеструки ризик и осуђено на краткотрајност, 
дакле без изгледа на сутрашњицу. 

У среду, 10. децембра 1354, на прикладној церемонији у царској па- 
лати, Јован VI Кантакузин се одрекао царских инсигнија, одлучивши да 


887 Cant. Ш, 306. 

ш Максимовић, Политичка улот, 133 позивајући се на податке из једног говора 
који је Филотеј Кокин нагшсао против Нићифора Григоре, а знатно пре адби- 
кације Јована Кантакузина (D. Kaimakis, Filotheou Kokkinou dogmatika erga, 
Meros A, Thessalonikeis Byzantinoi syggrafeis 3, Thessaloniki 1983, 503), наводи 
уверљив пример да је стари василевс одавно снивао о повлачењу из јавног 
живота и препуштању подвижничком ревновању. Треба подсетити да се јез- 
гровита вест о смени на цариградском престолу у касну јесен 1354. године 
налази и у једном знатно познијем извору, у тестаменту патријарха Матеја I. 
В. Н. Hunger, Das Testament des Patriarchen Matthaios I. (1397-1410), BZ 51 (1958) 
298 33 - 299 2. Потпуни текст овог занимљивог извора објавили су I. Konidaris 
- К. Manaphis, Epiteleutios boulesis kai didaskalia tou oikoumenikou patriarhou 
Matthaiou A (1397-1410), EEBS 45 (1981-82) 462-515. 

889 Greg. III, 243 то сасвим одређено и каже, додајући да су житељи Цариграда у 
својој спремности ипши чак дотле да су случају да се не изађе у сусрет њихо- 
вом захтеву претили да ће непосредно угрозити и сам василевсов живот. Уп. 
Максимовић, Попитичка ynoia, 140. 

Јоасаф. 8 ’ 1 У то време игуман овог славног манастира био је некадашњи 
атоски калуђер Теодосије, који се на челу монашке обитељи налазио од 
1351. до 1368, а касније, године 1370, постао и трапезунтски митропо- 
лит.*’ 2 И Кантакузинова супруга Ирина напустила је световни живот и 
као монахиња Евгенија се настанила у манастиру кире Марте. 893 Тако је 
са велике политичке сцене Византијског царства сишао аристократа који 
је више од три деценије, почев од давне 1321. до 1354. године, на непо- 
средан начин одлучивао о судбини државе Ромеја. Показало се, већ по- 
сле неколико година, да његово повлачење са политичке сцене није било 
потпуно, али његова иступања у одећи калуђера, премда понекад од 
огромног значаја, била су, ипак, нешто сасвим друго од оних када је био 
велики доместик, узурпатор и цар. Међутим, већина главних усмерења 
његове спољне и унутрашње политике наставила је да живи у Царству 
друге половине XIV столећа. 

Абдикација Јована VI Кантакузина била је свакако његов најтежи 
пораз, а за Јована V Палеолога, то је недвосмислено показала његова 
даља владавина, највећа победа. Захваљујући изнад свега расположењу 
цариградског становништва, млади василевс је успео да уклони свог 
некадашњег узора и каснијег супарника, али се никад није потпуно 
ослободио његовог утицаја и увек је настојао да одржи непомућене 
односе са својим тастом, препуштајући му каткад чак водећу улогу у 
неким питањима. Дешавало се, додуше, да је понекад поступао сасвим 
супротно ономе за шта се залагао монах Јоасаф, али је дужно пошто- 
вање за свог бившег савладара задржао заувек. Јер, поновимо то још 
једном, Јован Кантакузин је био једна од најистакнутијих фигура ка- 
сновизантијске историје. Тако је Теодор Спандуњино, италијански исто- 
ричар XVI столећа и далеки потомак цара-писца, записао о свом 
претку да је уистину био човек огромне јуначности, племените крви 
и украшен свакојаким врлинама (huotno veramente strenuissimo et nobile 
di sangue et dotato d’ogni virtute ). 894 Ако овим хвалоспевним речима мо- 


891 Cant. III, 307; Greg. III, 243. Уп. Максимовић, Политичка улот, 139; Weiss, 
Joannes Kantakouzenos, 49, 51; Nicol, Kantakouzenos, 86; Fatouros - Krischer, 
Kantakuzenos, I, 8-9. 

8.2 Карпов, Трапезунд u Константинополч, 99. Иначе, o учешћу византијских ма- 
настира у политичком животу Царства овога времена в. М. Поллковскал, 
Участие византипских монастмреп в политическоп жизни империи середини 
XIV в„ АДСВ 6 (1969) 55-78. 

8.3 Cant. III, 307; Greg. III, 243. Cf. Nicol, Kantakouzenos, 86,106; Божилов, Асеневци, 
308. O манастиру кира Марте в. Janin, Geographie, 336-338. 

т Spandugnino, 144. О пореклу Теодора Спандуњина в. Nicol, Kantakouzenos, 
230-233. 

жемо да припишемо својеврсну „рођачку” пристрасност, онда једно 
друго мишљење, које не пати од такве болећивости, свакако добија на 
тежини. Мора се признати да о Јовану Кантакузину можда нико није 
изрекао тако језгровиту и у исто време тако свеобухватну оцену као 
Нићифор Григора, његов пријатељ, а касније љути супарник у исиха- 
стичким распрама, човек који га је одлично познавао. Преточено у 
једну реченицу, ово мишљење је личило на епитаф: „Само да је живео 
у срећније време, могао је да буде велики цар, кадар да води Царство 
према невероватном благостању”. 895 


' Greg. П, 590. Cf. Guilland., Essai, 98; С. Diehl, Imperatrices de Вугапсе, Paris 1959,281. 



III. 

ПОЧЕТНЕ ГОДИНЕ 
( 1354 - 1366 ) 


Историја византијског монаштва познаје небројене примере испосника 
који су Богу за љубав са чудесном ревношћу, ревношћу која је код обичних 
људи уз помешано осећање дивљења и страхопоштовања изазивала и 
осећање сопствене ништавности, напупггали свакодневицу и приклањали 
се потпуној усамл>ености. Заборављајући сва добра овога света, наоружани 
чврстом решеношћу и непоколебљивом истрајношћу, драговољно и без ос- 
татка су се предавали подвижништву и улагали големе напоре како би ода- 
ност Богу подигли на највиши ступањ. Да би досегли непомућени мир, 
неопходан за најстрожу аскезу, хитали су у беспућа египатских пустиња, 
настањивали врлетне спиље Кападокије или хрлили ка тешко приступачним 
пећинама Свете Горе. Подвргнути беспрекорној самоћи и смерном тиховању, 
тамо су у посту и молитви проводили године и деценије овоземал>ског жи- 
вота, краткотрајног и трошног, мирно ишчекујући одлазак на онај свет. 

Један од најнеобичнијих изданака те несвакидашње људске флоре, 
несвакидашње поготово према мерилима нашег времена, којом се дичио 
православни Исток, био је Максим Кавсокаливит, чувени светогорски 
монах XIV столећа. Прича се да је живео по колибама које је правио од 
грања. Како је често мењао место боравка, он их је палио - отуда и нади- 
мак Кавсокаливит (Паликолиба) - и одлазио даље. О његовој пророчкој 
моћи, међутим, испредале су се легенде, а једна од њих, занимљива и осо- 
бена, непосредно се тиче Јована V Палеолога и Јована VI Кантакузина. 

Сачувана су чак четири житија Максима Кавсокаливита, једно које је 
написао Максимов млађи савременик и ученик Нифон, атоски монах XIV 
столећа, друго Теофан, игуман атонског манастира Ватопеда и касније, 
после 1381. године, митрополит трачког града Перитеориона, треће Мака- 
рије Макрис, богослов и хагиограф XV столећа, и четврто Јоаникије Ко- 
хила, јеромонах манастира Велике Лавре Светог Атанасија Атонског на 
Светој Гори с краја XIV века. 8 * Посебно су значајна и занимљива прва два, 

ш О. А. Родионов, Три Житин одного преподобного: К характеристике агиогра- 
фического „досне" св. Максима Кавсокапива, Византииские очерки. Трудм 

дакле Нифоново и Теофаново. 897 У овим текстовима похрањена је једна 
живописна епизода, налик на сновиђење јуродивог, која на посебан начин 
говори о односима и судбини двојице царева. Максим Кавсокаливит је 
тобоже рекао својој светогорској сабраћи да ће га, у жељи да дознају своју 
судбину, посетити и један и други василевс. 898 И заиста, како се у хагио- 
графским списима обично казује о онима који имају пророчку моћ или 
поседују видовитост сомнамбула, једнога дана су на Атос приспели Јован V 
Палеолог и Јован VI Кантакузин. Максим Кавсокаливит примио је своје 
славне госте и, у складу са хришћанским моралом, позвао их на велико- 
душност и трпељивост. Међутим, није изневерио ни њихова очекивања 
због којих су они наводно и дошли. Јовану VI се обратио као духовнику, 
антиципирајући да ће он поћи стазом монаха, док је Јовану V наговестио 
дугу и тегобну владавину која ће у себи носити много олуја. Штавише, 
нешто касније послао је старијем цару један двопек, главицу црног и гла- 
вицу белог лука у Цариград, речито га упозоравајући да ће јести монашку 
храну. 899 И једно и друго пророчанство, забележено у житију, на чуђење и 
дивљење два василевса показали су се сасвим тачним. 

Ниједан извор, наравно, не потврђује, али и не оспорава истинитост 
ове занимљиве приче. Чињеница је да у овој епизоди има елемената који 
се могу сврстати међу општа места, али можда не би требало потпуно 


россииских ученмх к XXII Международному конгрессу византинистов, Санкт- 
Петербург 2011, 178-179. 

897 Оба ова хагиографска дела у којима се описују живот и подвизи Максима 
Кавсокаливита, преподобног подвижника кога православна црква слави као 
свог светитеља 13. јануара, публиковао је угледни боландиста Ф. Алкен. В. Deux 
Vies, 42-65 (житије изашло испод пера монаха Нифона, по обиму знатно мање), 
65-109 (животопис који је написао светогорски испошик и каснији митропо- 
лит Перитеориона, текст подробнији и опсежнији него претходни). За основне 
податке о двојици калуђера, састављача ових житија в. PLP 4 (1980) № 7616 
(Теофан) и PLP 8 (1986) № 20687 (Нифон). Литература о Максиму Кавсокали- 
виту, особеној личности византијског монаштва, прилично је бројна, па ћемо 
се ограничити на само неколико радова: Nicol, Hilarion, 187 sq.; Laiou, Saints 
and Society, 86 sq.; PLP 7 (1985) № 16810 (ca навођењем извора и литературе); 
К. Ware, St. Maximos of Kapsokalyvia and Fourteenth-Century Athonite Hesychasm, 
Kathegetria (Essays presented to Joan Hussey for her 80th birthday), Athens 1988, 
409-430. Такође в. P. Радић, Србија у Житију Максима Кавсокаливита, Наука 
и идентитет, Филозофске и природно-математичке науке, Зборник радова са 
Научног скупа (Пале, 21-22. мај 2011), Филозофски факултет Пале, Посебна 
издања: Научни скупови, књ. 6, том 2, Пале 2012, 15-20. 

898 Deux Vies, 46, 93. Ову занимљиву епизоду детаљније доноси Теофан, чије је 
житије Максима Кавсокаливита, као што смо већ поменули, доста опширније 
од оног које је написао Нифон. 

899 Deux Vies, 93-94. 

одбацити могућност да је она одјек, разумљиво извитоперен и надо- 
грађен, неког стварног догађаја. Ако се он заиста могао збити, а то је 
тешко тврдити изричито, поставља се и питање када су Јован V Палео- 
лог и Јован VI Кантакузин заједно могли да посете Свету Гору? 

У науци се, с пуно разлога, евентуални долазак двојице царева на 
Атос датује у време између 1347. и 1352. године.*” Наш је утисак, међутим, 
да до посете највећем монашком средишту није могло доћи после краја 
1350, односно почетка 1351. године, када је старији василевс оставио свог 
зета у Солуну и вратио се у Цариград. После тога су се они срели само 
једном, у фебруару или марту 1352. године, у престоници. Спремни смо 
зато да верујемо да су они заједнички могли допутовати на Свету Гору - 
под претпоставком да је читава прича из житија Максима Кавсокаливита 
збиља одраз неких стварних збивања - једино у другој половини 1350. 
године. При томе не пренебрегавамо познату чињеницу да се тада читава 
Халкидика налазила под српском влашћу, јер нам се чини да то не искљу- 
чује могућност краткотрајне посете ромејских владара монашкој републи- 
ци. 901 Знатно мање нам изгледа вероватном једна друга претпоставка: 
приликом похода против Добротице у лето 1348. године, када је Кантаку- 
зин повео са собом и свог младог зета, кампања је била усмерена прева- 
сходно према западним црноморским обалама, дакле прилично далеко од 
Свете Горе. Другим речима, сматрамо да су два цара могла да посете Атос 
једино у другој половини 1350. године, када се Стефан Душан налазио 
негде у Босни. Како било, пророчанске речи Максима Кавсокаливита по- 
челе су да се остварују већ у децембру 1354. године када је Јован VI Кан- 
такузин абдицирао и постао црноризац под именом Јоасаф. Остало је да 
се у следећим годинама и деценијама види други део предсказања, у коме 
је навештавана дуга и мучна владавина Јована V Палеолога. 

Жалосне прилике у Царству 

А шта је у наслеђе добио млади василевс? Од некада јаког Цар- 
ства остала је само сенка, оно се претворило у патуљасту државу, 
расцепкану и беспомоћну, чије су преостале области биле веома ла- 
баво повезане. Праву слику стања у коме се нашла Византија саопшта- 
ва знаменити извештај који је Матео Венијер, млетачки баило у Ца- 
риграду, 6. августа 1354. године упутио венецијанском дужду Андрији 


900 Такво разрешење предлаже и сам издавач Ф. Алкен. Cf. Deux Vtes, 46 n. 2. Ta- 
кође в. Nicol, Church and Society, 44 n. 40. 
m Такво датовање, јесен 1350. године, предлаже се и у PLP 7 (1985) № 16010 р. 91. 

Дандолу. 9 " 2 У том документу своје место су нашли неизвесност у ро- 
мејском свету, изазвана грађанским ратом, изнуреност тамошњег ста- 
новништва због непрестаних сукоба и у вези с њима присутна по- 
тиштеност. 

С обзиром на то да се радило о писму увек прагматичних Млечана, 
лишеном претеривања и искривљавања истине - акту сасвим одређене 
сврхе - жалосну слику прилика у Царству са пуно разлога можемо при- 
хватити као потпуно реалну. Врхунац византијске немоћи, наставља 
Матео Венијер, који је на дужности баила у Цариграду био од 1353. до 
1356. године, 905 огледа се у томе што је угроженост Ромеја, проузрокова- 
на утицајем Турака и Ђеновљана на унутрашње размирице у Царству, 
достигла такве размере да се јавила очајничка мисао да би државу тре- 
бало драговољно потчинити некој од страних сила, Венецији, Србији 
или Угарској. 904 Сама та чињеница да се у ромејским главама почела 
рађати тако наказна идеја - замисао сасвим страна духу некада универ- 
залистичких претензија, али разумљива када се узме у обзир смртна 
опасност из Мале Азије - довољно говори сама за себе. Штавише, агонија 
се настављала, па је већ 4. априла 1355. године у Млецима дужд Марино 
Фалијери (1354-1355) озбиљно предлагао да се византијска држава јед- 
ноставно присаједини Венецији, налазећи упориште за своје размишљање 
у крајње јадним тамошњим приликама и жељи да се на тај начин пре- 
духитре Османлије. Чинило се да је ромејска пропаст заправо неминов- 
на. 905 Једном речју, Јован V Палеолог примио је Царство у атмосфери 
потпуног безнађа. 

Није на одмет, у вези са ситуацијом у којој је Византија таворила, 
поменути и како се на Западу гледало на Ромеје. Као карактеристичан и 
вероватно не усамљен став, опасно нагнут према нескривеној мржњи, 
наводимо стајалиште Франческа Петрарке. У опширном писму које је 
1. новембра 1352. године, - дакле, после закључивања мировног спора- 
зума између лигуријске републике и Царства (6. маја 1352) - што у овом 
случају није чињеница без значаја, упутио у Тјенову, велики песник је 
крајње неповољно писао о Византинцима, наносећи им низ тешких увреда 
и разних дисквалификација. „А пгго се тиче лажљивих, кукавичких Грка” 


902 Ј. Шафарик, Србски историјски споменици млешачкој архива, Гласник друштва 
Србске словесности 12 (1860) 10-14; Ljubić, Listine, III, № 400 265-267. Cf. Jorga, 
Latins et Grecs, 217; Острогорски, Историја, 495; Thiriet, La Romanie vinitieme, 
171-172; Nicol, Byzantium and Venice, 278-279. 

905 Maltezou. Thesmos, 114. 

904 Ljubić, Listine, III, 266. Уп. Тјурић, Сумрак, 15. 

905 Hopf, Geschichte, I, 448. Уп. Острогорски, Историја, 495. 

- бележио је Франческо Петрарка - „који се сами ни на шта значајно не 
одважују, ја их не само не жалим, већ се веома радујем њиховој несрећи 
И жудим да њихова држава, седиште заблуда, вашим (ђеновљанским) 
рукама буде оборена”. 906 Бујица жучних речи пуна големе мржње, непри- 
мерене једном поети истанчаних осећања, мора бар донекле да збуни. 
Иако до крајности лична, те стога и натоварена бременом пристрасности, 
°ва се оцена, речено је већ, не може сматрати усамљеном на Западу. 
Свакако се може допустити могућност да један општи став Западне Ев- 
ропе, уколико се прихвати да је постојао заједнички поглед тамошњих 
држава на Византију, није био оптерећен сентименталношћу и није могао 
бити испуњен довољним разумевањем за ромејске недаће. 

Ни у супротном, исламском свету ствари нису стајале нимало по- 
вољније када се радило о Ромејима. Призивамо у помоћ поново једно 
савремено сведочанство и желимо да разбијемо уобичајену заблуду која 
из њега проистиче. Реч је о боравку Григорија Паламе у турском заробље- 
ништву, које је трајало од марта 1354. до јула 1355. године, и његовој 
верској дискусији са Османлијама у летњој резиденцији емира Орхана. 907 
У прилог конфесионалне трпељивости исламског и хришћанског света 
обично се као крунски доказ узима једна, усуђујемо се рећи, космопо- 
литска реченица у којој се каже да ће доћи време када ће сви бити је- 
динствени у својим идеалима. 908 Поменут у току разговора који ни на 
шта нису обавезивали, у атмосфери опуштеног и угодног мудровања, 
овај став се никако не може узети као некаква потврда верске толеран- 
ције. Заборавља се притом на једноставну чињеницу да је у том тренут- 
ку Григорије Палама ипак био само османлијски сужањ, а не слободан 
човек, што је његов положај у диспуту чинило неравноправним. Зна се, 
примерице, да је том приликом један од турских достојанственика ударио 
по оку византијског богослова, због чега су га присутни укорили и од- 
вели емиру како би био кажњен. 509 Потом су Григорија Паламу, под стра- 
жом наравно, одвели у Никеју, где је водио разговор са једним мусли- 
манским свештеником али, што је посебно занимљиво, сасвим спонтано 
и у присуству многобројних хришћана и Турака. Када је дискусија до- 
сегла критичну тачку, уплашени православци, у страху да се страсна 
верска распра не изроди у инцидент, кришом су дали знак заробљеном 


506 Скржинскал, Петрарка, 258-261. 

507 Списак литературе која се односи на боравак Григорија Паламе у турском 
заробљеништву дат је у н. 860 претходног одељка. 

** N. Filipović, Princ Musa i šejh Bedreddin, Sarajevo 1971, 30 н. 9 успешно, чини 
нам се > оповргава начин на који је X. Иналцик схватио овај разговор. 

солунском митрополиту да је некако оконча. На умирујуће Паламине 
речи, опрезно и уопштено казане, да када би се учесници у дебати сло- 
жили могли би бити и исте вере, турски имам је узвратио помало про- 
рочким и двосмисленим речима да ће доћи време када ће сви бити исте 
вере. 910 Овако саопштена формулација не може се схватити као показатељ 
верске трпељивости и веровања у свеколико и драговољно помирење 
различитих религија. Чак би се, под извесним уславима наравно, пре 
могло претпоставити да је била реч о некој врсти конфесионалног „им- 
перијализма”, проистеклог из нарасле свести о снажној експанзији ос- 
манлијске моћи и, следствено томе, ширењу исламске вероисповести. Јер, 
док је хришћански Запад са приличном равнодушношћу гледао на Ви- 
зантију, Османлије су ускочиле у Европу и јасно стављале до знања да 
ће се њихов продор наставити. А Царство и његови словенски суседи, 
још увек мање угрожени од освајача из Мале Азије, нису били у стању 
да предузму ништа суштинско и далекосежно чиме би се супротставили 
турској опасности. 

Супарништво Москве и Литве 

У овим годинама, дакле у време када је избио грађански рат између 
Јована V Палеолога и Јована VI Кантакузина и у раздобљу које је уследи- 
ло непосредно после абдикације старијег василевса, у далекој Русији, месту 
дотада непоремећеног ромејског престижа, дошло је до догађаја који су 
претили да окрње углед Царства. У та збивања су били увучени, боље рећи 
нису могли да их избегну, васељенски патријарси Калист и Филотеј Кокин, 
а њихови међусобно другачији погледи на дотична питања условили су 
известан прекид у доследној спољној црквеној политици Византије. За 
васељенску мисију цариградске патријаршије изванредну важност имала 
је кијевска митрополија, те су је унутрашње размирице у руским земљама, 
оличене у сталном супарништву Москве и Литве око црквеног примата, 
доводиле у веома деликатан положај. Давање предности једној страни увек 
је могло да изазове нежељену реакцију друге, а компромисно решење пре- 
ма коме би руска црква била подел>ена на два међусобно независна духов- 
на средишта, потчињена непосредно цариградском патријарху, не би за- 
довољило ни Москву ни Литву. 

Добро свестан свих ових нерашчишћених питања, митрополит Те- 
огност, пореклом Грк, који је столовао у Москви, нападнут болешћу и 


9,0 Исто, 30-31. 

предосећајући да му се ближи крај, желео је да осигура право да и ње- 
гови наследници носе прерогативе митрополита „Кијева и целе Русије”. 
Стога је 6. децембра 1352. године посветио свог личног пријатеља, руског 
духовника Алексија за епископа Владимира - овај град је официјелно и 
даље био црквено средиште без обзира на то што је Теогност годинама 
седео у Москви - припремајући га за свог наследника. 911 У међувремену 
је амбициозни литвански кнез Олгерд (1345-1377) одлучио да искористи 
прилику коју му је пружала Теогностова болест, па је током исте 1352. 
године послао у Цариград властитог кандидата Теодорита с молбом да 
га васељенски патријарх постави за поглавара руске цркве. 912 

Обазриви Калист, чија је доследност у поштовању законитости била 
добро позната, могао је дати само извесне наде, али захтев није прихва- 
тио. При томе је имао озбиљан формални разлог, који је згодно послужио 
и као убедљив изговор, у непорецивој чињеници да се актуелни руски 
митрополит још увек налазио у животу. Онда се незадовољни Олгерд, 
тврдоглаво решен да истера оно што је наумио, одважио на корак који 
је у византијским изворима одјекнуо као крајње бесмислен и потпуно 
нелегалан: издејствовао је да бугарски патријарх посвети Теодорита и 
потом га поставио у Кијеву с јурисдикцијом над целом Русијом. 913 У дру- 
гој половини 1352. године, подсетимо се, бугарски цар Јован Александар 
је заједно са српским царем стао на страну Јована V који је заратио 
против Кантакузина. Теогностова смрт, 11. марта 1353. године, само је 
погодовала Олгерду. Кијев је припадао његовим поседима, па је запре- 
тила опасност да Литва задобије одлучујућу превагу над Москвом. Тиме, 
међутим, читава ствар није била коначно разрешена. 

Јован VI Кантакузин, који је од почетка своје владе у односу на 
руске земље водио промосковску политику, вероватно стога што је про- 
цењивао да ће велики московски кнежеви бити најмоћнији владари на 
тој страни, није могао бити задовољан начином на који су се развијале 
тамошње црквене прилике. После свргавања Калиста, који није пристао 
да крунише Матију Кантакузина, стари цар се са новоизабраним 
патријархом Филотејом Кокином вратио својој политици с почетка 


911 Голубинскии, Историх, 174. Алексије је био син черниговског бољара који је 
крајем XIII века прешао у службу московског кнеза. Такође в. Meyendorff, 
Byzantium and Russia, 166 sq. 

912 Tachiaos, Epidraseis, 31; Meyendorff, Alexis and Roman, 281-282. 

912 O томе сазнајемо из писма које је у јулу 1354. године цариградски патријарх 
Филотеј Кокин послао у Новгород. В. ММ I, № 157 350-351. Такође в. ММ I, 
№ 158 351-353. Cf. Meyendorff, Alexis and Roman, 282; Darrouzes, Regestes, V, Nos 
2366-2367. 

владавине. Тако је епископ Владимира Алексије, кога је Теогност већ 
био спремао за свог наследника, 30. јуна 1354. године у Цариграду по- 
свећен за митрополита „Кијева и целе Русије”, и одмах послан у отаџ- 
бину. 9М 

Превага коју је на овај начин обезбедила Москва, међутим, није дуго 
трајала: после абдикације Јована VI Кантакузина и поновног устоличења 
Калиста на патријаршијски престо дошло је до измирења Цариграда, 
Трнова и Литве. Не треба посебно наглашавати да је својевремено гест 
бугарског патријарха, који је Теодорита посветио за поглавара руске цр- 
кве, само додатно оптеретио ионако не баш добре односе између Јована 
Александра и цариградске владе. У нешто измењеним условима које је 
проузроковао Кантакузинов пад, Литва је морала да изађе са новим кан- 
дидатом за митрополитску столицу. На тај начин, име нелегално изабра- 
ног Теодорита нагло је нестало из расположивих историјских извора, а 
уместо њега појавио се Роман, рођак не само Олгердове супруге него, 
што је било од особене важности, и кнежева Твера, главних такмаца 
Москве. 915 

Негде на самом почетку свог другог понтификата, Калист је руко- 
положио Романа за митрополита, под недовољно јасним условима. 916 
Олгерд, који је изразио спремност да прими православље (што је и учи- 
нио пре своје смрти), 917 самоуверено је истицао да се црквена надлежност 
његовог штићеника протеже над читавом Русијом. 918 Збрку која је настала 
због паралелног посвећивања двојице прелата за руске земље и тако ус- 
постављеног „двовлашћа” језгровито региструју и руски летописи. Тако 
је остало записано да је патријарх у Цариграду рукоположио два митро- 
полита за Русију - Алексија и Романа. 919 Овакав развој догађаја, нема 
сумње, израстао је у велики скандал, па су се око 1355. године и један и 
други обрели у „царици градова” не би ли пронашли некакво решење. 
У својеврсној утакмици, у којој су оба митрополита настојала да се на- 
метну, није се штедео ни новац, што је за Ромеје, притиснуте хроничном 


911 ММ I, № 151 336-340; Darrouzes, Regestes, V, № 2363. Cf. Tinnefeld, Kirchenpolitik, 
368-369; Meyendorff, ВугапЧит and Russia, 166-167. 

915 Greg. Ш, 518. Cf. Meyendorff Alexis and Roman, 284. 

916 Голубински«, Историл, 182-183; Meyendorff, Alexis and Roman, 284 n. 22; 
Tinnefeld, Kirchenpolitik, 369. 

917 Meyendorff Alexis and Roman, 284. 

918 To произлази из једног знатно каснијег документа који је 1380. године саставио 
патријарх Нил. В. ММ II, № 337 12-13. Cf. Meyendorff Alexis and Roman, 284- 
285 n. 23a; Tinnefeld, Kirchenpolitik, 370; Meyendorff Byzantium and Russia, 169. 

919 Тако je остало забележено у једном руском летопису. В. Meyendorff Alexis and 
Roman, 285. 

беспарицом, била права напаст. 520 На крају је, ипак, Алексије однео де- 
лимичну победу, будући да су патријарх и синод морали географски да 
ограниче Романову јурисдикцију: први је постао митрополит „Кијева и 
целе Русије” а друти само митрополит Литве. 921 

У ствари, незадовољне су биле обе стране. Роман је то отворено и 
испољавао одбијајући да се повинује донесеној одлуци, па је боравио у 
Цариграду више од годину дана. Тако га срећемо као потписника једног 
веома важног акта: био је сведок помирења византијског и бугарског 
двора, односно женидбе Андроника Палеолога, седмогодишњег сина Јо- 
вана V, и Кераце, ћерке Јована Александра, 17. августа 1355. године. 922 
Несређено стање се нарочито испољавало по повратку Романа у Русију: 
и он и Алексије су наставили да делују не хајући много један за друтог, 
што је само продужавало ситуацију измешаних компетенција. Истовре- 
мено, то је значило да је тешко одржива политика коју су изабрали Јо- 
ван V и патријарх Калист и која се, за разлику од Кантакузинове, зала- 
гала за излажење у сусрет Олгердовим хтењима, али без прекидања са 
Москвом. Зато су се актуелни духовни и световни поглавари Царства 
вратили пређашњој политици Јована VI, којој је била својствена промо- 
сковска оријентација, и већ 1361. године уследио је Калистов приговор 
Роману због уплитања у Алексијеву јурисдикцију. 923 

Смрт литванског митрополита (1362) унеколико је олакшала чи- 
тав случај, а пораст утицаја монаха Јоасафа у овим годинама 924 и по- 
готово поновни долазак Филотеја Кокина на патријаршијску столицу 
опет су афирмисали Кантакузинову црквену политику према руским 
земљама. Слично се догодило и у случају Аланије, дијецезе која је, 


920 Greg. III, 519-520; ММ I, № 183 425-430 (реч је о једном акту патријарха Ка- 
листа из јула 1361. године). Cf. Meyenđorff, Alexis and Roman, 285; Tinnefeld, 
Kirchenpolitik, 370. O свим овим збивањима из педесетих година XIV столећа, 
која се односе на „двојство” митрополита у крилу руске цркве пише и Anunan, 
Kirchengeschichte, 94-95. Такође в. Darrouzes, Regestes, V, № 2434. 

921 Будући да нема сачуваних савремених службених докумената о исходу овог 

спора, основне податке налазимо у већ поменутом акту патријарха Калиста из 

јула 1361. године. В. ММ I, № 183 426. Cf. Meyendorff, Alexis and Roman, 285. 
m MM I, № 185 432-433. Dolger, Regesten, V Nos 3046-3047. Међу шеснаест пот- 
писника овога документа, срећемо и име Григорија Паламе, солунског митро- 

полита, који се претходног месеца управо био вратио из турског заробље- 

ништва. Иначе, о политичком браку између Андроника Палеолога и Кераце 
више ће бити речи у даљем тексту. Такође в. Darrouzes, Regestes, V, № 2381. 

923 Meyendorff, Alexis and Roman, 286. 

924 Познато je да je утицај Јована Кантакузина после абдикације изразито опао - у 
том смислу су најкритичније године 1355, 1356. и 1357. - а да је затим почео 
поново да расте. 0 томе в. Максимовић, Попитичка улош, 141 сл. (посебно 149). 











284 


Црно столеће 

додуше, била знатно мање значајна него Русија. Јован VI Кантакузин 
је тамо већ 1347. године поставио митрополита, 925 кога је у јулу 1356. 
године уклонио Калист и поделио тамошњу митрополију. 926 Важно је 
упозорити да је уз одобрење цариградског патријарха 1359. године у 
Куртеа де Арђешу установљена и прва митрополија Влашке, 927 што је 
представљало важан корак у појачаном духовном утицају Византије 
на румунске земље. Са доласком Филотеја Кокина на патријаршијску 
катедру, потребно је нагласити, извршено је поновно уједињење по- 
дељене митрополије у Аланији. 92 * У оба наведена случаја, и оног који 
се тиче Русије и оног који се односи на Аланију, може се уочити да 
;е знатно целисходнија црквена политика у поменутим удаљеним 
земљама била она за коју су се залагали Јован VI Кантакузин и Фи- 
лотеј Кокин него друга коју су заступали Јован V и патријарх Калист. 
Међутим, догађаји до којих је дошло негде средином седамдесетих 
година XIV столећа читаву су ствар поново окренули наглавце, дајући 
за право овим другим, што је имало за последицу ново преиспитивање 
око избора деловања у руским земљама. 

Незадовољни Матија Кантакузин 

Абдикацијом Јована VI Кантакузина и његовим повлачењем у ма- 
настир, у децембру 1354. године, није коначно била превладана дина- 
стичка криза која је потресала Византију последњих година. Са новона- 
сталим ста ,ем није се сложио Матија Кантакузин, па су Јовану V 
Палеологу биле потребне чак три године како би спорну ситуацију раз- 
решио у своју корист. То је показивало, осим извесне несналажљивости 
новог господара у Цариграду, да су остаци присталица свргнутог васи- 
левса у Тракији располагали одређеном снагом која се није смела пот- 
цењивати. Предвидевши могуће размирице са шураком, Јован V Палео- 

925 ММ I, № 114 258-260. Cf. Meyendorff, Alexis and Roman, 287; Darrouzes, Regestes, 
V, № 2287. 

926 MM I, № 162 356-363. Cf. Meyendorff, Alexis and Roman, 287; Darrouzes, Reeestes 
V, № 2392. 

927 Istorija rumunskog naroda, uredio A. Ocetea, Novi Sad 1979,114; E. Stanescu, Вугапсе 
et les Pays roumains аих IXe XVe siecles, Actes du XTVe congres internationai des 

лог је одвратио свог таста, монаха Јоасафа, од напуштања престонице, 
верујући у снагу његове очинске речи када она буде потребна. 925 

Споразум је, додуше, омогућавао Матији Кантакузину да задржи цар- 
ску титулу и апанажу са средиштем у Једрену, која се протезала готово до 
предела недалеко од самог Цариграда, али он није имао право да инсигније 
и прерогативе василевса пренесе на своје потомке. Другим речима, Јован V 
Палеолог је признат као једини и законити цар, чији би синови требало 
да наследе ромејски престо. Међутим, Матија Кантакузин, неумерено сла- 
вољубив и ташт, што је било у видном раскораку са његовим ограниченим 
способностима, и оптерећен мишљу да му је доста права прикраћено, 
одбио је да призна одредбе договора који су постигли његови отац и зет. 
Поново се све, као и толико пута у ранијим годинама, морало разрешава- 
ти употребом силе. Није било спокоја за изнурено Царство. 

Привидни мир, краткотрајан и без озбиљнијих перспектива, нару- 
шен је већ у пролеће 1355. године, али захваљујући иницијативи Јована V 
Палеолога, који је, наводно, попустио пред наваљивањима својих саве- 
тодаваца и, сматрајући шурака узурпатором, покренуо акциЈу како би се 
спорно питање напокон разрешило. Једноставно, чињеница да су на ре- 
лативно скученом простору Тракије, једне од ретких провинциЈа коЈа је 
још била преостала Царству, обитавала два василевса, а уз то су обојица 
прилично искључива, није могла да буде залога да ће се споразуми по- 
штовати. У тренутку избијања сукоба, Матија Кантакузин Је боравио у 
ГрациЈанопољу, док је у Једрену оставио свог блиског рођака севастокра- 
тора Нићифора Кантакузина.’” У снажном налету Јован V Палеолог Је 
успео да поседне неколико значајних градова и унеколико пољуља пози- 
циЈе свога шурака. Тада Је млади василевс, између осталих, заузео Куму- 
цину, Перитеорион, па и сам Грацијанопољ. 931 

Незадовољан начином на коЈи се ситуациЈа развијала, МатиЈа Кан- 
такузин је без много оклевања упутио посланике своме зету с предло- 
зима за мирно изналажење споразума. На састанку у ГрациЈанопољу, који 
је потом уследио, скован Је помало необичан план својеврсне тројне 
прерасподеле поседа, према коЈоЈ Је МатиЈа требало да се одрекне апана- 
же у ТракиЈи у корист Јована V Палеолога, док би заузврат добио визан- 
тијску МореЈу, којом је тада владао његов млађи брат, а МаноЈлу Канта- 
кузину би у надокнаду за области на Пелопонезу припало острво Лемнос, 


929 Cant. III, 308-309. Cf. Nicol, Kantakouzenos, 115. 

930 Cant. III, 310. O севастократору Нићифору Кантакузину в. ФерЈанчић, Сева- 
стократори, 186; Nicol, Kantakouzenos, № 34. 

931 Cant. III, 310-311. О овим градовима, дакле Грацијанопољу, Кумуцини и Пери- 
теориону в. Asdracha, Rhodopes, 98-104, 109-115. 

као и извесни приходи од цариградских пореза. 932 И ово је био још један 
у низу примера како су се распарчавале територије Византије у по- 
следњем столећу њеног постојања. План, међутим, никада није дочекао 
своје остварење, пошто се убрзо показало да су међусобни односи Јова- 
на V Палеолога и Матије Кантакузина били врло неискрени. 

Ако је веровати вестима Јована Кантакузина, требало је да његов 
старији син падне као жртва завере чије је конце вукао сам млади цар, 
који се у међувремену вратио у Перитеорион. У атмосфери узајамног 
оптуживања, крајем 1355. године, сукоб је поново узео маха. Попут свог 
оца, и Матија се веома упорно и доследно ослањао на османлијску помоћ, 
па је овога пута уз помоћ Турака повратио Кумуцину, док се Јован V 
вратио у Цариград. 933 То значи да је његов љути супарник и даље могао 
да наступа са мегаломанским претензијама, јер је такво стање потрајало 
још две године. Из овог времена, дакле између самога краја 1354. и 1357. 
године, очуван је сребрни новац са ликом Матије Кантакузина. 934 За раз- 
лику од монета које су емитоване од фебруара до новембра 1354. године, 
где су заједнички представљани отац и син, 935 овде се радило о васили- 
кону који је, бар колико је до сада познато, једини пронађени примерак 
на коме се ривал Јована V Палеолога појављивао сам. 


Наивно иисмо 

Већ прве године по преузимању власти у Цариграду млади василевс 
је, упркос заузетости због размирица које је имао са Матијом Кантаку- 
зином, предузео одлучан, мада не баш сретно изабран корак у изнала- 
жењу начина да се напокон отклоне све препреке које су стајале на путу 


932 Cant. III, 311-312. Cf. Nicol, Kantakouzenos, 115. O порезу који ce звао topike 
prosodos, a чије je приходе у престоници требало да ужива Манојло Кантакузин 
в. Zakythinos, Ćrise, 83. 

933 Cant Ш, 312-314 Уп. Острогорски, Серска обпаст, 26; Nicol, Kantakouzenos, 115-116. 

934 Р. Protonotarios, Une monnaie de l’imperator Matthieu Asen Cantacuzine (1354- 
1357), Revue Numismatique 23 (1981) 96-100. Такође в. P. Protonotarios - S. 
Bendal, Dyo monadikes nomismatikes martyries toy Matthaiou Asane Kantakozenou 
apo Thrake (1354-1355), BF 14 (1989) 601-607. 

935 Научници су ca пуно разлога претпостављали да је од фебруара до новембра 
1354. године био кован заједнички новац Јована VI и Матије Кантакузина. На 
то је још давно упозорио Sabatier, Monnaies byzantines, 267-268, а такву претпо- 
ставку својски подржава и Protonotarios, о. с. 98. И, заиста, пронађен је и 
објављен заједнички новац поменуте двојице Кантакузина. В. S. Bendall, А Pri- 
vate Collection of Palaeologan Coins, Wolverhampton 1988. Захваљујем ce колеги 
др Вујадину Иванишевићу, који ми је указао на овај податак. 

да се постигне споразум са Западом и оствари црквена унија. Јован V 
Палеолог је врло рано схватио, као и његов отац и таст уосталом, да је 
турско питање главна, а могло би се рећи и животна брига Византије. 
За разлику од Јована VI Кантакузина, који није одустајао од преговора 
са папском столицом, али је у исто време заговарао и споразумевање са 
Османлијама, његов је зет у анимирању западног света видео једину наду 
за спас угроженог Царства. Сматрао је да све снаге треба усредсредити 
како би се на Западу покренула акција хришћанских сила уперена против 
османске државе, нешто попут лиге коју је против ајдинског емира Уму- 
ра организовао папа Климент VI неколико година раније. 

Међутим, однос Јована V Палеолога према окциденталној цивили- 
зацији и поготово према римокатоличкој вери, с обзиром на чињеницу 
да је био син западне принцезе и уз то под њеним прилично јаким ути- 
цајем, био је унеколико другачији од става Јована VI Кантакузина. Не- 
оптерећен скрупулама које су имали његови претходници, а које су биле 
исход поштовања традиције и уверења да се са другом страном о пи- 
тањима уније може расправљати једино у равноправним условима који 
би јемчили очување достојанства православљу, млади је цар као ниједан 
василевс пре њега био спреман да Западу понуди чак и више од онога 
што су тамо могли очекивати. Тако је Јован V Палеолог 15. децембра 
1355. године потписао чувену хрисовуљу - располажемо и са грчким и 
са латинским текстом овог документа 936 - јединствен акт у разгранатој 
и дугој преписци папске столице и цариградског двора, акт који пред- 
ставља особен спој мноштва изненађујућих фантазми и тек понеке ре- 
алне могућности. Ниједан ромејски цар, ни пре ни касније, није погла- 
вару римокатоличке цркве подастро толико понижавајућу понуду, 
ниједан василевс се није обратио папи с толиким помањкањем само- 
свести и из тако снисходљивог и компромитујућег положаја. 

У исто време, то је био покушај лишен било какве дипломатске 
мудрости и политичке слојевитости, једноставно речено, наиван и до 
крајности огољен потез онога који је у великом шкрипцу. Страх пред 
османлијском опасношћу, који је, додуше, био сасвим реалан и растао 
из дана у дан, и релативна младост Јована V Палеолога (у тренутку 
потписивања златопечатног писма Иноћентију VI имао је двадесет три 


Овај познати документ до сада је био публикован у више наврата. Навешћемо 
само два издања од којих је друго до сада најновије: В. Theiner - Miklosich, 
Monumenta, № 8 29-33 (грчки текст), 33-37 (латински текст); Acta Innocentii 
VI, N« 84 151-155 (само латински текст). У напоменама које следе биће наве- 
дени најважнија литература о овом веома важном догађају из владавине Јова- 
на V Палеолога. Такође в. Dolger, Regesten, V, № 3052. 

и по године), могу бити само делимично оправдање за неразборит по- 
ступак младог цара. У хрисовуљи коју почиње речима Е go Ioannes in 
Deo Christo fidelis imperator et moderator Romaeorum Palaeologus, василевс 
je изнео многобројна обећања, све у жељи да обезбеди војну помоћ. 
Сасвим одређено је затражио од Иноћентија VI да му пошаље пет га- 
лија и петнаест транспортних пловила, пет стотина коњаника и хиља- 
ду пешака, молећи притом да га папа наименује за заповедника 
хришћанских снага у борби са Турцима. Заузврат, Јован V Палеолог је 
изразио спремност да у року од шест месеци преведе своје поданике у 
римокатоличку веру. 

С обзиром на посебну тежину, па и нереалност оваквог обећања - 
млади цар ипак није могао бити толико наиван да верује у лако прео- 
браћање Ромеја - требало је папској столици понудити и ваљане залоге 
за изнесени план. Стога је Јован V Палеолог предочио Иноћентију VI да 
ће у Авињон послати свог другорођеног сина Манојла, тада дечака од 
пет и по година, као таоца и будућег папиног штићеника који ће бити 
васпитаван у западном духу. Такође је обећао да ће у Цариграду отво- 
рити три латинске школе које ће потом, осим његовог прворођеног сина 
Андроника, похађати и деца осталих византијских угледника. И, најзад, 
у случају да не испуни предлоге које је саопштио у хрисовуљи, Јован V 
Палеолог је предвидео да абдицира у корист свог сина Андроника. 9 ” 
Сасвим је разумљиво да је овакво писмо византијског цара у науци уг- 
лавном оцењено као потпуно нереално, у ствари чудновато и наивно, и 

957 Овај део писма, умногоме недовољно прецизан, изазвао је различита тумачења 
у науци. Ради се о томе који би од двојице синова наследио престо уколико би 
Јован V Палеолог морао да абдицира због неиспуњених обавеза према папској 
столици. У акту се каже да ће трон препустити „горепоменутом сину моме” / 
ton prorrethenta yion тои, како стоји у грчком тексту (Theiner - Miklosich, 
Monumenta, 31 20-21), односно in praedictum filium meum, како je остало забе- 
лежено у латинском тексту (Acta Innocentii VI, 153 12)/. Почев од О. Халецког 
(Un Empereur, 33) веровало се да је у питању заправо Манојло Палеолог, што 
је потом било углавном прихваћено, па се таква претпоставка подржава све 
до најновијих радова. На пример, в. Острогорски, Историја, 497; Crusades, III, 
70 (D. Geanakoplos); Матанов, КрЂстоносната идел, 16-17. Међутим, обећање 
Јована V Палеолога може се схватити и другачије, будући да се неколико редо- 
ва пре инкриминисаног места у царској хрисовуљи помиње старији син Анд- 
роник. Још је Smet, Life of Peter Thomas, 202 сматрао да je актуелни цар наме- 
равао да у случају краха планова које је предложио Иноћентију VI византијски 
престо остави своме старијем сину. Такво решење предлаже и А. Tautu, при- 
ређивач најновијег издања овога акта и веома утледни познавалац докумената 
који су припадали папској канцеларији. В. Acta Innocentii VI, 155 n. 10. Овак- 
во разрешење, које нам се чини више вероватним, усвајају и Gill, Byzantium 
and Рарасу, 209 и Nerantzi-Varmazi, ВугапЧо kai Dyse, 60 n. 16. 

да је стога овај његов потез означен као политички промашај и нео- 
збиљан гест.’ 38 

Тешко је, сматрамо готово и немогуће, на било који начин рехаби- 
литовати унионистичку политику Јована V Палеолога с почетка његове 
самосталне владавине. Потпуно је извесно да овако неразборит корак и 
овако понижавајућу понуду папској столиди ни Андроник 1П ни Јован VI 
Кантакузин никада не 6и учинили. Састављање писма које је млади цар 
упутио Иноћентију VI несрећно се подудара са снажном осеком Канта- 
кузиновог утицаја на политичке, као и остале догађаје у Царству, што 
није без значаја када се разматрају прилике под којима се Јован V Пале- 
олог усудио да са Авињоном преговара на овако непримерен начин. Зна 
се, наиме, да је монах Јоасаф у првим годинама подвижништва, погото- 
во 1355, 1356. и 1357, био сасвим по страни од главних збивања 539 и да 
је тек у наредном раздобљу његова улога почела да бива све значајнија. 
То не значи, међутим, да би се читава ствар око уније другачије развија- 
ла да је којим случајем Јаван Кантакузин био у ближој околини свога 
зета. Чињеница је, ипак, да Је Јован V Палеолог, и сам не фанатично одан 
ортодоксији, био окружен неколицином аристократа изразито латино- 
филски настројених, као што су, на пример, била тројица од пет синова 
Теодора Метохита, Алексије, Нићифор и Димитрије, или као што је у 
потоњим годинама био Димитрије Кидон. 940 

У овом случају, чини се, кључну улогу око састављања писма које је 
било упућено у Авињон одиграо је духовник Павле, Варлаамов земљак из 
јужне Италије, епископ Смирне, а потом Тебе (1357-1366) и титуларни ла- 
тински патријарх Цариграда (1366-1371), који је не само као добар зналац 
грчког и латинског него и ванредан познавалац прилика на Леванту имао 
знатног удела у преговорима између Истока и Запада у овом раздобљу. 941 
Примећујемо, без неког већег изненађења, да је у подухвату око уније скоро 
потпуно била изостављена васељенска патријаршија: без обзира на одређе- 
ну наклоност према Јовану V Палеологу, византијски архипастир Калист 
никада не би благословио писмо оваквог садржаја које је срочио и потписао 

938 Тешко је набројати све радове који се односе на преговоре Јована V Палеолога и 
папске курије на самом почетку владавине младога цара. Поред већ побројаних 
истраживања, која смо навели у претходној напомени, наводимо још нека: Norden, 
Papsttum und Byzanz, 703 n. 1; Viller, Question, 58 n. 1; Vasiliev, П viaggio, 154-155; 
Meyendorff, Projets, 162; Моравчик, Византипские императори, 242; Boehlke, Pierre 
de Thomas, 131-135; Nicol, CounciL, 86-87; Setton, Рарасу and Levant, 225-226; Gffl, 
Eleven Emperors, 80-81. Такође в. Катанскии, Исторш r потнток, 217-221 

939 Максимовић, Потшшичка упош, 141 сл., 149. 

540 Nicol, Last Centuries, 268. 

9,1 0 Павлу в. Setton, Byzantine Background, 45-47; PLP 9 (1980) № 22143. 

млади цар. Уопште, црквени погаавари православног Истока са упадљивом 
незаинтересованошћу гледали су на покушаје склапања уније. 

У византијско посланство које је хрисовуљу младог цара требало да 
однесе на папски двор Јован V Палеолог је одредио епископа Павла и 
великог хетеријарха Николу Сигериса, достојанственика који је још за 
владе Јована VI Кантакузина путовао у сличне мисије. 942 Василевсови 
емисари приспели су у Авињон нешто пре средине јуна 1356. године, а 
после нешто више од месец дана, потребних да би папа и кардинали 
заузели одговарајући став око бизарне поруке из Цариграда, уследио је 
и одговор Свете столице. У прилично дугачкој епистоли, која носи датум 
21. јул 1356. године, Иноћентије VI уз обиље богословске реторике из- 
ражава своје задовољство, али уопштеним и недовољно одређеним фра- 
зама, док конкретне цареве предлоге оставља без било каквог комента- 
ра. из Ма колико могла да годи смерна понуда Јована V Палеолога, 
искусни папа је ипак није схватио одвише озбиљно, свестан недостатка 
његовог смисла за реално. Међутим, проценивши да је ово згодан тре- 
нутак да се у Византији покрене кампања чији 6и далекосежни циљ 
требало да буде стварање неопходних услова за склапање уније, Иноћен- 
тије VI је обавестио василевса да ће у Цариград, сходно његовој жељи, 
послати двојицу римокатоличких духовника, Петра Тому, припадника 
кармелитског реда и бискупа места Пати на Сицилији, и доминиканца 
Вилијема Контија, управо наименованог епископа трачког Созопоља. 944 

О оваквој својој одлуци папа је већ 18. августа 1356. године обавестио 
и цариградског патријарха, а истовремено, између осталих, и браћу Алексија, 
Нићифора и Димитрија Метохита, потом Георгија Тагариса, па чак и Фран- 
ческа Гатилузија, новог господара Лезбоса. 945 И заиста, ускоро је Петар Тома 
кренуо у своју мисију на Исток, али је најпре морао да као папски легат 
посредује у рату који се разбуктао између Млечана и Угарске око поседа у 
Далмацији. Већ 20. септембра 1356. обрео се у Венецији, а потом неколико 


442 О каријери Николе Сигериса в. R. Loenertz, Ioannis de Fontibus Ordinis 
Praedicatorum epistula ad abbatem et conventum monasteri nescio cuius 
Constantinopolitani, Archivium Fratrum Praedicatorum 30 (1960) 169-173. 

443 Acta Innocentii VI, № 84a 155-158. За најважније радове који говоре о одгово- 
ру папске столице в. н. 41 и н. 42. 

444 О Петру Томи, који је касније проглашен и за светитеља у римокатоличкој 
цркви, биографију је написао Филип Мезијер. В. Life of Peter Thomas, 51-188. 
Монографију o овом истакнутом духовнику написао је Boehlke, Pierre de 
Thomas, 15 sq. Такође в. PLP 4 (1900) N» 7789. За основне податке о Вилијему 
Контију v. Setton, Рарасу and Levant, 226 n. 9. 

445 Acta Innocentii VI, Nos 91-92a 171-175. Cf. Halecki, Un Empereur, 43-49; Nicol, 
Tagaris Family, 14-15; Gffl, Byzantium and Рарасу, 210. 

месеци без успеха покушавао да измири зараћене стране, да би се најзад, 
вероватно тек крајем маја 1357. године, појавио и у Цариграду. и6 Уручио је 
писмо Иноћентија VI византијском цару и водио разговоре око склапања 
уније са припадницима водећих ромејских аристократских кругова, као и 
са истакнутим интелектуалцима, и на крају са самим василевсом. Током 
вишемесечног боравка у престоници - била је то посета која је оставила 
приличан утисак на тамошњу духовну средину, поглавито на поједине људе 
ОД пера (сматра се да је захваљујући убедљивом наступу умногоме допринео 
да се, на пример, Јован Ласкарис Калофер, Манојло Анђео и сам Димитрије 
Кидон судбински окрену према латинској цивилизацији) И7 - Петар Тома је 
наводно подучавао и Јована V Палеолога римокатоличкој вероисповести. 1 ' 48 
Међутим, млади василевс је на основу папиног учтивог али прилично 
обесхрабрујућег одговора морао да схвати да се, у ствари, залетео и да од 
брзе помоћи са Запада у ближој будућности неће бити нипгга. То га је у 
знатној мери отрезнило, па је у даљим настојањима око уније почео да ис- 
тупа са више такта и дипломатске смотрености. 


Ненадано олакшање 

Управо у време када је Јован V Палеолог у Цариграду састављао 
чувено, али неславно писмо папи Иноћентију VI, из Србије је стигла 
изненадна вест да је 20. децембра 1355. године преминуо цар Стефан 
Дyшaн. , ' ,, Његова прерана смрт неочекивано је ослободила Византију 
велике опасности, будући да је српски владар био најмоћнији господар 
на Балканском полуострву. Премда расуло и нагло опадање пространих 


546 Setton, Рарасу and Levant, 227 n. 13, 228. 

4,7 Gill, Byzantium and Рарасу, 211 прави грешку, очигледан lapsus calami, када каже да 
се радило о Михаилу Анђелу уместо о Манојлу Анђелу, што је исправно. Реч је о 
истакнутом ромејском угледнику, пореклом из Солуна, који је од 1352. до 1354. 
године био васељенски судија, а 1369-1370. путовао је са Јованом V Палеологом 
на Запад. О њему в. Соколов, Вселенские судчи, 35; Halecki, Un Empereur, 95 et 
passim; Smet, Life of Peter Thomas, 205; PLP 1 (1976) № 214. O Јовану Ласкарису 
Калоферу, угледном византијско м аристократи из друге половине XIV столећа, 
који је породично био везан са неким од најистакнутијих западних феудалних 
родова на Леванту в. Eszer, fohannes Laskaris Kalopheros, 5 sq.; Jacoby, Jean Lascaris 
Cabpheros, 189 sq.; R. Loenertz, Pour la biographie de Jean Lascaris Calopheros, REB 28 
(1970); Б. Крекић, ПрилоГ биоГрафији Johannes-a Laskaris-a Kalopheros-a, ЗФФ 12-1 
(1974) /= Споменица Георгија Острогорског/ 405-414; PLP 5 (1981) № 10732. 

448 Crusades, III, 70 n. 4 (D. Greanakoplos). 

449 O датуму смрти Стефана Дутана расправљао је Ферјанчић, Вести Кратких 
хроника, 149-150. Такође в. Виз. извори, 557 н. 624 (Б. Ферјанчић). 




292 


Црно сшопеће 


земаља које су се налазиле под његовим жезлом није започело одмах, 
како се то обично мисли, 950 ромејска држава морала је да брзо осети 
поуздане знаке извесног олакшања. Последњих година своје владавине, 
Стефан Душан је водио врло активну и разгранату спољну политику чији 
је циљ углавном био уперен против Византије. 

После неуспелог покушаја у Млецима, с пролећа 1350. године, да 
преко поклисара Михаила Буће, протовестијара и угледног которског 
патриција, издејствује помоћ венецијанске флоте у нападу на Цариград, 
о чему је већ било речи, 951 српски цар је 1351. упутио једно изасланство 
емиру Орхану са жељом да са Османлијама склопи споразум. Чак се 
предвиђало да се син турског султана ожени ћерком Стефана Душана, 
али је читав план пропао зато што посланство које је исламски владар 
отпремио према Србији - претходно су емисари српског цара примље- 
ни веома благонаклоно, а њихови предлози схваћени врло озбиљно - 
никад и није стигло на одредиште. Наиме, Нићифор Анђео, зет Јована VI 
Кантакузина, који је у то време управљао градом Еносом и околним 
утврдама, пресрео је и опљачкао емирове изасланике, неке је побио, а 
остале заробио, чиме је био осујећен припремани савез српске и турске 
државе.’ 52 

Потом је, исте 1351. године, дошло до зближавања Стефана Душана 
и Јована V Палеолога, који су се уротили против Јована VI Кантакузина, 
а у октобру 1352. део српске војске је неуспешно помагао младога цара 
у борби против таста, недалеко од Дидимотике. 955 Све те политичке по- 
тезе најмоћнијег оновременог владара на Балканском полуострву повезује 
једна танка нит - устремл>еност на Византију, оличену у личности Јова- 
на VI Кантакузина. И, најзад, значајан чинилац у спољнополитичкој 
делатности Стефана Душана на самом крају његове владе представљали 
су и односи са папством. Углавном због непосредне турске опасности, 
која је после османлијског настањивања у Тракији више није могла пре- 
виђати, а делом и због анатеме коју је патријарх Калист бацио на српског 
цара, која је мучно оптеретила односе не само између двеју држава, него 
и нарочито везе између њихових цркава, словенски владар је у Авињон 


950 Михаљчић, Крај српског царства, 11 сл. умногоме је оповргао укорењена схва- 
тања да је распад српске државе започео одмах после смрти Стефана Душана. 

951 В. н. 672 и н. 675 у другом одељку претходног поглавља. На овоме месту 
упућујемо само на књигу Историја српско! народа, I, 551, 556 (Р. Михаљчић). 

952 О овоме догађају сазнајемо Једино из дела Нићифора Григоре. в. Greg. Ш, 100. 
Уп. Виз. извори, 278-280 (Б. Ферјанчић). 

951 О томе Је опширниЈе било речи у другом одељку претходног поглавља. В. н. 
815. 

послао људе који су Иноћентију VI уручили златопечатно писмо и пре- 
нели занимљиве поруке свога господара. 

Премда су његови мотиви били превасходно усредсређени на жељу 
да га папа, кога је намеравао да прихвати за оца хришћанства, постави 
за врховног заповедника хришћанске војске у борби против неверника, 
Стефан Душан је имао и врло практичне разлоге да успостави ближе 
односе са папском куријом. У његовој држави, која се по обиму у по- 
следњих двадесетак година готово удвостручила, било је и доста живља 
римокатоличке вероисповести. Осим тога, српски цар је, попут ромејских 
владара, покренуо и питање склапања уније, мада чини се више из прак- 
тичних разлога, у жељи да буде заштићен од напада угарског краља Лу- 
довика I (1342-1382), који су средином 1354. године, када је и упутио 
посланике Иноћентију VI, 954 били посебно актуелни. 

Папски легати, Петар Тома и Бартоломеј, међутим, стигли су у Ср- 
бију крајем фебруара или почетком марта 1355. године, у време знатно 
измењене политичке ситуације на овим просторима, када је било при- 
лично јасно да су донекле ишчезли разлози због којих се Стефан Душан 
окренуо папској курији. Непосредна опасност од Угарске била је у међу- 
времену отклоњена, а на другој страни, у Цариграду, дошло је до сређи- 
вања стања унутар ромејске државе - Јован VI Кантакузин је абдицирао 
док се Јован V Палеолог, законити наследник престола устоличио, чиме 
је окончан грађански рат, па се српски владар још више удаљио од својих 
планова о освајању византијске престонице. То је преговоре између Ср- 
бије и Авињона учинило готово излишним, поготово ако се има у виду 
како је Иноћентије VI гледао на слање западне војне помоћи и наиме- 
новање неког православног шизматика за њеног врховног заповедника. 955 
Ипак, Петар Тома је боравио на српском двору, у једној од својих неу- 

954 О доласку овог посланства у Авињон сазнајемо из веома пријатељског одговора 
који је Иноћентије VI потписао 29. августа 1354. године. В. Р. Gasnault, Innocent VI 
(1352-1362). Lettres secrttes et curiales (= Bibliotheque des Ecoles francaises d’Athenes 
et de Rome) П-3, Paris 1962, № 10% 143-144. Уп. Јиречек, Историја, I, 233-234. 

955 O боравку изасланика Иноћентија VI у Србији обавештава нас и житије Петра 
Томе, изашло испод пера Филипа Мезијера. В. Life of Peter Thomas, 64-68. Еми- 
сари Петар Тома и Бартоломеј, епископ Котора а од 1349. епископ Трогира, 
носили су српском цару писмо које је састављено на папском двору 24. децем- 
бра 1354. године (Gasnault, о. с. № 1249 206-208), а уз то и писма царици Јеле- 
ни, патријарху Јоаникију и читавом низу великодостојника као што су, на 
пример, били деспот Оливер, кесар Прељуб и севастократор Дејан (Gasnault, 
о. с. Nos 1250-1251, 1258 208-209, 211). Уп. Јиречек, Историја, I, 234; М. Пур- 
ковић, Авињонске папе и српске земље, Пожаревац 1934, 60-65; Smet, Life of 
Peter Thomas, 193-196; Boehlke, Pierre de Thomas, 82-100; Историја српског 
народа, I, 554-555 (P. Михаљчић). 

спешних мисија, око годину дана, тако да га је и смрт Стефана Душана 
затекла на царевим територијама, па се у Венецији појавио тек нешто 
пре 25. марта 1356. године. 956 

Упркос свему изреченом, нема сумн>е да је одлазак српског владара 
скинуо Византији једно тешко бреме брига и неспокоја, јер је лакше било 
суочити се са шароликим конгломератом разједињених државица које су 
настајале на рушевинама некада силног, али недовољно постојаног сло- 
венског царства. То време највеће моћи српске средњовековне државе, 
засуто прахом нових деценија које су наилазиле, негде крајем XIV сто- 
лећа, дакле на самом завршетку владавине Јована V Палеолога и у време 
големих османлијских уепеха, у очима Ромеја изгледаће као једна давна 
и крајње непријатна, али у суштини ипак ефемерна епизода. 

Споразум са трновским царем 

Ни велика заједничка опасност, оличена у снажном продору Турака 
на Балканско полуострво, није била у стању да у дужем раздобљу обез- 
беди постојаност непомућених и мирних односа између Византије и 
Бугарске. Напротив, каткад је долазило до прилично озбиљних и, чини 
се, непотребних чарки. Само неколико месеци после преузимања пре- 
стола, у лето 1355. године, Јован V Палеолог је са Јованом Александром 
склопио мировни споразум - из расположивих извора се не види која 
је страна покренула иницијативу - који је, по уобичајеном маниру 
средњег века, био пропраћен и браком њихове деце. Синодални акт ца- 
риградске патријаршије од 17. августа 1355. године, са потписима 
патријарха Калиста и још петнаест најугледнијих црквених великодо- 
стојника 957 потврдио је венчање Андроника Палеолога и ћерке трновског 
цара Кераце Марије. 95 ® Занимљиво је напоменути да су у тренутку скла- 
пања брака младенци били у узрасту од само седам година. 959 


556 Smet, Life of Peter Thomas, 196 n. 15; Boehlke, Pierre de Thomas, 102. 

957 MM I, № 185 432-433; Dolger, Regesten, V, Nos 3046-3047; Darrouzes, Regestes, V, 
№ 2381. 

958 O овом политичком браку сазнајемо и из још неких извора. В. Greg. III, 557; 
Chalc. I, 34; Cydonis, Symhouleutikos, 976 a-b. Догађај je то, наравно, који реги- 
струју многобројни аутори. В. Halecki, Un empereur, 51; Papadopulos, Geneabgie, 
52; Meyendorff, Alexis and Roman, 286; Barker, Manuel II, 5-6; Историл на Бгл- 
гарин, Ш, 346 (Д- Ангелов); Nerantzi-Varmazi, Byzantio kai Dyse, 54-55; Иончев, 
Взаимоотношенив, 181; Божилов, Асенееци, 219-220. 

959 Beh раније, у претходном поглављу, било је речи о томе да је Андроник Пале- 
олог био рођен 11. априла 1348. године. В. н. 691 у другом одељку претходног 

Мимо очекивања, међутим, савез који је првенствено образован против 
османлијске најезде није се показао нарочито дедотворним. У годинама које 
су уследиле обе државе су пострадале од рушилачких акција турских одре- 
да. Штавише, неколико година касније избио је отворени сукоб међу савез- 
ницима, последњи рат у коме су на супротним странама стајале Византија 
и Бугарска. Предмет спора поново је било прастаро питање поседовања 
црноморских градова Анхијала и Месемврије, тврђава које су миром из 1332. 
године припале трновском цару. Нарушивши договор, највероватније у про- 
леће или лето 1364. године, Јован V Палеолог је заузео Анхијал и опсео 
Месемврију. Међутим, на појаву Јована Александра, који је и сам овога пута 
имао подршку Турака - без њих се готово није могло замислити ниједно 
ратовање - василевс је дигао опсаду и кренуо пут Цариграда. Претходно је 
углављен споразум према коме се Јован V Палеолог сагласио да две црно- 
морске тврђаве припадну Бугарској, док је трновски цар подмирио трошкове 
овог заиста потпуно бесмисленог и излишног рата. 960 У наредних тридесетак 
година, последњем периоду постојања бугарске средњовековне државе, до- 
минирали су мирни, чак 6и се рекло, помало и апатични односи измећу 
двеју држава, крајње истрошених и онемоћалих. 

Коначна победа 

Године 1357, дакле читава три лета после преузимања Царства, Јова- 
ну У Палеологу је пошло за руком да скрши отпор Матије Кантакузина, 
свог жестоког опонента, и коначно стави тачку на унутрашња трвења међу 
Ромејима. Сукоб двојице царева, који је умногоме обележио 1355, наставио 
се и у 1356. години, али поново није донео одлуку. Најпре је Матија Кан- 
такузин, вероватно у пролеће 1356. године, заједно са својим ујаком Ма- 


поглавља. Greg. III, 557 истиче да су син Јована V Палеолога и кћи Јована 
Александра били вршњаци, што значи да је и Кераца Марија била рођена то- 
ком 1348. године. О њој посебно в. Божилов, Асеневци, № 43 218-224; G. N. 
Nikolov, Historical notes about a Bulgarian Princess in Constantinople in the 14th 
Century, fitudes balkaniques 33/1-2 (1997) 183-189. 

960 O овоме ратовању нема много сачуваних података. В. Cant Ш, 362-363; Cydones, 
Correspondance, I, Nos 124-126, 161-162. Уп. Ников, Турското завпадеване, 55; 
Острогорски, Историја, 499; Loenertz, Demetrius Cydonis, I, 61-62; Историв на 
Бвлгарип, Ш, 348 (Д. Ангелов); Иончев, Взаимоотношенил, 181; Божилов, Асене- 
вци, 157. Уопште о историји града Месемврије у средњем веку в. V. Gjuzelev, Die 
mittelalterliche Stadt Mesembria (Nesebair) im 6.-15. Jh„ Bulgarian Historical Review 
6-1 (1978) 50-59 /= Forschungen zur Geschichte Bulgariens im Mittelalter (Miscellanea 
Bulgarica 3) Wien 1986, 37-46/. Такође в. E. Наумов, Месемврииские грамотм XIV 
века (0 мапоизученних страницах истории Болгарии и Византии), RESEE 6 
(1968) 54-70 као и н. 225 у другом одељку првога поглавља. 

нојлом Асеном, кренуо према Цариграду. На ту вест, не желећи да пасив- 
но ишчекује у престоници, Јован V Палеолог је изашао из града и пошао 
им у сусрет. И овога пута, међутим, није се догодило ништа пресудно, па 
су два василевса, вероватно у страху да неким неопрезним потезом не 
угрозе властите позиције, после неуспешне размене посланстава, кренули 
натраг: Матија Кантакузин у Визу, а Јован V Палеолог у Цариград. 961 

Изгледало је да ће се сукоб двојице царева у коме ниједна страна 
није показала значајнију надмоћ, продужити у недоглед. Стицај околно- 
сти је, ипак, сасвим неочекивано, пружио могућност Јовану V Палеоло- 
гу да се реши великог супарника. Догодило се, наиме, да је Матија Кан- 
такузин, који је у лето 1357. године, помогнут одредима Турака, кренуо 
против Срба, био неславно заробљен од локалног становништва у некој 
мочвари надомак Филипа. 962 Потом су га ови изручили кесару Војихни, 
који га је спровео у Драму, град чији је био заповедник. 963 

На неочекивану, али пријатну вест да се Матија Кантакузин налази 
у српском заробљеништву, Јован V Палеолог је са Тенедоса похитао у 
Тракију, према поседима свог такмаца. Веома лако је посео Перитеорион, 
Кумуцину, па чак и сам Грацијанопољ, где је затекао Матијину супругу 

961 Cant. III, 319-320. Cf. Nicol, Kantakouzenos , 116; Nerantzi-Varmazi, Bvzantio kai 
Dyse , 37. 

962 Cant. III, 322-331; Greg. III, 564-565. Датовање овог похода изазвало је доста 

Ирину са децом. Показавши добру вољу и благонаклоност - тако је за- 
писао управо Јован Кантакузин - послао их је на острво Тенедос. 964 По- 
што је претходно оставио намесника у Грацијанопољу, што је значило да 
је учврстио власт на донедавним поседима које је држао његов шурак, 
вратио се у Перитеорион и упутио своје изасланике кесару Војихни. Срп- 
ски великаш се управо био вратио из Сера где је столовала царица Јеле- 
на, удовица Стефана Душана и владар такозване Серске области, једне 
у низу државица које су настале после распада моћног, али и хетерогеног 
српског царства. 965 Тамо је, будући да је признавао њену врховну власт, 
добио сагласност да са угледним заробљеником чини што му је воља. 
Јован V Палеолог, у том тренутку свакако највише заинтересован за Ма- 
тију Кантакузина, изашао је са предлогом да за шурака понуди богат 
откуп. Кесар Војихна у почетку није желео ни да чује о таквим плано- 
вима - барем тако казује Јован Кантакузин - али га је врло брзо смек- 
шало сазнање да су поседи његовог заробљеника већ променили власника 
и да је читава царева породица депортована на Тенедос. Стога је пристао 
да, уз богат новчани откуп, Матију Кантакузина изручи Јовану V Пале- 
ологу, а био је чак спреман и да га ослепи (верујући да ће на тај начин 
осујетити могућност да му се овај освети). На овако сурову казну, међу- 
тим, млади василевс није хтео да пристане, пгго је била одлука потпуно 
У складу са његовом личношћу. При томе су, сматрамо, породична 
осећања Јована V Палеолога ипак била у сенци оних које бисмо могли 
означити као општељудска. Младом је цару напокон, после успешног 
договора са Војихном, пошло за руком да огорченог ривала у борби за 
византијски престо држи заробљеног у својој близини. 966 На тај начин 
је, коначно, у рукама чврсто држао и судбину трона својих предака. 

Пошто је одбио и предлог људи из своје околине који су му савето- 
вали да ослепи шурака, чиме би га се заувек ослободио као такмаца за 
византијску круну и могућег покретача новог грађанског рата међу Ро- 
мејима, Јован V Палеолог је наредио да се Матија Кантакузин спроведе 
на Тенедос, где су му већ боравили жена и деца. 967 После краткотрајног 
боравка на том острву, заточеник је пребачен на Лезбос, где је био под 
будном присмотром Франческа Гатилузија. У међувремену је у Царигра- 
ду дошло до покушаја да се изведе противудар: један Италијан који је 
раније био у служби Кактакузина, звао се Зијани, припремио је заверу 

964 Cant Ш, 331. Cf. Nicol, Kantakouzenos, 117. 

965 О историји ове области после смрти Стефана Душана казује већ класично дело 
Острогорски, Серска обпаст, 3 сл. (= СД, IV, 435 сл.). 

ж Cant. III, 331-332; Greg. Ш, 564-565. 

“ 7 Cant. Ш, 333-335. 

чији је циљ био да се киднапују жена и деца }ована V Палеолога како 
би се Матија ослободио заробљеништва. Хтео је да у читаву ствар укљу- 
чи и монахињу Евгенију (некада царицу Ирину), али је она, подредивши 
осећања према сину једној вишој правди, преко мужа, монаха Јоасафа, 
обавестила овог зета о свему, па је комплот раскринкан. 948 

Јован V Палеолог, који се налазио у Солуну, вратио се у престоницу 
и, у жељи да некако оконча спор са шураком, обратио се Јовану Канта- 
кузину. Тако се после дуже времена на византијској политичкој сцени 
појавио онај који је њоме суверено владао претходне три деценије. Пре 
тога је упорни Матија Кантакузин, никако не пристајући да се растане 
од својих царских претензија, из практичних разлога - да би се с њим 
могло лакше преговарати - доведен са Лезбоса у Епивате. 969 У тамошњој 
тврђави уприличен је сусрет оца и сина, договор у који је Јован V Па- 
леолог полагао велике наде. У прелиминарним разговорима монах Јоасаф 
је настојао да наговори зета да Матију пусти из затвора, али је овај то 
условљавао абдикацијом свог заточеника. 970 

Захтеви које је изнео Јован V Палеолог, по његовог шурака, додуше, 
врло неповољни, били су ипак сасвим разумљиви и оправдани. Матија 
Кантакузин, међутим, није на њих пристајао, а његова непопустљивост је 
ишла чак дотле да је, наводно, био спреман да доживотно борави у зато- 
чеништву. 971 Одавно помирен да је породица Кантакузин изгубила битку 
за трон ромејских царева, свестан колики су били самољубље, амбиција и 
тврдоглавост његовог сина-првенца, монах Јоасаф се спремно ухватио 
укоиггац са још једним великим изазовом своје политичке каријере. Там- 
на хаљина подвижника и вишегодишња одсутност из главних збивања у 
Царству нису умртвиле његов несвакидашњи дипломатски дар, који је 
поново блеснуо у старом сјају. Својим самоувереним наступом, налик на 
солилоквијум у коме су се до крајњих граница размахале снага и убедљи- 
вост његових аргумената, спретним позивањем на неке аналогије из про- 
шлости, а пототово речитим наглашавањем синовл>евог безнадежног по- 
ложаја, Јован Кантакузин је сломио узалудни отпор најстаријег сина. 972 


*“ Cant. Ш, 341-345. С£ Nicol, Kantakouzenos , 107, 117. 

949 Cant. П1, 345 саопштава да Је Матија Кантакузин у Епивате дошао са Тенедоса. 

Међутим, верујемо да такав податак на би требало да ствара недоумицу, бу- 

дући да је разложно претпоставити да се на путу од Лезбоса према Епиватима 

извесно време задржао и на овом друтом острву. 

970 Cant III, 336-340. Уп. Максимовић, Попитичка ynola, 149. 

971 Cant. П1, 346. Уп. Максимовић, Политичка улот, 149. 

972 Cant. П1, 347-356. Уп. Максимовић, Политичка улот, 149; Nicol, Kantakouzenos, 
117-118. 

Мада свестан да другог избора заправо није ни имао, Матија Кан- 
такузин се нерадо сагласио - улог, а то је у овом случају била круна 
византијског цара, био је збиља исувише велики - са условима који су 
од њега тражени, подсетивши, мада то више није било ни од каквог 
значаја, да такав уступак чини из обзира и љубави које син гаји према 
оцу. 973 Још једна дилема која је попут море притискала Царство напокон 
је била отклоњена, а Јован Кантакузин се тријумфално вратио на поли- 
тичку позорницу Византије да на њој остане, на овај или онај начин, све 
до своје смрти у јуну 1383. године. 

И, најзад, по свој прилици у децембру 1357. године, уследио је конач- 
ни расплет у сукобу Јована V Палеолога и Матије Кантакузина, завршни 
чин у борби два царска рода за круну византијског василевса. 97 ' 1 На све- 
чану церемонију која је одржана у Епиватима сјатили су се готово сви 
духовни и световни великодостојници Царства: поред царева и царица, 
цариградског и јерусалимског патријарха, присутни су били и много- 
бројни епископи и сенатори. 975 Матија је, додуше, за себе сачувао царску 
титулу - она се, у ствари, и није могла изгубити или „укинути” (приме- 


973 Cant. Ш, 356. Уп. Максимовић, Попитичка ynoia, 149. 

974 Питање хронологије Матијиног заробљавања, дужине његовог заточеништва и 
датовања споразума у Епиватима, створило је у историографији доста недоу- 
мица и следствено томе мноштво разпичитих хипотеза, али у исто време, бар 
је такав наш утисак, није и коначно разрешило постојеће дилеме. Нисмо убеђе- 
ни да и хронологија за коју се ми залажемо може ставити тачку на постојећа 
размимоилажења међу истраживачима, јер као и остале претпоставке није у 
стању да нађе било какво поуздано временско упориште у расположивим из- 
ворним подацима. Сматрамо да је до похода Матије Кантакузина против Срба 
и његовог заробљавања дошло током јуна 1357. године (Greg. III, 564 говори о 
времену жетве), што значи да за његово преузимање од стране Јована V Па- 
леолога, раздобље заточеништва и најзад споразум у Епиватима остављамо 
период од безмало шест месеци. У противном би се морала допустити могућ- 
ност да је његово заробљеништво потрајало читавих годину и по дана, а то 
нам се ипак чини да би било мало превише. Nicol, Kantakouzenos, 118 такође 
предлаже да се договор у Епиватима датује у децембар 1357, али он верује да 
је Матија Кантакузин био заробљен још 1356. године. Parisot, Cantacuzene, 385 
и Charanis, Strife, 286 склони су да споразум двојице царева ставе у 1358, а 
Meyendorff, Projets, 151 у почетак 1359. године. За остала мишљења в. Макси- 
мовић, Политичка ynoia, 150 н. 45-46. Ту нам није од помоћи ни занимљив 
податак из писма које је Јован V Палеолог упутио папи Иноћентију VI, 7. 
новембра 1357. године, и у коме каже да је држао заробљеног Матију Канта- 
кузина и чланове његове породице. Ова хронолошка индиција, наиме, не оба- 
ра, али и не оснажује, ниједну од изнесених претпоставки. Писмо је објављено 
у књизи Smet, Life of Peter Thomas, 76-80, a ново издање публиковано je у Acta 
Innocentii VI, № 109 200-203. 

975 O споразуму у Епиватима говори једино Cant. Ш, 356-358. 

ре из блиске прошлости су пружали Андроник II и сам Јован Кантаку- 
зин) - али се морао одрећи претензија на највишу власт, што је исто- 
времено значило да је једини законити василевс чији би синови требало 
да наследе престо остао Јован V Палеолог. 976 

Што се тиче самог владајућег цара, наведени услови су били и 
најважнији јер су ra непосредно прогласили за победника у окршају са 
породицом »еговог таста. До краја византијске историје василевси су 
били искључиво из рода Палеолога. У тој светлости посматрани, извесни 
уступци које је учинио шураку можда и јесу били израз његове по- 
пустљивости, с обзиром на то да је супарника држао заточеног и да је 
био у могућности да диктира још строже услове. Они, ипак, нису били 
потребни, јер ни на који начин нису дирали у неприкосновеност права 
Јована V. На церемонији у Епиватима Матија Кантакузин је дао своме 
зету свечану заклетву верности, 977 која је требало да представља јемство 
да ће се уговорне обавезе строго поштовати, а било је и предвиђено да 
он има првенство над свим василевсовим синовима изузев Андроника 
Палеолога. И ова одредба, премда прилично примамљива, није одмакла 
даље од пуког изражавања почасти и као таква није имала никакву прак- 
тичну конотацију која би на било који начин могла утрозити неповре- 
дивост регалија које су припадале дому Палеолога. 

Синови Матије Кантакузина, Јован и Димитрије, били су удостојени 
највиших дворских титула дестота, односно севастократора. 978 После спора- 
зума у Епиватима, најстарији син Јована Кантакузина, чије се име из ра- 
зумљивих разлога све мање сретало у изворима, живео је у Цариграду 
нешто више од три године, а онда 1361. са оцем и читавом породицом за- 
увек напустио престоницу и отишао код брата Манојла у Мореју. 979 Јован V 


976 Уп. Максимовић, Полишичка ynola, 150 н. 46 (са прегледом старије литературе); 
Nicol , Kantakouzenos, 117-118. 

977 Под помало замагљеним околностима ову је заклетву Матија Кантакузин по- 
ново дао убрзо после 8. октобра 1364. године, дакле на самом почетку другог 
понтификата Филотеја Кокина (1364-1376). В. ММ I, № 194 448-450. Cf. 
Darrouzes, Regesles, V, № 2462. Можда је свечана заклетва обновљена јер је у 
међувремену умро патријарх Калист, који је приликом договора у Епиватима 
био главни сведок из редова цркве, па је и пред новим (у ствари такође „ста- 
рим” поглаварем будући да је Филотеј Кокин већ био на челу византијског 
свештенства) патријархом требало да Матија Кантакузин потврди своју ода- 
ност и „потчињеност" (овану V Палеологу, али и његовом сину Андронику. 

978 Cant. III, 358. Уп. Ферјанчић, Деспоти, 110; Уегреаих, Hierarchie, 430 n. 58; Nicol, 
Kantakouzenos, Nos 49-50 157, 158; Ферјанчић, Севастократори, 187-188. 

979 Nicol, Kantakouzenos, 118. Сачувало ce и једно писмо непознатог аутора упуће- 
но Матији Кантакузину у коме се спомиње и познати антипаламит [ован Ки- 
парисиот. В. А. Constantinides Него, An unknown Letter to Matthew Kantakouzenos, 

Палеолог, на другој страни, могао је бити у потпуности задовољан конач- 
ним исходом надметања са опасним Кантакузинима јер је отклонио главну 
опасност која је готово од његовог рођења лебдела и претила да му ускра- 
ти право на круну његових предака. Свечаност у Епиватима означила је 
и крај византијских међусобица које су још од смрти Андроника III (јуна 
1341), уз извесне прекиде додуше, потресале Царство. Пуних шеснаест 
година, наиме, трајале су борбе једног исцрпљујућег грађанског рата у коме 
је решавана судбина наслеђа ромејског престола. Стога и Византија из 
1357. у много чему није више била ни налик оној из 1341. године: осла- 
бљена и смањена, лишена животне снаге, није више могла да се достојно 
супротстави иоле озбиљнијем супарнику. 

Неуспех у Мореји 

Мање успешан од борбе за византијску круну био је покушај Јо- 
вана V Палеолога да под своју непосредну власт стави удаљену Мореју. 
На неки начин био је то још један од окршаја против породице Канта- 
кузина будући да је Манојло, млађи син Јована VI, већ неколико година 
веома успешно владао тамошњим обпастима и да је мудром и спретном 
политиком припремио све предуслове за велики успон ромејског Пело- 
понеза у наредним десетлећима. На самом почетку своје самосталне 
владавине, Јовану V Палеологу се пружила могућност да се умеша у 
прилике у Мореји, пошто су локални феудалци, ободрени сменом на 
византијском престолу и одласком Јована VI Кантакузина, помислили 
да је дошао тренутак да се ослободе чврсте руке Манојла Кантакузина. 
Разборито је претпоставити да је ромејски деспот у настојањима да 
потпуно среди стање на византијском Пелопонезу, осим опрезне поли- 
тике према латинским суседима, 980 прибегавао и строгим мерама упере- 
ним против било каквог испољавања феудалне самовоље, методама које 
су се приближавале суровости. 9 * 1 

Јован V Палеолог није много оклевао већ је покушао да одмах ис- 
користи тренутак нестабилности на византијском Пелопонезу који му је 


Harvard Ukrainian Studies 7 (1983) /= Okeanos. Essays presented to Ihor Sevčenko 
on his Sixtieth Birthday by his Colleagues and Studentsl 280-288. Уз известан опрез, 
издавач ову епистолу, у којој се алудира на злехуду судбину онога коме је 
упућена, датује у јесен 1365. године. И, што је нарочито занимљиво, из писма 
сазнајемо да упркос свему Матија Кантакузин није престајао да снује о цар- 
ском престолу чак ни у „часном изгнанству” у далекој Мореји. 

980 Zakythinos, Despotat, I, 106. 

581 Медведев, Мистра, 28. 

отварао врата великог циља да под своју непосредну власт доведе и та- 
мошње области. За управнике Мистре и читаве Мореје наименовао је 
браћу Михаила и Андрију Асене и упутио их почетком 1355. године да 
преузму своје нове дужности.’ 82 Потпомогнути незадовољим месним ве- 
ликашима, они су у снажној офанзиви потпуно потиснули Манојла Кан- 
такузина, који се грчевито бранио из тешко приступачне Мистре. 583 Упр- 
кос свим недаћама, син Јована Кантакузина одолео је нападачима, тако 
Да је подухват браће Асена пропао, па се и Јован V Палеолог морао 
помирити, вероватно врло невољно, са сувереношћу пелопонеских по- 
седа свог млађег шурака.* и 

Тако се догодило да је Цариград са околином представљао ослонац 
владајуће династије Палеолога, док је Мореја постала упориште срушене 
царске породице Кантакузина. Оваква прерасподела снага, која је била 
и нешто више од симболичне, могла је на својеврстан начин чинити и 
неопходну равнотежу између два амбициозна ромејска рода којима је 
смањена територија Царства умногоме омеђивала ипак неугашене голе- 
ме претензије. Права осека података у сачуваном изворном материјалу 
о односима Цариграда и Мистре у потоњем раздобљу вероватно указује 
на чињеницу да међу њима није било већих спорова - после неуспеха са 
почетка своје владавине Јован V Палеолог извесно време није могао да 
планира било шта озбиљније на тој страни, а касније га је заузетост 
тешкоћама због турске опасности приморавала да потпуно заборави 
сваки покушај да византијској Мореји наметне своју вољу - а истовре- 
мено такво одсуство вести, чини се, још је речитији знак да су везе из- 
међу престонице на Босфору и далеког Пелопонеза биле веома слабе. 

Нешто већа живост могла се приметити на релацији између Мистре 
и цариградске патријаршије, при чему је, наравно, исихазам Јована Кан- 
такузина и васељенских патријараха чинио ону нит која их је повезива- 
ла. Тако је један акт Филотеја Кокина из јуна 1365. године, у коме се 
бираним речима казује о црквеној делатности Манојла Кантакузина, 
убедљиво сведочанство о узајамној благонаклоности која је одликовала 

ж Cant III, 88-89. Cf. Zakythinos, Despotat, I, 99-100; Максимовић, Политичка 

односе ромејске Мореје и екуменских поглавара у граду Константина 
Великог. 985 Међутим, то није могло да допринесе да везе између двају 
подручја Византије буду барем мало блискије и непосредније. Напротив, 
два дела једног организма, без обзира на чињеницу да су они то били 
само формално, у још већој усамљености настављала су да живе сасвим 
независно један од другога. 

Прибпижавање Трапезунтском царству 

Почев од друге половине XIV столећа дошло је до крупних и 
суштинских промена у односима између Византије и Трапезунтског цар- 
ства. Најпре ваља напоменути да је за понтску државу после 1355. годи- 
не, када су забележени последњи покушаји да се оспори власт младог 
Алексија III Великог Комнина, 986 наступио период мира у коме су се 
полако превазилазиле последице дуготрајног грађанског рата и учвршћи- 
вао пољуљани ауторитет царске власти. Без обзира на губитак извесних 
територија, трапезунтска царевина је била кадра да очува своју незави- 
сност, што се граничило са подвигом с обзиром на чињеницу да се на- 
лазила у турском окружењу. До изражаја је почела да долази волшебна 
способност склапања политичких бракова тамошњих принцеза, о чијој 
су засењујућој лепоти почеле да се испредају легенде, са околним мусли- 
манским владарима. 

Византија је, на другој страни, из грађанског рата изишла 1357. го- 
дине, али је, за разлику од свог цивилизацијског сабрата са Понта, мора- 
ла да се суочи са систематском османлијском офанзивом у Европи коју 
није било могуће зауставити. То је имало за последицу даље слабљење 
Царства, без неких озбиљнијих изгледа да ће ствари у ближој будућности 
кренути набоље, а истовремено представљало и нови мост зближавања 
двеју држава истог културног круга. Истини за вољу, таква је тенденци- 
ја постојала и у ранијим годинама, додуше приметно поколебана нестал- 
ношћу прилика и несигурношћу царске власти које су изазивали дуго- 
трајни грађански ратови како у Цариграду, тако и Трапезунту. 
Новонастала ситуација је зато још више нагласила неопходност добрих 


985 ММ I, № 214, 472-474. Cf. Darrouzes, Regestes, V, № 2492; Zakythinos, Despotat, 
II, 298; Медведев, Mucmpa, 29. 

ж Te године је бивши цар Михаило безуспешно покушао да се врати на тра- 
пезунтски престо, а такође су и угушени неки покрети аристократије уперени 
против централне власти. В. Panaret. 71. Уп. Карпов, Трапезунд и Констан- 
muHononb, 91. 

међусобних односа. При томе, није наодмет устврдити да ниједна од 
страна, уколико су разборито гледале на постојећи поредак ствари, није 
имала много илузија у могућност да једна другој значајније помогну. 

Веома важну новину у узајамним односима двеју држава, која је све 
више долазила до изражаја у другој половини XIV столећа, чинило је, 
осим међусобног зближавања, официјелно признање царске титуле Ве- 
ликим Комнинима, акт којим је у прошлост пресељена дотадашња су- 
ревњивост Византијског и Трапезунтског царства. Познато је, наиме, да 
су до 1282. године владари грчке државе на јужној црноморској обали 
употребљавали титулатуру својствену византијским василевсима: еп 
Hristo to theo pistos basileus kai autokrator Romaion. Међутим, од времена 
када се Јован П Велики Комнин оженио Евдокијом, ћерком Михаила VIII 
Палеолога, поменута формула је била преиначена и гласила еп Hristo to 
theo pistos basileus kai autokrator pases Anatoles Iberon kai Perateias ho Megas 
Komnenos. 9 * 7 У другој половини XIV века, када византијско-трапезунтски 
односи попримају све пријатељскија обележја, дакле у новој клими и као 
последица зближавања, све се више признавала царска титула владари- 
ма у понтској држави, будући да је некадашња конкуренција постајала 
бепредметна. То се посебно могло опазити и код ромејских писаца XV 
столећа Георгија Сфранциса, Дуке, Лаоника Халкокондила и Михаила 
Критовула. Они говоре о трапезунтским царевима док за њихову држа- 
ву користе термин basileia™ 

У складу са наглашеном политиком приближавања понтској царе- 
вини, Јован V Палеолог је, као својевремено и Јован VI Кантакузин 
уосталом, настојао да успостави и породичне везе са династијом Вели- 
ких Комнина. Тако је 22. јануара 1358. у Трапезунт стигао василевсов 
изасланик Јован Леонтостит. 989 Две године касније, дакле 1361, он је 
поново у царево име преговарао о склапању брака са трапезунтском 
принцезом. 990 Да су се преговори одвијали релативно успешно сведочи 
и долазак емисара Алексија П1 Великог Комнина, а то су били велики 
логотет Георгије Схоларије и знаменити хроничар, протосеваст и про- 


987 Тако се, на пример, потписао Алексије III Велики Комнин у хрисовуљи Вене- 
цији у марту 1364. године. В. D. Zakythinos, Le chrysobulle d’AIexis III Соттпепе 
empereur de Tribizonde en faveur des Venitiens, Paris 1932, 37. O читавом питању 
посебно je расправљао C. Карпов, Трапезундскан империл в византипскоп ис- 
торическоп литературе ХШ-ХУ вв, Виз. врем. 35 (1973) 158 сл. 

988 Карпов, н. д. 161-162. 

9,5 Panaret. 72. О Јовану Леонтоститу знамо једино на основу података из хрони- 
ке Михаила Панарета. В. PLP 6 (1983) № 14724. 

990 Panaret. 73. Уп. Карпов, Трапезунд и Константинополв, 91. 

тонотарије Михаило Панарет, који су се у априлу 1363. године обрели у 
Цариграду.”' Истини за вољу, њихов долазак у византијску престоницу 
био је добрим делом мотивисан и новом опасношћу по трапезунтски 
престо. Најпре је у марту 1362. године некадашњи цар Јован III неу- 
спешно покушао да преузме власт у понтској држави - још на путу, у 
Синопи, умро је од куге - али овога пута, важно је истаћи, без помоћи 
Цариграда. Потом је његов син, који се налазио у трапезунтском затво- 
ру, побегао у Кафу, а одатле у Галату, имајући намеру да уз помоћ ТЈено- 
вљана угрози престо Алексију III Великом Комнину.” 2 

Управо је овако неповољан расплет догађаја морао да узнемири и 
кругове блиске трапезунтском цару и умногоме услови долазак изасла- 
ника на византијски двор. Тамо су Георгија Схоларија и Михаила Пана- 
рета врло благонаклоно примили Јован V Палеолог, монах Јоасаф, за кога 
хроничар Трапезунтског царства каже kai to basilea куг Ioasaf monahon 
ton Kantakouzenon, потом патријарх Калист, царице и синови василевса. 
Утаначено је да Манојло Палеолог буде ожењен ћерком Алексија III, али 
су поклисари понтске царевине, узрујани због боравка могућег претен- 
дента на трапезунтски трон у оближњој Галати, нашли времена да посе- 
те и тамошњег ђеновљанског капетана и подесту Леонарда де Монтал- 
да. 543 Међутим, предвиђени брак Манојла Палеолога и ћерке Алексија III 
Великог Комнина, о коме ће бити више речи у поглављима која следе, 
никада није остварен. 


„Сусреш” са Западом 

Средином XTV столећа и у годинама које следе дошло Је до значајног 
сусрета византијских интелектуалаца и одређених тековина западне ци- 
вилизације, пре свега до упознавања елитних умних кругова Царства са 
латинским богословљем. Сусрет, до кога је дошло захваљуЈући преводи- 
ма поЈединих латинских писаца, пре свега Томе Аквинског, представљао 
је за извесне слојеве ромеЈских духовних посленика право откровење. 
Но, осим радости новооткривених сазнања, он им је донео и своЈеврсно 
осећање потиштености, што Је можда био само други назив за повређе- 


591 Panaret. 74. 

992 Ibid. 

993 Ibid. 74-75. В. Dolger, Regesten, V, № 3092. Cf. Chrysanthos, Ekklesia, 327; Карпов, 
Трапезунд u Константинопол», 91. Занимљиво да Balard, La Romanie genoise, П, 
900 међу подестама у Галати не наводи Леонарда де Монталда, већ после једног 
ђеновљанског функционера за 1361. следећег наводи тек за 1367. годину. 

ну таштину, због спознаје да Запад у интелектуалним дометима није само 
достигао Ромеје већ и знатно испредњачио. Стога се за овај сусрет, та- 
чније речено радило се о процесу који и није трајао одвећ дуго, може 
истаћи да је по много чему био отрежњавајући и да је у себи носио 
елементе судбоносног. 

Дуго уљуљкивани свешћу о неприкосновеној надмоћности византиј- 
ске културе, успавани сопственом самодовољношћу и неспорним вишеве- 
ковним престижом, Византинци су се добровољно затварали у херметич- 
ну духовну средину, неспремну и невољну да апсорбује, чак ни региструје 
тековине других савремених цивилизација. Из тих разлога је ромејски 
интелектуални врх заузимао ниподапггавајући став према духовним мо- 
гућностима и дометима других народа, па чак и у односу на Запад, сма- 
трајући Латине неспособним да се уздигну изнад својих војничких и ко- 
мерцијалних послова.” 1 Својевремено је такав став заступао и сам 
Нићифор Григора, с подсмехом говорећи да се западњаци налазе тек у 
предворју науке. Вишеструки су били разлози охолих и разметљивих, а 
показало се и потпуно неумесних погледа ромејских интелектуалаца на 
средњовековну цивилизацију Запада. Брига за очување властите ексклу- 
зивности, предрасуде о дометима латинске филозофске мисли, једна врста 
тешко пробојног конзервативизма, знатан удео познате византијске ксе- 
нофобије, успављујућа самозаљубљеност помешана са искључивошћу, као 
и, једноставно, пука необавештеност - редослед наведених разлога могао 
је бити и сасвим другачији - све је то, у већој или мањој мери наравно, 
доприносило да став водећих интелектуалних кругова Царства буде у тој 
мери негативан према своме западноевропском антиподу. Пре свега, ваља 
подсетити, у Византији је постојао негативан однос према латинском је- 
зику те је и, следствено томе, његово познавање, чак и међу најистакну- 
тијим људима од пера, било, најблаже речено, недовољно и оскудно. 

Позната је чињеница да је са појавом Максима Плануда у другој 
половини XIII столећа започело ново раздобље у превођењу списа с ла- 
тинског на грчки језик. Његово је занимање, међутим, превасходно било 
везано за класичну литературу - зна се да је преводио Овидија, Боеција, 
Цицерона, Августина и Јувенала 995 - а знатно мање за радове богослов- 
ског садржаја. Ипак, и овај краткотрајни полет у интересовању за дела 

** Овакву оцену о Латинима, прилично строгу и ниподапггавајућу, која је међу 
Ромејима по свој прилици била веома распрострањена саопштава Димитрије 
Кидон у свом чувеном спису који се у литератури означава као Аполошја I. В. 
Mercati, Notizie, 365. Уп. Мајендорф, Византијско бошсловље, 128. 

995 Медведев, Гуманизм, 162; Kianka, Demetrius Cydones, 97-98. Такође в. Ј. Irmscher, 
Cicero and Byzantium, BSl 20 (1959) 28-39. 

латинске провенијенције, показало се, био је кратког даха, па је смрћу 
Максима Плануда (1305) замрло и превођење латинских класика.” 6 Ан- 
дроник II Палеолог, василевс који је у већем делу своје владавине као 
изразити противник уније био антилатински расположен, није подржавао 
такву делатност. Требало је да прође пола столећа да поново оживи пре- 
вођење са латинског, а самим тим и византијско занимање за тековине 
западне цивилизације. 

Овога пута, кључну улогу одиграо је углавном Димитрије Кидон, 
али је важан подстицај дошао заправо од Јована VI Кантакузина. При- 
премајући се за један црквени сабор на коме 6и коначно био разрешен 
спор између хришћанског Истока и Запада - о томе је велики цар сањао 
готово читавог живота - византијска страна је настојала да што боље 
упозна латинско богословље, како би што спремније дочекала тај екли- 
сиолошки диспут у коме је, веровало се, била кадра да постигне победу. 
Зато је Димитрије Кидон не само са одобрењем, него и уз чврсту подршку 
Јована Кантакузина - то је још једно сведочанство о ширини погледа и 
далекосежности политике василевса који је обележио читаву епоху - 
својски прионуо на посао, не сањајући да ће та делатност умногоме ути- 
цати да из корена промени нека своја схватања и фундаментална научна 
становишта. Претходно је под будном пажњом једног доминиканца из 
Галате, где су припадници овог монашког реда римокатоличке цркве има- 
ли снажно упориште, 997 овладао неопходним знањима из латинског јези- 
ка и припремио се за нимало лак посао превођења тешких богословских 
текстова. Јер, Димитрије Кидон се латио превођења на грчки језик мо- 
нументалних дела Томе Аквинског Summa theologiae и Summa contra 
gentiles, у којима су била сабрана целокупна достигнућа латинске бого- 
словске мисли, као и мањег теолошког списа De rationibus fidei. 

Сматра се да је рад на овим преводима потрајао око девет година, 
од 1354. до 1363, будући да се радило о збиља големом подухвату. 998 На 
тај је начин омогућено византијској читалачкој публици - наравно да се 
претежно радило о њеним водећим интелектуалцима - да се поближе 
упозна са делом Томе Аквинског. Значајно је поменути и то да је за самог 


"* Kianka, Demetrius Cydones, 98. 

т ° учвршћивању доминиканског реда у ђеновљанској Галати в. R. Loenertz, Les 
etablissements dominicains de Pira-Constantinople, EO 34 (1935) 332-349 (= 
Byzantina et Franco-Graeca, 209-226). 

48 Kianka, Demetruis Cydones, 102. O преводима дела Томе Аквинског на грчки в. 
Papadopoulos, Philothomistai, 23 sq.; S. Papadopulos, Thomas in Byzanz: Thomas- 
-Rezeption und Thomas-Kritik in Byzanz zwischen 1354 und 1453, Theologie und 
Philosophie 49 (1974) 274-304. 

Димитрија Кидона овај „сусрет” са томизмом био право откровење, један 
од оних који носе печат судбоносног. Догодило се тако да је један од 
некада најватренијих поборника ортодоксије, у младости непоколебљиви 
православац, свесрдно пригрлио тековине западног богословља, оличене 
у гигантском ауторитету Томе Аквинског.” 9 

Међутим, није Димитрије Кидон био једини од византијских учења- 
ка који се нашао затечен неочекиваним открићем да је заправо томизам, 
у ствари, више „грчки” него паламизам. 1000 Тешко је поверовати да таква 
спознаја није била у исто време и поразна за кругове ромејских људи од 
пера јер је немилосрдно рушила један мит који је, показало се то веома 
јасно, временом израстао у истинску предрасуду. Сазнање да је латински 
Запад, а посебно Италија, последње прибежиште непатвореног хеленизма 
свакако није могла да годи таштини византијских духовних посленика. 1001 
Можда је та изненадна занесеност латинском филозофском мишљу била 
донекле и претерана, али је сигурно само да је превалила заиста дуг пут 
од најгрубљег потцењивања до праве егзалтације. Због тога не треба да 
чуди да је Димитрије Кидон можда већ 1357. године примио римокато- 
личку веру. У сваком случају, он и један од његових најближих пријатеља 
и истомишљеника, Јован Ласкарис Калофер, до пролећа 1365. године 
постали су ренегати. 1002 Био је то само један од начина на који су визан- 
тијски људи од науке, мислимо, наравно, на оне спремне да прате сло- 
жена духовна кретања на тлу Западне Европе, изражавали своје незадо- 
вољство због интелектуалне климе у Царству. 

Негде у ово време, дакле почев од друге половине XIV столећа, дола- 
зи и до других занимљивих промена у духовном животу Византије, пре 
свега у ономе који је био својствен Цариграду. Те су промене, уосталом 
као и готово све што се догађало на интелектуалном плану, биле тесно 

т О томе посебно в. F. Kainka, Demetrius Cydones and Thomas Aquinas, Byz. 52 
(1982) 264-286. 

1000 Мајендорф, Византијско бошсловље, 129. 

1001 Исто 128. 

1002 Својевремено је још Loenertz, Recueils, Ш на основу једног писма које је папа 
Урбан V написао 18. априла 1365. године - писмо је публиковао Halecki, Un 
Empereur, 363-364 - сматрао да је тада дошло до верског преобраћања двојице 
истакнутих византијских интелектуалаца. Такво датовање прихвата Поллков- 
скал, Димитрип Кидонис и Запад, 48; иста, Mmcnb, 72. Мајендорф, Византијско 
богословље, 129 истиче да је Димитрије Кидон око 1365. године незванично 
приступио римокатоличкој цркви. Међутим, Kianka, Demetrius Cydones, 142-146 
после пажљиве анализе расположивих извора, склона је да верује да је Дими- 

трије Кидон прешао у римокатоличку веру већ 1357. године. Eszer, Johannes 

Laskaris Kalopheros, 253 сматра да је Јован Ласкарис Калофер 1356. године дра- 
говољно пристао на конверзију. 

повезане са исихазмом. Не треба посебно наглашавати ноторну чињеницу 
да је тријумф Григорија Паламе за византијске хуманисте значио праву 
катастрофу. 1003 Јер, познато Је, ромејски хуманисти су се регрутовали пр- 
венствено из редова антипаламита. Зато за све н>их византијска престо- 
ница с временом постаје неблагонаклона средина и не дозвољава им да се 
размахну на прави начин, а то новорођено осећање тескобе и спутаности 
за коначни исход има и Једну веома занимљиву промену. Док су се краЈем 
XIII и посебно у првоЈ половини XIV столећа из провинције сливале у 
Цариград најбоље научне снаге, па Је византиЈска престоница била збиља 
духовно жариште и права интелектуална метропола хришћанског Истока 
- ваља подсетити да су скоро сви престонички људи од пера тога времена 
били заправо дошљаци из провинција 1004 - дотле је, почевши од друге 
половине XIV века, а особито током XV столећа, дошло до супротног про- 
цеса. Најумнији људи Царства, ношени снагом сопствене духовне радо- 
зналости, али и одређеним негостољубљем Цариграда, хитали су из ро- 
мејске престонице не само у провинцију него и на Запад, чиме је отворен 
егзодус Византинаца на ову страну. 

Другим речима, боравак хуманиста у „царици градова”, због њихо- 
вог антипаламитског става, постаЈао Је све више неприЈатан, па би се без 
претеривања могло рећи и несигуран. Очигледан, помало свиреп доказ 
за такву атмосферу у Цариграду пружала је судбина Нићифора Григоре, 
коЈи Је последње године живота провео у правом кошмару. У жељи да 
га по сваку цену разобличе, паламити се нису либили ни наЈнекорект- 
ниЈих спекулациЈа, па су из њихових списа избацивали поједине делове, 
вадили их из контекста и, уопште, прибегавали нечасним интервенциЈа- 
ма у текстовима. Када ни то није донело прижељкиване резултате - не- 
поколебљив у своЈим ставовима, знаменити полихистор Је одолевао пра- 
вој хајци коЈу су против њега покренули следбеници исихазма - чак су 
му претили да ће његова дела бити јавно спаљена, што Је за таквог ин- 
телектуалца, који је био изразити homme de lettres , било страшниЈе него 
претња физичком смрћу. О страхоти таквог притиска сведочи и чиње- 
ница да Је Нићифор Григора у неколико наврата, тортуром доведен на 
ивицу духовних снага, покушао да се убије. НаЈзад, после његове смрти, 
коЈа се не може баш поуздано датовати - свакако пре 1361. године - 
паламити су, озлојеђени тврдоглавошћу свог богословског неистомишље- 
ника, његово тело вукли по престоничким улицама. 1005 Тако суров крај 


1003 Мајендорф, Визаншијско боГослоеље, 128. 

1004 Медведев, Гуманизм, 37-38. 

1005 Guilland, Essai, 50-54; Nicol, Last Centuries, 241; Медведев, Гуманизм, 36. 

водећег византијског научника, премда представља застрашујући екстрем 
у нетолерантности цариградске интелектуалне средине, умногоме одсли- 
кава ондашњу престоничку атмосферу у којој су доминирале присташе 
исихазма као покрета најжешћег православног зилотизма. 

Преводи главних теолошких текстова Томе Аквинског могли су да буду 
од велике користи и за супротну страну, дакле не за ромејске хуманисте, 
којима су били превасходно намењени, него и за паламите. Димитрије Ки- 
дон се није зауставио само на превођењу дела највећег богословског ауто- 
ритета на Западу него је преводио и разне списе религијске садржине чији 
су аутори, на пример, били Анселм Кентерберијски, блажени Августин или 
Риколдо де Монте Кроче. 1006 Неки од паламита су покушали да превазиђу 
дилему између паламизма и томизма, што је значило да премосте тешко 
савладиви јаз, а међу њима се издвајао Нил Кавасилас. Угледни богослов и 
наследник Григорија Паламе на солунској митрополитској столици - обич- 
но се узима да је „отац” исихазма преминуо 14. новембра 1359. године, мада 
тај традиционални датум није утврђен најстрожим историјским доказима 1007 
- био је први међу Грцима који је овладао свим тајнама латинске теологије, 
а истовремено писао у корист паламизма и против фамозног filio^ue} 1 ™ 

Остали ромејски духовници који су одлично владали латинским бого- 
словл>ем, а којих је према крају византијске историје било све више, одли- 
ковали су се, наравно, антипаламитским гледиштима. Слична оцена, изре- 
чена о Нилу Кавасиласу, може се донекле применити и на Јосифа Вријенија, 
богослова из каснијег времена, који је до краја остао изразити противник 
сваког догматског компромиса са латинским Западом. 1009 Уопште, у Визан- 
тији друге половине XTV и прве половине XV столећа сасвим је применљи- 
ва и умесна подела у литератури, према којој се део ромејских духовних 
посленика углавном може сврстати у две групе: филотомисте и антитоми- 
сте. 1010 Тако у прве можемо убројати браћу Кидоне, Димитрија и Прохора, 
потом Манојла Калекаса, па браћу Андрију и Максима Хрисоверге, док би 


1006 Мајендорф, Визаншијско бошсловље, 128-129; Kianka, Demetrius Cvdones, 109- 
113, 114-115, 115-117. 

1007 Основна литература о Григорију Палами дата је у н. 350 другог одељка првога 
поглавља. Такође в. PLP 9 (1989) № 21546, где се као датум смрти наводи 
14. новембар 1357. године. У сваком случају православна црква прославља 
14. новембар као дан свог великог светитеља. 

11108 Мајендорф, Византијско бошсловље, 130. О Нилу Кавасили в. PLP 5 (1981) № 
10102. Такође в. Beck, Kirche, 727-728; Papadopoulos, Philothomistai, 121-128. 
Мајендорф, Византијско бо1ословл>е, 130. О Јосифу Вријенију в. Beck, Kirche, 
751-752; Papadopoulos, Philothomistai, 139-143; PLP 2 (1977) № 3257; Hunger, 
Literatur, 1, 209 sq. П 255, 274. 

1010 Papadopoulos, Philothomistai, 73 sq. 

другој скугогаи, такозваним антитомистима, припадали, осим Варлаама из 
Калабрије, Нил Кавасилас, Матија Анђео Панарет, Макарије, митрополит 
Анкаре, Филотеј Кокин, Јосиф Вријеније и Калист Ангеликудис. 1011 

Занимљиво је напоменути и да су неретко византијски интелекту- 
алци пролазили кроз различите фазе или доживљавали разнолике ево- 
луције. У том смислу су веома илустративни примери судбина Димитрија 
Кидона и Николе Кавасиласа. У младости ревносни следбеници право- 
славља, врло нерасположени према латинском Западу, за владе Јована VI 
Кантакузина су заједно стекли лепу политичку каријеру, а потом су се 
умногоме разишли. Док се Димитрије Кидон окренуо Западу и искрено 
био опчињен латинском цивилизацијом, дотле се Никола Кавасилас, се- 
стрић митрополита Солуна Нила Кавасиласа, ватрено и здушно ставио 
у службу традиционалног и патристичког светотајинског богословља. 1012 
О томе речито сведоче његова главна богословска дела О животу у 
Христу и Тумачења свете литуршје.' 013 Као што се може видети, збивања 
која су се тицала духовног живота Царства била су, почев од друге по- 
ловине XTV столећа, особито занимљива и умногоме различита од до- 
гађаја из ранијих епоха. 


1011 О Калисту Ангеликудису, монаху из Мелника и огорченом противнику уније 
в. S. Papadopoulos, Kallistou Aggelikoude kata Thoma Akinatou, Athina 1970; PLP 
1 (1976) № 145. 

1012 Мајендорф, Византијско бошсловље, 131. O Николи Кавасили Хамаету в. S. 
Salaville, Le christocentrisme de Nicolas Cabasilas, EO 35 (1936), 129-167, 421-427; 
Loenertz, Chronologie, 205 sq. (= Byzantina et Franco-Graeca, I, 303 eq.); M. Lot- 
Borodine, Un maitre de la spiritualitć byzantine au XIVe siecle: Nicolas Cabasilas, Paris 
1958, 11 sq.; Beck, Kirche, 780-783; P. Miquel, Vexperience sacramentelle selon Nicolas 
Cabasilas, Irenikon 38 (1965) 176-182; A. Angelopoulos, Nikolasos Kabasilas Hamaetos. 
He zoe kai to ergon autou, Analekta Blatadon 5, Thessaloniki 1970; M. Поллковскав, 
O памфпете Николал Кавасили, АДСВ 7 (1971) 149-158; М. Поллковскал, Знко- 
мип Николал Каеасили как историческип источник, АДСВ 9 (1973) 77-88; Р. 
Nellas, Не peri dikaioseos didaskalia Nikolaou tou Kabasila. Symbole eis ten Orthodoxon 
soterologian, Peiraieus 1975; Idem, Hai theologikai pegai Nikolaou tou Kabasila. Anaforai 
kai exarteseis, Kleronomia 7 (1975) 327-344; C. Tsirpanlis, The liturgical theology of 
Nicolas Cabasilas, Theologia 46 (1975) 183-197, 429-445, 543-555; C. Tsirpanlis, The 
mystical theology ofNicolas Cabasilas, Theologia 46 (1975) 836-850, 47 (1976) 85-104; 
M. Полвковскал, Взглндм Николал Кавасили на ростовхцичество, АДСВ 13 (1976) 
83-96; М. Поллковскал, Зтические проблеми „Слова npomue ростовтиков” Ни- 
колал Кавасилн, АДСВ 14 (1977) 77-84; G. Dennis, Nicholas Cabasilas Chamaetos 
and His Discourse on Abuses Committed by Authorities Against Sacred Things, Byzantine 
Studies 5 (1978) 80-87 (= VR, Byzantium and the Franks 1350-1420, London 1982) 
C. Tsirpanlis, The Career and Writings ofNicolas Cabasilas, Byz. 49 (1979) 414-427. 

1013 A. Ангелопулос, Учен>е Николе Кавасиле о животу у Христу, Београд 1967, 7 сл. 
(ова књига се појавила у преводима на неколико језика). Такође в. В. Bobrinskoy, 
Onction chrismale etvieen Christ chez Nicolas Cabasilas, Irenikon 32 (1959) 6-22. 

Оиадање ценшрапне власши 

Изненадна смрт Стефана Душана представљала је, већ је речено, 
догађај са далекосежним последицама за збивања на Балканском по- 
луострву, иако одмах по његовом упокојењу није дошло до распада 
огромне али и хетерогене српске државе. Остаје, међутим, неспорно 
да су ојачале центрифугалне силе, поготово у новоосвојеним обла- 
стима. То се пре свега односило на Тесалију, подручје које је прво 
измакло испод скиптра новог српског цара Стефана Уроша (1355- 
1371), сина и наследника Стефана Душана. У овом случају се нестанак 
моћног господара Срба, који је годинама веома опасно угрожавао 
византијске интересе, несрећно подударио са смрћу кесара Прељуба, 
српског намесника у Тесалији. По свој прилици, овај је великаш пре- 
минуо последњих дана децембра 1355. године или на самом почетку 
1356. године. 1014 

Околност да је Тесалија, област којој су географски положај и кон- 
фигурација терена давали знатне предности у односу на друга подручја, 
посебно, на пример, Епир, остала „обезглављена”, сместа је привукла 
пажњу неких околних господара и постала поприште бурних догађаја. 
Најспретнији и најхитрији био је деспот Нићифор II Анђео, зет тада већ 
бившег цара Јована Кантакузина, који је као законити потомак некада 
владајућег епирског дома полагао право и на ове земље. 1015 Без много 
оклевања, из Еноса, где се у то време налазио, он је морским путем кре- 


114 Непознате су околности под којима је умро кесар Прељуб, као и то да ли је 
умро природном или насилном смрћу. Од извора који о томе казују издвајају 
се Јањинска хроника и Житије светоГ Атанасија Метеорита, као и Јован 
Кантакузин. Cant. П1 315 само каже да је Прељуб умро, а на сличан начин то 
сазнајемо и из Јањинске хронике. В. Vranousis, Chronikon, 75. Међутим, у поме- 
нутом Житију светог Атанасија Метеорита [В. N. Veis, Symbole eis ten 
historian ton monon ton Meteoron, Byzantis 1 (1909) 258] остало je записано да je 
погинуо у сукобу са Албанцима. Чини се да треба поклонити поверење овоме 
податку из познатог хагиографског дела. Cf. Vogiatzidis, Chronikon, I, 169; Nicol, 
Despotate, II, 134. Премда ce Прељубова смрт не може сасвим поуздано дато- 
вати, утисак је да је прихватљива хронологија за коју се залаже Soulis, Serbs, 
110, према којој се то десило последњих дана децембра 1355. или првих дана 
јануара 1356. године. Такође в. Внз. извори, 561 н. 628a (Б. Ферјанчић). 

115 Нићифор II Анђео, син Ане Палеолог и Јована Орсинија, после неуспелог по- 
кушаја да поврати очинске земље у Епиру (1339/40), одведен је у Цариград, где 
га је таст Јован VI Кантакузин 1347. године почаствовао достојанством деспо- 
та. За његове владавине Нићифор II Анђео је, углавном после 1350. године, 
управљао неким градовима на Хелеспонту док га је смрт Стефана Душана и 
кесара Прељуба затекла на положају намесника Еноса. О њему в. Ферјанчић, 
Деспоти, 76-77; Polemis, Doukai, № 57 99-100; PLP 1 (1976) № 222. 

нуо ка Тесалији и за кратко време, у пролеће 1356. године, лако посео 
целу област. У међувремену, Лимпидарије, један од деспотових људи, 
устао је против свог господара. Он се са бродовљем вратио у Енос, трач- 
ки град смештен нелалеко од ушћа Марице, и тамо преузео власт, а де- 
спотова супруга Марија побегла у Цариград где ју је љубазно примио 
Јован V Палеолог. 101 * Марија је, подсетимо се, била василевсова свастика, 
сестра његове супруге Јелене. 1017 

Неочекивана акција коју је предузео Лимпидарије присилила је 
Нићифора II Анђела да похита из Тесалије и угуши покрет свог човека 
( oiketes ) који се дрзнуо да посегне за самосталном влашћу. 1018 Ова епи- 
зода, која би се због ефемерности могла сврстати у безначајне, изванред- 
но је сликовита као пример лабаве царске власти у самој Тракији. Шта- 
више, податак да је у Енос чак из Тесалије морао да хита Нићифор II 
Анђео - истина је, додуше, да је Јован V Палеолог у првим годинама по 
преузимању Царства имао пуне руке посла око учвршћивања сопствених 
позиција - сведочи о крајњем одсуству ауторитета било какве централ- 
не власти у преосталим деловима Византије. 

После лаког освајања Тесалије, Нићифор II Анђео је успешно наста- 
вио започету акцију и посео још неке области у суседном Епиру, а веро- 
ватно је држао и Кефаленију. 1019 Међутим, његова власт је трајала при- 
лично кратко, од 1356. до 1359, у ствари, нешто више од три године. 
Негде почетком лета, у сваком случају између фебруара и августа 1359. 
године, Нићифор II Анђео је погинуо у бици код Ахелоја, где су Албанци 
тешко поразили његове одреде. 1020 Околност да је Тесалија поново оста- 
ла без господара привукла је Симеона Палеолога, полубрата покојног 
Стефана Душана, намесника у Епиру који се прогласио за цара и неу- 
спешно покушао да угрози Стефана Уроша. 1021 Пошто је био разбијен код 
Скадра, у лето 1358. године, његови мегаломански планови доживели су 
крах, па му је погибија Нићифора II Анђела неочекивано пружила нову 
прилику. Овога пута имао је знатно више успеха и већ 1359. године за- 


1010 Cant. III, 315-316. Колико нам је познато ово је једини помен Лимпидарија у 
изворима. В. PLP 6 (1983) № 14941. 

1017 О њој в. Nicol, Kantakouzenos, № 27. 

1018 Овај покушај Лимпидарија региструје неколико истраживача. В. Nicol, 
Kantakouzenos, 131-132; Asdracha, Rhodopes, 124; Виз. извори, 562 н. 630 (Б. 
Ферјанчић). Посебно о трачкој тврђави Еносу в. Asdracha, Rhodopes, 120-124. 

1019 Cant. III, 317; Thiriet, Regestes, I, № 317; Vranousis, Chronikon, 75. Уп. Михаљчић, 
Kpaj српско! царства, 14; Nicol, Despotate, II, 137. 

1020 O овој бици посебно je расправљао P. Михаљчић, Битка код Ахелоја, ЗФФ 11-1 
(1970) 271-276. 

1021 Историја српскоЈ народа, II, 569-570 (Р. Михаљчић). 

господарио Тесалијом, а убрзо своју власт проширио и на Епир, ство- 
ривши тако ново српско-грчко царство. 1022 

Упадљиво је, међутим, да је у оба поменута случаја када је Тесалија, 
некада веома важна ромејска провинција, остала без господара, дакле 1356. 
и 1359. године, потпуно изостала било каква значајнија реакција Царигра- 
да, а камоли некакав озбиљнији покушај да се обнови василевсова власт 
на овом подручју. Царство се, изгледа, помирило са чињеницом да је зау- 
век изгубило неке своје раније земље, као што су, примерице, били Епир 
и Тесалија. У тој светлости посматрана, трогодишња владавина Нићифора II 
Анђела над добрим делом наведених области, упркос свргавању српске 
власти, није за цариградску владу значила практично ништа. Другим ре- 
чима, била је то рестаурација грчке, али ни у ком случају и централне 
византијске власти над некадашњим провинцијама Царства. Стога ни 
поновно успостављање српске власти, успешном акцијом Симеона Пале- 
олога, године 1359, готово да није могло озбиљније да дотакне Јована V 
Палеолога, јер су Тесалија и Епир на самом крају шесте деценије XIV сто- 
лећа по много чему од Цариграда били заправо бескрајно удаљени. Васи- 
левс је, једноставно, тада имао толико брига и нерешивих питања да су 
поменута подручја сасвим излазила из његовог видокруга. Из тих разлога 
је за цариградску владу било скоро сасвим небитно и то што се Симеон 
Палеолог убрзо усредсредио на Тесалију док је Епир и Акарнанију, изузев 
града Јањине, препустио албанским феудалцима ТЈину Буји и Петру Љо- 
шу. 1023 Тако историје ових крајева у годинама које следе, по себи врло за- 
нимљиве, више готово немају било каквих додирних тачака са престони- 
цом Ромеја на Босфору. Ипак, као што ћемо сликовито видети у једном 
од следећих поглавља, у Епиру и Тесалији, упркос изнесеном стању ствари, 
није сасвим згасло поштовање ауторитета византијског цара 

Браћа Алексије и Јован Палеолози 

Још један пример из ових година јасно показује да су снага и утицај 
централне византијске власти, на самом почетку владавине Јована V 
Палеолога, већ са напуштањем Цариграда и његове најближе околине у 
Тракији, нагло опадали. Подухват браће Алексија и Јована Палеолога, 


1022 Vranousis, Chronikon , 77. Уп. Ферјанчић, Тесалија, 242-243; Nicol, Despotate, П, 
139-140; Р. Радић, Преплитање визанШијских и српских утицаја у држави Си- 
меона Уроша (Синише) Палеолош, „Душанов законик - 650 година од његовог 
доношења”, Бања Лука 2000, 71-83. 

1023 Ферјанчић, Тесалија, 243; Nicol, Despotate, П, 142. 



Почетне године (1354-1366) 


315 


двојице византијских великаша који су некада првенствено били позна- 
ти као ктитори манастира Пантократора на Светој Гори, на особен начин 
казује о приликама у Византији на измаку шестог десетлећа XIV века. 
Користећи се помало несигурним приликама после смрти Стефана Ду- 
шана, стан>ем које је поготово у граничним областима, по природи ства- 
ри, морало да садржи извесне знаке несређености, они су отпочели ус- 
пешну противофанзиву према српским земљама, тачније речено према 
оним подручјима у којима је власт била релативно скоријег датума. Тако 
им је 1356. или почетком 1357. године пошло за руком да од Срба пре- 
отму градове Хрисопољ и Анакторопољ, као и острво Тасос. 1024 

Ваља нагласити да су двојица истакнутих византијских магната, си- 
нови великог доместика Димитрија Палеолога, пре успешног противуда- 
ра према српским пограничним областима, имали титуле великог прими- 
кирија (старији Алексије) и протосеваста (млађи 1ован). |0М Овом акцијом, 
која се у одсуству сличног подухвата цариградске владе мора сматрати 
достојном хвале, они су ударили темеље својој апанажи. Већ у марту 1357. 
године, наиме, Јован V Палеолог је хрисовуљом даровао браћи Алексију 
и Јовану острво Тасос и градове Хрисопољ и Анакторопољ. 1026 Њих двоји- 
ца су, штавише, пре фебруара 1357. године, добили и више титуле: старији 
Алексије је постао велики стратопедарх, а млађи Јован велики примики- 
рије, што показује да је Цариград имао поштовања за њихову успешну 
војну против Срба. 1027 Нешто касније, међутим, у сваком случају пре лета 


1024 Политичке каријере Алексија и Јована Палеолога, двојице византијских вели- 
каша о којима нема помена у наративним изворима, дуго су били непознани- 
ца у историографији. Lemerle, Philippes, 206 sq. први је на одговарајући начин 
указао на значај двојице браће у бурним збивањима треће четвртине XIV 
столећа. Острогорски, Серска обпаст, 28 сл„ 147 сл. (= СД, IV, 467 сл„ 615 сл.) 
разрешио је многе недоумице око политичке каријере Алексија и Јована Пале- 
олога, почев од оних најосновнијих као што је њихово презиме. Такође в. 
Максимовић, Апанаже, 140-141; PLP 1 (1976) № 609 (Алексије Палеолог); PLP 
9 (1989) № 21484 (Јован Палеолог); Tinnefeld, Demetrios Kydones, 1-2, 426-430 
(биографска белешка о њиховом оцу Димитрију Палеологу). 

1025 Титуле великог примикирија и протосеваста налазиле су се на релативно ви- 
соком једанаестом, односно четрнаестом месту листе световних достојанстве- 
ника ВизантиЈског царства XTV века. В. Pseudo-Kodinos, 137, 300. Посебно о 
титули великог примикирија v. R. Guilland, Le grand primicier, REB 14 (1956) 
144-157 (=Recherches, I, 312-332). Такође в. Verpeaux, Hierarchie, 425. 

io» р еч j e 0 докуиеиту из 9. ма рта 1357. године, који је сачуван једино у италијан- 
ском преводу: В. Thomas, Diplomatarium, П, 166-167. 

1027 Простагма Јована V Палеолога, из фебруара 1358. године, наводи их са новим, 
вишим титулама. В. Actes de Zographou, ed. W. Regel, E. Kurtz et B. Korablev, Виз. 

врем. 13 (1906) Приложение, № 40 94-95. Такође в. Н. Matanov, Le Mont Athos 

et les rapports politiques dans les Balkans durant la deuxieme moitie du XIVe siicle, 

1358. године, они су направили још један подвиг - освојили су Христопољ, 
значајну утврду на обали Егејског мора.' 028 Тако су на неки начин не само 
заокружили него и учврстили своје поседе, које су потом држали дуги 
низ година. Околност да за браћу Алексија и Јована Палеолога знамо 
једино на основу дипломатичких извора - у подацима наративних ис- 
точника, чија се осека управо подудара са раздобљем њихових поли- 
тичких каријера, они се уопште не помињу - умногоме оставља у тами 
важна обавештења о деловању ове двојице великодостојника. Очиглед- 
но је да они нису продрли дубље у унутрашњост српских земаља, тако 
да су њихови поседи остали ограничени на релативно узак приобалски 
појас егејског приморја који се простирао све до ушћа Струме и на 
острво Тасос, 1029 али није искључено да су покушали да продуже запо- 
чету офанзиву. Можда су у томе покушају претрпели пораз, можда су 
од даљег напредовања одустали после некаквог споразума са Србима 
или на захтев самог цара Јована V Палеолога, све су то претпоставке 
које се не могу ни доказати ни оповргнути. 1030 

Не улазећи даље у претресање политичких каријера браће Алексија 
и Јована Палеолога - на то нас посредно присиљава и крајња оскудност 


Čtudes balkaniques 17-2 (1981) 79 sq.; А. Laiou, In the Medieval Balkans: Economic 
Pressures and Ćonflicts in the Fourteenth Century , Byzantina kal Metabyzantina 4 
(Malibu 1985) (=Byzantine Studies in Honor of Milton V. Anastos) 152. 

128 Острогорски, Серска обпаст , 31 (=СД, IV, 471). 

129 Већ у јуну 1357. године браћа Алексије и Јован Палеолог потврђују неке посе- 

и фрагментарност сачуваних изворних обавештења - налазимо за сход- 
но да подсетимо да је њихово поседовање поменуте области у егејском 
приморју у потпуности било налик на апанажу Манојла Кантакузина у 
Мореји, на пример, и да је представљало још једно жалосно сведочанство 
о феудалној раздробљености и слабој повезаности различитих делова 
ионако смањеног Царства. У сенци изнесених чињеница, улога василев- 
са у ромејској држави чини се још више безначајном и сасвим ограни- 
ченом. У овом случају, као и на примеру Тесалије, упадљива је била 
изразита пасивност цариградске владе, која се сводила на посматрача који 
је са занимањем пратио акцију двојице великаша. Истина, заузетост Јо- 
вана V Палеолога око сређивања наслеђа византијског престола - било 
је то време када се Матија Кантакузин још увек опирао не одустајући од 
највиших царских амбиција - умногоме оправдава то што се василевс 
држао по страни. Остајемо, међутим, у уверењу да 6и цариградска влада 
у то време тешко могла да организује тако успешан поход попут браће 
Алексија и Јована Палеолога. Уз то, касне педесете године XTV столећа 
само су биле нека врста увода у нову лавину османлијских освајања у 
Тракији. Зато не треба да чуде ни царева позорност највишег могућег 
степена у односу на оно што се спремало са азијске стране Босфора и у 
вези с тим окренутост према хришћанском Западу као једином исхо- 
дишту евентуалног спаса од турске опасности. У поређењу са овим го- 
рућим питањима која су решавала сам опстанак Византије, балканске 
међусобице, поготово после смрти Стефана Душана, имале су другоразре- 
дан карактер. Јер, више није било места било каквој сумњи или недоу- 
мици, одреди исламских ратника, надахнути идејом о светом рату против 
неверника, јездили су пространствима Тракије и залетали се готово до 
самих зидина „царице градова”. 


Ошмица шурскоГ иринца 

Промена на византијском престолу и одлазак Јована Кантакузина са 
политичке сцене, у децембру 1354. године, били су од значаја за односе 
између Ромеја и Османлија. Нека врста обавезе коју је Орхан као зет 
дотадашњег василевса осећао, без обзира на то што је тај облик „рођач- 
ке” солидарности био прилично лабав и варљив, са доласком Јована V 
Палеолога на цариградски трон једноставно је престала да постоји. Ако 
се уз то узме у обзир и околност да је уместо остарелог емира Орхана 
конце спољне политике све више почео да узима његов најстарији син 
Сулејман, који је освајањима у Малој Азији претпостављао она у Европи, 

намах бива јасно да са те стране Византија није могла да очекује нингга 
добро. Већ у првим годинама владавине Јована V збио се један неприја- 
тан случај који је у знатној мери оптеретио односе између двеју држава 
и василевсу донео много главобоље. 

Један грчки пират из Фокеје је у лето 1356. године заробио Халила, 
најмлађег Орхановог сина - тада дечака у узрасту од само десетак година 1031 
- који је наводно испловио да би пецао рибу. 1032 Био је то почетак озбиљног 
међународног инцидента у који је Царство, без обзира на истинску неду- 
жност, увучено мимо своје вол>е. Обрадован несвакидашњим уловом, гусар 
из Фокеје, свестан колико је вредан могао да буде мали османлијски принц, 
одвео је свог угледног заробљеника у луку у којој је живео. Убрзо је и сам 
емир Орхан, као родитељ веома озлојеђен због дрског чина ромејског гуса- 
ра затражио од Јована V Палеолога да посредује како би се немио случај 
разрешио. Василевс, који у то време још није био рашчистио питање наслеђа 
престола са Матијом Кантакузином, морао је бити врло узнемирен, јер се 
потпуно неочекивано појавила нимало безазлена несугласица у односима 
са Османлијама. Он је у више наврата безуспешно посредовао код Лава 
Калотета, византијског управника у Фокеји, да издејствује враћање малог 
Халила на турски двор. Ово је још један у низу доказа колико је централна 
власт у Царству онога времена била неделотворна и, заправо, немоћна 

Лав Калотет, дугогодишњи одани човек Јована Кантакузина, што се 
У овим збивањима показало као нимало безначајна чињеница, желео је 
Да искористи шкрипац у који је василевс упао, јер је добро процењивао 
незавидан положај цариградске владе пред све нестрпљивијим Осман- 
лијама, па је посегао за уценом и од Јована V Палеолога тражио за себе 
велику новчану своту за изручивање турског принца. Немајући бољег 
избора, василевс је са малом флотом, почетком пролећа 1357. године, 
започео опсаду Фокеје. 1033 Будући да је напад с мора био недовољан да 


1031 Alderson, Structure, 165 сматра да је Халил рођен око 1347. године. 

1031 Од византијских извора о овој епизоди, узимајући у обзир наравно и њене 
крупне последице, казују Јован Кантакузин и, нарочито подробно, Нићифор 
Григора. В. Cant. III, 320-322; Greg. III, 504-509. Драгоцене податке сазнајемо 
и из дела фирентинског хроничара Матеа Виланија. В. Villani, VI, 62 sq. Упркос 
извесним потешкоћама око датовања заробљавања принца Халила, чини се да 
је најисправније оно које предлаже Веуег, Chronologie, 152 n. 197. Он сматра, а 
такву хронологију углавном усвајају истраживачи који су се бавили овим до- 
гађајима, да су пирати у лето 1356. године заробили малог Орхановог сина. 
Најподробније је о овој занимљивој епизоди из византијско-османлијских 
односа писао Tinnefeld, Ioannes V, 259-271. 

1033 Greg. Ш, 561. Cf. Nicol, Last Centuries, 272; Веуег, Chronologie, 152; Tinnefeld, 
Ioannes V, 265; Жуков, дмиратн, 48. 

би се постигао основни цил. експедиције, Јован V Палеолог је склопио 
савез са Фахрудином Илијасом (1346-1364), сином Сарухана и владарем 
истоименог емирата, који је потом напао град с копна. 1034 Препредени 
емир је пристао да помогне византијском цару желећи да искористи по- 
вољан тренутак и да га зароби, како би за њега добио голем откуп. До- 
годило му се, међутим, да је упао у властиту клопку, пошто је Јован V 
Палеолог, дознавши за скривену намеру свог савезника, позвао Фахру- 
дина Илијаса на једно острвце недалеко од Фокеје, тобоже ради прего- 
вора, и заробио га. Ослободио га је тек када је примио откуп, али је 
његову децу задржао на свом броду као таоце. 1035 

Овај догађај представља особено сведочанство да Јован V Палеолог, 
за чије име је било везано много више неуспеха него успеха, ипак није 
био, као што се обично сматра, сасвим неспособан владар. Спор око 
принца Халила напослетку је разрешен тако што су испуњени захтеви 
Лава Калотета, јер је управник Фокеје одолео опсади. Он је добио бога- 
ту откупнину - према Нићифору Григори и Јовану Кантакузину сто 
хиљада, а према подацима које доноси Матео Вилани шездесет хиљада 
перпера 1036 - и био удостојен титулом паниперсеваста. 1037 Занимљиво је 
да су новац за откуп османлијског принца, осим Јована V Палеолога, 
дали житељи Цариграда, али и сам емир Орхан, што је податак који 
недвосмислено казује о инсолвенцији византијског цара. 1038 

Тада је, у пролеће 1358. године, дошло и до склапања мировног 
споразума између Царства и османске државе, што је за ромејску стра- 
ну, барем формално, представљало извесно oлaкшaњe." ,3, Било је пред- 


1034 Greg. Ш, 561-562. Cf. Tinnefeld, Ioannes V, 266. Чини се да Жуков, Змирати, 
48, 150 н. 76 ипак греши када сматра да је василевс закључио споразум са 
Исхаком Челебијем, који је претходно сменио на престолу Фахрудина Илијаса. 

1035 Greg. III, 562-563; Dolger, Regesten, V, № 3062. Cf. Tinnefeld, Ioannes V, 266-267; 
Zachariadou, Trade and Crusade, 65; Жуков, Змиратм, 48. 

1036 Cant. Ш, 322; Greg. Ш, 505; Villani, VI, 68. Cf. Tinnefeld, Ioannes V, 269. 

1037 Cant. П1, 322. Титула паниперсеваста налазила се, после 1328. године, на висо- 
ком петом месту листе световних достојанственика Византијског царства. В. 
Verpeaux, Hiirarchie, 425. О Лаву Калотету, о коме је у досадашњем тексту већ 
било речи, посебно в. PLP 5 (1981) № 10617 и Tinnefeld, Demetrios Kvdones, 1-1 
128-131. 

1031 Greg. Ш, 504. Cf. Nerantzi-Varmazi, ВугапЧо kai Dyse, 44. 

1035 Greg. III, 504. Занимљиво да Ddlger, Regesten, V, № 3055 овај споразум погрешно 
датује у 1356. годину. Исправно датовање, дакле пролеће 1358, предлагао је и 
Loenertz, Demetnus Cydones, I, 58 али ниједан од истраживача који су се бави- 
ли овим питањима, барем колико је нама познато, није узео у обзир наведени 
рад. Веуег, Chronologie, 153, који се до сада највише бавио проучавањем хро- 
нологије историјског дела Нићифора Григоре, такође је установио да је мир 

виђено да се оствари брак Халила, који се после ослобађања обрео на ца- 
риградском двору, и Ирине Палеолог, деветогодишње ћерке Јована V. 1040 
Због детињег узраста Орхановог сина и византијске принцезе они су 
били само заручени док је венчање одложено за касније. Планирани 
брак, међутим, никада није остварен, јер је Халил веома рано, већ не- 
где око 1360. године, 1041 преминуо. Премда је некако успео да изглади 
неспоразум са Османлијама, који му је донео низ неочекиваних не- 
пријатности, Јован V Палеолог се није заваравао да је миром из 1358. 
године предупредио турске нападе на своју државу. Напротив, његов 
је поглед свих ових година остао уперен према Западу, одакле је оче- 
кивао једину могућност спасења. 

Расправа о примату папе 

Непрестана турска опасност није дозвољавала да утихну контакти 
између цариградске владе и папске столице, али, није наодмет нагласити, 
и даље те везе нису доносиле никакве опипљиве резултате. После писма 
Јована V Палеолога, од 15. децембра 1355, и одговора Иноћентија VI, 
који је носио датум 21. јул 1356, а у Византију га је донео Петар Тома 
тек у мају 1357. године, о чему је већ било речи, у Цариграду је дошло 
до једног врло занимљивог догађаја. Наиме, у октобру 1357. године, у 
ромејској престоници се водила расправа о примату папе, вечитом пи- 
тању око кога се хришћански Исток и хришћански Запад, било је то више 
него очито, никада нису могли сложити. Живој богословској дискусији, 
која Је, додуше, врвела од теолошких аргумената, али о којој није било 
много историјских података, присуствовали су сам Јован V Палеолог, 
папски нунције Петар Тома, који је умногоме задивио појединце међу 
Ромејима, затим Никола Сигерис, Византинац вичан у латинском, нема- 
ли број архоната, монаси и, наравно, неизбежна скупина житеља Цари- 
града, чија је радозналост за верске диспуте била надалеко позната. 1042 


између Османлија и Византинаца склопљен 1358. године. О самом споразуму 
писали су многобројни аутори од којих наводимо само неке: Jorga, Latins et 
Grecs, 219; Gibbons, Ottoman Empire, 107-108; Иналџик, Османско царство, 
15-16; Tinnefeld, loannes V, 268-270; Zachariadou, Trade and Crusade, 65. 

1M0 Luttrell, Daughters, 103. Такође в. Nicol, Kantakouzenos, 134-135 n. 4, који сажето 
доноси читаву епизоду. 

1041 Alderson, Structure, 165 саопштава да је Халил умро око 1360. године, што је 
потом утлавном прихваћено у литератури. 

1042 Ј. Darrouzes, Conference sur la primaute du pape a Constantinople en 1357, REB 19 
(1961) /=Melanges Raymond Janin/ 76-109. 

Нешто касније, 7. новембра 1357. године, василевс је упутио писмо 
Иноћентију VI у коме га додуше и даље уверава у своју оданост и ваља- 
ност раније датих обећан>а. |мз Међутим, приметни су нешто умеренији 
тон и помало спласла занесеност који су били особена обележја хри- 
совуље из децембра 1355. године. Јован V Палеолог и даље изражава 
спремност да сина Манојла пошаље у Авињон, без обзира на убеђивања 
папског легата да се тако нешто од њега заправо и не тражи, а чак нуди 
и могућност да се лично појави пред Иноћентијем VI. Што се тиче 
цариградског патријарха, чији су се ставови, било је то познато и цару, 
али ништа мање ни самом папи, умногоме разликовали од василевсо- 
вих, ромејски владар иде дотле да се не либи ни тога да непослушног 
црквеног поглавара замени другим који 6и више поштовао римокато- 
личку веру. Међутим, када је у питању византијски народ, чини се да 
је управо ту најприметније царево отрежњење, Јован V Палеолог не 
крије да тренутно није у стању да издејствује да његови поданици при- 
грле латинску вероисповест - раније је, подсетимо се, то врло олако 
обећао Иноћентију VI - будући да нису сви лојални ни њему самоме. 
Познато је, такође, да је у ово време Матија Кантакузин, кога цар та- 
кође помиње у писму, премда заробљен, још увек одбијао да се повинује 
своме зету и да се одрекне царске титуле коју је носио, о чему је већ 
било речи. У Царству су и даље постојали неки који се до тада нису 
били помирили са чињеницом да се Јован V Палеолог потпуно усто- 
личио на престолу својих предака, а они су, наставља василевс, вреба- 
ли прилику да му оспоре господство. Стога он поново тражи помоћ од 
папе како би био у стању да испуни сва дата обећања. 1044 Управо у ово 
време збио се догађај чије су последице биле далекосежне и такорећи 
несагледиве, јер је Јован V Палеолог урадио нешто што ниједан од ви- 
зантијских царева до тада не би никад ни помислио да учини, нешто 
што се на хришћанском Истоку, поготово у редовима оданих следбе- 
ника православља, морало сматрати велеиздајом и најгорим светогрђем. 
У последњим месецима 1357. године, наиме, ромејски василевс примио 
је римокатоличку веру. 


1MS Acta Innocentii VI, № 109,200-202. Писмо је објавио и Smet, Life ofPeter Thomas, 
76-79. O писму су расправљали прилично подробно Катанскии, Историа по- 
тчток, 221-222; Halecki, Un Empereur, 61 n. 2; Boehlke, Pierre de Thomas, 147- 
148; Nicol, Council, 88; Crusades, III, 71 (D. Geanakoplos); Setton, Рарасу and 
Levant, 228; Gill, Byzantium and Рарасу, 211; Nerantzi-Varmazi, Byzantio kai Dyse, 

1044 Acta Innocentii VI, № 109 202. Уп. Катанскии, Исторш i потлток 


к, 222. 

У крипу римокашоличке вере 

Филип Мезијер, Француз који се годинама бавио на Леванту и био 
један од највећих поборника крсташке идеје у Западној Европи, у живото- 
пису папског легата Петра Томе записао је да је током боравка нунција 
Иноћентија VI у Цариграду византијски цар из руку емисара Свете столи- 
це примио свето причешће по латинском обреду. Све се то наводно одиграло 
у присуству мноштва епископа, а василевс је изразио своју оданост папи и 
римокатоличкој вероисповести, изјаснивши се да у потпуности прихвата 
учен>е римске цркве. У биографији Петра Томе, која нам је за овај догађај 
извор од прворазредног значаја, Филип Мезијер је забележио следеће: „Sed 
imperatore civitatem Constantinopolim adveniente, et Domino Fratre Petro 
continue sibi praedicante et docente, ipse imperator factus est verus Catholicus et 
obediens ecclesiae Romanae, articulos fidei sigillatim confitendo, et sanctam 
ecclesiam Romanam esso matrem suam asserendo; et hoc in manibus ipsius 
Domini Fratris tactis manibus ad sancta Dei evangelia iuravit, omnia etiam 
promittens observare et facere observari pro posse quae ad sanctam ecclesiam 
Romanam partinent, necnon patriarcham Graecum perfidum et unitatis ecclesiae 
inimicum promisit deponi et unum alium Catholicum eligi debere. Et ne ea quae 
imperator confitebatur et observari promittebat irrita haberentur, admonitionibus 
piis et divinis ipsius Domini Fratris Petri mediantibus, imperator tamquam fidelis 
Catholicus et devotus de manibus ipsius Domini Fratris Petri apostolici nuntii 
corpus dominicum devotissime recepit.. ,” 1M5 

Уколико овако изнети подаци могу да изазову одређену сумњу да ли 
је већ тада Јован V Палеолог пришао римокатоличкој вери, а било је оп- 
резних научника који су читав наведени сплет околности схватили још 
увек само као цареву добру вољу, али не и као званично примање веро- 
исповести латинске цркве, 1046 један други податак, потпуно изричит на 
начин који не допушта никакав траг подозрења, недвосмислено је сведо- 
чанство да је василевс негде пред крај 1357. године, у ствари, напустио 
веру својих предака и запутио се недостојном и незамисливом стазом 
ренегата, пригрливпш окриље Запада. Наиме, у једном папском писму, 


IMS Life of Peter Thomas, 75. 

Halecki, Un Empereur, 62 je на овај начин схватио податке из житија Петра Томе 
и остао у уверењу да је Јован V Палеолог тек у Риму 1369. године примио 
римокатоличку веру. Овакав закључак је потом широко прихваћен у литера- 
тури, будући да се њсгова књига већ деценијама с пуним правом сматра капи- 
талном и најмеродавнијом када се ради о везама Византије, посебно Јована V 
Палеолога, и папства од 1355. до 1375. године. О томе ће бити више речи у 
следећем, IV поглављу. 





Почетне године (1354-1366) 


323 


дакле у службеном документу Свете столице, у коме није могло бити било 
какве непрецизности или пак произвољности, акту који носи датум 11. 
мај 1359. године, ИноћентиЈе VI за Јована V Палеолога каже „наш у Христу 
најдражи син (carissimus in Christo filius noster ). 1047 У терминологији папске 
курије, крајње строгој и прецизној, овакав израз недвосмислено означава 
припадника римокатоличке вероисповести. 1048 Уколико се, евентуално, 
посумња у потпуну веродостојност приче Филипа Мезијера о мноштву 
епископа и помпи тога обреда, можда би се, уз дужну обазривост, наравно, 
могло допустити да се све одиграло у камерној атмосфери и, с обзиром 
на деликатност чина, такорећи у четири ока са папским нунцијем. Дакле, 
Јован V Палеолог је већ крајем 1357. године драговољно приступио кон- 
верзији и прихватио учење и веру римске цркве. 1049 

Извесна објашњења за овакав гест, потпуно непримерен за визан- 
тијског цара, намећу се одмах. Околност да је био син западне принцезе 
која никада није могла да искрено прихвати дух ортодоксије, поготово 
онај који је тријумфовао са победом Григорија Паламе, разлог који је 
упркос залажењу на несигуран терен психоанализирања о односу мајке 
и сина - при чему има пуно доказа о прилично снажном утицају Ане 


1047 Овај акт још увек није публикован, а остао је непознат О. Халецком, што ум- 
ногоме и објашњава његов став о томе када је Јован V Палеолог прешао у 
римокатоличку веру. Колико нам је познато, први је о њему писао Ј. Smet, који 
Је, уосталом, користио многобројне необјављене документе, што, наравно, 
закључцима из његове књиге даје посебну тежину. Smet, Life of Peter Thomas, 
208 n. 12 истиче да ce ради o необјављеном писму (Reg. Avin. 141 f. 20r- 20v) 
и без трунке сумње тврди (IbiA 204 n. 14) да је још 1357. године Јован V Па- 
леолог примио римокатоличку веру. Занимљиво је напоменути да је још Viller, 
Question, 58 n. 2 био склон, само на основу података из житија Петра Томе које 
је написао Филип Мезијер, да још у своје време верује да је приликом посете 
и боравка папског нунција у Цариграду дошло до конверзије Јована V Пале- 
олога. Наведени закључци М. Вилера и Ј. Смета углавном су прихваћени међу 
истраживачима који су се посебно бавили питањима односа Јована V Пале- 
олога и Запада. В. Boehlke, Pierre de Thomas, 149-150, 164 n. 31; Gill, ВугапЧит 
and Рарасу, 301 n. 35; Nerantzi-Varmazi, Byzantio kai Dyse, 62. 

1048 Gill, Byzantium and Рарасу, 301 n. 35. 

Извесне недоумице око василевсовог примања римокатоличке вере ипак остају, 
мада нису такве да би могле да доведу у сумњу изнесене закључке. Наследник 
Иноћентија VI на папској столици, Урбан V, као да није признавао Јована V 
Палеолога за припадника римске цркве. Тако, на пример, у једном писму од 
18. априла 1365. године не обраћа му се као члану римске цркве. В. Halecky, 
Un Empereur, № 3 360-361 (писмо је поново публиковао А. Tautu у Acta Urbani 
V, № 75 123-124). Cf. Boehlke, Pierre de Thomas, 164 № 31 . O овом акту, уоста- 
лом, као и о читавом питању припадања Јована V Палеолога римокатоличкој 
вери више ће бити речи у даљем тексту. 

Савојске на Јована V Палеолога - засигурно поседује завидну научну 
ваљаност. Васпитање које је млади василевс понео од најранијих дана 
детињства унеколико је могло да омекша његову фанатичну оданост пра- 
вослављу, тако да је прилазак римокатоличкој вери, за једног Ромеја сам 
по себи болан - поготово ако се радило о византијском цару - тиме 
умногоме био олакшан. Другим речима, Јован V Палеолог у питању ода- 
ности ортодоксији није био тако осетљив као што су, на пример, били 
његов отац и таст, Андроник III Палеолог и Јован VI Кантакузин, који 
на тако нешто не 6и пристали ни под којим условима. 

Османлијска опасност, с друге стране, довела је Византију на руб 
пропасти, а за придобијање подршке Запада, која је по мишљењу самога 
василевса за Царство била буквално једина нада у евентуални спас, није 
било већег избора. Прихватањем римокатоличке вере Јован V Палеолог 
се - то и није далеко од истине - на најбољи начин препоручивао папској 
курији. Друга је ствар што у оновременим несрећним приликама чак ни 
таква жртва са византијске стране није могла да буде довољан залог да 
ће се у односу на Турке нешто знатније променити. Није без значаја ни 
чињеница да се преобраћање Јована V у потпуности подударало са го- 
динама када је, после абдикације, утицај Јована Кантакузина (сада мо- 
наха Јоасафа) био на најнижој могућој тачки. Такав поступак, разуме се, 
таст владајућег цара никада не би одобрио. 

Такође се не може мимоићи ни занимљива чињеница: исте године, 
1357, римокатоличку веру су прихватили и угледни византијски аристо- 
крати Димитрије Кидон и Јован Ласкарис Калофер. Што се овог првог 
тиче, његови су разлози углавном били исход отрежњујућег сусрета са 
томизмом, и надахнути су пре свега мотивима једног хуманисте који је 
ромејску духовну средину почињао да осећа као све тешњи простор у 
коме није било места за потпуни размах идеја којима је био одан. Иако 
Јован V Палеолог по својим убеђењима, а још више по интелектуалној 
радозналости или вокацији, ни у ком случају није могао припадати ре- 
довима истинских византијских хуманиста - већ је раније речено да није 
био ни неки особити богослов - ипак се мора признати да су му проза- 
падно оријентисани Ромеји од пера били далеко ближи него, рецимо, 
паламитски настројени подвижници, чија се ревност каткад опасно до- 
диривала са биготеријом. У тој светлости посматран, његов прелазак у 
латинску вероисповест све мање бива скандалозан, али поред свега остаје 
непоправљиво лоша репутација византијског цара који је први у више- 
столетном животу Царства изневерио православље и пригрлио веру 
једног света који је у односу на ромејски стајао на искључујућим темељ- 
ним полазипггима. 

Евентуално призивање прошлости у лику његовог далеког претка 
Михаила VIII Палеолога, чиме би се можда могло прибавити некакво 
оправдање за учињени поступак, ипак отпада, с обзиром на то да он 
лично никада није напустио православље, а црквену унију којој је при- 
бегао из чисто практичних разлога - зато што су у питању били живот- 
ни интереси новообновљене државе - у Лиону 6. јуна 1274. године није 
сам потписао него је истурио свог великог логотета Георгија Акрополи- 
та. 1050 Верско преобраћање Јована V Палеолога, а поготово узалудност 
таквог поступка који се касније показао крајње неделотворним, остаје, 
дакле, једна од највећих мрља његове дуге и нимало славне владавине, а 
пред том чињеницом мора да устукне скоро сваки покушај озбиљније 
рехабилитације овог василевса. 


Турско ширење у Тракији 

У касним педесетим годинама XIV столећа подручје Тракије све је 
више постајало место окупљања шароликих група турских ратника-лу- 
талица, али су главну реч ипак водиле Османлије. Када су већ једном 
крочиле на европско тло, више није било ни начина ни силе да се њи- 
хово даље напредовање некако задржи. Подстакнути снагом добро зна- 
не верске крилатице о којој је казивао још и сам Јован Кантакузин (ина- 
че добар познавалац турског језика и уопште њихове цивилизације), 
према којој Мухамед оним исламским ратницима који падну у рату 
против хришћана додељује бесмртност, 1051 али привучени и различитим 
могућностима које су трачке области обећавале, Турци су све масовније 
хрлили преко Хелеспонта. 

Изнад свих ових акција стајала је сигурна рука Сулејмана, престоло- 
наследника и истинског утемељивача турске власти у Европи, који је, у 
ствари, први међу исламским вођама не само осетио погодан тренутак за 
прелазак и учвршћивање на западним обалама Пропонтиде него и про- 
ценио далекосежни значај „скока” са једног на други континент. Мора се, 
такође, признати да је у запоседању Тракије, као и у њеном настањивању 
од стране малоазијских нападача, било пуно система. Саставни део њихо- 
ве експанзионистичке доктрине био је умногоме заснован на прилично 
толерантном односу према домаћем племству и војничкој класи. 1052 Нарав- 
но, у томе им је много помагала потпуна војна премоћ у односу на пра- 


1050 Острогорски, Историја, 431. 

1051 Cant. III, 298. 

1052 Иналџик, Османско Царстео, 20. 

вославне суседе, која је, на другој страни, међу хришћанским живљем 
доводила до потпуне апатије и осећања немоћи. Ромеји, који су били први 
на удару, готово да су остали без трунке самопоуздања и вере да се таласи 
турског надирања уопште могу зауставити. С тим у вези ваља напомену- 
ти да су Османлије, за разлику од свих осталих на Балкану - ту пре свега 
мислимо на Византију, Србију и Бугарску, које су се, нагрижене феудалним 
растакањем и неповратним опадањем сопствене моћи, већ налазиле на 
путу према своме заласку - располагали војним снагама и централизова- 
ном влашћу (што је била прворазредна одлика нове државе у успону) која 
је била неопходна за спровођење доследне освајачке политике. 1053 

Није наодмет истаћи и податак да византијски сељаци на Гали- 
пољском полуострву, као, својевремено, и они у Малој Азији, нису пру- 
жали знатнији отпор османлијским ратницима. О томе сведочи и писмо 
које је Сулејман упутио своме оцу и у коме га обавештава о току осва- 
јања. Принц и наследник пише Орхану да отпор Грка није особито сна- 
жан и да би било потребно да се постигнута поседања њихових области 
учврсте образовањем муслиманских села, а уз то још додаје да је за уп- 
рављање над поменутим земљама неопходно ангажовати велики број 
људи. 10И Тако су Османлије доводили из Анадолије велике групе турских 
номада, такозваних Јурука, и насељавали их дуж значајних саобраћајни- 
ца и по околним планинским подручјима. 1055 То је био веома добар и 
поуздан начин да се обезбеди даље продирање у унутрашњост Балкан- 
ског полуострва, што је, није тешко претпоставити, био циљ најмоћнијег 
малоазијског емирата. 

Неочекивана смрт Сулејмана, 1054 која се датује између 25. децембра 
1356. и 13. децембра 1357. године, 1057 могла је унеколико да поколеба 
замах турских освајања у Европи. Несрећни принц и несуђени владар 
Османског царства је наводно у лову пао с коња и на месту остао мртав. 
Занимљиво је да он није био сахрањен у Бруси, где је било ново гробље 
Османових наследника. Његов надгробни споменик се уздизао на обали 
Хелеспонта и кроз читаво једно столеће био је једини нишан осман- 


1053 Исто, 17. 

105 * А. Шамсутдинов, К вопросу об образовании Османского кнлжества, Трудн Мос- 
ковского Института востоковеденил 5 (1947) 151. 

1055 Иналџик, Османско Царство, 17. 

1056 Altosmanischen Chroniken 25, 27. 

1057 Због познате непоузданости турских извора, када се ради о хронологији наро- 
чито, датовање Сулејманове погибије дуго је било прилично спорно. Данас је 
углавном прихваћено мишљење које је предложила Beldiceanu-Steinherr, 
Recherches, 117. н. 16 према коме је османлијски престолонаследник изгубио 
живот између 25. децембра 1356. и 13. децембра 1357. године. 

лијског принца на европском тлу, који је подстицао Турке из Мале Азије 
на „ходочашће са сабљом у руци”. 1058 Сулејманова смрт и споразум Ор- 
хана и Јована V Палеолога из пролећа 1358. године смирили су осман- 
лијску офанзиву у Тракији, па је у периоду између 1357. и 1359. дошло 
до извесног застоја у турском освајању Тракије. 

Већ 1359. године, међутим, трупе исламских ратника појавиле су се 
пред самим зидинама Цариграда, како извештава фирентински хроничар 
Матео Вилани. 1055 Непрестане акције Османлија на европском тлу, које 
су уследиле, морале су међу ромејским становништвом изазивати осећања 
неспокоја и ужаса, с једне, и беспомоћности, с друге стране. Ни покушај 
Јована V, који се датује у време око 1355. године, да изгради византијску 
флоту очигледно није имао готово никаквог успеха. 1060 Можда су још 
једино крсташи, веровало се у византијској престоници, били у стању 
да нешто учине за хришћане на Истоку. 


Нова крсшашка војна 

Премда се за крсташку идеју на Западу може рећи да је на неки 
начин била увек жива, остаје истина да је доживљавала велике успоне и 
падове. Тако је латинско освајање Смирне, у октобру 1344. године, озна- 
чило голем узлет борбе против неверника, али је потом, упркос извесним 
покушајима, дошло до приличне осеке у занимању Западне Европе за 
збивања на Истоку. У последњим годинама свог понтификата Иноћенти- 
је VI, који је до тада углавном са опрезном учтивошћу и, чини се, не 
одвише озбиљно прихватао устрептале и нереалне предлоге Јована V 
Палеолога, почео је да се залаже за покретање једне војне против Тура- 
ка. Познато је да је папска курија представљала ону снагу која је на За- 
паду највише настојала да покрене крсташки рат, што у оновременим 
условима, када су многе државе римокатоличког света биле у међусобним 
сукобима, није био нимало лак подухват. 

Иноћентије VI је желео да новим оживљавањем идеје за борбу про- 
тив неверника, између осталог, покаже и своју добру вољу у односу на 


10511 Ј. Hammer, Historija turskog (osmanskog) carstva, I, Zagreb 1979, 52 (који je смрт 
принца Сулејмана датовао у 1358. годину). 

1055 Vfflani, VI, 227-228. Cf. Nicol, Last Centuries, 273; Матанов - Михнева, Om Га- 
nunonu, 42. 

1060 O овоме покушају сазнајемо на основу једне хрисовуље чији је текст рекон- 
струисала L. Perria, Due documenti greci del XTV secolo in un codice della Biblioteca 
Vaticana (Vat. gr. 1335), JOB 30 (1981) 159-277. 

Јована V Палеолога, без обзира на чињеницу колико је веровао у сери- 
озност обећања која му је василевс нештедимице подастирао. Већ 1357. 
године папа је био у стању да почне са обновом хришћанске лиге за 
одбрану Смирне, па је 1359. за заповедника наименовао Николу Бенеде- 
тија, једног од родоских витезова, док је Петар Тома, од тог времена 
епископ Корона, био папски легат. 1061 Замисао Иноћентија VI била је не 
само да се брани латинско упориште у Малој Азији него да се у знатној 
мери помогне и Цариграду, застрашеном од османлијске опасности. 1062 

Неколико папских писама, која носе исти датум (11. мај 1359. годи- 
не), сведочи о широким овлашћењима која је на Истоку добио Петар 
Тома.‘°“ На челу невелике флотиле, у лето 1359. године, повереник Ино- 
ћентија VI је освојио Лампсак, тврђаву на малоазијској страни Дардане- 
ла коју су држали Турци. Међутим, овај успех, који се може сматрати 
правим подвигом, био је кратког века. Петру Томи је понестало новца 
да би наставио започету кампању, а био је исцрпљен и грозницом. Не- 
способан да настави поход, он се повукао на Кипар, па је читава акција 
пропала. 1064 Тако је још један покушај са Запада, покушај који се опет у 
почетку одвијао доста успешно, доживео бродолом, а Византија пред 
османлијском опасношћу поново остала усамљена и беспомоћна. 

Завера Кантакузинових пристапица 

Хроника Матеа Виланија је једини извор који сведочи о завери про- 
тив Јована V Палеолога из овог раздобља његове владавине. Организо- 
вале су је присталице Јована Кантакузина, уз помоћ Турака - стари емир 
Орхан, зет бившег василевса, био је још жив - 1360. или 1361. године. 
Углед монаха Јоасафа, кога фирентински хроничар назива великим до- 
местиком (Mega Domestico), и сећање на његову владу нису могли ишчи- 
лети. Потребно је напоменути да ни поражени Матија Кантакузин није 
престао да снује о цариградском престолу, о чему нам недвосмислено 
сведочи једно писмо из јесени 1365. године. 1065 


Gill, Byzantium and Рарасу, 211; Crusades, III, 297 (А. Luttrell). 

"* 2 Setton, Рарасу and Levant, 234. 

m> Acta Innocentii VI, Nos 122-125, 227-232. 

1064 Life ofPeter Thomas, 84-91; Leontios Makhairas, I, 88-90. Уп. Катанскии, Историх 
nonbimoK, 222; Jorga, Philippe de M&ziires, 140-141; Halecki, LJn Empereur, 68 sq.; 
Smet, Life of Peter Thomas, 206-208; Boehlke, Pierre de Thomas, 165-169; Crusades, 
III, 298 (A. Luttrell); Setton, Рарасу and Levant, 236-237; Gill, Byzantium and Рарасу, 
211-212; Nerantzi-Varmazi, Byzantio kai Dyse, 63-65; Zadiariadou, Trade and Crusaae, 
63-66; Жуков, Змирати, 48-49; Матанов, Кргстоносната идеп, 17-18. 

1065 О томе в. н. 979 овога одељка. 

Матео Вилани је о комплоту против владајућег цара записао сле- 
деће: „Lo signore di Boccadave possente tra i Turchi, ed ai Greci vicino, 
avendo molte volte tentato con palese guerra di vincere Costantinopoli, e 
non ne passendo avere suo intendimento, cerco con doni larghi e con 
impromesse grandi fatte a certi Greci costantinopolitani, i quali erano delia 
setta di Mega Domestico cacciati dall’imperadore, a modo tirannesco di farlo 
uccidere, pensando che morto lui per la inimicizia chavea nella provincia, 
e per molte terre chavea acquistate sopra l’imperio, d’essere del tutto signore; 
ma come piacque a Dio si scoperse U trattato, e quale de’ traditori fuggi, e 
quale rimase e preso o morto, ma non di manco la citta ne rimase in mala 
disposizione.” 1066 Неуспех завере, c једне, и чињеница да није имала одје- 
ка у византијским изворима, с друге стране, говоре у прилог оцени да 
се ипак радило о незрелом подухвату. Под околностима које су остале 
нејасне Јован V Палеолог је одолео овом искушењу, као што се у јесен 
1371. године, по повратку из Италије, успешно супротставио уроти 
архоната. Показало се да је престиж породица Палеолога неприкосно- 
вен, а да су све царске амбиције рода Кантакузина припадале прошло- 
сти. 


Губишак Дидимошике 

Нови талас турских упада у Тракију, прилично честих и не мање 
разорних, започет 1359, у годинама које су следиле донео је Ромејима 
не само много брига и страховања него и знатних територијалних 
губитака. Као предводник османлијских одреда сада се појављује 
млађи Орханов син и нови престолонаследник, Мурат (1362-1389), 
један од највећих султана у вишевековној историји Османског цар- 
ства. Иако неписмен, он се одликовао несвакидашњим способностима 
и изванредном политичком далековидошћу, а на најбољи је начин 
умео да доведе у склад позиције своје државе како у односу на источ- 
не муслиманске, тако и западне хришћанске суседе. Оштрица турских 
напада у Тракији на самом крају шесте и у првим годинама седме 
деценије XIV столећа била је окренута према њеним највећим градо- 
вима, Једрену и Дидимотици. Међутим, одсуство поузданих релевант- 
них византијских извора, уз уобичајену несигурност турских источ- 


1 Villani, VI, 340-341. Није могуће сасвим поуздано датовати ову заверу о којој 
сазнајемо једино из хронике Матеа Виланија. Jorga, Latins et Grecs, 220-221 и 
Guilland, Essai, 53 n. 5 предлажу 1360, a Halecki, Un Empereur, 74 залаже ce за 
1361. годину. Такође в. Максимовић, Политичка ynoia, 156. 



330 


Црно сшолеће 


ника, особито када је у питању хронологија, у потпуности замагљује 
- данас, чини се, још више него пре неколико деценија - кључне 
временске тачке око османлијског поседања највећег града Тракије. 
Нешто је мање замршен случај са Дидимотиком, другом по значају 
византијском тврђавом у овој области: према вестима које доноси 
Матео Вилани - помало је парадоксално да је дело фирентинског хро- 
ничара кључни извор за последње дане ромејске власти у славном 
трачком граду - Дидимотика је најпре освојена 1359, а потом конач- 
но у новембру 1361. године. 1067 

У опширном опису овога похода, опису који је крцат поучним ци- 
татима из Курана и расплинутом апологетском реториком, Идрис Бит- 
лиси истиче да је познати османлијски војсковођа Хаџи Илбеги освојио 
Дидимотику, коју је потом султан Мурат учинио првом престоницом 
турских владара у Европи. 1068 Догодило се тако да је на улицама родног 
града актуелног византијског цара - подсетимо се да је непуних три- 
десет година раније управо у Дидимотици Јован V Палеолог угледао 
светлост дана (у јуну 1332) - у новембру 1361. године одјекивао побе- 
доносни поклич исламских ратника: „Алах је највећи!”. Чињеница је то 
која, упркос извесној патетици, речито казује о постепеној али неумит- 
ној смени двеју цивилизација на простору Тракије и, шире узевши, 
наговештава даљи продор једне полетне државе на Балканско полуо- 
стрво. Поменута успешна османлијска кампања дуж долине Марице, 
премда овога пута није била крунисана и освајањем Једрена, које је под 
влашћу Ромеја остало, изгледа, негде све до пролећа 1369. године, 1069 
потпуно је разорила ионако трошно ткиво последње византиЈске про- 
винције којом је још владао византијски цар. Негде у ово време, дакле 
шездесетих година XIV века, османски одреди су посели Кумуцину, 1070 
а можда и град Ксантију. 1071 Осећање страха пред непосредном опасно- 


'“ 7 Villani, VI, 373. Уп. Острогорски, Историја, 498 н. 3; Nicol, Last Centuries, 273; 
Schreiner, Kommentar, 289-290. Податак o османлијском заузимању Дидимоти- 
ке, забележен у једној Краткој хроници (Kleinchroniken. 560 № 2), али без хро- 
нолошких одредница, не доприноси, наравно, да овај догађај буде нешто ја- 
снији. Слична неодређеност односи се и на староосманске хронике. В. 
Altosmanischen Chroniken, 30. 

1068 Idris Bitlisi, 164-165, 166. 

1069 o турском поседању Једрена биће више речи у следећем поглављу. 

' т Острогорски, Серска обпаст, 155-160 (=СД, IV, 625-631) сматра да су Турци 
освојили Кумуцину-Бумулџину у зиму 1364/5. године. 

1071 Р. Georgantzis, Symbole eis ten historian tes Xanthes, Xanthi 1976, 107 sq. истиче 
да, нажалост, нема поузданих података који би помогли датовању пада Ксан- 
тије у руке Османлија. 

шћу од Турака, сада се поново појавило, али у још снажнијем облику, 
и за житеље Царства представљало праву мору. 

Тескоба у Царшраду 

Писма Димитрија Кидона, један од главних извора за ову епоху, 
живописно казују о атмосфери у Цариграду шездесетих година XIV сто- 
лећа. На основу њих и неких других источника може се закључити да је 
византијска престоница готово непрестано живела под османлијском 
претњом, налазећи се у некој врсти опсадног стања. У таквим околно- 
стима, наравно, почињала је да се рађа и бојазан за сам опстанак Цари- 
града, будући да је неповољан развој догађаја све реалнијом чинио мо- 
гућност да одреди османског емира заузму град. Тако је и Димитрије 
Кидон у лето 1364. писао како ток догађаја - боље рећи немушти језик 
ствари - подучава да ће престоница пасти. 1072 

Стално присуство турских трупа у разним деловима Тракије, које 
су без било каквог знатнијег отпора вршљале по тамошњим крајевима, 
чинило је ову крајње песимистичку прогнозу могућом. Да несрећа буде 
већа, Цариград је 1361/2. походила куга, која се следеће године појавила 
и на другим местима, доносећи вишеструку и тешко надокнадиву ште- 
Т у i°73 Пошаст је у приличној мери проредила престонички живаљ, што 
је истовремено смањило и број пореских обвезника, а то је, природно, 
имало за последицу осетну осеку ионако невеликих државних прихода. 1074 
Јован V Палеолог је био принуђен да узврати очекиваном, али и непо- 
пуларном мером - увођењем нових и још тежих пореза 1363/4. године 1075 
- међутим, без значајнијих резултата. 1070 То је значило да су се постојеће 
недаће само продубљавале док неког ефикасног противоружја које би 
донело бар некакво олакшање, у ствари, није било. Јер, у овим годинама 
се баш не би могло рећи да га Византија није тражила не само на Запа- 
ду него и на другим странама. 


1072 Реч је о писму упућеном Симону Атуману. В. Cydones, Correspondance , № 93 
127-128. Cf. Nerantzi-Varmazi, Konstantinoupole, 925. 
nm o К у ГИ у Цариграду остала је забелешка у једној Краткој хроници. В. 
Kleinchroniken, 66 № 14. Вест о овој пошасти такође се налази у једној хроно- 
лошкој нотици (Schreiner, Kommentar, 612 № 44), а о њој извештава и хроничар 
Трапезунтског царства Михаило Панарет. В. Panaret. 74. 

Nerantzi-Varmazi, Konstantinoupole, 929-930. 

1075 О томе сазнајемо из једног писма Димитрија Кидона. В. Cydones, Correspondance, 
I, № 89 123. Подробније о овом писму в. Tinnefeld, Demetrios Kydones, 1-2,320-324. 

1076 Nerantzi-Varmazi, Konstantinoupole, 930. 

Mucuja царшрадскоЈ пашријарха Калиста 

За почетне године владавине Јована V Палеолога било је својствено 
да је турско продирање у Тракију, кардинално питање његове спољне по- 
литике, покушавао да реши тражењем помоћи од Запада. Истину говорећи, 
оваквом избору се тешко може порећи разборитост, будући да је василевс 
веома добро знао да му хришћански суседи, онемоћала Бугарска и расцеп- 
кана српска држава која је већ била прошла свој зенит, не могу бити од 
довољне користи. Пред таквим разлозима бледи неспорна чињеница да би 
управо две јужнословенске земље - у случају Србије радило се о више 
области којима су владали различити феудални господари - као припадни- 
ци истоветне вере, дакле попут Византије одане православљу и саме уг- 
рожене турском опасношћу, требало да буду најприроднији савезници 
Царства. Очигледно је, међутим, да Јован V Палеолог у првим годинама 
по преузимању власти на њих није озбиљније рачунао. 

Уз поменуто неповерење у њихову тадашњу снагу ваља подсетити и 
на вишестолетни добро знани потцењивачки став Византинаца према 
словенским суседима у којима су још увек гледали „варварске” народе. 
Јован V Палеолог, као и његови најближи саветодавци, такође нису били 
отпорни према оваквом гледишту. Неспорно је, с друге стране, да су иску- 
ства неких ранијих крсташких подухвата, приликом којих су релативно 
малобројни европски ритери показивали јасну војну премоћ у односу на 
снажне формације турских ратника, у потпуности оправдавале окренутост 
Византије грема појединим земљама римокатоличког света. Међутим, 
очита чињекица да је укупан исход дуготрајних и разгранатих преговора 
са Западом имао скромне домете, као и околност да је опасност од Осман- 
лија већ увелико попримила застрашујуће размере, ипак је захтевала и 
већу гипкост спољне политике цариградске владе. Тако је Јован V Палео- 
лог решио да у Србију пошаље патријарха Калиста, настојећи да изнађе 
још неке могућности како би предупредио даља турска освајања. 

Избор Сера као одредишта путовања поглавара цариградске 
патријаршије, наравно, није био случајан, поготово ако се узме у обзир 
да је држава царице Јелене од свих делова српског царства била најугро- 
женија од исламских завојевача. До мисије васељенског патријарха, којом 
је василевс показао и посебно уважавање према удовици Стефана Ду- 
шана, дошло је у лето 1363. године. 1077 Претходно је Максим Кавсокали- 

1077 О овој мисији писао је Јован Кантакузин на самом крају свог историјског дела. 
В. Cant. Ш, 360-362. Иначе, догађај је одјекнуо и међу Кратким хроникама, на 
основу којих је олакшано и датовање патријарховог пута у Сер. V. Meinchroniken, 
66 № 16, 93 № 16. За хронологију в. Виз. извори , 573-574 н. 656 (Б. Ферјанчић). 

вит прорекао Калисту, који је на путу за Сер најпре походио Свету Гору, 
да ће га задесити блиска смрт. 1078 

Са пуно разлога се сматра да је циљ одласка цариградског патријарха 
у Србију био заправо двојак: склапање уговора о заједничкој борби против 
Турака и отклањање постојећег раскола између васел>енске патријаршије 
и српске цркве. 1079 Према нашем мишљењу, наведени редослед двају побро- 
јаних задатака Калистове мисије одговара њиховој важности, док би ре- 
дослед постизања, дозвољено је претпоставити, по свој прилици био обр- 
нут, што значи најпре изглађивање спорних црквених питања, па онда 
споразум о савезничком деловању на неутраписању турске опасности. 
Догађаји су, међутим, узели сасвим непредвиђени ток - они можда нису 
представљали изненађење једино за атоског анахорету Максима Кавсока- 
ливита!? - јер се Калист напрасно разболео и умро. 1080 

Царица Јелена га је достојно сахранила у серској митрополији, не 
услишивши молбу монаха Свете Горе, који су желели да његово мртво тело 
пренесу на Атос, где се овај духовник својевремено подвизавао. За цари- 
градског патријарха поново је изабран Филотеј Кокин, али тек после нешто 
више од годину дана, 8. октобра 1364. 1081 Преко његових ранијих огрешења 
о кућу Палеолога Јован V је великодушно прешао. Међутим, у том тре- 
нутку, важнија је од свега била чињеница да је са Калистовом смрћу у 
корену осујећено рађање једне алијансе православних држава, која је тре- 
бало да се супротстави све ближој опасности са муслиманског Истока. 

Неуспех млетанке иницијативе 

Нешто раније је пропао и покушај да Византија и Венеција образују 
једну антитурску лигу. Овога пута подстицај је дошао из републике Светог 
Марка, али се мора нагласити да су и василевс и његови сарадници након 
појаве исламских ратника надомак Цариграда (1359) и, особито, пада Ди- 
димотике у руке неверника, у новембру 1361. године, схватајући озбиљност 


io78 Ову особито занимљиву епизоду доносе двојица писца житија Максима Кавсо- 
каливита, како монах Нифон ( Deux Vies, 48), крајње сажето, тако и Теофан Ва- 
топедски (Deux Vies 94), непгго подробније. Уп. Виз. извори, (А1 (Н. Радошевић). 

1075 Острогорски, Серска обпаст, 133-134 (=СД, IV, 598-599); Михаљчић, Крај срп- 
ског царства, 70; Виз. извори, 574-575 н. 659 (Б. Ферјанчић) (где су дата сва 
релевантна досадашња мишљења о овој мисији). 

1М0 Cant. Ш, 361. Наводне гласине о томе да је у Серу патријарх Калист збиља био 
отрован оповргава сам Јован Кантакузин. Упркос томе било је истраживача 
који су били склони да тим гласинама поверују. О томе в. Виз. извори, 575 н. 
660 (Б. Ферјанчић). 

1081 Cant. III, 363; Kleinchroniken, 94 № 17; Darrouzes, Regestes, V, № 2461. 

стања у коме се Царство налазило, били вољни да се идеја стварања новог 
савеза хришћанских сила покрене са мртве тачке. Будући да су и Млеци 
имали разлоге да страхују због даљег напредовања Османлија у Тракији 
и поготово њиховог учвршћивања на Хелеспонту - држећи обе стране 
морског теснаца кроз који се одвијала целокупна пловидба између Егејског 
и Мраморног мора, Турци су били у стању да надзиру све трговачке мор- 
ске путеве у овом кутку Средоземља, па чак и оне који су се завршавали 
у далеким лукама Црног мора - не треба зато да чуди што су они имали 
првенство у изношењу предлога да се наново образује једна лига која 6и 
могла да стане на пут претећој лавини са Истока. 

Познато је да је Јован V Палеолог у јуну 1361. године упутио дужду 
Ђованију Долфину (1356-1361) једно учтиво писмо, у коме је изразио за- 
довољство због посете двојице млетачких емисара, били су то Франческо 
Бембо и Николо Ђустинијани, пгго га је још више учврстило у уверењу о 
традиционалном пријатељству двеју држава.' 082 Потом је нови венецијански 
дужд Лоренцо Целзи (1361-1365), одговарајући на ново писмо византијског 
цара, које се тицало обнављања устаљених петогодишњих уговора о миру, 
послао у Цариград, у марту 1362, већ поменутог Франческа Бемба и До- 
меника Микиела, који је од 1359. до 1361. године био баило у ромејској 
престоници. После уређивања неких несугласица око измиривања одште- 
те и сличних послова, опуномоћени млетачки изасланици су изашли пред 
Јована V Палеолога са предлогом о стварању нове алијансе хришћанских 
снага чији би чланови били Венеција, Византија и Ђенова. 1083 Требало је 
да ове три силе формирају флотилу од осам бродова, четири ромејска и 
по два осталих чланица, стационирану на Тенедосу и довољно јаку да се 
бори против турских пловила на којима су се преко Хелеспонта пребаци- 
вали у Тракију емирови ратници. Уз то, венецијански посланици су били 
овлашћени да по потреби позову и друге државе у окриље будуће лиге, 
тралезунтског цара, кипарског краља, родоске витезове, па чак и бугарског 
цара. Према замислима оних који су је покренули, алијанса је у почетку 
требало да делује у раздобљу од две године. 

У првом тренутку се могло учинити да је коначно на помолу било 
образовање једне снажне савезничке групације хришћанских земаља која 
ће бити дуговечниЈа од сличних покушаја из недавне прошлости. Међутим, 
планирана лига никад није дочекала своје отелотворење, заправо није 

' т Thomas, Diplomatarium, II, № 45 76-77; Dolger, Regesten, V, № 3079. Cf. Nicol, 
Byzantium and Venice, 299. 

Thomas, Diplomatarium, П, № 48 81-82; Thiriet, Deliberations I, № 684. O Доме- 
нику Микиелу в. Maltezou, Thesmos, 115. Такође в. Thiriet, Romanie venetieine, 
172-173; Nicol, Byzantium and Venice, 300. 

уопште ни одмакла од самог почетка. У овом случају, камен спотицања је 
био Тенедос, који су Млеци желели да добију за себе, подсећајући визан- 
тијског цара на договор у Еносу од пре десет година и његово тадашње 
обећање. 1084 Понудили су му и двадесет хиљада дуката, као и крунски накит 
који се већ скоро две деценије налазио у ризници Светог Марка. 1085 Све 
понуде, међутим, Јован V Палеолог је мирно одбио, а у таквом његовом 
гесту, између осталог, не можемо а да не видимо и својеврсну захвалност 
и бригу за житеље острва које му је пружило уточиште у данима највећег 
искушења његове каријере, када је изгледало да су Кантакузини били на 
корак до преузимања византијске царске круне. 1086 

Ђеновљани, с друге стране, будући у добрим односима са Турцима, 
нису имали неке горуће разлоге да прихвате учешће у једном оваквом 
савезу, 1087 а још мање им је одговарало да се њихови љути супарници 
учврсте на стратешки изванредно важном Тенедосу. Све су то биле врло 
озбиљне сметње које су бацале сумњу на будућност планиране лиге. И, 
најзад, ускоро се збио догађај који је потпуно осујетио и учешће самих 
Млечана у предвиђеном савезу хришћанских сила и потпуно распршио 
заносне снове о још једној антитурској лиги. На Криту је у августу 1363. 
године избила побуна локалног грчког живља против млетачке управе 
над острвом, прераставши у нешто више, будући да су се устанку при- 
дружиле и многе тамошње венецијанске породице незадовољне начином 
на који је република наметала нове и нове порезе. 1088 Да ствар буде још 
гора по односе Византије и Венеције, године 1364. у Млецима су се чак 
почеле ширити гласине да је ромејска флота приправна да интервенише 
на Криту и помогне побуњенике. 1085 Другим речима, било је јасно да од 
припремане алијансе која је требало да се супротстави агресивним не- 
верницима нема ништа. Поново се учинило да је једино папска столица 
кадра да буде стожер око кога би се окупљале хришћанске силе Запада 
и које би подстакнуте из Авињона можда могле да помогну Византи- 
нцима у све безнадежнијој ситуацији. 


1084 О томе је већ било речи у другом одељку претходног поглавља. Уопште, о 
покушају образовања антитурске лиге 1362. године в. F. Thiriet, Una proposta 
di lega antiturca tra Venezia, Genova e Bisanzio nel 1362, Archivio storico italiano 
113 (1955) 321-334 [=VR, Čtudes sur la Romanie greco-venitienne (Xe-XVe siicles), 
London 1977]. 

1085 Nicol, Byzantium and Venice, 300. 

1086 Ibid. 

1087 Balard, La Romanie genoise, I, 85. 

1088 O овом устанку в. Nicol, Byzantium and Venice, 301 (ca навођењем старије ли- 
тературе). 

1М ’ Thiriet, Deliberations II, № 751. 




Спом крсшашкоГ иохода 

Ни неуспех антитурске кампање из 1359. године није могао да 
обесхрабри присталице крсташке идеје на Западу, поготово не истрајног 
Иноћентија VI, па су изнова почели да се кују планови против исламских 
земаља. Чак ни папина смрт, 12. септембра 1362. године, није осујетила 
предузете припреме за нови поход, којима је, између осталог, погодова- 
ло извесно затишје до кога је дошло у Стогодишњем рату. За новог по- 
главара римокатоличке цркве кардинали су 28. септембра 1362. године, 
изабрали Гијома де Гримоара, опата Светог Виктора у Марсељу, који се 
тада као папски нунције налазио на напуљском двору. Он је 31. октобра 
допутовао у Авињон, где је 6. новембра 1362. крунисан као папа Урбан 
V (1362-1370). 1090 Без много оклевања, он је својски прионуо на органи- 
зовање похода против Турака, па је већ 31. марта 1363. године, на Вели- 
ки петак, прогласио крсташки рат. 1М1 

На Леванту су голем посао око пропагирања и припреме за један 
такав подухват обавили кипарски краљ Петар I Лузињан (1357-1369) и 
незаменљиви Петар Тома и Филип Мезијер. Тако је млади владар Кипра 
од 1362. до 1365. године путовао по западној Европи - Венеција, Ђенова, 
Авињон, Париз, Лондон, Праг, Беч и Краков су места која је том прили- 
ком посетио - здушно се залажући да у предстојећу акцију буде укљу- 
чено што више учесника. 1092 Изгледало је да ће овога пута поход против 
неверника по темељности и броју држава које су се сагласиле да пошаљу 
своје одреде на Исток умногоме надмашити сличне покушаје из прет- 
ходних деценија. Поново је поклич „Бог тако хоће!” лебдео над западном 
Европом и чинило се као да се враћају она давна времена највећег узле- 
та крсташке идеје. Било је предвиђено да француски краљ Јован II Добри 
(1350-1364) предводи западноевропске ритере у наступајућој акцији, што 
је читавом подухвату давало посебну врсту озбиљности. Предстојао је, 


10,0 Setton, Рарасу and Levant 243. Такође в. Р. Amargier, Urbain V. Un homme, une 
vie (1310-1370), Marseille 1987. 

10,1 Halecki, Un Empereur, 82; Boehlke, Pierre de Thomas, 212; Gill, ВугапЧит and 
Рарасу, 212. 

1M2 O путовању Петра I Лузињана в. Jorga, Philippe de Meziires, 144-201; G. НШ, A 
History of Cyprus, II, Cambridge 19722, 324 sq.; Boehlke, Pierre de Thomas, 204 sq.; 
Setton, Рарасу and Levant, 242-248; Nerantzi-Varmazi, Byzantio kai Dyse, 65 sq. У 
једном писму које је упутио Симону Атуману, потоњем архиепископу Тебе, 
године 1364, Димитрије Кидон помиње напоре кипарског краља у тражењу 
савезника за крсташку војну. В. Cydones, Correspondance, I, № 93 127. Cf. Kianka, 
Demetrius Cydones, 168 n. 68. Опширније o овом писму в. Tinnefeld, Demetrios 
Kydones, 1-2, 353-360. 

бар је такав утисак био - утисак који се касније показао као варљив - 
велики окршај хришћанског Запада и муслиманског Истока. 

Сасвим одређени наговештаји новог крсташког похода упереног и про- 
тив Османлија, наравно, нису могли да прођу без одјека ни у Византији. 
Природно је било очекивати да у Царству чије је обесхрабрено станов- 
ништво живело у сталном страху од турске опасности ипак живне нада да 
ће се нешто учинити и да ће тешко подношљиви стисак суседне османске 
државе напокон мало папустити. Међутим, мора се признати да је и тај 
пробуђени оптимизам био праћен извесним подозрењем, проистеклим из 
раније изневерених очекивања. Разлози за неверицу су све више добијали 
потврду у гласинама које су почињале да пристижу са Запада, а које су 
говориле о одређеним потешкоћама које су пратиле припреме за кампању. 
Амбициозно и хвале достојно путешествије Петра I Лузињана по римока- 
толичким европским земљама донело је више примамљивих обећања него 
опипљивих планова за заједничку акцију. Осим тога, смрт Јована II Доброг, 
у априлу 1364. године, на неки је начин обезглавила и знатно умањила замах 
и ширину предстојећег подухвата. Стога се за атмосферу у Цариграду тога 
времена пре може рећи да је била испуњена забринутошћу и чак извесним 
разочарањем него да је одисала знатнијим оптимизмом. 

Подозрење, није претерано рећи, и песимизам провејавају из једног 
писма које је Димитрије Кидон, у лето 1364. године, упутио Симону Ату- 
ману, духовнику грчког порекла и антиисихастичке оријентације који је 
каријеру започео као монах цариградског манастира Светог Јована Сту- 
дијског, а завршио као латински архиепископ Тебе. 1093 Први министар 
византијског цара подсећа свог пријатеља, можда и са јеткошћу која није 
била саобразна његовом прозападном расположењу, да се помоћ Латина 
углавном исцрпљује на речима, писмима и обећањима, што није непо- 
знато чак ни Турцима. 1094 Они у томе иду дотле, продужава Димитрије 
Кидон, да се слично понашају и према кипарском краљу, који им је као 
припадник римокатоличке вере сасвим близак. 1095 

С разлогом се може претпоставити да су горко разочарање ученог ре- 
тора који не пропушта да укаже на неиспуњена обећања папских легата 
Павла и Петра Томе, као и на варљиве наговештаје војне помоћи са Запада, 1096 
делили и Јован V Палеолог и велики број Р^меја. Отуда се и василевс, који 


1093 Cvdones, Correspondance, I, № 93 125-128. О Симону Атуману биће више речи 
у следећим поглављима. 

1094 Cydones, Correspondance, 1,126-127. Cf. Kianka, Demetrius Cydones, 169; Nerantzi- 
Varmazi, Byzantio kai Dyse, 68. 

1095 Cydones, Correspondance, I, 127. Cf. Kianka, Demetrius Cydones, 169. 

1094 Cydones, Correspondance, 1, 127. Cf. Kianka, Demetrius Cydones, 169. 

је уистину једино у помоћи Латина видео могућност за спас своје државе, 
али, поучен раније изневереним надањима, страховао и од евентуалне тур- 
ске одмазде у случају хришћанског неуспеха, прилично нећкао око давања 
подршке папиној акцији. Урбан V је истрајавао у намери да василевса сва- 
како укључи у предстојећи поход, док је Јован V Палеолог, свестан да би 
било какво прекидање веза са Светом столицом било исувише несмотрено, 
заузео став обазривог ишчекивања. При томе није имао илузија да такво 
неизјашњавање може дуже потрајати, али је оклевао да у Авињон, по саве- 
ту Симона Атумана, пошалл своје изасланике. 10 ’ 7 

Премда разочаран начином на који су се одвијале припреме за поход 
на Западу, није желео да се замери Урбану V, па је преко Михаила Мала- 
спина, ђеновљанског грађанина, послао писмо папској курији. У тој епи- 
столи, која није сачувана, 1098 василевс је апеловао на папу да се побрине 
за спасење угрожене хришћанске вере и њених преосталих припадника на 
Истоку, а такође је изразио спремност да Царство властитим војним сна- 
гама помогне крсташе, али уз услов који су наметала стара непријатна 
искуства и који је претпостављао да западни ритери не наносе зло Ромеји- 
ма. При томе је Јован V Палеолог изразио наду да ће латинска војска 
помоћи византијској да истерају Турке из Тракије, како би потом зајед- 
нички наставиле да се боре за ослобођење Мале Азије и Свете земље. 109!1 

У одговору Урбана V, 16. октобра 1364. године, поглавар римокато- 
личке цркве је препоручивао византијском цару да се благонаклоно од- 
носи према учесницима предстојећег похода када буду пролазили кроз 
ромејске области и изнео наду да ће хришћанима поћи за руком да одаг- 
нају Турке, после чега би могла и да се оствари давнашња жеља о укла- 
њању шизме између двеју цркава. 1100 Међутим, збивања око припремане 


i°97 о томе тако ђ е сазнајемо из цитираног писма. В. Kianka, Demetrius Cydones , 169. 

Cf. Nerantzi-Varmazi, ВугапИо kai Dyse, 70. 
im o томе писму сазнајемо једино из једног обавештења које даје Димитрије Ки- 
дон и из папиног одговора који Је уследио 16. октобра 1364. године. Учени 
византијски ретор говори о василевсовом писму у већ више пута поменутој 
епистоли коЈу је упутио Симону Атуману. В. Cydones, Correspondance, I, 127. 
Одговор Урбана V објавили су Р. Lecacheux - G. Mollat, Urbain V (1362-1370). 
Lettres secretes et curiales se rapportant a la France, 1-2, Paris 1902-1906, № 1305 
211. Cf. Dolger, Regesten, V, № 3097. O овоме писму Јована V Палеолога писали 
су: Jorga, Philippe de Mizibres, 205; Norden, Papsttum und Вугапг, 703 n. 1; Viller, 
Question, 277; Haleclci, Un Empereur, 86-87; Boehlke, Pierre de Thomas, 256; 
Crusades, III, 73-74 (D. Geanakoplos); Setton, Рарасу and Levant, 259; GiU, 
Byzantium and Рарасу, 212; Nerantzi-Varmazi, Byzantio kai Dyse, 70. 

10,9 Crusades, III, 73 (D. Geanakoplos). 

1100 Пун библиографски податак o овоме писму које Је папа послао византијском 
цару дат је у н. 1098, где је указано и на најважниЈу литературу. 

акције против неверника кренула су сасвим неочекиваним током и опет 
Византија није могла да осети било какво олакшање на тој страни. Ис- 
поставило се да је суздржаност Јована V Палеолога и ромејских кругова 
који су готово од самог почетка са неверицом примали вести о припре- 
мама за крсташки поход против Турака била потпуно умесна. 

У међувремену, 18. априла 1365. године, Урбан V је упутио још јед- 
но писмо Јовану V Палеологу, веома љубазно али и пуно познатих 
обећања која су се већ годинама понављала и попримила карактер оп- 
штих места која никог ни на шта не обавезују. 1101 Уз подсећање да Ви- 
зантинце сматра синовима исте цркве, папа је василевсу предочавао да 
брине о томе на који би начин могао да помогне ромејској држави угро- 
женој од Турака, признајући да су се планови за велику крсташку војну 
против неверника изјаловили. Изражавао је наду у могућност да се ор- 
ганизује нови поход уз помоћ родоских витезова, куће Монферата и 
■ђенове, који би био окренут према Истоку, али је претходно требало да 
се окончају непријатељства између кипарског краља и лигуријске репу- 
блике. 1102 Уколико би василевс пожелео да посети Свету столицу, истицао 
је на крају Урбан V, био би топло и достојанствено дочекан. 1103 

Што се тиче овог папског писма потписаног 18. априла 1365. године, 
за нас је посебно важна и следећа чињеница: врховни поглавар римске 
цркве обратио се Јовану V Палеологу као некоме ко није припадник 
римокатоличке вере. Другим речима, за разлику од Иноћентија VI, који 
је византијском цару писао „carissimus in Christo filius noster Johannes 
Romeorum imperator et moderator illustris”, Урбан V га je ословио на уоби- 
чајени и знатно мање близак начин: „Magnifico viro Caloiohanni imperatori 
Graecorum illustri, gratiam in praesenti, par quam obtineat gloriam in 
futurum”. 1104 Наведена разлика међу формулама које су употребили двоји- 
ца папа може изазвати извесну недоумицу али, чини нам се, ипак није 
у стању да поколеба изнесену тврдњу да је већ 1357. године Јован V 
Палеолог прешао у римокатоличку веру. 1105 

Изгледа да се могу допустити две могућности које 6и на неки начин 
требало да објасне разлоге због којих се Урбан V обраћа византијском цару 


1101 Acta Urbani V, № 74 122-123. 

1102 Катанскии, Истори л пошток, 224; Gill, ВугапЧит and Рарасу, 212. 

11(8 Acta Urbani V, 123. Cf. Gill, Byzantium and Рарасу, 212. 

1104 Acta Urbani V, 122. O начину на који je Иноћентије VI ословио византијског 
цара у писму од 11. маја 1359. године види н. 1047 и одговарајуће место у 


047-1049 и одговарајући главни текст у коме се, 
наводи и податак, врло одређен и веродостоЈан, 


осим папиног писма, 

као некатолику. Наиме, или наследник Иноћентија VI једноставно није знао 
за ренегатство Јована V Палеолога (што је мало вероватно), или из неких 
разлога није одобравао тако обавл^ну конверзију која је, поновимо то још 
једанпут, према изворним сведочанствима обављена на правоваљани начин 
и имала задовол>авајућу канонску снагу.““ Уосталом, оно што је византијски 
цар учинио у Риму само неколико година касније распршило је било какву 
сумњу око његовог преобраћања у римокатоличку вероисповест. 

Громко најављивана крсташка војна, у којој је према оптимистичким 
предвиђањима требало да учествује велики број ратника и моћних уг- 
ледника са Запада, свела се на невелику флотилу која је, предвођена 
Петром I Лузињаном, у лето 1365. године, кренула из Венеције и, мимо 
византијских очекивања, после заустављања на Родосу и Кипру, запло- 
вила пут Египта. За Јована V Палеолога потпуно без значаја била је 
чињеница да су крсташи 10. октобра 1365. године посели Александрију, 
поготово ако се зна да су убрзо били поражени и присиљени да се вра- 
те на Кипар. 1107 Занимљиво је истаћи да и ова експедиција није прошла 
без учешћа Византије, додуше прилично симболичног, јер се зна да је 
међу латинским ратницима на северноафричком тлу био и Јован Ласка- 
рис Калофер. 1108 Међутим, најважније од свега било је то да се још један- 
пут поход крсташа против неверника завршио неславно (и поново после 
успешног почетка), и да су још једанпут ромејска надања у помоћ са 
Запада била узалудна. Резигнирани Јован V Палеолог, који је једино у 
Латинима видео трачак наде за Византију, коначно је изгубио стрпљење 
и предузео корак сасвим непознат у дутој историји Царства - у очајању, 
по великој хладноћи, негде на самом измаку 1365. године, лично се за- 
путио у једну туђу земљу не би ли напокон нашао помоћ за своју изну- 
рену државу којој је од Османлија претила смртна опасност. 


1106 Ова два разлога износи Gill, Byzantium and Рарасу, 301 n. 40 (али омашком 
наводи 1355. уместо 1357. као годину када је дошло до преобраћања Јована V 
Палеолога). Међутим, Setton, Рарасу and Levant, 234 n. 45 углавном је склон да 

прихвати мишљење новијих истраживача да је василевс већ 1357. године пре- 

шао у римокатоличку веру, премда оставља могућност да се радило о чину који 
је био нешто другачији од конверзије. 

1107 Life ofPeter Thomas, 128-135. Cf. Jorga, Philippe de Mezieres, 286 sq.; S. Runciman, 
A History of the Crusades, III, Cambridge 1954, 286 sq.; Boelilke, Pierre de Thomas, 
267-294; Eszer, Johannes Laskaris Kalopheros, 32-37; Setton, Рарасу and Levant, 263 
sq.; Nerantzi-Varmazi, Byzantio kai Dyse, 71-72. 

1,08 Eszer, Johannes Laskaris Kalopheros, 34. Такође в. I. M. Lapidus, Muslim Cities in the 
Later Middle Ages, Cambridge, Mass. 1967,24; P. Schreiner, Byzanz und die MamJuken 
in der 2. Halfte des 14. Jahrhunderts, Der Islam 56 (1979) 297-302; P. W. Edbury, The 
Kingdom of Cyprus and the Crusades, 1191-1374, Cambridge 1991, 161-179. 








IV. 

ВРЕМЕ ИСКУШЕЊА 


Одлика првих једанаест година самосталне владавине Јована V Па- 
леолога, осим мучних борби за одбрану престола, била је изразита окре- 
нутост према Западу. Једино на тој страни је василевс видео некакву 
наду за помоћ против османлијских освајача. Топот копита њихових 
коња све чешће је тутњао кроз преостале византијске провинције, њи- 
хови барјаци су већ лепршали на многим некадашњим ромејским тврђа- 
вама, док су заповедници верујућих у Алаха све више упирали погледе 
у области под скиптром цариградског владара. Можда је само хришћан- 
ски Запад могао да стане на пут овој опасности која се обрушила на оно 
што је остало Византинцима. Због тога су и уследила два велика царева 
путовања испуњена замашним надањима, најпре у Угарску, па потом и 
у Италију, која су умногоме обележила следећих шест година његовог 
живота и владавине. Међутим, поразан исход тих отрежњујућих путе- 
шествија као да није остављао простора за било каква ведрија очекивања. 


а. ВАСИЛЕВС ПУТУЈЕ НА ЗАПАД (1366-1371) 

Столећима су византијски цареви предводили војску која је одлази- 
ла према другим државама како би огњем и мачем решавала спорна 
питања, кажњавала непослушне, умиривала непокорне или потчињавала 
вероломне. Вековима су василевси јездили по многобројним ратиштима 
Блиског истока, Мале Азије или Балкана, гордо и победоносно проносећи 
славу ромејског оружја, и изазивали страхопоштовање и дивљење било 
где да се појаве. Веома дуго и успешно они су били у стању да носе 
тешко бреме владара који стоји на врху пирамиде држава средњовеков- 
не васељене и који као божији изасланик на земљи има улогу пресудног 
арбитра и за збивања која су се дешавала по најудаљенијим кутовима 
насељеног света. С временом је, међутим, долазило до знатног раскорака 

између васељенске мисије коју су цареви Ромеја приписивали себи и 
тегобне свакодневице у којој се Византија налазила. Упркос чињеници 
која се није могла мимоићи, а која је указивала на то да су стајали на 
челу оронулог и све мање моћног Царства, василевси су истрајно на- 
стојали да по било коју цену, бар теоретски, сачувају блештави ореол 
поглавара средњовековног космоса. 

У невеселој збиљи XIV столећа то је било веома тешко. Радило се о 
раздобљу када су многе ствари, до тада потпуно незамисливе и неспојиве 
са оним што бисмо могли назвати ромејским бићем, постајале нешто сасвим 
обично и свакодневно. Тако се и догодило да први пут један византијски 
цар не одлази у иностранство као моћник који дели правду и изазива страх 
и трепет, него као неко ко скрушено моли за помоћ. Та неславна улога која 
је, није претерано рећи, умногоме унизила дигнитет василевса, онога који 
је у начелу још увек сматрао да полаже неспорно право на свеобухватну 
власт над читавом екуменом, припала је Јовану V Палеологу. 


У1арска зима 

На челу малобројне пратње, у којој се истицао Георгије Маникаит, 
водећи са собом и двојицу од четворице својих синова, другог Манојла и 
трећег Михаила - што значи да је у међувремену, после 1352. године, ва- 
силевс добио још два сина, Теодора и поменутог Михаила 1109 - Јован V 
Палеолог је највероватније негде пред крај 1365. године кренуо у Угарску, 
на двор моћног краља Лудовика I Великог. 1110 Потпуно непримерен трену- 

"" За основне податке о браћи Теодору и Михаилу Палеолозима, о којима ће у 
даљем тексту бити више речи, посебно в. Papadopulos, Genealogie , Nos 85, 87; 

Ферјанчић, Деспоти, 43-44, 112 сл.; PLP 9 (1989) Nos. 21460, 21522. 

1110 У изворима, нажалост, није сачуван тачан податак о томе када је Јован V Па- 
леолог кренуо на пут у Угарску. У једној Краткој хроници (Kleinchroniken, 94 
№ 18) остало је забележено да је василевс Јован 6874. године од стварања све- 
та - дакле од септембра 1365. до августа 1366. - путовао у Угарску, а то је, 
наравно, сасвим непрецизан податак. На основу неких доцнијих папских пи- 
сама и сагласно вестима појединих источника, према којима је дуж пута ви- 
зантијску делегацију пратила велика студен, истраживачи су углавном датова- 
ли путовање у зиму 1365/6. В. Моравчик, Императори, 243 (= Studia ВугапНпа, 
345); Gill, Byzantium and Рарасу, 213; Nerantzi-Varmazi, Byzantio kai Dyse, 81. 
Нешто прецизнију хронологију, према којој је византијски цар кренуо на пут 
почетком 1366. године, предлаже Halecki, Un Empereur, 112. За разлику од н-ега 
Schreiner, Kommentar, 294-295 датује путовање у новембар односно децембар 
1365. године. Премда није могуће, наравно, поуздано утврдити кључне времен- 
ске одреднице василевсовог одласка у Будим, сматрамо да је до њега дошло у 


децембру 1365. године. 

так за путоваше, радило се о студеној зими која је путешествије од Цари- 
града до Будима - само по себи дуго и заморно - морала учинити веома 
мучним, одавао је недовољно промишљену и, у ствари, исхитрену одлуку, 
донесену по неком изненадном инстинкту и, чини се, у помањкању стр- 
пљења. Тешко да 6и се било који искусни и добро обавештени државник 
- подсетимо се да је тада Јован V Палеолог био у тридесет четвртој годи- 
ни живота, дакле у узрасту када се одређена зрелост подразумева - изне- 
буха решио да крене по дубокој зими на тако далек пут. 

Османлијска опасност, додуше, јесте била актуелна свих тих година, 
али се може претпоставити да се суштински ништа не би променило да 
је василевс своје путовање, за које на Западу нико није ни знао, одложио, 
на пример, до пролећа 1366. године. У условима спорих комуникација у 
средњем веку није се могло са било каквом извесношћу рачунати на брзи 
договор око тако крупног подухвата као што је покретање крсташког 
рата, тим пре што није било претходне дипломатске припреме сусрета. 
Вероватно је и сам Лудовик I морао бити изненађен када су му дојавили 
о неуобичајеној посети и тако угледном, збиља неочекиваном госту из 
Цариграда. 

Вишеструки су били разлози због којих је Јован V Палеолог кре- 
нуо баш у Угарску, а не према некој другој држави Западне Европе. 
Познато је да је Лудовик I победом у недавном рату против Венеције 
и миром у Задру, у фебруару 1358. године, који му је донео читаву 
Далмацију, 1111 стекао голем углед и посведочио неспорну снагу своје 
државе. Осим тога, традиционално добри односи између Свете сто- 
лице и Угарске, као и околност да је краљ често био помињан у при- 
премама за недавни крсташки рат, свакако су били разлози од утицаја 
на василевсову одлуку. И, напокон, не 6и требало потценити ни један 
сасвим практичан разлог: од свих западних престоница у којима је 
Јован V Палеолог могао потражити неку снажнију подршку Будим је, 
ипак, био најближи. 

Зазирући од могућег напада Турака на Тракију - таква бојазан није 
била без основа - и не желећи да путује кроз Бугарску, делом и зато што 
односи између Цариграда и Трнова, упркос недавно склопљеном миру, 
нису били особито пријатељски, а понајвише због личне нетрпељивости 
Лудовика I и Јована Александра, византијски цар је одлучио да уместо 
копном, што би такође представљало дуго путовање, крене у Угарску 
морским, дакле заобилазним путем. То је, наравно, додатно оптеретило 


1111 Ljubić, Listine, III, № 541. Up. F. Sišić, Pregled poviiesti hrvatskoga naroda, Zaereb 
1962 1 , 210-211. 

учеснике ове експедиције. Најпре су пловили бродом по немирном Цр- 
ном мору, а потом ушли у Дунав и, мимоилазећи се са сантама леда, 
кренули узводно. 1Ш 

Према наређењу Лудовика I, који се у међувремену спремао за васи- 
левсов долазак, трансилвански војвода Дионисије Лацковић требало је да 
пође у сусрет византијском цару и његовој свити како би им помогао при 
пролазу територија које су однедавно биле под скиптром угарског краља. 1113 
Угри су, ваља напоменути, већ првих месеци 1365. године заратили против 
Бугарске и освојили важну тврђаву Видин и области око овога града, док 
су Јована Страцимира, сина Јована Александра и господара поменутих 
земал>а, заробили и потом као сужња превели у римокатоличку веру. 1114 
Био је то, наравно, тежак ударац за трновску државу, губитак који је, из- 
међу осталог, због приближавања Цариграда и Будима, још више охладио 
односе Византије и суседне бугарске државе. 

Настављајући пут, у пратњи Дионисија Лацковића, ромејска делега- 
ција се обрела у Видину, где су им шебешки кнезови приредили веома 
срдачан и раскошан дочек, што је био разлог да се у једном каснијем 
документу вајкају због великих издатака које су том приликом имали. 1115 
Очигледно је да је Лудовик I настојао да достојно дочека свог угледног 
госта, будући да се побринуо да на сваки начин олакша царево путовање. 
Напустивши Видин, Ромеји су продужили пут, за који је и сам василевс 
наглашавао да је био веома заморан и мучан, 1116 и напослетку, вероватно 


1111 Prooimien, 179-180. Старо издање овог извора објавио је Z. von Lingenthal, 
Prooimien zu Chrysobullen von Demetrius Cydones, Sitzungsberichte der KonigUch 
preussischen Academie der VVissenschaften zu Berlin 51 (Dezember 1888), 1416- 
1422. Сликовите детаље ca царевог путовања уз Дунав региструје Nerantzi- 
Varmazi, Byzantio као Dyse, 82. 

" 1Ј Моравчик, Императори, 243-244 (= Studia ВугапЧпа, 345). 

1114 Ников, Турското заиладиване, 55-60. О овом догађају је веома подробно писао 
V. Gjuzelev, La guerre bulgaro-hongroise au printemps de 1365 et des documents 
nouveaux sur la domination hongroise du Royaume de Vidin (1365-1369), 
Byzantinobulgarica 6 (1980) 153-172 (= Medieval Bulgaria. ВугапЧпе Empire. Black 
Sea, Venice, Genoa, Villach 1988, 231-250). Такође в. P. Rokai, Prilog istoriji Bugarske 
banovine, Godišnjak Filozofskog fakulteta u Novom Sadu 13-1 (1970) 81-86. 

1115 Овај занимљив документ објавио је L. Thall6czy, Nagy Lajos es a Bulgdr bansag, 
Szazadok 34 (1900) 608-610. Уп. Моравчик, Императори, 243 ( =Studia 
ВугапЧпа, 345). 

1116 Prooimien, 179-180. Уп. Моравчик, Императоргн, 243-244 ( =Studia ВугапЧпа, 
345). О боравку василевса у Будиму такође в. Ј. GiU, John V Palaeologus at the 
court ofLouis I of Hungary (1366), BSl 38 (1977) 31-38, као и M. Holban, Autour 
du voyage de l’empereur Jean V d Bude (Printemps 1366) et de ses repercussions sur 
le Banat, Actes du XIVs congres intemational des etudes byzantines (Bucurest 1971), 
П, Bucuresti 1975, 121-125. 

у фебруару 1366. године, 1117 стигли у Будим. Јован V Палеолог, преморен 
од дугог путешествија, али и испуњен оптимистичким надањима, много 
је очекивао од предстојећег сусрета. 

О томе како је изгледао сам сусрет двојице владара најподробније 
нас извештава познати италијански хуманиста Јован Равењанин. 1 " 8 Пре- 
ма његовом опису, Лудовик I је велелепно дочекао василевса, изашао је 
пред њега, сјахао с коња и гологлав га поздравио са огромним уважа- 
вањем. Јован V Палеолог, међутим, узвратио је са надменошћу која није 
била примерена ни тренутку ни тадашњим околностима - ипак је он 
дошао да моли за милост угарског краља - па је остао у седлу, не ски- 
дајући капу. Тачно је да је овакво помало разметљиво држање ромејског 
цара било у складу са начелима византијске царске идеологије, неговане 
вековима, али је збиља друге половине XIV столећа, без обзира на кон- 
зервативност прирођену средњовековном свету, учинила таква схватања 
анахроним, па донекле можда и неумесним. Јер, било каква сумња је 
излишна, године 1366. Лудовик I био је краљ изванредно снажне државе 
док је Јован V Палеолог владао у Царству, патуљастом и немоћном, које 
је уистину одумирало. 

Упркос томе, угарски владар је поздравио ромејског цара са пошто- 
вањем, недвосмислено показујући да ни у ком случају не пренебрегава 
улогу и место византијског василевса у средњовековном свету, без обзи- 
ра на оновремени распоред политичких снага. Понашање Јована V Па- 
леолога, с друге стране, указивало је да је он још увек био опчињен 
својом васељенском мисијом, ма колико она одударала од стварног стања 
ствари, али и на то да му је у овом случају помањкало осећање поли- 
тичког такта. Јер, како је записао Јован Равењанин, Лудовик I је био 
дубоко увређен опхођењем византијског цара, које се ипак могло озна- 
чити као прилично неодмерено, па свога госта стога није удостојио од- 
говарајуће пажње ни толико прижељкиване помоћи. Крајњи неуспех 
царевог одласка у Будим, међутим, имао је знатно дубље корене, 1119 али 


1 Halecki, Un Empereur, 112 истиче да је византијски цар већ негде у фебруару 
1366. године био на двору Лудовика I. На василевсово путовање алудира и 
Манојло Раул у једном писму које је упутио са Пелопонеза 1366. године. В. R. 
Loenertz, Emmanuelis Raul Epistulae XII, EEBS 26 (1956) № 7 154-155. За основ- 
не податке о овом ромејском интелектуалцу в. PLP 10 (1990) № 24130. 

1 Giovanni da Ravenna, Opuscule varie, ed. T. Kardos, Egyemes Philologiai kdzlony 
(=Archivum Philologicum) 60 (1936) 291-296. 

' Јован Равењанин, главни извор за сусрет Јована V Палеолога и Лудовика I, 
изричито казује да је византијски цар одбојним и разметљивим понашањем 
изазвао угарског краља, који је касније одбио да му помогне. Моравчик, Импе- 
раторм, 244 (=Studia Byzantina, 346), коментаришући вести италијанског хума- 




се може претпоставити да понашање Јована V Палеолога није могло да 
допринесе увећавању спремности угарског краља да изађе у сусрет ње- 
говим жељама. 

Шаролики, али врло фрагментарни и спорадични изворни подаци 
о боравку византијске делегације у Будиму омогућавају да се наслуте 
само главни обриси преговора који су тада вођени. Обе стране су се 
сложиле да је турска опасност нешто што не прети само Царству него, 
можда у неком догледном времену, и Угарској. 1120 Стога је и Лудовик I 
био заинтересован за један крсташки поход против неверника, о чему 
недвосмислено казује једно његово писмо Млецима, у коме тражи помоћ 
у бродовљу за будући рат против Турака. Епистола се, нажалост, није 
сачувала, али о њој знамо на основу одговора Венеције, 13. марта 1366. 
године, којим надлежни у републици Светог Марка извештавају угарског 
краља да су спремни да му пошаљу галије које је тражио." 11 

Лудовик I, с друге стране, морао се обавезати да својим деловањем у 
предстојећем походу неће угрозити постојеће привилегије које су Млеци 
имали у Византији и појединим малоазијским емиратима. Разложно је 
претпоставити да је угарски владар упутио писмо Венецији негде почетком 
фебруара 1366. године, дакле одмах по доласку Јована V Палеолога у 
Будим, 1Ш пошто му је византијски цар изнео своје захтеве о неопходној 
војној помоћи и покретању једне снажне крсташке војне. Међутим, већ су 
ту почињала и прва, прилично крупна разилажења, проистекла из опреч- 
них ставова по питању редоследа корака који би требало да, бар у начелу, 
доведу до циља коме су стремили и једни и други. 

Византијска страна је, као и обично у оваквим ситуацијама, тражи- 
ла најпре војну помоћ, а онда би тек требало да уследи верско прео- 
браћање Ромеја у римокатоличку веру. Штавише, Јован V Палеолог, који 
је у међувремену на прави начин спознао озбиљност овог осетљивог 
питања и стога донекле прерастао своју некадашњу наивност, овакав 
став Византинаца образлагао је убедљиво, али не толико да би уверио и 
Запад у неопходност таквог редоследа потеза. Боравак европских ритера 
у ромејској држави и њихови успеси у борби против ТУрака отопиће 


нисте, упозорава да су разлози за уздржаност владара Угарске били заправо 
далеко озбиљнији. 

" м Haiecki, Un Empereur, 104-105. 

1,21 Овај документ је публиковао G. Wenzel, Monumenta Hungariae Historica, Acta 
Extera, П, Budapest 1875, № 479. Cf. Halecki, Un Empereur, 114-115; Gill, Byzantium 
and Рарасу, 301 n. 42. 

неповерење поданика Царства и умногоме олакшати конверзију, сматрао 
је василевс. Обазриви Лудовик I и, уопште, Запад, засићени олаким 
обећањима византијске стране, обећањима која нису имала солидну 
потпору, почетак крсташког похода упорно су условљавали преласком 
Византинаца у римокатоличку веру. 1123 Управо ова разлика постала је 
камен спотицања у преговорима двојице владара у Будиму. Да би некако 
премостили постојећа неслагања, Јован V Палеолог и Лудовик I послали 
су у Авињон, с пролећа 1366. године, двојицу изасланика: василевс свог 
„канцелара” Георгија Маникаита, а краљ једног од својих истакнутих 
духовника, Стефана, епископа Нитре." 24 Онда су се препустили ишче- 
кивању повратка емисара јер је, сматрали су, папино мишљење не само 
најмеродавније него једино може да разреши искрсла неслагања. 


Папска писма 

У међувремену су оба владара, поготово Јован V Палеолог, чини се, 
били испуњени приличним оптимизмом: нестрпљиви василевс је у Ца- 
риград послао малу делегацију са охрабрујућим вестима, 1125 док је Лудо- 
вик I потписао једно писмо, 20. јуна 1366. године, којим се захваљивао 
Млечанима на спремности да му ставе део свог бродовља на располагање 
за предстојећи поход против неверника. 1126 У лето 1366. Георгије Мани- 
каит и епископ Стефан вратили су се у Будим носећи читаву прегршт 
писама Урбана V, која је требало да са мртве тачке покрену преговоре 
византијског цара и угарског краља, те тако окончају и боравак Јована V 
Палеолога у Угарској. 

У писму од 22. јуна 1366. године, које се на неки начин може сма- 
трати и квинтесенцијом папиног става према Византији у погледу цркве- 
не уније, поглавар Свете столице налагао је Лудовику 1 да у односу на 
ромејска обећања буде опрезан и суздржан. 1127 Они су, стоји у папском 
акту, и у току ранијих преговора испољили препредено понашање, па и 
сада упорно истрајавају на сједињењу цркава не због неких религијских 


1123 Ibid. 90-91. 

1124 О именима двојице изасланика сазнајемо из одговора Свете столице. В. Acta 
Urbani V, № 109. Cf. Halecki, Un Empereur, 113; Моравчик, Императорм, 244 (= 
Studia Byzantina 346); Gill, Byzantium and Рарасу, 213. O Георгију Маникаиту v. 
PLP 7 (1985) № 16633. 

1125 Cydonis, Symbouleutikos, 1000. Cf. Nerantzi-Varmazi, Byzantio kai Dyse, 91. 

1126 Ljubić, Listine, IV, № 149 86-87. Cf. Setton, Рарасу and Levant, 289. 

1127 Acta Urbani V, № 105. Cf. Halecki, Un Empereur, 129-131; Nerantzi-Varmazi, 
Byzantio kai Dyse, 93-94. 

разлога него ради добијања војне помоћи. Стога би угарски краљ, уко- 
лико је уз заклетву већ обећао подршку у војсци василевсу и уз то се 
обавезао на одређени рок, свакако требало читаву ствар да одложи за 
годину дана. Но, у случају да су византијски цар и његови синови збиља 
вољни да пређу под окриље римске цркве - очигледно, Урбан V није 
сматрао да је василевс већ 1357. године прихватио римокатоличку веро- 
исповест 1128 - папа се није противио да угарски краљ заиста и помогне 
онемоћалом Царству. Тако је поглавар Свете столице играо заправо дво- 
личну улогу: с једне стране је здушно подстицао Јована V Палеолога на 
унију, а са друте стране, Лудовику I саветовао да се уздржи од помоћи 
Византији. 1129 Ипак, мора се признати да је, гледано из угла папске курије, 
таква политика сигурно била најпробитачнија, јер је превасходно води- 
ла рачуна о ономе што би Авињону највише и одговарало. У исто време, 
природно, такво дипломатско маневрисање Урбана V никако није могло 
да погодује насушним византијским потребама да се коначно предузме 
нешто озбиљно против османлијске опасности. 

Срж размимоилажења хришћанског Истока и хришћанског Запада 
лежала је у несагласности коју обе стране деценијама нису могле да пре- 
вазиђу: Исток је истрајавао у намери да некако обезбеди помоћ за бор- 
бу против Турака, али у исто време није био спреман да ради тога жр- 
твује своју оданост ортодоксији, док је Запад, напротив, првенствено 
желео да Византинце преведе у римокатоличку веру, остајући у знатној 
мери неосетљив на ромејски страх пред Османлијама. Доследно придр- 
жавање ович полазишта, уз ретку спремност да се каткад учине релатив- 
но безначајни уступци, условило је да су се преговори око склапања уније 
непрестано вртели у зачараном кругу без истинске могућности да се у 
једном тренутку пронађе заједничка додирна тачка на којој би могло 
доћи до правог помирења. 

Осим поменуте епистоле од 22. јуна 1366. године, Урбан V је преко 
Георгија Маникаита и епископа Стефана послао још неколико писама, 
која су носила датум 1. јул 1366. године. 1130 Три су била адресована на 
Јована V Палеолога, два на Лудовика I, два на мајку угарског краља и 
преостала на поједине великодостојнике двора у Будиму. 1131 Основна, 


"М о томе је већ било речи у претходном поглављу. В. н. 1047-1050. 

‘ ш Nerantzi-Varmazi, Byzantio kai Dyse, 93-94 доноси превод папиног писма и вео- 
ма подробан коментар. Боравак Јована V Палеолога на угарском двору сасвим 
кратко региструје и Housley, King Louis, 202. 

1130 Моравчик, Императорт, 244 (= Studia Byzantina, 346). 

1131 Acta Urbani V, Nos 107-111 170-180 (укупно пет писама). Остале епистоле, које 
немају непосредне везе са историјом цркве на Истоку, те стога нису укључене 

углавном заједничка одлика ових писама је била изражавање папиног 
задовољства због добре воље обеју страна да се шизма напокон превла- 
да. Она врве спретно изабраним формулацијама које, у ствари, нису 
далеко одмакле од уопштених израза који лепо звуче, али им је садржи- 
на празњикава. У писмима насловљеним на византијског цара у поједи- 
ним пасусима доносе се богословске поуке, махом скопчане са осетљивим 
разликама између латинске и ромејске теологије. Обраћајући се угарској 
страни, Урбан V бираним речима помиње могућу крсташку војну против 
Турака, али на начин који не наговештава неку хитрину у делању и који 
не притискује строгим обавезама. 

Минуциозним упоређивањем папског писма Лудовику I од 22. јуна 
1366. и осталих које је потписао 1. јула 1366. године, истраживачи су 
уочили извесну промену става у односу на Ромеје и могућност покретања 
крсташког рата, утолико што је тај став из изразито крутог и, зашто не 
рећи, отворено непријатељског, после својеврсног умекшавања, прерастао 
у прилично увиђаван и умерен. 1132 Другим речима, полазиште поглавара 
римокатоличке цркве поново се нашло у уобичајеној равни својственој 
његовим претходницима - оно је подразумевало настојање да се шизма 
уклони и благосиљало сваки крсташки покрет против неверника. Старија 
историографија, којој такође није промакла очигледна разлика у писми- 
ма Урбана V, била је склона да оно што је папа написао у епистоли од 
22. јуна 1366. године сматра његовим искреним гледањем на односе За- 
пада и Ромеја. 1133 Међутим, новија историографија је, на основу неких 
аргумената чија се ваљаност не може лако пренебрећи, спремна да верује 
у занимљиву и оштроумну, али и дискутабилну претпоставку према којој 
је писмо од 22. јуна 1366. године заправо сачињено по некој врсти „на- 
руцбине” Лудовика I како би угарски краљ имао изговор да повуче 
пребрзо дата обећања Јовану V Палеологу и, следствено томе, оно не 
одражава папин него став будимског домаћина византијског цара. 1134 


у наведено најновије издање, објавио је А. Theiner, Vetera Monumenta Historica 
Hungariam sacram illustrantia II, Roma 1860, Nos 140-146. 

32 Овај посао пажљивог упоређивања поменутих писама ваљано је урадила 
Nerantzi-Varmazi, Byzantio kai Dyse, 94-103. 

33 1. Fessler, Geschichte von Ungarn, II, Leipzig 18692,153-155; Norden, Papsttum und 
Byzanz, 704-705 n. 1. 

34 Halecki, Un Empereur, 129-132 (где je инкриминисано писмо датовано у 23. 
уместо у 22. јун 1366. године како је то учинио А. Tautu у најновијем издању. 
В. Acta Urbani V, № 105 168). Овакво мишљење склон је да прихвати Setton, 
Рарасу and Levant, 289. Против мишљења које је изнео О. Халецки устао је већ 
Острогорски, Историја, 499 н. 3, а извесну уздржаност испољили су такође и 
Meyendorff, Projets, 156 и Gill, Byzantium and Рарасу, 214-215. 

Упркос свему, иако можда необично, чини се да је најближе истини 
веровање да између инкриминисаног писма од 22. јуна и осталих од 1. јула 
1366. године, у ствари, и нема суштинске него само разлике у форми, 
уосталом, небитне за основна гледишта Урбана V у питању конверзије 
Ромеја и покретања крсташког похода против Турака. 1135 Поглавар ри- 
мокатоличке цркве је непоколебљиво захтевао да најпре Византинци - не 
само василевс и чланови његове уже породице него читав народ и на- 
рочито свештенство, које до тада није хтело ни да чује за једну такву 
помисао, прихвате унију тако што ће сви прећи под окриље латинске 
вероисповести, а да тек онда уследи одговарајућа војна експедиција про- 
тив Османлија. Јовану V Палеологу, а вероватно и самом Урбану V, мо- 
рало је бити јасно да је, познавајући ромејски живаљ и тврдокорни, 
неумољиви став духовништва, у Царству тога времена било немогуће 
обезбедити неко масовније преобраћање. Управо је то био услов, на коме 
је Запад толико истрајавао, који василевс није био у стању да испуни. 

За боравак Јована V Палеолога у Будиму, који је трајао дуже од шест 
месеци, од особитог значаја је био још један догађај који је односе визан- 
тијског цара и угарског краља, ионако оптерећене неким тешко премо- 
стивим неслагањима, додатно замрсио. Према сведочанствима неких са- 
чуваних извора, Лудовик I, потпуно у складу са познатом чињеницом да 
су владари Угарске од свих западноевропских суверена били приврженији 
Светој столици, настојао је да се василевс и чланови његове малобројне 
пратње поново подвргну крштењу. 1136 Околност да Ромеји нису били вољ- 
ни да пристану на такав захтев - према хришћанским схватањима крштење 
је било једна од тајни које се догађају само једном и више не понављају 
- умногоме је, чини се, замрзла започете преговоре на будимском двору. 
Уопште, разложно је тврдити да су дипломатска надмудривања византиј- 
ске и угарске стране, протежући се месецима готово у недоглед, имала 
своје успоне и своје падове. Међутим, коначни исход мисије Јована V Па- 
леолога морао је поднети терет потпуног краха, с обзиром на то да се 
ништа од царевих прижељкивања није остварило. 

Када је крајем лета 1366. године напуштао Будим и кретао натраг, 
оставивши сина МаноЈла на двору Лудовика I, 1137 василевс није имао ништа 



Време искушења 


351 


више од магловитих и крајње неизвесних нада. И овога пута, међутим, 
заборављајући охоло држање Јована V Палеолога приликом њиховог првог 
сусрета, угарски краљ је лично испратио свога вишемесечног госта све до 
видинског подручја. Василевсово расположење, упркос указаној почасти 
није могло бити ведрије јер је био свестан незнатних домета и узалудности 
дугог одсуствовања из Цариграда. Тада није могао ни сањати да праве 
невоље и понижавајућа искушења заправо тек чекају у заседи. Био је то 
тренутак када је на византијску политичку позорницу ступио престоло- 
наследник Андроник Палеолог, тада у доби од осамнаест година, изразити 
homo seditiosus владајуће царске породице. 

Нестрпљиви престолонаследник 

По оцу унук Андроника III Палеолога, чије је име и носио, а по мајци 
унук Јована VI Кантакузина, он је у себи на својеврстан начин сјединио 
големе амбиције својих дедова, али околност да његова велика частољу- 
бивост није била праћена и одговарајућим способностима претворила 
га је у заробљеника властитих нереалних претензија и по много чему 
трагичну фигуру византијске историје друге половине XIV столећа. За 
разлику од млађег брата Манојла, који је био изузетно образован и изнад 
свега стрпљив и спреман да стоички подноси поједине неправде, Андро- 
ник Палеолог се одликовао немирним и несталним духом и спремношћу 
да ради испуњења сопствених жеља прибегава сплеткарењу. У сенци 
свега била је неутољива жеља за влашћу." 38 Већ у овим годинама, када 
је ступао у зрело младићко доба, ужасавала га је помисао да је његов 
отац Јован V Палеолог тек тридесетчетворогодишњак - разлика између 
њих била је само шеснаест година - и да ће засигурно још дуго седети 
на византијском престолу коме је нестрпљиви младић са готово болесном 
страшћу тежио. Бурно испољавање једне овакве амбиције проузрокова- 
ло је озбиљне потресе у царској породици и довело до снажних унутра- 
шњих криза у Византији, а то је само олакшало уплив страних сила, у 
првом реду Османлија и италијанских република. 

Поучен сопственим лошим искуствима из детињства јер га је очева 
смрт затекла, а да претходно није био проглашен или крунисаи за савлада- 
ра, Јован V Палеолог се побринуо да свог наследника поштеди таквих не- 
пријатности. Он је веома рано - не може се са потпуном сигурношћу утвр- 
дити тачно када - обавио неопходне радње којима је било не само 

О Андронику Палеологу више ће бити речи у даљем тексту. Стога, за основне 

податке упућујемо само на PLP 9 (1989) № 21438. 



разрешено питање престолонаследника него и обезбеђена будућност дина- 
стије Палеолога на цариградском трону. Андроник је за очевог савладара и 
василевса проглашен можда већ у лето 1350, 1139 дакле као дечак од две го- 
дине, а у сваком случају пре 17. августа 1355, када је био седмогодишњак. 1140 
Одлазећи на далек пут, у Угарску, пред крај 1365. године, Јован V Палеолог 
је у Цариграду одредио да га у одсуству замењује син-првенац, пгго је мла- 
доме престолонаследнику, колико је нама познато, био први значајнији за- 
датак у политичкој каријери. 1141 За василевсовог боравка на будимском 
двору се, изгледа, није у византијској престоници догађало ништа од осо- 
бите важности. 1 ' 42 Каснија збивања су, међутим, показала да је Андроник 
Палеолог почињао да снева о самосталној владавини, а исход таквих раз- 
мишљања је његов отац имао да искуси већ на самом повратку из Угарске. 

Цар у шкрипцу 

Пошто се растао од Лудовика I, који га је пратио један део пута, 
Јован V Палеолог се обрео у Видину, последњем месту на његовом путу 
које је било под влашћу Угара, с намером да преко Бугарске продужи за 

Цариград. Ту га је, међутим, чекало изненађење, велико и непријатно. 
Према наређењу Јована Александра, који је са забринутошћу и подо- 
зрењем ишчекивао исход вишемесечних преговора у Будиму, било му је 
забрањено да прође кроз Бугарску. У првом тренутку василевс можда 
није ни схватио да је у читаву ствар умешан и његов син и престолона- 
следник, али је касније држање Андроника Палеолога, који није предузео 
ништа озбиљније да оца избави из недостојне ситуације, говорило јези- 
ком јаснијим од било каквог другог доказа. 1143 За најновији заплет у од- 
носима између Бугарске и Византије значајна је била и чињеница да је 
најстарији син Јована V Палеолога био зет Јована Александра. 1144 

Није лако утврдити на који је начин Андроник Палеолог настојао 
да оствари своје жеље и докле су допирали његови далекосежни плано- 
ви, које је ковао у дослуху са трновским царем. Наједанпут се Јован V 
Палеолог нашао у шкрипцу, без могућности да се врати у Цариград, 
потпуно одсечен негде на доњем Дунаву. Лето је било на измаку и при- 
ближавала се јесен 1366. године, што је његову позицију чинило већ 
безнадежном. Византијски цар је све више био налик беспомоћном за- 
творенику кога једино неко чудо може спасти. И, доиста, чудо се и поја- 
вило у лику грофа Амадеа Савојског. 


Зелени Гроф 

Једна од најзанимљивијих личности западне Европе у другој поло- 
вини XIV столећа, неустрашиви ритер, вешт дипломата и ватрени при- 
сталица римске цркве, гроф Амадео VI Савојски (1343-1383) био је 
славан не само на Западу него и на Истоку. После смрти свога оца Ајмо- 
на (1329-1343) - царица Ана Савојска и гроф Ајмон били су деца Ама- 
деа V Великог, што значи да су се Јован V Палеолог и Амадео VI нала- 
зили у релативно блиском сродству - као деветогодишњак, најпре уз 
помоћ регентства, а од 1348, у узрасту од четрнаест година, Амадео VI је 
самостално владао у Савоји и спретном, стрпљивом политиком умногоме 
проширио и ојачао своју државу. 1145 Откако се на једном витешком тур- 
ниру појавио у одећи зелене боје која му се, очигледно, допадала, добио 


1143 До таквог закључка, који је потпуно исправан, дошло се више ех silentio. В. 
Острогорски, Историја, 499-500. 

1144 О томе је већ било речи у III поглављу. В. н. 958. 

1145 Најпотпунија монографија о Амадеу VI Савојском је Сох, Green Count, llsq. 
Такође је вредно поменути и две старије књиге: F. Cognasso, II Conte Verde, 
Torino 1926 и A. Chartier, La Savoie et l’Orient, Paris 1934. 

је назив „Зелени гроф" под којим је био познат широм Европе. Истовре- 
мено, био је један од најистакнутијих поборника крсташке идеје на За- 
паду, и то међу онима чија је приврженост била заиста веома искрена и 
чији ентузијазам није лако сплашњавао. 11 * 5 

Неке спољнополитичке обавезе које нису трпеле одлагање присилиле 
су Зеленог грофа да не напушта своју државу и на тај начин осујетиле 
његово планирано учешће у походу који је на Истоку требало да предво- 
ди Петар I Лузињан. 11 ' 7 Наиме, многољудне групе плаћеника које су у тре- 
нутном затишју Стогодишњег рата остале без посла и лутале појединим 
деловима Европе препустиле су се насиљу и пљачкању, угрозивши и за- 
падне границе Савоје. То, међутим, није значило да је Амадео VI заувек 
одустао од једног крсташког подухвата против неверника. Неуспех кипар- 
ског краља га је упозорио, али не и обесхрабрио, предочивши му да је 
било неопходно на најбољи начин обавити све нужне припреме за тако 
велики и одважан поход. За разлику од Петра I Лузињана, који је ишао 
на Египат, Амадео VI Савојски је намеравао да се прво запути у Цариград 
како би најпре помогао свом блиском рођаку, две године старијем Јовану V 
Палеологу и олакшао знатно стешњени положај Царства." 4 * 

Ратовање против Турака на Балканском полуострву, сматрао је, било 
је скопчано са мање опасности и имало више изгледа на успех, а у одређе- 
ном тренутку могао му се придружити и моћни угарски краљ Лудовик I. 
О томе је, уосталом, писао и сам папа у писму од 24. јануара 1366. године, 
које је упутио византијском цару, не знајући да се он баш у то време при- 
ближава Будиму. 1149 У Цариграду су, с друге стране, латинофилски круго- 
ви полагали велике наде у долазак василевсовог рођака, о чему је писао и 
Димитрије Кидон. 1150 Успех кампање која је управо била у изгледу могао 
је, под извесним условима, дати снажан подстрек Ромејима за једну акцију 
против Османлија која би имала већи замах и ширину. Урбан V се сагла- 
сио са одлуком Зеленог грофа да уместо према Светој земљи иде у визан- 
тијску престоницу и уз много речи хвале и охрабрења није пропустио да 
помене и преговоре са Јованом V Палеологом око склапања уније. 1151 Сме- 


11« о томе посе бно в. Ј.-Ј. Bouquet, Remarques sur l’idee de croisade dans l’expidition 
d'Amedie VI de Savoie d Constantinople, Bulletin annuel de la Fondation Suisse 7 
(1958) 17-33. 

1,47 Сох, Green Count, 204-205. 

"* Makhairas, I, 162, Cf. Nerantzi-Varmazi, Byzantio kaii Dyse, 129. 

Acta Urbani V, № 90. 

Cydonis, Symbouleutikos, 993. 

1151 O томе сазнајемо из већ поменутог папског писма од 24. јануара 1366. године 
које је са собом носио управо Амадео VI Савојски. В. Acta Urbani V, № 90. 

ли владар Савоје, о чијем се јунаштву већ довољно добро знало на Западу, 
решио је да славу свог оружја пронесе и на опасним ратиштима Истока. 

Пошто је обавио неопходне предрадње у Савоји и решио питање ре- 
гентства које ће га замењивати док буде избивао у далекој Романији, 1152 од 
фебруара до маја 1366. године боравио је у северној Италији, скупљајући 
новац потребан за трошкове похода и регрутујући најамнике вољне да с 
њим пођу пут Цариграда. 1153 Осим тога, требало је изнаћи решење за пре- 
бацивање контигента војника преко Средоземл>а, што је одувек било важно 
питање за организаторе и учеснике крсташких ратова. У овом случају, бу- 
дући да се није радило о југоисточном Медитерану, што 6и угрозило њене 
трговачке интересе, Венеција је била спремна да помогне у бродовљу. Ни 
највећи ривал Млетака, Ђенова, није хтела да изостане, па је савојском гро- 
фу ставила на располагање неколико својих лађа Упркос помањкању сасвим 
прецизних података о снази експедиције која је кретала на Исток, разложно 
је претпоставити да је флоту чинило петнаест или можда двадесет пловила, 
док је врло вероватно да је ратника било негде између хиљаду петсто и 
хиљаду осамсто, како се обично и сматра у историографији. 1154 

Ова се регимента 8. јуна 1366. године појавила надомак Венеције, али 
у сам град ушли су само Амадео VI Савојски и неколицина његових људи 
како би се снабдели провијантом и осталим потрепштинама неопходним 
за тако дуго путовање по водама Средоземља 1155 Зелени гроф је, боравећи 
неколико дана у Млецима, послао изасланике на угарски и још неке ев- 
ропске дворове, али је подршка коју је тражио овога пута изостала. 1156 У 
Цариград је вест о доласку Амадеа VI донео лично Павле, донедавни епи- 
скоп Смирне, који је у пролеће 1366. године постао титуларни латински 
патријарх ромејске престонице. 1157 У следећим месецима, истакнути духов- 
ник имао је у „царици градова” веома истакнуту улогу око преговора за 
склапање црквене уније. Поново је наступио један живахан период у од- 
носима Истока и Запада када су се по ко зна који пут пренуле из летаргије 
наде у варљиву могућност разрешења вишевековног верског спора. 

Амадео VI Савојски је са војском напустио Венецију око 20. јуна 1366. 
године и преко Јадранског мора запутио се ка водама источног Средо- 
земља. После краткотрајног задржавања на Крфу, у Корону су остали дуже 


1151 Сох, Green Count, 206. 

1153 Setton, Рарасу and Levant, 287 sq. 

1154 Nerantzi-Varmazi, Byzantio kai Dyse, 131-132 подробно наводи постојећа разми- 
моилажења која се могу срести у литератури. 

1155 Сох, Green Count, 210; Setton, Рарасу and Levant, 296. 

Bollati, Illustrazioni, № 73 (26. јун 1366). Cf. Halecki, Un Empereur, 141. 

1157 Cidonis, Symbouleutikos, 989. Cf. Nerantzi-Varmazi, Byzantio kai Dyse, 132. 

чекајући да им се придруже бродови из Ђенове и Марсеља. 1158 Затим су 
негде пред крај јула наставили пловидбу и стигли до Негропонта, а одатле 
- већ су били у стању приправности због близине турских територија - 
приспели на Лезбос, где су у галијама Франческа I Гатилузија добили по- 
следње појачање и већ 21. августа досегли Хелеспонт. 1159 А онда је уследио 
велики подвиг крсташа, који су после краће опсаде, чак релативно лако, 
26. августа 1366. године освојили Галипољ и задали тежак ударац прести- 
жу Османлија. Вест је произвела снажан одјек како на Западу тако и на 
Истоку. 1160 Поново се на делу показало шта је у стању да учини мала, али 
организована крсташка војска у сукобу против исламских ратника. Још 
од боравка у Негропонту, средином августа 1366. године, Амадео VI Са- 
војски је био у вези са Цариградом и вероватно тек тада сазнао да је Јован 
V Палеолог у Угарској. 1161 После поседања Галипоља, из византијске пре- 
стонице у сусрет крсташима пошао је латински патриЈарх Павле носећи 
најновије вести о василевсовим недаћама на бугарској граници. 1162 Почело 
је да бива све јасније да ће планирана крсташка војна против Турака мо- 
рати да претрпи неке измене. 

На вест о доласку крсташа у Цариград, тамошње јавно мњење се 
поделило на две супротстављене стране и на видело је избило да тријум- 
фални долазак западних ритера није изазвао једнодушно одобравање 
престоничког становништва. Поред струје наклоњене Латинима и уопште 
унији, постојала Је јака странка, изразито неповерљива према крсташи- 
ма и, штавише, према свему што је долазило са Запада. Димитрије Кидон, 
коЈи се са пуно разлога могао сматрати сивом еминенцијом пролатинских 
кругова у византиЈској престоници, свестан нетрпељивости коју је део 
цариградског живља осећао и испољавао у односу на било какво мешање 
западноевропских сила у ромеЈске прилике, у току лета, а свакако пре 
крсташког поседања Галипоља 26. августа 1366. године, саставио је при- 
годан спис, такозвани Romaiois symbouleutikos, у коме је настојао да уве- 
ри јавно мњење мегалополиса на Босфору у неопходност прихватања 
помоћи са Запада. 1163 Алармантно упозораваЈући на безнадежан положај 
у коме се Царство налазило и на незасите апетите Турака, за које ниЈе 


1156 Сох, Green Count, 213. 

1159 Ibid. 219; Setton, Рарасу and Levant, 298. 

1160 Сох, Green Count, 220; Loenertz, Dimetrius Cydones, I, 64; Setton, Рарасу and 
Levant, 299. 

1,61 Bollati, Illustrazioni, № 128. C£ Сох, Green Count, 218. 

1162 Nerantzi-Varmazi, Byzantio kai Dyse, 135. 

1163 Cydonis, Symbouleutikos, 961-1008. Овај извор публиковао Je и D. Zakythinos, 
Byzantina keimena (Basike Bibilotheke 3), Athina 1957, 312-329. 

било никаквих препрека у ширењу своје власти, предочавао је страну 
помоћ моћних и богатих савезника као једини могући излаз. Не про- 
пустивши да помене како оближњи суседи, Срби и Бугари, отпадају у 
оваквим плановима због њихове тадашње немоћи, али и недоследности 
и вероломства, 1164 све је погледе усредсредио на Запад, одакле су управо 
пристизали ритери предвођени блиским рођаком самог василевса, што 
је био још један разлог да им се укаже достојно поверење. 1165 Нема сумње 
да су убедљиве реченице из списа Димитрија Кидона, појачане утиском 
који је на све оставило лако крсташко заузимање Галипоља, добрим де- 
лом раскравиле престоничко јавно мњење, па је латинска флотила, првих 
дана септембра 1366. године, ипак упловила у Златни рог."“ 

Амадео VI Савојски, уз кога је био и латински патријарх Цариграда 
Павле, сместио се у самој престоници, уживајући гостопримство царице 
Јелене, док су остали ритери коначиште нашли у оближњој ђеновл>анској 
Галати. 1167 Због одсуства Јована V Палеолога, на чије је учешће у пред- 
стојећем походу против Османлија и те како рачунао, Зелени гроф је 
морао да преиначи дотадашње планове. Уз то, свакако је био и забринут 
што је изостала очекивана и прижељкивана помоћ угарског краља Лу- 
довика I. Другим речима, брижљиво и дуго припремана противтурска 
кампања окренула се у сасвим другом смеру. 


Црноморска експедиција 

Без много оклевања, одмах по доласку у Цариград, Амадео Са- 
војски је послао једну галију са двојицом својих угледника према Ви- 
дину, како би доспели до византијског цара. Међутим, невреме у 
Црном мору није дозволило да они напусте теснац Босфора, што је 


1164 Cydonis, Symbouleutikos, 972. О односу Димитрија Кидона према поменутим 
византијским суседима и уопште према Балканском полуострву в. D. Zakythinos, 
Demetrius Cydones et l'entente baikanique au XIVe siecle. La Grece et les Balkans, 
Athen 1947, 44-56; idem, Rome dans la pensee politique de Вугапсе du ХШе au XVe 
siecle: la »theorie romaine« d lepreuve des faits, Вугапсе. Hommage a Andre N. 
Stratos, vol. I: Histoire-art et archeologie, Athenes 1986, 214 sq. 

1165 Cydonis, Symbouleutikos, 993. Cf. Nerantzi-Varmazi, Byzantio kai Dyse, 137. 

1,66 Једна Кратка хроника садржи вест (Kleinchroniken, 94, № 19) у којој се каже да је 
Амадео VI Савојски допутовао у Цариград 2. септембра 1366. године. Међутим, 
на основу већ помињаног савојског извора (Bollati, IUustrazioni, № 173) произлази 
Да је до тога дошло два дана касније, дакле 4. септембра 1366. године. Није могуће, 
утисак је, дати одлучујућу предност једном од два поменута врела обавештења. В. 
Schreiner, Kommentar, 295-2%. Такође v. Mioni, Cranaca, 74 № 17, 80. 

1167 Сох, Green Count, 221-222; Setton, Рарасу and Levant, 301. 

приморало Зеленог грофа да најозбиљније почне са планирањем 
„ослобађања” Јована V Палеолога." 6 * Намеравао је да нападом на бу- 
гарске црноморске градове присили Јована Александра да омогући 
нормалан повратак ромејског владара преко земаља које су биле под 
скиптром трновског цара. Стога је приступио сериозним припремама, 
у које су спадали и градња и пренос ефикасних опсадних справа, како 
би у што краћем року учесници похода били спремни за дејство. У 
ту сврху је и царица Јелена ставила на располагање Амадеу VI два 
византијска брода, а такође приложила и дванаест хиљада перпера за 
њихово наоружање и опремање. 116 ’ 

Прилично је упадљиво да се у свим овим збивањима око доласка 
крсташа и њиховог боравка у Цариграду, у септембру 1366. године, 
не помиње Андроник Палеолог него само његова мајка. 1170 С обзиром 
на то да је осамнаестогодишњи престолонаследник требало да за- 
мењује одсутног василевса, овакав поредак ствари указивао је, доду- 
ше посредно али зато и не мање уверљиво, на приличну нелојалност 
сина-првенца према Јовану V Палеологу. 1171 Више је него очигледно 
да је даља василевсова судбина у том тренутку у приличној мери за- 
висила од добре воље Амадеа VI Савојског. Будући да би свако одла- 
гање акције само додатно отежавало читав подухват, крсташка фло- 
тила је убрзо испловила из Златног рога и запутила се ка западним 
обалама Понта тако да је већ 4. октобра 1366. године приспела на 
бугарску границу. 1172 

На основу података из књиге расхода, својеврсног дневника гро- 
фовог благајника Антона Барберија, који је ревносно, из дана у дан, 
бележио сва плаћања и догађаје, могуће је реконструисати снагу и 
састав бродовља под заставом Амадеа VI Савојског. 1173 Флоту је чини- 
ло двадесет бродова од којих су седам били ђеновљански, шест мле- 
тачки, три француска, два византијска и два власништво ђеновљана 
из Галате, који нису желели да изостану па су и сами ставили на распо- 


Bollati, niustrazioni, № 268. Уп. Горина, Походгт, 74. 

1169 Bollati, Illustrazioni, № 3; Горина, Антон Барбери, 231. Cf. Halecki, Un Empereur, 
147; Сох, Green Count, 222-223; Горина, Походгт, 73-74; Позелев, Несебгр, 59-60; 
Setton, Рарасу and Levant, 301. 

1170 В. н. 1141. 

1171 Острогорски, Историја, 499-500. 

1172 Bollati, Illustrazioni, № 274; Горина, Антон Барбери, 236. Cf. Сох, Green Count, 
223; Горина, Походгт, 74; Гмзелев, Несебгр, 60. 

1173 Bollati, IUustrazioni, № 1 sq. Превод на руски оних одломака који се односе на 
историју Византије и Бугарске, са одговарајућим коментаром даје Горина, Ан- 

тон Барбери, 229-251. 

лагање своје галије. 1174 Бугарским градовима на Црном мору предстоја- 
ла су велика искушења. 

За двадесетак дана крсташи су успели да освоје читав низ тврђава на 
западним обалама Понта, Агатопољ, Созопољ, Скафиду, Анхијал, Месем- 
врију и Емону 1175 и већ 25. октобра 1366. године започели опсаду Варне. 1176 
Овде је, међутим, био крај лаким и брзим успесима нападача, јер се услед 
снажног отпора бранилаца борба за кључну утврду на походу Амадеа Са- 
војског одужила. Схвативши да неће бити кадар да Варну освоји у кратком 
року, а имајући у виду и приближавање зиме, савојски гроф је решио да 
почне преговоре са бугарским царем, па је већ 29. октобра 1366. године 
послао своје изасланике у Трново. 1177 Отприлике у исто време, вођа крста- 
ша је ступио у преговоре и са оближњим обласним господаром Доброти- 
Цом, чије је средиште било у утврди Калиакра." 78 Међутим, изналажење 
решења које би задовољило све учеснике у овом договарању одмицало је 
прилично споро, тако да је Амадео VI Савојски, пошто се уверио да Вар- 
ну не може освојити, 18. новембра 1366. године подигао опсаду и вратио 
се у Месемврију, коју је изабрао за своје седиште." 79 

По свој прилици неколико дана касније, повољно је била, бар на- 
челно, решена и судбина Јована V Палеолога, будући да је већ 29. но- 
вембра 1366. године Зелени гроф послао једног од својих угледника, 
У пратњи преводиоца, у Видин да се сретне са василевсом." 80 Визан- 


1174 Bollati, IUustrazioni, № 297; Горина, Антон Барбери, 237. Уп. Горина, Походт,т, 
74. О походу Амадеа VI Савојског против бугарских црноморских градова 
писао је давно још С. Георгиев, Амедеп VI Савопски - Зеленинт граф и похо- 
дите му срехцу Черноморското ни крапбрежие, Бвлгарска историческа библи- 
отека, 1929, т. 4 (недоступно). 

1175 Созопољ је заузет 17. октобра, Месемврија 20. октобра, Анхијал и Емона су 
пали у руке крсташа 21. октобра. Подробније о тим догађајима в. Горина, Ло- 
ходгт, 74-75; Ггозелев, Несебгр, 60; Историк на Бглгарик, III, 349 (Д- Ангелов); 
Nerantzi-Varmazi, Byzantio kai Dyse, 140-141. 

1178 Сох, Green Count, 224; Горина, Походгт, 75; Setton, Рарасу and Levant, 303. 

1177 Горина, Походгт, 75-76 н. 49 објашњава разлоге који оправдавају наведену 
хронологију. 

1178 О Добротици је већ било речи у претходном тексту. Такође в. М. Alexandrescu- 
Dersca, La seigneurie de Dobrotići, fief de Byzance, Actes du XIVe congres 
international des etudes byzantines, II, Bucarest 1975, 13-20. O граду Калиакри, 
главном упоришту деспота Добротице, посебно в. В. Позелев, Средновековната 
крепост Калиакра през XIII - средата на XV в„ Известил на Народнил музеи 
- Варна 9 (XXIV) /1973/ 123-138. 

Bollati, Illustrazioni, № 345; Горина, Антон Барбери, 240. Уп. Горина, Походгт, 
77; Позелев, Несебгр, 62. 

тијски цар је, најзад, могао да одахне јер је било извесно да ће се 
преговори, отегнути и испуњени напетим надмудривањем, после то- 
лико мука ипак окончати. Обично се сматра да је договор постигнут 
21. децембра 1366. године, када су углавном утаначена решења нај- 
битнијих спорних питања. Било је одлучено да се Јован V Палеолог, 
на свом повратку кући који се неочекивано одужио и попримио 
својства праве одисеје, пропусти кроз бугарске земље, док су, заузврат, 
крсташи одустали од заузимања Варне и пристали на ослобађање за- 
робљеника до којих су дошли током успешне црноморске кампање. 1181 

Међутим, око кључне тачке спора, освојених тврђава на запад- 
ним обалама Понта, тешко се долазило до договора којим би обе 
стране биле задовољне. Више светлости у коначно решавање овог 
питања уноси један угарски документ, писмо које је намесник Лудо- 
вика I у Видину, Петер Химфи, 15. априла 1367. године упутио краљи- 
ци Јелисавети. 1182 У њему се каже да је влашки војвода Владислав I 
(1364—с. 1377) од византијског цара Јована V Палеолога добио сто 
осамдесет хиљада флорина уз обавезу да од Угара преотме Видин и 
потом га преда бугарском цару Јовану Александру. 1183 У замену за ову 
крупну услугу трновски владар се сагласио да Ромејима преда црно- 
морске градове Варну, Анхијал и Месемврију. Спремност да жртвује 
важне утврде на Понту у замену за видинску област на својеврстан 
начин казује и о томе да је Јован Александар у то време придавао 
већи значај својим северним границама и да је важност бугарских 
позиција у односу на Лудовика I претпостављао византијском понов- 
ном учвршћивању у црноморском поморју. Агресивност и неоспорна 
моћ угарског краља овога пута су, истини за вољу, првенство дали 
збивањима на доњем Дунаву, бацивши у засенак ромејску „рекон- 
квисту” на Понту. Уосталом и обнова византијске власти над поје- 
диним градовима на обали Црног мора, постигнута једино зах- 
ваљујући снази крсташких одреда и делимичним, такорећи 
безначајним учешћем Ромеја, није могла, с обзиром на очиту немоћ 
Царства, имати сигурну будућност. 


81 Горина, ПохоОЂт, 76; Ггазелев, Hecefnp, 63. 

82 L. Thall6czy, Oklevelek a magyar-bolgdr osszekottesek tortenetetehez, Tortenelmi Tar, 
1898, № 8, p. 363. 

83 Уп. Позелев, Hece&bp, 63. 

Крај понижења 

Јоваи V Палеолог, који је напокон био у могућности да напусти ви- 
динско „заточеништво” крајем 1366. године обрео се у Калиакри као гост 
Добротице, господара области Добруџа. 1184 Ова василевсова посета ста- 
ром знанцу византијског двора који је својевремено, за грађанског рата 
четрдесетих година XIV века, био уз Ану Савојску, да би потом, пошто 
га је 1348. године поразио Јован VI Кантакузин, пристао уз новог цара, 
свакако није била сасвим случајна. У претходним двомесечним прегово- 
рима улога Добротице није била мала и са разлогом се може претпоста- 
вити да је и он посредовао код Јована Александра да се Јован V Палео- 
лог напослетку пропусти кроз бугарске земље. На вест о доласку 
византијског цара, Амадео VI Савојски послао је своју делегацију да 
василевса сачека у Калиакри. Није немогуће да су Јован Палеолог и До- 
бротица управо тада започели прелиминарне разговоре о браку Михаила, 
најмлађег царевог сина, и ћерке моћног бугарског господара, преговоре 
који су неколико година касније успешно окончани. 1185 

У међувремену је Зелени гроф из Созопоља похитао у Месемврију, 
где се, у јануару 1367. године, први пут срео са својим рођаком. 1186 Две 
су кључне теме о којима је требало да двојица владара воде разгово- 
ре: прва се тицала договора око услова предаје понтских тврђава које 
су крсташи освојили у руке Ромеја, а друга односила на питање цркве- 
ног „помирења” Истока и Запада и склапања уније. Јован V Палеолог 
и Амадео VI Савојски су из Месемврије, где су кратко остали, отишли 
у Созопољ, у коме су боравили од 23. јануара до 15. фебруара 1367. 
године. 1187 Потпуно је очито да византијски цар, иако већ нешто више 
од годину дана одсутан из Цариграда, уопште није журио са поврат- 
ком кући. 

Коначни споразум између Јована V Палеолога и Амадеа VI Са- 
војског који се тицао црноморских градова постигнут је 9. марта 1367. 
године у Месемврији, у коју су се у међувремену вратила двојица вла- 
дара и сродника. 1188 Разлог за развучене и успорене преговоре око ус- 


184 Bollati, lllustrazionU № 387; Горина, Антон Барбери, 243. Cf. Сох, Green Count, 
228; Горина, Походгт, 76; Позелев, Несебгр, 63. 

1,85 О томе ће више бити речи у следећем одељку. 

1186 Bollati, Illustrazioni Nos 417, 419, 520; Горина, Антон Варбери, 246; Dialexis, 170. 
Cf. Сох, Green Count, 229; Горина, Походгт, 78; Позелев, Несебгр, 63. 

1187 Сох, Green Count, 229; Setton, Рарасу and Levant, 305; Nerantzi-Varmazi, Byzantio 

1188 Bollati, Illustrazioni, Nos 40, 47; Горина, Антон Барбери, 234, 235. Уп. Горина, 
Походгт, 77. 

лова под којима је требало да крсташи Ромејима уступе освојене утвр- 
де на Црном мору није било одсуство василевсове добре воље него 
хронично помањкање новца којим је требало намирити део трошкова 
које су Зелени гроф и учесници експедиције имали у протеклим месе- 
цима. А добро се знало да је читав подухват, замашан и у крајњој ли- 
нији веома скуп, био предузет искључиво зато да се избави византијски 
цар. Како је Јован V Палеолог током своје дуге и не баш срећне вла- 
давине увек био притиснут несташицом новца, и сада се нашао у не- 
пријатној ситуацији да некако пронађе петнаест хиљада флорина. То 
је, наиме, била сума која је, сагласно постигнутом споразуму, предста- 
вљала довољну противвредност за одређени део расхода крсташке екс- 
педиције на Понту." 89 Новац је скупљен на терет претераних пореза 
којим је василевс притиснуо становништво Месемврије. 1190 Ваља напо- 
менути да је живаљ црноморских градова током јесени 1366. и зиме 
1367. године два пута био изложен немалим пореским обавезама, најпре 
од Латина, а потом и од Ромеја, и доведен до границе финансијске ис- 
црпљености. Василевсов циљ, међутим, био је постигнут: ромејска власт 
на Понту је била васпостављена. 

Можда још важнији од преговора око судбине црноморских тврђа- 
ва, посебно ако се ствари посматрају у ширем контексту, били су раз- 
говори између Јована V Палеолога и Амадеа VI Савојског, уз кога се 
налазио латински патријарх Цариграда Павле, и сам учесник похода 
према западним обалама Понта. Они су се односили на могућност скла- 
пања уније. 1191 Околност да су се одвијали у црноморском поморју - 
далеко од Цариграда, у коме је снажна антилатинска струја током ду- 
готрајног царевог одсуства, које се завршило неуспешном мисијом у 
Будиму, вероватно још више ојачала - представљала је збиља добар 
услов за неки евентуални договор. И, заиста, Зелени гроф и патријарх 
Павле својски су се упињали да Јована V Палеолога ободре и некако 
приволе на такав корак. Одлучујућа решеност византијског цара, до- 
ДУше још увек присталице уније, али и мање наивног него 1355. годи- 
не, овога пута је ипак изостала. Василевс се правдао, очигледно при- 
лично спретно, да без Јована Кантакузина, патријарха Филотеја 
Кокина и синода није у стању да донесе тако важну одлуку. 1192 На тај 


1|м Ггозелев, Hece&bp, 63-64. 

1,90 Исто, 64. 

1191 Dialexis, 170. Cf. Meyendorff, Projets, 156 sq.; Nicol, Council, 89; Nerantzi-Varmazi, 
Byzantio kai Dyse , 145. 

1192 DiaUods, 170. Уп. Максимовић, Попитичка ynoia, 164. Такође в. 
наведену у претходној напомени. 

су начин прави преговори око склапања уније били само за кратко 
време одложени. Јер, само два до три месеца касније, током јуна 1367. 
године у византијској престоници вођени су веома значајни разговори 
представника хришћанског Истока и хришћанског Запада, чији је циљ 
био изналажење начина да се коначно читав спор двеју цркава покре- 
не из мртвила. 


Поврашак у иресшоницу 

У међувремену, непосредно после 15. марта 1367 - при датовању 
ових догађаја хронолошка прецизност западних извора надмашује по- 
узданост византијских" 93 - Јован V се, после избивања које је трајало 
петнаест месеци, напокон вратио у Цариград. Исход његовог мучног 
путовања, праћеног понижењима која је доживео у Видину, био је изу- 
зетно скроман, боље речено - никакав. Његов брат од ујака, Амадео VI 
Савојски, није путовао с њим него се задржао још неко време на Понту 
како би регулисао поједина питања која су се тицала крсташке војске. 
Зелени гроф се појавио у Цариграду 9. априла 1367. године, дочекан на 
одговарајуће свечан и достојанствен начин који је уприличио Јован V, 
неизмерно захвалан своме савојском сроднику на свему што је овај про- 
теклих месеци учинио за Византију." 94 

Но, крсташки поход западних ритера, који је у односу на првобит- 
не планове умногоме био измењен, ближио се своме крају. Поново су, 
овога пута под сасвим другачијим околностима и добрим делом криви- 
цом Ромеја, пре свега самог василевса који је због властите брзоплетости 
и погрешне процене да ће одласком у Будим допринети разрешавању 


ш Према једној Краткој хроници (Kleinchroniken, 94 № 21) Амадео VI Савојски 
и Јован V Палеолог заједно су се вратили у Цариград током Велике недеље 
1367. године, дакле између 11. и 17. априла. Cf. Schreiner, Kommentar, 296-297. 
Савојски хроничар је далеко подробнији и истиче да се византијски цар 
вратио непосредно после 15. марта 1367. године, док се Зелени гроф задржао 
на црноморској обали. В. Ј. Servion, Gestez et Chroniques de la Mayson, ed. F. 
Bollati di Saint-Pierre, Turino 1879, col 314c. Cf. Nerantzi-Varmazi, Byzantio kai 
Dyse, 145-146. 

194 Servion, op. cit 314c. Cf. Сох, Green Count, 230-231; Setton, Рарасу and Levant, 
306. Управо из овога времена, ради се о марту 1367. године, потиче један запис 
у коме се помиње василевсово путовање у туђину. В. S. Lambros, Catalogue of 
the Greek Manuscripts on Mount Athos, Vol. I, Cambridge 1895, 310 № 3389. Забе- 
лежено je следеће; „ho eusebestatos kratistos hagios hemon authentes kai basileus 
haritonymos (= Ioannes) Palaiologos apedemei dia to labein symmahian урег ton 
Hristianon”. 

османлијске опасности, доспео у положај да га је требало спасавати, биле 
изневерене византијске наде у могућност избављења, очекивања наро- 
чито изражена у прозападним круговима ромејског јавног мњења. Још 
једанпут је пропуштена могућност да се уз помоћ крсташа, чија је ефи- 
касност упркос малобројности била врло очита, нешто учини на суз- 
бијању османлијске експанзије. Она је одложена на неодређено време, до 
неког новог сличног подухвата који би припремила једна од западноев- 
ропских сила. Трагика Царства, међутим, била је у томе да је у овом 
случају време радило искључиво за Турке, чија је држава била све сна- 
жнија и који су се све чвршће везивали за тло Европе, тако да је свако 
одлагање делотворне акције против малоазијских нападача, у ствари, 
само сужавало простор за озбиљнију акцију хришћанских држава на овој 
страни. 

Плима нових догађаја, занимљивих и сврстаних међу оне који су 
најзад могли да донесу преокрет, с једне, и хронична оскудица подроб- 
них података у наративним изворима који се односе на ово време, с 
друге стране, оставили су у потпуној тами све околности које су се 
тицале сусрета Јована V и Андроника Палеолога, сусрета изневереног 
оца и вероломног сина, који је, подстицан неутољивом амбицијом ради 
личних планова, оставио свог родитеља на милост и немилост иску- 
шења чији је коначни исход био тешко предвидив. Ипак, околност да 
је василевс поново, три године касније, када је 1369. године одлазио у 
Рим, сина-првенца и престолонаследника оставио да га замењује у ње- 
говом одсуству, могла би да сугерише помисао да је између њих дошло 
до помирења којим су евентуалне несугласице и трвења, ако их је 
уопште и било (јер не треба заборавити да је Јован V Палеолог био у 
стању да испољи каткад изненађујућу великодушност и спремност да 
прашта, што је можда значило да је успевао да се издигне изнад ситних, 
па и не само ситних људских слабости, али је такође могло да се про- 
тумачи као слабост карактера, а није искључено и да се радило о некој 
мешавини наведених својстава) превазиђене на обострану корист. 
Уопште, у годинама које су уследиле све је више до изражаја долазио 
помало чудноват однос у породичном троуглу који су сачињавали 
Јован V, Андроник и Манојло Палеолози. Други чланови царске поро- 
дице, па и остала двојица василевсових синова Теодор и Михаило, 
налазећи се на неки начин по страни, имали су у свему томе споредне, 
готово безначајне улоге. Управо су се и потреси у дому Палеолога - 
избили најпре између актуелног цара и његовог предвиђеног наслед- 
ника - непосредно одразили и на само Царство, доводећи до потпуног 
апсурда његов међународни положај. 

Цар и бушрски духовник 

Може се претпоставити да се управо овај период владавине Јована V 
Палеолога временски подудара са једним занимљивим и у великој мери 
контроверзним догађајем који се тиче могућег другог боравка визан- 
тијског цара на Светој Гори. Као и у причи о чудноватом пророку Мак- 
симу Кавсокаливиту, податак опет почива на сличној хагиографској 
приповести и такође је обавијен готово истоветним непознаницама. Реч 
је о живописном збивању из Похвапној слова које је познати јужносло- 
венски књижевник Григорије Цамблак саставио за блаженопочившег 
трновског патријарха Евтимија (1375-1393). И у овом случају су у питању 
биле нарочите околности у којима се није лако разабрати и одвојити 
историјско од наталожене легенде. 

Евтимије је рођен у Трнову и потицао је из угледног бољарског ро- 
да. 1195 Образовање и монашки завет стекао је у Бугарској. Познато је да 
се 1363. године са својим учитељем Теодосијем Трновским," 94 чувеним 
духовником исихастичке настројености, обрео у Цариграду. Касније, 
1365. године, отишао је на Свету Гору и боравио у манастирима Великој 
Лаври светог Атанасија и Зографу. 1197 На атонском полуострву се задржао 
шест година, а онда се 1371. вратио у Бугарску, где је 1375. изабран за 
трновског патријарха. Као бугарски првосвештеник, он је делио судбину 
државе и народа у завршним деценијама постојања Другог бугарског 
царства. Када су 1393. године Турци освојили Трново, Евтимије је про- 
теран и заточен у Бачковском манастиру. Умро је 1402. године оставивши 
велико књижевно дело. 1198 Григорије Цамблак је око 1418. године саставио 
Похвално слово покојном Евтимију у којем, између осталог, даје и важне 
податке из живота последњег трновског патријарха у средњовековној 
бугарској држави."” Део његовог литерарног састава односи се и на Ев- 
тимијеве светогорске дане. 


1U5 О бугарском духовнику Евтимију в. В. Ггозелев, Духовна култура на среднове- 
ковна Бглгарил през XIII-XV век, Теорил и практика на обучението по историл, 
кн. 2, Софил 1977, 221-232; К. Иванова, Патриарх Евтимип, Софин 1980, као 
и напомене које следе. 

В, С. Киселков, Патриарх Евтимип, Софил 1938, 7 сл.; И. Богданов, Патриарх 
Евтимип. Книга за него и неговото време, Софил 1965, 101 сл. 

X. И. Попов, Евтимип, последен тгрновски и трапезицки патриарх (1375-1394. 
г.), По случал 500-годишнината от смЂртвта му (1402-1902), Пловдив 1901, 
53-55. 

im Историлта на бглгарската литература, 1, СтаробЂлгарската литература, 
Софил 1962, 285 сл. 

im Д. Богдановић, Историја старе српске књижевносши, Београд 1980, 204-208. 

Григорије Цамблак у Похвалном слову казује о сусрету бугарског 
калуђера и византијског цара Јована V Палеолога на атоском полуострву. 
Ова приповест, с друге стране, на особит начин осветљава помало осион 
однос ромејског василевса према монасима, а шире узевши и према пра- 
вославној цркви уопште. Неки подвижник је, тобоже дојавио цару да 
Евтимије, који се у то време подвизавао у Великој Лаври светог Атанасија, 
поседује огромна богатства. Василевс, за кога Григорије Цамблак изри- 
чито наглашава да је више био златољубив него христољубив 1200 - што је 
оцена која може имати знатну тежину и не мора се схватити као рето- 
ричко претериваље, толико уобичајено у ризници средњовековних људи 
ОД пе Р а - лично се обрео на Светој Гори и покушао да изнуди благо од 
недужног инока. Византијски цар није ни писмом, ни одашиљањем 
изасланика, ни на неки други подесан начин решио да провери гласине 
које су до њега допрле него се - „о, бестидности!”, вели Григорије Цам- 
блак 1201 - лично искрцао у пристаништу манастира Велике Лавре. 

Византијски василевс је од бугарског монаха затражио нешто што 
овај заправо није ни имао, а Евтимије је био у стању да му покаже једи- 
но оно што је заиста поседовао. Тако је Јован V Палеолог, који је кори- 
стио силу у истрази, био раскринкан као неко ко пати од незасите зла- 
тољубивости. Напротив, бугарски калуђер, који је водио птичији живот, 
показао се као некористољубив и беспрекорно честит не само пред мо- 
насима, него и пред световњацима из цареве пратње. 1202 Да би ово наро- 
чито нагласио, Григорије Цамблак се позива на одговарајуће место из 
Hoeoi завета и бележи: „Тако нека засветли ваша светлост пред људима, 
Да ви Д е ваша Добра дела и прославе Оца вашега на небесима” (Јеванђеље 
по Матеју, 5, 16). 

Разљућен што код Евтимија нија пронашао ништа, Јован V Палеолог 
је наредио да се оклеветани монах протера на острво Лемнос у егејском 
архипелагу. 1203 Док Григорије Цамблак упоређује бугарског монаха са би- 
блијским јунаком Јовом, који је био узоран пример за побожност, непо- 
рочан живот и истрајно стрпљење, пуно опорих речи је упутио визан- 
тијском цару. 1204 По повратку у Цариград, међутим, василевсу је у једном 
сновиђењу предочено да треба да ослободи невино оптуженог духовника 


1200 П. Русев И. Гђлђ6ов - А. Давидов - Г. Данчев, Похвално слово за Евтимип 
от Григорип Цамблак, Софил 1971, 152. Уп. Г. Данчев - Н. Дончева-Панаиото- 
ва, Тгрновска книжовна школа (Антологил), Велико Тврново 1987, 116 сл. 

1201 Русев - Гвл-вбов - Давидов - Данчев, Похвално слово, 154. 

1202 Исто. 

1203 Исто, 156. 

1204 Исто. 

и да од њега затражи опроштај. Јован V Палеолог је више од страха, а 
мање по властитој жељи, записује Григорије Цамблак, тако и учинио.‘ 2М 
Пригушивши царску гордост, он је наводно клекнуо и молио за милост. 
Сагласно постулатима састављања похвалних слова, Евтимијева морална 
победа, с једне, и василевсово покајање, с друге стране, приказани су са 
пуно тронутости. И, напослетку, бугарски монах се вратио на Свету Гору. 

Премда ова прича, као и она из Житија Максима Кавсокаливита, 
има поједина обележја општег места, склони смо да верујемо да није 
измишљена него да је заиста одјек некаквог боравка Јована V Палеолога 
на Светој Гори. Наравно, у читавом сплету догађаја није лако разлучити 
шта је историјска истина, а пгга у међувремену обликована легенда. Ако 
се зна да је Евтимије боравио на Светој Гори од 1365. до 1371, онда се 
епизода о којој је реч може датовати у време око 1367. године. 1206 Пре- 
цизније говорећи, 1365. би могла да дође у обзир, али уз извесну ограду, 
јер је крајем те године Јован V Палеолог кренуо у Угарску на двор Лу- 
довика I Великог. У сваком случају, 1366. и прва половина 1367. су потпу- 
но искључене будући да је цар борави најпре у Будиму, потом извесно 
време у Видину на Дунаву, па на црноморској обали, и напокон у Цари- 
граду. С друге стране, искључене су и друга половина 1369, читава 1370. 
и највећи део 1371. године, време које је василевс Јован V Палеолог про- 
вео у Италији. Познато је да се са тог неславног путешествија вратио тек 
28. октобра 1371. године. 1202 Према томе, догађаЈ у којем су главни уче- 
сници били византијски цар и бугарски монах могао је да се деси мож- 
да 1365. или у раздобљу од половине 1367. до средине 1369. године. 1208 

Монах Јоасаф и латински патријарх Павле 

Година 1367. у византијској историји би се са пуно разлога могла 
означити као година Јована Кантакузина, као пгго је то у историографији 
домишљато и учињено, 1209 будући да је управо тада у правом сјају бле- 
снула његова неодољива личност - сада је то већ био старац који је пре- 
валио седамдесету годину живота - као у „стара” времена, наткриљујући 
неизвесну будућност Царства. Тада је требало да се приступи прегово- 


1205 Исто. 

1206 Иванова, Патриарх Евтимип, 52-54, 133. 

1207 О томе ће бити речи у даљем тексту. 

1208 Р. Радић, О боравцима византијско i цара /ована V Палеопо1а на Светој Гори, 
Друга казивања о Светој Гори, Београд 1997, 61-80 (= Из Цартрада у српске 
земље. Сшудије из визаншијске и српске историје, Београд 2003, 37-49). 

,2И Максимовић, Политичка улот, 157. 

рима око склапања уније, преговорима за које се не без разлога сматра- 
ло да ће бити далеко озбиљнији од дотадашњих махом јалових надму- 
дривања, па се Јован V Палеолог, не желећи да пренебрегне властиту 
некомпетенцију у богословским стварима, на неки начин измакао и све 
препустио своме тасту. Времешни монах Јоасаф је, у најбољем маниру 
непоколебљивих византијских црноризаца, заступао тврд и, условно ре- 
чено, конзервативан став, који је подразумевао да се унија има закључи- 
ти тек после екуменског сабора на коме би и једна и друга страна исту- 
пале у потпуно истоветним условима. По том се ставу он знатно 
разликовао од групе истакнутих, превасходно млађих ромејских инте- 
лектуалаца, на чијем је челу био Димитрије Кидон, његов дугогодишњи 
пријатељ и сарадник - скупине људи од пера која је можда и прекомер- 
но била усхићена дометима западне цивилизације, те стога и спремна да 
се потчини, схватајући унију заправо као једностран чин преласка пода- 
ника Царства у римокатоличку веру. шо 

Будући да је Јован V Палеолог веома добро знао начела тастових 
теолошких погледа око могућег уједињења двеју цркава, у исто време не 
мање свестан да су то гледипгга у много чему супротна оним које је сам 
имао, његова одлука да подвижник Јоасаф одигра кључну улогу у дого- 
ворима и распрама са другом страном, предвођеном титуларним латин- 
ским патријархом Цариграда Павлом, може изазвати неке недоумице. 
Осим неспорног поверења у дипломатску вештину и упућеност у дели- 
катна еклисиолошка питања Јована Кантакузина, василевс је, можда под 
још свежим утиском узалудног путовања у Угарску, решио да византијска 
страна овога пута наступа са знатно другачијих полазишта. Није наодмет 
подсетити да су цариградски патријарси углавном избегавали било как- 
ве опсежније богословске дискусије са представницима латинске цркве, 
остајући на позицијама најокорелијег исихазма. 

Запад је, с друге стране, веома слабо, у ствари готово никако био 
упућен у тајне паламитског учења, с којим по природи ствари није могао 
имати неких значајнијих додирних тачака. У таквој ситуацији једино је 
Јован Кантакузин могао бити тај који би на прави начин био у стању да 
образложи гледишта византијске стране. С друге стране, његова пред- 
ност, уколико бисмо уопште смели да је тако назовемо, у односу на из- 
разите латинофиле међу ромејским интелектуалцима, састојала се у томе 
што је допуштао сумњу у мишљење да ће се безрезервним приклањањем 


1 Став Јована Кантакузина око јединства цркава током читавог низа деценија 
био је доследан и непроменљив. Уп. Максимовић, Попитичка улоЈа, 151-153, 
169. Такође в. Прохоров, Публицистика, 324. 

Западу, које би се постигло преласком поданика Царства под окриље 
римске цркве, засигурно и неопозиво уклонити османлијска опасност. 
Сложени историјски процеси на широком простору југоисточног дела 
Балканског полуострва, Мале Азије и басена источног Средоземља, чији 
су корени били дубоки и који су сезали у сам освит XIV столећа, а на 
неки начин и знатно даље у прошлост, неумитношћу своје логике, коју 
је можда тешко било и назрети а камоли у н.у ригорозније проникнути, 
поменуту су сумн>у чинили заправо разборитом. 

Прелиминарни разговори Јована Кантакузина и латинског патријар- 
ха Павла, који су доцније у званичним преговорима заступали интересе 
ромејске односно папске стране, вођени су још пре јуна 1367. године када 
је дошло до службеног сусрета двеју делегација. 1211 Главни циљ монаха 
Јоасафа био је да на неки начин упозна свог римокатоличког саговорни- 
ка са основним поставкама исихастичког учења и посебно да покуша да 
изнађе неке додирне тачке са западним богословљем. Премда је, по при- 
роди ствари, то било веома тешко, Јован Кантакузин је имао извесног 
успеха, али, то треба посебно нагласити, више захваљујући чињеници да 
је пред захтевом за склапање уније папски легат Павле био спреман да 
унеколико умекша свој радикалан став, што истини за вољу, уопште није 
било попуштање него више жеља да до дијалога најзад и дође. Уосталом, 
из једног писма латинског патријарха може се закључити да он ипак није 
успео да дубље продре у суштину паламитске доктрине. ии 

С друге стране, Јован Кантакузин не само да никада није био против 
једног озбиљног богословског дијалога са Западом, за који се спремао и 
о коме је маштао целог живота, него је, штавише, као реалну могућност 
сматрао теолошку победу Истока над Западом на посебном унионистич- 
ком сабору. Зато се он толико упињао да ромејска духовна средина, што 
је могуће боље, упозна латинску богословску мисао и стекне неопходно 
интелектуално оружје када до тог „двобоја” дође. 1213 При томе, као да је 
донекле потцењивао смотреност Запада, који ни под којим условима не 
би дозволио да на једном таквом сучељавању теолошких аргумената и 
противаргумената доживи пораз. Напослетку, склапање уније је био циљ 


12,1 Максимовић, Политичка улот, 160-162 (посебно 162 н. 24). Прохоров, Публи- 
цистика, 326 н. 38 сматра да је до те дискусије дошло тек после септембра 
1368. године, али његови аргументи, утисак је, немају такву снагу да би могли 
Да оповргну убедљиву претпоставку Љ. Максимовића. 

1212 Ради се о писму које је титуларни латински патријарх Цариграда упутио папи 
и кардиналима. В. PG 154, 836-837. Cf. Mercati, Notizie, 64; Meyendorff, Projets, 
160; Максимовић, Политичка улот, 163. 

1213 Мајендорф, Византијско бошсловље, 126-127. 

на чијој су хитности више истрајавали Византинци - свесно не нагла- 
шавамо прагматичност њихових разлога за журбу - док су Латини, не- 
притиснути захтевима дневне политике, могли наступати нехајно. 

Латинском патријарху Павлу свакако није могао бити по вољи ус- 
трајни став који је, за разлику од Јована V Палеолога, заступао монах 
Јоасаф - подсетимо се да су њихови разговори били вођени током 1366. 
године, дакле док је василевс боравио у далекој Угарској - тако да је вест 
о „заточеништву” цара и читав колоплет догађаја око крсташке акције 
ослобађања, у којима је и сам одиграо велику улогу, дочекао, између 
осталог, и као згодну прилику да у новонасталој ситуацији добије неке 
василевсове гарантије око склапања уније. Међутим, Јован V Палеолог, 
противно евентуалним очекивањима Амадеа VI Савојског и поготово 
папског легата Павла - царево задовољство због избављења и захвалност 
коју је дуговао поменутој двојици, барем када се радило о сједињењу 
цркава, били су у сенци неуспелог путешествија у Будим - у свим раз- 
говорима Је одлагао да изнесе било какву изјаву која обавезује, изгова- 
рајући се неком врстом властите „некомпетенције”. У том смислу карак- 
теристичне су и радо цитиране његове речи о томе како он не може о 
томе да каже било шта док не буду у Цариграду, будући да су тамо Јован 
Кантакузин - „цар, мој отац” ( ho basileus ho pater mou) - патријарх и 
синод, који такође желе да буду упућени у све, како би заједно донели 
одлуку о том питању. 1214 

Ове речи недвосмислено указују на неспорни ауторитет који је мо- 
нах Јоасаф уживао у Царству, као и на познату чињеницу да су односи 
Јована V Палеолога и Јована Кантакузина, осим краткотрајног раздобља 
уочи смене на престолу, раних педесетих година XIV века, непрестано 
били пријатељски. На тај је начин латински патријарх Цариграда Павле 
схватио да ће морати да се упусти у преговоре са монахом Јоасафом, 
вештим у богословским распрама и још чувенијим у дипломатском на- 
дигравању. Ако се изузму представници појединих калуђерских кругова, 
надалеко познати по свом исихастичком зилотизму и изразитој антила- 
тинској настројености - али вероватно, упркос беспрекорној теолошкој 
поткованости, не и тако вешти у отвореним и непосредним еклисиоло- 
шким надметањима као што је био екс-цар - легат папе Урбана V није 
могао добити спретнијег и тежег такмаца у диспуту који је предстојао. 


1 Dialexis, 170. Cf. Meyendorff, Projets, 156; Максимовић, Попитичка yno\a , 164; 
Nicol, Council, 89; Nerantzi-Vamiazi, Byzantio kai Dyse, 145. He треба заборавити, 
c друге стране, да је Јован Кантакузин свога зета ословљавао као сина. На 
пример, в. Cant. Refutationes, 34 где је цар-писац записао: kai tou basileos Ioannou 
tou Palaiologou, tou yiou mou. 

У острашћеној версхој распри која је кулминирала првих дана јуна 
1367. године сударила су се традиционална византијска гледишта о пи- 
тању уније, овога пута непожуривана опасношћу од суседних Османлија 
(што је заслуга монаха Јоасафа, која је обезбедила мирнији наступ визан- 
тијске стране, раније у сличним приликама притиснуте оправданим 
страхом пред Турцима), са познатим ставовима Запада, али за ову при- 
лику изненађујуће умекшаним и чак спремним да са разумевањем при- 
хвате извесне ромејске предлоге (испоставило се, међутим, да су та по- 
пуштања ипак била само привидна и у крајњој линији без било каквог 
опипљивијег резултата). 1215 На сесијама у палати Влахерне уз Јована 
Кантакузина, који је предводио Византинце и, у ствари, једини истински 
и дискутовао, седели су Јован V Палеолог, чија улога није одмакла даље 
ОД посматрачке, царица Јелена, њихови синови Андроник и Манојло, 
неколико епископа и мноштво црквених и световних достојанственика, 
ДОк је латински патријарх Цариграда и папски легат Павле заступао ин- 
тересе Свете столице. 1216 

У извору у коме нам је у облику дијалога, живописно и узбудљиво, 
сачувано језгро вођене распре, монах Јоасаф је представљен у најбољој 
светлости, као личност која је потпуно засенила свог супарника у ди- 
спуту, сводећи га на неубедљивог, па и смушеног сабеседника. 1217 Збиља 
је то био звездани тренутак Кантакузинове политичке каријере после 
абдикације, али никако не треба потценити степен пристрасности с којим 
је спис написан и ипак каткад неумерен апологетски тон који провејава 
кроз вешто срочене реченице. Остаје, међутим, чињеница да је монах 
Јоасаф надмашио Павла у замршеној игри аргумената и противаргуме- 
ната. Друга је ствар што Царство од такве „победе” у будућности није 
имало заправо никакве стварне користи. 

У живој дискусији, између осталог, обе су се стране сложиле око 
несврсисходности исхитрене и непотпуне уније која је склопљена готово 
пре једног столећа, у Лиону 1274. године, извлачећи наук да не би тре- 
бало дозволити да се нешто слично понови. 1218 Монах Јоасаф није про- 

1215 Врло подробно о овим разговорима расправљају Максимовић, Политичка 
улош, 157. сл.; Nerantzi-Varmazi, ByzanHo kai Dyse, 149 sq. Такође в. Ј. Meyendorff, 
Jean-Joasaph Cantacuzene et le projet de concile oecumenujue en 1367, Akten XI Inter 
Byz. Kongress 1958, Miinchen 1960, 363-369. 

12.6 Dialexis, 170. 

12.7 Овај спис изашао Je испод пера самог Јована Кантакузина, а публиковао га је 
Џ. Мајендорф. В. Dialexis, 169-177. Руски превод овог занимљивог текста до- 
носи Прохоров, Публицистика, 328-334. 

12.8 Dialexis, 171, 173-174. Уп. Максимовић, Политичка ynoia, 153, 168; Nerantzi- 
Varmazi, Byzantio kai Dyse, 151. 

пустио прилику да Павла подсети на ромејску збиљу, које је папски 
нунциј и сам морао бити добро свестан. Царским декретом није било 
могуће постићи унију: то је „у нашој цркви немогуће, пошто вера не 
може да буде изнуђена”. 1219 Ту је некадашњи василевс и мислио и на не- 
спорну снагу византијског јавног мњења, чију је силину и сам добро 
искусио приликом судбоносних догађаја у Цариграду последњих дана 
новембра и првих дана децембра 1354. године. Неопходност уније, с дру- 
ге стране, по мишљењу Јована Кантакузина, уопште није била спорна, и 
за њу би он, наглашава не без приличне дозе патетике, положио и свој 

Монах Јоасаф је, у ствари, све време настојао да изасланика папске 
курије убеди у искреност ромејских хтења да до црквеног сједињења за- 
иста и дође. Његово можда и претерано инсистирање на томе свакако 
је делом било и плод својеврсне гриже савести да је у ранијим времени- 
ма византијска страна неретко посезала за унијом једино ради могућег 
остварења неких захтева које су диктирале насушне потребе дневне по- 
литике, нимало духовне и чак тривијалне. Ако је због бојазни да Запад 
има разлога да буде резервисан поводом искрености византијске привр- 
жености сједињењу цркава морао да осећа извесну нелагодност, Јован 
Кантакузин је заузврат имао сатисфакцију да подвуче и некоректност 
латинског става према коме би се унија могла свести на огољени чин 
потчињавања Ромеја папи, што је такође било тачно. 1221 Из тих разлога, 
веровао је екс-василевс, једино прихватљиво решење постигло би се са- 
зивањем васељенског сабора у искључиво равноправним условима и уз 
учешће свих хришћанских цркава - осим цариградског патријарха, тре- 
бало би да буду присутни и остали поглавари источног хришћанства, 
руски митрополит, трапезунтски митрополит, митрополити Аланије и 
Зихије, епископи патријарха Александрије, Антиохије и Јерусалима, пред- 
ставници ивирске цркве, трновске патријаршије и српске архиепископи- 
је. 1222 Само уз сагласност свих набројаних екуменски сабор је могао ра- 
чунати са неопходном ваљаношћу, а све друго би читав напор учинило 
потпуно узалудним. 1223 

Павле је, међутим, покушао да ауторитету васељенског сабора су- 
протстави уврежени став Запада о примату папе и његовој улози пре- 


1219 Dialexis, 174. Уп. Мајендорф, Византијско бошслоеље, 127. 

1220 Dialexis, 172. Уп. Максимовић, Политичка улош, 167. 

1221 Dialexis, 172, 173-174. Уп. Максимовић, Политичка улош, 168; Nicol, Council, 
89-90; Gill, Byzantium and Рарасу, 216. 

1222 Dialexis, 173. 

1223 Ibid. 173-174, 176. Уп. Максимовић, Политичка улоШ, 168. 

судног арбитра по питањима вере. 1224 У живахној распри, којом су, ако 
је веровати сведочанствима сачуваног извора, господарили ученост и 
речитост Јована Кантакузина, превагнули су аргументи византијске стра- 
не. Монах Јоасаф је, и поред одбијања да лично оде на папски двор, што 
је предлагао изасланик Урбана V, некако успео да Павла приволи на са- 
зивање васељенског сабора, на коме би се расправљало у мирној и не- 
пристрасној атмосфери. 1225 Било је предвиђено да се грандиозни сусрет 
византијских и западних богослова одржи у Цариграду, у року од две 
године, дакле у раздобљу од почетка јуна 1367. до краја маја 1369. годи- 
не. 1226 Изгледало је да се Византија налазила на прагу велике и дуго жеље- 
не духовне победе над Западом. Био је то тренутак на који су Ромеји 
чекали столећима. 

Ток и поготово исход преговора око склапања уније представљали 
су не само огроман лични успех Јована Кантакузина, који се на збиља 
тријумфалан начин вратио на спољнополитичку позорницу, него и 
својеврсну победу Царства, непознату у дотадашњим диспутима са За- 
падом и непримерену оновременој Византији, крајње онемоћалој и, у 
ствари, по много чему, нарочито када се радило о војној снази, држави 
другог реда. Ваља нагласити да је то постигнуто на начин којим уопште 
није доведено у питање достојанство ромејске државе, што је чињеница 
од особеног значаја, посебно ако се узме у обзир општепозната таштина 
и оптерећеност сјајном прошлошћу које су одликовале (можда је при- 
кладније рећи, притискивале) Византинце. 

Штавише, монах Јоасаф, користећи се прирођеном му волшебном 
вештином у апстрактном расправљању, све је то извео тако да није из- 
неверио ни интересе најзагриженијих исихаста. Напротив, он је био 
последњи који би ради склапања уније био спреман да дозволи да се 
изневере основна начела византијске хиљадугодишње црквене традиције. 
Ипак, од најревноснијих паламита, тврдокорних и готово несавитљивих, 
Јован Кантакузин се разликовао првенствено несравњиво гипкијом так- 
тиком у односу на Запад. Тако су и најконзервативнији црквени кругови 
у Византији, који су на дотадашње покушаје и преговоре око склапања 
уније гледали као на нешто што их се уопште не дотиче, пригрлили успех 
монаха Јоасафа као свој. И Филотеј Кокин, цариградски патријарх који 
је одлучно одбио да са папским легатом Павлом води било какве разго- 

1224 Dialexis, 175. 

1225 Ibid. 177. 

1226 Ibid. 177. Cf. Meyendorff, Projets, 159; Максимовић, Политичка упога, 170; Nicol, 
Council, 90; Setton, Рарасу and Levant, 310-311 n. 187; Gill, Byzantium and Рарасу, 
216; Nerantzi-Varmazi, Byzantio kai Dyse, 152. 

воре, здушно је подржавао идеју о сазивању васељенског сабора, чврсто 
верујући да ће на великом хришћанском концшгу ромејско учење бити 
боље изложено него латинско - о томе је писао охридском архиеписко- 
иуШ7 _ те се западњаци, био је збиља оптимиста, Византинцима мог- 
ли да придруже у заједничком исповедању. Било је, дакле, разлога да у 
духовну климу Царства, до тада притиснуту мучном неизвесношћу и 
безнађем, напокон покуљају и ведри тонови. 

Цар Јован V Палеолог, који је током одржавања црквеног самита 
прошао сасвим незапажено, обзнанио је исход преговора монаха Јоасафа 
и папског легата Павла патријаршијском синоду и двојици источних 
патријараха, александријском Нифону и јерусалимском Лазару, који су 
се затекли у Цариграду, а потом су упућена писма и осталим црквеним 
главарима. 1228 Тешко је рећи колико је василевс искрено веровао у мо- 
гућност остварења тек предвиђених планова, али је у новонасталој си- 
туацији, бар привидно и на тренутак, стао иза држања свога таста. Може 
се претпоставити да је у његовом случају, већа од евентуалне радости 
због досегнутог црквеног договора, била потиштеност изазвана одласком 
Амадеа VI Савојског на Запад, односно чињеницом да се услед несрећног 
стицаја околности добро припремљена и делотворна крсташка војна Зе- 
леног грофа бавила другим стварима и само окрзнула Османлије, иако 
је имала све могућности да против њих успешно наступа. С друге стра- 
не, ни владар Савоје, чија је наклоност крсташкој идеји - за разлику од 
многих тадашњих европских владара - била веома искрена, није могао 
бити баш задовољан једногодишњим боравком на Истоку, јер није оства- 
рио ни део онога што је планирао. После повратка у Цариград, у априлу 
1367. године, када се договорени једногодишњи рок службе некима од 
његових плаћеника ближио крају, њему није било преостало много вре- 
мена за неке озбиљније акције. 

Средином маја 1367. године, ипак, Амадео VI Савојски, који није 
желео да се дуже задржава у византијској престоници, а у потоњим раз- 
говорима Јована Кантакузина и Павла није ни учествовао, успешно је 
деловао против двеју малих турских утврда на европској обали Мрамор- 
ног мора. 1229 Потом је, 29. маја 1367. године, Јован V Палеолог испоручио 


1227 ММ I, № 234,491-493; Dolger, Regesten, V, № 3115; Darrouzes, Regestes, V; № 2524. 
Cf. Halecki, Un Empereur, 152-154; Meyendorff, Projets, 156 sq.; Максимовић, 
Политичка улот, 170 н. 64. 

1228 Максимовић, Политичка улот, 174 н. 8. 

1229 Сох, Green Count, 232. О овим догађајима писао је Р. Soustal, Historisch- 
Topographisches aus dem Kontobuch des Antonio Barbier von 1366-1367, Byzantios. 
(Festschrift fur H. Hunger zum 70. Geburstag), Wien 1984, 311-320. 

Зеленом грофу тридесет пет хиљада перпера, које је претходно позајмио 
од банкара из Галате: петнаест хиљада требало је да буде нека врста на- 
докнаде за оно што је учинио за Ромеје, док је преосталих двадесет хиља- 
да дато на име дуга који је владар Савоје имао да врати у року од месец 
дана по доласку василевса или његовог најстаријег сина Андроника Па- 
леолога на папски двор. 1230 Оваквим договором Јован V Палеолог се ипак 
на својеврстан начин обавезао да ће посетити Урбана V - очигледно је 
да таква одлука није донесена напречац, већ је дуго заокупљала визан- 
тијског цара - то је, нема сумње, био један од круцијалних тренутака 
његове дуге владавине. 


Ромеји ионово у Галииољу 

Сматрајући да је његова мисија на Истоку окончана, Амадео VI Са- 
војски испловио је 9. јуна 1367. године из Галате и запутио се ка Вене- 
цији. 1231 Са њим су путовали и латински патријарх Цариграда Павле, као 
и осмочлано византијско изасланство које је са Урбаном требало да 
утврди подробности које су се тицале планираног сабора и евентуалне 
посете Јована V Палеолога. 1232 Задржали су се у Галипољу, које је, 14. јуна 
1367. године, Зелени гроф свечано предао Ромејима. 1233 Био је то догађај 
од особене важности за Царство, с обзиром на то да су поседовањем ове 
тврђаве Византинци у знатној мери олакшали комуникације између своје 
престонице и осталог света. Држећи овај солидно утврђен град са добром 
луком, они су били не само у стању да контролишу турску пловидбу, 
него и донекле осујете пљачкашке османлијске атаке на преостале об- 
лижње ромејске утврде на европској обали Мраморног мора. 1234 Чиње- 
ница да су Византинци поново имали Галипољ, са свим што је пратило 
тај нови моменат у односима државе Ромеја и Османског царства у хе- 
леспонтском теснацу, надахнули су Димитрија Кидона да, додуше тек 


1230 Bollati, Illustrazioni, № 73; Dolger, Regesten, V, № 3114. Cf. Сох, Green Count, 233; 
Nerantzi-Varmazi, Byzantio kai Dyse, 148-149. 

1231 Bollati, IUustrazioni, Nos 012-613. Cf. Сох, Green Count, 234-235; Loenertz, 
Demetrius Cydones, I, 64; Setton, Рарасу and Levant, 307. Поход Амадеа VI Ca- 
војског 1366/7. године описао je и Atiya, Crusade, 379-397. 

1232 Nerantzi-Varmazi, Byzantio kai Dyse, 153. Уопште o византијском поимању ва- 
сељенског сабора писао је Ј. Boojamra, The Byzantine Notion of the „Ecumenical 
Council ” in the Fourteenth СепШгу, BZ 80 (1987) 59-76. 

1233 Bollati, Hlustrazioni, Nos 612-613; Cydonis, Callipoli, 1017. Cf. Setton, Papacv and 
Levant , 307. 

1234 Nerantzi-Varmazi, Byzantio kai Dyse, 154. 

1371. године, напише један спис под називом Symbouleutikos heteros peri 
Kallipoleos, n3S у коме прославља подвиг и значај геста Амадеа VI Са- 
војског, што иде у прилог његовим познатим тезама да је једино у осла- 
њању на Запад могуће да Царство одоли смртној опасности која је вре- 
бала у надирању Турака, али као да заборавља не тако безначајну 
чињеницу да је и цариградска влада око крсташке кампање имала раз- 
новрсне и приличне издатке. 1234 Међутим, остаје непобитна истина да је 
поновним држањем Галипоља, које је потрајало десетак година, Византија 
била у стању да барем на једном делу фронта према Турцима поврати 
неке од ранијих позиција. 

Минувши острво Тенедос, негде 16. јуна 1367. године, бродовље 
Амадеа VI Савојског се запутило према Негропонту, где је један део вој- 
ске наставио за Кипар, а потом продужило пловидбу и обишавши Пе- 
лопонез, 10. јула 1367. приспело на Крф. 1237 После доласка у Драч, 14. јула, 
Зелени гроф је 17. и 18. јула боравио у Дубровнику, 1238 да би се, најзад, 
31. јула 1367. поново нашао у Венецији. 1259 Није потребно посебно исти- 
цати да је крсташка војна на Истоку донела Амадеу VI Савојском заслу- 
жену и велику славу широм западне Европе. Свуда су кружиле приче о 
његовим победама над Османлијама и Бугарима, а не без разлога прочуо 
се и по томе што је успео да увери византијског цара у потребу новог 
путовања на Запад како би се остварило јединство цркава о коме се 
столећима размишљало на обема странама. 

На хришћанском Истоку, међутим, после одласка Зеленог грофа 
морао је да остане жал за пропуштеном великом приликом да се у од- 
носу на Турке учини много више него што је, „заслугом” пре свега самих 
Ромеја (тачније речено њиховог цара), било постигнуто. Јер, нема сумње, 
прилика је заиста била јединствена, поготово ако се узме у обзир жало- 
сна чињеница да су операције Амадеа VI против двеју османлијских 


1255 Cydonis, Callipoli, 1009-1036. Премда су Charanis, Strife, 297 и Barker, Manuel II, 
16, 460 били склони да овај спис датују тек у време 1376/1377, чини се да је 
исправније датовање за које се залажу Halecki, Un Empereur, 244, Loenertz, 
Demetrius Cydones, 1, 68 и Kianka, Demetrius Cydones, 189, a који сматрају да je 
до састављања овог изузетно занимљивог текста дошло заправо у лето 1371. 

1236 Пролатинска настројеност Димитрија Кидона одавно је позната. На пример в. 
Kianka, Demetrius Cydones, 189-190. 

1217 Setton, Рарасу and Levant, 307. 

12,8 Б. Крекић, Амадеј VI Савојски, „Зелени 1роф", у Дубровнику 1367, ЗРВИ 13 
(1971) 207-211. 

1239 Bollati, Illustrazioni, Nos 601-692. Cf. Сох, Green Count, 236; Setton, Рарасу and 
Levant, 307. 

тврђавица на европској обали Мраморног мора, у мају 1367. године, биле 
последњи успеси крсташких ратника у сукобима против Турака. У годи- 
нама које су следиле, а биле су испуњене новим великим успесима ис- 
ламских ратника, тај је пропуст на неки начин попримио обележје пра- 
вог трагичног удеса. 

За све то време атмосфера неспокојства, изазвана близином Осман- 
лија и опасношћу да се они устреме на Цариград, опасношћу која није 
била плод уобразиље застрашеног становништва византијске престони- 
це него и могућност која се није смела олако одбацивати, непрестано је, 
у већој или мањој мери, притискивала житеље мегалополиса на Босфору. 
О тамошњим приликама, поготово оним које казују о стању духа, веро- 
ватно најбоље сведочанство представљају савремена писма и уопште 
списи Димитрија Кидона. Тако се у већ поменутом тексту састављеном 
у лето 1366. године, којим је престоничко јавно мњење настојао да убеди 
у преку потребу прихватања помоћи са Запада, учени политичар и ретор 
вајка због постојећих неприлика и закључује, не без одређеног страха 
пред неизвесном, нимало ведром сутрашњицом, како се врч испуњен 
надањима све више празни. 1240 Немамо разлога да верујемо како је у ви- 
зантијској провинцији, па и у осталим хришћанским областима које су 
биле на удару турских одреда, стање било много боље. 

У недостатку савременика чији би нам подаци сасвим одређено ка- 
зивали о расположењу тамошњег живља пред тутњавом османлијске 
опасности, каткад једва чујном и потмулом а понекад бучном и блиском, 
ослонићемо се на један веома занимљив извор, на такозване Епистолије 
кир-Силуанове. ш ' Реч је о посланицама које је између 1363. и 1371. го- 
дине, вероватно у Зети, саставио донедавни светогорски монах и упутио 
својој атоској сабраћи и духовним истомишљеницима. Кроз учене лите- 
рарне фразе и течно скројене реченице пуне хришћанских наравоученија, 
кроз раскошне коврџе једног херменеутичког мудровања (коме је песи- 
мизам уистину прирођен) и кроз шуму библијских поука, ипак се могу 
назрети далеки одсјаји једног неспокојног времена и можда извитопере- 
ни одјек бојазни која је под извесним условима претила да превлада. Већ 
присутном страху, који је део православног света морао да осећа, наро- 
чито онај део непосредно највише угрожен османлијским надирањем, 
битка на Марици, у септембру 1371. године, дала је неслућен замах. 


*° Cydonis, Symbouleutikos, 985; Cydones, Correspondance, I, № 46 80 (писмо Георгију 
Синадину Астрасу на Лемнос). Cf. Nerantzi-Varmazi, Konstantinoupole, 925-926. 
■" Д. Богдановић, „Епистолије кир-Силуанове”, ЗФФ 14-1 (1979) (Споменица 
Фрање Баришића) 183-209. 



Посезање за црквеним имањима 

Непрестано нарастање турске опасности, која је из дана у дан 
постајала све теже подношљива, приморало је и Јована V Палеолога да 
се приклони примени веома непопуларних мера, којима се у дотадашњој 
пракси прибегавало врло ретко. Василевс се нерадо и у недостатку било 
каквог бољег решења одлучио на давање манастирских имања у пронију. 
Поједини случајеви секуларизације црквених поседа и њихово коришћење 
у војне сврхе били су својствени већ за прву половину XTV столећа, али 
се радило о усамљеним и готово стидљивим покушајима Тако се пронија, 
најмаркантнија појава византијског феудализма, на својеврстан начин 
све више разуђивала. Чињеница је, међутим, да ови покушаји нису на- 
илазили само на незадовољство и осуду монашких кругова, него углав- 
ном и завршавали без неког значајнијег успеха. Упркос томе, Јован V 
Палеолог се ипак одважио на такав корак, о чему сазнајемо из једног 
акта цариградске патријаршије из новембра 1367. године, дакле из раз- 
добља другог понтификата патријарха Филотеја Кокина. 1242 

Макарије Главас Тарханиот, царев рођак, опскрбљен неопходним 
овлашћењима, појавио се пред синодом и известио надлежне о василев- 
совом плану да на подручју између Цариграда и Селимврије размести 
војнике и да им додели целокупну тамошњу земљу. Сметњу су, међутим, 
представљала два села, Икономион и Паспарас, будући да су била цркве- 
но власништво. Стога је Јован V Палеолог молио патријарха да му усту- 
пи та два села, истовремено изражавајући спремност да подмири цркву 
одговарајућом противвредношћу и додајући чак могућност да их касније 
врати правом власнику. Ипак, Филотеј Кокин није прихватио овако сро- 
чен предлог византијског цара уз спретно формулисано образложење да 
је он само чувар непокретне црквене имовине, али не и неко ко би имао 
право да њоме у потпуности располаже. Синод је стао иза патријарха, 
упозоривши да се отуђивање поседа који припадају цркви сматра про- 
тивним утврђеним канонима. 

Међутим, Макарије Глава Тарханиот, очито добро спреман и за евен- 
туални негативни одговор надлежних органа, изашао је са новим предло- 
гом, који је претпостављао да Филотеј Кокин поменута села уступи васи- 
левсу на привремено коришћење док би заузврат црква добила 
надокнаду у виду редовног десетка. Васељенски патријарх и синод остали 
су доследни свом првобитном непопустљивом ставу, и даље подастирући 


1242 ММ I, № 252, 507-508; Darrouzes, Regestes, V, No. 2534; Dolger, Regesten , V, № 3118. 
Читаву расправу o овоме акгу цариградске патријаршије посветила је V. Nerantzi- 
-Varmazi, Ena synodiko eggrafo tou Noembriou 1367, Byzantiaka 3 (1983) 75-82. 

строгост црквених правила. Најзад, у жељи да се ипак не замере Јовану V 
Палеологу, али и да притом сачувају чисту савест, поступили су на врло 
дипломатски начин, у најбољим традицијама византијске смотрености, 
одговором који је василевса морао да стави пред велико искушење. На- 
гласили су да немају право да дају црквена имања, допустивши могућност 
да их цар може сам узети понгго их је претходно и поклонио цркви. 1243 

Овај по много чему занимљиви документ углавном је привукао по- 
зорност научника који су се бавили проучавањем манастирских поседа 
односно проније у Византијском царству. Зато не би требало да изненађује 
што они само узгред помињу намере које је имао Јован V Палеолог. У овом 
случају се радило о озбиљном царевом покушају да се постављањем вој- 
ника на простору између Цариграда и Селимврије и додељивањем одго- 
варајућих земљишних поседа на широкој основи образује један особени 
одбрамбени систем који би штитио престоницу и један део Тракије од 
сталних турских напада. Не упуштајући се у процену евентуалне дело- 
творности оваквих планова, сматрамо да су василевсова настојања да се 
некако одупре Османлијама, без обзира на пратеће негативне импликације 
проистекле због посезања за црквеном имовином, ипак, вредна хвале. Није 
познато, међутим, шта је Јован V Палеолог, кога су црквени кругови 
вештом дипломатијом довели пред непријатан избор да или одустане од 
онога што је смерао или својевољно дирне у поседе духовних власти, учи- 
нио по питању села Икономион и Паспарас. Ипак, добро се зна да је само 
неколико година касније, после битке на Марици (септембар 1371), дошло 
до масовног претварања манастирских имања у проније. 

Смрт Ане Савојске 

Средином шездесетих година XIV века - у недостатку било каквог 
прецизног и поузданог хронолошког ослонца истраживачи морају да се 
приклоне приближном датовању, истичући да се то десило око 1365. - у 
Солуну је умрла Ана Савојска, мајка василевса Јована V Палеолога. 1244 
Познато је да је она боравила у другом граду Царства још од давне 1351. 

lM> Податке из овог занимљивог акта помно су анализирали следећи истраживачи: Р. 
Charanis, The Monastic Properties arut the State in the Byzantine Empire , DOP 4 (1948) 
114-116; Острогорски, Пронија, 108-109 ( =СД , 1,259-260); H. Schmid, Byzantinisches 
Zentwesen, JOB 6 (1957) 63-64; Setton, Рарасу and Levant, 311; A. Laiou-Thomadakis, 
Peasant Society in the Late Byzantine Empire, Princeton, New Jersey 1977, 218. 

1244 Такву хронологију предлаже Loenertz, Chronologie, 216-220, 224-226 (=Byzantina 
et Franco-Graeca, I, 313-316, 320-322). Muratore, Una principessa, 465-469 био je 
склон да смрт Ане Савојске датује у време око 1359. године. Међутим, у науци 

године, када је у договору са Јованом VI Кантакузином дошла да некако 
умири сина, који је, пошто се споразумео са Стефаном Душаном, наме- 
равао да угрози старијег цара. 1245 У једном панегирику, састављеном у 
времену између 1352. и 1354. године и посвећеном Ани Савојској, Ни- 
кола Кавасилас веома похвалним речима наглашава да је царица - за 
коју каже megisti basilis - васпоставила мир у Солуну, где сада влада. 1246 

И после смене на византијском престолу, новембра-децембра 1354. 
године, она је наставила да борави у граду Светог Димитрија имајући у 
својим рукама огромна овлашћења. На тај је начин, занимљиво је подсе- 
тити, настављала једну особену традицију, будући да је попут двеју ранијих 
царица, Ирине Монфератске и Рите-Ксеније, после напуштања Цариграда, 
последње године живота провела у Солуну. 1247 Међутим, о том завршном 
поглављу њеног политичког деловања, које је потрајало око деценију и по, 
сачувано је врло мало изворних сведочанстава. У првом реду, то је натпис 
над једном од капија источних бедема солунске тврђаве (1355), 1248 затим 
једна даровна хоризма, настала око 1360. године, коју је Ана Савојска пот- 
писала за женски манастир Анаргира у Солуну, 1249 и, најзад, занимљиви 
нумизматички материјал који се односи на царичин „солунски” период. 1250 

Наведена сведочанства речито казују да је мајка Јована V Палеолога 
над другим градом Царства и припадајућом му облашћу владала на начин 
једног савладара. 1251 Био је то, у ствари, тек неки прелазни облик у пре- 
тварању читавог подручја у апанажу и завршни део процеса који је окончан 
доласком Манојла Палеолога године 1369. године у Солун. 1252 Није познато 

је углавно -.i прихваћено датовање које предлаже Р. Ленерц. На пример в. Бари- 
шић, Повеље визаншијских царица, 180. 

1245 О томе је већ било речи у другом одељку другога поглавља. 

1244 Овај извор објавио је М. Jugie, Nicolas Cabasilas, Panegyriques inedits de Mathieu 
Cantacuzene et d‘Anne Paliologine, ИРАИК 15 (1911) 118-121. Cf. Loenertz, 
Chronologie, 224-226 (=Byzantina et Franco-Graeca, I, 320-322). 

1247 O њима, између осталог, в. Баришић, Повеље византијских царица, 159-175. 
124! За читање овог натписа в. Loenertz, Chronologie, 217 ( =Byzantina et Franco-Graeca, 
I, 314-315). Уп. Баришић, Повеље византијских царица, 181. 

,!4 '' Помен ове хоризме налази се у једној простагми Манојла II Палеолога из мар- 
та 1415. године, коју је публиковао Р Lemerle, Autour d’un prostagma inedit de 
Manuel II. laule de Sire Guy a Thessalonique, Silloge bizantina in onore di S. Mercati 
[= Studi bizantini e neoellenici 9 (1957) 271-2286]. Cf. Dolger, Regesten, V, № 3346. 
Такође в. Баришић, Повеље византијских царица, 181-182. 

1250 D. Nicol - S. Bendall, Anna of Savoy in Thessalonica: The Numismatic Evidence, 
Revue Numismatique 19 (1977) 87-102. 

1251 Баришић, Повеље византијских царица, 180. Уп. Максимовић, Апаназке, 129- 
130 н. 97. О Ани Савојској такође в. F. Dolger, Zum Kaisertum der Anna von 
Savoyen, BZ 38 (1938) 193-196 (= Paraspora, Ettal 1961, 208-221). 

,2S2 Максимовић, Апанаже, 129. 

да је Ана Савојска, током последњег раздобља свога живота, напуштала 
највећи град у Македонији, али из једног писма Димитрија Кидона са- 
знајемо да је у њему преминула. 1253 Супротно неким веровањима, према 
којима је царица напустила овоземаљски живот као искушеница фрање- 
вачког реда и потом сахрањена у Асизију, 1251 поуздано је утврђено да се 
она упокојила као православна монахиња Анастасија. 1255 Догодило се то, 
како се обично сматра, око 1365. године, а у сваком случају Ана Савојска 
никада није видела и упознала свог блиског рођака Амадеа VI Савојског, 
сина свога полубрата Ајмона, који се у лето 1366. године на челу крсташа 
појавио у Романији. 1256 Рођена у Алпима, негде у освит XIV столећа, још 
као девојка доведена је у Византију (1326), где је провела готово четири 
деценије, од тога као удовица скоро четврт века једног живота који би 
свакако могао да понесе придев бурног, али не и срећног. 

Цареви изасланици у Италији 

Ако у прозападни утицај Ане Савојске на Јована V Палеолога - 
превасходно мислимо на онај утицај који је латинска принцеза могла 
имати на свог сина током његовог детињства и ране младости - не тре- 
ба сумњати, онда се, под извесним условима, може претпоставити, мада 
не и засигурно доказати, да је и царица Јелена на одређен начин била 


1251 Cydones, Correspondance, I, № 94 128-129. С£ Tinnefeld, Demetrios Kydones, 1-2, 
369-371. 

1251 Muratore, Una principessa, 462-466; Halecki, Un Empereur, 43. 

1255 Mercati, Notizie, 150-151 n. 4. У једном рукопису светогорског манастира Ватопе- 
да, наломенимо и то, помиње се Ана Савојска, а и Јован V Палеолог и његова 
супруга Јелена. Остало је забележено следеће: Eti deometha урег tes eusebestates 
kai filohristou despoines Annes. Eti deometha урег ton eusebestaton kai filohriston 
basileon hemon Ioannou kai Helenes. B. H. Красноселвцев, Материали длм исто- 
рии чинопоследованил литургии Иоанна Златоустаго, Казан 1889, 34; А. Дмитри- 
евскии, Описание литургических рукописеп хранлтихсл в библиотеках право- 
славного востока, т. II, Euhologia, Киев 1901,272. Ана Савојска, а уз њу и Јован VI 
Кантакузин са супругом Ирином, као и Јован V Палеолог са царицом Јеленом, 
наводе се у белешци, датованој у 1351. годину, записаној на Једном синаксару. В. 
Е. Tsakopoulos, Perigrafikos katalogos ton heirografon tes bibliothekes tou oikoumenikou 
patriarheiou, B, Tmema heirografon Hagias Triados Halkes, Istanbul 1956, 55. 

1256 Да je до тог сусрета дошло, он би, нема сумње, засигурно одјекнуо у изванред- 
но подробним савојским изворима за поход Амадеа VI Савојског на Исток, 
1366/1367. године. Стога смо спремни да тврдимо како је одсуство података о 
Ани Савојској у поменутим западним изворима заправо и недвосмислен доказ 
да је мајка Јована V Палеолога већ била покојна пре доласка Зеленог грофа у 
Византију (лето 1366. године). 

посредник у преношењу појединих црквених ставова свога оца Јована 
Кантакузина на мужа Јована V. Одсуство јасних и чврстих погледа на 
извесна питања, које је код василевса каткад било видно изражено, као 
и повремена испољавања очите недоследности и колебљивости, изнесе- 
ној хипотези дају приличан степен оправданости. Такође је, међутим, 
приметно да се неки Јеленин утицај на Јована V Палеолога, бар када су 
посреди били одређени кардинални проблеми еклисиологије, више могао 
приметити код заузимања једног општег става у односу на ствари догме, 
а У незнатној мери и на практичну црквену политику, првенствено ону 
која се тицала Запада. Другим речима, василевс је, противно властитим 
нахођењима (свакако ненаклоњен исихазму), прилично мирно и такорећи 
пасивно посматрао како у Царству тријумфује паламитско учење, што 
би се, не потцењујући његов незаинтересован, па и игнорантски став у 
односу на танана догматска расправљања, могло донекле објаснити и 
утицајем његове супруге Јелене, која је заступала гледишта свога оца, сада 
црнорисца Јоасафа. Таква царева „попустљивост”, међутим, устукнула би 
када се радило о унији и свему што се тицало веза са Западом, у чему 
је Јован V Палеолог наступао далеко више самостално и врло често су- 
протно од онога што би желео његов таст Јован Кантакузин. То је видљи- 
во и у важним догађајима који су се збили у касно пролеће 1367. године, 
када је василевс допустио калуђеру Јоасафу да се размахне и у први план 
истакне сопствена гледишта о јединству цркава, док је сам, претходно 
одолевши свим убеђивањима латинског патријарха Павла и Амадеа VI 
Савојског, ипак одшкринуо врата властитом договору са папском куријом 
и евентуалном путовању у Свету столицу. 

Посланство које је упутио у Италију и које је испловило са Зеленим 
грофом, у јуну 1367. године, поуздан је знак његове самосталности, па 
и неке врсте доследности у ипак попустљивом ставу према папству. 
Овога пута међу византијским емисарима било је и световних и духов- 
них лица, њих неколико на броју: василевса је представљао паракимо- 
мен Теофилакт, патријарха Филотеја Кокина митрополит Нил и велики 
хартофилакс Теодор, цариградски народ доместик Теодор, Проксим и 
Константин Метасопул, док је ромејске клирике заступао архимандрит 
Макарије. 1257 Павле и Амадео VI Савојски су, у септембру 1367. године, 
кроз Италију водили ромејску делегацију која је требало да се у Витер- 


' Имена чланова ромејске делегације сазнајемо из неколико писама која је папа 
послао у Византију 6. новембра 1367. године. В. Acta Urbani V, Nos 125, 126, 
127, 128. Cf. Halecki, Un Empereur, 164-165; Vasiliev, II viaggio, 164 sq.; GiU, 
ВугапЧит and Рарасу, 217, 303 n. 56. 

бу састане са Урбаном V. Веома је важно да су овоме сусрету претхо- 
дили необично значајни политички потези које је поглавар римске 
цркве предузео да би некако папство ослободио вишедеценијског „ва- 
вилонског” ропства. 

У жељи да њему припадне слава онога који је из Авињона вратио 
папски двор на обале Тибра, Урбан V је, користећи се околношћу да је 
у Италији тога времена завладао период релативног мира и правдајући 
се чињеницом да је на обалама Роне бивао узнемираван разбојничким 
нападима, пренебрегао француске молбе да одустане од пута на Апенин- 
ско полуострво и крајем априла 1367. године кренуо за Рим. После пу- 
товања, дугог и заморног, поздрављен клицањем и бескрајном радошћу, 
16. октобра 1367. године ушао је у град и походио стару папску резиден- 
цију. Онда се запутио у катедралу Светог Петра, где је на гробу апосто- 
ла наводно кроз сузе прозборио почетни стих сто тридесет седмог Да- 
видовог псалма, такозване прогнаникове песме: „На обали река 
вавилонских седели смо и плакали сећајући се Сиона”. 1258 Без обзира на 
то што је био привремен, овај је долазак неизмерно ојачао утлед Свете 
столице, сасвим отворено наговештавајући да и час коначног повратка 
у Рим није више тако далеко. Десетлећа „сужањства” лагано су истица- 
ла, али већ крајем седамдесетих година XIV века наступиле су деценије 
Велике шизме, једне од највећих криза кроз коју је папска курија прошла 
у својој историји. 

Осмочлана византијска делегација, која је кроз Италију путовала са 
Амадеом VI Савојским и латинским патријархом Павлом, састала се са 
Урбаном V у Витербу 7. октобра 1367. године. 1259 О преговорима који су 
трајали око четири седмице - у међувремену су ромејски изасланици зајед- 
но са папом дошли и у Рим - у изворима нема подробнијих података. 
Међутим, с пуно разлога се може веровати да су емисари Царства настоја- 
ли да у средингге разговора поставе питање одржавања васељенског сабо- 
ра, што је у крајњој линији била и срж недавног споразума Јована Канта- 
кузина и легата Павла. 1260 Урбан V, који је свакако овластио латинског 
патријарха да може пристати и на сазивање једног екуменског концила - 
Павле, наравно, такву одлуку никада не би донео на своју руку - није 
одвише круто схватао одредбе договора постигнутог првих дана јуна 1367. 
године. Све су то заправо биле замршене дипломатске игре које је углав- 
ном требало да оживе међусобне односе Византије и Свете столице. 


1258 G. Mollat, Les papes d’Avignon, Parls 1930, 2, 114. 

1255 Halecki, Un Empereur, 162; Сох, Green Count, 238; Gill, Byzantium and Рарасу, 217. 
1260 Setton, Рарасу and Levant, 308; Gffl, Byzantium and Рарасу, 217. 

Црно сшолеће 


Своје праве погледе, који су били само наставак пређашње неиз- 
мењене политике авињонских папа (и, по природи ствари, и нису могли 
Да буду другачији), Урбан V је показао већ 6. новембра 1367. године када 
је потписао дведесет три писма упућена не само великодостојницима 
Царства и поглаварима источних цркава него и различитим особама на 
Леванту. 1261 Суштина ових папских була, прилично кратких и углавном 
истоветних по садржају, лежи у томе да је првосвештеник римске цркве 
позивао адресате да се у оквиру својих могућности заузму око уније, не 
прецизирајући при томе начин на који би се то могло извести. Занимљи- 
во је напоменути да се писмо упућено Јовану V Палеологу није сачувало, 
па не знамо шта је тачно Урбан V написао василевсу. Исправна је оцена 
да је слање многобројних була исте или веома сличне садржине на ад- 
ресе ромејских делатника, који су у односу на Запад и унију цркава има- 
ли врло различита - понекад чак и сасвим супротна - схватања, било 
изванредан дипломатски потез курије, срачунат на то да се некако раз- 
бије новоуспостављени византијски фронт који се здушно залагао за 
васељенски сабор. 1262 При томе се - такав пропуст се Светој столици, 
наравно, није могао десити - ниједном речју није одрицала могућност 
одржавања једног екуменског концила. Била је то, поновимо још једанпут, 
исцрпљујућа игра нерава у којој се, за разлику од устрепталих Византи- 
наца, папству није много журило. То је истовремено казивало и о нерав- 
ноправном положају ромејске стране. 

Садржина читавог снопа писама Урбана V присталицама одржавања 
васељенског сабора, који су у Византији били прилично бројни и регру- 
товали се из различитих кругова - нит која их је у овом случају повези- 
вала било је веровање у духовну победу над Западом, која би се постигла 
у равноправним диспутима - није давала много разлога за оптимизам. 
Међутим, чињеница да папска курија није изричито ни порекла могућ- 
ност организовања једног таквог екуменског концила налагала је и даље 
кораке византијске стране у том смеру. Један од тих корака, на известан 
начин, био је и исихастички сабор, одржан у априлу 1368. године, по- 
следњи у низу сличних из XIV столећа. За разлику од претходних, овај 
је добрим делом био изазван спољнополитичким разлозима који су на- 
лагали неопходност што чвршћег унутрашњег окупљања. Само под ус- 
ловом који је подразумевао јединствен фронт у односу на Запад, могло 


1261 Acta Urbani V, Nos 124-132а 201-215. Cf. Halecki, Un Empereur, 166-172; VasiUev, 
П viaggio, 162-164; Mercati, Notizie, 216; Максимовић, Политичка улот, 171-172; 
Nicol, Council, 91-92. 

1262 Максимовић, Политичка улот, 172. 

се можда доћи до толико очекиваног васељенског сабора. Свако евенту- 
ално одступање појединих пролатински оријентисаних кругова, спремних 
да се олако приклоне унији, могло је да има негативне последице. Тре- 
бало је, с друге стране, раније победе паламита довести до коначног и 
потпуног тријумфа. 

Поново је кључну улогу на сабору одиграо Јован Кантакузин, који 
се после силаска са политичке позорнице и неколико година „мировања” 
вратио на велика врата и размахао, поготово у питањима цркве. Добро 
је познато да је као монах Јоасаф написао известан број списа у којима 
се исказао и као добар и виспрен богослов. Тако су испод његовог пера 
изишли текстови уперени против ислама, 1263 у којима се користио и де- 
лом Побијање Курана фирентинског доминиканца Риколда де Монте 
Крочеа, које је с латинског превео Димитрије Кидон, 1264 а и расправе 
против Јевреја. 1265 У писаној заоставштини Јована Кантакузина, сем во- 
луминозног историјског дела, важно место заузимају и списи у којима 
се бранило учење исихаста. 1266 Једном речју, монах Јоасаф је имао све 
потребне услове да понесе терет који му је улога главног „судије” на 
предстојећем исихастичком сабору била додељена. 

Свети Грморије Палама 

Основно обележје расправа око паламитског учења на сесијама у 
априлу 1368. године било је помањкање свежине и снаге аргумената у 
односу на некадашње чувене дискусије Григорија Паламе и Варлаама. 1267 
Све се, условно речено, вртело у једном зачараном и давно омеђеном 
кругу, тако да је ниво богословских распри био нижи него на ранијим 
сличним окупљањима виђенијих теолога Царства. Овога пута, као лидер 
антиисихаста појавио се монах Прохор Кидон, млађи брат славног Ди- 
митрија, предводећи последњи јачи талас противника Григорија Пала- 


1263 За списе Јована Кантакузина који су били уперени против ислама в. Nicol, 
Kantakouzenos, 99 n. 162. 

1264 Мајендорф, Византијско 6о1ослоеље, 129; Kianka, Demetrius Cydones, 115-117. 
1266 Текстове које је Јован Кантакузин писао против Јевреја објавио је Ch. 

Sotiropoulos, Ioannou ST Kantakouzenou Kata Ioudaion Logo ennea (to proton nyn 
ekdidomenoi). Eisagoge. Keimenon. Sholia, Athina 1983. 

1266 Ha пример в. Прохоров, Публицистика, 319 сл. 

1267 За основна обавештења о сабору из 1368. године в. Успенски, Очерки, 354 сл.; 
исти, Богословское движение, 393 сл.; Jugie, Controverse, 419-421; Mercati, Notizie, 
49-61. O овом важном црквеном догађају говори се и у Житију Филотеја 
Кокина. В. Dentakis, Bios Philotheou, 584-586. 



ме.‘ г “ Радило се о једном од најпознатијих византијских томиста, при- 
паднику оних интелектуалних кругова у Царству који су били 
одушевљене присталице Запада, монаху који је латинском схоластиком 
оповргавао учење паламита. 

За исход богословских распри, као и у неким ранијим случајевима, 
не би се могло рећи да је изгледао неизвестан. 1269 Списи Прохора Кидо- 
на били су осуђени а он сам екскомунициран из цркве, док је учење 
исихазма поново потврђено као права вера. Није помогло ни ангажовање 
Димитрија Кидона, који је устао у одбрану теолошких ставова свога бра- 
та и овога се пута дефинитивно „растао” од свог некадашњег пријатеља 
и узора Јована Кантакузина. 1270 У чувеном интелектуалцу све је више 
почела да сазрева мисао о неопозивом одласку из Византије и запо- 
чињању новог живота на Западу. 1271 Тим пре што је убрзо, годину или 
две након исихастичког сабора, у априлу 1368. године, Прохор Кидон 
умро. 1272 На другој страни, Григорије Палама, који је већ непуну деценију 
био мртав, задобио је ореол светости: њега је сабор канонизовао. 1273 

12 “ За најважније податке о Прохору Кидону указујемо само на неколико радова. 
В. G. Cammelli, Demetrio Cidonio al fratello Procoro, Studi bizantini 2 (1927) 49-55; 
Mercati, Notizie, 40-55; M. Candal, El libro VI de Procoro Cidonio (Sobre la luz 
tabdrica), OCP 20 (1954) 247-297; H. Hunger, Prochoros Kydones, Obersetzung von 
acht Briefen des Hl. Augustinus, Wien 1984, 7 sq.; D. Nikitas, He Byzantine metafrase 
уои ergou tou Boethiou 'De diferentiis topicis' apo ton Prohoro Кукопе, Hellenika 35 
(1984) 275-315. Такође в. PLP 6 (1983) № 13883; Tinnefeld, Demetrios Kydones, 
1-1, 237-244. 

12и Синодски томос je публикован у PG 151 693-715. Cf. Darrouzes, Regestes, V, № 2541. 

1270 Јован Кантакузин je написао посебан спис којим оповргава богословске по- 
ставке Прохора Кидона. Cf. Nicol, Kantakouzenos, 99. Прохоров, Пубпицистика, 
334-336 доноси текст увода овога списа и његов руски превод. Најзад, публи- 
кована су два састава у којима монах Јоасаф побија основне поставке учења 
Прохора Кидона. В. Cant. Refutationes, 3-106, 109-172. Овакав иступ Јована 
Кантакузина, који је свој спис о оповргавању учења Прохора Кидона, као 
уосталом и друге исихастичке списе, дистрибуирао диљем православног света 
- Мала Азија, Кипар, Палестина, Египат, Трапезунт, Херсон (Mercati, Notizie, 
340 позивајући се на самог Димитрија Кидона, наводи ове податке) - довео је 
до неопозивог раскида са Димитријем Кидоном. О њиховом међусобном од- 
носу в. М. Поллковскал, Димитрип Киђонис и Иоанн Кантакузин (к вопросу о 
политическоп концепции серединн XIV в.), Виз. врем. 41 (1980) 173-182. 

1271 За однос Димитрија Кидона према исихазму занимљива је расправа Е. Candal, 
Demetrio Cidonio у el problema trinitario palamitico, OCP 28 (1962) 75-120. 

1272 Обично ce узима да je Прохор Кидон преминуо негде 1369/70. године. Cf. PLP 
6 (1983) № 13083. 

1273 Православна црква прославља Светог Григорија Паламу 14. новембра. В. 
Bibliotheca hagiographica graeca, ed. F. Halkin, I (Subsidia hagiographica 8a), 
Bnmđles 19573, 234. 

Тријумф исихазма био је потпун и више није било снаге која је на том 
плану нешто могла да измени: антиисихасти су се сасвим утишали или 
су, осећајући како им у Византији све више постаје тесно, одлазили у 
Италију. Царство се, више није било никаквог спора, окренуло својо; 
традицији и својим коренима, уопште ономе што бисмо могли означити 
ромејским бићем. У вези с тим, важно је подсетити да ;е победа пала- 
мизма у XTV столећу била победа особено хришћанског, богоцентричког 
хуманизма, што је одвајкада било стремљење патристичке традиције, а 
насупрот свим другим учењима о човеку која су га сматрала за аутоном- 
но или световно, овоземаљско биће. 1274 На тај начин, ипак, ни;е била 
потиснута његова човечност; напротив, то је управо оно што човека 
збиља и чини људским. 

Велико ишчекивање 

Упркос и овом предузетом кораку, уосталом, као и у случају са ви- 
зантијском делегацијом која се у Италији састала са папом, готово да 
ништа није било постигнуто да се велика жеља Ромеја о одржавању ва- 
сељенског сабора напокон оствари. Мора се, такође, признати да је и 
латински патријарх Павле, који је, у ствари, највише урадио на интензи- 
вирању веза између Истока и Запада, био помало обесхрабрен. Он се, 
носећи један део папских була, вратио у Цариград заједно са ромејским 
посланством 1275 и суочио са тешким, тачније речено нерешивим задатком, 
бар што се тиче очекивања византијске стране да ће обезбедити западну 
помоћ или осигурати одржавање екуменског сабора. Да ствар буде још 
гора, у то време је искрсла још једна опасност за Византију, претња која 
се никако није смела потценити. Емир Мурат ;е понудио Венецији да у 
Скутарију, на друго; страни Босфора, преко пута Цариграда, подигне 
трговачку базу где би њени делатници били ослобођени било каквих 
такси - султан је очито настојао да на ова; начин угрози цариградску 
трговину и уздрма василевсове финансије - о чему се у Млецима ра- 
справљало 26. априла 1368. године. 1276 


1274 Мајендорф, Визаншијско бо1ословље, 94-95. Сажету оцену исихазма у оквиру 
византијске филозофије даје V. Tatakis, Не byzantine filosofia (Bibliotheke genikes 
paideias 5), Athina 1977, 243-261. Такође в. L. Clucas, The Triumph of Misticism 
in Byzantium in the Fourteenth Century, Byzantina kai Metabyzantina 4 (1985) 
(Byzantine Studies in Honor of Milton V. Anastos) 163-224. 

' 27S Acta Urbani V, № 138. Cf. Gill, Byzantium and Рарасу, 218. 

1276 Thiriet, Regestes, I, № 461. Cf. Nicol, Byzantium and Venice, 310-311. 



Време је пролазило, а да се заправо ништа плодотворно није учи- 
нило око припрема васељенског концила. Занимљиво је упозорити на 
једну особиту вест сачувану у Кратким хроникама, вест која на нарочит 
начин уверава да је Византинцима било стало да се постигне споразум 
са Светом столицом. Остало је, наиме, забележено следеће: „Године 6877 
(1368), 24. септембра, у недељу, на Хиподрому су читали папина писма”. 1277 
Радило се, нема сумње, о писмима која је још 6. новембра 1367. године 
потписао Урбан V. Будући да је и латински патријарх Павле све више 
губио наду да ће, упркос големим напрезањима, учинити било шта да 
ствари крену набоље, поглавар римске цркве га је епистолом од 26. ок- 
тобра 1368. године куражио, истичући да никако не треба да одустане 
од хвале достојног подухвата кога се латио, те да је потребно да настави 
са убеђивањем византијског цара да уради оно што је обећао, за власти- 
ти спас и спас својих поданика. 1278 А уколико нунције и не постигне оно 
чему је жудио, завршава Урбан V, Бог ће ra ипак наградити за ревност 
и уложени труд. 

Како је време протицало бивало је све јасније да су изгледи за одр- 
жавање начелно договореног васељенског сабора постајали све мањи. Није 
се могло очекивати да ће и стрпљење Јована V Палеолога моћи да се про- 
теже у недоглед, поготово када се зна да је он пре свега настојао да обез- 
беди војну помоћ са Запада, при чему му је до духовне победе православља 
над римокатоличанством на заједничком концилу било мање стало него 
многим другим појединцима и круговима у Царству. Василевс, важно је 
упозорити, није ни учествовао у раду исихастичког сабора који је одржан 
у априлу 1368. године. Уопште, за разлику од претходних сличних 
окупљања, био је то сабор који не само да није сазвао византијски цар 
него је и деловао у супротности са василевсовим схватањима која су се 
тицала спорних питања. Зна се да је патријарх Филотеј Кокин могао да 
наступа потпуно независно, а подршка коју је имао у личности монаха 
Јоасафа једино се може схватити као искрена потпора истомишљеника. За 
ту прилику је и сам Јован Кантакузин припремио један спис, у коме је 
оповргавао основне поставке учења Прохора Kидoнa. 12,, ' 

Будући да је веома добро познавао свога зета и да је био свестан 
да, упркос неспорном утицају који је на њега имао, Јован V, по природи 


1271 Meinchroniken, 94 № 22. С£ Schreiner, Kommentar, 300. Mioni, Cronaca, 74 № 18, 81. 

1278 Ово папско писмо објавио је Halecki, Un Empereur, 370 № 11. Cf. Gill, Byzantium 
and Рарасу, 218. Публикована су и писма која је Јован Кантакузин упутио ла- 
тинском патријарху Павлу, где се расправљало о спориим догматским питањи- 
ма. В. Cant. Refutationes, 176-239 (реч је о седам епистола монаха Јоасафа). 

1277 О томе види н. 1270. Такође в. Максимовић, Попитичка улош, 176 н. 16. 

и сам нестрпљив, неће исувише дуго чекати без покушаја да нешто на 
своју руку учини у преговорима са Западом, бивши василевс је преду- 
зимао све како би ојачао и објединио снаге православља. Најзад, и Кан- 
такузинов утицај на цара, упркос поман.кан>у чврсте воље по чему је син 
Андроника 1П Палеолога био познат, морао је имати своје границе. Ис- 
кусни монах Јоасаф, наравно, није био неко коме би таква чињеница 
промакла, те је, у настојањима да у византијском, па и православном 
свету уопште, својим погледима на исихазам и однос према латинском 
богословљу обезбеди престиж, предузео да на све стране пласира вла- 
стите списе. Тако су текстови Јована Кантакузина веома много преписи- 
вани - значајну улогу у томе одиграо је извесни Манојло Цикандилис, 
искрени присташа некадашњег цара и његов лични преписивач 1280 - и 
потом одашиљани чак и у најудаљеније крајеве, као што су били Мала 
Азија, Кипар, Палестина, Египат, Трапезунт и Херсон. 1281 

На другој страни, Јован V Палеолог је по свој прилици морао бити 
разапет између више разних могућности и планова. На известан начин 
требало је да поштује замисао о одржавању екуменског сабора, за чије 
је одржавање крајњи предвиђени рок био 31. мај 1369. године, али је 
имао и одређену одговорност што је обећао да ће путовати код Урбана V. 
Могуће је претпоставити да он, упркос свему, није много веровао да ће 
се на једном васељенском концилу решити горућа византијска питања, 
а свакако је сматрао да њихово дуже одлагање само отежава ионако не- 
подношљиву ситуацију. У исто време, било је разлога да води рачуна о 
мишљењима свога таста и осталих важних ромејских кругова, као и о 
расположењу јавног мњења у Царству. Међутим, важно је нагласити да 
он није био спреман да робује тој врсти обзира. Протицање времена, у 
коме се није дешавало ништа што би могло да наговести скори почетак 
васељенског сабора, све је више тањило стрпљење Јована V Палеолога. 
На несрећу Византинаца, османлијска експанзија у Тракији се наставља- 
ла и, изгледа баш некако у ово време, била је крунисана огромним успе- 
хом - поседањем Једрена. 


1280 О Манојлу Цикандилису в. S. Lampros, Lakedaimonioi bibliografoi kai ktitores 
kodikon kata tous aionas kai epi Tourkokratias, NE 4 (1907) 167-176; V. Gardthausen, 
Die griechischen Schreiber des Mittelalters und der Renaissance, Leipzig 1909, 281-282; 
Loenertz, Chronologie, 209-212 ( =Byzantina et Franco-Graeca, I, 306-309). O томе 
да ce Јован Кантакузин није бавио преписивачком делатношћу в. L. Politis, Јеап 
- Joasaph Cantacuzine fut-il copiste? REB 14 (1954) 195-199. 

1281 To сазнајемо из писма које је Димитрије Кидон упутио Јовану Кантакузину 1372. 
године. В. Cydones, Correspondance, II, № 400 356. Такође в. Mercati, Notizie, 340, 
који је публиковао поменуто писмо. Уп. Прохоров, Публицистика, 322. 

Пад Једрена 

Ниједан догађај везан за продирање Турака у Европу током дру- 
ге половине XIV столећа није привукао толику позорност истражи- 
вача и притом изазвао многобројне недоумице и неслагања као пад 
највећег града Тракије у руке исламских ратника. Недостатак довољ- 
но поузданих изворних сведочанстава довео је до тога да је турско 
заузимање Једрена смештено у оквире широког временског лука од 
читавог десетлећа - од самог почетка до краја шездесетих година XIV 
века. Ранија датовања, према којима је град освојен већ 1361. или 
1362. године, 1282 у последње време све више уступају место познијој 
хронологији, према којој се пад највеће тврђаве у Тракији ставља у 
6887. годину од стварања света, што значи од септембра 1368. до ав- 
густа 1369, док се верује да је Мурат коначно завладао утврдом тек 
негде до 1376/7, можда баш 1373. године, значи знатно касније. 1283 У 

1282 Babinger, Beitrage, 46 сматра да је Једрене освојено 1361, као и Amantos, Sheseis, 
74. За 1362, као годину када су Турци посели највећи град у Тракији, залаже 
се Barker, Manuel II, XIX. S. Shaw, History of the Ottoman Empire and Modern 
Тигкеу, Vol. I: Empire of the Gazis: The Rise and Decline of the Ottoman Empire, 
1280-1808, London - New York - Melbourne 1978,18 наводи 1361. годину уз пад 
Једрена у турске руке, док Р. Sugar, Southeastern Europe under Ottoman Rule 
1354-1804 (A History of East Central Europe 5), Washington - Seatle - London 
1977, 18, 320 пад Једрена временски смешта чак у 1365. годину. Навели смо, 
наравно, само неколико радова чији се аутори залажу за рану хронологију пада 
Једрена, ситуирајући га у ране шездесете године XIV столећа. 

1285 Још је А. Бурмов, Кога е завладин Одрин om турците, Известил на БЂЛгарското 
историческо дружество 21 (1945) 23-32 некако наслутио, можда не баш нај- 
исправнијим аргументима, каснију хронологију османлијског заузимања Једрена, 

стављајући га у време после Маричке битке (септембар 1371. године). Своју ре- 

зерву према оваквом датовању изразио је F. Babinger, Le date la prise de Trebizonde 
par les Turcs (1461), REB 7 (1950) 205 n. 1, a такође и M. Тихомиров у Вопросм 
истории 6 (1948) 91-92. Међутим, изванредан познавалац турске историје XIV 
века I. Beldiceanu-Steiriherr, La conquete d’Adrianople par les Turcs: la pinetration 
turcjue en Thrace et la valeur des chroniques ottomanes, TM 1 (1965) 439-461 у оп- 
ширној и документованој расправи, наводећи целокупну дотадашњу релевантну 
литературу о овоме питању, закључује да је Једрене у турске руке доспело 1368/9, 
при чему је Мурат 1 њиме овладао тек пре 1376/7 (вероватно 1373. године). Та- 
кође в. Е. Zachariadou, The Conquest of Adrianople by the Turks, Studi Veneziani 12 
(1970) 211-217, која има извесна неслагања око питања раздвајања да ли су Тур- 

овом случају, сматра се, област око Једрена најпре су поселе независне 
турске војсковође, а под непосредну власт емира читаво подручје дошло 
је нешто после тога. Премда је још увек прилично актуелно датовање пада 
највећег утврђења Тракије у сам почетак седме деценије XIV столећа, 1284 
чини се, упркос извесним недоумицама које на крају ипак остају, да је 
прихватљивије касније датовање, дакле, година 1368/9. година. 1285 

Према верзији коју доноси Идрис Битлиси, чија је хронологија, нарав- 
но, непоуздана, Једрене је освојио чувени турски војсковођа Лала Шахин, 
који „крену попут ловачког сокола”, пошто му је у сусрет најпре изашао 
заповедник града и у крвавој бици био поражен. Једва извукавши живу 
главу, побегао је у безбедност тврђаве, док су „сву његову војску, у бегу, 
пообарали, у крви, на земљу попут јесењег лишћа”. Ипак, у току ноћи 
заповедник је са породицом, носећи и имовину, побегао, тако да су ујутру 
житељи својевољно отворили капије нападачима. 1286 Премда је Битлисије- 
во дело Осам рајских башта - као спис образованог дворског историчара 
- само по себи прилично апологетско и препуно хвалоспевних подвига 
османлијских војсковођа, непобитна је истина да су турске трупе врло 
брзо и, изгледа, релативно лако заузимале византијске тврђаве у Тракији. 
То Битлисијевом казивању не само не противречи него му иде и у прилог 
као ваљаном историјском извору. При томе, наравно, свесно прећуткујемо 
непоузданост његове хронологије. Осим Једрена и Дидимотике, током 
шездесетих година налетима исламских војника нису били у стању да одо- 
ле ни многи други градови, као што су, на пример, Цурулон и Аркадиопољ. 
Међутим, оскудица поузданих источника умногоме замагљује занимљиво 
питање тачне хронологије ових догађаја. 

Османлијској офанзиви подлегли су и неки бугарски градови, Фи- 
липопољ у лето 1370. и Вероја у рано пролеће 1371, на пример. 1287 Према 


12.4 Н. Inalcik, The Conquest ofEdime (1361), Archivium Ottomanicum 3 (1971) 185- 
210 (=VR, The Ottoman Empire: Conquest, Organization and Есопоту, London 
1978), a такође и у другим радовима из нешто каснијих година (на пример 
Иналџик, Османско Царство, 16, 290) враћа се раној хронологији, дакле годи- 
ни 1361, као тренутку када су Ромеји изгубили Једрене. 

12.5 Навешћемо само неколико релативно новијих радова у којима је прихваћено 
овакво датовање. Cf. Ferluga, Serben, Turken and Byzantiner, 171; Zachariadou, 
Trade and Crusade, 70; Матанов - Михнева, Om Гапиполи, 42-49; Жуков, Зми- 
pamu, 51; Ткхпонджиев - Павлов, Падането, 5. 

1288 Idris Bitlisi, 165-166. Такође в. Altosmanischen Chroniken, 31. * 

12,2 Ников, Турското завллдаване, 51 залаже се за 1364. као годину када је пао 
Пловдив, а у складу са старом хронологијом пада Једрена. Ново датовање, 
према коме је Пловдив пао 1370, а Вероја 1371. године, предлажу Ткшонджиев 
- Павлов, Падането, 6. 

неким подацима, у Тракији је већ негде раних шездесетих година XIV 
века живело око десет хил>ада муслимана. 128 ® У сваком случају, на овом 
подручју су почињале да се одвијају значајне демографске промене, на- 
вештавајући долазак једног новог раздобља. Незадрживо напредовање 
Турака у Тракији, а поготово освајање 1едрена 1368/9, уколико је тачна 
ова хронологија, могли су, уз све остале разлоге, погубно деловати на 
спремност Јована V Палеолога да и даље стрпљиво, скрштених руку, чека 
да ли ће се и под којим условима хришћански Исток и хришћански За- 
пад договорити око сазивања васељенског сабора. И, напокон, пратећи 
ток сопствених замисли, мада противно уверењима већине Византинаца 
- изузетак су, наравно, чинили пролатински кругови чије се присташе 
нису одликовале особитом многобројношћу - василевс се упустио у свој 
вероватно најспектакуларнији подухват у дугој владавини - отпутовао 
је у Италију како би се састао са папом Урбаном V. 

Путовање у Рим 

Будући да је 31. маја 1369. године истекао договорени двогодишњи 
рок када је требало да се одржи васељенски сабор, Јован V Палеолог је 
на неки начин био ослобођен „моралне” обавезе да одлаже свој одлазак 
код папе. Другим речима, очигледан крах главног споразума латинског 
патријарха Павла и монаха Јоасафа налагао је да се нестрпљиво ишче- 
кивање да се Запад приклони планираном концилу замени неком, по 
могућству, делотворнијом акцијом. За василевса је то, наравно, било 
испуњење обећања које је дао две године раније да ће лично походити 
Урбана V. У лето 1369. године, када је Јован V Палеолог имао тридесет 
седам година, он је одлучио да отпутује у Италију. Није без значаја чиње- 
ница да се управо у то време Јован Кантакузин налазио далеко од Ца- 
риграда, боравећи у Мистри код сина Манојла, те је византијски цар тада 
измакао домашају тастовог утицаја. 1289 

Верујемо, међутим, да ни монах Јоасаф, чак и да је био у ромејској 
престоници, не би био у стању да наговори свога зета да одустане од 
путовања у „вечни град”. Утицај бившег василевса на њега није могао да 


о Barkam, Les deportations comme methode du peuplement et colonisation dans 
l’Empire ottoman, Revue de la Faculte des sciences economiques de l’Universite 
d’Istanbul 11 (1949/1950) № 1-4, p. 105; D. Angelov, Certain aspects de la conquete 
des peuples balkaniques par les Turcs, BSl 17 (1956) 264; Историл на Бглгарш t, III, 
348 (Д. Ангелов). 

,ж Максимовић, Политичка ynoia, 177. Посебно је о томе расправљао Е. 
Voordeckers, Un empereur palamite a Mistra en 1370, RESEE 9 (1971) 607-615. 

буде апсолутан: послушност Јована V Палеолога, упркос пријатељству и 
дубоком поштовању према Јовану Кантакузину, ипак није била слепа. 
Оставивши најстаријег сина Андроника да га замењује у Цариграду док 
буде одсутан, што значи „заборавивши” његово крајње сумњиво пона- 
шање 1366. године, и наименовавши другог сина Манојла за управника 
У Солуну, 1290 византијски цар је у лето 1369, на четири галије, кренуо у 
посету Урбану V. Уз њега су били Димитрије Кидон, зет Франческо Га- 
тилузио и низ василевсових политичких истомишљеника, дакле приста- 
лица уније и људи наклоњених Западу. 1291 Примећујемо, додуше без неког 
већег изненађења, да овога пута, за разлику од посланства које је ишло 
папи 1367. године, није било представника цркве и оних који су изра- 
жавали мишљења цариградског становништва. То, наравно, није могло 
бити случајно. Византијско јавно мњење ни у ком случају није могло 
благосиљати и поздравити цареву намеру да оде на „поклоњење” папи. 

Већ 6. августа 1369. Јован V Палеолог се искрцао код Кастеламаре, 
на јужној обали Напуљског залива, а потом је недељу дана, у Кастелну- 
ову, био гост сицилијанске краљице Јоване I (1343-1382), да би 18. ав- 
густа 1369. године продужио пут за Рим. 1292 Претходно је Димитрије 
Кидон са латинским патријархом Павлом похитао у Витерб, где је 
Урбан V боравио, како би му најавио долазак византијског цара. Обрадо- 
вани првосвепггеник римокатоличке цркве упутио је 2. септембра 1369. го- 
дине једно писмо Јовану V Палеологу у коме га извештава да је утаначио 
све подробности њиховог предстојећег сусрета и да је одредио једног од 
својих кардинала да му се нађе при руци у данима који су долазили. 1293 
Упадљиво је да се у овој епистоли папа обратио василевсу са Carissimo 
in Christo filio Iohanni, дакле као припаднику римске цркве, односно 
потпуно различито од начина на који му се обраћао у дотадашњој пре- 
писци. Ако се има у виду да се практично још ништа није било догоди- 
ло што би Урбану V дало формалан разлог да поступи на такав начин, 
добија на тежини, бар према нашем мишљењу, схватање неколицине 
истраживача да је византијски цар још давне 1357. године примио ри- 


1290 Dennis, Manuel II, 13 sq.; Barker, Manuel II, 9 sq.; Максимовић, Апанаже, 129. 

,M1 Kianka, Demetrius Cydones, 174. Ha василевсово путовање у Рим, као и на оно 
претходно у Угарску, јасно се алудира и у једном доцнијем извору, где је, из- 
међу осталог, остало забележено и следеће: „kai makaritou basileos kyr Ioannou 
tou Palaiologou peri ten Romen allote de peri ten Ouggrian”. B. V. Laurent, Le 
trisepiscopat du patriarche Matthieu I (1397-1410), REB 30 (1972) 138. 

1292 Setton, Рарасу and Levant, 312. 

12,3 Ово писмо публиковао je Halecki, Un Empereur, 370-371 № 12. Cf. Gffl, Byzantium 
and Рарасу, 218-219. 

мокатоличку веру. Подсетимо се, на поменути начин Јовану V Палеоло- 
гу обраћао се својевремено још Иноћентије VI, претходник Урбана V на 
папској столици. Средином септембра 1369. василевс је допутовао у Рим, 
и занимљиво је, после Констанса II (641-668), који је још јула 663. годи- 
не боравио у граду на обалама Тибра, био је први византијски цар који 
је овде дошао. 1294 Међутим, није наодмет истаћи, мотиви ромејског вла- 
дара из XIV века били су сасвим другачији од разлога којима се руково- 
дио његов далеки претходник седам столећа раније. 

На степеницама цркве СветоГ Петра 

Урбан V је 7. октобра наименовао четворицу кардинала, Виљема де 
ла Судрија, Бернара де Боскета, Франсоа де Теобалдескија и Риналда Ор- 
синија, који је требало да учествују у василевсовом прихватању римока- 
толичке вере, а затим се, 13. октобра 1369. године, и лично појавио у Ри- 
му. 1Ж Све је било спремно за кључни тренутак царевог путовања у Италију 
када је било предвиђено да оданост вери својих предака (по оцу), дакле 
нешто сасвим одређено и извесно, замени за могућност војне помоћи За- 
пада, нешто прилично несигурно и неизвесно. На дан Светог Луке, у четвр- 
так 18. октобра 1369. године, у Болници светог Духа, надомак цркве Све- 
тог Петра, у соби кардинала Николе де Бесија, Јован V Палеолог је, 
повинујући се понижавајућим захтевима обреда којим је требало да се 
одрекне православља и прими римокатоличку веру, између осталог, све- 
чано прочитао символ вере, заклетву верности папи и одрицање од шиз- 
ме. 12 * Поред четворице кардинала, од којих је по окончању церемоније 
добио целивање као прави припадник римске цркве, и појединих латин- 
ских духовника, свечаности су присуствовали и они из василевсове пратње 
који су већ припадали римокатоличкој вероисповести: Франческо Гатилу- 
зио, Димитрије Кидон, Михаило Стронгило и Филип Цикандилис. 1297 Чи- 
тав чин којим је Јован V Палеолог, у ствари, потписао закључење уније 


Острогорски, Историја, 136. 

1295 Theiner - Miklosich, Monumenta, № 9 37-39. Cf. Halecki, Un Empereur, 194-195; 
Gill, Byzantium and Рарасу, 219. Такође в. Zepos, Jus I, № XLI 691-694. 

1296 Setton, Рарасу and Levant, 313. Латински текст василевсовог приклањања унији 
публиковали су S. Lampros, Autokratoron tou Byzantiou hrysoboula kai hrysa 
grammata anaferoumena eis henosin ton ekklesion, NE 11 (1914) 249-253; Vasiliev, 
Л viaggio, 180-188; Acta Urbani V, № 107 283-286 (A. Tautu). Грчки текст доноси 
Lampros, o. c. 241-245. Уп. Катанскии, Историн попаток, 228; Halecki, Un 
Empereur, 195; Gill, Byzantium and Рарасу, 219. 

12,7 Halecki, Un Empereur, 195-196. 

остао ;е, међутим, његова приватна ствар. 1298 Врло брзо се показала потпу- 
на нипггавност оваквог „насилног” акта, обављеног без било каквог учешћа 
византијског свештенства. 

После ове, умногоме камерне светковине, уследила ;е величанствена 
јавна церемонија, наглашене свечарске укочености и велелепног сјаја. У 
недељу, 21. октобра 1369. године, седећи у свом престолу на врху степе- 
ница цркве Светог Петра, одевен у најсвечанију одежду и окружен кар- 
диналима и угледним прелатима, Урбан V ;е примио изразе понизности 
Јована V Палеолога. 1295 Василевс је пришао папи и три пута пао на ко- 
лена, а потом га пољубио у ногу, руке и уста. После тога Урбан V је устао, 
ухватио цара за руку и запевао; у свечано; тишини цркве Светог Петра 
одјекнуле су речи химне Те Deum laudamus (Тебе БоШ хвалимо). Тешко 
је, наравно, одгонетнути какве су мисли тада, док су се звонцаво осипа- 
ле речи латинске молитве у простору на;знача;ни;е богомоље римокато- 
личког света, могле да опхрвају Јована V Палеолога. Уступак (свесно смо 
одабрали благу реч за василевсов гест) ко;и ;е учинио папи и Западу 
уопште и на који ниједан од византијских царева пре њега никада није 
ни помислио, био је заиста огроман. Ту, пре свега, мислимо на моралну 
страну предузетог акта чији знача; нимало не умањује чињеница, додуше 
неспорна, да су практични резултати конверзије Јована V Палеолога били 
готово без последица по Царство, остајући у равни слободне воље поје- 
динца. Једино што је у овом случају тај појединац био сам ромејски ва- 
силевс са свим својим прерогативима и угледом који ;е уживао у средњо- 
вековном космосу. После изговорених речи које прослављају Бога, 


'ш г отово сви истраживачи, наравно, сложни су у оцени да конверзија Јована V 
Палеолога није била ништа друго него чисто лични акт. Међутим, није на 
одмет поменути да је Vasiliev, П viaggio, 192 био склон да верује како је том 
приликом збиља и склопљена толико припремана унија цркава. Касније је и 
он редиговао свој став и приклонио се исправном мишљењу које скоро Једно- 
душно заступају сви научници. В. А. Vasiliev, History of the Byzantine Empire 
(324-1453), Madison 1952, 671. Овде je интересантно упозорити и на једну 
особену појединост, детаљ који умногоме говори сам по себи: у синодику пра- 
вославља, документу, дакле, изузетног значаја, састављеном 1439. године, на- 
води се име Јована V Палеолога, али се уогапте не помиње Михаило VIII Па- 
леолог, што издавач с правом образлаже својеврсним damnatio memoriae. В. Ј. 
Gouillard, Le synodikon de l'Orthodoxie: edition et commentaire, TM 2 (1967) 97 n. 
327, 99. Ово на неки начин казује да је „грех” оснивача династије Палеолога 
који је пристао на склапање уније у Лиону 1274. године био већи него лична 
конверзија његовог потомка Јована V. 

1299 Катанскии, Историн потлток, 228-229; Vasiliev, II viaggio, 183; Halecki, Un 
Empereur, 198-199; G. Walter, La ruine de Вугапсе 1204-1453, Paris 1958, 277-279; 
Gill, Byzantium and Рарасу, 219. 

саопштавају сачувани извори, Урбан V је са Јованом V Палеологом ушао 
У сам У цркву и, у присуству цареве свите, одржао мису, а потом је била 
уприличена и свечана вечера са кардиналима. 1 *® У сваком погледу тре- 
бало је да то буде веома значајан дан у животу византијског цара. 

Две седмице касније, 4. новембра 1369. године, Урбан V је писао Ама- 
деу VI Савојском о лепим новостима око царевог потписивања уније, не 
пропустивши прилику да Зеленог грофа подсети на обавезу враћања дуга 
од двадесет хиљада флорина своме ромејском сроднику. 1301 Хитност нов- 
чаног измиривања, саветовао је папа, налажу не само част владара Савоје 
него и незавидне платежне могућности василевса. Јован V Палеолог, било 
је то извесно и самоме римском првосвештенику, финансијски није био 
спреман за тако далек пут у Италију, а управо је то касније био разлог 
његових великих невоља које су путовање претворили у праву мору. 
Урбан V је, осим тога, известио Амадеа VI Савојског о томе да ће код 
појединих владара и уопште магната тражити да помогну византијском 
цару да поврати земље које су му преотели Турци. Подстицао је, такође, 
и самог Зеленог грофа, који је недавно имао прилику да се упозна са жа- 
лосним стањем у коме се држава Ромеја налазила, да и даље помаже Ви- 
зантију. Папа је затим, 13. новембра 1369, упутио једну посланицу хри- 
шћанским владарима у којој је, тражећи помоћ за василевса, писао следеће: 
„...carissimus in Christo filius noster Ioannes Palaeologus imperator Graecorum 
illustris, ad oboedientiam nostram et eiusdem Ecđesiae, matris et magistrae 
cunctorum fidelium, abiurato schismate quo dudum fuerat ab unitate dictae 
Ecclesiae separatus, humiliter rediit, per eum facta professione catholicae fidei, 


1500 Овај особити догађа), чин преласка византијског цара у римокатоличку веру, 
због своје важности нашао је своје место и у општијим прегледима историје 
Свете столице. На пример в. F. Seppelt, Geschichte des Papsttums, IV. Das Papsttum 
in Spatmittelalter und in der Zeit Renaissance (1294-1534), Leipzig 1941, 163-164. 
Ha овоме месту желели бисмо да укажемо и на једну веома занимљиву поје- 
диност која на сасвим особен начин казује о томе како су однос ромејских 
царева и римског папе током неколико последњих деценија византијске исто- 
рије видели други савремени владари. Тако се у уводној формули грчке повеље 
коју је Јовану VIII Палеологу послао мамелучки султан Барсбај (1422-1438) за 
василевса каже да је, између осталог, и љубимац римског папе (agapemenon tou 
рара tes Romes). В. Д. Моравчик, Греческан грамота мамтоского султана ви- 
зантипскому императору, Виз. врем. 18 (1961) 107 25-26. Издавач тог доку- 
мента с правом сматра, барем је такав наш утисак, да се у оваквој формула- 
цији, која представља новину у односу на ранија обраћања мамелучких 
султана византијским царевима, јасно алудира на старање владара династије 
Палеолога, посебно Јована V, да склопе унију. В. Исто, 112. 

1301 Acta Urbani V, № 169 291-292. Ово писмо публиковао је својевремено и Halecki, 
Un Empereur, 378-379 № 14. Cf. Setton, Рарасу and Levant, 313. 

secundum formam sibi de nostro mandato traditam et tactis sacrosanctis 
evangeliis praestito corporaliter iuramento, quod in huiusmodi fide et 
oboedientia, favente auxilio divinae gratiae, perpetuis temporibus permanebit”. 1302 

Настављајући такву политику, Урбан V је, 29. јануара 1370. године, 
послао посебан позив млетачком дужду Андреји Контаринију (1368- 
1382), 1503 а такође и дужду Ђенове Габријелу Адорну, у којима је истицао 
како црква може да се радује, јер се „у Христу наш најдражи син Јован 
Палеолог” потпуно одрекао шизме и пригрлио римокатоличку веру, па 
се може очекивати да ће ra следити његови поданици, те 6и стога 
хришћанске силе требало да помогну да се Византија спасе пропасти. Не 
може се, дакле, порећи врло живахна делатност папске курије која је на 
сваки начин настојала да побуди занимање Западне Европе за тужну 
судбину Царства. Друга је ствар, међутим, што такви покушаји нису дали 
прижељкиване резултате. 


У „вечном ipagy” 

У међувремену, Јован V Палеолог продужио је да борави у Риму, где је 
остао нешто више од пет месеци. Сматра се да је становао у четврти Рего- 
ла, у седмом римском рејону који се простирао дуж леве обале Тибра, у 
пребивалишту Рануча Масароке, смештеном вероватно на Виа Аренула која 
је у XIV столећу била пословна улица. 1304 Радило се о врло модерном квар- 
ту „вечног града”, а надлежни у папској курији су по свој прилици налази- 
ли за сходно да византијски цар не станује код неке од угледних римских 
породица, на пример у утврђеној палати Орсинијевих на Монте ТЈордану, 
како би се избегло његово уплитање у локалне страначке размирице. 

Да би задовољио извесне цепидлачке и крајње сумњичаве примедбе 
препредених и сувише скрупулозних латинских канониста, он се пови- 
новао папином тражењу и, у јануару 1370. године, потписао један нови 
документ, у коме је, избегавајући било какве могуће двосмислености, 
нагласио да је свечаном изјавом о потчињењу римској цркви мислио 
заправо на цркву на чијем је челу Урбан V а не на ромејску (римску) 
цркву у Византији. 1305 Била је то опаска унеколико чудновата и на неки 

1302 Acta Urbani V, № 170 292. Cf. Setton, Рарасу and Levant, 313-314. 

1303 Acta Urbani V, № 182 309-310. 

1304 Setton, Рарасу and Levant, 315. 

1305 Theiner - Mildosich, Monumenta, № 10 43. Ново издање овог важног документа 
приредио је А. Tautu. В. Acta Urbani V, № 181 308-309. Уп. Катанскии, Историн 
попиток, 229; Vasiliev, П viaggio, 185; Gill, Byzantium and Рарасу, 219. 

начин прирођена неповерљивом Окциденту, али, мора се признати, не 
и неумесна, јер је Запад, када се радило о склапању уније, увек сумњао 
у искреност хришћанског Истока. Нешто касније, 13. фебруара 1370. го- 
дине, папа је допустио Јовану V Палеологу, вероватно на његову молбу, 
Да може да поседује један минијатурни олтар за мисе, који неће упо- 
требљавати нико ко није латински свештеник или ко не слави Бога по 
римокатоличком обреду. 1506 Овакав поступак византијског цара - радило 
се збиља о особитој привилегији коју је једино папа могао да додељује, 
повластици којом је даровани неспорно сврставан у редове римокатоли- 
ка - може се претпоставити, био је плод настојања да се на још неки 
начин „наметне” римском првосвепггенику, али можда и израз искрених, 
а не само срачунатих побуда. 

У Риму је василевс 1. фебруара 1370. године потписао и нови уговор 
са Венецијом (претходни је потицао из 1363), којим је потврдио раније 
дате привилегије овој италијанској републици, али је у исто време поку- 
шао да среди и питање ромејског дуга Млечанима. Познато је, наиме, да 
је Царство, на име одштете и неких неприкладних пореза којима је било 
оптеретило млетачке грађане, Венецији дуговало 25.663 перпера. У жељи 
да ово питање некако стави ad acta василевс је дуждовом емисару ис- 
платио 4.500 перпера, а остатак дуга је требало да врати у ратама тако 
што би се оне исплаћивале сваког 1. јануара, почев од наредне 1371. 
године. 1307 Овај дуг, наравно, није био враћен, као ни онај претходни од 
тридесет хиљада златних дуката (и још каснијих пет хиљада), које је своје- 
времено, у годинама грађанског рата, узела још Ана Савојска, заложивши 
крунски накит у ризници Светог Марка. 1308 Занимљиво је напоменути да 
је један истраживач израчунао да је средином XV века, само у облику 
директних дуговања, Византија била дужна Венецији 19.275.000 перпера, 
односно 6.425.000 златних дуката. 1309 

Папа Урбан V је 22. фебруара 1370. године упутио посланицу ви- 
зантијском свештенству, највишим великодостојницима цркава и мана- 
стира, клиру и монасима Цариграда и осталих делова Грчке. 1310 Био је то 
акт којим су распршене и последње наде у могућност одржавања ва- 
сељенског сабора, уколико су оне уопште и постојале након василевсовог 
одласка у Рим. Тоном који је застао негде на пола пута између охоле 


1306 Acta Urbani V, № 183 310-311. Gill, Byzantium and Рарасу, 219-220. 

1307 Setton, Рарасу and Levant, 314; Nicol, Byzantium and Venice, 305. 

13M O томе je већ било речи у првом одељку другог поглавља. 

1309 Bertele, I gioielli, 135 sq.; Ђурић, Сумрак, 18. 

1310 Acta Urbani V, № 184 311-313. Cf. Halecki, Un Empereur, 217; Setton, Рарасу and 
Levant, 315. 

надмоћности, с једне, и широкогрудости натопљене хришћанским разу- 
мевањем и спремношћу за опроштај, с друге стране, папа је изразио 
задовољство што је Јован V Палеолог прихватио наручје римокатоличке 
вере. Упоређујући га, као и у неколико других писама из овог времена, 
са Константином Великим, Урбан V је изразио уверење да ће василевсов 
пример следити и други и да ће се, напокон, вратити у крило „једине 
свете католичке и апостолске Цркве, изван које нема спаса” (ad unam 
sanctam catholicam et apostolicam Ecdesiam, extra quam non est salus). 1311 
Једино на овај начин, сматрао је римски првосвештеник, Ромеји су се 
могли избавити од турске опасности, док се из више озбиљних разлога 
одустало од сазивања сабора. Упркос грозничавом истрајавању Јована V 
Палеолога и његовом понижавајућем акту повиновања пред поглаваром 
римокатоличке цркве, хришћански Исток и Запад се нису примакли један 
другом ни за корак. Урбан V је, додуше, појачаном преписком покушао 
да анимира ондашње европске владаре и моћне феудалце, али је крајњи 
исход таквих напора био збиља ништаван. Једноставно, Европа око 1370. 
године, расцепкана и заокупљена својим пословима, није била заинтере- 
сована да покрене рат против неверника. 


Одлазак у Венецију 

После нешто више од пет месеци боравка у Риму, Јован V Палеолог 
је почетком марта 1370. године кренуо за Напуљ, поново са четири галије 
које је имао и у доласку. Претходно је Урбан V, домаћин византијског 
цара у „вечном граду”, 27. фебруара 1370. године послао писма сици- 
лијанској краљици Јовани I и Филипу II Тарентском, титуларном латин- 
ском цару и ахајском кнезу, у којима је тражио да василевсу омогуће 
слободан пролазак преко њихових поседа и да му помогну око хране, 
транспорта и осталих потрепштина. 1312 Након угодне пловидбе и краћег 
задржавања најпре у Напуљу, а потом и у Кастелнуову, малена флотила 
је, опловивши јужни део Апенинског полуострва, упловила у воде Јадран- 

Одредиште овог царевог путовања била је Венеција, а мотиви овог 
непланираног пута, непредвиђеног с гледишта василевсових намера које 
је имао када је кретао из Цариграда, били су колико прозаични толико 


11 Acta Urbani V, № 184, 311. 

12 Р. Lecacheux - G. Mollat, Lettres secretes et curiales du pape Urbain V (1362-1370), 
Зе serie, vol. V-l, fasc. 3-4, Paris 1954, Nos 3040-3041 525. Cf. Halecki, Un 
Empereur, 217; Setton, Рарасу and Levant, 315. 

разумљиви. Пошто је био свестан, боље рећи почињао да бива свестан, 
да је целокупни исход његовог прегнућа, упркос големим надањима, до 
тада био ништаван, Јован V Палеолог је похитао у Млетке, увек познате 
по солвенцији, како би осигурао финансијску помоћ за Царство и на тај 
начин обезбедио да његов одлазак на Запад, као и у случају путешествија 
у Будим, не буде сасвим узалудан. И овај потез, међутим, није био добро 
промишљен: ниједан искуснији и бољи државник не би се одлучио да 
крене у Венецију а да претходно не процени да ли има довољно новца 
за повратак кући. Јер, подсетимо се, посета јадранској италијанској ре- 
публици уопште није била предвиђена првобитним планом, већ је ута- 
начена накнадно. Јовану V Палеологу је, то је више него очито, у поје- 
диним кључним тренуцима заиста мањкала државничка зрелост и тада 
би код њега осећање смотрености једноставно устукнуло пред прима- 
мљивом, али и недовољно избрушеном способношћу за импровизациЈу. 
Последице овако исхитрених поступака били су заплети са тешко пре- 
двидивим развојем и неизвесним крајем. У овом случају, Јован V Пале- 
олог је био убеђен да ће у Млецима добити новчану помоћ, потпуно 
искључивши могућност да ствари поприме другачији ток. 

После задржавања у Анкони, Јован V Палеолог је наставио пут, а 
један натпис из тог времена сведочи да је по свој прилици досегао и 
копно Балканског полуострва, задржавши се у граду Валони. 1313 Коначно 
се, вероватно у мају 1370. године, 1314 искрцао у Венецији као први визан- 
тијски цар који је посетио овај град. Млечани, који су одувек били бо- 
лећиви према сјајним светковинама и помпи када би им у посету дола- 
зио неки особито угледан гост, овога пута су ипак испољили извесну 
уздржаност. Дужд Андрија Контарини, који је предвиђао да је василев- 
сова посета неизбежно скопчана са одређеним новчаним потраживањи- 
ма, дочекао је, додуше, ромејског владара на начин који је доликовао 
његовом угледу, али без претеране срдачности. Јер, мора се признати, на 
основу збивања у последњих неколико година, уз личност и име визан- 
тијског цара све је више почињао да приања не баш пријатан „углед” 
неког ко помало нервозно тумара унаоколо тражећи финансијску подр- 
шку за своју онемоћалу државу. 

Због несагласности расположивих извора о боравку Јована V Пале- 
олога у Венецији, а поготово о непријатностима које су га тамо затекле. 


113 Heide und Helmut Buschhausen, Die Marienkirche von Apollonia in Albanien. 
Byzantiner, Normannen und Serben im Kampf um die Via Egnatia, Byzantina 
Vindobonensia, Band VIII, Wien 1976, 35-36. 

,и Setton, Рарасу and Levant, 315. 

било је много недоумица и различитих тумачења у литератури. Према 
вестима касновизантијског историчара Лаоника Халкокондила, који је 
своје дело написао више од столећа доцније, василевс је у Млецима био 
задржан док није био у стању да исплати дугове повериоцима. 1315 Он је 
стога наложио сину Андронику Палеологу, који га је у одсуству замењи- 
вао у Цариграду, да продајом црквене имовине сакупи потребан новац 
и да га избави из затвора (еп fylake) у коме се налазио. Престолонаслед- 
ник, кога очито нису много узбудиле очеве недаће у туђини, доста ле- 
жерно је одговорио да народ не дозвољава отуђивање блага које је при- 
падало цркви, те да 6и требало помоћ потражити на другом месту. Царев 
млађи син Манојло, на вест о невољи Јована V Палеолога, похитао је из 
Солуна у Венецију носећи потребну суму новца и спремно је прихватио 
да буде и нека врста таоца као залога споразума са Млецима. Срж ове 
приче углавном је прихваћена и код Псеудо-Сфранцеса, односно од стра- 
не Макарија Мелисена који је у другој половини XVI столећа писао та- 
козвани Chronicon maius . Ш6 

У аренги једне од василевсових хрисовуља, коју је саставио учени 
Димитрије Кидон, такође се казује о царевим невољама у Млецима и 
наводи да га је тек долазак сина Манојла коначно ослободио шкрипца 
у коме се нашао. 1317 Ови подаци, међусобно слични, мада не и исто- 
ветни, довели су до различитих тумачења у историографији: поред 
претпоставке да је читава прича заправо легендарна, 1318 те зато и на- 
учно неприхватљива, поједини су аутори сматрали да је Јован V Па- 
леолог збиља био задржан због дугова у Венецији. 1319 Нову светлост 
на вишемесечно бављење византијског цара у Млецима даје хроника 
ТЈан Ђакома Каролда, дело написано почетком XVI века, које, нажа- 
лост, још увек није публиковано. 1320 Према њему, византијски цар је. 


1315 Chalc. I, 46-47. 

1516 Pseudo-Phrantzes, 194. 

1517 Prooimien, 181. 

13,8 Halecki, Un Empereur, 334 sq. заступао je такво схватање. И у једном од својих 
каснијих радова није променио став. Cf. О. Halecki, Two Palaeologoi in Venice, 
1370-1371, Byz. 17 (1944/5) 331-335. 

1319 Dolger, Johannes VII, 22-23; Charanis, Strife, 287-291. 

1320 Подробније o овој хроници в. J. Chrysostomides, Studies on the Chronicle of 
Caroldo, with the special reference to the history of Byzantium from 1370 to 1377, 
OCP 35 (1969) 123 sq. Ha значај дела 1јан Тјакома Каролда указао је својевре- 
мено и F. Thiriet, Les chroniques vtnetiennes de la Marcienne et leur importance pour 
l’histoire de la Romanie greco-vćnitienne, Melanges de l’Ecole Fran^aise de Rome 66 
(1954) 266-272 (=VR, Etudes sur la Romanie Greco-Venitienne Xe-XVe siicles, 
London 1977). 

негде почетком јула 1370. године, вероватно у тренутку када му је 
постало јасно да ће овога пута знатно теже добити потребну финан- 
сијску помоћ, изложио Сињорији свој спектакуларни предлог за међу- 
собни споразум. Притом је био свестан да на неки начин мора да 
привуче позорност трезвених и прагматичних Млечана, јер у против- 
ном ништа неће моћи да постигне. Схвативши веома озбиљно васи- 
левсове речи, надлежни у Венецији изабрали су петорицу својих уг- 
ледних људи, међу њима и Јакопа Брагадина, некадашњег дуждовог 
емисара у Цариграду (1368/9), који је требало, пише Т>ан ТЈакомо 
Каролдо, да саслушају царев предлог. 1321 

Јован V Палеолог је иступио са понудом која је потпуно разбила 
уздржаност и подозрење Венеције: изразио је готовост да им стави на 
располагање, заправо уступи Тенедос, острво које је одавно било предмет 
млетачких жеља. Не би требало посебно истицати стратегијски значај 
овог византијског поседа који је представљао кључ Пропонтиде и по- 
морских путева у Црно море. Навешћемо само оцену коју је о Тенедосу 
изрекао италијански хроничар Данијеле Чинацо: ,,el qual si е la chiave 
della bocha a tuti queli del mondo che voia navegar in lo Mar Ma^or, <;oe ala 
Tana, in Trabexonda et in assa altre parte”. 1321 Верујемо да je ромејски вла- 
дар имао на уму идеју о уступању још када се одлучивао да посети 
јадранску италијанску републику, то јест да му ова замисао није дошла 
ad hoc. Он је можда најпре покушао да некакав кредит добије на један 
од раније уобичајених начина, али је, с обзиром на то да је почео да 
ужива неугодну репутацију непоузданог дужника, морао да прибегне 
најјачем средству које је прикривао у резерви. Јер, упркос чињеници да 
цар није био личност великих државничких способности, било би суви- 
ше површно сматрати да је путовао у Венецију једино у уверењу да ће 
му дужд дати новац само на основу препорука папе Урбана V. 1323 Изнета 
околност, међутим, није у стању да оправда непорециву истину да је 
Јован V Палеолог, после лошег искуства на повратку из Угарске, када је 
мимо своје воље беспомоћно морао да чека у Видину, поново допустио 
да западне у сличну ситуацију. 


1521 Ослањајући се на рукопис Каролдове хронике, о василевсовом боравку у Ве- 
нецији зналачки и крајње минуциозно расправљао је R. Loenertz, Јеап V 
Paleologue a Venice (1370-1371), REB 16 (1958) (Melanges Sćverien Salaville) 
217-232. Ваљане допуне овој расправи даје Ј. Chrysostomides, John V Pailaeologus 
in Venice (1370-1371) and the Chronicle of Caroldo: a re-interpretation, OCP 31 
(1965) 76-84. Такође v. Caroldo, 160-161. 

1322 Chinazzo, Cronica, 18. 

1323 Setton, Рарасу and Levant, 317. 

Василевсова понуда је, нема сумње, оставила снажан утисак на Мле- 
чане, који су схватили да им се пружила прилика да некако неутралишу 
огромну предност коју су 'ђеновљани имали поседовањем Галате. Искрсла 
је могућност да неизмерно поправе свој положај у источном Средоземљу, 
поготово на простору Егејског, Мраморног и Црног мора. Прихватајући 
царев предлог, Млечани су се обавезали да Јовану V Палеологу за Тенедос, 
као противвредност, врате крунски накит који је готово три деценије ле- 
жао у њиховој ризници, затим да му дају шест неопремљених бродова и, 
најзад, веома солидну суму у износу од двадесет пет хиљада дуката. 1324 Уз 
то, сенат је одлучио да се византијском владару одмах исплате четири 
хиљаде дуката - већ тада су, по свој прилици, цареве платежне могућносги 
биле усахле - док је преостале обавезе Република требало да испуни у 
тренутку када загосподари острвом. Договор је постигнут 21. јула 1370. 
године, али су убрзо искрсле извесне несугласице око начина на који су 
заинтересоване стране схватиле његове одредбе. 1325 

Исход тих несугласица био је такав да је Јован V Палеолог напослет- 
ку одустао од његовог прихватања, из разлога за које ђан Тјакомо Карол- 
до истиче да су били различити. 1326 Уз опаску да је италијански хроничар 
XVI столећа за писање свог дела користио касније изгубљене документе, 
једини извор који казује о поменутој трансакцији са Тенедосом, вреди 
напоменути да и даље остају на снази давнашње претпоставке о томе да 
је Андроник Палеолог одбио да преда спорно острво и да је, у вези с тим, 
вероватно био у дослуху са љутим млетачким такмацима - ђеновљанима. 
Није немогуће да је своје прсте умешао и ђеновљански господар Лезбоса 
Франческо Гатилузио, који је путовао са византијским царем у Рим. Он 
није пратио Јована V Палеолога до Венеције већ је отпловио на своје ос- 
трво, али је морао имати разлога да буде незадовољан шураковом готово- 
шћу да Тенедос изручи Млецима. 1327 Наведене претпоставке, као и вести 
Лаоника Халкокондила, у светлости прилично подробних података ТЈан 
Ђакома Каролда добијају само нешто другачији изглед али њихова исти- 
нитост, поготово њени општи оквири, остају и даље неспорни. 

Разлози василевсовог одбијања да прихвати понуду венецијанског Се- 
ната углавном су се тицали начина на који је требало да се пребију нека 
византијска дуговања Млецима Након прецизног разматрања свих детаља 

1324 Caroldo, 160-161. 

1325 Setton, Рарасу and Levant , 317; Nicol, Byzantium and Venice, 305-306. 

1326 Caroldo, 161. Cf. Setton, Рарасу and Levant, 320. 

1327 Nicol, Byzantium and Venice, 307. 

понуде са којом је иступила друга страна Јован V Палеолог је најозбиљније 
посумњао у њену ведикодушност. Премда су увек ситничави и смотрени 
Млечани одустали од могућности да од византијске стране траже сложени 
интерес, то јест, „камату на камату”, на суму од тридесет хиљада дуката коју 
су Ромејима позајмили још давне 1343. године (када су као залогу узели и 
царски накит), и обичан интерес је био такав да је до 1368. почетну суму 
претворио у дуговање од чак шездесет седам хиллда и пет стотина дуката. 1328 
Јован V Палеолог је био спреман да плати само интерес за прве три године, 
дакле од 1344. до 1347, који је износио четири и по хиљаде. Оно што је он 
био склон да прихвати за уступање Тенедоса било је: враћање крунског на- 
кита и сума од двадесет пет хиљада дуката, као и поништавање главног дуга 
из 1343. године и свих камата на њега Млечани, међутим, нису били спрем- 
ни да се са тиме сагласе и тако су започеле цареве невоље. 

Управо на новонасталу ситуацију односи се прича Лаоника Халко- 
кондила, додуше, недовољно прецизна, према којој је василевс био задр- 
жан у Венецији због неисплаћених дугова повериоцима. Не желећи да 
попусти Млечанима, пошто би прихватањем њихове понуде не само 
обезвредио сопствени предлог, него 6и и све што је добио морало да оде 
за камате на неки давнашњи дуг који је настојао да поништи и заборави, 
Јован V Палеолог је постао заробљеник властите несолвентности. Тешко 
је, с друге стране, било поверовати да ће Венеција, упркос примамљивој 
могућности да напокон добије толико прижељкивани Тенедос, пристати 
на голема новчана „опраштања” Царству. Будући да у том тренутку ва- 
силевс није био у стању да финансира ни свој повратак у Византију, он 
се обратио Андронику Палеологу, који га је у одсуству замењивао у Ца- 
риграду. Амбициозни престолонаследник, тада у доби од двадесет две 
године, притиснут нестрпљењем да се што пре попне на ромејски престо, 
поново је отказао послушност оцу. Под изговором да му народ не до- 
звољава да отуђује црквена блага, као што је већ речено,' 32 ’ Андроник је 
оца оставио на цедилу, тако да се он опет нашао у шкрипцу. 

Већ по други пут у последњих неколико година Јован V Палеолог, по- 
ново запавши у крајње недостојан положај, био је спречен да се врати кући, 
а било је то тек његово друго, показало се и последње путовање на Запад. 
Појавила се нова пукотина у односима између василевса и престолонаслед- 
ника, која је у каснијим годинама довела до потпуног расула прилика у цар- 
ском дому Палеолога. На помолу су, постајало је то очито, биле нове раз- 
мирице у Византији, размирице чији се исход тешко могао предвидети. 


,iH Setton, Рарасу and Levant, 318. 

1329 Chalc. I, 46-47. Уп. Острогорски, Историја, 501. 

Помоћ Манојпа ПалеолоГа 

Једно писмо Димитрија Кидона, које је крајем 1370. године упутио 
пријатељу Константину Асену, обавештава нас о суморној атмосфери 
која је владала у василевсовој пратњи. 1330 Почињало је да бива све јасније 
да су велики напори Јована V Палеолога да нешто постигне за Царство 
били узалудни. Такав мучни утисак могла је само да појача вест да је 19. 
децембра 1370. године умро папа Урбан V, будући да је његова смрт зна- 
чила и застој макар и у млаким покушајима Свете столице да се на За- 
паду покрене нови крсташки рат против неверника. 1331 На вест да му је 
отац у неприлици, Манојло Палеолог, други василевсов син, похитао је 
из Солуна, негде у зиму 1370/71. године, и допловио у Венецију. 1332 Мо- 
гуће је допустити претпоставку да је и он имао удела у коначном нега- 
тивном одговору који је Јован V Палеолог дао Сињорији. Из хронике 
ТЈан 'ђакома Каролда произлази да је управо Манојло био тај који је 
Млечанима обзнанио да Царство не може да прода Тенедос, али је, та- 
кође, наговестио да ће се читаво питање одложити за неко боље време, 
дајући до знања, у складу са познатим ромејским смислом за дипломат- 
ско тактизирање, да византијска страна не одустаје од трансакције. 1333 
Чак 6и се могло рећи да су последњи месеци царевог боравка у Млеци- 
ма протицали у атмосфери за коју се може рећи да је била пријатељска. 
Јован V Палеолог је због зимског времена одложио свој повратак за 
пролеће 1371. године, а судећи према речима ТЈан Тјакома Каролда, имао 
је разлога да буде задовољан. 1334 Сенат је негде месец дана уочи царевог 
одласка, 2. марта 1371. године, донео одлуку да василевс задржи на име 
дуга предујам у износу од четири хиљаде дуката које је добио, упркос 
чињеници да планирани споразум око Тенедоса није био углављен. 1335 
Млечани су се такође побринули да се посада бродовља које је требало 
да врати Јована V у Цариград снабде довољном количином двопека, а 
осим тога је и Манојло Палеолог добио три стотине дуката. 1336 Млади 
син византијског цара морао је, међутим, да остане у Венецији као за- 
лога да ће се договор двеју страна заиста поштовати. 


1330 Cydones, Correspondance, I, № 71 102-103. Cf. Setton, Рарасу and Levant, 319. 

1331 Vasiliev, II viaggio, 192; Halecki, Un Empereur, 232. 

1332 Chalc. I, 47; Pseudo-Phrantzes, 194; Prooimien, 181. C£ Charanis, Strife, 287 sq.; 
Dennis, Manuel II, 13; Barker, Manuel II, 12-13. 

1333 Caroldo, 161. Cf. Setton, Рарасу and Levant, 320. 

1334 Caroldo, 161. Cf. Setton, Рарасу and Levant, 320. 

1335 Caroldo, 161. Cf. Nicol, Byzantium and Venice, 307. 

1336 Caroldo, 161. C£ Setton, Рарасу and Levant, 320. 

Бишка на Марици 

На самом почетку јесени исте године, пре него што се Јован V Пале- 
олог вратио у Цариград - налазио се негде на путу који се необично оду- 
жио - збио се догађај који би се, упркос чињеници да Ромеји у њему нису 
учествовали, морао означити као судбоносан по Царство. Да би на неки 
начин зауставили даље напредовање Турака, браћа Мрњавчевићи, деспот 
Угљеша и краљ Вукашин, решили су да ударе непосредно на Једрене - 
према најновијим резултатима сматра се да у ово време највећи град Тра- 
кије, премда у рукама муслимана, још није био престоница османског 
емира 1337 - али су као жртве ноћног препада исламских ратника, 26. сеп- 
тембра 1371. године, катастрофално поражени на реци Марици, недалеко 
од града Черномена. 1338 Претходни покушај владара Серске државе Јована 
Угљеше, покретача антитурске кампање, који је настојао да у подухват 
укључи још неке хришћанске државе, међу њима и Византију, завршио се 
неуспехом. Он је нешто раније, у марту 1368, односно у мају 1371. године, 
постигао да се коначно превлада раскол који је већ двадесетак година 
оптерећивао везе између Цариградске патријаршије и српске цркве, 1339 а 
потом су се, у лето 1371, и српски посланици обрели у Цариграду доносећи 
предлог да се и Византинци укључе у предстојећу антитурску акцију. 

О овом посланству извештава Димитрије Кидон, који је из Венеције 
кренуо заједно са Јованом V Палеологом, али се затим одвојио и негде 


37 Сагласно новијим истраживањима Једрене је доспело у турске руке 1368/9, а 
Мурат I је њиме овладао тек пре 1376/7 (вероватно 1373. године). О свим по- 
тешкоћама и различитим мишљењима поводом хронологије пада највећег 
града у Тракији в. н. 1282-1287. 

138 Литература о Маричкој бици је огромна, па 6и нас њено навођење збиља од- 
вело далеко. Стога ћемо указати на само неке од важнијих радова. В. Г. Шкри- 
ванић, Битка на Марици (26. септембра 1371), Војноисторијски гласник 3 
(1963) 71-94; Острогорски, Серска област, 127-146 (=СД, IV, 590-614); Исто- 
puja српско i народа, I, 593-602 (Р. Михаљчић). О приликама у јужној и југоис- 
точној Македонији после Маричке битке посебно в. X. Матанов, КЗгозападните 
бглгарски земи ггрез XIV еек, Софил 1986, 102 сл. (о наслову ове веома зани- 
мљиве књиге дало би се дискутовати). 

т Иницијатива за преговоре потицала је од стране деспога Угљеше, који је прихватио 
измирење са цариградском патријаршијом, усвојивши њене захтеве. То измирење 
он Је прогласио повељом од марта 1368. године. В. Соловјев - Мошин, бр. 35 
106-112. Уп. М. Петровић, Повеља-писмо деспота Јована Уивеше из 1368. Године о 
измирењу Српске и Цариградске цркве у светлости номоканонских прописа, Исто- 
ријски часопис 25-26 (1978/79) 29-51. Цариградски патријарх Филотеј, који није 
журио са проглашењем измирења, учинио је то тек маја 1371. године. В. ММ I, № 
300,553-555; Danouzes, Regestes, V, № 2611.0 читавом овом питању в. Острогорски, 
Серска област, 134-137 (=СД, IV, 599-603). Такође в. н. 1422 у следећем одељку. 

у пролеће 1371. године најпре посетио Манојла Кантакузина у Мореји 
(где је тада по свој прилици, био и деспотов отац, монах Јоасаф), а затим 
у лето 1371. допловио у ромејску престоницу. 1540 Узбуђење у Цариграду 
било је велико, о чему се знало чак и на Западу, 1341 будући да се уочи 
предстојеће османлијске офанзиве емир Мурат обратио Византији 
предлажући мир чија је цена за Царство била уступање Галипоља. 1342 У 
хаотичном стању коме су подлегли и архонти и становништво „царице 
градова” до изражаја су дошла различита, често и сасвим противречна, 
мишљења о томе какав би требало да буде избор ромејске стратегије. 

Добар део Византинаца, према подацима Димитрија Кидона запра- 
во већина, био је склон да се повинује захтеву султана и преда тврђаву 
Галипољ неверницима, очигледно сматрајући да драгоценост мира са 
Османлијама превазилази неспорни значај поседовања важне утврде у 
теснацу. Неиспуњавање емировог захтева носило је собом и ризик же- 
стоког турског удара на поседе Царства, што је свима било извесно. 
Супротног мишљења, међутим, био је Димитрије Кидон, који је у једном 
говору из лета 1371. године настојао да убеди своје сународнике у потре- 
бу да се одбије Муратов захтев, јер ће у противном Османлије контро- 
лисати целокупну пловидбу, па између осталог и довоз жита у ромејске 
градове. 1343 Упадљива је и изразита промена става великог интелектуал- 
ца у односу према суседним хришћанима, Србима и Бугарима. Док је 
само пет година раније, у лето 1366, у очекивању доласка Амадеа VI 
Савојског у Цариград, сматрао да спас за Византију лежи једино у ос- 
лањању на Запад, 1344 сада се, још под свежим утиском потпуно неуспе- 
шног путовања са царем у Италију, својски залагао за савезништво са 
православним балканским државама. 1345 

Одсуство Јована V Палеолога и разилажења међу угледницима Цар- 
ства по питању деловања у предвечерје великог сукоба на Балканском 
полуострву као да су замрзли сваку предузимљивост и решеност Ромеја, 
који су се задовољили скромном улогом посматрача. Тако су јуначна 

1340 Kianka, Demetrius Cydones, 187-188 (са изворима и литературом). 

1341 О томе сазнајемо из једног писма папе Григорија XI од 1. августа 1371. године. 
В. Annales Ecdesiastici 26 (Ваг -le-Duc 1872) 1371, № 8 (ed. А. Theiner). Cf. Halecki, 
Un Empereur, 250-251; Luttrell, Gregory XI, 392 sq.; Thibault, Gregory XI, 313-314. 

1342 Cydonis, Callipoli, 1009 eq. C£ Charanis, Strife, 292; Barker, Manuel II, 16 n. 38; 
Gill, Byzantium and Рарасу, 224. 

1343 Cydonis, Callipoli, 1009-1036. O датовању овога говора в. Kianka, Demetrius 
Cydones, 189 n. 33. 

1344 Cydonis, Symbouleutikos, 961-1008. C£ Nerantzi-Varmazi, Byzantio kai Dyse, 136-137. 
i3« Острогорски, Серска обпаст, 138-139 (=СД, IV, 603-606). На ову тему посебно 

је занимљива и расправа Д. Закитиноса, наведена у н. 1164. 

браћа Мрњавчевићи, на крају препуштени само властитим снагама, по- 
ложили своје животе на Марици, у септембру 1371, у бици која се, не 
без разлога, сматра највећом и судбоносном османлијском победом пре 
освајања Цариграда 29. маја 1453. године. 1346 Слаба је утеха, притом, да 
су Византинци ипак били постојани у одлуци да не предају Галипољ 
османском емиру. Сагласно једној смелој али у основи тачној оцени но- 
вије историографије, сукоб код Черномена може се узети и „као почетак 
стварног краја Византије”' 317 Друго је питање што се тај „крај” стицајем 
различитих околности, од којих су многе потпуно измицале вољи и кон- 
троли ромејских царева, претворио у веома дугу агонију. 

„Узалудан замор” 

Најзад, када се све стишало после бурног лета и тешког пораза срп- 
ских ратника на Марици, у атмосфери приличног безнађа и крајње по- 
тиштености међу Ромејима и православним хришћанима уопште, у Ца- 
риград се вратио Јован V Палеолог. Због нечег као да је избегавао 
повратак у Византију, као да је до последњих граница одлагао да се су- 
очи са оним што је оставио пре више од две године, а што се сада, то 
му је било јасно, налазило у још тежем положају. У једној Краткој хро- 
ници остало је забележено: „Године 6880 (1371), 28. октобра, стигао је у 
Град василевс Јован”. 1348 Није тешко претпоставити да се ромејски цар 
вратио оптерећен мучним утиском неуспеха и сломљен спознајом потпу- 
ног краха западне политике коју је водио петнаестак година, дакле још 
од самог почетка самосталне владавине. Његови погледи на унију и зна- 
чајнију помоћ западноевропских сила постали су коначни. У исто време 
била је то и потврда, мада се не би могло рећи и тријумф (васељенски 
сабор није био одржан), исправности црквене политике за коју се зала- 
гао Јован Кантакузин. Нико није тако лапидарно, усуђујемо се рећи и 
сурово, оценио царево двогодишње избивање из Византије и грчевито 
настојање да по сваку цену, па и отворене издаје вере својих предака, 
обезбеди помоћ Запада за борбу против Турака као василевсов најбољи 
пријатељ и саветник Димитрије Кидон. У једном писму упућеном у зиму 
1371/72. на Кипар истомишљенику Јовану Ласкарису Калоферу, учени 
ретор је за вишемесечно путовање по Италији рекао да је то био само 

1146 Острогорски, Историја, 502; Nicol, Last Centuries, 286. 

1347 Ђурић, Сумрак, 15. 

13411 Klemchroniken, 94 № 23. С£ Charanis, Strife, 292; Barker, Manuel II, 14; Loenertz, 
Demetrius Cydones, I, 67; Schreiner, Kommentar, 301. 

један узалудан замор који ни најмање није користио нашој отаџбини ( kai 
to топоп eike koptesthai med’ hotioun te patridi lysitelounta). ,ii9 

Трагика противника и присталица уније са римокатоличком црквом 
састојала се у томе да су обе оштро супротстављене групације визан- 
тијског друштва, додуше, свака на свој начин, истовремено били реалисти, 
али и жртве идеалистичких заблуда у којима се губио смисао за реално 
сагледавање ондашњег стања. Реализам латинофила се огледао у проце- 
ни да само са Запада може доћи помоћ против Османлија, који су опасно 
запретили да сруше Византију, и да је унија само нужан уступак којим 
би се обезбедио спас. Исту врсту смислене процене показивали су и 
туркофили, добро свесни огромног нерасположења већине свештенства 
и највећег дела становништва које је сваку помисао црквеног сједињења 
чинило утопистичком. Заблуда првих лежала је у нереалним надама у 
спремност Запада да похита у помоћ, а идеализам других се огледао у 
погрешном веровању у мирну симбиозу са Османлијама. 1350 

Дошавши у Цариград 28. октобра 1371. године, Јован V Палеолог 
није могао знати да му је тада било преостало још готово двадесет го- 
дина живота, два десетлећа исто тако мучне владавине, пуне тешких 
разочарења и понижења, управо у складу са једним давним наводним 
пророчанством анахорете Максима Кавсокаливита. 


б. ВАЗАЛ ОСМАНСКОГ ЕМИРА (1371-1376) 

„А књигу ову, Светога Дионисија, велим, у добра времена, дакле, 
почех, када божаствене цркве и Света Гора, рају подобне, цветаху као 
неки врт код извора увек напајан, а сврших ту у најгорим од свих злих 
времена, када разгневи Бог хришћане западних крајева. И подиже де- 
спот Угљеша сву српску и грчку војску и брата својега Вукашина краља 
и друге многе велможе, негде до шездесет тисућа изабране војске и 
пођоше у Македонију на изгнање Турака, не расудивши да се гневу 
Божију нико не може супротставити. Те, дакле, не изгнаше, већ сами 
од њих убијени бише, и тамо кости њихове падоше, и непогребени 
осташе, и веома велико мноштво једних од оштрине мача умреше, а 


1349 Cydon4s, Correspondance, 1, № 37 70-71. Уп. Острогорски, Серска област, 138 (= 
СД, IV, 604). Опширније о том писму в. Tinnefeld, Demetrios Kydones, 1-2, 
479-483, а посебно о Јовану V Палеологу у епистолама Димитрија Кидона в. 
Tinnefeld, Demetrios Kydones, I—1, 198-205. 

IJS “ Куттура Византии, III, 599 (Г. Г. Литаврин). 

других у ропство одведени бише; неки, пак, од н>их утекавши, дођоше. 
И толика невоља и зло љуто облише све градове и крајеве западне, 
колико ни уши слушаше, нити очи видеше. После убијања храброг овог 
мужа, деспота Угљеше, просуше се Исмаиљћани по читавој земљи као 
птице по ваздуху, и једне хришћане мачем клаху, друге у ропство од- 
вођаху, остале смрт прерана поже, а смрти који избегоше, глађу по- 
губљени бише. Јер таква глад би по свим крајевима, каква не 6и од 
створења света, нити после таква, Христе милостиви, да буде. А које 
глад не погуби, њих допустењем Божијим вуци ноћу и дању нападајући, 
јеђаху. Авај, тужан призор бејаше видети! Оста земља од свих добара 
пуста - и људи и животиња и других плодова. Не бејаше кнеза, ни вође, 
ни наставника међу људима, ни избавиоца, ни спасиоца, већ се све 
испуни страха исмаиљћанског, и срца храбра јуначких мужева у женска 
најслабија срца претворише се. [...] И, ваистину, тада живи величаху 
раније умрле ... Година је тада текла 6 тисућа 8 стотина и 9-та (=1371), 
индикт 9.” 1351 Део записа монаха Исаије, који је савремени извор за вре- 
ме непосредно после маричке катастрофе, навели смо готово in continuo, 
вршећи само незнатна скраћења, уверени да, упркос извесним литерар- 
ним претеривањима и гордом патосу, на најбољи начин одсликава рас- 
положење и неспокој православног света на Балканском полуострву 
почетком осме деценије XIV столећа. Живописно и упечатљиво, ово је 
сведочанство веома често навођено у историографији, 1352 јер на потре- 
сан начин казује о страху пред Османлијама. 

Премда у бици није учествовала, као што је већ истакнуто, Визан- 
тија је врло брзо морала да искуси тегобне последице новог успеха еми- 
ра Мурата I. У првом тренутку после сукоба код Черномена могло се 
учинити да ће Царство само профитирати из српског пораза. Манојло 
Палеолог, који се у међувремену вратио из Венеције, 1353 већ је у новембру 


I3S1 Ђ. Трифуновић, Писац и преводилац инок Исаија, Крушевац 1980, 159-161 
(старословенски текст), 85-86 (српски превод). Поред овог издања, за сада 
најновијег, познати запис старца Исаије публикован је у више наврата. На 
пример в. С. Новаковић, Примери књижевности и језика старош и српскосло- 
венскош, Београд 1904 Ј , 440-443; Љ. Стојановић, Стари српски записи и нат- 
писи, Ш, Београд 1905 (репр. 1984), № 4944 41-44. 

1351 Будући да се са пуно разлога може уврстити међу најлепше странице српске 
средњовековне књижевности, превод овог записа често је био публикован. 
Навешћемо само три случаја: Đ. Radojičić, Antologija stare srpske književnosti 
(XI- XVIII veka), Beograd 1960, 99-101; Стари српски записи u натписи (Стара 
српска књижевност, књ. 19), Београд 1986, 70-72; М. Благојевић, Србијау доба 
Немањића. Од кнежевине до царства: 1168-1371, Београд 1989, 220. 

1353 О његовом бављењу у Мпецима више је било речи у претходном одељку. 

1371. године победоносно ушао у Сер и учинио крај такозваној Серској 
држави. 1354 После тога под византијску власт враћени су, након толико 
година, југоисточна Македонија, област око Сера и, најзад, Халкидика са 
Атосом. Радост Ромеја, која је, наравно, била сасвим разумљива, најбоље 
илуструје један цитат из савременог документа, где се у односу на по- 
враћај поменутих области каже како је божјом милошћу сада нестала 
тама и засијала правда, а моћни и свети наш господар и цар поново 
преузео власт које је био лишен. 1355 

Но, једини прави добитник после Маричке битке могао је да буде 
само османлијски султан. Мада турска победа није била праћена неким 
већим територијалним освајањима - може се претпоставити, упркос по- 
мањкању одговарајућих релевантних изворних података, да је победни- 
цима припала једино област деспота Јована Угљеше у западној Тракији, 
с леве стране реке Месте 1356 - престиж и надмоћ исламског оружја били 
су сасвим неспорни. За релативно кратко време низ хришћанских го- 
сподара на Балканском полуострву, па чак и ромејски василевс, постали 
су вазали Мурата I. У хиљадугодишњој историји Византије наступиле су 
можда три најнедостојанственије деценије, од 1371. до 1402. године, када 
је Царство по много чему досегло доњи праг свог утледа у средњовеков- 

Повратак Јована V Палеолога из Италије означио је и оштар заокрет 
у његовој спољној политици, будући да ra је неуспех амбициозно замишл>е- 
не мисије умногоме разуверио у неке од основних стајалишта на којима 
је стрпљиво и дуго градио мост који је требало да повеже два хришћанска 
антипода, Исток и Запад. Године које су долазиле уверљиво су наговешта- 
вале да се византијски цар заправо никад и није истински опоравио од 
слома своје западне политике. Делом због сазнања о узалудности путовања 
у Рим и Венецију, а делом и због притиска османлијске опасности, која је 
после битке на Марици постала готово неподношљива, василевс се при- 
клонио тражењу излаза за своју државу обраћањем смртном непријатељу 
- Османлијама. Степен драговољности у овој одлуци Јована V Палеолога, 
који није лако установити крајње прецизно, није, у ствари, ни битан за 
суштину поретка ствари. Важнија од свега била је потпуна немоћ Царства, 


1554 Prooimien, 182-183; Dolger, Regesten, V, № 3130. Cf. Dennis, Manuel II, 33; Остро- 
горски, Серска област, 144 (= СД, IV, 611); Barker, Manuel II, 14; Nerantzi- 
Varmazi, Thessalonike, 223. 

135S р еч j e „ ј едном aKT y серске митрополије из 1375. године. В. Actes de Kutlumus 
(Archives de l’Athos 112), ed. P. Lemerle, Paris 1988, 33 125-130. Уп. Острогор- 

ски, Серска обпаст, 125, 144 (= СД, IV, 586-587, 611). 

056 Острогорски, Серска област, 144 (= СД, IV, 611). 

која се испољавала и на веома понижавајући начин: дошло је, наиме, вре- 
ме да византијски цар, онај који се столећима сматрао поглаваром 
хришћанске васељене и божијим изаслаником на земљи, јаше заједно са 
неверницима као вазал турског емира. 


Завера архонаша 

Да се крах западне политике Јована V Палеолога, коју је византијски 
цар градио стрпљиво и упорно од почетка своје самосталне владавине, 
дакле кроз раздобље од петнаестак година, веома неповољно одразио и 
на његов сопствени положај у Царству показало се збиља врло брзо. Томе 
су у првом реду допринела збивања у последњих пет година, тачније 
речено два потпуно промашена путовања, у Угарску (1366/7) и Италију 
(1369/71), која осим понижења и варљивих обећања нису донела баш 
ништа, а поготово помпезни прелазак василевса у крило римокатоличке 
Цркве. Разумљиво је да су царева бескорисна избивања из Византије и 
несрећна потуцања у туђини, као и „издаја” ортодоксије, која је крајње 
неповољно морала да одјекне у ромејској јавности - исувише је танак 
био слој оних који су безрезервно били наклоњени Латинима и који су 
стога могли да поздраве владарев поступак на степеницама цркве Светог 
Петра у октобру 1369. године - против њега могли да окрену поједине 
кругове византијског друштва. 

И, заиста, једва да је прошло месец дана од повратка Јована V 
Палеолога • Цариград, а већ је дошло до веома затегнуте ситуације, 
будући да је василевс под прилично замагљеним околностима затво- 
рио петорицу угледника. Наиме, у продужетку исте оне Кратке хро- 
нике у којој се говори о царевом повратку у престоницу (28. октобра 
1371), остало је забележено да су 5. децембра 6880 (1371) затворили 
(ekratesan) архонте Главаса, Јована Асена, Манојла Вријениса, панипер- 
севаста Цамблака и Агалоса. 1357 Нажалост, овај спомен, ионако крајње 
сажет и оскудан, једино је сведочанство у расположивим изворима 
које казује нешто о међусобицама у врховима ромејског друштва. 
Околност да су наведени аристократи били лишени слободе - очи- 
гледно је да на тај начин треба схватити глагол који је употребио 
непознати састављач Кратке хронике - може се довести у везу са њи- 
ховим нелојалним држањем током царевог избивања у Италији и 


1357 Kleinchroniken, 94 No. 23. Cf. Charanis, Strife, 291; Barker, Manuel П, 14; Schreiner, 
Kommentar, 301-302. 

поготово за боравка у Венецији. 1358 То би могло да значи да су били 
кажњени због понашања у односу на Јована V Палеолога, наравно, 
или да су, другим речима, пристали уз царевог сина Андроника. Ако 
бисмо се, с друге стране, усудили да у претпоставкама идемо још даље 
и смелије, поготово имајући у виду расположење у Цариграду тога 
времена, требало би допустити и могућност да се радило о завери 
незадовољних архоната, можда и присталица рода Кантакузина, 1359 
али у сваком случају противника владајућег василевса. Није, разуме 
се, искључено да их је на роварење против византијског цара подсти- 
цао и сам Андроник Палеолог, престолонаследник који је сањао о 
самосталној владавини. 1360 

Колико је познато, ово је и једини помен Агалоса, Главаса, панипер- 
севаста Цамблака и Манојла Вријениса, 1361 док је Јован Асен далеко 
познатија личност. 1362 Наводећи њихова имена и презимена може се 
извући закључак да се ипак није радило о представницима највиших 
кругова византијске аристократије. То што је њихова завера имала одје- 
ка само у једној Краткој хроници, али не и у неком наративном ипи 
другом извору, наводи на помисао да је била реч о релативно безопа- 


1358 Већина истраживача је склона да се приклони оваквој претпоставци, уз опрез- 
но подсећање да ниједан други извор не може потврдити (али ни оповргнути, 
слободни смо да приметимо!) овакву претпоставку. Поред радова наведених у 
претходној напомени в. Nicol, Last Centuries, 286-287; Божилов, Асеневци, 337. 

1355 Charanis, Strife, 291 истиче да је Цамблак био истакнути присталица Кантаку- 
зина. Nicol, Last Centuries, 286 такође је спреман да међу завереницима препо- 
зна присташе породице Кантакузина. Такође в. Божилов, Асеневци, 337. Чини 
се, ипак, да треба бити опрезан према оваквој претпоставци. 

1360 Ова претпоставка се намеће сама по себи и ниједан од наведених истражива- 
ча није воњан да је одбаци. Charanis, Strife, 291-292 иде чак дотле да сматра 
како није немогуће да је и црква имала удела у непослушности Андроника 
Палеолога, позивајући се на чињеницу да је млади престолонаследник одбио 
да посегне за црквеном имовином како би омогућио повратак Јована V Пале- 
олога из Венеције. В. ММ I, № 261 513-514. Овај се документ обично датује у 
време око Јуна 1370. године. Cf. Darrouzes, Regestes, V, № 2576. 

1361 PLP 1 (1976) № 109 (Агалос), PLP 2 (1977) № 4211 (Глава) и PLP 2 (1977) № 
3239 (Манојло Вријенис) /у питању је, додајмо, Вријенис (Bryenes), а не Врије- 
није (Bryennios)/. О Цамблаку в. G. Theocharidis, Oi Tzamplakones. Symbole eis 
ten byzantine makedoniken prosopografian tou ID aionas, Makedonika 5 (1961-1963) 
178. Високо звање паниперсеваста, које је носио Цамблак, налазило се, после 
1328. године, на петом месту листе световних достојанственика Византијског 
царства. Cf. Verpeaux, Hierarchie, 425. 

1361 Божилов, Асеневци, № 32 336-338 који, између осталог, упозорава да је у PLP 
1 (1976) № 1497 дошло до погрешне идентификације са извесним учитељем са 
Еубеје. Такође в. Божилов, Асеневци, Приложенил 6, 476-479. 

сном или недовољно припремљеном покушају. У сваком случају, та је 
завера, попут неких сличних у XIV столећу, доживела неславну судби- 
ну готово безазлене и ефемерне епизоде. Изузимајући Јована Асена, за 
кога се зна да је већ 1374/75. учествовао у ослобађању неколицине 
шпанских монаха који су неоправдано задржани у Цариграду и да се 
негде 1382/83. године бавио на Еубеји, 1363 обавијени тамом остају жи- 
воти преостале четворице уротника. Уколико је и њихова даља судби- 
на била налик Асеновој, што се уз дужан опрез може узети као прет- 
поставка, долазимо до прихватљивог закључка да су казне за учеснике 
завере морале бити умерене, а то би посредно могло да говори у при- 
лог већ изнетој тези да читав подухват поменутих архоната није био 
озбиљан. 


Прешензије Монферата 

Поред поменуте опасности да се Јовану V Палеологу изнутра, то 
јест у оквиру самога Царства, на неки начин оспори византијски пре- 
сто - под претпоставком да је збиља била посреди завера - непре- 
стано је лебдела могућност, каткад слабија, а понекад јача, да таква 
претња потекне и са Запада. Овога пута, изостављајући постојање 
такозваних титуларних латинских царева Цариграда, о чему ћемо 
више говорити у следећем поглављу, подсетићемо само како су ита- 
лијански маркизи од Монферата, потомци Теодора I (1306-1338), сина 
Андроника II Палеолога и Ирине Монфератске, сматрали да имају 
законита права на цариградски трон. Својевремено, у доба неслагања 
Андроника II и Андроника III, стари василевс је решио да унука лиши 
престолонаследничких права и тестаментом је, наводно, за наследни- 
ка одредио сина Теодора. 1364 

Није лако, наравно, разлучити колико је поуздано и правоваљано 
било ово завештање, али је несумњива чињеница да су маркизи од Мон- 
ферата, потомци Теодора I, на њему радо инсистирали. Већ је син Те- 
одора I, Јован II (1338-1372), настојао да се у време сукоба између Јова- 
на V Палеолога и Јована VI Кантакузина уплете у ромејске размирице 
како 6и се дочепао Солуна и Еноса које је сматрао делом својих наслед- 
них поседа. Штавише, опоруком којује саставио уочи смрти (1372), дакле 
некако баш у време после повратка Јована V Палеолога из Италије, пра- 

1363 Божилов, Асеневци, 337. 

1344 U. Bosch, Ein »Testament« des Kaiser Andronikos II. Palaiologos? ЗРВИ 12 (1970) 

ва на византијски престо у наслеђе је оставио сину Оту III (1372-1378), 
а доцније су она, природно, прелазила и на њетове наследнике Јована III 
(1378-1381) и Теодора II (1381-1418), такође синове Јована II Монферат- 
ског. 1365 Остављајући по страни оцену о озбиљности оваквих претензија, 
може се закључити да „занимање” за Византију није било у сразмери са 
њеним опадањем. 


Мурашов вазал 

Нелојалност појединих крутова ромејске аристократије у односу на 
Јована V Палеолога, као и полагање права на Византију, које је здушно 
подгревано на Западу, сасвим су ништавни ако се узме у обзир оно што 
је, после битке на Марици (септембар 1371), задесило василевса а тица- 
ло се његовог положаја према османском емиру. Проширење поседа 
Царства, које је у новембру 1371. године постигао деспот Манојло Пале- 
олог на рачун области срушене Серске државе, морало је да бледи пред 
незамисливом чињеницом да је цар постао вазал једног неверника. А 
управо је то била једна од најкрупнијих последица српског пораза код 
Черномена. 

Оскудност византијских извора, додуше знатно умекшана њиховом 
поузданошћу, више нам је од користи да потпуније сагледамо практичне 
последице новоуспостављеног односа султана Мурата I и Јована V Па- 
леолога, а мање извештава о самом чину којим се византијски цар потчи- 
нио једном муслиманском владару. Уз напомену да су турски извори за 
ово питање практично неупотребљиви, нужно је да се помније усредсре- 
димо на неке податке похрањене у латинским источницима. Занимљиво 
је, али и не мање значајно упозорити да су на Западу у првим годинама 
осме деценије XIV столећа колале противречне и углавном нетачне вести 
о везама Османлија и Византинаца. Важно је, пре свега, истаћи да су и 
тамо на прави начин схватили погубне последице и далекосежан значај 
маричке катастрофе: запрепашћење и оправдани страх од даљег осман- 
лијског надирања представљали су неку врсту сажетка онога што се на 
тој страни мислило о недавним збивањима на хришћанском Истоку. 

И овога пута, као и у сличним приликама уосталом, важна оба- 
вештења сачувана су у документима папске канцеларије у Авињону. По- 


1365 А. Laiou, А byzantine prince latinized. Theodore Paleologus, Marquis of Monferrat, 
Byz. 38 (1968) 102-103; B. Imhaus - R. Loenertz, Demarches de Jean Paliologue, 
Marquis de Monferrato (1338-1372) et petit fils de l’empereur Andronic II, pour faire 
valoir ses droits en Grece (1338-1351), JOB 26 (1977) 155-157. 



сле смрти Урбана V, у децембру 1370. године, кардинали су за новог 
поглавара изабрали нећака некадашњег папе Климента VI, богослова 
коме се приписују изванредне људске особине и духовне врлине достој- 
не Свете столице. 1366 Изабран 30. децембра 1370, а устоличен 5. јануара 
1371. године, он је узео име Григорија XI (1370-1378) и припала му је 
слава папе који је напокон избавио папство из „авињонског ропства” и 
столицу Светог Петра вратио у Рим. У једном писму које је средином 
маја 1372. године упутио моћном краљу Лудовику I забринути прво- 
свештеник римокатоличке цркве изражава бојазан да ће Турци проди- 
рањем према северу убрзо напасти и угарске поседе, а да ће такође, 
преко Албаније, угрозити и многе јадранске луке. 1367 Стога се Григорије XI 
својски залагао да угарски владар устане у одбрану хришћанства, а поред 
тога живо је настојао да у антитурску кампању укључи и Венецију. Папа 
је, штавише, неколико месеци касније, 13. новембра 1372. године, позвао 
Јована V Палеолога и неколико латинских господара на Леванту да се 
састану у Теби, престоници атинског каталанског војводства, 1. октобра 
1373, како би образовали неку врсту заједничког фронта против Турака 
и на копну и на мору. 1368 Упркос одсуству података о томе да ли се неко 
од позваних уопште и појавио на заказаном месту и у предвиђено време, 
очито је да за понтификата Григорија XI није дошло ни до какве акције 
коју би једна таква алијанса повела против исламских нападача. Пона- 
шање византијског цара, додајмо и то, било је потпуно у складу са отре- 
жњењем које је доживео после повратка из Италије, што ће рећи сасвим 
незаинтересовано. 

На Западу не само да нису били свесни жалосног положаја у којем 
се Византија налазила, него су, у одсуству тачних вести, чак сматрали да 
је дошло до неког споразума - не баш сасвим јасног, али таквог да је 
могао да изазове подозрење - између Мурата I и Јована V Палеолога. 
Сам Григорије XI располагао је обавештењима која су говорила о некак- 


1366 Luttrell, Gregory XI, 391-392. О његовим плановима за покретање крсташког 
рата писао Thibault, Gregory XI, 313-335. 

1367 Acta Gregorii XI, № 30. Cf. Halecki, Un Empereur, 252-253; Ostrogorsky, Etat, 49 
(- СД, Ш, 377); Setton, Рарасу and Levant, 328; Gill, Byzantium and Рарасу, 224; 
Housley, King Louis, 204; Thibault, Gregory XI, 315. 

IJ “ Acta Gregorii XI, Nos 48, 48a, 48b, 93-96. Cf. Setton, Catalan Domination, 77-78; 
Nicol, Last Centuries, 287; Setton, Рарасу and Levant, 328-329; Luttrell, Gregory XI, 
394-395; Thibault, Gregory XI, 315. Такође в. R. Loenertz, Athenes et Niopatras: 
regestes et documents pour servir d l’histoire ecclesiasticjue des duches Catalans 1311- 
1395, Archivum Fratrum Praedicatorum 28 (1958) 66 № 176 (= Byzantina et Franco- 
Graeca, II, 371-372 № 176). За документ o којем je реч в. и Rubić i Lluch, 
Diplomatari Nos 316-317, 423-425. 

вом безбожном савезу који су склопили Грци и Турци, а који је био 
уперен против верника. 116 '' Штавише, у Млецима се 14. јула 1374. године 
расправљало о флоти коју су, наводно, заједнички опремили византијски 
цар и османски емир. 1370 Изнесени подаци речито казују о грубом непо- 
знавању чињеница, односно о томе како је у овом случају права истина 
о везама Ромеја и Османлија из неких разлога тешко продирала у латин- 
ски свет. Тек у једном писму које је Григорије XI упутио у Угарску 
8. децембра 1375. године - ова је епистола на неки начин крунско сведо- 
чанство да је Византија после битке на Марици постала вазал Османског 
царства - папа са жаљењем истиче како је ромејска држава постала 
жртва муслиманских нападача који су је напали, освојили и готово по- 
рушили, док је слична судбина задесила два њена јужнословенска суседа, 
Бугаре и Србе. 1371 Уз то, у писму стоји да су Турци потчинили себи Цар- 
ство (et sibi tributarium effecerunt ), те да су Цариград и василевс, будући 
притиснути, постали не само турски вазали него су скоро сасвим допа- 
ли у њихове руке (поп solum eis tributarii facti sunt, sed fere in eorum 
manibus consistunt).' m Свака сумња je, дакле, била потпуно неумесна: 
Византија је постала вазална држава османског емирата, а тренутак када 
се то десило треба тражити у времену након битке на Марици. 

Византијска принцеза и кипарски краљ 

Ново погоршање спољнополитичког положаја Царства налагало је и 
насушну потребу да се на неки начин пронађе евентуални савезник про- 
тив Турака. Ако се скромном занимању Запада за недаће Ромеја и нотор- 
ној чињеници о слабости словенских суседа на Балканском полуострву 
придодају хронична немоћ Трапезунтске царевине и релативна безначај- 
ност латинских државица на Пелопонезу и у средњој Грчкој, убрајајући ту 
и морејске поседе Манојла Кантакузина, постаје јасно да је Јован V Пале- 
олог савезника морао да тражи у пространом басену Леванта. И нашао га 
је у кипарској краљевини, чији је владар Петар I Лузињан средином седме 
деценије XTV века посебно истрајавао на покретању једног крсташког рата 


1369 Ostrogorsky, Žtat, 49 (= СД, III, 377). 

1370 Thiriet, Regestes I, № 541. 

1371 А. Theiner, Vetera monumenta historica Hungariam sacram illustrantia, II, Roma 
1860, № 309, 155. 

1372 O овоме документу подробно je расправљао Ostrogorsky, Etat, 49-50 (= СД, Ш, 
377-378). Такође в. М. Спремић, Турски трибутари у XIV и XV ееку, Исто- 
ријски гласник 1-2 (1970) 9-59. 

против неверника. Он је, подсетимо се, у другој половини 1365. године 
водио неуспео поход против Египта, а на престолу га је четири године 
касније наследио син Петар II Лузињан (1369-1382), који је у тренутку 
очевог убиства био тек четрнаестогодишњак. 1373 

У тешким временима која су за Византију наступила после Марич- 
ке битке василевсу би, процењивало се у цариградској влади, свакако 
добродошло приближавање кипарској краљевини, можда и због млађаног 
узраста њеног владара, који је био познат и по деминутиву свог имена 
- Перин. Стога је Јован V Палеолог прибегао опробаном средњовековном 
начину на који су се обично придобијали савезници, а то је политички 
брак. Ћутање византијских извора у ужем смислу упућује нас на вести 
других источника, пре свега на кипарског хроничара Леонтија Махераса, 
а потом и италијанског хроничара Франческа Амадија и кипарског ана- 
листу Флорија Бустрона. Ромејски василевс је Петру II Лузињану понудио 
руку своје кћери Ирине Палеолог, несуђене супруге рано преминулог 
османског принца Халила. Двојица византијских посланика, угледник 
Георгије Вардалис и један немачки ритер у царевој служби, 8. новембра 
1372. године допловили су у Фамагусту. 1374 Занимљиво је напоменути да 
се на Кипру у то време налазила и Изабела од Лузињана, супруга Манојла 
Кантакузина. 1375 

После веома срдачног дочека, василевсови изасланици су изашли са 
предлогом да се две владарске куће, византијска и кипарска, ороде, а 
потом су као веште проводаџије истицали да је принцеза једна од најле- 
пших жена на целом свету ( eine арои tes protes omorfes gynaikes hopou ehei 
houle he ge tou kosmou). ,m Осим тога, наглашавали су емисари, радило 
се о веома мудрој и образованој девојци, а уз њу је ишао и прилично 
замашан мираз - ни та чињеница није била без важности - коЈи су чи- 
нили педесет хиљада златних дуката и много тврђава у Грчкој ( kastre polla 
eis ten Helladan). ,rn 


1373 Crusades, III, 359-360 (H. Luke). 

1174 Makhairas I, № 344, 326; Chroniques d’Amadi et de Strambaldi, publ. раг R. de Mas 
Lattrie (Collection de documents inedits sur l’histoire de France) Paris 1891, 139- 
142, 436-437; Chromque de Vile de Chypre par Florio Bustron, publiee раг M. Rene 
de Mas Lattrie (Collection de documents inedits sur l’histoire de France, Paris 1886), 
291-292. O Георгију Вардалису v. PLP 2 (1977) № 2180 (овај угледник није по- 
знат из других извора). 

1375 Binon, Guy d’Armenie, 136-137; LuttreU, Daughters, 104. 

1176 Makhairas I, № 346, 328. Сажете вести o овоме покушају да се ороде византијска 
и кипарска владарска кућа налазе се и у Crusades, 1П, 366-367 (Н. Luke). 

1377 Makhairas I, № 346, 328. Ове неуспеле преговоре о брачном савезу, наравно, 
региструје и познати историчар Кипра G. Hill, А History of Cyprus. II. The 



Време искушења 


419 


Други део изнетог предлога, управо онај који се тицао уступања 
извесних утврда, изазива одређено подозрење будући да се радило о 
збиља големом уступку. Упркос чињеници да је Леонтије Махерас био 
писац XV века, дакле аутор који је о овим догађајима писао после више 
деценија, тешко се једнострано може оспорити поузданост изнесеног 
податка. Уколико је вест о територијалним уступањима византијске 
стране, а на име мираза за принцезу, заиста тачна, то би значило да је 
Јован V Палеолог много очекивао од зближавања са кипарском краље- 
вином. Мора се признати, међутим, да би овим савезом више добила 
Византија него држава Петра II Лузињана, 1378 а евентуална позивања 
на негдашњи утлед Царства, било је то јасно и самим Ромејима, у овим 
временима не само да би звучала анахроно него би била крајње депла- 
сирана и беспредметна. 

У обраћању кипарској страни византијски посланици нису пропу- 
стили да подсете на турску опасност, па је већ у некој врсти поздравног 
слова изражена жеља да им Бог да снагу против Агарена ( dynamin 
katadika tous Agarenous).' 379 Ha крају, пре него што су краљу уручили 
василевсова писма предочили су му да би споразум био на добро обеју 
страна (hoti eine polla kalon dia logou sas kai dia logou mas).' im Они који 
су преговарали у име кипарског владара сложили су се око обостране 
користи коју би имали у случају да се склопи споразум, али су узврати- 
ли да не могу да прихвате ромејски предлог будући да је још раније 
утаначено да се млади Петар II Лузињан ожени Валентином Висконти. 
У случају да кипарска страна одустане од предвиђеног брака, уверавали 
су краљеви преговарачи, запретила би чак опасност да ТЈеновљани на- 
падну острво. 1381 Није помогло ни посредовање Изабеле Лузињан, супру- 

Frankish Period 1192-1432, Cambridge 19722, 417. В. и коментар у Makhairas II, 
148 (R. Dawkins). 

1378 Кипарски краљеви, који су одржавали добре везе са Западом, нису могли да 
рачунају на неку значајнију помоћ од Византије, поготово не после битке на 
Марици, у септембру 1371. године, пошто је убрзо потом постала вазал султа- 
на Мурата I. Стога би и брак младог краља Петра II Лузињана са ромејском 
принцезом представљао невелику добит за кипарску владарску кућу. Била су 
то тегобна и несигурна времена када се тешко могло живети од некадашње 
славне традиције. 

1379 Makhairas I, № 346, 326. 

1380 Ibid. № 346 328. 

1381 Ibid. № 348, 328-330. Cf. НШ, o. c. 417; Crusades, III, 367 (H. Luke). Недовољно 
уверљиво делује нам објашњење које нуди Е. Emilianidis, Не exelixis tou dikaiou 
ton mikton gamon en Курго, Kypriakai Spoudai 2 (1938) 205. Он, наиме, сматра да 
је препрека за договорени брак лежала у чињеници да су византијска принце- 
за и млади кипарски краљ били различите вере. Ове догађаје не региструју К. 

ге Манојла Кантакузина, која је, као што је већ поменуто, у то време 
била на Кипру. 1382 Узгред буди речено, Ирина Палеолог је 1372. имала већ 
двадесет три, а Петар II Лузињан тек седамнаест година. Византијски 
посланиди су напослетку морали да се врате у Цариград необављена 
посла, а то је значило да је пропао још један покушај Царства да у изу- 
зетно тешким временима, каква су била после битке на Марици, пронађе 
савезника. Агонија се само настављала. 

Социјални немири у Царшраду 

У овим је годинама у Цариграду дошло до једне занимљиве социјал- 
не појаве која је на својеврстан начин казивала о великим потешкоћама 
које су се нагомилавале у византијском друштву. Радило се о побуни 
најамних радника, догађају који је, посебно је интересантно, па и поуч- 
но, временски коинцидирао са устанком „чомпа” у Фиренци 1378. годи- 
не. Уопште, када је реч о занатству у Византији XIV столећа, ваља на- 
гласити да је турска опасност и на овом пољу умногоме опредељивала 
неке од његових развојних линија. Није тешко претпоставити да су на 
цени почињали да бивају они занати чији су производи могли бити ко- 
ришћени за одбрану престонице. Живописан је податак да је од сто 
тридесет две категорије позновизантијских занатлија - притом је осам- 
десет осам било заступљено у градовима - категорија оружника била 
чак подељена на петнаест специјалности, почев од произвођача мамуза 
до оних који су израђивали опсадне справе. 1383 Слобрдно се може рећи 
да су оружарство, а у извесној мери и занати који су посредно били у 
вези са оружјем, досегли релативно висок ниво. То значи да су у време- 
нима свеопштег опадања неке гране, истина врло ретке и превасходно 
због својих посебности, имале известан успон. 


Chatzidimitriou, Historia tes Кургои, Leukosia 19872 и Р. W. Edbury, The Kingdom 
of Cyprus and the Crusades, 1191-1374, Cambridge 1991, 

13K Binon, Guy d’Armenie, 136-137; Hffl, o. c. 417; Crusades, Ш, 367 (H. Luke); Luttrell, 
Daughters, 104. 

13И B. Сметанин, Особенности городского ремесла в Византии XIII-XIV всков и 
востание наемнмх рабочих e Константинополе e 1372-1373 годах, Средневе- 
ковми город (Межвузовскии научнми сборник) 6 (Саратов 1981) 134. Посебно 
је о социјално-економској структури позновизантијског града, наводећи педе- 
сет пет врста сеоских занатлија и осамдесет четири у граду (уз двадесет две 
унеколико спорне врсте које су граничне у односу на позив занатлије), писао 
такође В. Сметанин, О некоторв ix аспектах социалвно-зкономическоп струк- 
mypbt поздневизантипского города, АДСВ 8 (1972) 108-119 (са навођењем мно- 
гобројне старије литературе). 

Упркос томе, ваља нагласити, одређени оружарски производи су у 
Византију увожени са Запада. Чињеница је такође да су ромејски ору- 
жници, захваљујући особеној важности свога посла, имали читав низ 
повластица: у набрајању неких од њих поменућемо ослобађање од војне 
службе и снабдевање житом из царских залиха у околностима када је 
Цариград из ових или оних разлога био притиснут глађу. Све су то били 
разлози због којих су им завидели такозвани „средњи” ( mesoi ), наравно 
у раздобљу када су још увек чинили монолитну и релативно бројну гру- 
пацију престоничког становништва. 138 ' 

Међутим, социјалну напетост у Цариграду могли су да проузрокују 
заправо најамни радници, чији је положај био знатно лошији него код 
сличне радне снаге у италијанским градовима. Уз сав опрез који је неоп- 
ходан када се ради о поређењима није наодмет подсетити да су наднице 
византијских радника биле три пута мање него у Италији. Да је положај 
најамних радника ( misthamountes ) у Цариграду био збиља тежак, а не- 
престано продубљивање кризе у ромејској држави није могло допринети 
његовом побољшавању, на нарочит начин казује и побуна овог слоја 
византијског друштва, до које је дошло 1372-1373. године. Потпуно од- 
суство података из наративних извора упућује нас на три писма из бо- 
гате преписке Димитрија Кидона, 13 * 5 што истовремено значи да је и сли- 
ка о том збивању назначена само у обрисима. Истакнути интелектуалац, 
оптерећен мучним сећањем на страдање сопствене породице за побуне 
зилота у Солуну четрдесетих година XIV века, није могао имати благо- 
наклон став према покрету најамних радника, који су, према његовом 
мишљењу, угрожавали опште интересе државе, користећи се пљачком, 
убиствима и истеривањем аристократије из престонице. 13 * 6 Налазећи се 

|ЗМ Посебно је о такозваним „средњим” писао В. Завражин, „ Месоп" в поздневи- 
зантипском городе no даннвш „Истории" Иоанна Кантакузина, Средневековми 
город 3 (1975) 224-230. Такође в. Oikonomides, Hommes d'affaires, 115-119; Мак- 
симовић, „Бошшаши", 102 сл. Није на одмет подсетити да mesoi, према вести- 
ма Јована Кантакузина, 1342. и 1345. године нису сарађивали са побуњеници- 
ма у Солуну када је дошло до обрачуна са аристократијом, те су због тога 
умногоме пострадали. В. Cant. П, 179. Cf. Р. Charanis, On the Social Structure and 
Economic Organisation of the Byzantine Empire in the thirteenth Century and later, 
BSl 12 (1951) 94-153 (= VR, Social, Economic and Political Life in the Byzantine 
Empire, London 1973). 

1385 Cydones, Correspondance, I, № 28 57-58 (упућено у лето 1371. године из Цари- 
града на Лемнос великом доместику Димитрију Палеологу), № 114 152-153 
(угледнику Јовану Палеологу, 1372/3. године); II, № 442, 406-408 (упућено Те- 
одору Палеологу у јесен или зиму 1391. године). Уп. Сметанин, н. д. 135. 

на челу сиромашних слојева ( penetes ), они су представљали приличну 
опасност, а побуна која је у једном тренутку утихнула, па се чак привре- 
мено и угасила, поново је избила. 1587 Димитрије Кидон је предлагао да се 
унесе раздор међу побуњенике, дакле опробано средство у сличним си- 
туацијама, који 6и се постигао смањењем дажбина за поједине делове 
сиромашних - својеврсним корумпирањем, у ствари - уз, наравно, оме- 
тање најамних радника. Побуна је, разумљиво је, завршена неуспехом, 
заправо јединим могућим исходом у оновременим приликама византиј- 
ске престонице. 


Дииломашска иницијашива Гршорија XI 

Премда је после повратка Јована V Палеолога из Италије дошло до 
захлађења у односима између Цариграда и Авињона, узајамни контакти, 
као што смо видели, нису престали, а иницијатива за нове планове при- 
падала је папи. Григорије XI је, поред поменутог писма од 13. новембра 
1372. којим је позивао василевса на састанак у Тебу, византијском цару 
поново писао 21. јуна 1373. године. 1388 Насловивши Јована V Палеолога 
са carissimo in Christo filio lohanni Palaeologo, imperatori Graecorum illustri, 
дакле на уобичајен начин као припадника римске цркве, папа је углавном 
поновио познате и, рекли бисмо, већ окоштале захтеве о унији, с једне, 
и обавестио о тренутној немогућности да се упути помоћ, с друге стра- 
не. За послове око постизања јединства двеју цркава предлагао је Јована 
Ласкариса Калофера и Димитрија Кидона, проверене византијске лати- 
нофиле. Било је очигледно, међутим, да овакав садржај писма није могао 
да покрене Јована V Палеолога на било какву озбиљнију делатност која 
би требало да унапреди искрена настојања византијске стране да до кон- 
верзије збиља и дође. 

Григорије XI, међутим, као да није хтео да види прилично јасну ро- 
мејску равнодушност, па је већ следеће године у Цариград упутио врло 
амбициозну делегацију коју су предводили Томас де Боцоласко и Барто- 
ломео Керати. Овога пута су легати Свете столице имали веома широка 


Sklaverei im ausgehenden Byzanz. Philologisch-historische Untersuchung, (Berllner 
Byzantinische Arbeiten 34), Berlin 1966, 21 sq.; Ch. Verlinden, Uesclavage dans 
l’Europe medievale, t. II (Italie - Colonies italiennes du Levant - Levant latin - 
Empire byzantin), Gent 1977, 990-998. 

1187 Сметанин, н. д. 136. 

1388 Acta Gregorii XI, № 77, 149-150. Cf. GilL Byzantium and Рарасу, 224; Thibault, 
Gregory XI, 320-321. 

овлашћења, која су сезала чак дотле да су под окриље римске цркве мог- 
ли да приме и клир и читаво византијско становништво. У писму које 
је Григорије XI послао угледним ромејским духовницима, црквама и 
манастирима Цариграда 25. јула 1374. године, 1389 истакнута је папина 
очинска брига да помогне василевсу и његовим поданицима и спречи 
опасност која је потицала од безбожних Турака. И овога пута је римски 
првосвештеник рачунао на значајну улогу Лудовика I у неком евентуал- 
ном подухвату на Истоку, али је угарски краљ поново одбио да учествује, 
сада чак без много увијања. 1390 

Док је папино посланство било још на путу према Цариграду, у 
Авињон је у јесен 1374. године приспео емисар византијског цара Филип 
Цикандилис, угледни аристократа који је неколико година раније био уз 
Јована V Палеолога у Риму. Била је то, вреди напоменути, прва порука 
коју је василевс упутио Светој столици после повратка из Италије, дакле 
након пуне три године „ћутања"' 391 Византијски цар је пре свега желео 
да увери Григорија XI, а посредно и читав Запад, о правој природи ње- 
гових односа са Османлијама - у то време је већ била угушена побуна 
Андроника Палеолога и Сауџи Челебије који су устали против својих 
очева 1392 - поготово ако се имају у виду неистините приче о тобожњем 
савезу Јована V Палеолога и Мурата I, проистекле, истакнуто је, не из 
недобронамерности него из непознавања прилика на Истоку. У одговору, 
12. децембра 1374. године, Григорије XI кратко, али са пуно разумевања 
саветује василевса да не верује у искреност Турака, поново му предоча- 
вајући како је једини излаз за Царство у склапању уније. 1393 

Наду у могућност остварења јединства цркава римском првосве- 
штенику је улио и Касијан, сапутник Филипа Цикандилиса и преобраће- 
ник у римокатоличку веру, 1394 који је папи указао на добру вољу бившег 
цара Јована Кантакузина и његовог сина деспота Манојла, господара дела 
Мореје. У међувремену, Јован V Палеолог је преко латинског епископа 
Табриса, који је на пропутовању боравио у Цариграду, послао нову по- 
руку Григорију XI, о којој сазнајемо само из одговора папске курије. Ис- 

1389 Acta Gregorii XI, № 116, 216-217. Уп. Катанскии, Историн попт 
Gill, Byzantium and Рарасу, 225. 

13,0 Gill, Byzantium and Рарасу, 225; Housley, King Louis, 207. 






тог дана, 28. јануара 1375. године, римски првосвештеник је потписао 
неколико писама која су се тицала уније, упућених Јовану V Палеологу, 
Јовану Кантакузину, Манојлу Кантакузину и угарском краљу Лудовику 
11395 у епист олама двојици царева папа се, између осталог, вајкао због 
врло неповољног третмана Ромеја који су пригрлили римску цркву, што 
је само додатно оптерећивало покушаје да се коначно постигне црквено 
јединство Истока и Запада. Осим тога, Григорије XI је пребацивао ви- 
зантијској страни да се у Цариграду већ налази немали број Турака који 
изазивају разне инциденте. У писму монаху Јоасафу, чији огроман ауто- 
ритет у Византији није био непознат поглавару римске цркве, папа је 
изражавао наду да ће Јован Кантакузин захваљујући својој ерудицији и 
престижу подупрети напоре да се унија постигне. Притом, он је био 
склон да верује да ће се Јован Кантакузин лично појавити у Риму како 
би преговарао са папском куријом. Међутим, у овим годинама, дакле 
средином осме деценије XTV столећа, времешни монах, тада готово осам- 
десетогодишњак, притиснут узалудношћу свих ранијих сличних поку- 
шаја, није више имао воље да поново преговара са Светом столицом. 1396 
Штавише, ни његов скоро двоструко млађи зет, некада толико обузет 
склапањем уније, више није веровао у целисходност таквих напора. 

Јован V Палеолог је, додуше, поручио папи да посредује код Лудо- 
вика I како би угарски краљ поштовао договор од пре осам година. 1397 
Василевс је сматрао да је својим поступком у Риму испунио свој део 
обавеза док је владар Угарске требало да поступи по својевремено датим 
обећањима и предузме нешто за одбрану Цариграда, ромејске престони- 
це која је упркос новоуспостављеним односима Византије и османске 
државе и даље била у великој опасности. Григорије XI је писао Лудо- 
вику I најпре 28. јануара 1375, подсетивши га на преузете обавезе, а 
потом и 25. септембра 1375. године, али је све било узалуд. 1398 Угарски 
краљ није намеравао да организује било какав крсташки рат против Ос- 
манлија и у таквој одлуци није га могао поколебати ни поглавар Свете 
столице. 


1395 Acta Gregorii XI, Nos 135-137, 256-260. Cf. Halecki, Un Empereur, 306-307; 
Zakythinos, Despotal, I, Ш-11 2; Gill, Byzantium and Рарасу, 225; Housley, King 
Louis, 207; Thibault, Gregory XI, 332; Nicol, Kantakouzenos, 127. 

Максимовић, Попитичка ynoia, 181. 

1397 To сазнајемо из писма папе Григорија XI које је упутио Лудовику I 28. јануара 
1275. В. Acta Gregorii XI, № 137. Cf. Gffl, Byzantium and Рарасу, 226. 

1398 Acta Gregorii XI, Nos 137, 173. Cf. Gffl, Byzantium and Рарасу, 226-227; Luttrell, 
Gregory XI, 408-409; Housley, King Louis, 207; Thibault, Gregory XI, 333. Такође в. 
N. Housley, The Мегсепагу Companies, the Рарасу and the Crusades 1356-1378, 
Traditio 38 (1982) 253-280. 

Побуна двојице иринчева 

Можда више од спољнополитичких недаћа, изузимајући ипак ону која 
се тицала османлијског надирања, слабости Византије умногоме су допри- 
носиле и несугласице у владајућем дому Палеолога. Оне су нарочито иза- 
шле на видело током седамдесетих година XIV столећа, израстајући у свој 
својој величини, када су погубно деловале на ионако нестабилне прилике 
у Царству. За главног виновника породичних задевица морао би се прогла- 
сити Андроник Палеолог, са својом нестрпљивом амбицијом, иначе потпу- 
но у нескладу са државничким способностима којима је располагао. Врло 
рано проглашен за очевог савладара и василевса,'™ али не и крунисан, он 
је непрестано сневао о престолу. Прве напрслине у међусобним односима 
Јована V и његовог сина-првенца појавиле су се већ за време царевог 
путовања у Угарску, када је Андроник Палеолог веома нехајно примио 
очеве недаће у Видину. По повратку, с пролећа 1367. године, василевс је, 
колико се може разабрати, великодушно прешао преко синовљевог, у нај- 
мању руку, недовољно коректног понашања. Све се поновило и приликом 
повратка Јована V Палеолога из Венеције (1370-1371), када је у помоћ 
прискочио млађи син Манојло, тада деспот и намесник у Солуну. 

Попустљив, па и мек када се радило о односима унутар царске поро- 
дице, василевс није извукао било какву поуку из дотадашњег понашања свог 
најстаријег сина. Тако је Андроник Палеолог и даље, свакако до маја 1373. 
године, носио титулу василевса и био очев сацар. 1 " 0 Требало је да дође до 
грубог покушаја узурпације цариградског престола, па да Јован V Палеолог 


Као што је већ речено, Андроник Палеолог је проглашен за савладара и васи- 
левса можда већ у лето 1350, а сигурно пре августа 1355. године. Уп. Ферјанчић, 
Савладарство, 341 (са прегледом старије релевантне литературе). 
l "° Својевремено је Ф. Делгер изнео претпоставку да је Андроник Палеолог тек 
1376, а не пре те године, добио титулу василевса, позивајући се притом на 
једну епистолу папе Урбана V из 6. новембра 1367. године, у којој се за Јова- 
на V каже само „imperator (не и moderator!) Graecoram", а за његовог најста- 
ријег сина једино „primogenitus magnifici viri Joannis Palaeologi” и „nobilis vir”. 
B. Halecki, Un Empereur, 367 № 8 (старо издање поменутог акта); Acta Urbani 
V, № 129, 207 (ново издање). Cf. Dolger, Johannes VII, 21-22 n. 2. Аргумент 
славног немачког византолога има одређену тежину, али у поређењу са 
постојећим византијским актима - пре свега мислимо на већ више пута по- 
мињану синодску одлуку (ММ I, № 185, 432-433) из 17. августа 1355. године 
где се Андроник Палеолог наводи као василевс - он ипак мора да устукне. 
То значи да је најстарији син Јована V Палеолога свакако до маја 1373. годи- 
не имао титулу василевса и био савладар. Уп. Ферјанчић, Савпадарство, 342, 
где се Делгерова претпоставка оспорава и овим и још неким другим аргу- 

напокон схвати престолонаследникову нестрпљивост. А тај је покушај усле- 
дио неочекивано и под прилично занимљивим и необичним околностима. 

Као што је у Византији постојао један незадовољан престолона- 
следник, тако се и у Османском царству тога времена нашао један 
принц који је горео од жеље да седне на очев трон. Био је то Сауџи 
Челебија, најстарији син Мурата I, младић чији су се интереси покло- 
пили са хтењима Андроника Палеолога. Будући у дослуху, они су само 
вребали повољну прилику да остваре свој наум - свргавање василевса 
и султана. Та им се прилика указала у пролеће 1373. године, када је 
Јован V Палеолог, извршавајући своје вазалне обавезе, пратио емира 
Мурата I у једном походу у Малој Азији. Сауџи Челебија је покрет 
против оца започео из европских делова Османског царства, нагове- 
стивши тако и начин на који ће се одвијати поједини сукоби унутар 
моћне турске државе у потоњим временима, као што је, рецимо, било 
разрачунавање синова Бајазита I после 1402. године. Без много окле- 
вања, већ 6. маја 1373. године, 1401 султановом сину се придружио Ан- 
дроник Палеолог, што је читавом подухвату дало међународни карактер: 
била је то побуна двојице младих принчева, славољубивих и нестрпљи- 
вих, који су настојали да свргну очеве и заседну на њихове престоле. 
Убрзо се показало да је њихов покушај био кратког даха и у приличној 
мери недозрео, а искусни Мурат I је брзо, крајње делотворно, па и 
поучно пресекао устанак. Није прошло ни двадесет дана, а османски 
емир је, 25. маја 1373. године, код Пикридије, недалеко од Цариграда, 
поразио бунтовнике и угушио њихову заверу. 1402 

Примећујемо, без знатнијег изненађења, да је кључну улогу одиграо 
турски султан док се Јован V Палеолог готово и не помиње. Питање је 
да ли је византијски цар тада уопште и био кадар да неутралише покрет 
младих принчева, подухват који је, судећи по лакоћи којом је то Мурат I 
извео, био прилично безазлен. Познато је да се Андроник Палеолог већ 


1401 О побуни двојице принчева казују нам многобројни извори. Од византијских 
то су, поред једне Кратке хронике, и Лаоник Халкокондил и Дука. В. Chalc. 
I> 36-42; Ducas, 71-73; Kleinchroniken, 95 № 24. Такође в. и једну хронолошку 
нотицу у Schreiner, Kommentar, 612 № 45. Завера два младића није била не- 
позната ни каснијем шпанском путнику Рују Гонзалесу Клавиху (Clavijo № 
45, 84), а о њој казује и италијански хроничар Рафено Карезини. В. Caresini, 
Chronica, 32. Такође в. Bulgarische Chronik, 528; Zoras, Chronikon, 25; Chinazzo, 
Cronica, 17. 

1402 Chalc. I, 39-41; Heinchroniken, 95 № 25. C£ Charanis, Strife, 293-294; Острогор- 
ски, Историја, 503; E Dolger, Zum Aufstand des Andronikos IV. gegen seinen Vater 
Johannes V im Mai 1373, REB 19 (1961) 328-332; Barker, Manuel II, 20-22; Nicol, 
Last Centuries, 288; Schreiner, Kommentar, 304-307. 

30. маја 1373. године предао свом оцу, М03 понизно признавши крах свог 
првог одлучнијег покушаја да преотме престо. Снажнији отпор пружио 
је Сауџи Челебија, али је и он нешто касније морао да положи оружје. 
Фрагментарност изворних података ускраћује могућност да се проник- 
не дубље у суштину побуне Андроника Палеолога. Можда би требало 
допустити могућност да се није радило само о простој узурпацији пре- 
стола него да је Андрониково тражење упоришта у антилатинској пар- 
тији у Цариграду, како мисле поједини истраживачи, нм читавом суко- 
бу међу Палеолозима дало и одређене примесе социјалних трвења у 
Византији. 

Разгневљени емир Мурат I, који је у овим догађајима одиграо пре- 
судну улогу, захтевао је од свог вазала Јована V Палеолога да се коловође 
неуспелог преврата примерно казне. Сагласно султановом поимању, при- 
мереном оновременом схватању правде у исламском свету, требало је да 
то буде један вид најбруталнијег сакаћења. Он је, наиме, предложио да 
Сауди Челебија и Андроник Палеолог буду ослепљени, вероватно рачу- 
најући и на то да ће таква врста одмазде бити поучна опомена за све оне 
који би могли да дођу на сличну богохулну идеју. Мимо властите воље, 
Јован V Палеолог је био стављен у врло тешко и мучно искушење, тим 
пре што се у последњих стотинак година, упркос неретким размирицама 
и борбама око цариградског престола, никада није прибегло тако свире- 
пим методама. 1405 

Док је срдити Мурат I 29. септембра 1373. године, 1406 дао да се Сауџи 
Челебија ослепи, византијски цар је према сину-првенцу био знатно бо- 
лећивији. Османском престолонаследнику су ископане очи и он је потом 


1403 Ducas, 71-73; Kleinchroniken, 95 № 26, 182 № 14. Поред радова наведених у 
претходно) напомени, а који региструју побуну двојице принчева, поменућемо 
још неке: Dolger, Johannes VII, 21-23; R. Loenertz, La premiere insurrection 
d’Andronic IV Paleologue (1373), EO 38 (1939) 342-345; Dennis, Manuel II, 26-27; 
Loenertz, Demetrius Cydones, I, 70-71. 

1404 Успенскии, Историн, 753-754. 

1405 За династије Палеолога, у последња два столећа византијске историје, није било 

примера сакаћења свргнутих царева и чланова најуже владарске куће, наравно, 

уколико изузмемо управо овај случај бунтовног Андроника Палеолога. Таквих 
случаЈева, међутим, било је током вишестолетне повести Византије, па чак и 
уочи првог пада Цариграда (април 1204), када су се на ромејском престолу 
налазили василевси рода Анђела. Тако Је Алексије III (1195-1203) превратом 
срушио млађег брата Исака II (1185-1195, 1203-1204) и наредио да ra ослепе. 
Уп. Острогорски, Историја , 383. 

14М Chalc. I, 41-42; Ducas, 71; Kleinchroniken, 96 № 30. Cf. Schreiner, Kommentar, 310. 
O побуни двојице принчева писали су и Gibbons, Ottoman Empire, 149-151 и 
Amantos, Sheseis, 79. 

умро од задобијених повреда или је можда био убијен, 1407 док су Андроник 
Палеолог и његов мали син Јован, тада у узрасту од око три године, 1408 
ослепљени врелом киселином, али тако да нису сасвим изгубили вид. 1409 
Византијом је кружила и једна прича, натопљена оном врстом тајанстве- 
ности која је умела да годи ромејској публици, скаска која је казивала о 
чудотворном мелему којим је Марија-Кераца, бугарска принцеза и жена 
Андроника Палеолога, натрљала очне капке свога мужа и сина, и на тај 
начин им повратила вид. 1410 На основу података које саопштава италијан- 
ски хроничар Данијеле Чинацо, с друге стране, познато је да су Ђеновља- 
ни помагали у лечењу тешких озледа очију несрећног ромејског узурпато- 
ра. 1411 Византијски престолонаследник и његова најужа породица били су 
једно време протерани на острво Лемнос, 1412 али су касније враћени и 
присил>ени да тегобне дане затвореништва проводе у злогласној кули Ане- 
ма. 1413 Сви ови догађаји неизоставно су морали да наметну и преиспити- 
вање наслеђа цариградског трона, будући да је предвиђени кандидат својом 
нестрпљивошћу сам себе уклонио као главног легитимног наследника. 

Нови престопонаследник 

Упркос извесним наговештајима, несигурним и штурим, да је Јован V 
Палеолог и пре избијања Андроникове побуне намеравао да преиначи 
првобитну одлуку и престо остави свом другорођеном потомку Манојлу 
- синовљево сумњиво држање за време василевсових путовања у Угар- 
ску и Италг ;у може изгледати као некакво људско оправдање за овако 

1407 Ј. Hammer, Historija Turskog (Osmanskog) Carstva, I, Zagreb 1979, 66-67, који je 








озбиљну и крупну замисао - превладава утисак да је тек побуна младог 
принца пресудно утицала на византијског цара да поново покрене пи- 
тање за које се сматрало да је већ решено. 1414 Разлози за овакву одлуку, 
која је касније прерасла у преседан са далекосежним, замршеним и не- 
сагледивим последицама, збиља су били сасвим разумљиви и, поготово 
ако се узме у обзир лична страна породичног раздора, чак оправдани. 
Деспот Манојло Палеолог је 25. септембра 1373. крунисан за василевса 
и очевог савладара. 1415 

Његов брат Андроник, који је бројао мучне дане заточеништва, био 
је лишен права на византијски престо. Ако се изузму ранији периоди 
ромејске историје, када је било нарушавања правила да најстарији син 
владајућег цара буде и наследник, 1416 лако се може утврдити да је у епо- 














430 


Црно столеће 


си Палеолога доследно поштован принцип примогенитуре. Ш7 Не може 
се, додуше, порећи да је и у XIV столећу било озбиљних настојања да се 
због одређених међусобица - ту, наравно, мислимо на покушаје Андро- 
ника II да као престолонаследника заобиђе унука Андроника III - прекр- 
ши важно начело, али она нису отишла даље од претњи које су остале 
неостварене. Важан корак који је предузео Јован V Палеолог, његова 
смелост - уколико бисмо могли да је тако означимо - да преиначи од- 
луку која је у себи сублимирала поштовање дуге традиције, имао је врло 
неповољне последице. Управо те последице, које нису почеле да се ис- 
пољавају у пуном замаху одмах после 1373. године, али су у већој или 
мањој мери Царство потресале током следеће три деценије, знатно су 
допринеле да Византија постане играчка у рукама појединих страних 
сила, пре свега Османског царства, Венеције и Тјенове, које су, сходно 
властитом нахођењу, постављале или смењивале владаре на цариградском 
престолу. 

У тој светлости посматран, енергични поступак Јована V Палеоло- 
га, људски разумљив и унеколико и једини могући одговор на Андрони- 
кову узурпацију, ипак је срозао углед ромејске државе до самог дна. 
Неспорна је чињеница, с друге стране, да су крунисање Манојла Пале- 
олога, његово напуштање Солуна и долазак у византијску престоницу 
имали још Једну веома негативну последицу: он је пре тога много допри- 
нео напретку своје апанаже коју је, захваљујући чињеници да други град 
Царства у то време још увек није био главна мета турске експанзије - 
познато је, додуше, да су исламски ратници априла 1372. године напали 
град Светог Димитрија' 4 ' 8 - могао да учини веома снажном противо- 
сманлијском базом.' 419 Упркос изнесеним негативним последицама које 
је имала одлука Јована V да сина Андроника лиши права на царски 
престо, тешко се може допустити и једнострана оцена према којој је 
такав поступак значио велику грешку. Сва слична схватања, бар је такав 
наш утисак, спадају у простор историјских спекулација и недовољно 
примерених домишљања. Јер, нема сумње, после издајничког понашања 


1417 До времена о коме је реч, дакле до почетка седамдесетих година XIV столећа, 
редовно су најстарији синови наслеђивали престо. Чињеница је да Андроник II 
и Јован V нису били прворођени синови Михаила VIII односно Андроника III, 
али такође је чињеница да су још у детињем узрасту умрли несуђени цареви 
тако да су и Андроник II и Јован V као најстарији постали престолонаследни- 
ци. 

1418 Kleinchroniken, 351 № 6. Cf. Schreiner, Kommentar, 302-304. 

1419 O деловању Манојла Палеолога у Солуну в. Dennis, Manuel II, 13 sq.; Barker, 
Manuel II, 9 sq.; Maksimović, Administration, 249 sq. 

Андроника Палеолога, за василевсових боравака у Угарској и Италији, 
и поготово након отвореног покушаја узурпације, свака другачија реак- 
ција владајућег цара значила би не само његову неумесну попустљивост 
и својеврсну политичку кратковидост него, људски гледано, и очито по- 
мањкање самопоштовања. 

Царство u јужнословенски суседи 

После маричке катастрофе као да су потпуно замукле све раније 
несугласице између Византије и њених словенских суседа, Бугарске и 
Србије. Болно питање непрестаног османлијског надирања, са којим је 
свака од поменутих држава била непосредно суочена, потпуно је баци- 
ло у засенак међусобне односе упадљиво онемоћалих православних 
земаља. Пред смртном опасношћу оличеном у силном распростирању 
Турака оне као да више нису ни имале снаге за било каква озбиљнија 
и шира узајамна разрачунавања. Некада моћна српска држава, ваља 
подсетити, патила је од хроничне болести феудалног растакања, расцеп- 
кана на шаролика подручја којима су владали обласни господари. Ио- 
нако крајње лабава, централна власт потпуно је нестала смрћу Стефа- 
на Уроша (децембар 1371), са којом се у Србији угасила династија 
Немањића. 1420 С временом се, међутим, као најмоћнији српски великаш 
наметнуо кнез Лазар Хребељановић. 1 ' 21 У годинама после битке на Ма- 
рици дошло је до коначног измирења српске цркве и цариградске 
патријаршије, након спора који је избио још средином XIV века. Прво 
измирење 1368, односно 1371. године, као што смо већ напоменули, 
деспот Јован Угљеша је постигао углавном у односу на Серску држа- 
ву. И22 До, условно речено, другог помирења дошло је 1375. године, уз 
значајну улогу светогорског монаштва, посебно инока Исаије, 1423 а на 
велико задовољство кнеза Лазара. 1424 На тај начин је раскол, који је 

1420 Михаљчић, Крај српско i царства, 191 сл. (са навођењем одговарајућих извора 
и литературе). 

1421 Историја српског народа, I, 21-35 (Р. Михаљчић) даје невеселу слику српских 
земаља после битке на Марици и смрти цара Уроша. 

1422 О томе је већ било речи у претходном одељку. В. н. 1339. 

1423 О овоме подвижнику в. Д. Трифуновић, Писац и преводилац инок Исаија, Кру- 
шевац 1980, 7 сл. 

1424 О измирењу српске цркве и цариградске патријаршије било је доста распри 
У нашој историографији. Наводимо само најважније радове: И. Ђурић, „Ек- 
mecuc неа" - византијски приручник за „питакиа ” о српском патријарху и 
неким феудалцима крајем XIV века, ЗФФ 12-1 (1974) 415-432; Д. Богдановић, 
Измирење српске и византијске цркве, О кнезу Лазару. Научни скуп у Кру- 




трајао четвртину века и осим црквених имао знатно шире последице 
и далекосежне одјеке напокон био превладан. 

У Бугарској, на другој страни, важну прекретницу представљала 
је смрт Јована Александра, 17. фебруара 1371. године, владара који је 
четири десетлећа стајао на челу трновског царства. Наследио га је 
најстарији син из другог брака Јован Шишман (1371-1393), 1425 док је 
самосталан господар у Видину био Јован Страцимир (1356-1396), Алек- 
сандров други син из првог брака. 1426 Поред чињенице да међусобни 
односи полубраће нису били узорни, нестабилности бугарских земаља 
доприносило је и постојање прилично простране области у појасу испод 
доњег Дунава и уз црноморску обалу којом је независно владао деспот 
Добротица. 1427 Моћ господара Добруџе - како је, по чувеном великашу, 
доцније названа ова област - у одређеној мери захваљујући и добрим 
везама са цариградским двором, била је на узлазној путањи. Доброти- 
ци је чак пошло за руком да се умеша и у збивања у Трапезунтском 
царству. Михаило Палеолог, један од четворице синова Јована V, поку- 
шао је 11. новембра 1373. године да преотме престо Алексију III Вели- 
ком Комнину. 1428 Допловио је са три брода до трапезунтске луке али је 
потом пет дана оклевао да удари и напослетку се неславно вратио, док 
је један од његових људи, протовестијар Јован Андроникопул 1429 чак 
прешао у службу владара понтске царевине. Био је то заиста редак 
инцидент у односима између Цариграда и Трапезунта током друге по- 
ловине XIV столећа, раздобља које се одликовало искреним приближа- 
вањем двеју грчких држава. 

Управо у том контексту помало и збуњује неочекивани подухват 
Михаила Палеолога. Постоји ипак једно објашњење коме се, по нашем 
мишљењу, може поклонити поверење. У позадини поменутог инцидента 

шевцу 1971, Београд 1975, 81-91; Ф. Баришић, О измирењу српске и визан- 
тијске цркве 1375, ЗРВИ 21 (1982) 159-182. Ми смо склони да се приклони- 
мо мишљењу да царитрадска патријаршија и након 1375, па чак и до 1453. 
године, није званично признала српску патријаршију, иастављајући да погла- 
вара српске цркве сматра само аутокефалним архиепископом. В. ТЈурић, 
Сумрак, 29-30 н. 39. 

U2! Историл на Бглгарих, Ш, 351 сл. (Д. Ангелов). О Јовану Шишману в. Божилов, 
Асеневци, № 44, 224-233. 

1426 Ников, Завладнване, 64 сл. О Јовану Страцимиру в. Божилов, Асеневци, № 40, 
197-210. 

1427 О деспоту Добротици већ је било речи у више наврата. В. н. 622 у другом 
одељку другога поглавља и н. 1178 у претходном одељку. 

1428 Panaret. 78; Klemchroniken, 182 № 18. Уп. Карпов, Трапезунд и Константино- 
nojib, 93-94. 

,tN О Јовану Андроникопулу в. PLP 1 (1976) № 951. 

стајала је Венеција, то јест акција трећег сина Јована V унеколико је била 
одраз сукоба Млетака и трапезунтске владе. Они који су водили поли- 
тику републике Светог Марка желели су да остваре што већи уплив на 
прилике унутар црноморске царевине. Сачувана сведочанства казују да 
су најревноснији међу њима ишли чак дотле да су помишљали на ста- 
вљање Трапезунта под непосредну венецијанску управу. нз ° Ову ипак 
нереалну идеју отклонили су поједини представници млетачког сената, 
али је заједничка жеља врхушке јадранске републике остала у равни на- 
стојања да се некако осигура снажан утицај Венеције на тамошња зби- 
вања. У овом случају Византија је требало да послужи као притисак, а 
још неостварени, много раније донесени план о орођавању Палеолога и 
Великих Комнина - требало је Манојло Палеолог да добије руку кћерке 
Алексија III, што је договорено још давне 1363. године 1431 - могао је да 
буде добар повод. Из појединих венецијанских извора се види да је у 
марту 1376. године у сенату расправљано питање свргавања трапезунт- 
ског цара Алексија III, кога је требало да замене Михаило Палеолог или 
Андроник Комнин. 1432 При томе није без значаја чињеница да је између 
Венеције и Трапезунта 1374. дошло до снажног конфликта који је окон- 
чан миром тек 26. јула 1376. године. 1433 Покушај Михаила Палеолога, у 
новембру 1373. године, да се дочепа престола Великих Комнина био је, 
дакле, нека врста попуштања Византије у односу на политику млетачког 
дужда, гест учињен више ради одржавања добрих односа са италијанском 
републиком, а мање израз насртљиве политике цариградске владе према 
друго) грчкој држави. Отуда, можда, и његово умногоме неспретно и 
траљаво вођење, акција изведена без жара и проливања крви. 

Овај је подухват - после подробније дигресије вратимо се господа- 
ру Добруџе - подупирао деспот Добротица, што, наравно, није било 
случајно. 1434 Већ у првој половини 1374. године његова је ћерка била уда- 
та за византијског принца Михаила Палеолога, о чему је било говорено 


1430 Thiriet, Regestes, I, No. 576. Уп. Карпов, Трапезунд и Константинопоп^, 94. 

1431 О томе в. н. 989-993, у III поглављу. 

1452 Карпов, Трапезунд и Константинопот, 94 н. 97, где је уз навођење свих из- 
вора и одговарајуће литературе доказано да се радило о Андронику Комни- 
ну, а не о Андронику Палеологу, сину Јована V, који је тада проводио зато- 
ченичке дане. 

1433 О овоме сукобу в. С. Карпов, Венецианско-трапезундскип конфпикт 1374-1376 
гг. и неизвестнип мирнт договор 1376 г„ Виз. врем. 39 (1978) 102-109. Такође 
v. S. Karpov, The Empire of Trebizond and Venice in 1374-75 (a chrysobull redated), 
Twelfth Spring Symposium, Birmingham 1978, 1-8 (Овај чланак објављен je и у 
часопису Archeion Pontou 31 /1979/ 290-298). 

1434 Историх на Бгпгарип, III, 355 (Д. Ангелов). 

још за боравка Амадеа VI Савојског у овим крајевима, значи у зиму 
1366/67. године. 1435 Овај брак је, нема сумње, много значио за деспота 
Добротицу, а и Византија је, са своје стране, имала неку своју рачуницу. 
Делом због пријатељства са моћним господарем Добруџе, који се није 
покоравао трновском цару Јовану Шишману, делом и услед властите 
слабости бугарског владара, а понајмање, чини се, због снаге Царства, 
Ромејима је пошло за руком да задрже црноморске градове који су им 
припали после кампање Зеленог грофа. 

Млади Михаило Палеолог, зет деспота Добротице, прерано је завр- 
шио свој живот већ негде 1376/77. године, када га је недалеко од Варне 
усмртио његов шурак Тертер. 1436 Морао је то бити тежак ударац за Јова- 
на V Палеолога, будући да је његов трећи син тада имао око двадесет 
пет година. 1437 Био је то тренутак када се василевс, са синовима Манојлом 
и Теодором, налазио у заробљеништву свога првенца, бунтовног Андро- 
ника IV Палеолога. На тај се начин потпуни неуспех његове спољне по- 
литике, коју је донедавно водио са приличном упорношћу, злокобно 
подударио са правом породичном трагедијом. Уопште, исход путовања 
у Италију и све оно што је после тога уследило, испреплетено са нерет- 
ким несрећама, сасвим су загорчали две последње деценије живота Јо- 
вана V Палеолога. 


Велики примикирије Јован Палеолог 

У ово време, седамдесетих година XIV столећа, још увек су браћа 
Алексије и Јован Палеолог држали своје поседе чији су темељи били 
ударени давне 1357, имајући под собом узани појас егејског приморја 
источно од ушћа Струме са градовима Хрисопољом, Анакторопољом и 
Христопољом, као и острвом Тасос. 1438 У условима све жешћег осман- 
лијског продора, који, наравно, није могао да поштеди ни ове области, 
разумљиво је да је одолевање византијских великаша било прави подвиг. 
У међувремену је, додуше, преминуо старији брат, велики стратопедарх 
Алексије Палеолог, свакако после марта 1368, а пре августа 1373. године. 


1433 В. н. 1184-1185 и основни текст у претходном одешку. 

1436 Kleinchroniken, 182 № 19, 214 № 2. Cf. Schreiner, Kommentar, 313-314. Такође в. 
Ферјанчић, Деспоти, 44; Ггозелев, Несебгр, 68 сл.; PLP 9 (1989) № 21522. 

1437 Обично се сматра да је деспот Михаило Палеолог рођен негде после 1351. го- 
дине. V. Papadopulos, Geneatogie, № 87, 57. 

1433 О браћи Алексију и Јовану Палеолозима оп 
В. н. 1024-1030. 


: је било речи у Ш поглављу. 

када се последњи пут помиње као жив у једном документу. 1439 Тако је 
млађи, велики примикирије Јован Палеолог, са много умешности сам 
наставио да се стара о поседима, али попут осталих феудалних магната 
није успео да избегне османлијско заузимање. Не може се, нажалост, 
поуздано утврдити када се то десило. Турском се надирању, било је све 
више очигледно, није могло одолети. 


Нови заипеши у руским земљама 

\Седамдесетих година XIV века долази до нове промене у прилично 
недоследној црквеној политици Византије у односу на руске земље. Та је 
недоследност проистицала из жел>е Царства да колико је год могуће не 
повреди интересе Москве и Литве које су се, будући велики такмаци, бо- 
риле и око титуле „митрополита Кијева и целе Русије”. Филоте) Кокин је 
морао да напусти крути став подржавања Москве и на неки начин се 
вратио на оне позиције иза којих су стајали Калист и Јован V Палеолог. 
Цариградски патријарх је пре свега настојао да одржи голем утицај и пре- 
стиж Ромеја у руским земљама, сматрајући их за једне од најважнијих у 
„византијском комонвелту”. Војна моћ великог литванског кнеза Олгерда, 
који је у три маха, 1368, 1370. и 1372. године, организовао веома опасне 
походе на Москву, 1440 ободрила га је толико да је 1371. затражио од Цари- 
града да се у источно) Европи оснује још једна митрополија, упоредо са 
оном која је већ постојала у Москви. Он је заправо следио пример пољског 
краља Казимира III Великог (1333-1370), који је 1370. године писао Фило- 
теју Кокину да за Галицију одреди )едног митрополита који би био подло- 
жан једино Цариграду, будући да прети опасност да се тамо устоличи 
латински епископ и дође до конверзије локалног живља. 1441 

Већ у мају следеће, 1371. године патријарх је изашао у сусрет жељи 
владара Пољске, који је у међувремену преминуо, па је поставл>ен крал>ев 
кандидат Антоније, али са надлежношћу једино за галицијске земље, без 
задирања у области владара Литве. Међутим, што се тиче Олгердове 
молбе, она је овога пута остала неуслишена - поглавар васељенске 
патријаршије је превасходно настојао да помири руског митрополита 
Алексија и великог литванског кнеза 1442 - али је само неку годину касније 


1439 Lemerle, Philippes, 209; Острогорски, Серска област, 148 (= СД, IV, 616). 

1440 Историх СССР, II, Москва 1966, 89 (Л. Черепнин). 

1441 ММ I, № 321 582-586; Darrouzes, Regestes, V, № 2625. Уп. Голубинскии, Истории, 
208-210; Tinnefeld, Kirchenpolitik, 370-373. 

1442 Голубинскии, Исторш r, 210. 


Филотеј Кокин попустио и на поновљено тражење наименовао јеромо- 
наха Кипријана (1375-1406). 14,3 На тај начин није само Олгерд добио 
посебног митрополита, него је на катедру Кијева и Литве, још за живо- 
та старог Алексија, засео нови духовник. 1444 

Ова ствар је сама по себи могла да изазове приличну пометњу у 
црквеним приликама руских земал>а, али су до пуног изражаја дошла осо- 
бена лична и интелектуална својства новоизабраног великодостојника. 
Кипријан, духовник бугарског порекла, који се са исихазмом упознао пре- 
ко ученика славног Григорија Синаита - сам оснивач исихастичког пок- 
рета је, подсетимо се, последње године живота провео управо у трновској 
држави, у такозваној Парорији, под заштитом Јована Александра - пости- 
гао је да га осим Литве призна и Москва. 1445 Био је то, додуше, подухват 
мукотрпан и спор. Међутим, само Кипријаново наименовање, ма колико 
је у први мах могло изгледати недовољно осмишљено и у неку руку ри- 
зично за Цариград, било је део једног далековидог плана Филотеја Коки- 
на. 1446 Поставивши новог митрополита, иначе свог блиског пријатеља, 
васељенски патријарх је добио одговарајући надзор над литванским земл>а- 
ма, које су биле Алексију недоступне, а рачунао је да ће доцније, после 
смрти старог митрополита (1378), Кипријан успети да под собом духовно 
обједини све руске области, изузимајући, наравно, Галицију. Она је, као 
што смо поменули, добила засебну митрополију првенствено због опас- 
ности да се тамошње становништво не преведе у римокатоличку веру. 

У ово време, у октобру 1370. године, на подстицај влашког вла- 
дара Владислава I (1364-1377), синодским актом цариградске патријар- 
шије основана је у Влашкој, са седиштем у Северину, још једна 
митрополија, 1447 поред већ постојеће, од 1359. године, у Куртеа де 


1445 Одличну студију о Кипријану ибјавио је Оболенски, Шест портрета , 175-199. 
Енглеско издање ове књиге публиковано је три године пре српског превода. В. 
D. Obolensky, Six Byzantine Portraits, Oxford 1988. 

1414 MM II, 14, 120. Уп. Голубинскии, Историл, 211; Ammann, Kirchengeschichte, 98; 
Meyendorff, Alexis and Roman, 287. Помињање древног Кијева, да ли треба по- 
себно наглашавати, давало је посебну тежину титули. 

1445 Мајендорф, rpuiopuje Палама, 114. Поред литературе о исихазму која је наве- 
дена у другом одељку I поглавља, али и на другим местима, овде само указује- 
мо на рад: И. Меиендорф, О византипском исихазме и его роли в кулвтурном 
и историческом развитии Восточноп Евротч e XIV е., Трудм Отдела древне- 
русскои литературм 29 (1974) 291-305. 

1446 Г. Прохоров, Исихазам и о6ш,ественнал ммаи> e Восточноп Eepone e XIV e., 
Трудн Отдела древнерусскои литературн 23 (1968) 97, н. 59. 

1447 Е. Stanescu, Вугапсе et les Pays roumains аих lXe-XVe siecles, Actes du XIVe congres 
international des etudes byzantines (Bucarest 1971), I, Bucuresti 1974, 416-417; 
Istorija rumunskog naroda, uredio A. Ocetea, Novi Sad 1979, 114. Такође в. S. 

Арђешу. Што се пак Русије тиче, на основу свега изнетог допуштено 
је закључити следеће: премда понекад недоследна, али целисходна, 
византијска црквена политика била је прожета дубоком жељом да 
руске земље, надахнуте православљем, буду уједињене и што је могуће 
више поштеђене раскола. 


Царшрадска иашријаршија и 
трапезунтска митропопија 

У исто време, цариградска патријаршија је истрајавала у жељи да 
свој утицај ојача и прошири и на другим странама. Посебно је, на при- 
мер, занимљиво да су током друге половине XIV столећа трапезунтски 
митрополити све чешће долазили у Цариград. Тако је после марта 1364. 
године у византијску престоницу ради хиротоније дошао Јосиф (Јован) 
Лазаропул, који је још четрдесетих година XIV века, пошто је избегао 
из Трапезунта, овде извесно време боравио. 1 * 18 Као члан синода, он је 
од пролећа 1364. до априла 1365. године потписао низ aKaTa. W9 И на- 
следник Јосифа Лазаропула на столици трапезунтске митрополије, Те- 
одосије, некадашњи светогорски испосник и потом игуман цариград- 
ског манастира Мангана, пре доласка у престоницу црноморске 
царевине 13. августа 1370. године, 1150 такође је изабран и рукоположен 
у „царици градова”. У оба ова случаја флагрантно су нарушене приви- 
легије митрополије у Трапезунту, које датују још од 1. јануара 1261. 
године. Према њима, митрополит се бирао на сабору своје дијецезе и, 
што је посебно битно, тамо га је посвећивао представник васељенског 
патријарха. 1451 

Сачувана сведочанства, додуше фрагментарна и прилично штура, 
нипгга не говоре о евентуалном незадовољству које је у маленом царству 
могла да изазове очита повреда његових црквених надлежности. Уз 
подсећање на дугогодишње тесне везе Јосифа Лазаропула са Цариградом, 


Papacostea, La fondation de la Valachie et de la Moldaviae et les Roumains de 
Transylvanie: une nouvelle source, Revue roumaine d’histoire 17 (1978) 391 sq. 

1448 Panaret. 75. Cf. Chrysanthos, Ekklesia, 250 sq.; Карпов, Трапезунд u Константи- 
нопот>, 98. 

1449 MM I, Nos 194, 203, 205, 212, 228. 

1450 Panaret. 77. Cf. Chrysanthos, Ekktesia, 254 sq.; Карпов, Трапезунд u Константи- 

1451 L. РеШ, Acte synodal du patriarche Nicephore II sur les priveleges du metropolitain de 
Trebizonde, ИРАИК 8 (1903) 163-171. 

вреди напоменути да је Теодосије био духовник изванредног угледа у 
целокупном православном свету, па и Трапезунту. 1452 С друге стране, 
околност да је цариградски патријарх Антоније IV, у јуну 1391. године, 
Теодора Панарета, локалног свештеника и великог економа трапезунтске 
митрополије, наименовао за свога представника и егзарха у престоници 
понтске царевине унеколико умекшава претходно задирање у права та- 
мошње митрополије. Ипак, могло би се рећи да се радило не само о 
настојањима цариградске патријаршије да нагласи своју покровитељску 
улогу него, под извесним условима, и спроведе својеврсну „офанзиву” у 
црквеној политици која се тицала ортодоксних земаља. 

Турски упади на Свету Гору 

И Света Гора, јединствена монашка република православног света, 
није била поштеђена промена које су дошле као последица битке на Ма- 
рици. После дужег периода српске власти (1345-1371), 1455 она је, зах- 
ваљујући познатој акцији Манојла Палеолога у јесен 1371. године, поно- 
во укључена у византијске земље. Међутим, оно што је у највећој мери 
обележило њену историју раних седамдесетих година XIV века били су 
веома озбиљни напади турских гусара. Два хагиографска дела, житија 
Светог Ромила Раваничког и Светог Нифона, саопштавају веома важне 
податке о тим бурним догађајима када је чудесно царство пустиножитеља 
било изложено големој опасности. 1454 Турски су упади, истини за вољу, 

1452 За основне податке о трапезунтском митрополиту Теодосију в. PLP 4 (1980) № 
7166. 

1453 О овом периоду историје Атоса веома подробно је писао Кораћ, Света Гора, 

1,51 Житије св. Ромила Раваничког сачувано је на словенском и грчком језику. Прво 
је објавио П. Смрку, Монаха Гршориа Житие преподобного Ромила, Памлтни- 
ки древнеи писвменности и искусства 136 (Петроград 1900) ХХХ1П-54, а дру- 
го F. Halkin, Un ermite des Balkans au XIVe siicle. La vie grectjue inćdite de Saint 
Romylos, Byz. 31 (1961) 111-147. За историју Атоса после битке на Марици, 
међутам, посебно је значајно житије Св. Нифона, које је публиковао F. Halkin, 
La Vie de sainl Niphon, ermite au mont Athos (XTVe siicle), Annalecta Bollandiana 
58 (1940) 5-27 (= VR, Saints moines d'Orient, London 1973). И у житију Атанасија 
Метеорита се каже да су Турци често са мора нападали и пљачкали Свету Гору. 
В. N. Veis, Symbole eis ten historian ton monon ton Meteoron, Byzantis 1 (1909) 
243. O Светој Гори и односима међу балканским државама у овоме раздобљу 
в. X. Матанов, Света Гора и политические отношенин между бапканските 
ОЂржави през третата четвгрт на XIV век, Тљрновска книжовна школа 3 
(Софил 1984) (Григории Цамблак - Живот и творчество, Трети международен 
симпозиум Велико Тљрново, 12-15 ноември 1980) 352-358. 





439 


узнемиравали спокој подвижника и у ранијим временима, али су сада 
постали крајње дрски и застрашујући. Невоље су, остало је записано, 
отпочеле са погибијом деспота Јована Угљеше. Добро наоружани и снаб- 
девени опсадним справама, турски пирати су, на ужас атоских калуђера, 
жестоко ударили на монахе. Није успео да им помогне ни велики при- 
микирије Јован Палеолог 1455 - на помоћ из Цариграда нико са Свете Горе, 
изгледа, није ни помишљао да рачуна - па је преостало једино поуздање 
у Бога. 1456 

Уопште, било је то раздобље честих и успешних османлијских на- 
дирања у различитим областима Балканског полуострва. Светогорци су 
ипак били спашени захваљујући једној омаленој флотили, коју су чиниле 
три венецијанске лађе помогнуте снагама великог примикирија Јована 
Палеолога. 1457 Овај византијски великаш, напоменимо и то, добио је 
10. јануара 1374. године млетачко грађанство, 1458 а живот калуђера на Ато- 
су се, после преброђене кризе, настављао својим током. Занимљиво је 
истаћи да се управо у осмој деценији XIV столећа осећа и јаче присуство 
Трапезунтског царства у монашкој републици, до тог времена углавном 
ограничено на боравак појединих његових подвижника на Халкидици. 
Захваљујући пре свега активности духовника Дионисија, брата тра- 
пезунтског митрополита Теодосија, Алексије III Велики Комнин је у сеп- 
тембру 1374. године потписао свечану хрисовуљу којом је богато обдарио 
светогорске обитељи, а установљен је и нови манастир Дионисијат, чији 
је ктитор био управо владар у далеком Трапезунту. 1459 Ако се подсетимо 
да су и браћа Алексије и Јован Палеолози основали манастир Пантокра- 
тор, одмах бива јасно да је упркос турској опасности испоснички живот 
на Атосу и даље био у пуном цветању. 

Сиромашење манасшира 

Свуда присутна османлијска опасност, која се надвила над хришћан- 
ским земљама Балканског полуострва, а пре свега над Византијом, морала 
је да изазове покретање свих преосталих потенцијала Царства како 6и се 
барем нешто учинило. У тој, рекло би се, нервозној хитњи да се нешто 
предузме - умесно је говорити о феномену страха пред надирањем ислам- 
ских ратника из Мале Азије - исцрпљивани су и последњи преостали 
ресурси. У паничној журби, где су у сенци жељеног циља остајале многе 
некадашње скрупуле, нису бивали поштеђени ни манастирски поседи. 
Напротив, све се више посезало за некад готово неприкосновеном цркве- 
ном имовином. Тако се поуздано зна, додуше, не на основу савремених 
извора, да је после битке на Марици (септембар 1371) половина целокуп- 
них поседа византијских манастира била одузета због додељивања про- 
нија. 1 *® Стога се може говорити и да је дуготрајна борба - ако бисмо 
смели да је тако означимо - између манастира и пронијара окончана по- 
бедом других. 1161 То је било определ>ење цариградске владе, више изнуђено 
насушном потребом него некаквим другим мотивима. Управо из овог 
времена, додајмо и то, сачувана су сведочанства - реч је о ферману Му- 
рата I из 1372/73. године којим је емир дао привилегије монасима мана- 
стира Светог Јована Продрома на Меникејској Гори у близини Cepa ua - 
која казују о томе да су на ромејским територијама све више долазили до 
изражаја „нови” господари са малоазијског тла. Дакле, манастири, некад 
оличење византијске моћи и богатства, а сада похарани због неодложних 
потреба дневне политике - секуларизација црквених имања попримила је 
збиља погубне размере - били су препуштени лаганом и неумитном си- 
ромашењу. У коначном поретку ствари, међутим, та жртва се није пока- 
зала целисходном и делотворном. Напротив, била је узалудна. 

Преврат 

Више од турске опасности, чини се, Византији је невољу доносило 
расуло које је владало у царском дому Палеолога током осме деценије 
XIV столећа. Османлије, а ништа мање ни италијанске републике, само 


Острогорски, Пронија, 109 (= СД, I, 260). 

Острогорски, Пронија, 117 (= СД, I, 270). 

Акт је публиковао А Gufflou, Les Archives de Saint-lean-Prodrome sur le mont 
Menecee, Paris 1955, 155, a такође и E. Zachariadou, Early Ottoman Documents of 
the Prodromos Monastery (Serres), Sudost-Forschungen 28 (1969) 2-3. 

су распиривале међусобна трвења, тако да је ромејска држава збиља 
постала права играчка у размирицама моћних. После неуспелог покушаја 
да оцу преотме престо, у мају 1373. године, Андроник Палеолог је допао 
тамнице. Након извесног времена, које је провео сам, изашло се у сусрет 
његовој молби, па су му тегобне дане заточеништва олакшавали супруга 
Кераца и син Јован, рођен око 1370. године, 14 “ којима је дозвољено да 
бораве с њим. 

У спису чувеног шпанског посланика Руј Гонзалес Клавиха, који је 
првих година XV века путовао у Самарканд на двор великог освајача 
Тамерлана, остала је забележена једна занимљива епизода о тамновању 
Андроника Палеолога. Према причи која је по свој прилици колала 
Цариградом и прерасла у својеврсну легенду, бугарска принцеза, жена 
затвореног царевог сина, приметила је да из једне пукотине на зиду 
излази велика змија. Андроник Палеолог, забринут за своју малу поро- 
дицу и наоружан стрпљењем, чекао је толико дуго док се опасни гми- 
завац није појавио те га је својеручно убио. Мртву змију су затим по- 
казали Јовану V Палеологу, који се наводно сажалио и наредио да 
његовог сина-првенца ослободе. 1464 У овој причи извесно је само једно: 
њен крај не одговара историјској истини. Наиме, догађаји су се одвија- 
ли на другачији начин, а у позадини свега стајали су Турци, Венеција 
и 'ђенова. 

Важну улогу у догађајима који су уследили имао је Тенедос, острво 
које је Јован V Палеолог обећао Млецима док је боравио у Венецији. 
Василевс је морао бити свестан да се у било каквим разговорима са се- 
натом италијанске републике ова тема не може мимоићи. Познато је, на 
пример, да се у Млецима 19. априла 1373. године веома озбиљно распра- 
вљало о занимљивом предлогу византијског цара да му из Венеције по- 
шаљу поузданог емисара са којим би могао да разговара без тумача. 1465 
Умесно је претпоставити да би у једном таквом разговору морало бити 
говора и о Тенедосу. 1466 И, заиста, само годину дана касније, на основу 
неких докумената, очигледно је да је Венеција уз дозволу Јована V Па- 
леолога почела да користи поменуто острво као своју базу за надгледање 
покрета Ђеновљана и Турака. 1467 


1463 Papadopulos, Genealogie, 57; Dolger, Johannes VII, 21. 

1464 Clavijo, № 45, 85. 

1463 Thiriet, Rćgestes, I, № 521. 

1466 Nicol, Byzantium and Venice, 309. 

1467 Реч je o одлукама млетачког сената од 14. односно 18. јула 1374. године. В. 
Thiriet, Regestes, I, Nos 541, 545. Cf. Thiriet, Tenedos, 225; Nicol, Byzantium and 

Како се приближавало време за обнову уобичајеног петогодишњег 
уговора, неколико одраније неразјашњених, нерешених, па и недоречених 
питања - заложени крунски накит, византијски дугови, магловито 
обећање Тенедоса - уносили су напетост у односе између венецијанског 
сената и цариградске владе. У Млецима је 13. фебруара 1375. године, пре 
одласка на Исток, Андрија Градениго добио крајње подробне и прецизне 
инструкције. 1468 Требало је најпре да подсети 1ована V Палеолога на дуг 
од 21.163 перпера, на име надокнада, и да издејствује да се део тог дуга 
врати - практични Венецијанци, добро упознати са очајним стањем у 
коме се налазило Царство, уопште нису имали илузија да ће им тај дуг, 
У ствари само део потраживања на који су имали право, бити враћен у 
целости. Дужност му је такође била да утиче на разрешење спора око 
увоза вина у Цариград који је цар покушавао да забрани, затим да се 
стара о појединим питањима имовине и третмана млетачких грађана у 
Цариграду, Солуну и Месемврији и слично. 

Венецијански угледник, ваља подсетити, имао је овлашћење и да се 
обрати Манојлу Палеологу уколико би то могло допринети успешнијем 
исходу мисије. Повратак Андрије Граденига и његово обавештавање мле- 
тачког сената говорили су о томе да мисија није била плодотворна - све 
се то догађало у јулу 1375. године 1,169 - и да су преговори око склапања 
новог петогодишњег уговора запали у шкрипац. 

Најновији догађаји око потешкоћа да се утаначи споразум са васи- 
левсом приморали су Венецију да свеобухватно преиспита своју поли- 
тику на Истоку. У том циљу образована је петочлана комисија која је 
требало да размотри целокупну ситуацију у Романији, на Црном мору, 
У Турској и Трапезунту. Познато је, рецимо, да су Млеци од 1374. до 1376. 
године били у конфликту са понтском царевином. 1470 Ипак, главно место 
у венецијанским бригама на Истоку представљао је Цариград. Након 
подробног разматрања комисије током зиме 1375/6, дужд је 12. марта 
1376. године потписао крајње минуциозну листу овлашћења и инструк- 
ција за ново млетачко изасланство које је требало да отплови пут визан- 
тијске престонице. 1471 Ставови сената, које је цариградској влади требало 
да предоче Марко Тјустинијани, вођа посланства и познаник Јована V 
Палеолога још из римских дана 1370. године, Пјетро Корнаро и Марино 


1448 Thiriet, Regestes, I, № 551. Cf. Maltezou, Thesmos, 116-117; Nicol, Bvzantium and 
Venice, 309-310. 

1469 Thiriet, Regestes, I, Nos. 550-553, 566; Caroldo, 162-164; Chrysostomides, Venetian 
Pnvileges, 345-348, № 13. C£ Nicol, Byzantium and Venice, 310. 

1479 Основна литература o овим догађајима дата је у н. 1433. 

1471 Thiriet, Regestes, I, № 575. 

Мемо, умногоме су били истоветни са онима за које се годину дана ра- 
није залагала венецијанска делегација предвођена Андријом Граденигом. 
Млечани су били вољни да помишљају на неке уступке, сматрајући своје 
предлоге сасвим умереним и стога прихватљивим, а у случају да ствари 
крену повољно нису се либили ни од неких уцена. Чак је било предвиђе- 
но да се на евентуалну василевсову непопустљивост узврати обраћањем 
монаху Јоасафу, што је свакако говорило о огромном угледу који је не- 
кадашњи византијски цар још увек уживао како у самом Царству тако 
и иностранству. И, најзад, као последњи аргумент за којим је требало 
посегнути, наравно искључиво у случају да сви остали пропадну, била 
је посета султану Мурату I. Њега је, осим поклона од четири стотине 
перпера, ваљало подсетити на раније дато обећање о подизању млетачке 
трговачке колоније у Скутарију, на турској страни Босфора, преко пута 
Цариграда. 1472 Све је наговештавало да Ромеји неће имати баш много 

Наступ венецијанске делегације био је сасвим одређен и готово ул- 
тимативан, чиме је Јовану V Палеологу јасно стављено до знања да мле- 
тачке предлоге мора сматрати коначним. ВизантиЈски цар се сагласио са 
изнетим ставовима, а затим отишао и корак даље: изразио је спремност 
да за повраћај крунског накита и тридесет хиљада дуката јадранској ре- 
публици уступи део Тенедоса. Једини услов је био да становништво и 
клер на острву остану под јурисдикцијом цариградске патријаршије и да 
византијски стег лепрша покрај заставе Светог Марка, означавајући неку 
врсту заједничке владавине над овим поседом. Будући да Марко ТЈусти- 
нијани није имао овлашћења за овакав случај - чини се да Је Јован V 
својим предлогом ипак изненадио Млечане - недуго затим Је из Венеције, 
без одлагања, послат нови изасланик, па је споразум потписан крајем 
маЈа или почетком Јуна 1376. године. 1473 Утисак Је био да се дужд Андрија 
Контарини налази на прагу остварења великог успеха о којем су сенат и 
он дуго сневали. Међутим, ни ТЈеновљани, млетачки најљући супарници, 
нису седели скрштених руку. Свесни да би Венеција учвршћивањем на 
Тенедосу умногоме угрозила њихов престиж у овим деловима источног 
Средоземља, превасходно у Мраморном и Црном мору, решили су се да 
подупру свргавање Јована V Палеолога. Требало Је Једноставно помоћи 
заточеном Андронику Палеологу да побегне и на тај начин до усиЈања 


1472 О овоме Је већ било речи у претходном одељку. В. Thiriet, Regestes, I, № 461. 
Cf. Nicol, Byzantium and Venice, 310-311. 

1475 Caroldo, 167-168; Dolger, Regesten, V, № 3150. Cf. Halecki, Un Етрегеит, 321-322; 
Thiriet, La Romanie venitienne, 177; Nicol, Byzantium and Venice, 311-312. 

довести међусобице унутар владајуће династије. Кључну улогу је, међу- 
тим, одиграо ипак турски султан Мурат I. 

У потрази за ослонцем, Андроник Палеолог је попут деде по мајци, 
Јована Кантакузина - за разлику од оца Јована V, наклоњеног Венецији 
- изабрао услуге "ђенове. Године 1376. такав се избор показао исправним 
јер му је омогућио пут до толико жељеног византијског престола. Није 
на одмет упозорити да је после боравка у злогласној кули Анема, чувеном 
византијском затвору, угледни заточеник био пребачен у престонички 
манастир који је носио назив по некадашњем патријарху Антонију II 
Кавлеасу (893—901). 1474 То на неки начин даје и извесну веродостојност 
причи коју износи Клавихо, 1475 али се може довести у питање опрезност 
Јована V Палеолога јер је првобитно боравиште непослушног сина, си- 
туирано у чврсти комплекс Влахерне, сигурно било поузданије. Овако 
је, уз помоћ ђеновљана, негде почетком јула 1376. године Андроник Па- 
леолог са женом и сином побегао у Галату, заоштривши до крајности већ 
постојећи породични раскол. 1476 Потом је уз помоћ Мурата I, чија је моћ 
била толика да је по свом нахођењу могао да смењује византијске царе- 
ве, ударио на Цариград. После опсаде која је трајала тридесет два дана, 
он је 12. августа 1376. године ушао у византијску престоницу. 1477 То је 
био звездани тренутак његове политичке каријере. Свој језгровити опис 
догађаја и долазак на престо Андроника Палеолога касновизантијски 
историчар Дука завршава лапидарном реченицом: „И он је присвојио 
царску власт ( kai autos tes basileias antepoieito )." 1478 


1474 Да je Андроник Палеолог боравио у цариградском манастиру Кавлеаса, а не 
више у злогласној тамници Анема, сазнајемо из белешке у једној Краткој хро- 
ници. В. Kleinchroniken, 96 № 31. За основне податке о овом монашком сре- 
дишту в. Janin, Geographie, 44-46. 

1475 Clavijo, № 45 85 доноси причу, као што је већ речено у главном тексту, о змији 
коју је Андроник Палеолог убио сопственим рукама у одајама куле Анема, 
после чега се, тобоже, Јован V сажалио и ослободио га. Можда би се могла 
дозволити могућност да је василевс након те епизоде, уколико ова није само 
пука измишљотина житеља Цариграда, допустио најстаријем сину да промени 
место заточеништва. 

1476 Chalc. I, 55-56; Ducas, 73; Kleinchroniken, 96 № 31,182 № 15. Cf. Barker, Manuel 
II, 27; Nicol, Last Centuries, 289; Schreiner, Kommentar, 311-312. 

1477 Chalc. I, 56-57; Ducas, 73; Kleinchroniken, 67 № 17, 96 № 32, 106 № 5, 110 № 2, 
182 № 16; Caroldo, 168-169; Caresini, Chronica, 32; Stella, Annales Genuensis, 169; 
Funeral Oration, 100-101; Chinazzo, Cronica, 18 sq. Такође в. хронолошку ноти- 
цу у Schreiner, Kommentar, 613 № 47. Cf. Dolger, Johannes VII, 24; Charanis, Strife, 
295-296; Острогорски, Историја, 503; Dennis, Manuel II, 28-29; Schreiner, 
Kommentar, 312-313. 

1478 Ducas, 73. 





Време искушења 


445 


в. ГОДИНЕ ЗАТОЧЕНИШТВА (1376-1379) 

Један од многобројних узурпатора из времена Алексија I Комнина 
(1081-1118) био је и Михаило Анема, представник војне аристократије 
и члан породице арапског порекла, који је са тројицом браће организо- 
вао заверу против цара. После неуспеха у овом подухвату учесници су 
подвргнути суровим казнама: ослепљење је, наводно захваљујући посре- 
довању саме цареве ћерке Ане Комнине, избегао једино Михаило Ане- 
ма. 1479 Но, он је био заточен у једној кули која је касније постала верова- 
тно најчувенији византијски затвор - Царство, иначе, није имало много 
сличних установа - и та је суморна грађевина добила назив управо по 
своме првом затворенику. Упркос извесним недоумицама око убикације 
овог објекта, 1480 данас се углавном сматра да се кула Анема налазила 
покрај палате Влахерне, уз слично здање које се називало по имену Иса- 
ка Анђела. 1481 Овај је затвор, ваља нагласити, током скоро три столећа 
постојања - обично се мисли да је завера Михаила Анеме била између 
1105. и 1107, а према наређењу Јована V Палеолога кула је била демоли- 
рана тако да ју је 1403. године у рушевинама затекао шпански витез Руј 
Гонзалес Клавихо 1482 - имао врло угледне „становнике”. Навешћемо, из- 
међу осталих, цара Андроника I Комнина (1183-1185), великог хартофи- 
лакса Свете Софије и потоњег цариградског патријарха Јована Века 
(1275-1282) и неизбежног Сиргијана. 1483 У такво тескобно здање, које је 
заточеницима присиљеним да у њему бораве морало рушити било какве 
илузије, Андроник IV Палеолог је сместио оца Јована V и браћу Манојла 


н7» о то ј заве р И в Аппе Comnine, Alexiade (Regne de ГЕтрегеиг Alexis I Comnene 
1081-1118). Texte etabli et traduit раг B. Leib. III, 69. За основне податке о Ми- 
хаилу Анеми и уопште о породици Анемида в. А. Каждан, Социаттлп состав 
господствукпцего кпасса Византии Х1-Х11 ee., Москва 1974, 93, 112 sq.; М. 
Лкзбарскиб, Анна Комнина. Алексиада, Москва 1965, 590-592; В. Skoulatos, Les 
personnages byzantins de l’Alexiade. Analyse prosopographique et syntise, Louvain 
1980, № 128 200-202. 

14M Janin, Constantinople, као да није сигуран где би се тачно могло наћи здање овог 
затвора који је међу Ромејима био на тако злом гласу. 

1481 А. van Millingen, Byzantine Constantinople. The Walls of the City and Adjoining 
Historical Sites, London 1899, 131-153 и поред извесних недоумица, уз обиље 
фотографија, исправно наводи место где је била лоцирана кула Анема, као и 
такође позната кула Исака Анђела. О овоме здању сажету али веома преглед- 
ну и ваљану белешку даје Barker, Manuel II, 457. Такође в. W. Miiller-Wiener, 
Bildlexikon zur Topographie Istanbuls. Byzantion - KonstanUnupohs - Istanbul bis 
zum Beginn des 17. Jahrhunderts, Tubingen 1977, 303-305. 

1482 Clavijo, № 45, 86. 

1481 Van Millingen, o. c. 154-163. 

и Теодора, као што је Зевс бацио свога оца Хроноса и браћу Плутона и 
Посејдона у доњи свет (os ho Zeus ton patera kai Kronon kai tous adelfous 
Ploutona kai Poseidona endon kateihe)} m У затворском амбијенту они су 
провели више од хиљаду дана, тешко испаштајући своја неслагања са 
новим владаром. 


Крај авињонског ропсшва 

Није наодмет подсетити да се почетак тамновања Јована V Палеоло- 
га и његових синова Манојла и Теодора временски подударио са једним 
изузетно значајним догађајем на Западу. „Вавилонско” ропство папа конач- 
но ј е прекинуто и отворено ново, такође занимљиво и крајње бурно по- 
главље у историји папства. Григорије XI, који је враћање столице Светог 
Петра у Рим сматрао својом светом дужношћу, оглушио се о незадо- 
вољство и протесте краља Шарла V (1364-1380) и читавог француског 
народа. Чињеница да је и сам папа био Француз, име му је било Пјер Роже 
де Бофор, није могла да преиначи његову одлуку и он је 13. септембра 
1376. напустио Авињон да би се у Марсељу, у октобру 1376. године, укрцао 
на брод који је отпловио према Риму. После напорног и дугог путовања, 
Григорије XIJe 17. јануара 1377. године кроз капију Светог Павла ушао у 
„вечни град”. 1485 Био је то велики тренутак у вишестолетној повесници 
папске курије, тренутак који је означио превладавање једне дуге и дубоке 
кризе у крилу римокатоличке цркве. Међутим, нико тада није могао зна- 
ти да ће само две године доцније, после смрти Григорија XI, папство упасти 
у нову и још озбиљнију невољу, познату као „велика шизма”. 


Губишак Галипоља 

Смена на византијском престолу остварена је првенствено уз мешање 
и помоћ страних сила, при чему улоге најужих чланова царског дома нису 
одмакле далеко од епизодних. У поређењу са пресудним утицајем Мурата I, 
који је стварно одредио ко ће седети на цариградском трону, бледи чак и 
удео италијанских република, у овом случају Ђенове. У покушају да се 
одгонетну разлози који су мотивисали османског султана да подржи про- 
мену у Царству, неизоставно се долази до питања Галипоља, изванредно 


UM Ducas, 73. 

G - M °Uat, Les papes d’Avignon, Paris 1930, 127. Такође в. L. Mirot, La politiaue 
pontificale et la retour du Saint-Siege d Rome en 1376, Paris 1899 

важне тврђаве коју су Турци поседовали од 1354. до 1366. године, када ју 
је Амадео VI Савојски преотео и предао Византинцима. 

Сада је била прилика да се Османлије поново домогну ове утврде 
док је, с друге стране, Андроник IV Палеолог морао да узврати нечим 
вредним малоазијском емиру за помоћ у освајању престола. При томе, 
чини се, не би требало превише наглашавати позивање на вести тако- 
званог Псеудо-Сфранцеса, који истиче да је доскорашњи заточеник, зајед- 
но са сином Јованом Палеологом, отишао Мурату I и предочио му да је 

- мада прворођени син, противно законима који међу Ромејима владају 

- неправедно лишен царског трона, а право додељено његовом млађем 
брату Манојлу. 1486 У истинитост наведених података, важно је напомену- 
ти, уопште не треба сумњати; напротив, природно је очекивати да је 
Андроник Палеолог, у намери да придобије емирову наклоност, посегао 
за причом која је требало да у потпуности оправда његов планирани 
подухват. Његова је прича, додајмо и то, у основи одговарала ономе што 
се заиста десило (заборавићемо, на тренутак, правичност одлуке Јована V 
Палеолога да због Андрониковог покушаја преврата за наследника одре- 
ди Манојла). Међутим, тешко је претпоставити да је османски владар 
само из бриге за легитимна права свог неочекиваног госта пружио тра- 
жену помоћ. Управо ту долазимо до питања Галипоља, без обзира на то 
ко је први поменуо овај значајни град, јер је стратегијски важна тврђава 

- у чији значај су се и сами Турци могли уверити током дванаест годи- 
на власти над њим - морала представљати кост у грлу амбициозних 
Османлија. Договор је вероватно био постигнут релативно лако и брзо 
јер се још у току исте, дакле 1376. године, 1,187 Галипољ нашао под султа- 


М86 Pseudo-Phrantzes 194, 196. 

'" 7 Kleinchroniken, 543 № 6 даје 1377. као годину када је султан Мурат I заузео 
Галипољ, што прихвата Charanis, Strife, 298. Својевремено је R. Loenertz, Les 
Recueils des Lettres de Dimitrius Cydonis (Studi e Testi 131), Citta del Vaticano 1974, 
114 наводио 3. септембар 1376. као дан када су ТУрци поново узели Галипољ, 
али не објашњавајући шире овакву хронологију. Barker, Manuel II, 458-461 
подробно расправља о овоме догађају, али и у склопу каснијег одласка Андро- 
ника IV Палеолога на турски двор, па закључује да је до формалне предаје 
Галипоља дошло у октобру 1376, док су Османлије у њега ушле извесно време 
након тога, дакле пре краја зиме 1377. године. Schreiner, Kommentar, 315-316 
после Једног сажетог објашњења, уз приличан опрез, сматра да се овај догађај 
може датовати у јесен 1376. године. Иналџик, Османско Царство, 19 истиче да 
је у октобру 1376. године Андроник IV пристао да галигамвску тврђаву врати 
Мурату I. Занимљиво је напоменути да се Nicol, Byzantium and Venice, 312 из- 
нова вратио старом датовању које је прилично давно заговарао Р. Ленерц, 
истичући, додуше без било каквог објашњења, да је Андроник IV 3. септембра 
1376. године изручио османском емиру спорну тврђаву. Према нашем мишљењу, 

новом врховном влашћу, али овога пута трајно. Ваљани успех Зеленог 
грофа био је на овај начин поништен, па је уклоњена још једна крупна 
препрека да се малоазијски и европски поседи Османског царства стопе 
у природну целину. Био је то и нови велики успех сјајног дипломате 
Мурата I и истовремено наставак погубне праксе ромејских царева да 
„распродају” византијске земље и градове. Да несрећа по Византинце 
буде још већа, Андроник IV је морао, на име неке врсте дуга, учинити 
још један голем уступак страним силама. 

Спор око Тенедоса 

Заточенику куле Анема и манастира Кавлеаса, већ је речено, Ђено- 
вљани су помогли да побегне из Цариграда у Галату и на тај начин от- 
почне муњевит успон ка пресголу својих предака. Била је то, наравно, 
огромна услуга која је заслуживала да се узврати одговарајућом против- 
вредношћу. На помолу је опет била једна голема концесија која је на 
неславан начин обележила почетак трогодишње владавине Андроника IV 
Палеолога (1376-1379). Већ 23. августа 1376. године, само неколико дана 
пошто је ушао у Цариград, он је Ђенови доделио острво Тенедос. 1 ” 8 Јер, 
ако је нешто у политици новог византијског цара имало обележје до- 
следности, био је то антимлетачки став и ослањање на лигуријску репу- 
блику. Заузимање Тенедоса неизмерно би, при томе, оснажило ионако 
чврст положај ТЈенове у Егејском, Мраморном и Црном мору. Међутим, 
ствари су убрзо узеле сасвим непредвиђен ток, а расплет који је уследио 
наново је Византији проузроковао много недаћа. 

Житељи Тенедоса и њихов ромејски управник, остајући одани Јова- 
ну V, одбили су да острво предају Ђеновљанима, чија је флота одмах 
похитала да узме поклон Андроника IV Палеолога. Сасвим другачије су 
се, међутим, понашали када се октобра 1376. године појавило венецијан- 
ско бродовље које је предводио Марко Ђустинијани: дочекали су их до- 
бродошлицом, као своје спасиоце, и предали им оно што је било обећа- 
но њиховим љутим супарницима из Ђенове. Донато Трон је био 


Галипољ је највероватније до краја 1376. године поново доспео под турску 
власт, али, евентуално, можда 6и се могла дозволити и могућност да је до тога 
доншо и почетком 1377. године. Такође в. Bulgarische Chronik, 529. 

1488 L. Belgrano, Prima serie di documenti riguardanti la colonia di Pera, Atti della Societi 
Ligure di Storia Patria 13 (1894) № 24 131; Caroldo, 167-168: SteUa, Annales 
Genuensis, 169; Cydones, Correspondance, II, № 167, 38 (писмо упућено Јовану 
Ласкарису Калоферу у зиму 1376/7). Cf. Dolger, Regesten, V, № 3155; Dennis, 
Manuel II, 38; Barker, Manuel II, 29; Nicol, Byzantium and Venice, 312. 

иаименован за првог млетачког управника Тенедоса, а читаво збивање 
значило је својеврсну подршку Јовану V Палеологу. 14 * 9 Неочекивани рас- 
плет догађаја око острва, које су желеле обе италијанске републике, не- 
надано је довео у деликатан положај и самог Андроника IV, који је, да 
би некако задовољио своје савезнике из Ђенове, одговорио репресалија- 
ма над Млечанима у Цариграду: конфисковао је имовину многих међу 
њима, док је баила и његове службенике једноставно стрпао у тамницу. 

Почеле су и међусобне чарке бродова у водама источног Средоземља 
што је јасно наговештавало нови рат. "ђеновљанско изасланство, које је у 
пролеће 1377. године дошло у Венецију да се жали на њене насилне поступ- 
ке, није постигло ништа, јер су дужд и сенат сматрали Андроника IV за 
узурпатора, те следствено томе нису признавали акт којим је Тенедос усту- 
пио лигуријској републици. Надлежни у републици Светог Марка, с друте 
стране, нису могли тек тако прећи преко насиља коме су били изложени 
њихови грађани у византијској престоници. Зато је угледник Пјетро Моће- 
ниго скројио план, помало необичан и свакако преамбициозан, сходно коме 
је требало да десет млетачких галија отплови до Цариграда и отворено за- 
прети Андронику IV Палеологу. Уколико би василевс одбио да ослободи 
баила и надокнади пггету која је недавно причињена житељима Венеције на 
Босфору, било је предвиђено да се уз помоћ ромејског становништва свргне 
са престола и на његово место доведе Јован V или Манојло Палеолог, па 
чак, у извесном случају, и Матија Кантакузин, готово заборављени василевс 
који је мирно живео код свог брата Манојла, у далекој Мореји. и, ° 

Наведени део замишљеног плана, као и остале намере које је он 
садржавао, дозвољавају да га сврстамо у тешко оствариве. У случају, пак, 
да тај део плана из неких разлога не успе, требало се обратиги Мурату I 
и затражити његову помоћ како би се у Цариграду повратио ред, те за- 
тим издејствовати да се потпише уговор којим би Млеци држали кон- 
тролу над Тенедосом. Са таквом чињеницом морао би се сагласити и 
онај који буде седео на византијском престолу. Према резервном плану, 
који је био још амбициознији и зато такође нереалан, предвиђало се да 
се у византијску престоницу убаци четири стотине војника који би сру- 
шили Андроника IV Палеолога. 

Међутим, све ово је сенат, коме разборитост никада није недостаја- 
ла, мудро одбио. Он се одлучио на уобичајени поступак којим је уложио 
протест на понашање ТЈенове и изашао са опоменом да ће се Венеција, 


' т Caroldo, 169-171; Cydones, Correspondance, II, № 167 37-39. Cf. Thiriet, Tćnidos, 
226-227; Dennis, Manuel II, 28-29, 38-40; Nicol, Byzantium and Venice, 312-313. 
M ® Caroldo, 171-178. Cf. Nicol, Byzanlium and Venice, 313-314. 

ако буде потребно, упустити и у отворени рат. На вест да лигуријска 
република опрема бродовље састављено од дванаест пловила и намерава 
да га упути ка Цариграду како би подржала Андроника IV Палеолога 
- све се то дешавало у мају 1377. године - Млеци су променили план и 
без оклевања послали своју флоту, предвођену Микелеом Стеном и Кар- 
лом Зеном, која је у воде надомак Цариграда доспела пре ђеновљанског 
бродовља, већ 16. јула 1377. године. Њена активност се свела на успешне 
нападе на поједине бродове и луке, као и на спаљивање села и житних 
поља која су се налазила у окружењу ромејске престонице. Већ 26. јула 
1377. године убојита венецијанска ескадра, напустивши воде Босфора, 
отпловила је према Тенедосу, а затим, оставивши Карла Зена са две галије 
и три стотине људи на острву, продужила даље. На другој страни, ђено- 
вљанска флотила је са закашњењем стигла до Цариграда и затим у име 
Андроника IV Палеолога посела Лемнос. Покушаји василевса и његових 
савезника из Ђенове да заузму Тенедос није уродио плодом. Упркос над- 
моћнијим снагама, они су у новембру 1377. године морали да одустану 
јер су се суочили са јуначном и вештом одбраном коју је организовао 
прекаљени морски вук Карло Зено. 1451 Сукоб између двеју италијанских 
поморских република заоштравао се све више и запретио отвореним 
ратом, сличном ономе који је између њих вођен средином XIV столећа. 

И, заиста, немоћ дипломатије да преговорима разреши несугласице 
између Венеције и Ђенове, а поготово жестоки сукоб око Тенедоса у 
новембру 1377. довели су до новог великог рата од 1378. до 1381. 
године, 1492 у коме је Византија била углавном посматрач. Управо је тај 
рат показао сву недоличност положаја Царства у односу на стране силе 
и крајње понижавајућу позицију ромејских владара, који су постали само 
безначајне марионете у замршеним играма италијанских република и 
турског султана. Током осме деценије XTV века, тачније од 1373. до 1379. 
године, увек се један од византијских царева налазио у заточеништву, 
најпре Андроник IV а затим и Јован V, вребајући прилику да се уз помоћ 
са стране домогне слободе и поново попне на престо. У таквим је усло- 
вима, мора се признати, дигнитет василевса досегао своју доњу границу. 
Све је навештавало крај Царства. 


14,1 Caroldo, 178-180; Caresini, Chronica, 32-33; Stella, Annales Genuensis, 169-170; V. 
Lazzarini, Due documenti sulla guerra di Chioggia, Nuovo Archivio Veneto 12 (1896) 
140-142 (писмо које je млетачком дужду 29. августа 1377. године упутио До- 
нато Трон). Cf. Nicol, Byzantium and Venice, 314-315. 

1492 За основне податке о овоме сукобу двеју кталијанских поморских република в. 
Heyd, Commerce, I, 517-527; Hodgson, Venice, 512-538; Kretschmayr, Venedig, П, 
229-242; Thiriet, La Romanie venitienne, 177-178; Balard, La Romanie genoise, 88-91. 

У кули Анема 

Попгго је ушао у престоницу и срушио оца са престола, Андроник IV 
Палеолог је у октобру 1376. 1W3 у исту кулу Анема, где је и сам својевре- 
мено тамновао, стрпао Јована V и своју браћу, Манојла и Теодора. Може 
се претпоставити да је у таквом поступку било нечег осветничког и да 
је о часу када ће моћи да узврати за сва понижења и мучне дане заточе- 
ништва нови василевс сневао веома дуго. Занимљиво је напоменути да 
је у овим бурним догађајима монах Јоасаф стао на страну свога зета, а 
не властољубивог унука. 1494 Било је то још једно сведочанство о њиховим 
добрим односима који су им деценијама били својствени, изузев, нарав- 
но, година између 1351. и 1354. 

Најновији раздор у дому Палеолога, природно, није могао да мимо- 
иђе ни царицу Јелену која се нашла у веома осетљивом положају, између 
мужа и двојице синова на једној и најстаријег сина на другој страни. 
Није тачан податак, сачуван у једној Краткој хроници, према коме је и 
она била затворена са Јованом V Палеологом. 1495 Ипак, њој припадају 
заслуге за ослобађање заточеника три године касније, а управо је због 
тога морала да претрпи непријатности од Андроника IV. Уопште, врло 
тужну слику остављао је раскол у најужој владајућој породици Византије, 
слику која се, с друге стране, савршено уклапала у свуда присутну ат- 
мосферу безнађа које је лебдело над Цариградом. 

Оскудни, али ипак релевантни изворни подаци који нам освет- 
љавају трогодишње заточеништво Јована V Палеолога и његових си- 
нова довољни су да у целини и на прави начин сагледамо како су 
проводили дане и ноћи у кули Анема, тамници која је у Византији 
била на најлошијем гласу. Писана заоставштина Манојла Палеолога, 
који је са оцем и млађим братом Теодором делио све недаће затворе- 
ништва, садржи, између осталог, сећања на месеце тамновања од 1376. 
до 1379. године. Читајући те опсервације, изложене литерарним сен- 
зибилитетом и смислом за подробност, пред нашим се очима помаљају 
одаје налик на јазбину, у које сунчеви зраци уопште не допиру и у 


' 493 Ducas, 73; Chalc. I, 56-57; Kleinchroniken, 67 № 17, 182 № 17; Funeral Oration, 
„о, I 01 ’ 103 ' Cf - Schrein er, Kommentar, 316-317. 

1494 To су истраживачи закључили посредно, на основу читавог следа догађаја и 
тамновања старог екс-цара у некој врсти унуковог притвора. В. Максимовић, 
Попишичка улога, 181-182; Nicol, Kantakouzenos, 91. 

1495 Kleinchroniken, 182 № 17. Такође в. Cydones, Correspondance, II, № 222 106-107 
(писмо које је Димитрије Кидон упутио царици, али знатно доцније, после јуна 
1392. године). Cf. Nicol, Kantakouzenos, 137; Schreiner, Kommentar, 317. 


452 


Црно сшолеће 


којима такорећи није могуће регистровати смењивање дана и ноћи. 
У таквом амбијенту, у полутмини и скученом простору, Манојло Па- 
леолог, наклоњен науци и литерата по вокацији, посветио се интелек- 
туалном усавршавању са страшћу фанатика. Био је то аристократа, 
подсетимо се, који је само неколико година доцније подједнако зади- 
вио осионог турског султана Бајазита I, с једне, и префињену западну 
публику, с друге стране. 

У духовним напорима којима се Манојло Палеолог ревносно пре- 
дао, сматрајући да је то најбољи начин да се прекрате дуги часови не- 
слободе, здушно му се придружио и млађи брат Теодор, који је, ваља 
упозорити, одбио великодушну понуду Андроника IV Палеолога да га 
ослободи затвора. Најмлађи од четворице синова Јована V једноставно 
није хтео да остави оца и брата, већ се приклонио одлуци да са њима 
дели сва испаштања која је собом носила освета новог византијског 
цара.' 4 “ У тај по много чему јединствени интелектуални кружок није 
се уклапао само Јован V Палеолог, за кога се зна да није много марио 
ни за високопарне богословске диспуте ни за емфатичне научне распре 
које су нагињале апстракцији. Из писама Димитрија Кидона, који је 
цара веома добро познавао, провејава разочарање што Јован V нема 
неког посебног интересовања за књижевно-научну делатност и што се 
на тај начин умногоме удаљио од идеала просвећеног монарха. 1497 На 
другој страни, византијски интелектуалац и блиски василевсов сарад- 
ник препун је хвале на рачун царице Јелене Кантакузине, која је једно 
време била његова ученица и чију је даровитост веома ценио. 1498 Како 
било, без неке посебне надарености за интелектуалне вежбе и без било 
чега што би са страсном оданошћу могао да упражњава у невеликом 
простору, Јован V Палеолог је био присиљен да затворске дане отаља- 
ва у досади и обамрлој потиштености. 

Тројица угледних заточеника у кули Анема нису били поштеђени 
ни разних болести, о којима такође извештава Манојло Палеолог, што је 
сасвим разумљиво када се имају у виду услови живота у познатом визан- 
тијском затвору. 1499 Није искључено, чини се, да је управо тада Јован V 


1496 Funeral Oration, 101-103. Cf. Dennis, Manuel II, 42; Barker, Manuel II, 28-29. 

1497 M. A. Поллковскал, Портрепт византипских интеллектуапов. Три очерка, 
Санкт-Петербург 1998 2 , 51. 

1498 Исто. 

1499 О заточеништву Јована V Палеолога и његових синова у кули Анема највише 

се зна на основу посмртног говора који је, знатно касније додуше, саставио 

Манојло П Палеолог ( Funeral Oration, 101-109) и једног богословског списа 
који је такође написао Манојло Палеолог и упутио Алексију Јагупу. Превод 









Време искушења 


453 


Палеолог и зарадио костобољу од које је патио током последњих година 
живота. Једном речју, биле су то три дуге и мучне године у ионако 
тешком животу византијског цара. 

Покушај бекства 

Попут свих затвореника, василевс је са двојицом синова сневао о 
бекству из тамнице, упркос добро знаној чињеници да се из куле Анема 
није могло искрасти неопазице. Међутим, о једном веома озбиљном по- 
кушају да се Јован V Палеолог са синовима избави из заточеништва 
ништа се није сачувало у списима потоњег василевса Манојла II. Не 
упуштајући се дубље у објашњење његовог загонетног ћутања, које у 
крајњој линији и није битно, упућујемо на један изванредно занимљив 
извор у коме је врло подробно описан покушај да се затвореници осло- 
боде злогласне тамнице. Реч је о делу које бисмо на неки начин могли 
означити и као романсирану биографију, спис о животу чувеног мле- 
тачког адмирала Карла Зена, који изузетно живописно, каткад на самој 
ивици реалности, казује о многобројним пустоловинама, несвакидашњим 
и бурним, овога авантуристе. 1500 

И прича коју доноси Јакопо Зено, близак сродник знаменитог по- 
морца и писац његовог животописа, изразито нагиње извесној уобра- 
зиљи, те је збиља налик епизоди из некаквог витешког романа. Мора се 
истаћи, у сваком случају, да овај састав садржи обиље важних исто- 
ријских чињеница чија је поузданост ван било какве сумње. Карло Зено, 
Млечанин и противник ТЈенове, те стога и новог василевса Андроника IV 
Палеолога, био је вољан да помогне Јовану V и организује његово бек- 
ство из затвора. О томе на који су начин њих двојица били у дослуху 
сачувана је врло пикантна приповест која посредно велича једну од не 
тако бројних врлина ромејског владара тек уклоњеног с престола - об- 

најзанимљивијих одломака овог, колико нам је познато, још неиздатог текста 
(В. The Letters of Manuel II Palaeologus, ed. G. Dennis, Corpus Fontium Historiae 
Byzantinae 8, Washington 1977, ХХП1 № 13) доноси Barker, Manuel II, 410-414. 
O Алексију Јагупу, апографевсу ca Лемноса, в. PLP 4 (1980) № 7819. 

1500 Карло Зено је, између осталог, наравно, био и млетачки баило Негропонта. В. 
Ј. Bury, The Lombards and Venetians in Euboia (1205-1303), Journal of Hellenic 
Studies 7 (1896) 351-352 (на тако угледној функцији знаменити млетачки по- 
морац налазио се у два маха, најпре 1378/9. а потом и 1395-1397. године). По 
свој прилици рођен је 1334. а умро Је 1418. године. Његов животопис објављен 
је у више наврата, а ми смо били у прилици да консултујемо онај који је пуб- 
ликован у Венецији 1858. В. Vita di Carlo Zeno, 21 sq. 

дареност да се стекну симпатије лепшег пола. Ако је веровати Јакопу 
Зену, Јован V Палеолог, познат као овејани женскарош, једноставно је 
завео тамничареву жену, која је потом кријумчарила писма између васи- 
левса и млетачког пустолова. Карло Зено се сагласио да ослободи цара 
и двојицу његових синова тако што би бродом дошао у близину куле и 
на н>у се попео. 1501 

Управо се ту појављују и пукотине у потпуној веродостојности 
епизоде, будући да је кула Анема била поприлично удаљена од вода 
Златног рога и да на познатом затвору, према сведочанствима самог 
Манојла Палеолога, није било прозора. 1502 Међутим, ове подробности 
ипак не могу поништити основни костур догађаја који се по свој при- 
лици одиграо. Треба, наиме, допустити могућност да се све то збило у 
понешто другачијим околностима. Једне мркле ноћи, наводно, Јован V 
Палеолог и Карло Зено су се, поред свега, састали, али је на предлог 
венецијанског авантуристе да василевс, користећи се окриљем непро- 
зирног мрака, побегне, овај узвратио, у сузама, да не може да остави 
двојицу својих синова. Свесрдно захваљујући своме спасиоцу, он је 
похвалио његову смелост, али му је предочио какве би све негативне 
последице могло да има његово бекство на Манојла и Теодора, који би 
остали у чамотињи куле Анема. Притом је, свакако, на уму имао и 
необуздану природу свога најстаријег сина Андроника IV. Бекство, од 
кога се овом приликом одустало, уз договор да се оно касније оствари, 
на крају је било потпуно осујећено. 

Несрећна жена која није одолела заводљивости Јована V Пале- 
олога и која је криомице преносила тајна писма била је, напокон, 
ухваћена - од стране самог Андроника IV Палеолога или, вероватније, 
заслугом његове супруге Марије-Кераце која је у мужевљевом од- 
суству, док се он бавио на двору Мурата I, вршила дужност регента 
у Цариграду 1503 - и под тортуром признала све подробности припре- 
маног комплота. Неуспех овог покушаја, вероватно у јесен 1376. 


1501 Vita di Carlo Zeno, 37-38. Cf. Barker, Manuel II, 458-459. Ову епизоду регистро- 
вао је још L. Sauli, Della colonia dei Genovesi in Galata, II, Torino 1831, 58-65. 

1502 O положају где ce налазила кула Анема више је било речи у н. 1481. У већ 
поменутом теолошком есеју који је Манојло Палеолог упутио Алексију Јагупу 

(в. н. 1499), он истиче како се у одаји где је боравио са оцем и братом није 

разликовао дан од ноћи. Cf. Barker, Manuel II, 411-412. Такође в. С. Bevegni, La 
lettera ad Alessio lagoup di Manuele II Paleologo: una rilettura del Par. gr. 3041, 
Parola del Passato 233 (1987) 103-109. 

ISIB O овоме догађају в. Vita di Carlo Zeno, 39-41. Cf. Nicol, Byzantium and Venice, 
319-320. Овај податак да ce царица Марија-Кераца у мужевљевом одсуству 
налазила на положају регента региструје и Божилов, Асеневци, 220. 

године, 1504 за дуже време је одложио било какву помисао на бекство 
тројице сужњева из суморне грађевине. Разборито је претпоставити 
да је ионако неповерљиви и напрасити Андроник IV после инциден- 
та до крајности појачао контролу над својим оцем и млађом браћом. 
Требало је да прође још скоро три године, па да Јован V са синовима 
побегне у слободу. 

Још један престолонаследник 

Успон Андроника IV Палеолога на цариградски престо, у лето 1376. 
године поново је учинио актуелним питање наслеђивања које је деце- 
нијама у Византији било неспорно, јер се поштовање примогенитуре 
углавном доследно спроводило. Сукоб Јована V Палеолога и Јована VI 
Кантакузина који је средином столећа потресао Царство био је, за- 
хваљујући обиљу особености које су га пратиле, случај за себе, али слу- 
чај који није баш у свему обезвредио придржавање поменутог легити- 
митета. Тај принцип је нарушен тек због крајње рушилачки настројеног 
понашања Андроника IV Палеолога 1373. године. Тада је, наиме, после 
неуспелог покушаја узурпације, Јован V лишио наследничких права сина- 
-првенца и за носиоца византијске царске круне одредио свога другог 
сина Манојла. Могло се, наравно, претпоставити да се „ражаловани” 
престолонаследник, с обзиром на његову частољубивост и повређену 
сујету, неће лако помирити са изненадним губитком положаја и неће 
мировати док не поврати оно што му је припадало. Стога је било сасвим 
природно очекивати да ће Андроник IV Палеолог после бекства из Ца- 
риграда и освајања ромејског престола настојати да поништи очеву од- 
луку којом му је ускраћено право наслеђа. 

И, збиља, 18. октобра 1377. године он се крунисао за цара, 1505 а по- 
том, у жељи да трон обезбеди својим потомцима, сину Јовану, дечаку у 
узрасту од око шест година, доделио титулу василевса и положај савла- 


,SM У животопису Карла Зена нема потребних хронолошких индиција које би 
нам помогле да прецизно датујемо читаву епизоду са покушајем да се из 
тамнице избаве тројица чланова царске породице Палеолога. Barker, 
Manuel II, 458-461 образлаже да је до неуспелог подухвата који је имао за 
циљ бекство Јована V и двојице његових синова дошло за време боравка 
Андроника IV Палеолога на османлијском двору, до кога је по свој при- 
лици дошло у октобру 1376. године, када је Турцима формално и враћен 
Галипољ. 

1505 Kleinchronlken, 67 № 17. Cf. Ddlger, Johanes VII, 24-25; Barker, Manuel II, 29; 
Schreiner, Kommentar, 319; Ферјанчић, Савпадарство, 346. 

дара. 1506 Овим, истини за вољу, очекиваним кораком, унесена је нова 
пометња у редослед наслеђивања престола. На овај начин су умногоме 
уздрмани темељи установе савладарства у Византији, 1507 нарушена пра- 
вила која су се за династије Палеолога - већ више од једног столећа - 
ревносно уважавала. 1508 При томе, свесно остављамо по страни настојања 
Андроника Старијег да својевремено лиши круне свог унука Андроника 
Млађег, у једном сукобу пуном ускомешаних личних и породичних стра- 
сти, и да за наследника одреди Константина Палеолога или бастарда 
Михаила Катара. 

Ако се поредак ствари гледа веома строго, с уважавањем свих раз- 
лога формалне природе, можда би се могло говорити да је право наспеђа 
Јована V Палеолога било у рукама његовог сина Андроника. Међутим, 
непокорни младићев дух, његово нестрпљење и неуздржаност, неспособ- 
ност да сачека своју прилику, навели су га на исхитрене и недовољно 
припремљене подухвате, као што је била недозрела и плаховита узурпа- 
ција коју је предузео са турским принцом Сауџи Челебијом 1373. године. 
Себи је тиме прибавио неповољну репутацију побуњеника и навукао 
оправдан очев гнев. Није онда ни чудо што је уследила оштра мера којом 
је био лишен престола у корист млађег брата Манојла Палеолога. Међу- 
тим, Андроник IV Палеолог је највероватније сматрао да је крунисањем, 
у октобру 1377. године и додељивањем титуле василевса и положаја са- 
владара сину Јовану коначно повратио она права која му припадају. До- 
гађаји који су уследили, међутим, још су више замрсили питање наслеђа 
византијског престола. 


1506 По овом питању постоје неслагања код такозваних позновизантијских истори- 
чара. Chalc. I, 57 истиче да је Андроник IV поставио за василевса Грка свога 
сина Јована. Међутим, Pseudo-Phrantzes, 196 упозорава да је он то хтео да 
уради, али се ипак предомислио, уважавајући чињеницу да је његов отац 
јован V још увек био жив. У науци је било доста спора око тога коме би од 
двојице наведених аутора требало поклонити поверење у овоме случају. Још је 
Ј. Papadopulos, loannes Z ho Palaiologos kai to hronikon tou Frantze , BZ 32 (1932) 
257-259 исправно наслутио, a Ферјанчић, Савладарство, 347 на прави начин, 
и уз навођење целокупне важне литературе, схватио особен значај једног си- 
нодског акта из маја 1381. године (ММ II, № 344,25-27; Darrouzžs, Regestes, VI, 
No. 2717), којим је васељенски патријарх Нил ратификовао договор Јована V и 
Андроника IV, а у коме се и мали Јован VII Палеолог помиње као василевс, 
што би, наравно, значило да је податак Лаоника Халкокондила тачан, односно 
да је Андроник IV за своје краткотрајне владавине ипак поставио сина за ва- 

1507 Ферјанчић, Савладарство, 347. 

1508 Уп. н. 1416 и н. 1417 претходног одељка. 

Краткотрајна владавина Андроника IV Палеолога била је обележена 
новим недаћама и губицима, тако да готово ни на једном пољу није до- 
шло до бољитка. Већ је наведено да су готово одмах - на име дуга (или 
захвалности, свеједно) за уздизање на престо - били изгубљени Тенедос, 
око кога је тек требало да жестоко ратују Венеција и Тјенова, и Галипољ, 
који је био награда Мурату I што је добру вољу усмерио на најстаријег 
сина Јована V Палеолога. Међутим, то није било све: највећи град Тра- 
кије, Једрене, које је најпре доспело под власт неких турских господара 
(1368/9), напослетку је, свакако до 1376/7. године, негде почетком вла- 
давине Андроника IV Палеолога (или можда нешто раније), доспело у 
руке османског султана. 1509 Непотребно је истицати шта је за Византију 
могао значити губитак најважнијег града у јединој преосталој провинцији 
која се још некако држала пред Турцима. Македонија се налазила у још 
тежем положају, а далека Мореја као да и није била део Царства него 
посебна грчка државица. 

Ако је још било ко могао и да има некаквих илузија око размера и 
далекосежности турске офанзиве у Европи, онда су се оне у потпуности 
морале да распрше. Стање је било одиста такво да је хришћанским др- 
жавицама које су још преостале на југоистоку Балканског полуострва 
већ одавно било јасно какав ће бити коначни крај уколико се не деси 
некакво чудо, а на помолу није било ничега што би бар мало могло да 
подгреје изгубљену наду. Ако не пре, оно управо у овим годинама, ни 
упућенима на Западу више није могла да промакне чињеница да је, у 
ствари, пропуштен прави тренутак да се сузбије најезда из Мале Азије. 
Застрашујућа истина да ће хришћански Исток релативно брзо подлећи 
пред Турцима све је више постајала очигледна. 

Привучени могућношћу пљачкања нових и нових области на Бал- 
канском полуострву и надахнути идејом светог рата против неверника, 
по којој је то богоугодно дело, османлијски ратници су радо и спремно 
хитали у освајања. Особену снагу велике исламске силе тада је предста- 
вљала изразито јака централна власт, а то је управо оно по чему су се 
Турци разликовали од преосталих, расцепканих и усахлих хришћанских 
држава. Познато је да је сагласно једној одлуци Мурата I - многе круп- 
не иновације биле су дело овог изванредног султана - почев од 1368. 
године на снази био такозвани спахијски систем, у којем је стицање 


овога поглавља. 


,м * О томе је већ било речи у н. 


првог одељка 

поседа било у вези са обављањем војне службе. 1510 Историја је показала 
да је оваква организација, наравно уз извесна обележја својствена вре- 
мену и поднебљу њеног настанка, увек у почетној фази давала успепше 
резултате. Поменуте спахије су се, било је веома важно, налазиле под 
стегом централне власти и теоретски биле потчињене непосредно самом 
султану. Управо отуда је проистицала и главна разлика у односу на жа- 
лосне остатке хришћанских држава издељених на многобројне недовољ- 
но повезане апанаже. 

Не мање важно било је и образовање јаничарског корпуса, прве 
стајаће војске у Европи. Упркос одређеним несугласицама око тога када 
је тачно настао овај вид елитних јединица, формација које су у много 
случајева у одсудним тренуцима решавале исход битака, може се са при- 
личном сигурношћу устврдити да су 1380. године пракса скупљања 
хришћанске деце и њихова обука у посебним војним училиштима већ 
биле у току. 1511 Све су то, поред осталог наравно, били кораци који су 
припремали услове да Османско царство у XVI веку узлети до највеће 
силе ондашњег света. 1512 


’ 10 В. Мутафчиева, Аграрните отношенил в Османската империл през XV-XVI e., 
Софил 1962, 31; Wemer, Osmanen, 109 sq. 

111 о јаничарима посебно в. Н. Luke, The Making of Modern Тигкеу. From Byzantium 
to Angora, London 19552, 26-30; J. Palmer, The Origin ofthe Janissaries, Bulletin of 
the John Ryland Library 35 (Manchester 1953), 448-481; S. Vryonis, Isidore Glavas 
and the Turkish Devshirme, Speculum 31-3 (1956) 433-443 (= VR, Byzantium: its 
intemal history and relations with the Muslim world, London 1971) где ce установа 
јаничара као и девширма, то јест данак у крви, везује већ за време емира Ор- 
хана и име турског угледника Чандарли Халила, а такво мишљење није уса- 
мљено у науци); Wemer, Osmanen, 111 sq. где су дата различита становишта о 
овоме занимљивом одељењу османлијске војске; Gy. K41dy-Nagy, The First 
Centuries of the Ottoman Military Organization, Acta Orientalia 31-2 (Budapest 
1977) 147-183; И. Петрослн, K ucmopuu созданил лнмчарского корпуса, Ћотко- 
логическии сборник 1978, Москва 1984, 191-200; К. Kyrris, Tourkia kai Balkania. 
Istoriko dokimio, Athina 1986, 22-25. Такође в. E. Zachariadou, Les ‘janissaires’ de 
l'empereur byzantin, Studia turcologica memoriae Alexii Bombaci dicata (Istituto 
Universitario Orientale. Seminario di Studi Asiatici, Series Minor 19), Napoli 1982, 
591-597; Ц. Георгиева, Еничарите в бглгарските земи, Софил 1988. 

12 Однос између византијског и османског света, наравно, био је сложен и вео- 
ма вишезначан. На овоме месту указујемо на једно врло занимљиво истра- 
живање. В. S. Vryonis, The Byzantine legacy and Ottoman forms, DOP 23-24 
(1969-1970) 251-308 (= Studies on Byzantium, Seljuks, and Ottomans. Reprinted 
Studies, Byzantina kai Metabyzantina 2, Malibu 1981). Такође в. Continuity and 
Change in Late Byzantine and Early Ottoman Society, ed. A. Вгуег - H. Lowry 
(Papers given at a Symposium at Dumbarton Oaks in Мау 1982), Birmingham - 
Washington 1986, 1 sq. 

Промена на византијском престолу није могла да остане ни без одје- 
ка на збивања унутар цркве, а најпре се одразила на најкрупнију персо- 
налну смену у васељенској патријаршији: уклоњен је Филотеј Кокин, а 
на његово место Андроник IV Палеолог је поставио Макарија (1377-1379, 
1390-1391), некадашњег митрополита Савастеја. 1513 Није познато када је 
тачно свргнут дотадашњи црквени поглавар - у једној Краткој хроници 
наведена је само 6885 (1376/7) година 151 ’ - али се узима да је нови па- 
тријарх Макарије изабран негде у јуну 1377. године. 1515 

Није без значаја истаћи следећу чињеницу: од седморице патрија- 
раха који су седели на столици цариградске патријаршије у другој поло- 
вини XIV столећа изгледа да једино Макарије није припадао крилу иси- 
хастичког покрета. Стога 6и се могла дозволити претпоставка, упркос 
помањкању потврда у изворној грађи, да је Андроник IV Палеолог у 
најмању руку био равнодушан у питањима исихазма и свих острашћених 
распри око учења Григорија Паламе, диспута који су у овим годинама 
већ увелико били утихли. Можда је, уколико бисмо у претпостављању 
смели да одемо и корак даље, амбициозни младић стајао на позицијама 
антипаламизма. Једно се, међутим, може са приличном поузданошћу 
тврдити: Андроник IV, за разлику од свога оца Јована V, који такође није 
много марио за исихазам, није био ни под каквим утицајем деде Јована 
Кантакузина. Другим речима, за владе Јована V Палеолога ређали су се 
патријарси исихастичког настројења, бирани под посредним или непо- 
средним утицајем монаха Јоасафа - поучан пример за то је поновни 
долазак на престо његовог изразитог присталице Филотеја Кокина (1364) 
- док је Андроник IV и на том пољу заузео супротан и непопустљив 
став. Пркосан, као и увек, једноставно није дозвољавао било какво ме- 
шање, а у томе је ишао чак дотле да је и деду, некадашњег цара и сада 
остарелог подвижника, држао подаље од главних вртлога збивања, не 
пружајући му прилику да утиче на догађаје, па чак, како видимо, ни на 


1513 Cf. Darrouzes, Regestes, V, № 2682 (синодски акт није сачуван, али се овај догађај 
помиње у одлуци којом је Макарије враћен на патријаршијску столицу у лето 
1390. године. В. ММ II, № 417, 145). Cf. Tinnefeld, Kirchenpolitik, 375. За основ- 
не податке о Макарију в. PLP 7 (1985) fh 16310. Уопште, о начину на који се 
бирао патријарх у позновизантијској епоси в. F. Tinnefeld, Faktoren des Aufstieges 
zur Patriarchenwurde im spaten Byzanz, JOB 36 (1986) 89-115. 

1514 Kleinchroniken, 96 № 33. Cf. Schreiner, Kommentar, 314-315. 

1515 За недоумице које постоје око датовања избора новог васељенског патријарха 
в. Darrouzes, Regestes, V, 4. 

црквене послове, у којима се и после абдикације видно истицао. 1516 Узгред 
буди речено, један други великодостојник, Димитрије Кидон, први ми- 
нистар Јована VI Кантакузина и затим Јована V Палеолога, није изашао 
у сусрет жељи Андроника IV да ступи у љегову службу него је изричи- 
то одбио такву понуду. Ш7 Важно је, дакле, поменути да је млади василевс 
не само избором него и духовним профилом новог првосвештеника 
најавио другачији курс у црквеној политици Царства. 


Кииријанове невоље 

Смрт старог митрополита Русије Алексија, 12. фебруара 1378. 
године, 1518 морала је довести до извесне пометње у тамошњим црквеним 
приликама, будући да је однедавно био устоличен Кипријан, који је но- 
сио сличну титулу, али столовао у Литви. 1519 Ова друга митрополија, 
подсетимо се, настала је на тражење великог кнеза Олгерда, а далекови- 
да замисао Филотеја Кокина је била да се после смрти Алексија у лич- 
ности Кипријана поново духовно уједине све руске земље. Читаво пи- 
тање, међутим, било је исувише осетљиво да 6и се могло лако и 
безболно разрешити. Наиме, пре него што се упокојио, сам Алексије је, 
уз благослов великог московског кнеза Димитрија Донског (1359-1389), 
за свог наследника одредио Михаила, архимандрита дворског манастира 
Светог Спаса. 

Мада свестан да га у Москви не желе, неуморни Кипријан је у јуну 
1378. годиж стигао у престоницу. Показало се да је овај напор био уза- 


1516 Максимовић, Попишичка ynoia, 182; Nicol, Kantakouzenos, 91. 

1517 То сазнајемо из једног писма које је Димитрије Кидон упутио Андронику IV 
Палеологу, а које се датује у 1377/8. годину. В. Cydones, Correspondance, II, № 
154 23-25. Cf. Kianka, Demetrius Cydones, 203. За установу „првог министра” у 
Византији упућујемо на најважнију литературу. В. H.-G. Beck, Der byzantinische 
»Ministerprasident«, BZ 48 (1955) 309-338 (= VR, Ideen und Realitaeten in Byzanz, 
London, 1972); J. Verpeainc, Contribution d l’etude de l'administration byzantine: ho 
mesazon, BSl 16 (1955) 270-296; R. Loenertz, Le chancelier imperial d Вугапсе au 
XIVe et au ХШе siecle, OCP 26 (1960) 275-300 (= Byzantina et Franco-Graeca, I, 
441-465); Raybaud, Gouvernement, 202-206; N. Oikonomiđes, La chancellerie 
imperiale de Вугапсе du 13e au lSe siecle, REB 43 (1985) 169 sq. 

1S1! Голубинскии, Исторш t, 224; Meyendorff, Byzantium and Russia, 205. 

1519 Кипријан je носио титулу митрополита „Кијева и Литве”, али не и „Кијева, 
Русије и Литве". Tinnefeld, Kirchenpolitik, 375 с правом инсистира на овој врло 
значајној разлици, око које су се доцније водиле огорчене распре. Такође в. Н. 
Дончева-Панаиотова, Mumpononum Kunpuan. Старобглгарски и староруски 
книжовник, Софил 1981. 

пудан - није помогло ни посредовање славног Сергија Радоњешког - због 
чега се Кипријан запутио у Цариград. Међутим, и прилике у византијској 
престоници су се у међувремену измениле, па је Филотеја Кокина, ње- 
говог пријатеља и заштитника, заменио Макарије. Нови патријарх је био 
против Кипријана и подржао је московског кандидата Михаила. 1520 Да 
питање око митрополита руских земаља буде још замршеније, допринела 
је опозиција међу самим епископима који нису стали иза предлога Мо- 
скве. Како би се настали спор најзад разрешио, Димитрије Донски је 
одлучио да Михаила пошаље у Цариград. То путовање је остварено тек 
после 20. јула 1379. године, 1521 дакле у време када је на византијском 
престолу веђ дошло до смене. Јовану V Палеологу је пошло за руком да 
се ослободи заточеништва. Међутим, Михаило се на путу за Цариград 
изненада разболео и умро, тако да су његове земне остатке похранили у 
једној цркви у Галати. 1522 Уследио је нови обрт у спору око избора митро- 
полита руских земаља. 

Андроник IV и Запад 

За краткотрајне владавине Андроника IV Палеолога није дошло до 
било каквих озбиљнијих преговора са Светом столицом око круцијалног 
питања у односима између хришћанских Истока и Запада, а то је, нарав- 
но било питање црквене уније. Очигледно је да су последице краха који 
су претрпела дуготрајна и упорна настојања Јована V Палеолога да се 
духовно јединство оствари и стигне војна помоћ у виду новог крсташког 
рата против Турака биле веома неповољне и далекосежне. Мук и осећање 
неверице после василевсовог повратка из Рима (1371), који су га, чини 
се, сломили и учврстили у уверењу да се током свих претходних година 
бавио сизифовским послом, вратили су читаву ствар на почетак и више 
нико са византијске стране није изражавао жељу да изнова покреће ам- 
бициозније преговоре. 

У одсуству одговарајућих изворних података, које је и само по себи 
одређено сведочанство, тешко је озбиљније говорити о стајалиштима 
Андроника IV Палеолога по питањима уније. Ипак, празнина о којој је 


' и ° Голубинскии, Исторш t, 239; Ammann, Kirchengeschichte, 101; Tachiaos, Epidraseis, 
102 sq. Читаву студију o Михаилу написао je Прохоров, Повесто, 3-328. 

1521 Голубинскии, Историн, 242; Прохоров, Повеств, 65 сл.; Meyendorff, Byzantium 
and Russia, 217 sq. 

1522 Голубинскии, Историа, 242-243; Прохоров, Повеств, 82-88; Оболенски, Шесш 
портрета, 189. 

реч, бар је наш утисак такав, дозвољава да претпоставимо да је пости- 
зање црквеног јединства са Западом за младог византијског цара било 
од другостепеног значаја. И прилике у папству, мора се признати, поста- 
ле су такве да су дискредитовале правоваљаност евентуалних преговора. 
Тек што је пребродила једну дубоку кризу познату под колоквијалним 
изразом „Авињонско ропство папа”, Света столица је недраговољно упло- 
вила у нове заплете. 

Све је почело смрћу Григорија XI, 27. марта 1378. године у Риму. 
Сходно традицији папске курије, толико пута понављаној, састали су се 
кардинали да изаберу новог првосвештеника. Непријатној околности да 
су били подел>ени придодат је и нечувен притисак споља: зграду у којој 
су заседали опколила је разуларена римска светина, решена да се са кар- 
диналима непосредно обрачуна уколико не буду изабрали папу из редо- 
ва италијанског клира. Притешњени бесом јавног мњења и претњом да 
ће сваког часа запалити здање у коме се већало, док је над Римом на- 
водно владало нечувено невреме, они су 8. априла 1378. године изабра- 
ли Урбана VI (1378-1389), бившег надбискупа Барија и некадашњег но- 
тара Григорија XI. 1523 Међутим, свештенство у Француској, незадовољно 
оваквим развојем догађаја, није признало избор у Риму већ је одредило 
противпапу Климента VII (1378-1394), чиме је отпочела нова криза ри- 
мокатоличке цркве, позната као „велика шизма”, која је потрајала неко- 
лико деценија. 1524 Она, наравно, није могла допринети бржем зближавању 
Истока и Запада. Уосталом, ни владавина Андроника IV није била дуга. 

Реформа новца 

У општем сивилу друге половине XIV столећа, када су моћ и ауто- 
ритет василевса доживљавали праву агонију, краткотрајна епизода сто- 
ловања Андроника IV Палеолога на цариградском трону само се тужно 
уклапала у свеопшту суморну слику ромејске свакодневице. Очигледно 
је да он, као ни његов отац, није био владар особитих вредности - при- 
лично је тешко и незахвално проценити ко је од њих био мање успешан 


1525 Р. М. Baumgarten, Von der apostolischen Kanzelei, Koln 1908, 109; GiU, Bvzantium 
and Рарасу, 227. Такође в. G. MoUat, Gregory XI et sa legende, Revue d'histoire 
ecclćsiastique 49 (1954) 873-877. 

1524 Најпотпунија студија o односима Византије и Рима у временима велике шизме 
на Западу још увек је: О. Halecki, Rome et Вугапсе аи temps du Grand Schisme 
d'Occident, CoUectanea Theologica 18 (Lwćw 1937) 477-532 (= VR, Un Empereur 
de Вугапсе d Rome, London 1972). 

- па је било готово свеједно ко седи на престолу, а ко пребива у заточе- 
ништву. Не може се, додуше, тврдити да Андроник IV Палеолог за тро- 
годишњег царевања није ништа предузимао. Истини за вољу, углавном 
је напуштена теза да је он извршио извесне реформе у новчаној полити- 
ци и коначно заменио златни новац сребрним. 1525 Данас се, са пуно раз- 
лога, овај монетарни подухват приписује Јовану V Палеологу и датује у 
време од 1366/7. до 1381/2. године. 1526 Међутим, у суштинским питањима 
која су се тицала опстанка и будућности Царства, Андроник IV није ни 
могао да учини ништа што би било од већег значаја. Разапет између 
стране подршке, која је зависила од непредвидивих ћуди појединих ве- 
ликих сила, и онеспокојавајуће истине да је утамничио оца и два брата, 
који су, ако побегну из злогласне куле Анема, лако могли да преокрену 
ситуацију у своју корист, млади василевс је непрестано био на ветроме- 
тини, притискиван несигурношћу. Требало је да неко, то је наравно био 
Мурат I, из било каквих разлога пожели промену на византијском пре- 
столу - турског султана, разумљиво, ништа није обавезивало на дослед- 
ност у подржавању било ког византијског претендента - да до те про- 
мене збиља и дође. При таквом за Византију крајње понижавајућем 
поретку ствари бледе скоро све остале везе Царства са другим државама. 


1525 Овакво мишљење изнео је Т. Bertelž, L’iperpero bizantino del 1261-1453, Rivista 
italiana di numismatica e scienze aflini 59 (1957) 70-89 и оно ce може срести у 
неким његовим каснијим радовима, а прихватили су га и поједини истражи- 
вачи. V. Т. Berteli, Moneta veneziana е moneta bizantina (secoli XU-XV), Venezia e 
il Levante fmo al secolo XV, 1-1 (Civilta Veneziana, Studi 27), Firenze 1973, 134-135; 
T. Berteld - C. Morrisson, Numismatique byzantine suivie de deux etudes inedites sur 
la monnaies des PaUologues, VVetteren 1978, 46; Metcalf, Coinage, 334. Иначе, ваља 
подсетити да Је и Андроник IV Палеолог, као самосталан владар, ковао вла- 
стити новац. В. Wroth, lmperial Byzantine Coins, 634; T. Герасимов, Медна моне- 
та на Андроник IV Палеолог (1376-1379), Известии на Археологическил ин- 
ститут 20 (1955) 584-585; Whitting, Byzantine Coins, 403-404; Sear, Byzantine 
Coins, 403-404; Bendal - Donald, Coinage, 152-153; Grierson, Coins, 288 sq. 

1526 Већ je Barker, Manuel II, 31 n. 82 испољио извесне резерве према смелим 
закључцима које је изнео Т. Бертеле. Да је Јован V заменио златни новац сребр- 
ним верују: А. Veglery - А. Millas, Gold and Silver Coins of the Ћте of John V 
(1341-1391), Numismatic Circular 79 (1971) 2-5; Bendal - Donald, Coinage, 13-14, 
130-131; C. Morrisson, La Numismatique des Paleologues. A propos de deux ouvrages 
recents, REB 39 (1981) 323; Grierson, Coins, 314-316; Hendy, Studies, 542-543; G. 
Touratsoglou, „Thesauros’ysteron Palaiologeion nomismaton sto Nomismatiko Mouseio 
Athenon, Byzantina 13-2 (1985) 1103 sq. Такође в. G. Bratianou, Btudes byzantines 
d’histoire economique et sociale, Paris 1933 235; T. Герасимов, Две србгрни монети 
на Иоан V Палеолог, Известил на Археологическил институт 28 (1965) 259-261; 
Т. Bertele, Una curiosa moneta di Giovanni V Paleologo, Studi Veneziani 12 (1970) 
219-229. 

Чинило се да толика моћ османских емира може ускоро довести и до 
тога да се они нађу пред могућношћу да освоје и сам Цариград. У овом 
случају, Мурат I је, из неких својих разлога, одлучио да помогне заточе- 
ном Јовану V Палеологу. 

Крај заточеништва 

Све се одиграло веома брзо: Јован V, Манојло и Теодор Палеолози 
су по свој прилици негде у јуну 1379. године, под тамним и неразја- 
шњеним околностима, свакако уз одређену помоћ Млетака, побегли из 
Цариграда и пребацили се у Скутари, а потом обрели код Мурата I. 1527 
У ондашњој констелацији снага које су имале уплива на збивања у Ви- 
зантији, њихово је усмерење било и једино могуће. Ако је уплитање 
Венеције у ромејске међусобице било посве разумљиво - млетачки се- 
нат, наравно, није се могао помирити да у Цариграду столује василевс 
изразито наклоњен њеном огорченом непријатељу ТЈенови - разлози за 
посредовање Османлија били су унеколико другачији, али ипак руко- 
вођени властитим интересима. Ако је веровати вестима Лаоника Хал- 
кокондила, султан је најпре желео да ослушне пулсирање цариград- 
ског јавног мњења како би донео одлуку о подршци. 1528 Разложно је 
претпоставити да је Мурат I желео да на трону види цара чији би 
положај био стабилнији - при чему је, нема сумње, био свестан да 
то ниуколико не би умањило његову зависност од султанове воље. 
У оновременим приликама тешко је то могао бити Андроник IV Па- 
леолог. 

Међутим, мишљење цариградског јавног мњења ипак је било од спо- 
редног значаја за емирову одлуку, а пресуди је на начин коме се није лако 
могло одолети допринео и сам Јован V Палеолог. Радило се, наравно, као 
и увек у сличним приликама, о примамљивим уступцима који су успева- 
ли да разоружају и тврду решеност Мурата I. Василевс је, изгледа, обећао 
султану повећање годишњег данка који је требало да износи тридесет 
хиљада номизми и увећање помоћних одреда. Била је, наводно, реч о два- 
наест хиљада коњаника и пешака, које је византијска страна сваке године 


' Ducas, 73; Chalc. I, 57; Caresini, Chronica, 36. Cf. Charanis, Strife, 299; Dolger, 
Johannes VII, 25; Barker, Manuel II, 32-33; Nicol, Last Centuries, 292. 

1 Chalc. I, 57 истиче да je султан - учени Атињанин погрешно сматра да се ра- 
дило о Бајазиту - послао своје људе у Цариград како би дознао мишљење 
житеља ромејске престонице. Cf. Charanis, Strife, 299; Barker, Manuel II, 34 n. 88; 
Максимовић, Византија u Турци, 42. 

требало да ставља на располагање емиру. 1525 Чак је помињано и уступање 
Филаделфије, последњег ромејског поседа на малоазијском тлу. 1530 Погодба 
је, према томе, била склопљена, а то је значило да су дани Андроника IV 
Палеолога на цариградском престолу били одбројани. 1531 И, заиста, уз по- 
моћ Турака и венецијанску потпору Јован V и Манојло Палеолози су у 
петак 1. јула 1379. године продрли у Цариград. 1532 За старог и новог васи- 
левса, за човека који је неколико дана раније навршио четрдесет седам 
година живота, били су то тренуци донекле налик онима из новембра 
1354, када је срушио Јована Кантакузина и по први пут самостално засео 
на трон византијских царева. 


’ Chalc. I, 58; Pseudo-Phrantzes, 196. Cf. Dennis, Manuel II, 41; Barker, Manuel II, 
34; Ostrogorsky, £tat, 52 (= СД, III, 380). Ђурић, Сумрак, 16 и Максимовић, Ви- 
заншија и Турци, 43 подвлаче нереалност изнетих бројчаних обавеза, дванаест 








V. 

ПОНОВО НА ПРЕСТОЛУ 


Растрзан унутрашњим недаћама, које су се огледале у међусобица- 
ма унутар дома Палеолога, и очигледном безнадежношћу свих покушаја 
да се негде на страни, превасходно на Западу, прибави толико потреб- 
на помоћ, уз поразну истину о све већој моћи османске државе, Јован V 
Палеолог је после поновног ступања на цариградски престо (лето 1379) 
проводио последње године своје изузетно дуге и мучне владавине у 
прилично апатичној атмосфери и условима којима је била својствена 
василевсова знатно смањена активност. Упркос оскудности и фрагмен- 
тарности сачуваних извора за последње деценије XIV столећа, са пуно 
разлога се може рећи да је Јован V већ после судбоносне 1371. године 
започео са лаганим повлачењем из интензивних политичких збивања. 
То је повлачење, важно је напоменути, било добровољно и било је по- 
следица слома цареве западне политике која је петнаестак година чи- 
нила окосницу његове државничке делатности. Он је просто сагорео у 
настојањима да Запад подстакне на крсташки рат против Османлија, а 
крах тих планова, који се несрећно подударио са битком на Марици и 
свим трагичним последицама, само је докрајчио остатке василевсовог 
ентузијазма. Премда је тек ступао у године за које 6и се могло казати 
да су најзрелије за државничку делатност, Јован V је одавао утисак 
уморног и исцрпљеног владара, човека који се опасно приближио жи- 
вотном заласку. 

Трогодишње заточеништво у полутмини одаја куле Анеме, које му 
је на непосредан и крајње суров начин осветлило сву озбиљност и ши- 
рину расула у властитој породици, само је могло да употпуни мученич- 
К У судбину Јована V, ону злу коб коју је у својим сновиђењима давно, 
тобоже пророчки, предвидео светогорски одшелник Максим Кавсокали- 
вит. У међувремену, за владавине Андроника IV Палеолога, положај 
Византије се нимало није поправио, тачније, постао је још ближи безна- 
дежном, а на видику није било ничега што би бар могло да наговести 
долазак бољих времена. Тежина спознаје таквог стања, само по себи је 

разумљиво, ни у ком случају није могла да допринесе рађању неког новог 
полета код Јована V. Једноставно, његова политичка окренутост Осман- 
лијама се не само препоручивала него и подразумевала, при чему је 
околност да се на такав поредак ствари пристајало сасвим невољно била 
од споредног значаја. Даља неслагања са Андроником IV, а касније и 
Манојлом Палеологом, све су га више нагонила да се повлачи у себе. 
Цариград, оно што му је малтене једино преостало, напуштао је врло 
ретко и крајње нерадо. Стицао се утисак да се Јован V Палеолог, седећи 
на престолу једне лилипутанске државе, издељене на неколико породич- 
них поседа међусобно неповезаних, полако повлачи из тегобних и до- 
садних државничких послова, у којима се обављао искључиво оне неоп- 
ходне. Његов силазак са историјске позорнице почео је много година пре 
него што се упокојио и одвијао се поступно али не мање неумитно. 


а. ЗАВРШНА ДЕЦЕНИЈА (1379-1390) 

Андроник IV Палеолог није био од оних који се лако предају и по- 
клекну пред невољама, па није губио присебност духа ни почетком лета 
1379. године, када је био на великим искушењима. Налету који су пред- 
водили његов отац и млађи брат, Јован V и Манојло, подржани Млеча- 
нима и Турцима, није могао одолети, али се потрудио, не презајући ни 
од чега, да обезбеди добру одступницу. Бежећи у Галату, код својих прија- 
теља Ђеновљана, Андроник IV Палеолог је као таоце повео мајку Јелену 
и њене две сестре, Марију и Теодору, па чак и монаха Јоасафа, који је 
већ био навршио осамдесет година живота. 1 ” 3 Тако је Јован Кактакузин 
са ћеркама био приморан да проведе готово две године у мучним усло- 
вима сужањства, лишен довољно хране и под будним надзором неоте- 
саних чувара. 1534 

Јер, управо толико су потрајале чарке између Јована V и Андрони- 
ка IV, сукоби који су били тужно сведочанство немоћи Византије. У 
једном писму које је Димитрије Кидон упутио деспоту Теодору Палео- 


1 Kleinchroniken, 182-183 № 20; Funeral Oration, 111. Cf. Dennis, Manuel II, 41; 
Nicol, Kantakouzenos, 91,135,137; Barker, Manuel II, 35. Иначе o Галати je, између 
осталих, наравно, расправљао Е. Dalleggio d’Alessio, Galata et la souveraineti de 
Byzance, REB 19 (1961) (= Melanges Raymond Janin) 315-327. 

1 O овоме сазнајемо из једног писма које је Димитрије Кидон упутио царици 
Јелени у јуну 1392, дакле много година после догађаја о којима је реч. В. 
Cydones, Correspondance, II, № 222 107. Cf. Barker, Manuel II, 39. 

логу, дугогодишњи први министар Јована V Палеолога са горчином при- 
ча о томе како се продужава старо зло које је донело толико недаћа 
Царству, а проистиче из раздора између царева примораних да служе 
османском султану, који су схватали да ће победити онај коме емир пру- 
жи подршку. 1535 Као присташи латинофилске струје у ромејској држави, 
истакнутом интелектуалцу је посебно сметала протурска политика ца- 
риградске владе, диктирана османлијском принудом и властитом визан- 
тијском немоћи. 1536 Међутим, таква је била стварност Царства последње 
четвртине XIV столећа. 


Породични сиоразум 

Исходом сукоба двеју супротстављених страна, који је уз прекиде 
под замагљеним околностима потрајао од лета 1379. до маја 1381. годи- 
не, најмање је могао да буде задовољан Манојло Палеолог. До тада, за 
разлику од старијег брата Андроника, без остатка одан и увек спреман 
да помогне оцу, он је потпуно незаслужено био ускраћен новосклопље- 
ним породичним споразумом. Тачно је да је у позадини, вероватно са 
пресудним утицајем, стајао Мурат I, кога је византијски цар морао да 
слуша у складу са односом између османске и ромејске државе. Остаје, 
међутим, врло снажан утисак, произашао из релативно дуге историје 
међусобних односа унутар владарске куће Палеолога, да је Јован V био 
далеко више наклоњен, па и болећив према најстаријем сину. Умео је да 
му толерише такорећи неопростиве ствари - нелојално држање из 1366, 
сличан случај 1370/1, неуспешну узурпацију 1373. и, најзад, успешан пре- 
врат 1376. године после којег је чамио у затвору три године. 

За све то време понашање Манојла Палеолога у односу на оца било 
је спој пожртвоване доброте и безрезервне оданости. За читаво питање 
тих породичних односа, упркос истини да располажемо само оскудним 
мада крупним и постојаним чињеницама могло би се напоменути да је 
то психолошки веома занимљиво. Међутим, сваки покушај да се пону- 


1535 Cydones, Correspondance, П, № 442 406-408. Уп. Историх Византии, III, 165-166 
(3. Удалвцова) где је писмо цитирано по старом издању преписке Димитрија 
Кидона и погрешно адресовано на деспота Манојла Кантакузина и датовано у 
1353. годину. В. Demetrius Cydones, Correspondance, ed. G. Cammelli, Paris 1930, 
№ 5. У новом издању епистола истакнутог интелектуалца писмо о коме се ради 
датовано је у 1391. годину и упућено Теодору Палеологу који је тамо наследио 
Кантакузине. В. Cydones, Correspondance, II, № 442, 406. 

1536 О идеји „светог рата” у Византији расправљао је V. Laurent, L'idee de guerre sainte 
et la tradition byzantine, Revue historique du Sud-Est europeen 23 (1946) 71-98. 

Де озбиљнија образложења и тумачења замршених наклоности и веза 
унутар царског дома био би скопчан са опасношћу да се уплови у не- 
сигурне воде домишљања и приземне психоанализе. Изнесене чињени- 
це, бар је такав наш утисак, умеју да говоре и саме по себи. У спора- 
дичним борбама које су вођене две године немогуће је разабрати како 
су тачно текли преговори и замршена игра аргумената и узајамних 
уступака, будући да је до нас допро једино коначни исход распре између 
двеју грана у царској династији. Уговор којим су прилично прецизно 
одређени међусобни односи и права око наслеђа византијског престо- 
ла утаначен је 4. маја 1381. године и ратификован од стране синода 
цариградске патријаршије. 1537 

Његову допуну представља један шири међународни споразум којим 
је била обухваћена и Ђенова, али се радило о таквој допуни која је одмах 
рађала и извесне недоумице. 1 ™ Неке од одредби, што читаву ствар чини 
врло сложеном, уопште нису споменуте у једном или другом документу. 
Управо такво стање похрањених клаузула - све се то, подсетимо се, 
одвијало у замршеној игри нерава када се Андроник IV Палеолог налазио 
У опседнутој Галати, где је повремено било глади и долазило до зараза, 
а опкољени цар на располагању, као последњи адут, имао таоце, деду, 
мајку и тетке - не дозвољава нам да разоткријемо како су заправо текли 
преговори и какав је био редослед међусобних уступака. 

Било је предвиђено да Андроник Палеолог добије пространу апана- 
жу која је обухватала приобални појас уз европску обалу Мраморног 
мора, са већим градовима као што су били Панид, Радосто, Хераклеја и 
Селимврија, дакле област на домаку самог Цариграда, и при томе, нео- 
бично је важно, био је одређен за законитог наследника ромејског пре- 
стола са правом да његов син Јован после њега постане владар у Визан- 
тији. 1539 Овакав расплет, којим је Андроник IV од губитника постао 
морални победник, унеколико се може означити и као неуспех Јована V 


Ш1II, № 344 25-26; Dolger, Regesten, V, № 3171; Darrouzes, Regestes, V, № 2717. 
Cf. Dolger, Johannes VII, 26; Charanis, Strife, 300; Dennis, Manuel Ц, 44-45; Barker, 
(1967) 288 3 289* К °^* *’ В ' Fer j anči<1, Notes sur la diptomatique byzantine, ЗРВИ 10 

Т= кст овога акта потписаног 2. новембра 1382. године објавио је L. Belgrano, 
Рпта serte dt documenti riguardanti la colonia di Pera, AM della Societa Lieure di 
Storia Patria 13 (1877-1884) № 26, 133-140. B. Dolger, Regesten, V, № 3177. Такође 
в. Loenertz, Fragment, 37 sq. Поред литературе наведене у претходној напомени, 
чиш avTonM re rmnmfiu« „„„ м „итањима, указујемо и на Nicol, Last 


15М Barker, Manuel Ш, 41-42. Такође в. R. Loenertz, HospitaUers et Navarrais en Grice 
Regestes et documents, OCP 22 (1956) 346-347 (= Byzantina et Franco-Graeca, I, 356). 

Палеолога, присиљеног да понесе још теже бреме вазалских обавеза у 
односу на османског емира. Мурат I је чак издејствовао да цариградска 
влада не сме да склапа одбрамбене савезе против Османлија - што је 
био изузетно значајан добитак којим је немоћ Византије у односу на 
турског султана постала потпуна - уз истовремено одобрење да сличне 
савезе може организовати против било које друге силе. 1И0 Права неправ- 
да сручила се на Манојла Палеолога, који се, да иронија буде већа, уп- 
раво у време склапања споразума, у мају 1381. године, налазио у пратњи 
Мурата I, предано испуњавајући вазалне обавезе. 1511 

Околност да је био потпуно заобиђен у подели власти и практич- 
но остао без ичега сасвим је истањила његово дотадашње стрпљење, 
збиља достојно сваке хвале. Осетивши се изиграним, он је с јесени 1382. 
године, дакле без дужег оклевања, кришом отишао у Солун, своју нег- 
дашњу апанажу, потпуно свестан шта ће тај његов гест значити у од- 
носу на Јована V Палеолога и уопште царски род коме је припадао. 1542 
Још једна велика пукотина у односима међу главним члановима вла- 
дајуће династије изненада се појавила и унела нове несугласице у већ 
постојеће расуло. 


Руско иослансшво 

Негде на самом почетку „нове” владавине Јована V Палеолога дошло 
је и до нових момената око избора митрополита руских земаља. Миха- 
ило, кандидат Москве кога је подржавао и Димитрије Донски, неочеки- 
вано је преминуо на путу за Цариград, али делегација која је била уз 
њега донела је његово тело и није хтела да се врати док се спорно питање 
коначно не разреши. Руско посланство, састављено од неколико угледних 
духовника, стигло је у Цариград крајем августа или почетком септембра 
1379. године. 1543 Тај се долазак временски подударио са „интерегнумом” 
У васељенској патријаршији, док је црква била удова: Макаријев понти- 
фикат је окончан јула 1379, а тек у марту или априлу 1380. године изабран 


1540 Nicol, Last Centuries, 294. 

1541 То се закључује на основу неких писама Димитрија Кидона. В. Cydon£s, 
Correspondance, II, № 218 97-99 (упућено маја-јуна 1381. године Манојлу Па- 
леологу), № 220 101-102 (такође упућено МаноЈлу Палеологу, маја-јуна 1381). 
С£ Dennis, Manuel II, 47-49; Barker, Manuel II, 42 n. 117. 

1542 O овом догађају подробно је расправљао Dennis, Manuel II, 47-50 (са пажљивом 
анализом одговарајућих извора). Cf. Barker, Manuel II, 44-45; Максимовић, 
Визаншија и Турци , 43. 

1543 Голубинскии, Исторш i, 247; Tachiaos, Epidraseis, 113 sq.; Прохоров, Повестл, 89 сл. 

је нови патријарх Нил (1380-1388). 15 “ У међувремену је вишемесечни 
боравак руског посланства био обавијен тајновитошћу која се доводи у 
везу са чињеницом да их је Димитрије Донски на пут испратио са знат- 
ном количином новца. Ако је веровати неким претпоставкама, прилич- 
но образложеним, дошло је до својеврсне погодбе: византијска страна је 
настојала, из разлога који су били и користољубиви, да уместо почившег 
Михаила у митрополита произведе неког из његове угледне пратње. На- 
име, уколико би се делегација духовника вратила у Русију необављена 
посла, што је било у изгледу, и новац, који је Ромејима увек био слаба 
тачка, опет би доспео у ризницу Димитрија Донског. Под нејасним окол- 
ностима, у којима ни руска страна изгледа није остала сасвим невина, 
договорено је да за митрополита буде рукоположен духовник Пимен. 
Читав подухват, међутим, није ишао глатко, будући да су у то време у 
Цариграду боравили и Кипријан и Дионисије, епископ који је у Москви 
представљао Михаиловог највећег опонента. 

Кипријаново негодовање због нелегалног поступка, дакако веома уме- 
сно, замукло је пред претњом да ће бити лишен и столице литванског мит- 
рополита на коју је незаконито постављен, с обзиром на то да је Алексије 
још био жив. Дионисије је, с друге стране, био корумпиран титулом архие- 
пископа, коју му је доделио Цариград. 1545 Најзад, у јуну 1380. године, Пимен 
је постављен за митрополита Кијева и Велике (не целе) Русије, и већ истога 
месеца учествовао на једном саборском заседању, где се на одлуци, за разли- 
ку од других, потписао ћирилским словима. 15 * Остаје помало загонетно др- 
жање Димитрија Донског током ових десетак месеци док је посланство бора- 
вило у Цариграду. Он је Михаила послао са прилично одређеним намерама, 
а у византијској престоници су се мимо његовог знања одиграли крупни 
догађаји. Извесно објашњење, уосталом прилично уверљиво, може се наћи у 
чињеници да се све ово догађало у предвечерје силне татарске инвазије која 
је завршена чувеном битком на Куликовом пољу, 8. септембра 1380. године, 
и великом победом руске војске. 1517 У светлости једног таквог догађаја, при- 
родно, помало губи на значају чак и иначе врло важно питање избора руског 


1544 Darrouzes, Regestes, V, № 2697. Раније се сматрало да је до ове смене дошло 
нешто раније, крајем 1379. године. На пример, в. Barker, Manuel II, 36. 

1545 Голубинскии, Историп, 243-248; Прохоров, Повесте, 91 сл; Meyendorff, 
Byzantium and Russia, 218-221; Оболенски, Шест nopmpema, 189 сл. 

1544 ММ II, № 337 12-18; Darrouzes, Regestes, V, № 2705 (то је документ о Пименовом 
постављењу). Cf. Ammann, Kirchengeschichte, 101-102; Tinnefeld, Kirchenpolitik, 
376-377. Поменути синодски акт који је Пимен потписао ћирилским словима 
објављен је у ММ II, № 332 1-8 (потпис је на стр. 8). 

1547 Голубинскии, Историх, 248-249; Meyendorff, Byzantium and Russia, 221-225. 

митрополита. То је питање, међутим, једног дана морало да дође у средшпте 
позорности великог руског кнеза. 

Предосећајући да ствари неће ићи сасвим глатко, што се показало 
тачним, Пимен није журио да напусти Цариград. И, заиста, вести из 
ромејске престонице умногоме су разгневиле Димитрија Донског, па је 
одлучио да Пимена уопште не прими. То је, наравно, пружило Киприја- 
ну могућност да своје позиције ојача и да се на неки начин наметне. На 
позив самог великог московског кнеза митрополит „Кијева и Литве” 
обрео се у мају 1381. године у руској престоници. 154 * Пимен је, с друге 
стране, на повратку из Цариграда, у децембру 1381. године, по налогу 
Димитрија Донског, био затворен. Цариградски патријарх Нил је, сазнав- 
ши за злехуду судбину свога штићеника у Русији, упутио неколико пи- 
сама у којима је, величајући Пимена, настојао да денунцира Кипријана. 
Заузимање поглавара васељенске патријаршије није остало без одјека: 
угледни бугарски духовник морао је да напусти Москву, док је његову 
катедру преузео тек ослобођени затвореник. 15 * 9 До ове смене је дошло 
негде у јесен 1382. године, али ни она није донела више мира црквеним 
редовима руских земаља. Уследила је опадачка делатност архиепископа 
Дионисија, који је Димитрију Донском предочио начин на који је Пимен 
у Цариграду био уздигнут за митрополита, не пропустивши, наравно, ни 
малверзације у вези са новцем великог московског кнеза. Прича преам- 
бициозног и аморалног духовника поколебала је победника над Татари- 
ма, па је он у јуну 1384. године послао Дионисија у ромејску престоницу 
како 6и се свргао Пимен а устоличио архиепископ. Тако је било и учиње- 
но, али је патријарх Нил избегао да сам рукоположи Дионисија, кога је 
сматрао особом недостојном таквог положаја, па је требало да то у самој 
Русији обаве византијски црквени великодостојници. Они су се збиља и 
појавили у Москви у јесен или зиму 1384/5, али је Дионисија, не без 
знања Кипријана, заробио у Кијеву Олгердов син Владимир, где је и 
скончао у октобру 1385. године. 1550 Питање митрополита Русије опет је 



1550 Го 

постало отворено: Димитрије Донски није хтео да се помири са Пименом, 
а није био наклоњен ни препреденом Кипријану. 

Решен да своме положају прибави одговарајућу потврду, митропо- 
лит Пимен је у мају 1385. године кренуо у Цариград. У византијској 
престоници се обрео и други такмац, Кипријан, који је допутовао зајед- 
но са ромејским црквеним угледницима, онима што су упућени у Мо- 
скву да рукоположе Дионисија. Потом су протекле готово три године 
и ни Ј е се десило скоро ништа што би наговестило коначно разрешење 
читавог спора. За све то време оба кандидата су боравили у Цариграду, 
док је Димитрије Донски био приморан да ишчекује исход избора за 
руског митрополита, незадовољан и једним и другим духовником. У 
једном тренутку стрпљење је издало Пимена, када му се учинило да 
превага иде на страну његовог супарника, па је чак пребегао Турцима. 
Међутим, ни овај очајнички корак му није помогао, јер су патријарх и 
синод крајем 1387. или у јануару 1388. године за митрополита целе 
Русије прогласили Кипријана. 1551 Док је Кипријан оклевао да отпутује 
У м °скву, имајући грижу савести пред Димитријем Донским због за- 
робљавања и смрти Дионисија, Пимен, који се није предавао, у јулу 
1388. године приспео је у руску престоницу и под нејасним околно- 
стима прихваћен за митрополита. 

Већ у априлу 1389. године кренуо је Пимен поново, по трећи пут у 
Цариград. Ово путешествије је подробно описао епископ Игњатије из 
Смоленска, један од чланова митрополитове свите. 1552 У међувремену ;е 
и на цариградском патријаршијском престолу дошло до смене: премину- 
лог Нила наследио ;е, у јануару 1389. године, Антоније IV (1389-1390. и 
1391-1397). 1555 Без много оклевања, већ у друго; половини фебруара 1389. 
године, дакле знатно пре Пименовог поласка за Цариград, нови црквени 
поглавар ;е сазвао синод који ;е потврдио одлуку патријарха Нила и за 
митрополита целе Русије наименовао Кипријана. 1554 Изгледа да ;е Пимен 
схватио да ће овога пута тешко моћи да преиначи синодску одлуку која 
га Ј е лишила митрополитског трона, па ;е оклевајући, као да прибира 


the XIIIth International Congress of Byzantine Studies), London 1967 105-115 
За опозив Пимена в. Darrouzes, Regestes, V, № 2831. Уп. Голубинскии, Историл, 
255; Meyendorff, Byzantium and Russia, 239. 

Majeska, Travelers, Т1 sq. Уп. M. Левченко, Очерки по ucmopuu русско-византип- 
ских отношенил, Москва 1956, 521. 1 

1553 Darrouzes, Regestes, V, № 2844. 

1554 ММ II, № 404, 116-129; Darrouzžs, Regestes, V, № 2847. Cf. Ammann, 
Ktrchengeschtchte, 102-103; Tmnefeld, Kirchenpolitik, 379-380; Оболенски, Шест 
nopmpema, 193. 

одлучујућу снагу за последњи покушај, пришао Цариграду са малоазијске 
стране, из Синопе. Није му се, међутим, дало да још једанпут окуша 
срећу, мада је готово сасвим извесно било да после двоструког свргавања 
нема много наде за неки повољан преокрет. Преминуо је 11. септембра 
1389. године у Халкедону. 1555 

Врло је вероватно да Димитрије Донски не би прихватио Кипријана, 
али је, игром случаја, велики московски кнез умро пре Пимена, 19. маја 
1389. године. Његов син и наследник Василије I (1389-1425) повиновао 
се одлуци синода цариградске патријаршије и бугарски духовник је по- 
сле више од једног десетлећа исцрпљујуће борбе, налик невероватној 
причи са безброј преокрета, остао сам - његови љути супарници Миха- 
ило, Дионисије и Пимен више нису били међу живима - и, коначно, 
неприкосновено засео на трон московске митрополије. Ваља нагласити 
да улога цариградских црквених кругова у овим догађајима није била 
сасвим часна, апи је важан циљ био постигнут: дубока криза руске цркве 
била је превладана на начин којим би био задовољан и Филотеј Кокин, 
с обзиром на то да је својевремено далековидо поставио у Литви свог 
пријатеља Кипријана за митрополита. Јединство руске цркве било је спа- 
шено, а духовни престиж Византије у снажној словенској држави која се 
кретала стазама успона остао је неприкосновен. У освиту последње де- 
ценије XIV столећа, деценије која би се са пуно разлога можда могла 
означити и као најтегобнија у вишевековном животу Царства, био је то 
велики успех Византинаца. 


Нови успех цартрадске иашријаршије 

Цариградска патријаршија је осамдесетих година XTV века настоја- 
ла да утиче и на црквене прилике у Трапезунту. Само се тако, утисак је, 
може схватити један занимљиви акт, састављен у септембру 1382. године, 
у коме патријарх Нил налаже великом протосинкелу Мирону да иде у 
престоницу понтске царевине, уз писмену обавезу да се никада не сагла- 
шава са трапезунтским владарем у ономе што би овај могао да учини за 
несрећу цркве. Поменути духовник је, осим тога, на све начине требало 


55 Игњатије из Смоленска доноси 10. септембар 1389. године као дан када се 
„преставио” Пимен (Majeska, Travelers, 99), али се на основу руских летописа 
ипак прихвата 11. септембар 1390. године, што и сам издавач напомиње у ко- 
ментару (ibid. 98 n. 129). Такође в. Голубинскии, Историх, 260; Meyendorff, 
Byzantium and Russia, 237-238 ипак ce приклања традиционалном датуму, дакле 
10. септембру 1389. године, као времену Пименове смрти. 

да се постара да не буде назначен у једној од тамошњих митрополија. 1556 
Међутим, на самом крају XIV столећа, пред новом османлијском офан- 
зивом, успостављен је између Византије и Трапезунтског царства дуго- 
трајан мир - за време вишегодишње блокаде Цариграда коју је Бајазит I 
отпочео 1394. из понтске царевине су у „царицу градова” допремане 
животне намирнице, а можда је указивана и помоћ у војсци и флоти 1557 
- док је велику улогу у даљем зближавању двеју грчких држава одигра- 
ла управо црква. 1558 Уопште, ваља упозорити, да што се више приближа- 
вао крај византијске историје, васељенска патријаршија и одређени 
црквени кругови, који су одувек и имали знатан удео у збивањима уну- 
тар Царства и око њега, све су више добијали на важности. 

Још један очигледан пример постојања два супротна тока, опадања 
политичке моћи Византије, с једне, и нарастања угледа цариградске 
патријаршије, с друге стране, уочљив је и на примеру бутарских земаља, 
тачније у случају видинске државе. Њен владар, Јован Страцимир, 1381. 
године уклонио је видинског митрополита, кога је наименовао трновски 
патријарх - иза свега је стајало супарништво браће Јована Шишмана и 
Јована Страцимира, који су владали у Трнову, односно Видину - и из- 
дејствовао да на његово место буде доведен Касијан, рукоположен од 
стране цариградског патријарха Нила. 1555 Било је то, наравно, значајно 
признање за васељенску патријаршију и, без обзира на разлоге који су 
проистицали из домаћих бугарских размирица и жеље да се Видин не- 
како ослободи црквеног туторства Трнова, још један ваљан доказ о ду- 
ховном пре тижу Византије. Невесела је иначе била збиља остатака не- 
када моћно! Другог бугарског царства током осамдесетих година XIV 
столећа. Не само смањена него и распарчана на три засебне и најчешће 
завађене целине, Трново, Видин и Добруџу, Бугарска је одбројавала своје 
последње дане. Вероватно већ од 1373. Јован Шишман, а по свој прили- 
ци од 1388. године и Јован Страцимир, постали су вазали султана Му- 
рата I. 1560 Немоћ трију државица, својствена свим православним земљама 


1554 ММ II, № 356 44-45; Darrouzes, Regestes, V, № 2742. Cf. Chrysanthos, Ekklesia, 
182-183; Карпов, Трапезунд u Константинопот>, 94-95. O великом протосин- 
келу Мирону в. PLP 8 (1986) № 19890. 

1557 Bulgarische Chronik, 533-534. Cf. Barker, Manuel II, 148; Карпов, Трапезунд u 
KoHCmaHmuHOnonb, 95. 

1558 Карпов, Трапезунд u Константинополћ, 99. 

1559 MM II, № 345 28-29; Darrouzes, Regestes, V, № 2718. Уп. Историл на Бшгарил, 
Ш, 355 (Д. Ангелов). 

1540 Истори* на Бглгарил, III, 355, 362 (Д. Ангелов). Божилов, Асеневци, 226 чак 
допушта могућност да је Јован Шишман већ крајем 1371. године постао вазал 

на тлу Балканског полуострва онога времена, праћена је међусобним 
гложењем и није могла да допринесе некој ведријој сутрашњици. Зато је 
и пад под турску власт постао њихова заједничка судбина. Нестајале су 
једна за другом: Трново и Добруџа су 1393. постапи плен исламских рат- 
ника које нико није могао зауставити, а Видину се то догодило 1396. 
године. 1561 Византија, окружена све пространијим османлијским земљама, 
бивала је све више усамљена. 


„Цезароиаиизам” Јована V Папеолом 

Установити да преласком у римокатоличку веру Јован V Палеолог 
није могао да задобије наклоност православних кругова у Византији 
значило би не само бити крајње опрезан у оцени него и бити склон 
еуфемистичком изражавању. Права је истина, наравно, да га је верско 
преобраћање изнело на врло рђав глас у скоро свим слојевима ромејског 
друштва. Разумљиво је да је огорченост према василевсу морала бити 
најјача у редовима клира. Међу духовницима чија се оданост ортодок- 
сији не само очекивала него и подразумевала, царев углед није могао 
бити завидан. Јер, нема сумње, верска конверзија је био чин који се 
тешко опраштао. 

Управо по питању својих односа са црквом Јован V Палеолог је на 
свом почетку „друге” владавине иступио крајње предузимљиво и, зашто 
не рећи, цезаропапистички. На његов подстицај - нови патријарх Нил 
се томе повиновао - сазван је сабор у Студитском манастиру, по свој 
прилици у пролеће 1380. године, 1562 где су донете одлуке које сасвим од- 
ређено казују о новим односима између василевса и цркве. У две тачке, 
сажето и таксативно, побројана су царева права да се непосредно меша 


1561 Обично се узима да се са падом Видина, године 1396, завршава и историја 
средњовековне бугарске државе. Међутим, двојица истраживача изнели су врло 
занимљиву и смелу претпоставку према којој је видинска држава, као вазална 
османска територија, постојала све до 1422. године. Ова одважна хипотеза, 
разуме се, баца сасвим нову светлост на повест бугарског народа у средњем 
веку. В. П. Павлов - И. Ћоткшджиев, Османските Турци и крахт на Средно- 
вековна Бглгарил , Велико Ттрново 1991, 5 сл. 

1562 Издавач синодског акта, В. Лоран, сматрао је да се овај догађај може датовати 
у време између 1380. и 1382. године. Cf. Laurent, Les droits, 14. Касније je, међу- 
тим, извршено још прецизније хронолошко одређивање сабора у Студитском 
манастиру. Darrouzes, Regestes, VI, № 2699 верује да се то збило почетком 1380. 
године. Не супротстављајући се предложеној хронологији, а полазећи од чиње- 
нице да Нилов понтификат почиње марта/априла 1380, ми смо склони да се 
заложимо за пролеће те године као време одржавања сабора. 






478 


Црно сшолеће 


у надлежности духовних власти. 1563 Допуштено је рећи, чини се, да су 
саборске одредбе дозвољавале Јовану V Палеологу дубоко задирање у 
чисто црквене компетенције, и тако на својеврстан начин омаловажава- 
ле меродавност високог клира. Поменућемо, као илустрацију василевсо- 
вих увећаних права, само неке од одлука сесија у славном престоничком 
манастиру: цар је у могућности да према властитом нахођењу поништи 
избор митрополита, он иступа као бранитељ цркве и њених канона, ре- 
шава о премештању епископа, потврђује наименовања највиших цркве- 
них великодостојника и може да од њих захтева изјаву лојалности. 1564 

Једна простагма Јована V Палеолога из јула 1382. године, којом је 
он Григорија, епископа Китроса, наименовао за митрополита 
Лакедемоније, 1565 речито је сведочанство царевих нараслих овлашћења у 
црквеним питањима. Василевс је, нарушивши начелно прокламовану 
равнотежу између световне и духовне власти, на неки начин „загоспо- 
дарио” и еклезијастичким приликама у Византијском царству. Друга је 
ствар, међутим, које је он могао да има практичне политичке користи 
ОД тако успостављених односа са црквом. У сваком случају, био је то 
можда најпредузимљивији државнички подухват Јована V Палеолога у 
другој половини његове владавине. 


Још један покушај 

И после повратка на престо (1379), као и у годинама пре заточе- 
ништва, дакле од 1371. до 1376, Јован V Палеолог се према Светој сто- 
лици држао веома хладно. За њега као да је све што се тицало тих веза 
било већ коначно и није видео разлога да на том пољу покрене ове пре- 
говоре. Осамдесетих година XIV столећа интензивнији су били односи 
између папске курије и Солуна, где је деловао Манојло Палеолог, него 
између Рима и Цариграда. Ипак, нису у потпуности ишчезла сва на- 
стојања папства да оживи обамрле и проређене покушаје да се обнове 
разговори о унији. У том контексту, постојање папе и противпапе, Ур- 


1563 Текст овог акта публиковао је Laurent, Les droits, 14-16. Cf. S. Runciman, The 
Great Church in Captivity. A Study of the Patriarchate of Constantinople from the Eve 
of the Turkish Corupiest to the Greek War of Independence , Cambridge, 71. 

1564 Laurent, Les droits, 7-8, 15-16. 

1565 Овај документ објавио je Laurent, Les droits, 19. Cf. Dolger, Regesten, V, № 3176; 
Darrouzes, Regestes, VI, № 2739. Такође в. Zalcythinos, Despotat, II, 286; V. Laurent, 
La liste episcopale du sinodicon de la metropole de Lacidimone, REB 19 (1961) /= 
Melanges Raymond Janin/ 225 n. 75. За основне податке o Григорију в. PLP 2 

бана VI и Климента VII, којим је унеколико био дискредитован наступ 
Свете столице као јединствене стране, могло је само додатно да умањи 
правоваљаност целокупних напора за које Византија, бол>е рећи Јован V 
Палеолог, није имала више ентузијазма. Стога је подстицај морао доћи 
од папске курије која, иако свесна да су њени тврди ставови неприхва- 
тљиви за Ромеје, није одустајала од давно започетог дијалога. 

Тако се у Цариграду 1384. године обрео фрањевац Вилијем, бискуп 
средњогрчког града Давлиса, који је наступао као емисар Урбана VI - у 
читаву мисију добро је био упућен и Симон Атумано - и византијској 
страни носио поруке из Рима које су се тицале црквене уније. Патријарх 
Нил га је примио са благонаклоношћу која нипгга не обећава, али је нагла- 
сио да није у могућности да узврати службеним одговором будући да 
nuntius apostolicus није уз себе имао одговарајућа пуноважна овлашћења. 1566 
При томе је поглавар васел>енске патријаршије ставио до знања да клеве- 
том сматра мишљење према коме византијска страна при склапању уније 
настоји да приграби за себе првенство и додао да се Турци који узнеми- 
равају Византинце ипак не мешају у црквену администрацију. Патријарх 
Нил није био против тога да се постигне црквено јединство са Западом, 
али под условима који су, између осталог, подразумевали одржавање ва- 
сељенског сабора, што је латинска страна увек вешто избегавала. 1%7 Не 
можемо а да не приметимо како у овим збивањима уопште није био по- 
мињан Јован V Палеолог, али нас та чињеница нимало не изненађује. Ра- 
дило се о годинама када је уморни василевс упадљиво смањио све актив- 
ности, а после горког искуства са путовања у Рим није више налазио 
снаге за бескрајна надмудривања око уније. Било је очигледно да је за овај 
нараштај византијске династије сва енергија за остварење јединства црка- 
ва већ одавно била потрошена. До озбиљне прилике за поновно покретање 
читавог питања требало је да прође доста времена. 

Турска леГенда 

У турским изворима је сачувана једна приповест, колико занимљива 
толико и невероватна у исти мах, која по многим обележјима има у себи 
доста митског. Доносе је на сличан начин, што упућује да су се ослањали 
на исти источник, Мехмед Нешри у делу Отедало света и Идрис Битли- 
си у спису Осам рајских башта. По свој прилици, све се догађало негде 


1566 ММ II, № 379 86-87; Darrouzes, Regestes, V, № 2773. Cf. Dennis, Manuel П, 134- 
135; Gill, Byzantium and Рарасу, 228. 

1567 Gill, Byzantium and Рарасу, 228, 305 n. 100. 

осамдесетих година XIV сголећа, али је наведена хронологија спорна, по- 
готово када се има у виду непоузданост временских одредница код турских 
извора, непоузданост која се у овом случају не може ни проверавати, а 
поготово не исправљати подацима из других врела нетурске провенијен- 
Ције. 1568 Наиме, сачувана је прича о томе како се Мурат I ородио са ро- 
мејским царским домом, тако што се он са двојицом својих синова оженио 
царевим кћерима. Премда владар у Цариграду није био именован, очи- 
гледно је да се радило о Јовану V Палеологу. Прослављање ове величан- 
ствене троструке свадбе било је праћено још једном светковином, обре- 
зивањем тројице султанових унука, Бајазитових синова. 15 ® 

Ђутање византијских извора, верујемо, поуздан је знак да изнесена 
приповест није била веродостојна и да се мора одбацити. Посреди је, 
чини се, својеврсно „замућење” настало продирањем секундарног или 
терцијерног талога, некритичка инкрустација фолклорних елемената у 
ткиво списа који претендује да буде историјски. Исувише је то био кру- 
пан догађај за Византију да не би оставио било каквог трага у сачуваним 
ромејским изворима. Примећујемо ипак, не без изненађења, да је било 
научника који су овим легендарним вестима поклонили поверење, 1570 али, 
наравно, и таквих који су их одбацили као потпуно неупотребљиве. 1571 

Занимљиво је указати на то како један од турских писаца говори о 
византијском цару, уз неопходно подсећање да се радило о погледима 
ученог дворског историчара Османског царства с почетка XVI столећа. 
Испод пера Идриса Битлисија остало је записано на персијском: „Тако је 
он (Мурат I) успоставио блиске и присне односе са владарем Констан- 
тинопоља, који је био цар најдревније царевине Византије, коме је при- 
знато преимућство и приоритет међу неверничким владарима по томе 
што је поседовао и носио царску круну и по угледу свом и своје 
династије . 1572 У изреченим оценама, више је него очигледно, провејавају 
огромно поштовање према држави Ромеја, исправно схватање њеног 
места у средњовековном космосу - при чему као да се пренебрегавају 
очита немоћ и готово безначајност Царства у годинама на које се при- 
повест односи - и посебно уважавање василевса. У време када је Идрис 
Битлиси бележио ове редове, подсетимо се, Византија већ шездесетак 
година није постојала. Чињеница је то која говори сама за себе. 

1К8 Према хронологији коју доноси Идрис Битлиси, а која је, мора се признати, при- 
лично непоуздана, све се догађало негде око 1387. године. В. Idris Bitliisi, 193 sL 

1569 Мехмед Нешри, 34; Idris Bitlisi, 196. 

1570 Alderson, Structure, 166. 

1571 Barker, Manuel И, 18 n. 42. 

1572 Idris Bitlisi, 196. 

Процваш Мореје 

Из далеке Мореје стигла је вест да је 10. априла 1380. године преми- 
нуо деспот Манојло Кантакузин, који је збиља много учинио за византиј- 
ске поседе на Пелопонезу. 1575 Наследио га је, додуше само за кратко време, 
старији брат Матија, који је већ двадесетак година боравио у Мистри у 
некој врсти почасног изгнанства. Занимљиво је да је он себе и дал>е сма- 
трао царем, што заправо и није било неко огрешење будући да се царска 
титула коју је добио још давне 1354. године није могла „укинути”, и да је 
на документа која је потписивао стављао златан печат. 1571 У Мореју је по- 
хитао и приспео, негде после маја 1381. године, 1575 Јован Кантакузин, но- 
шен жељом да предупреди могући сукоб некадашњих великих супарника 
Јована V Палеолога и Матије Кантакузина. Јер, ваља нагласити, визан- 
тијски цар је имао разлога да према амбициозном шураку буде подозрив 
- са свим осталим Кантакузинима, изузев Матије, он је имао релативно 
добре односе 1576 - а на такав став подсећали су га не само догађаји из 
прошлости него и два супротна тока, опадање сопствене државе, свијене 
око Цариграда, и постојано јачање ромејских земаља на Пелопонезу. Тре- 
ба веровати да су се Јован V Палеолог и Јован Кантакузин договорили да 
Матији допусте да влада у Мореји само под будном очевом присмотром. 1577 

У почетку се овај план лепо одвијао, али су убрзо наступиле прве 
невоље које су касније довеле до крупних промена. Наиме, један од Ма- 
тијиних синова, коме је била поверена управа над неким тврђавама, 

1575 Kleinchroniken, 243 № 11. Cf. Nicol, Kantakouzenos , 127; Eszer, Johannes Laskaris 
Kalopheros, 78; Медведев, Mucmpa, 29; Schreiner, Kommentar, 323. O мзванредним 
државничким и војничким квалитетима деспота Манојла Кантакузина писао 
је и Setton, Catalan Domination, 65. Такође в. Ферјанчић, Деспоти, 105-109. 
Иначе, нема много података о последњим годинама владавине Манојла Канта- 
кузина у Мореји. Један од усамљених је и натпис са Пелопонеза из 1374/75, у 
коме су поменути Јован V Палеолог и деспот Манојло Кантакузин. В. А. 
Philippidis-Braat, Inscriptions du IXe au XVe siecle, TM 9 (1985) 339-340. 

1571 Медведев, Mucmpa, 29. 

1575 Такво датовање ce намеће из редоследа самих збивања у Византији, будући да 
је тек после споразума између Јована V и Андроника IV Палеолога, у мају 1381. 
године, стари монах Јоасаф био ослобођен из унуковог заробљеништва. Уп. 
Максимовић, Политичка ynoia, 183 који се залаже за 1381. годину, а такође и 
Nicol, Kantakouzenos, 91. 

1576 Максимовић, Политичка улош, 182. 

1577 д 0 таквог закључка се долази на основу једног писма Димитрија Кидона. В. 
Cydones, Correspondance, II, № 241, 144-145 (издавач, Р. Ленерц, датовао је пис- 
мо у јесен 1382. године). Уп. Максимовић, Политичка упоШ, 183-184 н. 43-44, 
који после прецизне и подробне анализе датује епистолу о којој је реч у 1380. 

отворено је устао против оца и деде. 1578 Користећи помоћ Латина и Ту- 
рака, он је опасно угрозио Јована и Матију Кантакузина, тако да су ова 
двојица била приморана да негде крајем 1382. или почетком 1383. годи- 
не потраже помоћ од Јована V Палеолога. 1579 Василевс је ово схватио као 
врло згодну прилику да се умеша и читаву ствар разреши на начин који 
би му највише одговарао. Пружила му се јединствена могућност да Мо- 
реју стави под надзор Палеолога и учини крај господарењу Кантакузина 
у овим областима. Штавише, није искључено да и он сам није на неки 
начин подстицао славољубивог Матијиног сина. 1580 

У пролеће 1383. године на Пелопонез се искрцао Теодор Палеолог, 
трећи син Јована V, и после много напора сломио је отпор свога рођака, 
такође унука старог Јована Кантакузина. У међувремену је, у понедељак 
15. јуна 1383. године, дакле на дан Светог Вида, као старац од осамдесет 
осам година, умро монах Јоасаф - не може промаћи занимљива поду- 
дарност да се на исти дан, четрдесет две године раније, то јест 15. јуна 
1341, угасио и живот његовог најбољег пријатеља Андроника III Пале- 
олога - и да се на тај начин окончала једна бурна и особена каријера 
пуна успона, али и падова. Упокојио се човек који је пре свих у визан- 
тијском XIV столећу имао право да понесе назив „оца отаџбине”. 1581 Не- 
дуго затим преминуо је и његов син Матија Кантакузин, 1582 па се Пале- 
олозима на тај начин широм отворио пут да преузму власт на 
Пелопонезу. Напослетку је, крајем 1383. или почетком 1384. године, 
ромејске поседе овде примио Теодор 1 Палеолог. 1583 То је истовремено 
означило и коначни силазак породице Кантакузина са велике византиј- 
ске политичке позорнице. Неприкосновеност Палеолога, толико пута 
оспоравана током XIV века, поново је одбрањена, а велику заслугу за 
такав расплет имао је управо Јован V Палеолог. 


1578 Максимовић, Политичка ynola, 184. О Матијиним синовима Јовану и Дими- 
трију в. Nicol, Kantakouzenos, Nos 49-50. 

1579 Funeral Oration, 113. Уп. Максимовић, Политичка улот, 185. 

1580 Ову занимљиву и врло проницљиву претпоставку износи Максимовић, Поли- 
тичка улош, 185. 

1581 Kleinchroniken, 69-70 № 24. Уп. Острогорски, Историја, 494; Максимовић, По- 
литичка улош, 185; Nicol, Kantakouzenos, 92; Медведев, Mucmpa, 29. 

' ж Kleinchroniken, 69-70 № 24. Уп. Максимовић, Политичка ynoia, 185; Nicol, 
Kantakouzenos, 120 (где се осим 1383. као могућа година смрти Матије Канта- 
кузина наводи и 1391); Schreiner, Kommentar, 325-326. 

1583 Максимовић, Политичка улош, 186 (са навођењем осталих другачијих мишљења 
која постоје у историографији). О власти Палеолога у Мореји прегледна је, али 
и застарела књига А. Monpheratos, Hoi Palaiobgoi en Peloponneso, Athina 1913, 
Ssq. 

Већ 29. марта 1384. године у једном венецијанском акту Теодор I Па- 
леолог се помиње као господар Мореје, 1584 премда треба истаћи да се он 
још дуго морао да бори за коначно учвршћивање позиција које су крајње 
невољно признавали неки од локалних архоната. Међу онима који су се 
највише опирали био је Павле Мамонас, управник Монемвасије. Деспот, 
будући немоћан да се лично обрачуна са непослушним великашем, одлу- 
чио је да град једноставно уступи кастелану Корона и Модона Петру Гри- 
манију, некадашњем млетачком баилу у Цариграду. 1585 До остварења овог 
плана, међутим, изгледа да никада није дошло јер се Павле Мамонас, како 
саопштава Псеудо-Сфранцис, обратио Турцима за помоћ. 1586 И сам се Те- 
одор I Палеолог нешто касније морао да потчини султану - на састанку 
Бајазита I и његових вазала, у зиму 1393/4. у Серу био је присутан и де- 
спот 1587 - па је Монемвасија на крају постала турски плен. 1588 

Упркос томе, син Јована V Палеолога је спретном и стрпљивом по- 
литиком, ослањаЈући се према потреби и на турску помоћ, успео да осна- 
жи византијски положај на Пелопонезу. Насељавајући нека албанска 
племена из којих је и регрутовао део властите војске, 1589 својим је земља- 
ма улио нову снагу, а склапањем савеза са атинским војводом Неријом I 
Ачајуоли (1388-1394), чијом се ћерком Бартоломеом и оженио, само је 
додатно појачао своје позиције. 1590 

У овим је годинама дошло и до једног конфликта између Венеције 
и Теодора I Палеолога, спора који се тицао града Аргоса. После смрти 
тамошњег локалног латинског господара, рођаци малолетне наследнице, 
страхујући од претензија суседних феудалаца, обратили су се Млечани- 
ма за покровитељство. Сенат им је изашао у сусрет, па је тринаестого- 
дишња девојчица удата за венецијанског грађанина Пјетра Корнара. 


1584 Thiriet, Regestes, I, № 668. Cf. G. Gerola, L'Effige del despota Giovanni Cantacuzeno, 
Byz. 6 (1931) 385 n. 2. 

1585 O томе сазнајемо из документа поменутог у претходној напомени, где сенат 
препоручује кастелану Корона и Модона да прихвати предлог Теодора I Пале- 
олога. Уп. Медведев, Мистра, 29. О Петру Гриманију, који је био млетачки 
баило у Цариграду крајем седамдесетих година XIV столећа, в. Maltezou, 
Thesmos, 118. 

,5 “ Pseudo-Phrantzes, 198. О Павлу Мамонасу в. PLP 7 (1985) № 16580 

1587 О чувеном састанку у Серу в. Barker, Manuel II, 112-122. Такође в. Zakythinos, 
Despotat, II, 222; Тјурић, Сумрак, 84 н. 71; М. Шуица, Вук Бранкоеић и састанак 
у Серу, ЗРВИ 45 (2008) 253-266. 

1588 О овим догађајима в. R. Loenertz, Pour Vhistoire du Peloponese au XIVe siecle 
(1382-1404), REB 1 (1943) 161 sq. (= Byzantina et Franco-Graeca, I, 230 sq.); Мед- 
ведев, Mucmpa, 29. 

1589 Zakythinos, Despotat, I, 131; Медведев, Mucmpa, 30. 

15,0 Медведев, Mucmpa, 30. 

Његова смрт, међутим, године 1388, само је замрсила збивања на овом 
делу Пелопонеског полуострва, а уговор којим је млада удовица 12. де- 
цембра 1388. године продала јадранској републици своја права на Нав- 
плион и Аргос, 1591 довео је до инцидента. Док су Млечани посели Нав- 
плион, Теодор I Палеолог, желећи да их предухитри и за себе искористи 
последње догађаје, брзом акцијом, уз помоћ таста Нерија I Ачајуоли, 
заузео је Аргос. Уследила су дуга дипломатска надмудривања, у оквиру 
којих су венецијанска посланства походила Мистру, 15 ’ 2 а упорно деспо- 
тово одбијање да важну тврђаву врати изазвало је прекид трговачких 
веза између републике Светог Марка, с једне, и Мистре и Атине, с друге 
стране. Тек је турска опасност приморала Теодора I да умекша своје ста- 
вове и пристане на уступке. У Модону је 27. маја 1394. године закључен 
споразум према коме је деспот предао Аргос Млечанима, а извршена су 
и нека друга територијална разграничења. 1595 У сваком случају, ромејски 
поседи у Мореји нису били сасвим безбедни, често су угрожавани од 
стране Турака, али је ипак вешта политика Теодора I Палеолога припре- 
мала услове за нови полет хеленског духа до кога је дошло у првој по- 
ловини XV века. За разлику од Цариграда и преосталих крајње скучених 
ромејских провинција, осуђених на тихо одумирање, византијски се 
Пелопонез налазио пред још једном цветајућом епохом. 


Турински мир 

Рат око Тенедоса или око Кјође, како се још означава познати су- 
коб Венеције и Ђенове који је трајао од 1376. до 1381. године, водио се 
веома жестоко, као и у њиховим ранијим ратовањима, у водама Егејског, 
Тиренског, Јонског и Јадранског мора. 1594 Премда је умногоме задирала 
и у ромејске интересе, ова војна је протицала без учешћа Византије. 
Нарочито су биле огорчене борбе око Кјође, смештене надомак Вене- 
ције, коју су Ђеновљани окупирали 1379. године. Рат, који је изморио 
обе зараћене стране, напокон је окончан миром у Турину, у августу 
1381. године, будући да се показало да ниједна од италијанских помор- 
ских република није била у стању да стекне знатнију предност у на- 


15.1 Thiriet, Regestes, I, № 744. Уп. Медведев, Mucmpa, 30. 

15.2 Thiriet, Regestes, I, № 753 (документ који носи датум 31. мај 1389. године). 

1595 о овим збивањима в. Zakythinos, Despotat, I, 138-139; Медведев, Mucmpa, 30. 
1594 Основна литература о овом рату дата је у н. 1492 трећег одељка претходног 

поглавља. Такође в. А. Wiel, The Navy of Venice, London 1910, 184-210; Nicol, 
Byzantium and Venice, 317-337 и Б. Крекић, Дубровник и рат око Тенедоса 
(1378-1381), ЗРВИ 5 (1958) 21-47. 

сталом спору. 1595 Кључну улогу посредника између њих одиграо је Ама- 
део VI Савојски - био је то још један велики тренутак његове успешне 
политичке каријере. 

Захваљујући своме ауторитету, уважаваном код обеју страна, пре- 
судно је допринео да уместо оружја до изражаја дођу преговори.' 596 Те- 
шко је било, наравно, утаначити све услове мировног споразума на начин 
који би подједнако могао да удовољи жељама и једних и других. Стога 
се прибегло изналажењу средњег решења, а оно је пронађено у одлуци 
да спорно острво не припадне ни Венецији ни Ђенови, али - за Ромеје 
је то било од велике важности - ни самој Византији, која га је до тада 
држала. Жалосна чињеница да је Царство требало да изгуби Тенедос, 
важан део преосталих, знатно умањених поседа, а да при томе уопште 
не учествује у обликовању једне такве одлуке - у Турину, није наодмет 
упозорити, Византинци нису ни имали свог заступника - уверљиво је 
сведочила да је његова улога у разграничавањима великих сила заправо 
ништавна. Амадео VI Савојски, који је добро знао стратегијски положај 
и значај спорног острва, издејствовао је да Тенедос буде неутралан, дакле 
подједнако „некористан” како за Млечане тако и за њихове љуте такма- 
це из лигуријске републике. Уговор из Турина предвиђао је да Венецијан- 
ци треба да се повуку са острва и да га препусте надзору Зеленог грофа, 
чији би људи контролисали договорено рушење свих тамошњих форти- 
фикација. Трошкове ових послова, који би се обавили на такав начин да 
би Тенедос потпуно запустео, требало је да сноси Тјенова, док су се Мле- 
чани обавезали да ће напустити острво у року од педесет дана. При томе, 
локални грчки живаљ, који је ту живео вековима и у припремању доне- 
сених одлука уопште није био консултован, морао је да се исели уз од- 
говарајућу надокнаду. 

Млетачки баило Тенедоса, Цанаки Мудацо, у новембру 1381. године, 
добио је упутства из Венеције да, сагласно споразуму, острво преда за- 
ступницима Амадеа VI Савојског, док је Ђенова имала свог представни- 
ка овлашћеног да прати како се све одвија. Тугаљив задатак да тамошњем 
живљу саопшти одлуку о пресељавању на Крит или Негропонт, што је 
требало да буде остварено у малим групама, имао је управо поменути 
венецијански функционер, уз олакшавајућу околност да ће грчко стано- 
вништво у новом боравишту бити ослобођено плаћања појединих поре- 

15.5 Текст уговора публикован је у Liber Iurium Reipublicae genuensis, ed. E. Ricotti 
(Monumenta Historiae Patriae VII), П, col. 859-906 (недоступно). Cf. Kretschmayr, 
Venedig, II, 229-242, 608-611; Balard, La Romanie ginoise, 91; Nicol Byzantium and 
Venice, 317 sq. 

15.6 Сох, Green Count, 322-325. 

за. Баило, који је био свестан апсурдности склопљеног споразума - збиља 
се радило о чудноватој, па и неприродној одлуци, чија је деструктивност 
речито казивала о немоћи да се спор разреши на неки од уобичајених 
начина - није се покорио ономе што му је наложено, упозоривши дужда 
да Т>еновљани већ разметљиво прете како ће касније подићи своја 
утврђења на острву и, уз то, да млетачки гарнизон држи страну житељи- 
ма Тенедоса, који нису били ради да се преселе. 

Цанаки Мудацо, који је због одбијања послушности ипак пао у неми- 
лост, није био усамљен у свом мишљењу: дужд Антонио Венијер (1382- 
1400), некада и сам баило на острву око кога се подигла толика прашина, 
такође је, у јуну 1383. године, изразио неслагање са тако утаначеним спо- 
разумом, предочивши да ће запустели Тенедос убрзо постати лак плен 
Турака. 15 ” Његов предлог да се острво преда Византији, која би се стара- 
ла о предвиђеној неутралности, био је неприхватљив за "ђенову, а против 
њега су устали и чланови млетачког сената. Цанаки Мудацо, побуњеник 
против своје владе, постао је јунак међу Ромејима и прилично дуго пружао 
отпор, а његов наследник Тјовани Мемо добио је задатак да у року од шест 
месеци осигура испуњење одредби уговора у Турину. 

Евакуација грчког живља започела је крајем 1383. године - радило 
се о преко четири хиљаде људи - при чему је мањи део одведен у Не- 
гропонт, где нису наишли на пријазан пријем, а већина је депортована 
на Крит, уз дужну бригу да им се омогући пристојан живот на овоме 
острву. 1598 По одласку Ромеја, Млечани су на Тенедосу, строго се придр- 
жавајући прихваћених обавеза, брижљиво демолирали све фортифика- 
ције, претворивши га у ненастањено и неутврђено острво. Упркос рев- 
носно испуњеним налозима који су проистицали из туринског мира, 
Венеција је с времена на време умела да искористи свој негдашњи посед 
и као да се није мирила да он више није њен. 

Византија, с друге стране, заувек се опростила од Тенедоса, острва 
које је држала толико векова. Не може да промакне чињеница да је у 
свим овим бурним збивањима потпуно изостала било каква улога Јова- 
на V Палеолога. Недовољност изворних сведочанстава, уобичајена за ово 
раздобље, не може ипак да ублажи утисак да је василевс био пасиван у 
целокупном спору. За њега је, чини се, битка за Тенедос била изгубљена 
много раније. 

5,7 За инструкције које је Цанаки Мудацо добио од млетачког сената, 14. новембра 
1381. године, в. Thiriet, Regestes, I, № 610. Остале документе који се непосредно 
односе на догађаје око Тенедоса таксативно и енумерантно наводи Nicol, 
Byzantium anđ Venice, 319 n. 1. 

,m O овим догађајима такође в. Thiriet, Ttnedos, 228 sq.; Жуков, Змирати, 52-54. 





Поново на престолу 


487 


Егзодус на Запад 

Током друге половине XTV столећа дошло је до знатног опадања 
престоничког живља које је у страху од Турака на сваки начин настоја- 
ло да пронађе сигурније уточиште. Биле су то године када се положај 
Цариграда непрестано погоршавао и у појединим тренуцима чак попри- 
мао обележја правог опсадног стања. Економска несигурност и напетост, 
као последице угрожености од Османлија, појачане постојећим унутра- 
шњим размирицама, не само да су чиниле живот у престоници све мање 
привлачним него су непосредно утицале на миграцију становништва. 
Напуштање Цариграда, које је током завршних десетлећа XIV века узи- 
мало све већег маха, стварало је нове потешкоће за државу, а оне су 
изнова изазивале даље сеобе. Када се зна да је у томе раздобљу Византија 
била утлавном сведена на своју престоницу - простор који су заузимале 
преостале ромејске територије био је осетно смањен - онда је јасно да 
је толики одлив становништва задобијао готово катастрофалне размере. 

Цариградска влада, с друге стране, није била у стању да заустави ове 
нежељене сеобе, које су погубно деловале на демографску слику Царства 
и, следствено томе, на одбрамбену моћ Византије. 1599 Сматра се да су 
постојала два главна усмерења оних који су одлазили из престонице: пре- 
ма самим Турцима и према Италији, односно шире узевши, ка Западу. 1600 
Знатан део избеглица проналазио је свој нови дом на неком од острва у 
Егејском мору или диљем Леванта. Њихов број ;е био упадљиво мањи, бар 
до почетка XV столећа, када се радило о Пелопонезу. Разлози за напуштање 
Цариграда проистицали су махом из страха од Османлија и економске 
несигурности, а тек мањим делом били мотивисани некаквим идеолошким 
побудама, те као такви углавном примерени одређеним слојевима ро- 
мејског друштва. Упрошћено би било схватање да су на Запад највише 
одлазили интелектуалци а према Турцима првенствено најсиромашнији 
слојеви. 1601 Читав тај процес био ;е, ипак, знатно сложенији, али су његове 


1555 На овоме месту желели бисмо да укажемо на три занимљива рада који се од- 
носе на византијску војску епохе Палеолога и убедљиво казују о турско; опа- 
сности и војним расходима током последња два столећа ромејске историје. В. 
В. Сметанин, О специфике перманентноп вопнм в Византии e 1282-1453 гг„ 
АДСВ 9 (1973) 89-101; исти, Расходи Византии на армит и фпот (1282-1453 
гг ), АДСВ 12 (1975) 117-125; исти, Турецкое нашествие и военме издержки 
Византии (1282-1453), АДСВ 13 (1976) 97-113. 

1600 О овим миграцијама становништва Византије расправљала је V. Nerantzi- 
-Varmazi, Не metanasteuse аро ten Konstantinoupole sto B miso tou 14ou aiona 
(1354-1402), Byzantiaka 1 (1981) 89-97. 

Ibid. 94. 

последице свеједно биле крајње трагичне по Царство. Личило је то на 
остављање брода који неумитно тоне у мутне воде историје. 

Део ових миграционих таласа који су полазећи из Цариграда као из 
својеврсног епицентра, запљускивали не само малоазијске обале и острва 
у источном Средоземљу него и копно Апенинског полуострва, па и још 
удаљеније крајеве, чинили су ромејски интелектуалци. Већ је упозорено 
да су њихову сеобу, у највећој мери усмерену према Западу, условљавали 
како османлијска опасност, тако и идеолошки разлози. Не треба, наравно, 
посебно доказивати чињеницу да су се убеђени антипаламити морали 
осећати прилично тескобно у византијском друштву, па није ни неумесно 
изрећи оштру оцену да ниједан од водећих ромејских научника каснови- 
зантијске епохе није припадао паламитима. 1602 Ово се, разумљиво је само 
по себи, односи и на природне науке, чији развој у епоси Палеолога није 
следио опште опадање моћи Царства него је, првенствено захваљујући 
подстицају који је унео Теодор Метохит, дошло до неке врсте процвата и, 
што је нарочито занимљиво, испољена је превасходно у математици и 
астрономији завидна пријемчивост на научна достигнућа других народа, 
персијског или јеврејског, на пример. 1603 Поменућемо само неке од најзна- 
чајнијих делатника на пољу природних наука који су обележили време 
Јована V: Исак Аргир, математичар и астроном, ученик Нићифора Григо- 
ре и антипаламит (умро око 1375), астролог и астроном Јован Аврамије, 
астроном и физичар Георгије Хрисокок и, најзад, готово усамљени паламит 
међу учењацима Теодор Мелитиниот, управник патријаршијске школе и 
угледан астроном (умро 1393). 1601 

Дакле, селидба ромејских интелектуалаца, као што је већ речено, била 
је узрокована турском опасношћу и идеолошким разлозима, али у исто вре- 
ме и духовном радозналошћу, будући да су на тлу Италије почели да бујају 
процеси који су навепггавали раздобље пуног спиритуалног препорода. У 
тим новим струјањима они су тражили не само улогу заинтересованих по- 


1602 Ky nbm yp a Византии, 375 (С. Гукоаа). 

'603 Упућујемо на најопштију литературу која се тиче касновизантијске науке. В. К. 
Vogel, Byzantine Science, The Cambridge Medieval History, IV-2, Cambridge 1967, 
276-305; Купктура Византии, 361-375 (C. Гукова). 

16M Поред радова наведених у претходној напомени, за поменуте научнике упућује- 
мо и на: PLP 1 (1976) № 1285 (Исак Аргир) и № 57 (Јован Аврамије), PLP 7 
(1985) № 17581 (Теодор Мелитиниот). Испод пера овог последњег, дакле Теодо- 
ра Мелитиниота, управо у овим годинама изишла су и два занимљива доку- 
мента која је објавио Р. Schreiner, Zivei Urkunden aus der Feder des Theodoros 
Melitiniotes (1387-88), Orientalia Christiana Analecta 204 (1977) 187-199. Преглед- 
ну биографску белешку о овом научнику доноси Tinnefeld, Demetrios Kydones, 
1-2, 508-511. 

сматрача него у извесној мери и активно учешће, желећи да дају свој допри- 
нос започетим интелектуалним токовима. Тако су многи византијски људи 
од пера пронашли своје ново пребивалиште, место где су се могли размах- 
нути на начин о коме су до тада само сањали, на Западу. Само овлашни 
поглед на поједине ромејске интелектуалце који су своју срећну звезду 
потражили у свету који је умногоме био антипод ономе из кога су долази- 
ли даје нам питорескну галерију ликова и животних судбина Јован Кипа- 
рисиот, пореклом са Пелопонеза и припадник ученика и присталица Нићи- 
фора Григоре, најпре је отишао на Кипар (1371), а потом у Италију где се 
одрекао православља и где је 1376. године чак добио и пензију од папе 
Григорија XI, будући да је у служби Свете столице обављао низ важних 
послова. 1605 Манојло Калекас, ученик Димитрија Кидона, који се истакао 
сјајним преводима Томе Аквинског - слично своме учитељу, латински је 
научио од доминиканаца из Пере - такође је боравио у Италији, а живот 
завршио као члан доминиканског реда у једном манастиру на Лезбосу 
(1410). 1да Доминиканци су такође постали и браћа Максим и Андрија Хри- 
соверзи, следбеници Димитрија Кидона и ватрени томисти: Андрија је пре- 
давао филозофију и теологију у Падови, као тумач учествовао на чувеном 
сабору у Констанцу (1414), а потом и Фиренци (1439), носећи титулу ла- 
тинског надбискупа Кипра 1607 Манојло Хрисолорас, пријатељ Јована V Па- 
леолога и такође следбеник Димитрија Кидона, у Фиренци је почев од 1396. 
предавао грчки. 16 * 1 Посебно је занимљив случај Симона Атумана који је 
каријеру започео као монах Студитског манастира у Цариграду а завршио 
као латински епископ Тебе од 1366. до 1379. године. 1609 Уз поменуте лично- 


lws За основне податке о Јовану Кипарисиоту в. V. Dentakis, Hoi eis ton Ioannen 
Kyparissioten ennea hymnoi eis ton tou theou logon, Hesyhastikai kai Filosofikai 
Meletai 7, Athina 1964, 11-12; iđem, Ioannes Kuparissiotes. Ho sofos kai filosofos, 
Hesyhastikai kai Filosofikai Meletai 3, Athina 1965, 11-34; Nicol, Church and Society, 
83. Такође в. Beck, Kirche, 739-740 и PLP 6 (1983) № 13900. 

1606 O Манојлу Калекасу в. Beck, Kirche, 740-741; Papadopoulos, Philothomistai, 97- 
103; Nicol, Church and Society, 83; PLP 5 (1981) № 10289. Његову кореспонден- 
цију објавио је R. Loenertz, Correspondance de Manuel Calecas, Studi e Testi 152, 
Citta del Vaticano 1950. 

1607 Papadopoulos, Philothomistai, 103-111; Nicol, Church and Society, 83. 

16M O Манојлу Хрисолорасу в. Setton, Byzantine Background, 56-58; J. Thomson, 
Manuel Chrysoloras and the Early Italian Renaissance, Greek, Roman and Byzantine 
Studies 7 (1966) 63-82; Ђурић, Сумрак, 135 сл. Такође в. G. Cammelli, I Dotti 
bizantini e le origini dell’umanesimo. I. Manuele Crisolora, Firenze 1941; G. Dagron, 
Manuel Chrysoloras: Constantinople ou Rome, BF 12 (1987) 279-288. 

16М За основне податке о овој особеној личности XIV столећа в. Setton, Byzantine 
Background, 47-52; G. Fedalto, Simone Atumano monaco di Studio arcivescovo latino 
di Tebe secolo XIV, Storia del cristianesimo 2, Brescia 1968. 

сти, које чине само део егзодуса византијских интелектуалаца на Запад, ваља 
подсетити и на Димитрија Кидона и Јована Ласкариса Калофера као можда 
најпоучније примере којима је у ромејској средини било „тесно” те су потра- 
жили нова уточишта. 161 " Осим извесне скучености, која је, према њиховим 
схватањима, била својствена друштву из кога су одлазили, и искрене оп- 
чињености оним што се догађало у латинском свету, требало би допустити 
могућност да се делимично радило и о својеврсном помодарству, ка-гкад и 
неумесном потцењивању тековина и стања властите цивилизације. Јер, да 
ли је то уопште и потребно наглашавати, благотворно зрачење византијске 
цивилизације на целокупни средњовековни свет било је неспорно. 1611 И, 
најзад, није на одмет устврдити да је друга половина XIV столећа била већ 
раздобље када су комуникације између Истока и Залада, које су подразуме- 
вале не само политичке везе него и разнолика духовна струјања и проток 
идеја и утицаја, умногоме постале живље, поготово у односу на успорена и 
дремљива мерила средњовековног света. 


Манојло ПалеолоГ у Солуну 

П° одласку у Солун, с јесени 1382. године, Манојло Палеолог је 
задивљујућом енергијом и преданошћу приступио мерама које је тре- 
бало да допринесу просперитету његове некадашње апанаже. Међу- 
тим, ствари су се у међувремену измениле, изгубљено је драгоцено 
време, готово десет година, које се више није могло надокнадити. 
Другим речима, стање у другом граду Царства и његовој околини било 










Поново на престолу 


491 


је другачије, знатно неповољније, него што је било у време када је 
млади принц својевремено, на очев позив, хитао у Цариград да буде 
проглашен за василевса и савладара, давне 1373. године. 1612 У међу- 
времену је угроженост од Турака постала знатно већа, њихове освајач- 
ке акције све дрскије, а отпорност преосталих ромејских поседа на 
нападе Османлија све слабија. Једном речју, пред Манојлом Палеоло- 
гом стајали су готово нерешиви задаци, будући да је његова нова, и 
стара наравно, апанажа била међу првим које су се налазиле на удару 
исламских ратника. 

Све то, наравно, није било довољно да га поколеба, па се одмах 
латио незахвалног посла око учвршћивања сопствених позиција у Ма- 
кедонији, али овога пута без много обзира на оца Јована V. Јер, нема 
сумње, после 1382. раздор између њих двојице био је потпун и готово 
да није постојао начин да се истински превазиђе. Чињеница је да је 
поступак Манојла Палеолога, колико нагао и оштар, толико и разу- 
мљив, озлоједио његовог оца, али остаје да се опази, ако не политичка 
тврдокорност бар помањкање оне врсте стрпљења коју је Јован V имао 
за свог најстаријег сина. Напори господара Солуна, коме способност 
није недостајала, нису остали без резултата: за нешто више од четири 
године он је постигао извесне успехе и унеколико утврдио свој положај, 
учинивши Солун неком врстом матице око које су се окупљале снаге 
отпора према Турцима. Манојло Палеолог је најпре победио Турке у 
неколико мањих окршаја током 1382/3. године, 1613 а да би обезбедио 
толико неопходна материјална средства није се либио да посегне ни за 
црквеном имовином. 1614 Међутим, у тешким приликама у Македонији 
осамдесетих година XIV столећа - пре свега имамо у виду даље про- 
дирање Османлија - његови успеси су морали да буду кратког даха. И, 
заиста, почев од јесени 1383. године започео је прави ход по мукама 
Манојла Палеолога, будући да је силни Мурат I најозбиљније решио да 
освоји други град Царства. 


1612 О томе је било речи у другом одељку претходног поглавља. 

16,3 О почетним успесима које је имао у сукобима са Турцима казује сам Ма- 
нојло Палеолог у свом познатом говору који је упутио житељима града Св. 
Димитрија. Беседу је објавио V. Laurdas, Но „ Symbouleutikos pros tous 
Thessalonikeis" tou Manuel Palaiologou, Makedonika 3 (1955) 290-307 (за по- 
мињане успехе в. Dennis, Manuel II, 60 sq. који je умногоме преценио ус- 
пешна Манојлова дејства. Barker, Manuel II, 49 нешто је умеренији у оцени 
ромејске противофанзиве покренуте из Солуна. Такође в. Максимовић, 
Византија и Турци, 43-44. 

1611 О томе в. Острогорски, Пронија, 109-111 (= СД, I, 260-263); Dennis, Manuel II, 
89; Nerantzi-Varmazi, Thessalonike, 227. 

После заузимања Сера, 19. септембра 1383. године, 1615 што је за Тур- 
ке био крупан успех, а за Манојла Палеолога готово ненадокнадив губи- 
так, султан је чврсто решио да поседне и Солун, како би потпуно умирио 
непокорног византијског вазала, па је тамо упутио једног од својих нај- 
способнијих војсковођа, надалеко чувеног Хајредин пашу. Тако је, с је- 
сени 1383. године, започела дуготрајна и исцрпљујућа блокада највећег 
града у Македонији. 1616 Стање је постало критично, поготово ако се узме 
У °бзир да ниоткуда није било помоћи. Став Јована V Палеолога према 
синовљевом „одметништву” добро је био познат, а с временом је његова 
нетрпељивост расла. Почетни успеси Манојла Палеолога одјекнули су 
веома повољно у одређеним деловима цариградског јавног мњења и, како 
сазнајемо из једног писма Димитрија Кидона, 1617 довели до тога да су из 
престонице у Солун похрлили многи који су се тешко мирили са пасив- 
ношћу пред Османлијама. Овакви покрети становништва нису се могли 
допасти Јовану V Палеологу, 1618 а први подвизи господара града Св. Ди- 
митрија умногоме су цара дискредитовали у очима Мурата l, 1619 јер по 
њему политика повлађивања Турцима уопште није имала алтернативе. 


1615 За пад Сера в. G. Ostrogorsky, La prise de Serrts par les Turcs, Byz. 35 (1965) 
302-319 (= СД, IV, 243-256); Barker, Manuel II, 49; Schreiner, Kommentar, 326-327 
(где су подробно анализиране вести из неколико Кратких хроника). Такође в. 
I. Beldiceanu-Steinherr, La prise de Setnris et le Firman de 1372 enfaveur du monastere 
de Saint-Jean-Prodrome, Acta Historica 4 (1965) 15-24; Б. Ферјанчић, Византијски 

При томе је василевс у Цариграду пренебрегавао чињеницу, или је, 
вероватније, н,е био добро свестан, али тврдокорно је настојао да је по- 
тисне, како је завадом са млађим сином изгубио главни дотадашњи осло- 
нац унутар Византије и на међународном плану. Такво јогунасто пона- 
шање, сасвим у нескладу са помирљивом природом коју је углавном 
испољавао, баца особену светлост на последње године његове владавине. 
Међутим, мора се признати да је, пре свега због своје попустљивости 
према Андронику, с једне, и грубог запостављања Манојлових интереса, 
с друге стране, Јован V Палеолог изазвао нови породични раскол. Сада 
су се, готово изнебуха, уместо двеју супротстављених страна - Јована V 
и Манојла, према Андронику IV и малом Јовану - појавиле, у ствари, 
три: другорођени василевсов син, столујући у Солуну, чинио је после 
јесени 1382. године трећу. „Четврта странка”, деспот Теодор I Палеолог, 
интимно свакако најближи брату Манојлу - постоје сведочанства која 
казују о њиховом савезништву и узајамној помоћи током 1385. године 1620 
- није се мешао у породичне размирице око наслеђа престола и није био 
истински заинтересован за ромејску круну. Остали чланови, Андроник 
са сином Јованом и Манојло, па чак и сам Јован V, нису били задовољни 
тренутним стањем. У таквим условима, нови породични сукоб, чини се, 
био је само питање времена. 

Смрт Андроника IV ПалеолоГа 

Ни споразум постигнут између чланова уже царске породице, којим 
су бар привремено биле отклоњене узајамне задевице, није сасвим могао 
да јемчи дужи унутрашњи мир у Царству. Посебно је био занимљив 
уговор између Византије и "ђенове, који смо већ поменули, 1621 чије су 
одредбе на особен начин одражавале тадашње стање у Византији. Осим 
обећања да неће ратовати против Андроника IV Палеолога и његовог 
сина Јована, Јован V се обавезао и да ће им пружати помоћ у случају да 
буду нападнути, изузев ако агресор буде османски емир. Тјенова се оба- 
везала да ће помоћи Јовану V уколико га угрози најстарији син - Ма- 


1626 Реч је о својеврсном тројном савезу у који је, поред браће Манојла и Теодора 
Палеолога, био увршћен и фирентински господар Коринта Нерио 1 Ачајуоли 
(1371-1394). Теодор и Нерио је требало да помогну Манојлу у борби против 
Турака, а господар Солуна, сходно постигнутом споразуму, пружао 6и им по- 
моћ у сукобима са Наварежанима. В. Rubio i Lluch, Diplomatari, № 574 611-612. 
Теодор I Палеолог је, подсетимо се, био ожењен Бартоломеом, ћерком Нерија I. 
Cf. Setton, Catalan Domination, 170-171; Crusades, III, 238-239 (K. Setton). 

1621 B. н. 1538. 

нојло Палеолог уопште није фигурирао у овим клаузулама, што је био 
разлог више да оде у Солун и отпочне ново поглавље у своме животу 
- или било који други нападач с изузетком Мурата I. Заједнички име- 
нитељ ових одредби, владар Османлија недвосмислено указује, био је да 
је он прави господар ситуације на простору где се додирују Мала Азија 
и југоисточни део Балканског полуострва. 

Није никакво изненађење да је управо Андроник IV, а не утучени 
Јован V Палеолог, поново заоштрио односе у царском врху. Незадовољан, 
као што је био готово свих претходних година, он је у пролеће 1365 - за 
период од 1381. до 1385. нема никаквих података о односима визан- 
тијског цара и његовог сина-првенца 1622 - насрнуо на области које су 
припадале његовом оцу, претходно пославши сина Јована на двор емира 
Мурата I.' 623 Међутим, у одлучујућем сукобу, иначе сасвим бесмисленом 
када се све посматра у светлости потпуне византијске немоћи у осман- 
лијском окружењу, војска Јована V Палеолога тешко је поразила одреде 
његовог најстаријег сина. 162 ’ Помало цинично може се приметити да је 
то била збиља једна од ретких војничких победа цара који је најдуже од 
свих седео на византијском престолу. 

После пораза недалеко од утврде Мелитијаде, којим је осујећен још 
један од његових покушаја да прошири своју моћ и престиж, Анд- 
роник IV се напрасно веома озбиљно разболео и убрзо, 28. јуна 1385. 
године, 1625 преминуо у Селимврији. Његово тело је пренесено у Цариград 
и сахрањено у једном од престоничких манастира. 1626 Била је то нова по- 
родична трагедија Јована V Палеолога, који је, иначе, у бици код Мелитија- 
де једва извукао живу главу. Будући да је само неколико година раније 
изгубио сина Михаила, 1627 сада су му од четворице синова остали само 
Манојло и Теодор. Колико нам је познато, они нису имали никаквог удела 


1622 Barker, Manuel II, 51. 

1623 Ducas, 83; Klemchroniken, 68 № 20. Cf. Barker, Manuel II, 51. 

Kleinchroniken, 68 № 20. Такође в. Loenertz, Fragment, 37-38 (=Bvzantina et 
Franco-Graeca, I, 393-395). 


625 Kleinchroniken, 68 № 20, 103 Nos 4-5. Такође в. две хронолошке нотице које 
доноси Schreiner, Kommentar, 613 № 50, 614 № 51. Уп. Острогорски, Историш, 
505; Nicol, Last Centuries, 296; Schreiner, Kommentar, 330-331. 

626 Према вестима Кратких хроника Андроник IV Палеолог је сахрањен у мана- 
стиру Пантократора. В. Kleinchroniken, 68 № 20, 103 № 5. Такође в. две хроно- 
лошке белешке које се налазе у Schreiner, Kommentar, 613 № 50, 614 № 51. 
Међутим, шпански изасланик Руј Гонзалес Клавихо истиче да је најстарији син 
Јована V Палеолога био заправо сахрањен у манастиру Богородице Одигитрше. 
В. Clavijo, № 45 84. Cf. Schreiner, Kommentar, 331. 

127 За основну литературу о Михаилу Палеологу в. н. 1436-1437 у другом одељку 
претходног поглавља. 

у поменутом сукобу њиховог оца и најстаријег брата. Догодило се тако 
да је Андроник IV Палеолог, „најнесташније дете” Јована V, који је ношен 

тији, изненада нестао са византијске политичке позорнице. Имао је само 
тридесет седам година. 

Манојло ПалеолоГ и папство 

За разлику од оца, који је после несрећног путовања у Италију 
(1369-1371) рашчистио са озбиљнијим преговорима са Светом столицом, 
Манојло Палеолог је исказивао знатно већу гипкост у том питању, по- 
готово ако би га невоља, оличена, наравно, у све насртљивијим и опа- 
снијим налетима Турака, на то приморала. А управо је у то време његов 
положај у Солуну постајао готово неподношљив, па се, у помањкању 
ширег избора могућности, обратио папској курији: крајем зиме 1385. 
године једно посланство из Солуна отпутовало је у Италију. 1628 Предводио 
га је духовник Евтимије, доцније, од 1410. до 1416, цариградски 
патријарх. 1629 

Урбана VI су затекли, изгледа, у ТЈенови. На одговор се морало че- 
кати нешто дуже, јер је изасланик Свете столице најпре отпутовао у 
Цариград. Да ли је то била инерција, недовољно познавање прилика у 
Византији, „намерна грешка” којом се нешто хтело постићи или неки 
недокучиви разлог, тешко је рећи. Папин посланик је у престоници при- 
мљен са неприкривеном хладноћом, и тек онда се, у јесен 1386. године, 
нашао у граду Светог Димитрија. 1630 Помањкање пријазности и гостољу- 
бивости које је нунција дочекало у престоници лако се може објаснити: 
познатом негативном ставу Јована V Палеолога према било каквим пре- 
говорима са куријом у овом случају се придружило и одбојно василев- 
сово држање према одбеглом сину, које је било само тужан одраз расула 
у њиховим међусобним односима. У недостатку изворних података, не 
зна се поуздано шта се даље догодило. Претпостављало се чак да је тада 
закључена нека врста уније између солунске и латинске цркве, при чему 
је ромејска страна учинила извесне уступке. 1631 Упркос појединим разло- 
зима чија се ваљаност не може лако порећи, ова примамљива и прилич- 


1628 О овим догађајима веома подробно пише Dennis, Manuel II, 132-150. 

Gill, Byzantium and Рарасу, 228. 

1630 Dolger, Regesten, V, № 3181a. Cf. Barker, Manuel II, 55-56. 

1631 O овоме „приближавању” латинске и солунске цркве расправљало се много и 
различито у историографији. Тако је Dennis, Manuel II, 136-150 на основу 

но одважна претпоставка, у својој смелости иде пак предалеко и тешко 
се може прихватити. 1632 

С друге стране, недостатак одговарајућег одјека у документима пал- 
ске курије, који би могао бити јак доказ против тезе о потписивању уније 
латинске и солунске цркве, недовољан је за доношење далекосежних 
закључака будући да извесни акти за раздобље од 1383. до 1386. године 
једноставно недостају. 1633 То би могло да значи како одређене сумње и 
недоумице ипак остају, мада је утисак да су разлози против проглашења 
уније свакако снажнији. Уосталом, није непознато да папа Урбан VI у то 
време није био у стању да организује било какву озбиљнију акцију којом 
би помогао угроженом Солуну, а Манојло Палеолог је већ у априлу 1387. 
године био приморан да бежи из другог града Царства. 1634 Уопште, биле 
су то године када Света столица није могла да припреми крсташки поход 
против Османлија, а то је био једини начин да се бар некако анимира 
равнодушна византијска публика. 

Престиж ромејскоХ цара 

Током друге половине XIV века Тесалија и Епир, некадашње ромеј- 
ске земље, живеле су својим животом скоро без било каквих озбиљнијих 
веза са Цариградом. Ипак, осамдесетих година се у два маха показало 
да ауторитет византијског цара није само био поштован него да је и 
тражена његова потпора како би легитимитет тамошњих локалних го- 
сподара добио на важности. Најпре је у јесен 1382. године Тома Прељу- 
бовић, господар епирског града Јањине, послао у Солун своје изаслани- 
ке и од Манојла Палеолога затражио и добио знаке деспотског 
достојанства. 1635 Потом је, неколико година касније (1385/6), Исаило 
Буонделмонти, истакнути италијански великаш и нови господар Јањине, 
поступио на сличан начин, али је отишао и корак даље. Одличја високе 


пажљиве анализе појединих писама из сачуване преписке Димитрија Кидона 
дошао до закључка да је тада дошло до уније између Солуна и Рима. 

1632 Још је П. Харанис ISpeculum , 36 (1961) 476/ устао против такве претпоставке 
Џ. Дениса, а и Barker, Manuel II, 55-56 n. 152 (са навођењем релевантне лите- 
ратуре) такође је веома обазрив према могућности да је том приликом скло- 
пљена унија. 

шз То истиче О. Halecki, Rome et Вугапсе аи temps du Grand schisme d'Occident, 
Collectanea theologica 18 (Lwow 1937) 477-481 (=VR, Un Empereur de Вугапсе a 
Rome. Reimpression de 1 edition originale et etude аппехе, London 1972). 

1бм O томе ће бити речи у даљем тексту. 

|6И Vranousis, Chronikon, 93. Cf. Dennis, Manuel II, 57, 106; Nicol, Despotate II, 152. 

титуле деспота он је добио са највишег могућег места, од Јована V Па- 
леолога који је седео у Цариграду, а донео му их је царев емисар Врионис 
Палеолог. 1636 

Ова два примера настојања да се локални господари Јањине, града 
у далеком Епиру који већ одавно са преосталим византијским земљама 
није имао готово никаквих додира, ослоне на углед и дигнитет титула 
добијених од ромејских царева на особит начин казују о некој врсти 
престижа, изниклог из големе традиције, а не из моћи којом је Царство 
још увек располагало. Међутим, мора се признати да изнесену оцену на 
одређени начин отежава околност да услед дубоке кризе свих хришћан- 
ских државица у југоисточним деловима Балканског полуострва, пред 
крај XIV столећа, није било других владара који би имали право на до- 
дељивање високих титула. Иначе, Тесалија и Епир су се и саме све више 
суочавале са турском опасношћу. У тој ситуацији, наравно, оне нису 
могле рачунати на било какву озбиљнију помоћ Византије, своје некада- 
шње матице. 

Нужно је напоменути да је у Тесалији после Симеона Палеолога и 
његовог сина Јована Уроша - овај други је негде око 1373. добровољно 
сишао са власти, претпоставивши напоре духовне аскезе овоземаљској 
свакодневици 1637 - окончана владавина Немањића, која је трајала још од 
далеке 1348. године. 1638 Нови господар Тесалије, Алексије Анђео Филан- 
тропин, добио је од Јована V Палеолога титулу кесара одмах по преузи- 
мању власти (1372/3), чиме је ако не фактички, а оно барем формално 
признао врховну власт византијског цара. 1639 Не може се, додуше, рећи 
да је од овог признавања суверенитета Византија могла да има и некак- 
ву практичну добит. Стога би било неумесно говорити о овом догађају 
као о неком великом успеху цариградске владе. 

Уопште, престиж Царства у последњим десетлећима XIV века није 
могао да одмакне готово ниједан корак даље од чисто формалног. Ос- 
таје, ипак, чињеница да је Тесалија последње две деценије свога 
постојања, све до турског освајања 1393. године - Алексија Анђела 
Филантропина је негде 1389/1390. наследио син Манојло - признавала 
врховну власт Цариграда. У Епиру, на сличан начин, господари Јањине, 

1636 Vranousis, Chronikon, 96. Уп. Ферјанчић, Деспоти, 81; Nicol, Despotate II, 159. О 
Врионису Палеологу, изасланику Јована V Палеолога v. PLP 2 (1977) № 3265. 

1637 Ферјанчић, Tecanuja, 265; Историја српскоI народа, П, 40 (Р. Михаљчић). 

1638 О српској власти у Тесалији в. Ферјанчић, Tecanuja, 227-264. 

i«« Ферјанчић, Tecanuja, 269. Такође в. R. Loenertz, Notes sur le regne de Manuel II Л 
Thessalonigue 1381/82-1387, BZ 390-396; Dennis, Manuel II, 104-105; Nicol, 
Despotate, П, 152. 

Тома Прељубовић и Исаило Буонделмонто, такође су, почев од 1382. 
године, добијањем достојанства деспота признали суверенитет цара 
Ромеја. Догодило се тако, мимо сваког очекивања, да је у данима 
највећег свог безнађа и немоћи Византији пошло за руком да око себе 
окупи своје некадашње земље Тесалију и Епир. Међутим, стварни зна- 
чај тога успеха био је сасвим мали. 

Турци у Солуну 

У међувремену се агонија Солуна настављала. После почетних и 
привремених успеха, чији се значај никако не сме прецењивати, 1640 усле- 
дила је османлијска блокада, која је потрајала више од три године. Утисак 
је да су осамдесетих година XIV столећа Турци оштрицу својих насртаја 
од Цариграда окренули ка Солуну. ,М1 О томе прилично јасно и недво- 
смислено говори и планско окруживање другог града Царства: Сер, Би- 
тољ и Прилеп падали су један за другим, тако да се око Солуна све више 
стезао обруч. 1642 Као што ништа није било од савезништва Манојла и 
Теодора Палеолога, тако је пропао и покушај да господар Солуна добије 
помоћ у Венецији. Промућурни Млеци су 18. априла 1385. године, у жељи 
да се не замере султану, ромејског емисара отпустили са примереном 
учтивошћу и уопштеним, па и магловитим обећањима, којима су запра- 
во ускратили било какву опипљиву подршку. 1643 

У граду Св. Димитрија напетост је из дана у дан све више расла - 
писма Димитрија Кидона казују о устрепталој атмосфери у његовом 
родном месту и крајњој забринутости за његову судбину 1544 - а у клими 
непрекидне турске опсаде и сам положај младог цара бивао је све неси- 
гурнији. У овом граду, где сећања на године зилотског покрета и „сло- 
боду” која је тада постојала још увек нису могла ишчилети, непопуларна 

1640 Уп. н. 1613. 

,M1 Максимовић, Визаитија и Турци, 45. Својевремено је о овим питањима рас- 
прављао и А. Vacalopoulos, Quelques problemes relatifs a la resistance de Manuel II 
Paleologue contre les Turcs ottomans dans la Macedoine grecque (1383-1391), Actes 
du premier congres international des etudes balkaniques et sud-est europeennes, III. 
Histoire, Sofia 1969, 351-355. 

1642 Максимовић, Византија u Турци, 45. 

1643 Thiriet, Regestes, I, № 693. Cf. Dennis, Manuel II, 124-125; Barker, Manuel II, 
55-56. 

1644 O томе како je брига Манојла Палеолога за судбину Солуна бивала све већа 
јасно се види из неколико писама које је учени Солуњанин послао господару 
другог града Царства. На пример, в. Cydones, Correspondance, II, № 283 204, № 
299 216-218. Cf. Barker, Manuel П, 53-54 n. 147. 

мера посезања за црквеном имовином - показало се, недовољна да нешто 
суштински преокрене - не само да није могла бити дочекана са благо- 
наклоношћу него је изазвала и изразито незадовољство. Солунски мит- 
рополит Исидор Главас (1380-1384, 1386-1396), који се успротивио по- 
литици секуларизације црквених имања, морао је, негде почетком јесени 
1384, да пође тегобном стазом изгнанства. 1645 

Таква Манојлова „победа”, међутим, није ишла у прилог његове по- 
пуларности, поготово не у нервозној клими града који трпи упорну и 
дугу опсаду. Стога је и знаменита беседа Манојла Палеолога посвећена 
житељима Солуна ( Symbouleutikos pros tous Thessalonikeis), која je пледи- 
рала на разборитост и јединство, премда покренута племенитим побу- 
дама и надахнута родољубљем, звучала шупље, поразно шупље додали 
бисмо, у безнађу где је известан био само пад другог града Византије. 1М6 
За све то време је мудри Хајредин паша, коме је искуство вештог војско- 
в°ђе и освајача указивало на прегрејану атмосферу у Солуну и могућу 
неслогу - класична је то прича о подељености унутар града под опсадом, 
упрошћена на дилему између јуначке али узалудне одбране и предаје 
којом би се нешто ипак сачувало - стрпљиво чекао, наоружан уверењем 
да му успех и поред свега неће измаћи. 

Имајући све ово на уму, османлијски заповедник је Солуњанима још 
на почетку блокаде предочио да бирају између обавезе да плаћају Тур- 
цима порез или да, у случају тврдоглаве непопустљивости, буду изложе- 
ни слепом бесу војника, који ће на крају крајева продрети у град. 1617 
Притом је Хајредин паша и те како био свестан разорне моћи овако из- 
ложеног ултиматума по јединство ромејских бранилаца и није се прева- 
рио. У ситуацији која је постала сасвим безнадежна уследио је и последњи 
корак, обавијен, додуше, врло тамним околностима, покушај да се нешто 
постигне непосредним обраћањем Османлијама. То су учинили, наводно, 
како сам Манојло Палеолог тако и његов отац Јован V. 164 * Уколико је 


’ Dennis, Manuel II, 89 sq. Такође в. Nerantzi-Varmazi, Thessaloniki, 227. О Исидо- 
ру Главасу в. R. Loenertz, Isidore Glabas, metropolite de Thesealonique (1380-1396), 
REB 6 (1948) 181-190 (=Byzantina et Franco-Graeca, I, 267-277); PLP 2 (1977) № 
4223 Такође в. K. Tsirpanlis, Symbole eis ten historian tes Thessalonikes. Dyo 
atKkdotoi homtliai Isidorou arhiepiskopou Thessalonikes, Theologia 42 (1971) 548- 


s За основне податке o овој беседи в. н. 1613. 

' Dennis, Manuel II, 78-79; Barker, Manuel II, 52. 

1 0 наводном покушају Јована V Палеолога да спасе што се још могло спасти и 
да заборави, барем тренутно, на донедавно непремостиве несугласице са својим 
другорођеним сином сазнајемо, додуше, не баш најјасније како бисмо ми то 
желели, из једног писма које је Димитрије Кидон упутио Манојлу Палеологу 



500 


Црно сшолеће 


василевс из Цариграда заиста интервенисао код Турака, што остаје под 
великим знаком питања, 1649 учинио је то једино у очајничком покушају 
да некако преиначи тужну судбину Солуна. Јер, нема сумње, његов став 
према Манојлу Палеологу после јесени 1382. године био је изразито не- 
пријазан и доследно одбојан, 1650 толико доследан да таква истрајност 
унеколико и збуњује. 

Догађаји који су следили изнели су на видело да ни настојања да 
се обраћањем Османлијама, уколико је до њих збиља и дошло, нешто 
постигне нису уродила плодом. Суочивши се са неизбежношћу пада 
Солуна, Манојло Палеолог је, по свој прилици, у априлу 1387. године 
напустио град и побегао на Лезбос, чиме је почела његова „одисеја”, 
док су житељи најважнијег места у Македонији Једноставно отворили 
капије исламским ратницима. 1651 Хајредин паша је одржао давно дату 
реч и поштедео град Св. Димитрија, будући да се он добровољно пре- 
дао. Био је то нови тежак ударац за Византију, свакако један од најте- 
жих у читавом XIV столећу, ударац који је наговештавао и скору про- 
паст Царства. 1652 У тим годинама крај хиљадугодишњег живота 
ромејске државе био је скоро известан. 


негде 1385-1386. године. В. Cydones, Correspondance, II, № 318 245-247. Cf. 
Dolger, Regesten, V, № 3181; Dennis, Manuel П, 129. 

,6И Barker, Manuel II, 57 n. 156 ca знатно више опрезности прилази поменутим 
претпоставкама. 

1650 Једно писмо које је Манојло Палеолог упутио Димитрију Кидону у зиму 
1382/1383. године, прилично одређено указује на озлојеђеност Јована V и 
репресалије према синовљевим пријатељима. В. The Letters of Manuel II 
Palaeologus, ed. G. Dennis, Washington 1977, № 3, 9, 11 n. 3. 

1651 Обично ce сматрало да je Манојло Палеолог напустио Солун 6. априла, а да су 
Османлије ушле у град 9. априла 1387. године. Овакво мишљење нарочито је 
подробно настојао да образложи Barker, Manuel II, 59 n. 161, 446 sq. Међутим П. 
Шрајнер, сигурно најбољи познавалац Кратких хроника, прилично убедљиво и 
темељно показао је све машкавости уобичајене хронологије пада Солуна и, уз 
неопходан опрез, заложио се за мало мање прецизно одређивање пада највећег 
града Македоније у руке Хајредин паше, датујући ra у време од марта до маја 
1387. године. В. Schreiner, Kommentar, 332-333. Упркос томе, и у неким релатив- 
но новијим истраживањима може се срести раније, дакле традиционално дато- 
вање (9. април 1387. године). Уп. Матанов - Михнева, От Галиполи, 75; Nicol, 
Byzantium and Venice, 327. Међутим в. Максимовић, Византија и Турци, 40 н. 30. 
Сажет приказ догађаја у Македонији друге половине XTV столећа даје и А. 
Vakalopoulos, Historia tes Makedonias, 1354-1833, Thessaloniki 1969, 11-63. 

I6S! O приликама унутар византијског друштва током година и деценија непреста- 
не турске опасности писао је В. Сметанин, О тенденцилх идеолоеическоп и 
социалиноп динамики поздневизантипского обгцества e период перманентноп 
вопни, АДСВ 11 (1975) 99-109. 

Разочарање лашинофила 

Почетак „велике шизме” у крилу римокатоличке цркве изазвао је 
прилично разочарање међу латинофилима у Византији, док се за прео- 
стале струје унутар ромејског друштва може претпоставити да су са 
равнодушношћу, па можда и незаинтересованошћу пропратили потресе 
унутар папске курије. У томе смислу врло је илустративно једно писмо 
Димитрија Кидона упућено његовом пријатељу Јовану Ласкарису Кало- 
феру, где се између осталог истиче да су та збивања уништила ионако 
танушне наде у помоћ са Запада. 1653 Ипак, саветовао је први министар 
свог истомишљеника да искористи свој утицај и посредује код Урбана VI, 
дакле папе у Риму, да се Света столица побрине за хришћане на Истоку, 
јер би то било и у интересу Запада. Ако се зна гледиште Јована V Пале- 
олога о унији - мислимо, наравно, на раздобље после 1371. године - онда 
се изнети став Димитрија Кидона више може сматрати приватним 
мишљењем него схватањем које одражава званично одређење византиј- 
ске спољне политике у односу на ово важно питање. Сличне жалопојке 
због збивања у римској цркви истакнути интелектуалац је изнео и ла- 
тинском архиепископу Тебе Симону Атуману, негде 1380/1. године. 1651 

И у том времену је Димитрије Кидон наставио са живом дипломатском 
делатношћу, додуше, не више оном која се тицала настојања да се оствари 
јединство цркава. У преговорима са Тјеновом, на пример, он је заступао 
византијску страну и допринео да се 1382. године утаначи мировни 
споразум, 1655 а такође је путовао на Лезбос да се договори са Франческом I 
Гатилузијем о враћању Еноса, који је за владе Андроника IV уступљен овој 
ђеновљанској породици. 1656 Може се само претпоставити колико је Дими- 
трију Кидону, као изразитом латинофилу, тешко падала сурова истина да је 
Царство постало вазал османског емира. Стога је он све победе ромејског 
оружја у борби против Турака, додуше веома ретке и не особито значајне, 
дочекивао с одушевљењем. Тако је пропратио и акцију Манојла Палеолога, 


1651 Cydones, Correspondance , II, № 190 62-63 (писмо датовано у 1378/9. годину). Cf. 
Kianka, Demetrius Cpdones, 204. 

1бн Cydones, Correspondance, II, № 226 117-123 (посебно 121) (ова ce епистола датуЈе 
У 1380/1. годину). Cf. Kianka, Demetrius Cpdones, 204-205. 

1655 Основни подаци o овом уговору дати су у н. 1538. Такође в. Balard, La Romanie 
ginoise, 91-92. 

1656 Cf. G. Dennis, The Short Chronicle of Lesbos (1355-1420), Lesbiaka 5 (1965) 11 (= 
VR, Byzantium and the Franks, 1350-1420, London 1982). Посебно o везама из- 
међу Франческа I Гатилузија и Димитрија Кидона в. G. Kolias, Hai sheseis 
Demetriou Kydone pros Fragkiskon A Gatelouzon, dynasten tes Lesbou, Lesbiakon 
Hemerologon (1954) 37-43. 

који је 1382/3. године предузео офанзиву и забележио поједине успехе, 1657 
али се у исто време, из оданости према Јовану V Палеологу, озлојеђеном 
због синовљевог одласка у Солун, није одазвао позиву да дође у највећи 
град Македоније и своје родно место како би своју несумњиву дипломатску 
вештину ставио у службу интереса солунског живл>а. 1658 

Најзад, око 1385/6. године, Димитрије Кидон се после тридесетак 
година ревне службе уз Јована V Палеолога лагано повукао, 1659 будући 
да је његова доследна антитурска, односно пролатинска политика све 
више почињала да бива у колизији са званичним ставовима цариградске 
владе. Већ у то време, он је увелико размишљао о свом дефинитивном 
одласку на Запад. Зна се да му је 20. јануара 1391. године у Млецима 
дужд Антонио Венијер (1382-1400) доделио право грађанина Венеције. 16 ® 
Отада па до смрти, у зиму 1397/8, Димитрије Кидон је углавном боравио 
ван Византије, без обзира на то што је са новим василевсом Манојлом II 
(1391-1425) био у односима пуним узајамног поштовања - изузимамо 
царево неслагање са богословским погледима славног интелектуалца - а 
преминуо је на Криту. 1661 Његова судбина, као и судбина Јована Ласка- 
риса Калофера који је умро на Кипру 1392, 1662 на својеврстан начин пред- 
стављају и удес читаве латинофилске струје у Византији тога времена. 


Зшонешка шрапезуншске принцезе 

Већ је у више наврата речено да су односи између Византијског и 
Трапезунтског царства током друге половине XIV столећа били углавном 
веома добри и чак присни. Здружени заједничком немоћи пред истим 
силним непријатељем и повезани припадношћу истоветном цивилиза- 
цијском кругу, две грчке државе, осим пријатељства, као и да нису има- 

1657 Kianka, Demetrius Cydones, 206. 

1658 Ibid. 206-207. 

1659 Подробан преглед његове дипломатске активности дала је F. Kianka, Byzantine- 
Papal Diplomacy: The Role of Demetrius Cydones. I. 1364-1368, II. 1369-1387, The 
Intemational History Review VII-2 (1986) 176-213. 

1660 R. Loenertz, Demetrius Cydonis. Citoyen de Venice, EO 37 (1938) 125-126; Kianka, 
Demetrius Cydones, 209; Tinnefeld, Demetrios Kydones, I—1, 43 (где je наведен тачан 
датум овог догађаја). 

1661 Kianka, Demetrius Cydones, 217; Tinnefeld, Demetrios Kydones, I—1, 49; PLP 6 (1983) 
№ 13876. Ha овоме месту желели бисмо да укажемо и на једну занимљиву 

ле никакав другачији избор. Могло би се рећи да се једно од кључних 
питања њихових узајамних односа током касних осамдесетих година XIV 
века - питање које је у знатној мери поделило истраживаче и коме су се 
они увек изнова враћали - тицало евентуалног брака Јована V Палеоло- 
га и Евдокије Комнине, ћерке Алексија 1П. Још давне 1363. године тра- 
пезунтска принцеза је, сагласно договору двеју страна, била предвиђена 
за Манојла Палеолога. 1643 Међутим, потпуни мук о утаначеној замисли 
- подсетимо се да су фрагментарност и оскудност источника за период 
о коме се ради били заправо хронични - наводе на претпоставку да 
трапезунтска страна, будући задовољна повољним решењем горућег пи- 
тања око могуће узурпације сина некадашњег владара Јована III, није 
одвише журила са испуњавањем преузетих обавеза. 1664 

Уопште, владари понтске царевине засновали су веома уносну ди- 
пломатију захваљујући засењујућој лепоти трапезунтских принцеза, о 
којима су се испредале читаве легенде. Управо је то био један од начина 
да опстану у окружењу агресивних исламских поглавара који су неодољи- 
вост девојака са двора Великих Комнина спремно плаћали разним уступ- 
цима. Сачувани подаци, према којима је у времену од 1352. до 1458. 
године најмање петнаест трапезунтских принцеза било удато за околне 
владаре, речито казују сами по себи. Италијански поморци који су има- 
ли тешње везе са маленом понтском царевином проносили су широм 
западне Европе најнеобичније приче о чудесној лепоти ћерки и сестара 
Великих Комнина. Таквом изазову, наравно, нису могле одолети ни умет- 
ничке душе, па равнодушан, на пример, није остао ни Антонио Пизане- 
ло, велики мајстор ране ренесансе, који је у XV столећу овековечио 
Марију, кћер Алексија IV Великог Комнина и жену византијског цара 
Јована VIII Палеолога (1425-1448). 166S 

Утисак је, такође, да ни Јован V Палеолог, за кога се не без разлога 
може устврдити да је био женскарош 1666 - познато је и то да је имао једног 


' ш Уп. Карпов, Трапезунд и Константинополк, 91. О овоме је било речи у III по- 

гаављу. 

1664 Исто. 

' ш А. Вгуег, Pisanello and Ihe Princes of Trebizond, »Apolo« N. S. 76 (1962) 601-603. 
Такође упућујемо и на сјајан есеј који је написао Ch. Diehl, La princesse de 
Trebizonde. Histoire orientale (Dans l’Orient Byzantin), Paris 1917, 203-227. За од- 
н°се између Трапезунта и Турака у другој половини XIV столећа в. Е. 
Zachanadou, Trebizond and the Turks (1352-1402), Archeion Pontou 35 (1979) 
333-358 [=VR, Romania and the Turks (c. 1300-c. 1500), London 1986]. 

1666 Ђурић, Сумрак, 58. Када ce говори o царевој развратној природи обично се, не 
без разлога, наводи једно место у Дукиној историји. В. Ducas, 65. Cf. Luttrell, 
Daughters, 104 n. 23. 

ванбрачног сина именом Манојло Палеолог 1667 - није остао отпоран према 
чарима дама из Трапезунта. Причу о томе саопштава позновизантијски ис- 
торичар Лаоник Халкокондил, а управо је та прича изазвала велику распра- 
ву међу истраживачима. Манојло Палеолог - у овом случају, наравно, реч 
је о законитом а не ванбрачном сину Јована V (околност да двојица васи- 
левсових синова имају исто име, разумљиво, уноси извесну збрку) - довео 
је за жену трапезунтску принцезу Евдокију, записује учени Атињанин, удо- 
вицу турског хегемона Таџедина. 16 ® Другим речима, раније предвиђени брак 
(1363) уопште се није остварио, јер Је двор Великих Комнина играо дволич- 
ну улогу: у исто време док су преговарали са Византинцима о венчању сина 
Јована V Палеолога и ћерке АлексиЈа III текли су и разговори, већ од 1362, 
са једним турским емиратом. Превагу Је, напослетку, добио исламски сусед 
- ниЈе тешко претпоставити да Је жеља за одржавањем приЈатељских одно- 
са са моћним такмацима у окружењу пресудно одлучила избор - па Је ви- 
зантиЈска страна остала кратких рукава. Протекле су, међутим, године док 
се оваЈ брак ниЈе остварио Јер се трапезунтска мпада удала за емира тек 
8. октобра 1379. године. 1669 

Случај је хтео да већ 24. октобра 1386, 1670 дакле после само седам 
година, она остане удовица. То такође значи да Халкокондилову причу, 
чиЈи смо тек почетак саопштили, ваља сместити у временски оквир од 
1386. до 1391. будући да главна личност читавог заплета постаје Јован V 
Палеолог коЈи Је, као што је познато, преминуо управо оне године која 
је наведена као горња хронолошка граница. Када је видео ову лепотицу, 
наставља касновизантиЈски историчар XV века, сам василевс, отац Ма- 
нојла Палеолога, загледао се у њу и, преотевши Је од сина, њоме се оже- 
нио. 1671 СтариЈа, прилично броЈна литература била Је склона да готово 
без икаквих недоумица прихвати овакву верзију догађаЈа. 1672 

Поједини истраживачи су, међутим, пронашли аргументе коЈима су 
покушали да сасвим оповргну истинитост података Лаоника Халкокон- 


1667 О њему в. н. 1780. 

1668 Chalc. I, 75-76. О Евдокији Комнини в. PLP 5 (1981) № 12062. 

1669 Panaret. 78-79. Уп. Карпов, Трапезунд и Констаншинополи, 92. 

1670 Panaret. 80. Уп. Карпов, Трапезунд и Константинополе, 92. 

1671 Chalc. I, 76. 

1672 Карпов, Трапезунд и Константинополн, 92 н. 83 поименце и врло прецизно 
набраја најважније радове чији су аутори били склони да као тачну прихвате 
причу Лаоника Халкокондила. Поменућемо само неке од њих: W. МШег, 
Trebizond. The Last Greek Empire, London 1926, 68; Papadopulos, Genealogie, 46; 
L. Brehier, Les institutions de l’Empire byzantin, Paris 1949, 32; I. Papadrianos, The 
Marriage Arrangement between Constantine XI and the Serbian Mara, Balcan Studies 
6 (1966) 136 n. 23; £. Janssens, Trebizonde en Colchide, Bruxelles 1969, 116-117. 

дила. У једном случају се као крунски доказ против ње узимала чиње- 
ница, колико разложна толико и уверљива, да је Јелена Кантакузина, 
царица и супруга Јована V Палеолога, надживела мужа и умрла тек у 
августу 1397. године (као монахиња Ипомони), што значи да византијски 
цар није могао бити два пута ожењен.' 673 Према томе, Евдокија Комнина 
је могла да буде једино љубавница византијског василевса. У другом пак 
случају, настојање да се оспори ваљаност Халкокондилове приче почива 
на претпоставци да је „последњи Атињанин” нетачно искористио једно 
место у делу Георгија Сфранциса, где се говори да је деда Константина XI 
Драгаша Палеолога (1449-1453) био ожењен деспином киром Евдокијом, 
која је претходно била удата за Турчина, господара једне невелике обла- 
сти. 1674 Лаоник Халкокондил је, како се упозорава, погрешио утолико што 
је схватио да је реч о василевсовом деди по оцу, дакле Јовану V Палео- 
логу, а не о деди са мајчине стране, Константину Драгашу. 1675 Ако оста- 
вимо по страни питање да ли је Јован V Палеолог могао да се ожени и 
по други пут с обзиром на то да је царица Јелена била у животу - развод 
или одстрањивање, бар је такав наш утисак, не могу се олако искључи- 
ти 1676 - остају нам аргументи који се тичу спорног места код Георгија 
Сфранциса. Укрштање супротстављених разлога у овом случају замућује 
доношење крајње одлучног закључка. 

Да би загонетка била потпуна побринули су се и подаци из осталих 
расположивих извора, који на особен начин подупиру час једну, а час 
другу претпоставку. Тако је у делу Михаила Панарета, приљежног хро- 

1675 О времену смрти царице Јелене својевремено је, у два маха, писао V. Laurent, 
La date de la mort d'Heline Cantacuzine, femme de Jean V Paliologue, REB 13 (1955) 
135-138; idem, La date de la mort d’Heline Cantacuzine, femme de Jean V Paliologue. 
Une pricision, REB 14 (1956) 200-201, који je на основу тада расположивих из- 
вора дошао до закључка да је жена Јована V преминула између октобра и 
децембра 1396. године. Међутим, Једна новооткривена Кратка хроника, у којој 
се сасвим изричито саопштава да је мајка Манојла II умрла у августу 1397. 
године, распршила је све недоумице. В. Mioni, Cronaca, № 24, 81-82. Такође в. 
PLP 9 (1989) № 21365. 

|67 * Loenertz, Un erreur, 176-184 (= Byzantina et Franco-Graeca, I, 383-392). 

1673 Спорно место Је у делу Георгија Сфранциса. Cf. Pseudo-Phrantzes, 80. Да се ради 
о деди по мајци, дакле Константину Драгашу, а не деди по оцу, то јест Јовану V, 
Константина XI Драгаша Палеолога, сматра Loenertz, Un erreur, 179 (= 
Byzantina et Franco-Graeca I, 386-387). O Константину Драгашу в. Г. Острогор- 
ски, Господин Константин Драшш, ЗФФ 7-1 (1963) 287-294 (= СД, IV, 271- 
280). Карпов, Трапезунд и Константинопопп, 92 омашком ra назива Констан- 
тин Дечански. 

1676 Карпов, Трапезунд и Константинопопи, 93 сматра да треба допустити могућ- 
ност развода или одстрањења византијске царице. 

ничара царства Великих Комнина, забележено да је у септембру 1395. 
године Евдокија из Цариграда стигла у Трапезунт водећи за собом мла- 
де за свога брата Манојла III (1390-1416/7) и његовог сина и потоњег 
цара Алексија IV (1416/7-1429) Великог Комнина. 1677 Премда прилично 
одређена, ова вест делом иде у прилог једној а делом другој, опречној 
претпоставци. Евдокија се тек на овом месту назива деспином - прет- 
ходна помињања, када још није могла бити у браку са Јованом V Пале- 
ологом, не наводе је на такав начин, што вероватно није случајно, будући 
Да Михаила Панарета осим језгровитости одликује и завидна прециз- 
ност 1678 - што може да оснажи уверење да је била удата управо за визан- 
тијског цара. Поред мишљења да је ћерка Алексија III Великог Комнина 
у мемоарима Георгија Сфранциса могла бити названа деспином не као 
жена ромејског василевса већ зато што је потицала из царског трапезунт- 
ског рода, 16 ” стоји и тврдња да су у понтској царевини такву титулу 
имале само мајке и жене царева, али не и друге рођаке, дакле чак ни 
ћерке или сестре. 1680 

Један релативно мало познати податак из српских извора, међутим, 
уноси нову пометњу у читаво питање о евентуалном другом браку Јована V 
Палеолога и до усијања доводи узаврело посезање за изнетим, умного- 
ме противречним подацима. Наиме, у Дечанском летопису остало је 
записано, уз вест о бици на Ровинама, која се одиграла 17. маја 1395. 
године, да су том приликом животе изгубили Марко Краљевић и Кон- 
стантин Драгаш, при чему је уз име овог другог додато „и Комнен”. 1681 
Овај усамљени податак би се на особен начин могао уклопити и са по- 
менутом Панаретовом вешћу, тако што не би могла бити олако искљу- 
чена могућност да је Евдокија, будући да је маја 1395. остала удовица 
(ако верујемо да је била заправо удата за Константина Драгаша), већ у 


1677 Panaret. 81. С£ Nicol, Kantakouzenos , 168; Карпов, Трапезунд и Константинопо- 

1678 Карпов, Трапезунд и Константинопом, 93 истиче, пгго је веома занимљиво и 
индикативно, да Панарет не назива Евдокију деспином до поменутог брака, 
већ тек после повратка из Цариграда. 

1679 Loenertz, Un erreur, 179-180 (= Byzantina et Franco-Graeca, I, 386-388). 

1686 Карпов, Трапезунд u Константинопот, 93 (ca позивањем на многобројне при- 
мере из хронике Михаила Панарета у н. 91). Такође в. М. Carrol, А Minor Matter 
of Imperial Importance in the Sphrantzes Chronicle, Byz. 49 (1979) 88-93. 

16,1 Љ. Стојановић, Стари српски pogocnoeu и летописи, Београд - Сремски Кар- 
ловци 1927, 219. Колико нам је познато, на овај податак први је скренуо пажњу 
Ђурић, Сумрак, 78 н. 61, који је написао и посебан рад о читавом проблему. 
В. И. Ђурић, Евдокија Комнина и њен муж Константин Дратш, ЗРВИ 22 (1983) 

септембру исте године играла веома важну улогу у довођењу двеју не- 
веста за трапезунтског цара и његовог сина. 1682 У одмеравању свих побро- 
јаних аргумената који иду у прилог да је дошло до другог брака Јована V 
Палеолога или сведоче против такве могућности, није лако потпуно 
се разабрати и без било какве резерве одлучно се изјаснити за једно од 
два опречна мишљења. Премда смо више склони да верујемо да се васи- 
левс није оженио Евдокијом Комнином, морамо, бар делимично, оста- 
вити могућност и за супротну претпоставку. 1683 Утисак је, дакле, да за- 
гонетка ипак остаје отворена. 

Крај западноГ сна 

Прилично је извесна чињеница да је Запад недовољно учинио да се 
разреши животно питање Византије, отклони опасност од Османлија, 
поготово узмемо ли у обзир све што се догађало током друге половине 
XIV и нарочито средином XV века. Међутим, не би се могло рећи да је 
хришћански свет у западној Европи сасвим одустао од бриге за судбину 
ромејске државе. У овом случају мислимо на пажљиво старање да се 
сачува наслеђе давно срушеног Латинског царства на Босфору. Оваква 
настојања, уосталом, потпуно примерена духу средњовековних схватања, 
можда и не би одмакла даље од пуке безначајности да Византија дина- 
стије Палеолога није била толико слаба држава. 1 " 14 Мора се признати, 
међутим, да ни у приликама немоћног Царства претензије са Запада нису 
имале снагу од које је требало да се озбиљније стрепи. 

Питање наслеђа Латинског царства, подсетимо се, текло је на сле- 
дећи начин: последњег владара Балдуина П Куртенеа (1228-1261), који 
је од 1261. до 1273. био само титуларни латински цар у Цариграду, „на- 
следио” је син Филип Куртене (1273-1283), наравно такође као титулар- 
ни цар. На Западу су примамљивост и „тежина” овог помпезног и звуч- 
ног звања имале високу цену при помисли на перспективе које би се. 


‘ ш Осим радова које смо навели у претходним напоменама, почев од н. 1672, 
навешћемо још и L. Politis, Eine Schreiberschule im Kloster Jon Hodegon ”, BZ 51 
(1958) 272 и н. 94. 

1ИЗ C. П. Карпов, Историп Трапезундскоп империи , Санкт-Петербург 2007, 199-203 
веома подробно, уз навођење свих извора и одговарајуће научне литературе, 
пише о овом питању и долази до опрезног закључка да је „брак Јована V Па- 
леолога и царевне Евдокије споран, али не и немогућ”. Наш је утисак да ино- 
страни научници на неки начин потцењују податак из српских извора где се 
уз Константина Драгаша додаје „и Комнен”. 

1684 Острогорски, Историја, 455. 







508 


Црно сшолеће 


под извесним условима, могле отворити онима који су га носили. Оно 
је више говорило о гордој прошлости, а мање (бар у условима док је у 
византијској престоници столовао василевс) о некој будућности. Царска 
титула је затим прешла на Филипову кћер Катарину Куртене (1283-1308), 
а из њеног брака са Карлом од Валоа, братом француског краља Фи- 
липа IV Лепог, потицала је титуларна латинска царица у Цариграду Ка- 
тарина од Валоа (1308-1346), којој се, на пример, и папа Климент VI у 
писму од 12. јуна 1346. године обратио речима: Carissime in Christo filie 
Catherine imperatrici Constantinopolitane illustri. ms 

После њене смрти наследили су је синови из брака са Филипом I 
Тарентским који се и сам, после женидбе Катарином од Валоа, дичио 
титулом латинског цара у Цариграду од 1313. до 1331. године. Најпре је 
то био Роберт (1346-1364), кога папа Иноћентије VI у епистоли од 
17. јануара 1354. године ословљава са Carissimo in Christo filio Roberto, 
imperatori Constantinopolitano illustri, ,6U ' a потом и Филип II Тарентски 
(1364-1373), коме, рецимо, папа Григорије XI пише 3. децембра 1371: 
Carissimo in Christo filio Philippo, imperatori Constantinopolitano illustri ... 1687 
Будући да браћа Роберт и Филип II Тарентски нису имали потомке, ти- 
туларни латински цар у Цариграду постао је њихов сестрић, син Марга- 
рите Тарентске и Франсоа де Боа, последњи мушки потомак Филипа I 
Тарентског - Жак де Бо (1373-1383). 1688 И жена Роберта Тарентског, Ма- 
рија Бурбонска, званично је носила титулу латинске царице у Цариграду 
од 1347. до 1379, али се у своме познатом тестаменту, састављеном 1387. 
године, дакте у години када је умрла, и даље тако називала, па у реченом 
документу стоји: ad hospitium habitations illustrissime domine Marie de 
Borbonio, imperatricis Constantinopolitane . 1689 

Међутим, остаје чињеница да се последњим титуларним латинским 
чарем у Цариграду сматрао Жак де Бо, који је умро 7. јула 1383. године, 


,6В Е. Deprez - Ј. Glenisson - G. Mollat, Clement VI (1342-1352), Uttres doses, patentes 
et curiales se rapportant d la France (= Bibliotheque des Ecoles fran^aises d’Athenes 
et de Rome) II-3, Paris 1958, № 2570. 

|6 “ P. Gasnault, lnnocent VI (1352-1362). Lettres secretes et curiales (= Bibliothique des 
Ecoles franfaises d'Athenes et de Rome), И-З, Paris 1962, № 723. 

1687 G. Mollat, Gregoire XI (1370-1378). Lettres secretes et curiales relatives d la France 
(= Bibliotheque des Ecoles fran^aises d'Athenes et de Rome) Зе serie, vol. VII-1, 
fasc. 4-5, Paris 1955, № 2397. 

1688 Longnon, Empire, 332; Bon, La Moree franque, 251; Nicol, Byzantium and Venice, 
324. Такође в. Crusades, Ш, 145-146 (P. Topping). 

168 ’ Histoire de Г11е de Сћурге sous le regne des princes de la maison de Lusignan, par M. 
L. de Mas Lattrie, П. Documents et memoires servant de preuves a l'histoire de llle 
de Сћурге sous les Lusignans, Ire Partie - Documents, Paris 1862, 407-409. 

безуспешно покушавши да своје славно наслеђе остави Лују I Анжујском, 
сину француског краља Јована II Доброг и своме рођаку, који је умро у 
септембру 1384. године. 16 " Тако се на појединим таблицама титулатурних 
латинских царева у Цариграду као последња имена на листи могу наћи 
Луј I Анжујски (1383-1384) и његов син Луј II Анжујски (1384-1387). 1M1 

У сваком случају, после више од сто двадесет година вештачког одр- 
жавања поменута династија се угасила. На тај начин се, релативно лако 
и безболно, у тренуцима своје изразите немоћи и без сопственог учешћа, 
Византија напокон ослободила једне претње са Запада, опасности која 
се истини за вољу није одликовала неком особеном снагом, али је под- 
мукло, као из заседе, вребала поједине ромејске слабости, не 6и ли као 
у време Четвртог крсташког рата довела до рушења византијског и по- 
новног стварања латинског царства са средиштем у Цариграду. 

Спутана економија 

У доба Палеолога, па према томе и у време Јована V - грубо узевши 
у другој половини XIV столећа - Царство је у економском погледу пред- 
стављало другоразредну силу у басену Медитерана, па, није претерано 
рећи, и на подручју Леванта. Славна времена, која су трајала од самих 
почетака Византије до кобног Четвртог крсташког рата, када је ромејска 
трговина доминирала читавим Средоземним морем - у једном тренутку 
оно је збиља било византијско језеро - одавно су већ била прошла. По- 
ставши заробљеник најпре једне а затим и друге италијанске републике, 
Венеције и Тјенове, трговина и уопште привреда Царства одвијале су се 
у веома отежаним условима. Њихов развој је био спутан и омеђен све- 
коликим интересима Запада. Премда је унеколико упрошћено говорити 
о окциденталним утицајима на Византију после 1204. године, остаје 
чињеница да је на пољу економије она постала утицајна зона италијанске 
трговине, због чега се тешко може говорити изван активности трговаца 
са Апенинског полуострва у источном Средоземљу. 1652 

1690 Longnon, Empire, 335; Bon, La Moree jranque, 256; Crusades, III, 149-150 (P. Topping). 
16,1 Grumel, Chronologie, 403. 

1692 Laiou-Thomadakis, Byzantine Есопоту, 179. O присуству италијанских послени- 
ка у Византији речито сведочи књига: Les Italiens d Вугапсе. Edition et presentation 
de documents, Byzantina Sorbonensia 6, Paris 1987. У овој публикацији су обја- 
вљена три занимљива рада: М. Balard, Pera аи XIVe siecle: Documents notaries des 
Archives de Genes, 9-78; A. Laiou, Un notaire venitien d Constantinople: Antonio 
Bresciano et le commerce international en 1350, 79-151; C. Otten-Froux, Documents 
inedits sur les Pisans en Romaniae аих XIIIe-XIVe siecles, 153-195. 


Трговали су, уистину, и други, Каталанци, на пример - један документ 
од 29. септембра 1380. године, дакле управо из овога времена, речито го- 
вори о томе 1 ® 3 - али се њихов удео ипак мора сматрати другоразредним. 
Цариград је, додуше, и даље имао значај изузетно важног трговачког сре- 
дишта у коме су Млечани, поготово до средине, односно краја XIV века, 
куповали веома разнолике производе као што су бибер, ђумбир, цимет и 
други зачини, затим свила, вуна, лан, памук, мастика, жито, вино и раз- 
новрсни производи од сребра и злата. Византија је у приличној мери била 
и увозна и извозна тржница за различите продукте италијанског порекла. 
На Запад су превасходно одлазили прехрамбени производи Царства 1694 - 
зна се да је, на пример, на цени била пшеница из Радоста - док се извоз 
житарица обављао често упркос трговачким уговорима који су били ута- 
начени између ромејске државе и Млетака, односно Ђеновљана. 1 ® 5 

Међутим, негде од средине XIV столећа приметна је осека извоза 
византијског жита на Запад, који се у тим временима окренуо другим 
тржиштима. Све су то добрим делом изазвала најпре српска, а потом, 
што је било нарочито кобно, османлијска освајања пространих ромејских 
територија, тако да су једино западна Грчка и Мореја успевале да задрже 
дотадашњи ниво експорта ове живежне намирнице. Несугласице унутар 
Царства, а поготово грађански ратови, којих је у тим временима било 
прилично, као и одређени спољнополитички догађаји - татарске акције 
из четрдесетих година XIV века уперене против ђеновљанских колонија 
на северном Црноморју су добар пример за таква збивања - намах су 
изазвали немала колебања на тржницама Средоземља, па наравно и Ви- 
зантије. Ромеји су, природно, увозили многобројне производе из ита- 
лијанских поморских република, једну широку гаму сваковрсне робе, 
почев, примерице, од врло цењених тканина за које је византијска ари- 
стократија била спремна да потропш много новаца, до мириса или крзна 
које су латински трговци набављали са Крима или из Александрије!® 6 
Међутим, ваља нагласити, ромејска се трговина ипак одвијала у дубокој 
сенци послова које су на Истоку водили посленици са Запада, пре свих 


' т L. N. d'Ohver, Note st 
1928) 193-195. 

Венецијанци и Ђеновљани. 1697 Управо је то туторство, уколико бисмо 
смели тако да га назовемо, суштински спутавало размах византијских 
трговачких послова. 

Једно занимљиво истраживање о византијској трговини у доба Пале- 
олога, премда спроведено на основу грађе која је махом латинска, а не грч- 
ка, нгго је у сваком случају веома сериозан методолошки проблем, дало је 
низ занимљивих закључака. 1698 За другу половину XIV века, период који се 
налази у средишту наше пажње, индикативни су и важни следећи подаци: 
чак 70% од оних који су били укључени у ромејске трговачке послове по- 
тицало је из Цариграда или им је у њему било стално место боравка; 47% 
од меркантилних обрта, такорећи једна половина, односила се на византиј- 
ску престоницу и Перу, док је високо друго место, што је можда извесно 
изненађење, припадало граду Келиону (познатом и као Килија), смештеном 
на источној обали Црног мора, нешто јужније од ушћа Дњестра у Понт, са 
значајних 27,5%. 1699 Знатан број међу поменутим делатницима чинили су 
власници или сувласници бродова и морнари који су превозили жито из 
Келиона у Цариград или Галату током шездесетих, из ромејске престонице 
или са бугарске обале у Кафу током осамдесетих и из „царице градова” и 
Панида у Тјенову такође осамдесетих година XTV столећа. 1700 

Што се тиче њиховог социјалног порекла, а то је било питање које је 
изазивало немалу радозналост научника, могло се закључити да је њих 
18-20% припадало аристократским редовима. 1701 Међутим, мора се призна- 
ти, византијски трговци су углавном били ограничени на басен источног 
Средоземља - вољом посленика италијанских република, наравно - и врло 
ретко успевали да пробију постојеће баријере. Тако је, на пример, Манојло 
Кавасилас, припадник угледне ромејске породице, у два маха, 1384. и 1389. 
године, превозио знатне количине жита у "ђенову. Он је био нека врста 
василевсовог агента и за превоз робе је користио царске бродове, али је био 


16,7 D. Chambers, The lmperial Age of Venice, 1380-1580, London 1970, 12 sq. 

1И " A. Laiou-Thomadakis, The Greek merchant of the Paleologian period: A collective 
portrait , Praktika Akademias Athenon 57 (1982) 96-132. 

1m Ibid. 106. Посебно o византијском Келиону в. N. Banescu, Chilia (Licostomo) und 
das bithpnische Chele, BZ 28 (1928) 68-72; O. Iliescu, A la recherche de Kilia 
byzantine, RESEE 16 (1978) 229-238; Balard, La Romanie genoise, 143-150; S. 
Papacostea, De Vicina d Kilia. Byzantins et Genois аих Bouches du Danube au XIVe 
sikle, RESEEE 16 (1978) 65-79; S. Baraschi, Les sources byzantines et la localisation 
de la citi de Kilia (XIIe-XIlle siicles), RESEE 19 (1981) 473-484; E. Todorova, Sur 
une nouvelle source dans l’histoire du delta danubien au XIVe siicle, Etudes 
Balkaniques 19-1 (1983) 115-128. 

1700 Laiou-TTiomadakis, Greek merchants, 107. 

1701 Ibid. 108,125-126. Изнесени проценти односе ce на раздобље 1353-1402. година. 



човек Јована VH, а не, како се раније сматрало, 1 ™ 2 Јована V Палеолога. На 
ове везе младог сина Андроника IV, који је само наставио његову прођено- 
вљанску политику, посебно указујемо, јер се испоставило да су управо оне 
имале пресудан значај у новом преврату 1390. године. Неколико од визан- 
тијских угледних родова одржавало је врло тесне економске контакте са 
лигуријском републиком, а Георгије Гуделис и Никола Нотарас чак су има- 
ли ђеновљанско држављанство. 1703 Изнесени подаци, ма колико оскудни и 
фрагментарни, пружају довољно доказа да су се ромејска трговина и еко- 
номија уопште - овде првенствено мислимо на раздобље друге половине 
XIV столећа, које се у бити није много разликовало од претходних и по- 
тоњих периода касновизантијске историје - налазиле у стешњеном положају, 
где је стагнација била правило, а успеси права реткост. 


Царски иишакион 

Убедљиво сведочанство које нам на особен начин казује о тешким 
материјалним приликама Византије у касним седамдесетим и током осам- 
десетих година XIV столећа представља и једно писмо ( Pitakion basilikon) 
које је Јован V Палеолог упутио трапезунтском митрополиту. 1704 Василевс 
предочава првосвештенику понтске царевине веома тешко стање у коме 
се налазио славни светогорски манастир Велика лавра, који су нападали 
Срби и пустошили Турци, па је остала без знатног броја монаха, и позива 
га, не пропуштајући прилику да подсети да је њен оснивач Свети Атанасије 
потицао управо из Трапезунта, да помогне овој атоској обитељи. 

У науци је било много недоумица око датовања писма Јована V Па- 
леолога, будући да је оно готово без икакве временске одреднице. Ипак, 
са приличном сигурношћу може се бранити претпоставка према којој је 
оно састављено између 1376. и 1388. године, додуше, без неке веће мо- 
гућности да се тај период још више сузи. 1705 Апел византијског цара, сем 
бриге за чувени манастир и уопште Свету Гору, казује посредно, али ипак 
врло уверљиво о финансијским недаћама ромејске државе. Није познато 
какав је био одговор трапезунтског митрополита Теодосија, иначе нека- 


1702 Balard, La Romanie genoise, 758; Laiou-Thomadakis, Byzantine Есопоту, 220. 

1703 Laiou-Thomadakis, Byzantine Есопоту, 212; Barker, Manuel II, 154 et passim; 
Laiou-Thomadakis, Greek merchants, 109. Такође в. PLP 2 (1977) № 4334 (Георгије 
Гуделис), PLP 8 (1986) № 20733 (Никола Нотарас). 

17м Hunger, Kaiser Johannes V, 375-376. 

1705 C. Карпов, Трапезундскал империл и Афон, Виз. врем. 45 (1984) 100 (где је на- 
ведена целокупна одговарајућа литература и све недоумице које се тичу овог 
особеног акта). 





трестолу 


513 


дашњег атоског подвижника - на ту врсту осетљивости код поглавара 
цркве у црноморској царевини вероватно је и рачунао Јован V Палеолог 
- али се може претпоставити да је у овим годинама мања грчка држава 
финансијски нешто боље стајала од Византије. 


Сшрах од Османлија 

Девета деценија XIV века, последња у животу Јована V Палеолога, 
представљала је и раздобље дубоких продора Османлија у унутрашњост 
Балканског полуострва. Све те акције биле су брижљиво планиране и 
увек уравнотежене са оним што се предузимало на источном ратишту, 
где су поједини муслимански господари такође могли да представљају 
немалу опасност. Управо је таква избалансираност, која је подразумева- 
ла опрез и искључивала могућност неодмерених залетања, а у којој је 
Мурат I био заиста ненадмашан, јемчила Турцима непрестано ширење 
на рачун хришћанских земаља. Османлије се, наиме, нису трајно задр- 
жавали у областима које су поседали и пустошили, уколико нису били 
у стању да над њима успоставе сталну и чврсту власт. Са огромним 
самопоуздањем и свешћу да им крајеви у које су упадали не могу измаћи, 
они су напредовали поступно и систематски, увек водећи рачуна да ис- 
товремено не ратују на два фронта. 1706 Темељност са којом су остварива- 

ли своје походе и велики успеси у многобројним акцијама имали су 
големог одјека међу хришћанским живљем, а спознаја да нико нема сна- 
ге да им стане на пут сејала је огроман страх. 1707 

За расположење православног света пред незадрживим налетима Ос- 
манлија веома је сликовита опсервација једног анонимног српског писца 
друге половине XTV столећа, колико пуна лирског набоја толико и искре- 
ног очаја: „Богомрски они Исмаилћани као мало почекавши, онда као 
пчеле просуше се, и сву земљу нашу протрчаше, јер не 6и онога који ће 
забранити тима. Не би зло које не створише. [...] О земљо, раствори се, 
живе прими све нас!” 1708 Такође је живописан текст, који је изашао испод 
пера Константина Филозофа неколико деценија доцније, али се тиче вре- 
мена уочи Косовске битке, у коме се каже: „А друго исмаилћански род, 
који се на нас изливаше као неки скакавци, једне су одводили, друге за- 
робљавали, друге пленили, друге клали, као огањ ломећи и све сатирући, 
где год се налажаху и увек се наметаху, и ишли су да оно што је остало 
поједу и немилостиво погубе”. 1709 Једно писмо из ових година, ради се о 
1386, наглашава потребу хришћанског савеза, конкретно византијско-ру- 
мунског, односно шире узевши, и балканске алијансе православних земаља 
која би се супротставила османском надирању. 1710 Међутим, све је остало 


history and relations with the Muslim world, London 1971); E. Наумов, Сербил u 
Болгарил в середине XIV в. (К истории балканских государств в зпоху осман- 
ского нашествил), Социалвно-зкономическан и политическав историл к>го- 
восточнои Европм (до серединм XIX в.), Кишинев 1980, 87-101; К. Kyrris, 
Tourkia kai Balkania. Istoriko dokimio, Athina 1986, 17 sq. 

1707 Ha ову тему веома подстицајно расправљала Ј. Калић, „Страх турски" после 
Косова, Свети кнез Лазар. Споменица о шестој стогодишњици косовског боја 
1389-1989, Београд 1989, 185-191. Научна литература која се односи на људски 
страх је како обимна тако и разноврсна, а на овоме месту наводимо два класич- 
на дела: Ž. Delimo, Greh i strah. Stvaranje osećanja krivice na Zapadu od XIV do XVIII 
veka, 1-П, Novi Sad 1986; isti, Strah na Zapadu (od XIV do XVIII veka). Opsednuti 
grad, 1-П, Novi Sad 1987. Такође в. P. Радић, Страхупозној Византији, 1180-1453, 
I-H, Београд 2000; М. Шуица, Приповести о српско-турским окршајима и „страх 
од Турака " 1386. iogme, Историјски часопис 53 (2006) 93-121. 

1708 Đ. Radojičić, Antologija stare srpske književnosti (XI-XVUI veka), Beograd 1960, 
124-125. 

1709 K. Куев - Г. Петков, Сгбрани сЂчиненил на Константин Костенечки, Софил 
1986, 373. Превод је дат према Л. Мирковић, Старе српске биоГрафије XV и 
ХУП века. Цамблак, Константин, Пајсије, Београд 1936, 57. 

1710 Cydones, Correspondance, II, № 337 272-274. Cf. Е. Stanescu, Autour d'une lettre de 
Dimitrios Kydones expediie en Valachie, RESEE 7 (1969) 221-230; A. EUan - N. S. 
Tana$oca, lzvoarele istoriei Romđniei. III Scritori bizantini (sec. XI-XIV) / Fontes 
historiae Daco-Romanae. III Scriptores byzantini saec. XI-XTV/, Bucuresti 1975, 
526-529. Уопште o односима између Турака и румунских земаља у ово време 

мртво слово на папиру тако да су пред ратницима османског емира једна 
за другом, постепено али неумитно, падале тврђаве и области: после по- 
седања Сера 19. септембра 1383, 1711 Турци су заузели Софију 1385, 1712 потом 
1386, с једне стране, Китрос и Ларису, 1713 а, с друге, Ниш, 1714 затим Солун, 
у пролеће 1387, 1715 и Верију 8. маја 1387. године. 1716 Било је, истина, и 
одређених османлијских неуспеха, али ретких и без значајних последица. 
Тако је кнез Лазар поразио део турске војске код Плочника, 1385/6. 
године, 1717 а босански војвода Влатко Вуковић, у августу 1388, код Билеће 
разбио један турски одред. 1718 Међутим, били су то успеси који нису мо- 
гли да поколебају решеност Османлија да наставе продирање у унутра- 
шњост Балканског полуострва. У исто време они су још снажније 
учврстили свој престиж на тлу Мале Азије, ни у једном тренутку не 
запостављајући фронт у исламском свету. Тако је владар саруханског 

недавно је писао Т. Gemil, Romđnii si Otomami in secolele XIV-XVI, Bucuresti 
1991, 56-69. 

1711 Kleinchroniken, 398 № 6, 451 № 9, 555 № 4, 568 № 1, 669 № 13. Cf. Schreiner, 
Kommentar, 326-327. Уп. н. 1615, где je дата најважнија литература о паду 
Сера. 

1712 Babinger, Beitriige, 77-79; Историл Византии, III, 167 (3. Удалвцова); Тготгон- 
джиев - Павлов, Падането, 11. Постоје, међутим, и истраживачи који сматрају 
Да )е Софија пала три године раније, дакле 1382, а међу њима наводимо двоји- 
цу: Ников, Завпадаеане, 66 и Истории на Бгпгарии, III, 358 (Д. Ангелов). 

1711 Historia tou hellenikou ethnous, t. Th, Byzantinos Hellenismos (Mesobyzantinoi 
hronoi, 1071-1204. Ysterobyzantinoi hronoi, 1204-1453), Athina 1980, 182 (E. 
Zachariadou). 

17,4 F- Калић, Ниш у средњем веку, Историјски часопис 31 (1984) 31. 

171S О заузимању Солуна в. н. 1651. 

1714 Kleinchroniken, 418 № 4, 473 № 3, 494 № 3, 955 № 4. Cf. Schreiner, Kommentar, 
334. Такође в. Chionidis, Historia, U, 58 sq. Уопште o начину на који су Турци 
вршили своја освајања в. Н. Inalcik, Ottoman Methods ofConquest, Studia Islamica 
2 (1954) 103-129 (= VR, The Ottoman Empire: Conquest, Organization and Есопоту, 
London 1978); E. Zachariadou, More on the Turkish Methods of Conquest, Eighth 
Annual Byzantine Studies Conference: Abstracts of Papers Chicago 1982, 20 Ha 
тему турских освајања у XIV веку у два маха је писала Е. Malamoglou, Не 
Politike toy Byzantiou en opsei ton Tourkikon Katakteseon ston 14о aiona kao he 
Apeikonise tes sta Erga ton Byzantinon Historiografon tes Epohes, Byzantinos Domos 

1 (1987) 129-130; idem, Hoi Byzantinoi Historiografoi gia te Synthese, ten Taktike 
kai te Strategike ton Orhomanikon Streteumaton kata to 14o aiona, Byzantinos Domos 

2 (1988) 49-56. Такође je веома занимљива расправа O. Turan, The Ideal of World 
Domination among the Medieval Turks, Studia Islamica 4 (Paris 1955) 77-90. 

1717 Љ. Стојановић, Стари српски pogocnoeu и петописи, Београд - Сремски Кар- 
ловци 1927, 6р. 191, 221, 591; Kleinchroniken, 561 № 6. Cf. Schreiner, Kommentar, 
331-332; Историја српско: народа, II, 42-43 (P. Михаљчић); Ферјанчић, Вести 
Кратких хроника, 154-155. 

17111 С. Ђирковић, Историја средњовековне босанске државе, Београд 1964, 158-159. 

емирата Орхан Саруханоглу по свој прилици негде око 1378/9. године 
постао вазал османског султана. 1719 Затим је Мурат I однео важну победу 
над Алаедином, емиром Карамана, године 1387, 1720 чиме су се Османлије 
обезбедиле и могле да предузму велики поход на Балканско полуострво. 
За хришћане у тамошњим крајевима било је много разлога за страх, јер 
су на видику били догађаји који преусмеравају историјске токове. 


Косовска бишка 

Као пуцан, у цик зоре Европом је у лето 1389. године одјекнула вест 
да је горопадни турски султан Мурат I, владар који је због својих великих 
успеха и ванредне дипломатске вештине био уважаван, неочекивано по- 
гинуо у сукобу са Србима. Са нешто мање пажње, додуше, пропраћена је 
и вест да је страдао и предводник друге стране, српски кнез Лазар. Реч је 
била о чувеној бици на Косову, која се одиграла на дан Св. Вида, у уторак 
15. јуна 1389. године, догађају који се, можда и уз извесно претеривање, 
сматра средишњим и најкобнијим догађајем у српској средњовековној ис- 
торији. 1721 Осим општих чињеница, које су неоспорне, у потоње изворе се 
инкрустирало много легендарног, што је предмет непрекидних истражи- 
вања, углавном везаних за српску историографију. 1 пг Премда се о чисто 


1719 Жуков, Змирати, 54, 151 н. 80a то закључује на основу сачуваног нумизматич- 
ког материјала. 

mo Wittek, Mentesche, 76-77; Жуков, Змирати, 55. 

i72i Дитература о Косовској бици је заиста огромна и немогуће је навести и 
важнија дела. За старију литературу в. Ђирковић, Допуне, 470. Такође в. Исто- 
puja српско i народа, П, 36-46 (Р. Михаљчић). За одјек Косовске битке у визан- 
тијским изворима в. Р. Радић-Д. Кораћ, Занемарени подаци 1рнких извора о 
бици на Косову 15. јуна 1389. 1одине, Свети кнез Лазар. Споменица о Шестој 
стогодишњици косовског боја 1389-1989, Београд 1989, 237-248. Такође в. Ко- 
совска битка у историо!рафији (Округли сто), Историјски институт, Зборник 
радова књ. 11, Београд 1990, 7 сл. 

,m Прослава шесте стогодишњице битке на Косову имала је за последицу појаву 
големог броја пригодних, рекли бисмо свечарских и научно ирелевантних 

књига, које није потребно ни споменути. На овоме месту указаћемо само на 

два научна скупа који су имали неопходну озбиљност и понудили више зани- 
мљивих радова: први је одржан у Београду, у јуну 1989, у организацији Српске 
академије наука и уметности, а други је уприличен у Софији, у октобру 1989. 
године. Реферати првог скупа објављена су са приличним закашњењем у Гпасу 
CCCLXXVIII Српске академије наука и уметности, Одељење историјских нау- 
ка, књ. 9, Београд 1996, а саошптења са другог публикована су, такође са при- 
личним закашњењем, у часопису Годишник на СофиЛскил университет Св. 
Климент Охридски 86, 5 (1995). Два интересантна зборника такође заслужују 
пажњу. В. Косовска битка 1389. године и њене последице, Међународни симпо- 

војничком исходу ове битке може расправљати, по хришћане, а нарочито 
по српски народ, обрачун на Косову пољу имао је далекосежне неповољне 
последице. Смртно рањеног Мурата I је наследио његов син Бајазит I 
(1389-1402), емир са нешто мање дипломатске мудрости, али свакако из- 
ванредне продорности и агресивности. 1723 Уједно, био је то и први турски 
владар који је сасвим озбиљно помишљао да освоји Цариград и сруши 
Византију, а томе се циљу и сасвим приближио. 

Као и у случају битке на Марици, непуне две деценије раније, Византија 
је остала пасивни посматрач без жеље да се супротстави Османлијама. Од 
Јована V Палеолога, који се увелико приближавао свом заласку, тешко је 
било очекивати било какву акцију, док се млади Јован, син Андроника JV, 
првенствено старао о својим интересима. Једини који је имао жељу да нешто 
покуша, при чему му храброст и способност нису недостајале, таворио је у 
изгнанству. То је био Манојло Палеолог, који је испаштао властиту непо- 
слушност и, можда још више, очев увређени бес због свог неодмереног 
корака. Познато је да је синовљево одметање у Солун, и све последице јед- 
ног таквог чина (а било их је и превише), Јован V тешко примио. Из раз- 
гранате преписке Димитрија Кидона са царевим сином, који му је упркос 
разлици у годинама био добар и искрен пријатељ, могу се разабрати неке 
појединости које се односе на планове Манојла Палеолога уочи напуштања 
града Св. Димитрија, који је сваког часа могао да падне у руке Хајредин 
паше. Господар Солуна, проценивши да су ствари узеле ток који му најмање 
одговара, обратио се ученом ретору и дугогодишњем првом министру за 
савет шта му је чинити у бурним временима која су се приближавала. У 
одговору Димитрије Кидон је обавестио Манојла Палеолога да је Јован V 
држао један тајни састанак са људима од поверења, договор који се тицао 
управо дал>ег односа према другом василевсовом сину, али да је из свих тих 
разговора истакнути интелектуалац био искључен. То је недвосмислено и 
јасно наговештавало коначни одлазак са политичке сцене човека који је био 
десна рука најпре Јовану VI Кантакузину, а потом и сину Андроника III. 1724 


зијум Химелстир 1989 (Посебна издања Балканолошког института САНУ, кн>. 
44), Београд 1991; Kosovo. Legacy of а Medieval Battle, ed. W. Vucinich - Th. 
Emmert, Minnesota Mediterranean and East European Monographs (A Modern 
Greek Studies Yearbook Supplement vol. 1), Minneapolis, Minnesota 1991. 

1723 Позната je приповест да je Бајазит I наредио да се погуби његов брат Јакуб, те је 
тако сам завладао. О његовом надимку „Јилдирим" то јест „Муња” в. Ђурић, Сум- 
рак, 27. У једном византијском извору из нешто доцнијег времена каже се да је за 
владавине Јована V Палеолога власт међу Агаренима преузео Бајазит, који је у 
безбожности, разврату и осталим пороцима превазипазио све људе. В. Р. Gautier, 
Un ricit inedit du siege de Constantinople par iee Turcs (1394-1402), REB 23 (1965) 104. 

1724 O томе в. Barker, Manuel U, 57; Kianka, Demetrius Cydones, 207. 

Три су могућности, барем према упутама најистакнутијег представ- 
ника пролатинске струје у Цариграду, долазиле у обзир: одлазак на Пе- 
лопонез, тражење уточишта на Западу или покајничко путовање у Ца- 
риград, где је требало изгладити несугласице са оцем. Димитрије Кидон 
је свом младом пријатељу сугерисао овај трећи предлог, мада је и сам 
био свестан родитељског гнева Јована V Палеолога. 1725 Како било, Ма- 
нојло Палеолог није отишао у Цариград, него се запутио на Лезбос код 
тече Франческа I Гатилузија, али је овај одбио да ra пусти у град Мити- 
лену - посреди је, највероватније, био израз лојалности Јовану V - па је 
доскорашњи господар Солуна био приморан да таборује по највећој 
летњој врелини, испод шатора, на негостољубивој острвској макији. 1726 
Одатле се запутио на огољени Тенедос, где га је затекао позив султана 
Мурата I да дође на османски двор. 1727 

Промућурни емир очигледно није желео да један од претендената 
на наслеђе византијске круне испадне из игре, па је свога ромејског госта 
у Бруси примио са изразитом благонаклоношћу. 1728 Читаво ово путешест- 
вије, на линији Солун - Лезбос - Тенедос - Бруса, одвијало се од пролећа 
ДО јесени 1387. године, а онда је Манојло Палеолог ипак отишао у Ца- 
риград, своме оцу. Његов покајнички гест наишао је на непоколебљиву 
решеност Јована V Палеолога, па је несрећни принц после протеривања 
из ромејске престонице закорачио трновитом стазом изгнаника. Конфи- 
ниран на Лемносу, Манојло Палеолог је на том острву боравио од по- 
следњих месеци 1387. до почетка пролећа 1390. године. 1729 Одатле је, 
напокон дочекавши своју прилику, кренуо у помоћ оцу у опседнутом 
Цариграду, што му је касније пружило могућност не само да се умеша у 
борбу за византијски трон него и да из те борбе изађе као победник. 

Два писма из богате заоставштине Димитрија Кидона, које је истак- 
нути интелектуалац послао Манојлу Палеологу на Лемнос, живописно 


1725 Cydones, Correspondance, П, № 342 278-281. Cf. R. Loenertz, Manuel Paleologue et 
Demetrius Cydones. Remarques sur leurs correspondances, EO 37 (1938) 115-118; 
Charanis, Strife, 301-302; Dennis, Manuel П, 113, 151-153; Barker, Manuel П, 58. 

1724 O овим недаћама сазиајемо из једног писма које је Манојло Палеолог саставио 
у лето 1387. године. В. R. Loenertz, Manuel Paleologue, Spitre a Cabasilas, 
Makedonika 4 (1956) 38-46 /Ново издање: The Letters of Manuel II Palaeologus, 
ed. G. Dennis, VVashington 1977, 186-205/. Cf. Barker, Manuel II, 59-60. 

1727 Да ce Манојло Палеолог обрео на Тенедосу дознајемо из једног писма које је 
Димитрије Кидон писао своме и Манојловом заједничком пријатељу Радену. 
Cf. Cydones, Correspondance, П, № 352 294-295. Cf. Barker, Manuel II, 61-62. 

1,28 Chalc. I, 42-43, 48; Pseudo-Phrantzes, 190; Zoras, Chronikon, 25-26. Cf. Barker, 
Manuel II, 62-63. 

1729 Уп. Ђурић, Сумрак, 25-26 н. 28. Посебно о боравку Манојла Палеолога на Лемносу 
в. R. Loenertz, Ibcil de Manuet П Paleologue a Lemnos 1387-1389, OCP 38 (1972) 116-140. 

су сведочанство о томе како је византијско јавно мњење пропратило 
исход Косовске битке. 1730 Драгоценост ових епистола лежи и у томе што 
су оне једине савремене ромејске вести о чувеном судару Турака и Срба 
јуна 1389. године. Јасно се може разабрати да је у Царству уочи саме 
битке превладавало мишљење да српска војска није дорасла осман- 
лијским ратницима, па је Муратова погибија одјекнула сензационално, 
толико снажно да се створило убеђење како су турски одреди поражени 
на Косову. Несумњива радост због вести које су стизале била је помуће- 
на непријатним и очитим сазнањем да Византинци више нису кадри да 
искористе неочекивану прилику коју им је пружила султанова погибија. 
Немоћ Византије, уплашене и смањене, била је потпуна. Из ових, дакле 
касних осамдесетих година, бележимо и неке догађаје, углавном природне 
феномене и несреће, који у сваком случају нису могли да навесте ништа 
добро: помрачење сунца 1. јануара 1386. године 1731 - и у вези с њим за- 
нимљива белешка о болести младог Јована Палеолога, сина покојног 
Андроника IV, због чијег озбиљно погоршаног здравственог стања је, по 
налогу самог василевса Јована V, чувени византијски астроном и астро- 
лог тога времена Јован Аврамије путовао у Александрију по лек 1732 - 
потом епидемија куге на Криту 6897. (1388/1389) 1733 и напокон земљотрес 
на Хиосу у суботу 20. марта 1389. године. 1734 А онда је уследио нови 
грађански рат, још један у низу бесмислених ромејских трвења која су 
погубно обележила читав XIV век. 


1730 Cydonžs, Correspondance, II, № 396, 350-351, № 398, 352-353. О овим писмима 
подробно је расправљао С. Ћирковић, Димитрије Кидон о Косовском боју, 
ЗРВИ 13 (1971) 213-219. Он је, између осталог, успео да докаже да се друга од 
поменуте две епистоле односи заправо на Косовску, а не на битку код Билеће, 
из августа 1388. године, како је сматрао издавач Р. Ленерц. 

1731 Kleinchroniken, 97 № 36, 379 № 6, 389 № 6, 398 № 7, 561 № 7, 623 № 2, 627 № 
2, 656 № 5. Cf. Schreiner, Kommentar, 332. 

1732 D. Pingree, The Astrological School of John Abramius, DOP 25 (1971) 199-200; 
Schreiner, Kommentar, 614 № 52. Cf. P. Schreiner, Byzanz und die Mamluken in der 
2. Halfte des 14. Jahrunderts, Der Islam 56 (1979) 303-304. За основне податке o 
Јовану Аврамију в. PLP 1 (1976) № 57. 

1733 Kleinchroniken, 619 № 4; Н. Noiret, Documents inidits pour servir & l’histoire de la 
domination venitienne en Crite de 1385 Л 1485, Paris 1892, 27 (акт од 31. маја 1389. 
године). Cf. Th. Detorakes, He panoles en Krete. Symbole eis ten historian ton 
epidemion tes nesou, Epist Epet Filos. Sholes Panep. Athenon 21 (1970-71) 21. 

1734 Kleinchroniken, 670 № 16; Schreiner, Kommentar, 614 № 55, 615 № 56. У једној од 
белешки (Ibid. 614 № 55) изричито се и каже да је то било за царевања благо- 
частивог василевса Јована V Палеолога (epi tes basileias tou eusebestatou basileos 

Ioannou). O земљотресу на Хиосу в. N. Sgouros, Historia tes nesou Hiou apo ton 

arhaiotaton hronon mehri tou 1700/ m. H„ Athina 1937, 230 sq. 








6. ПОСЛЕДЊА ГОДИНА (1390-1391) 

Да и последња година владавине и живота Јована V Палеолога буде 
мучна и потпуно у знаку грађанских ратова који су умногоме одредили 
судбину несрећног василевса, побринуо се његов унук и имењак, дваде- 
сетогодишњи син Андроника IV, који је, нестрпљив да се дочепа власти 
и налик амбициозном оцу, одлучио да са престола уклони деду. Био је 
то само својеврстан наставак једног давно започетог спора, проистеклог 
из међусобних трвења унутар царске породице. Он је изнова узнемирио 
Царство, али не више тако драматично као у ранијим приликама. Јер, 
нема сумње, Византија је већ била огуглала на сличне преврате, бесми- 
слене и непотребне, који су се одвијали уз учешће истих страних сила и 
увек по сличном обрасцу. Већ одавно је држава Ромеја постала безазле- 
ни сведок или беспомоћни учесник у замршеним политичким играма 
Османског царства, Венеције и ТЈенове. 

Иначе, сам крај изузетно дуге владе Јована V углавном је протицао 
у неактивности. Боравећи унутар цариградских зидина, јединог поседа 
који му је засигурно преостао - остале области којима је Царство још 
располагало биле су подељене на апанаже међу члановима царске поро- 
дице, а део који је припадао владајућем цару, као ни други уосталом, 
никад није могао бити безбедан од османлијских насртаја - цар је про- 
водио последње године у атмосфери за коју би се могло рећи да је била 
крајње дефетистичка. Његова свест о властитој немоћи и безнађу у које 
је Царство запало, а којем он, било је то више него очито, није био у 
стању да помогне, притискивали су га као и тешкоће са здрављем на које 
је силом прилика морао да се навикава. Јован V Палеолог је, наиме, па- 
тио од костобоље те је бивао везан за постељу, а све поменуте недаће 
покушавао је да утопи у претераном узимању хране и пића. 1735 Визан- 
тијски двор овога времена је постао место теревенки на којима се васи- 
левс препуштао различитим хедонистичким насладама, пијанчењу и 
преждеравању, а нису недостајале ни конкубине, позната слабост васи- 

ms Ducas, 77. Уп. Hcmopiut Византии, III, 166 (3. Удалвцова). Околност да су како 
Јован V тако и његов унук Јован VII Палеолози боловали од тешких бољки 
неретко може да изазове и недоумице у тумачењу сачуваних извора. Тако се, 
на пример, у једном тексту говори о томе како је василевс Јован Палеолог 
запао у страшну болест, па није баш једноставно одгонетнути о коме се запра- 
во ради. В. Р. Magdalino, Byzantine Churches of Selymbria, DOP 32 (1978) 311 / 
издавач опрезно претпоставља (ibid. 312 n. 21) да je ипак реч o Јовану V, пре 
него о његовом истоименом унуку/. О болести Јована VII Палеолога већ је 
било речи. В. н. 1732 у претходном одељку овога поглавља. 

левса, који се увелико приближавао шездесетој години живота. Његова 
малодушност могла је добрим делом да проистекне и из крајње несређе- 
не породичне ситуације: двојицу синова, Андроника и Михаила, а веро- 
ватно и једну кћи, 1736 већ је пре тога изгубио, док је са Манојлом био у 
великој завади, па би се једино смело рећи да је са Теодором, који је 
успешно деловао у далекој Мореји, могао да има какве-такве односе (о 
њима се заправо и не зна скоро ништа). 

Према унуку Јовану је, убрзо се показало, из пуно разлога требало 
да буде подозрив. И постојећи спор око наслеђа царске круне, који упркос 
неким ранијим договорима ни изблиза није био разрешен - што је Јо- 
вану V Палеологу, наравно, било сасвим извесно - могао га је онеспокоја- 
вати. Све у свему, стање у Византији је било тешко. О суморној слици 
ромејске престонице овога времена недвосмислено и живописно сведочи 
једно писмо које је познати интелектуалац Манојло Калекас упутио свом 
пријатељу. 1737 А онда је уследио нови удар, оличен у преврату младог Јо- 
вана VII, који је Јовану V у потпуности загорчао последње месеце живота 
и који је већ дискредитовано Царство бацио у још дубљи понор. 


Буншовни унук 

Јован Палеолог је наследио очеву апанажу, уз коју му је као прво- 
рођеном сину Андроника IV припадало и право да наследи престо сво- 
га деде Јована V. Међутим, младићева славољубивост и можда извесно 
осећање несигурности, које је потхрањивано помало загонетним држањем 
стрица Манојла Палеолога - тешко је поверовати да је другорођени син 
владајућег василевса био спреман да се тек тако одрекне могућности да 
заседне на византијски трон - само су истањили престолонаследниково 
стрпљење, па је решио да читаву ствар прекрати тако што ће се превра- 
том попети на дедин престо. Попут оца Андроника IV, он се доследно 
ослањао на ТЈенову са којом је одржавао и живе трговачке везе. 1738 Руко- 
вођена сопственим интересима, лигуријска република је више волела да 
у Цариграду види свога „штићеника” него његовог деду, одвајкада на- 


1736 Питање кћери Јована V Палеолога представља велику загонетку и непознани- 
цу у византологији. О томе је писао Luttrell, Daughters , 103-112. У даљем тексту 
ће о томе бити више речи. 

1737 Correspondance de Manuel Calecas, id. R. Loenertz (Studi e Testi 152), Citta del 
Vaticano 1950, № 1 167-168. 

17зв o томе je већ расправљано у претходном одељку овог поглавља. В. н. 1702-1703. 

клоњеног супарничкој Венецији. То, наравно, није била ствар која је 
промакла Јовану V, који се, судећи према неким изворима, жалио да 
■ђеновљани из Галате акламацијама које припадају цару поздрављају ње- 
говог унука али не и њега. 1735 То је требало да подразумева да су они 
спремни да учествују у припремању завере. Било је, дакле, предуслова 
да се наслути како ће поново бити невоља у Цариграду, а и недавна 
смена у суседном Османском царству - после битке на Косову, у јуну 
1389. године, Мурата I наследио је знатно ратоборнији Бајазит I, који је 
могао имати другачије погледе на питање који ће од царева столовати 
на Босфору - уносила је посебну дозу неизвесности. 

Завера која је требало да свргне Јована V Палеолога припремљена 
је далеко од Византије, у ТЈенови, која је и сама била веома заинтересо- 
вана за такав подухват. Тамо су, по свој прилици током последња три 
месеца 1389. године, приспели млади Јован Палеолог и његова мајка Ке- 
раца-Марија, која се после мужевљеве смрти (јун 1385) замонашила и 
добила име Макарија. 1740 Колико нам је познато, не постоји никакав до- 
кумент који би изричито казивао о циљу посете младог Јована Палеоло- 
га лигуријској републици, али нас оно што је уследило непосредно по 
његовом повратку у Византију уверава да се морало радити о некаквим 
прелиминарним договорима за преврат. Ма колико то на први поглед 
могло изгледати необично, чини се да је ипак тачан податак, забележен 
у једној краткој хроници, да се престолонаследник вратио у Византију 
копненим путем ( dia xeras)."*' 

Ако се узме у обзир да је већ у првој половини априла 1390. године 
био негде на домаку византијске престонице - зна се да је 14. априла 
ушао у Цариград - значило би да је, у случају да је стигао морским путем, 
пловио током марта, а можда и нешто раније, дакле у зимско време када 
су путовања бродом још увек врло неугодна. Остаје зато сасвим реална 


17,5 Loenertz, Fragment. 37-38 (= Byzantina et Franco-Graeca, I, 393-394). Cf. Barker, 
Manuel II, 68-69. 

1740 O Кераци-Марији в. П. Шраинер, Бшгарска кнлгинл в Генуа и Италин, Исто- 
рически преглед 38-3 (1982) 62-66; Божилов, Асеневци, № 43 218-224 (где се 
подробно расправља и о овом путовању у Италију); PLP 7 (1985) № 16891. 

1741 Kleinchroniken, 68 № 21. Cf Schreiner, Kommentar, 340-341. Најважнији доку- 
мент који казује о овоме путовању царице у Италију је преписка извесног 
Пјетра Филарзиса (Филаргироса), Крићанина грчког порекла који се школовао 
на Западу и касније био бискуп Новаре и веома утицајна личност, сачувана на 
крају једног грчког рукописног јеванђеља из збирке музеја Бенаки у Атини. 
Публиковала га је Е. Lappa-Zizicas, Le voyage de Jean VII Paleologue en Italie, REB 
34 (1974) 139-142, погрешно датујући читаво путовање у 1392. годину. Текст је 
поново објавио П. Шрајнер у раду наведеном у претходној напомени (стр. 65). 

могућност да је у отаџбину дошао преко Милана, Угарске и бугарских 
земаља. 1742 Не може се рећи да унуку владајућег василевса још неке окол- 
ности нису ишле у прилог, прилике које су сада већ старог Јована V 
Палеолога чиниле на неки начин усамљеним, те стога и подређеним у 
збивањима која је требало да уследе. Опажа се, наиме, да је и став Мле- 
чана, старих царевих савезника, претрпео извесне промене у касним 
осамдесетим годинама и постао знатно више уздржан, поготово након 
разумљивог, али свакако и нетактичког василевсовог тражења да добије 
Тенедос (1383), око кога је и иначе било толико распри и губитака на 
свим странама. 1713 

И, најзад, није без значаја било ни незадовољство које су Млечани 
имали због деловања трећег царевог сина Теодора I Палеолога на Пело- 
понезу, где се непосредно мешао у неке од њихових интереса. 1744 Радило 
се свакако о сувише крупним стварима да 6и их тако уман султан, какав 
је неспорно био Мурат I, могао превидети. У том склопу треба тражити 
и објашњење за емирово приближавање Венецији, које се на основу поје- 
диних докумената може пратити, 1745 као и на чињеницу да је он пригрлио 
одбаченог Манојла Палеолога. Нови султан Бајазит I само је читаву ствар 
поставио још радикалније, и дао потпору Јовану VII и његовим савез- 
ницима из Ђенове. О личности цара у ромејској престоници одлучивао 
је искључиво османски владар, а уочи пролећа 1390. године Јован V Па- 
леолог није био његов миљеник. 

Помогнут турским четама, Јован VII Палеолог је најпре посео неке 
тврђаве и градове који су гравитирали Цариграду, а онда ударио и на 
саму престоницу. 1746 Јован V се нашао потпуно опкољен и једино му је 
било преостало да се узда у чврстину цариградских бедема. При таквом 


1742 О овоме путовању опширно је писао Ј. Barker, John VII in Genoa. A Problem in 
late Byzantine source confusion, OCP 28 (1962) 213-238, који je разрешио све 
недоумице, па и ову која се тицала повратка Јована VII Палеолога у Византију. 

1743 У том смислу индикативан је документ од 26. јануара 1383. године. В. Thiriet, 
Regestes, I, № 637. Уп. Ђурић, Сумрак, 26 н. 29. 

1744 Ђурић, Сумрак, 26 с правом подвлачи значај овога разлога. 

1743 Таква султанова политика почиње већ негде 1381, али је нарочито јасно изра- 
жена током 1384. године. Најпре је сенат, 10. марта 1384. године, одговорио 
Мурату I на његов предлог да се образује савез уперен против Ђенове, В. 
Thiriet, Regestes, I, № 667. Потом, из млетачког документа од 22. јула 1384. ro- 
дине, сазнајемо да је султан био вољан да Венецији уступи неку територију, 
што је на неки начин и обнова некадашње понуде да им уступи Скутари (1368). 
В. Thomas, Diplomatarium, II, № 116 193-196; Thiriet, Regestes, I, № 678. Уп. Ђу- 
рић, Сумрак, 26 н. 30. 

1746 У овом случају од велике користи нам је познати путопис духовника Игњатија 
из Смоленска који се налазио у пратњи руског митрополита Пимена. Управо 

стању ствари са Лемноса, из прогонства, похитао је Манојло Палеолог 
како би помогао оцу, као и толико пута до тада. Како је дошло до изне- 
надног помирења између оца и сина збиља је тешко рећи, будући да нас 
оскудност података упућује на размишљања која се крећу у широком 
луку између очајничког покушаја владајућег цара да по сваку цену од- 
брани престо и избегне понављање 1376. године, на једној, и згодне при- 
лике коју је ненадано улучио другорођени василевсов син да се напокон 
на велика врата поново појави на византијској политичкој позорници. 
Извесно је да је Манојло Палеолог стигао пред Цариград у четвртак 
31. марта 1390. године,™ да је разобличио заверу против оца и њене 
учеснике сурово казнио: педесеторицу уротника је ослепео или им је 
одсекао носеве. Потом је наредио да се, осим једне, све градске капије 
зазидају и обезбеде намирнице за две године. 17,м 

Ипак, за Јована V и Манојла није било много наде. Нападачима су 
посао олакшале њихове присташе из престонице, што је говорило о томе 
да стари цар није уживао неподељену подршку у граду на Босфору, које 
су у раним часовима 14. априла 1390. године отвориле капије, пазећи, 
наравно, да уђу само хришћански, а не и турски војници. 1749 Део брани- 
лаца, са којима је био и Јован V, затворио се у утврђење код Златне ка- 
пије, без намере да се преда или евентуално напусти Цариград, а остали 
су уточиште нашли у унутрашњости храма Свете Софије. 1750 За разлику 
од Манојла Палеолога, који је напустио „царицу градова” и кренуо пут 
Родоса како би тамо од родоских витезова потражио помоћ, 1751 стари 


он саопштава да је Јован VII уочи опсаде Цариграда посео неке мање градове 
у околини. В. Majeska, Russian Travelers , 101. Cf. Barker, Manuel II, 71. 

17,7 Игњатије из Смоленска прецизно казује да је уочи Пасхе, на Велики четвртак, 
дакле 31. марта 1390. - Ускрс је те године био 3. априла. Cf. Grumel, Chronologie, 
262 - са Лемноса доспео Манојло Палеолог. В. Majeska, Russian Travelers, 101. 
Cf. Barker, Manuel II, 71: Тјурић, Сумрак, 27. 

1,411 Majeska, Russian Travelers, 101, 409-410. 

1749 Kleinchroniken, 68 № 21. Cf. Dolger, Johannes VII, 27; Charanis, Strife, 303; Kolias, 
Antarsia, 46 (он je први уочио драгоцене податке путописа Игњатија из Смо- 
ленска за ова збивања); Острогорски, Иапорија, 507; Barker, Manuel II, 72-73; 
Nicol, Last Centuries, 302; Schreiner, Kommentar, 340-341. O узурпацији Јована VII 
Палеолога писао и Б. Ферјанчић, Византијски eacuneec и Турци од Kocoea до 
Amope (1389-1402), Глас CCCLXXVIU, Одељење историјских наука, књ. 9, Бе- 
оград 1996, 110-112. 

1750 Kleinchroniken, 68 № 21; Majeska, Russian Travelers, 103. 

1751 To ce изричито каже у већ поменутој Краткој хроници, али и у запису на јед- 
ном од рукописа који припада богатом фонду Бечке библиотеке. Публиковали 
су га Н. Hunger - О. Kresten, Katalog der griechischen Handschriften des 
Ćsterreichischen Nationalbibliothek, II, Wien 1969, 30. O везама Манојла Палеоло- 

василевс је, без жеље да некуда пође, одлучио (или, можда, био при- 
нуђен) да остане у некој врсти драговољног притвора. 

На другој страни, не тако далеко од места где се учврстио Јован V, 
престонички живаљ је на уобичајен начин, поклицима „Многаја лета”, 
поздрављао новога цара, на исти, дакле, начин као што су у новембру 
1354. године дочекали и њега самог. 1752 У међувремену је, међутим, било 
прошло готово четири деценије. 

Без много оклевања, новоустоличени василевс Јован VII Палеолог 
је предузео кораке сасвим „примерене” сличним ситуацијама: издејство- 
вао је да уместо Антонија IV на патријаршијску столицу дође Макарије, 
дакле исти онај духовник који је за кратке владавине Андроника IV био 
првосвештеник цариградске патријаршије. Овом сменом, која је обзнање- 
на синодском одлуком од 30. јула 1390. године, 1753 још једном је било 
потврђено да су византијски цареви грубом личном вољом решавали 
тако деликатна питања као што је постављење поглавара васељенске 
патријаршије. Они су били у стању да доведу највиши клир у једну врсту 
подређености, да му ускрате и самосталност у деловању и одлучивању. 
Оно што очигледно нису могли да досегну, оно што је у потпуности 


га са родоским витезовима посебно в. Р. Wirth, Manuel II Palaiologus und der 
Johanniterorden , Byzantina 6 (1974) 385-389. 

1752 Занимљиво je напоменути да су становници Цариграда, према сведочанствима 
Игњатија из Смоленска, узвикивали „Многаја лета Андронику” (Majeska, 
Russian Travelers, 103), што је изазвало многе недоумице и различите комента- 
ре у досадашњој историографији. Cf. Kolias, Antarsia, 57-61; Christophilopoulou, 
Problema, 390-393; N. Oikonomidis, Semeioma gia ton Androniko E Palaiologo 
(1390), Thesaurismata 5 (1968) 27-28. Међутим, веома проницљиво објашњење 
предложила је Е. Zachariadou, John VII (alias Andronicus) Palaeologus, DOP 31 
(1977) 339-342. Ослањајући ce на податке неколико извора - путопис Игњатија 
из Смоленска и неке ђеновљанске документе - у којима је Јован VII наведен 
под именом Андроник, она претпоставља да је млади претендент на престо, у 
жељи да потисне деду Јована V, посезао за именом свог оца Андроника IV 
Палеолога. Тако је својим подухватима давао одређени легитимитет, а исто- 
времено избегао могуће забуне у сукобу два Јована. После преузимања царског 
трона, нови василевс, дакле Јован VII, више се није користио именом Андро- 
ника IV, што потврђују савремени извори, дипломатички пре свега. V. ММ III, 
№ 33 135-144; Thomas, Diplomatarium, II, Н> 135 224-229. Извесну збрку могла 
би да унесе и чињеница да је и Јован VII имао сина Андроника. Познато је, с 
друге стране, да је он рођен тек око 1400 - дакле, што је за нас важно, десетак 
година после догађаја из пролећа 1390, што искључује могућност евентуалних 
недоумица око поклича „Многаја лета Андронику" - и да је умро већ око 1407. 
године. О њему в. G. Dennis, Ап ипкпоит Byzantine Emperor, JOB 16 (1967) 
175-187; N. Oikonomides, John VII Palaeologos and the Ivory Pyxis at Dumbarton 
Oaks, DOP 31 (1977) 329-337; PLP 9 (1989) № 21429. 

1753 Cf. Darrouzes, Regestes, V, № 2878. Такође в. Barker, Manuel II, 74. 

измицало њиховом одавно окрњеном међународном ауторитету, била је 
чињеница да се реч цариградског патријарха бол»е слушала, поготово у 
словенском свету. Другим речима, у последњим деценијама постојања 
Византије цариградски је патријарх, а не византијски цар, својом духов- 
ном снагом и дигнитетом иступао као бранилац Царства. 1754 

Показало се да је владавина Јована VII Палеолога, дуга само нешто 
више од пет месеци, била, у ствари, још непостојанија него његовог деде 
Јована V. Младић се тешко мирио са чињеницом да му је стари василевс 
био ту, надохват руке, у самом Цариграду, а да он није био у стању да 
га уклони. Упркос силној енергији коју је уложио не би ли заробио деду 
и освојио утврду која је Јовану V пружала сигурност, Јован VII, чак ни 
уз помоћ ђеновљанских савезника, није успео да то постигне, те се морао 
задовољити „привидним заточеништвом” свога претходника на ро- 
мејском трону. Он је то морао доживљавати као камен о врату јер је увек 
постојала могућност да остарели византијски цар из својеврсног драго- 
вољног затвореништва крене у противофанзиву, поготово ако се узме у 
обзир да је Манојло Палеолог већ дуго лутао унаоколо, тражећи помоћ, 
а сам Јован VII добро знао да се до смене на цариградском престолу, 
нарочито уколико се изабере добар савезник, може доћи релативно лако. 

Један млетачки докуменат од 9. априла 1390. године, којим сенат даје 
упутство својим изасланицима који су одлазили пут Византије - то је било 
Управо време када је Јован VII опседао престоницу, а Јован V бранио - 
предочавао им је две могућности, прву за случај да у „царици градова” 
нађу Јована VII и другу сагласно ако у граду већ буде седео Бајазит I. I7SS 
Ако се зна венецијански смисао за реално, проистекао из изузетне спо- 


Најживописнији пример за такву тврдњу, иначе добро познат у византологији, 
представља став великог московског кнеза Василија I (1389-1425), који ie, не 
признајући византијског василевса за поглавара православне васељене, наредио 
д а се његово име више не помиње у руским црквама. У исто време био ie 
спреман да и даље поштује цариградског патријарха као духовног вођу визан- 
тијског „комонвелта”. Узвратио му је Антоније IV, првосвештеник цариградске 
патријаршије, пославши у јесен 1393. године у Русију поучно писмо. Вешто и 
супериорно бранећи повређени престиж византијског владара, патријарх ie 
подсећао великог московског кнеза да није могуће да хришћани имају цркву, 
а немају цара: и тај цар је само један, ромејски, док су остали противзаконито 
присвојили такву титулу. В. ММ П, № 447, 188-192; Dolger, Regesten, V, № 3241. 
Превод на енглески овог занимљивог документа доноси Е. Barker, Social and 
Pohtical Thought in Byzantium from Justinian I to the Last Paleologus, Oxford 1957, 
194-196. Такође в. Острогорски, Историја, 512-513. 

1755 Thinet, Regestes, I, № 772; M. Silberschmidt, Das orientalische Problem zur Zeit der 
Entstehung des turkischen Reiches nach venezianischen Quellen. Ein Beitrag zur 
Geschichte der Beziehungen Venedigs zu Byzanz, Ungam und Genua und zum Reiche 

собности Млечана да ствари и појаве правовремено антиципирају, онда 
је потпуно јасно у каквом се положају налазило Царство у последњој ro- 
дини живота Јована V Палеолога. Овај акт, с друге стране, на особен начин 
потврђује и чињеницу, познату из других извора, да је за уздизање Јо- 
вана VII велики значај имала турска помоћ. Млечани су, ипак, поштујући 
легитимност одржавали сасвим уобичајене везе са младим владарем, слу- 
жбене и пријатељске, о чему сведочи и да је он потписао међусобни уговор 
двеју држава, склопљен 3. јуна 1390. године. 1756 За све то време стари цар 
је боравио у тврђави код Златне капије, немоћан да у догађајима учествује, 
али и безбедан од опасности да буде заробљен. 


Василевсов иоршреил 

У историјским изворима које имамо на располагању, нису нам, на- 
жалост, сачувани подаци који би казивали нешто више о физичком из- 
гледу Јована V Палеолога. Ту нам од велике користи не могу бити ни 
ликовне представе, фреске или мозаици на пример, јер није сачуван 
ниједан лик овог византијског цара. Додуше, још у првој половини XIX 
века, на великом источном луку цркве Свете Софије у Цариграду, испод 
мозаика Богородице Оранте, налазио се портрет Јована V Палеолога. 1757 
Ту га је видео швајцарски архитекта Гаспаре Фосати, овлашћен да извр- 
ши рестаурацију знамените богомоље, од 1847. до 1849. године, 1758 и на 
основу њега направио један прилично веран василевсов кроки. 1759 Пошто 
је мозаик са царевим ликом заувек нестао, остао је само тај цртеж који, 


von Kiptschak (1381-1400), Beitrage zur Kulturgeschichte des Mittelalters 27, Leipzig 
1923, 66-68. 

,7S6 MM III, № 33 135-143 (грчки текст); Thomas, Diplomatarium, П, № 135 224-229 
(латински текст); Dolger, Regesten, V, № 3192. Cf. Barker, Manuel II, 74. 

175; o томе подробно в. C. Mango, Materials for the Study of the Mosaics of St. Sophia 
at Istanbul (Dumbarton Oaks Studies 8), Washington 1962, 74-76. Такође в. 
Spatharakis, Portrait, 177. Уопште o месту василевса у византијској уметности 
в. А. Grabar, Vempereur dans l’art byzantin. Recherches sur l’art officiel de lempire 
d’orient, Paris 1936 (= VR, London 1971), 4 sq. 

1758 Ова рестаурација je била извршена за владе султана Абдулмеџида (1839-1861) 
и о њој се сам архитекта и носилац подухвата оставио сведочанство. В. G. 
Fossatti, Ауа Sofia Constantinople, as Recently Restored by Order ofH. M. the Sultan 
Abdul Medjid, London 1852. За основне податке o животу Гаспара Фосатија в. 
Mango, о. с. 7 sq. 

1757 Василевсов цртеж, који је урадио Гаспаре Фосати, данас се чува у Швајцарској 
(Archivio Cantonale, BeUinzona, № 364). Публиковали су ra Mango, о. с. fig 97 и 
Spatharakis, Portrait, fig. 133. 

бар донекле, чува од заборава портрет Јована V Палеолога. Ради се о 
младићу у узрасту од око двадесет пет година - првобитни портрет је, 
сматра се, настао убрзо после 1355. године 1740 - оденутом у дуги сакос, 
који стоји на јастуку украшеном орловима и на глави носи круну. У 
десној руци му је скиптар наткриљен крстом, а у левој, преко које је 
пребачен лорос, држи акакију. 

Само на основу ове скице, упрошћене и оскудне, не може се са више 
претензија говорити о изгледу личности која нас занима, али вреди за- 
бележити бар утисак који на нас портрет оставља. Испод круне, коју 
василевс носи са достојанственом смиреношћу, помаљају се витице косе, 
а ли « е - на коме се уочавају наглашене јагодице и правилан и релативно 
дуг нос, уоквирују бујна брада и бркови. Израз царевог лица, можда 
нешто најзанимљивије на овом цртежу, као да је негде између забрину- 
тог и потиштеног, а његов поглед, благо усмерен у страну, исувише је 
нејасан да би му се могло дати неко дубље значење. 

Осим Фосатијеве скице василевсовог лика, нацртане на основу моза- 
ика кога више нема, сачуван је још један портрет Јована V Палеолога. Реч 
Ј е ° рукопису историје Јована Зонаре - Biblioteca Estense, Modena, Codex 
gr. 122 (a. S.5.5) /раније Mutinensis III D, S. 14/, fol. 294v 1761 - датованом у 
XV столеће, дакле знатно после цареве смрти, који је на маргинама укра- 
шен цртежима свих римских и византијских владара, од Октавијана Ав- 
густа до Константина XI Драгаша Палеолога. 1762 Портрет Јована V Пале- 
олога, близак некој врсти племенитије карикатуре, одаје утисак старог и 
болешћу скрханог човека Раскошна круна наткриљује лице на коме доми- 
нирају густе и скоро састављене обрве, правилан нос и, нарочито, тамни 
подочњаци, који недвосмислено казују о лошем здравственом стању. Тан- 
ки полукружни бркови и уредно поткресана и заобљена брада су детаљи 
који не могу да промакну позорности пажљивог посматрача. 

Постоји, додуше, још један портрет, на грчком рукопису (Cod. gr. 1783, 
f. 2) који се данас чува у Националној библиотеци у Паризу, 1763 за који се 
својевремено веровало да представља Јована V Палеолога,™ али је данас, 

,7 “ Spatharakis, Portrait, 177. 

' 76 ' Подробније о овом рукопису в. Barker, Manuel II, 531-532 и нарочито 
Spatharakis, Portrait, 172-183. 

1762 Портрет Јована V Палеолога доносе S. Lampros, Leukoma ton bvzantinon 
autokratoron, Athina 1930, % 91; Spatharakis, Portrait, fig. 121c. 

1763 За основне податке o овом рукопису в. Barker, Manuel II, 532; Spatharakis, 
Portrait, 234-235. 

1764 Lampros, o. c. fig. 86; Barker, Manuel П, 532. Нешто опрезнија, али ипак склона да 
на спорном поргрету „препозна” Јована V Палеолога је и С. Head, Imperial Bvzantine 
Portraits. A Verbal and Graphic GaBery, New Rocheile - New York 1982, 153-155. 

чини се, превладало мишљење да се ради о лику његовог унука Јо- 
вана VII. 1765 Сачувана је, најзад, и представа Јована V на печату хрисовуље 
из 18. октобра 1369. године, 17 “ али осим бујне браде о василевсовом из- 
гледу се ништа одређеније не може рећи. Мишљења да је био плавокос и 
лепе коже на мајку 1767 - премда донекле утемељена 1768 - више су, чини се, 
плод својеврсног домишљања које и не мора бити погрешно, а мање пре- 
тпоставке засноване на подацима историјских извора. Постоје и веровања 
- на основу народне традиције - да се радило о правом лепотану, 1769 што 
уистину није у супротности са чињеницом да је био женскарош. 

Можда се фама о његовој лепоти на неки начин може довести и у 
везу са његовим именом. Познато је, наиме, да су њега често звали 
Калојан (Kalogianes), што би се могло схватити и као „лепи Јован”, мада 
је наш утисак да би, сагласно еволуцији грчког језика, пре у питању 
било значење „добри Јован”. Занимљиво је напоменути да се ова ва- 
ријанта василевсовог имена среће знатно ређе у источницима грчког 
језика, на пример кипарског хроничара Леонтија Махераса, 1770 а много 
чешће, скоро редовно, у списима који су потицали са Запада и били, 
дакле, састављени на латинском. Тако у шароликим западним извори- 
ма, од папских аката до италијанских хроничара, срећемо различите 
деривате истог имена - Caloianni, Kaloiane, Caloiohannis, Chaloiani... 
набрајамо само неке од њих 1771 - што истовремено казује и о распро- 
страњености овог царевог „надимка”. У словенским изворима срећу се 
варијанте Калоиоан и Калоан. 1772 


1765 Spatharakis, Portrait, 235; N. Oikonomides, John VII Palaeologos and the Ivorv Pvxis 
at Dumbarton Oaks, DOP 31 (1977) 334 n. 37. 

o« р еч j e Q ДОК у менТ у којим ce Јован V Палеолог приклонио унији. За издања 
овога акта в. н. 1296 у првом одељку четвртог поглавља. Фотографију печата, 
између осталих, доноси и Spatharakis, Portrait, fig. 120е. 

1767 С. Head, Imperial Twilight: The Palaiologus Dynasty and Decline of Bvzantium 
Chicago 1977, 59-60. 

176 * Путописац Теодор Аристоклис, који је пред сам крај прве половине XIX века 
походио цркву Свете Софије, забележио је, на основу тада још постојећег мо- 
заика, да је Јован V Палеолог био плавокос. В. Mango, о. с. 75, 134-135 

1769 Успенскии, Истории, 747. 

1770 Makhairas, I, 326. 

1771 Stella, Annales Genuensis, 154 sq. (Kaloiane); Chinazo, Cronica, 17 sq. (Chaloiani); 
Caresim, Chromca, 32 sq. (Caloiani); Caroldo, 169 sq. (Caloiani); Vita di Carlo Zeno, 
37 sq. (Caroianni); Acta Urbani V, № 74 122-123 sq. (Caloiohannes). Такође и 
Јеронимо Ђустинијани, који је 1586. године написао историју острва Хиоса 
(Istoria di Scio, scritta nell' Anno 1586), Јована V Палеолога назива Calogianni B 
Hieronimo GiustinianVs History of Chios, ed. Ph. Argenti, Cambridee 1943, 375. 

1772 Bulgarische Chronik, 520, 528. 

И, напокон, када се, између осталог, говори о изгледу Јована V Па- 
леолога потребно је упозорити да су га, сагласно неким ауторима који 
се додуше не позивају на изворе, називали и „Црни Јован”. 1773 За н.ега 6и 
се још могло рећи да је био једноставан и добар, озбиљан, али и по- 
пустљив, те стога изненађује да га Нићифор Григора, углавном одмерен 
историчар - сем када су у питању били исихасти, наравно - на једном 
месту пореди са Горгоном, чудовиштем из грчке митологије које је уме- 
сто косе имало уплетене змије око главе и чудесну моћ да све што по- 
гледа претвори у камен . т Насупрот овој, свакако претерано негативној 
оцени, цариградски патријарх Филотеј Кокин, одлазећи у другу крајност, 
одвећ велича Јована V Палеолога истичући његову мудрост и христољу- 
бивост, као и то да је, упркос тешким приликама и смутном времену, 
више него било који василевс пре њега стремио ваљаном владању. 1775 Док 
би се са пуно разлога могло прихватити мишљење да је био великодушан 
(fysis megalodoros)™ придев велики (megas basileus), који му се приписује 
у појединим изворима, 1777 ипак се мора сматрати неумесним, а поређење 
са јеврејским царем Соломоном 1778 - неодмереним. Јер, нема сумње, не 
постоје озбиљна мерила према којима би се Јован V Палеолог по својим 
државничким квалитетима могао сврстати међу истакнуте владаре Ви- 
зантијског царства. 


1773 G. Young, Constantinople depuis les origines jusqu' & nos jours , Paris 1934, 150. To 
преузима и Сох, Green Count, 222. 

>m Greg. III, 203. Уп. Виз. извори, 291 (Б. Ферјанчић). За Горгоне в. Д. Срејовић 
- А. Цермановић-Кузмановић, Речник Грчке и римске митолошје, Београд 
1979, 97-98. 

1775 Philotheos Kokkinos, Erga, 533. 

1778 М. Е. Colonna, Un ANEKDOTON del ms. Monacensis Graecus 551, Napoli 1959,16. 

1777 Laurent, Les droits, 14; Codex Upsaliensis graecus 28. Geschichte und Beschreibung 
der Handschrift nebst einer Nachlese von Texten, Eine Gemeinschaftsarbeit von 
Mittgliedern des byzantinisch-neugriechischen Seminars an der Freien Universitat 
Berlin unter Leitung von G. Karlsson (Bibliotheca Ekmaniana Universitatis 
Upsaliensis 69), Stockholm 1981, 52 (реч je o једном учтивом, чак снисходљивом 
писму, пуном хвалоспева, које се датује у време после смрти емира Орхана). 
О епитету „велики” у византијској царској титулатури в. Р. Schreiner, Zur 
Bezeichnung ” Megas" und "Megas Basileus ” in der byzantinischen Kaisertitulatur, 
Byzantina 3 (1971) 173-192. 

1778 Karlsson, o. c. 52, 59. Ha овом месту једну врсту извора за Јована V Пале- 
олога, а то су цареви печати. На пример, Б. Панченко, Катапог моливдупов 
копекции Русскаго Археопогическаго Института e Константинополе, ИРА- 
ИК 13 (1908) 109; Dolger, Shatzkammern, 325 № 118; W. Seibt, Die byzantinischen 
Bleisiegel in Osterreich, I (Kaiserhof), Osterreichische Akademie des 
Wissenschaften. Veroffentlichungen der Kommission fur Byzantinistik, II-l, Wien 
1978, 118-121 № 33. 

Деца Јована V Палеолога 

Колико год је питање синова Јована V Палеолога, како законитих 
тако и једног који то није био, јасно и без битнијих непознанида, толи- 
ко је замршено и пуно странпутица свако настојање да се нешто поузда- 
није каже о царевим ћеркама. Добро је познато да је из брака са Јеленом 
Кантакузин василевс имао четворицу синова: Андроника, Манојла, Ми- 
хаила и Теодора. Будући да су играли запажене улоге на византијској 
политичкој позорници о њима је већ подоста речено. Осим њих, такође 
се зна, Јован V је имао и ванбрачно дете Манојла Палеолога - о њему 
нам казује неколико извора 1779 - потомка, дакле, који је носио исто име 
као и царев други законити син. Он је, напоменимо, почетком XV века 
командовао ромејском флотом. 1780 Према томе, у историографији готово 
Да нема неких значајнијих недоумица око василевсове мушке деце. 

Међутим, много је сложеније питање ћерки Јована V Палеолога, па, 
упркос знатном напретку у покушају да се оно осветли, 1781 овај научни 
ребус остаје само делимично одгонетнут. Са сигурношћу се сматра да је 
цар имао кћи Ирину. Рођена 1349, она је најпре, још као деветогодишња 
девојчица (1358), заручена за Халила, најмлађег сина емира Орхана, али 
тај брак није остварен јер је већ око 1360. млади турски принц умро. 1782 
Потом је цар руку своје кћери понудио кипарском краљу Петру II Лузиња- 
ну, али малерозна принцеза ни овога пута није имала среће: преговори се 
нису завршили успехом. 1783 Међутим, једна појединост из главних извора 
за овај догађај уноси пометњу у питање ћерки Јована V. Два писца под- 
влаче да је василевсова кћи била јединица: кипарски хроничар Леонтије 
Махерас је записао ,,ten monogenen tou parthenon thygateran”, 1784 док кипар- 
ски аналиста Флорио Бустрон бележи „l’unica sua figliuola".™ 5 

Ипак, неки други извори, у чију веродостојност немамо разлога да 
сумњамо, наводе још две кћери Јована V и унеколико дискредитују подат- 

™ Chalc. I, 165-166; Pseudo-Phrantzes, 226; Zoras, Chronikon, 47. 

Подробније o њему в. Papadopulos, Genealogie, № 89; P. Schreiner, Chronologische 
Untersuchungen zur Familie Kaiser Manuels П, BZ 63 (1970) 297-299; A. Carile, 
Manuele Nothios Paleologo. Nota prosopografica, Thesaurismata 12 (1975) 137-147 

1781 Luttrell, Daughters, 103-112. 

1782 O томе je већ било речи у Ш поглављу. В. н. 1040-1041. 

1783 Истини за вољу, принцезино име се у овом случају не наводи, али се углавном 
сматра да се радило о Ирини Палеолог. Подробније о преговорима на кипар- 
ском двору в. у другом одељку IV поглавља (посебно. н. 1376-1382) Такоће в. 
PLP 9 (1989) № 21352. 

1784 Makhairas, I, № 346 328. 

1785 Chronique de i'ile de Chypre par Florio Bustron, publiee par M. Rene de Mas Lattrie 
(Collection de documents inedits sur l’histoire de France), Paris 1886, 292. 

ке двојице списатеља са Кипра, који су, познато је, своја дела састављали 
знатно касније. Тако једна Кратка хроника саопштава да су две цареве 
ћерке, по свој прилици 1373. године, навукле црне монашке хаљине,' 786 док 
се у продужетку каже да је Марија, сестра Андроника IV, преминула 1376/7. 
године. 1787 С друге стране, венецијански аутор Рафено Карезини истиче да 
је, негде у августу 1376. године, Андроник IV Палеолог обећао руку своје 
сестре султану Мурату I. 17M У тумачењу изнесених изворних података мо- 
гуће су различите претпоставке, али је, чини се, неспорно свакако једно: 
Јован V је, поред Ирине, имао и кћи Марију. 1789 Андроник IV је по свој 
прилици н>у наменио емиру Мурату I, но принцезина прерана смрт, веро- 
ватно у јесен 1376. године, 1790 омела је предвиђени договор. И, најзад, уз 
дужан опрез али и са пуно разлога, сматрамо да се може поклонити по- 
верење онима који претпостављају да је једна кћи Јована V Палеолога, 
непознатог имена, била удата за Франческа II Гатилузија. 1751 То би могло 
да значи да је цар имао три ћерке, Ирину, Марију и супругу господара 
Лезбоса. 1792 Можда су две од њих 1373. године и постале монахиње, али се 
може допустити могућност да је Јован V имао још женске деце. Познато 
је, наиме, да је василевс био склон разврату,™ а то је чињеница на којој 
научници темеље обазриву претпоставку да је могао имати још потома- 
ка. 17М Закључујући, дакле, питање деце Јована V, може се нагласити следеће: 
имао је четворицу законитих синова, Андроника, Манојла, Михаила и 
Теодора, и једног ванбрачног, Манојла Палеолога, као и три кћери, Ирину, 

1786 Kleinchroniken, 95 № 27. Cf. Luttrell, Daughters, 104. 

17,7 Kleinchroniken, 96 No. 35. Cf. Barker, Manuel II, 458-461; Schreiner, Kommentar, 
318-319; PLP 7 (1985) № 16883; LuttreU, Daughters, 104. 

17M Caresini, Chronica, 32. 

1787 У просопографском лексикону епохе Палеолога наводе се обе принцезе В. PLP 7 
(1985) № 16883 (Марија); PLP 9 (1989) № 21352 (Ирина). Међутим, у свесци где 
се налазе подаци о Јовану V Палеологу /PLP 9 (1989) No. 21485/ наводи се само 
Да ј е имао кћи Ирину, док се Марија не помиње. Luttrell, Daughters, 103 sq. 
верује, с правом чини нам се, да су постојале и Ирина и Марија. 

17,0 Barker, Manuel II, 458-461. 

17,1 LuttreU, Daughters, 104 sq. уз навођење многобројних извора и одговарајуће 
литературе доноси читаву студију о супрузи Франческа II Гатилузија. Упркос 
извесним недоумицама и замагљеностима, спремни смо да се приклонимо 
изнесеној претпоставци. За основне податке о Франческу II Гатилузију в. PLP 
2 (1977) № 3584. 

1791 LuttreU, Daughters, 105 доноси једну генеалошку таблицу о везама породица 
Палеолог и Гатилузи, где су наведене све три кћери Јована V Палеолога. The 
Oxford Dictionary ofByzantium, vol. 2, New York - Oxford 1991, 824 (A.-M. Talbot 
- A. Cutler) уз одређене резерве прихвата ову таблицу. 

1793 Ducas, 65. 

1794 Luttrell, Daughters, 104. 

Марију и једну чије име је остало непознато, а била је жена Франческа II 
Гатилузија. Није искључено, наравно, да је могао бити отац још неком 
детету, али се таква претпоставка не може ослонити на неки озбиљнији 
податак у сачуваним изворним сведочанствима. 

Смрт у фебруару 

Док је стари цар боравио у утврди код Златне капије, подсећајући 
се донекле на дане проведене у кули Анема, његов син Манојло Палеолог 
није узалуд обигравао тражећи помоћ за оца. Напокон, он се у августу 
1390. године појавио са флотилом коју су сачињавали два брода са Ро- 
доса, по један са Лемноса, Христопоља и Цариграда, и четири мања 
пловила, 1 ” 5 и отпочео је са нападом на престоницу. С обзиром на то да 
је претходно дошло и до извесног отопљавања у односима Ђенове и 
Јована V Палеолога, 1796 околности за овакав подухват су биле повољне. 
Како било, све се морало решити непосредном битком. Манојлу Палео- 
логу је успело да продре у луку надомак тврђаве у којој је био Јован V 
и да му помогне. Борбе су се прошириле и водиле изван зидина престо- 
нице, а пресудио је, по свој прилици, један изненадни напад из утврде 
код Златних врата, па је Јован VII Палеолог у суботу 17. септембра 1390. 
године 1797 био приморан да се уклони из Цариграда. 

На тај начин је Јован V Палеолог поново дошао на ромејски престо, 
док је његов унук похитао код Бајазита I и, користећи се могућностима 
султанове тактике да никада до краја не дозволи да један од претендената 
у Византији сасвим испадне из игре, испословао да поново добије апанажу 
са центром у Селимврији, коју је и раније држао, наследивши је од оца Ан- 
дроника IV. 1798 И у овој, 1390. години, Османлије су наставиле са својим 
војним успесима па су, примерице, на једној страни освојиле Христопољ, 1799 


1795 Kleinchroniken, 69 № 22. Cf. Barker, Manuel II, 76-77. 

17Ж Ђурић, Сумрак, 26. 

1797 Kleinchroniken, 69 № 22, 103 № 6. Cf. Ddlger, Johannes VII, 28; Charanis, Strife, 
304; Kolias, Antarsia, 49 sq.; Острогорски, Историја, 508; Barker, Manuel II, 77; 
Nicol, Last Centuries, 302-303; Schreiner, Kommentar, 342-343. 

17ж Cf. Kolias, Antarsia, 49 sq. 

1799 Kleinchroniken, 683 № 1. Cf. Schreiner, Kommentar, 343-344 (где су наведене и 
све контроверзе око датовања овог догађаја). Тако, на пример, у књизи која 
ипак нема превеликих амбиција К. Chionis, Historia tes Kabalas, Kavala 1968, 
58-60 сматра да je до османског запоседања Христопоља, данашње Кавале, 
дошло 1391. године. На ову тему занимљива је и расправа коју је написао А. 
Bakalopulos, Les limites de l’empire byzantin depuis la fin du XTVe siecle iusau’ d sa 
chute (1453), BZ 55 (1962) 56-65. 

а на ДРУгој, допревши до Дунава, Голу6ад. 18 “ А несрећни Манојло Палеолог, 
сходно пооштреним вазалним обавезама, ускоро је опет морао да иде на 
османски двор и прати султана у походу на Филаделфију, последњи мало- 
азијски град који се на неки начин још могао сматрати византијским. 1801 
Истоветну обавезу није могао да избегне ни Јован VII, такође вазал Бајази- 
та I па су се двојица византијских царева, један сада већ бивши, а други 
будући, нашла у јуришима на хришћанске браниоце, срозавши до самог дна 
достојанство династије Палеолога и Царства уопигге. 

На другој страни, у Цариграду, Јован V Палеолог, упркос спутаности 
коју је неумитно носила његова болест, као да је живнуо после новог 
повратка на престо, па се одважио да извесним фортификационим за- 
хватима ојача бедеме и одбрамбену моћ престонице, процењујући да ће 
се У б Р 30 оштрица османлијских атака усредсредити управо на древни 
град Константина Великог. Међутим, тај његов изненадни наступ хра- 
брости и својеврсне пророчке антиципације у корену је пресекао непо- 
пустљиви Бајазит I. Затражио је, једноставно, да се све што је подигнуто 
одмах сруши, а беспоговорност свога захтева пропратио претњом да ће 
у противном ослепети Манојла Палеолога, који се све време бавио код 
Турака.' 802 Уопште не посумњавши да ће свирепи Бајазит I остварити 
свој наум - Јован V је довољно добро знао да су се исламски владари 
врло лако одлучивали на сличне казне сакаћења (пример Сауџи Челебије 
м У ни Ј е могао ишчилети из сећања) - стари василевс је невољно, али 


“ С - Ћи Р ковић ' Голубац у средњем веку, Браничево 1968, 9-11. О ратовањима на 
ОВОЈ страни в. В. Трпковић, Турско-ушрски сукоби qo 1402 Hctodhickh гласник 
'flf (I fc 59) ! 8 ; 10 Д ; R Sz f kaly ’ Phases of Turco-Hungarian Warfare before the Battle 
of Mohacs , Acta Onentalia Academiae Scientiarum Hung. 33-1 (1979) 67-75. Ha 
овом месту желели бисмо да упозоримо на још једну чињеницу која се тиче 


од књига које су се појавиле у последњих неколико деценија: D. М. Vaughan 
?Х Ре тГ/пит1 А ТП: afA ‘ liances ‘НО-ПОО, Liverpool 1954, 12 4; Н. 
Luke. The Old Тигкеу and the Newfrom Byzantium to Ankara, London 19552; S. J. 
Shaw, History of the Ottoman Empire and Modem Тигкеу, vol. I. Empire ofthe Gazis■ 
The Rise and Decline of the Ottoman Empire, 1280-1808, Cambridge - London - 
New York - Melboume 1976 /веома поучну критичку анализу ове књиге дао је 
S. Vryoms у Balkan Studies 24-1 (1983) 163-286/; Р. F. Sugar, Southeastern Europe 
under Ottoman Rule 1354-1804, (A History of East Central Europe 5), Washington 
- Seattle - London 1977, 3 sq.; Lord Kinross, The Ottoman Centuries. The Rise and 
Fall ofthe Turkish Empire, London 1977, 23-79; Histoire de fempire ottoman, sous 
la direction de R. Mantran, Paris 1989, 37 sq. /N. Vatin/; К). Петрослн, Османскал 
империл: могушество и гибелв. Исторические очерки, Москва 1990 14 сл 

1801 Ђурић, Сумрак, 65-66 н. 27. 

1802 О овоме подробно, у посебном додатку, расправља Barker, Manuel II, 467-468. 

темељно приступио испуњењу султановог захтева. Све подигнуте фор- 
тификације су срушене и ствари враћене у првобитан изглед, а сам чин 
којим је немоћ Византије доведена до апсурда тешко је погодио василев- 
са већ наткриљеног сенком смрти. Био је то, убрзо се испоставило, његов 
последњи овоземаљски подухват. 

Јован V Палеолог, василевс који је најдуже седео на византијском 
престолу, преминуо је 15. или 16. фебруара 1391. године.' 8 " 3 Према пода- 
цима које доноси шпански изасланик Руј Гонзалес Клавихо, отац двоји- 
Це ромејских царева, Андроника IV и Манојла II, сахрањен је у престо- 
ничком манастиру Богородице Одигитрије. 1804 Тако је један животни пут, 
започет у Дидимотици у јуну 1332. године, углавном испуњен недаћама 
и неуспесима, као и несрећом и на породичном плану - потпуно у скла- 
ду са тобожњим предсказањем јуродивог светогорског одшелника Мак- 
сима Кавсокаливита - окончан фебруара 1391. године. Ако се сагледа 
целокупан удео Јована V Палеолога у ромејској повести, његово место и 
улога у бурним збивањима XTV столећа, долази се до прилично јасног 
закључка да представља једну од најтрагичнијих личности касновизан- 
тијске историје. Другим речима, био је то василевс који у изванредно 
тешким условима неповратног опадања Царства није успео да постигне 
нешто значајније по чему би могао да буде упамћен. У тренутку смрти, 
имао је непуних педесет девет година. 

Након смрти Јована V Палеолога Византија је ушла у можда најмуч- 
није десетлеће своје историје дуге више од једног миленијума, у деценију 
када се чинило да лако може пасти у руке Османлија и престати да 
постоји. Било је то раздобље када је Царство у односу на Османлије 
доспело у крајње понижавајући положај потпуно немоћног вазала, не- 
способног да било шта промени. Јован V Палеолог је своме наследнику 
- другорођеном сину Манојлу II (1391-1425), који је, сазнавши у Анадо- 
лији за очеву смрт, похитао у Цариград и после извесних потешкоћа 
преузео власт 1805 - оставио читаво бреме углавном нерешивих питања, 
хипотеку која ни у ком случају није могла навештавати спокојнију су- 
трашњицу. Византијским поколењима која су тек долазила није завештао 
ништа осим варљиве наде. 




Закључак 


Три битне одреднице умногоме опредељују Византију у време Јована V 
Палеолога, одсликавају и сажимају бурну повест Царства у раздобљу које 
за полазиште има годину његовог рођења (1332), а за исходиште годину 
смрти (1391), период који је био изразито хетероген. С једне стране превла- 
давала је непрестано нарастајућа сила Османског царства и у непосредној 
вези с њом је било упорно - показало се, нажалост - крајње неделотворно 
и узалудно обраћање Западу за помоћ. С друге пак стране, оне која се од- 
носила на унутрашња збивања, доминирало је питање исихастичког покре- 
та и пратећих појава које су из њега неизбежно проистицале, а то су, између 
осталог, били оданост патристичкој традицији, својеврсни конзервативизам 
и езотеричност, затварање у сопствену, херметичку духовну средину - танак 
слој прозападно оријентисаних интелектуалаца био је при томе више изу- 
зетак - и „равнодушност” према новим идејама и струјањима који су За- 
падну Европу на велика врата уводили у епоху хуманизма и ренесансе, 
једну од најблиставијих у њеној богато) историји. У сенци ове три помену- 
те значајке које су суштински обележиле раздобље о коме је реч налазили 
су се сви остали догађаји, без обзира на неспорну чињеницу да су у поје- 
диним тренуцима били од виталног значаја за саму Византију. 

Какву је државу Јован V Палеолог оставио у наслеђе својим потом- 
цима? Било је то Царство од чије је некадашње величине и сјаја остало 
само име, једна потпуно онемоћала другоразредна сила у источном Сре- 
доземљу, сведена на енклаву сасвим утопљену у простране области које 
су биле под влашћу Османлија. Расцепкана на више засебних апанажа 
које са центром у Цариграду готово нису имале ни лабаве везе, Византија 
је, притискивана властитом анахроношћу која се испољавала у скоро 
свим видовима живота, била заправо на издисају. Царство, у ствари, није 
ни имало снаге да покуша било шта што би бар донекле олакшало његов 
безнадежни положа). Мучена хроничном беспарицом и у сталној зави- 
сности не само од полетних Османлија него и од Венеције и Тјенове, 
ромејска држава је таворила, спутана да било шта промени. Јован V Па- 

леолог, на самом почетку самосталне владе бодар и испуњен заносним 
надањима у бољу сутрашњицу, после неколико година сасвим је клонуо 
духом и препустио се ономе што му се чинило као неизбежно. 

И, заиста, његова владавина, од времена када му је пошло за руком 
да се разрачуна са Јованом Кантакузином, необично јасном демаркацио- 
ном линијом била је подељена на два потпуно различита дела. У првом, 
од 1354. до 1371. године, не недостају му ни предузимљивост ни рела- 
тивно снажна воља да на неки начин покрене избављење своје државе. 
Доследно и безрезервно ослањање искључиво на помоћ са Запада, без 
обзира на своју једностраност, ипак се не 6и могло оценити као крупна 
погрешка његове спољне политике. Пре би се то могло рећи за василев- 
сово запостављање других могућности и решења - на пример, потпуно 
одбацивање чвршћих и озбиљнијих савеза са најближим словенским 
државама. Извесно објашњење се могло наћи у тешко оспоривој истини 
да су и Србија и Бугарска тога времена биле и саме без довољно снаге 
и разједане сопственим нерешивим потешкоћама. Врхунац и уједно слом 
такве спољне политике Јована V Палеолога - опредељења потпуног ос- 
лањања на помоћ са Запада - уследио је после повратка византијског 
цара са мучног и узалудног путовања у Италију 1371. године. 

Очигледан неуспех вишегодишњих напрезања да подстакне западно- 
европске силе на велики крсташки поход против Османлија, за који се 
василевс спремно одрекао и вере својих предака (додуше, само оних по 
очевој линији), учинио је његове ставове у односу на папство и остале 
латинске силе коначним. Недаће и понижења који су га сналазили у Ве- 
нецији само су га још учврстили у уверењу да му Запад неће помоћи и да 
је у односу на Турке препуштен сам себи. Такво сазнање допринело је 
готово потпуном замирању његове спољнополитичке делатности у другом 
делу самосталне владе од 1371. до 1391. године. Све се то одигравало на 
фону даљег пораста турске опасности - у међувремену је василевс постао 
вазал османског емира - и непрестаног опадања Византије. 

Државу коју је добио у веома запуштеном стању, Јован V је, упркос 
напорима да њен положај некако поправи (углавном током поменуте 
прве половине његове владавине), предао својим наследницима у крајње 
критичном положају. Добро је познато да је Бајазит I, који се на турски 
престо попео непуне две године пре његове смрти, први међу османским 
султанима не само озбиљно помишљао да освоји Цариград него, објек- 
тивно говорећи, био и кадар да то учини. Могло 6и се рећи, без посеб- 
ног претеривања, да је управо смрћу Јована V Палеолога ромејска држа- 
ва ступила у вероватно најтужнију и најмање достојанствену деценију 
како позне тако и целокупне повеснице хиљадугодишњег Царства. 

Ниједна оцена сачувана у изворним сведочанствима можда не од- 
сликава тако једноставно, али тачно владавину и време у коме је живео 
Јован V Палеолог као што је то случај са такозваном Хроником о тур- 
ским султанима. Изашао испод пера не особито ученог Грка, али чове- 
ка који је поседовао солидно енциклопедијско образовање, овај састав, 
писан народским грчким језиком уз обилато коришћење туђица и са- 
чињен у XVI столећу, у једној реченици, прегнантно и крајње истинито 
одређује епоху византијског цара који је најдуже седео на цариградском 
престолу. Остало је записано, речима као уклесаним у мрамор: „Авај! 
Велике немаштине, у којој је било несрећно царство, у коме архонти беху 
богати, а цар (Јован V Палеолог) беше сиромах”. Мада помало упрошће- 
на, па на неки начин и наивна, ова оцена одражава суштину кризе Цар- 
ства у другој половини XIV века - због тога смо је и узели да буде 
својеврсни мото нашег истраживања епохе Јована V Палеолога - а шире 
узевши казује и о појединим битним обележјима касновизантијске по- 
вести. Јер, позната је чињеница, изразито је скучена била солвентност 
ромејских царева овог доба. 

Премда је по тананим питањима хришћанске догме и разумевању 
замршених токова распри око исихазма у приличној мери био игнорант 
који на званичним саборским сесијама углавном није учествовао - за раз- 
лику од Јована Кантакузина, на пример - Јован V Палеолог је, може се 
претпоставити, био антипаламитски настројен. Његова блискост са изве- 
сним пролатинским ромејским круговима и спремност да релативно лако 
пригрли окриље римске цркве, без обзира на чисто прагматичне циљеве 
диктиране захтевима спољне политике којима је могао бити руковођен 
при конверзији, недвосмислено указују на то да није могао бити близак 
исихастичком учењу. Објашњење за овакав василевсов став посеже за но- 
торном чињеницом да је био син западне принцезе Ане Савојске, што 
значи да је и одмалена био изложен и утицају мајке која је потицала из 
средине привржене римокатоличкој вероисповести. При томе, наравно, 
није без значаја чињеница да је као деветогодишњак остао без оца Анд- 
роника III Палеолога. Међутим, мора се упозорити да је антиисихазам 
Јована V Палеолога био умерен, далеко од било какве искључивости и 
острашћености, што је на неки начин и одговарало његовој личности. 

Можда се управо на том питању најбоље огледао и утицај Јована 
Кантакузина на свога зета у времену после абдикације старијег цара, 
утицај који је у детињству Јована V Палеолога проистицао из дечакове 
опчињености личношћу најистакнутијег Византинца XTV столећа, а у 
потоњим деценијама више био исход узајамног поштовања и прија- 
тељства. Близу је памети, мада се таква претпоставка не може ваљано 

поткрепити и изворним сведочанствима, да је немала улога у томе при- 
падала и царици Јелени Кантакузини, која је на очево посредовање могла 
да умекша мужевљеве другачије погледе који су се тицали бескрајних 
распри око исихазма. У најмању руку, до израза је дошла неутралност 
Јована V Палеолога, који није покушавао да царски ауторитет стави у 
службу противника паламизма. При томе, не треба потцењивати ни са- 
свим могућу незаинтересованост византијског цара за бесомучна су- 
кобљавања различитих богословских аргумената. 

Током читавог тог раздобља, све до 1371. године, која се с правом 
може означити као суштински камен-међаш његове спољне политике, Јо- 
ван V Палеолог се више бринуо о могућности склапања уније која би за 
исход имала помоћ Запада и коначно разрешење османлијске опасности. 
Василевсу је дуго требало да схвати како су сва његова истрајавања на тој 
страни ипак узалудна. Најпре је, негде на самом почетку самосталне вла- 
Де, дакле 1355. године, понесен таласом претераног и, показало се, нереал- 
ног оптимизма, наивно веровао да ће се релативно лако нагодити са За- 
падом и једним добро организованим крсташким походом потпуно 
отклонити застрашујућу турску претњу. Потом је, раних шездесетих го- 
Дина XIV столећа, већ унеколико поколебан у првобитној понесености у 
односу према Светој столици и Западу уопште, иступао са много више 
опреза и трезвености. Затим је требало да прође још неколико година да 
би, након повратка из Италије, до краја схватио своју заблуду и спознао 
да су сви дугогодишњи напори око уније били ипак узалудни. Управо тада 
се окренуо тсманском султану, невољно али ипак решено, сматрајући да 
судбина Царства зависи од начина на који ће ти односи бити уређени. 

Сводећи, најзад, оцену о владавини Јована V Палеолога, мора се 
поћи од неоспорне, али и невеселе истине да је он живео и деловао у 
једном изузетно тешком раздобљу ромејске историје. Упркос томе, међу- 
тим, постојећа, махом прилично негативна оцена о вредностима Јована V 
Палеолога не би могла доживети неко осетније преиначење и неку знат- 
нију рехабилитацију. Он је, додуше, показао одређену државничку енер- 
гију, али је та активност с временом градуално опадала да 6и напокон 
готово сасвим утихнула. Једноставно речено, Јован V Палеолог није био 
у стању да одговори замашним захтевима које је пред њега постављала 
историја: под теретом наметнутих обавеза поклекао је на многим пољи- 
ма. Остаје, међутим, необорива чињеница да је управо он успео да са- 
чува цариградски престо за дом Палеолога, потиснувши притом и нео- 
дољивог Јована Кантакузина, једну од најкрупнијих личности целокупне 
византијске историје. Тај јединствени подвиг јесте и највећа тековина 
изванредно дуге владавине Јована V Палеолога. 




Euunoi 


За хришћане југоисточних дедова Балканског полуострва, како Ви- 
зантинце, тако и њихове јужнословенске суседе, Србе и Бугаре, посебно 
је тежак и мучан био крај, односно последња деценија XTV века, која се 
временски подудара са владавином султана Бајазита I Јилдирима. 1806 На. 
чувеном састанку у Серу, у зиму 1393/1394. године, на којем је вођ Ос- 
манлија окупио све своје хришћанске вазале са Балканског полуострва, 
показала се беспомоћност православних хегемона и свемоћ османског 
владара. 1807 Деценију касније, византијски цар Манојло II Палеолог ће у 
посмртном слову брату Теодору I, који је преминуо 1407. године, нагла- 
сити да је Бајазит, архонт Азије, господар Европе, несносан човек. 1808 Како 
било, његовим доласком на османски престо за Византијско царство 
наступило је једно од најтегобнијих раздобља његове свеукупне историје. 

Василевс Манојло II Палеолог, који је ревносно испуњавао своје 
обавезе вазала пратећи султана Бајазита I дуж многобројних ратишта на 
малоазијском тлу, објашњавао је почетком десетог десетлећа XIV века 
своју туркофилску политику једноставним образложењем да би страх, 
опасности и муке били још већи уколико он не би био у савезништву с 
османским емиром. Управо тим речима цар је бранио своје спољнопо- 
литичко усмерење блиском пријатељу Димитрију Кидону. 1 * 09 Напоменимо 
да је страх у василевсовој епистоли поменут изреком (fobous pro fobous). 

Међутим, муке житеља византијске престонице почеле су много 
раније. Тако је Димитрије Кидон, на пример, у једном писму нагласио да 


1806 Б. Ферјанчић, Византијски василевс и Турци од Kocoea до Mlope (1389-1402), 
Глас CCCLXXVIII, Одељен>е историјских наука, кн>. 9, Београд 19%, 109-129. 

1807 Barker, Manuel II, 117 sq.; Тјурић, Сумрак, 43-46, 88-89; М. Шуица, Вук Бранко- 
вић и састанак у Серу, ЗРВИ 45 (2008) 253-266. 

1MI1 Manuel II Palaeologus. Funeral Oration on his Brother Theodore, ed. J. Chrysostomides, 
Thessalonike 1985, 127. 

The Letters of Manuel II Palaeologus, ed. G. Dennis, Washington 1984, № 14, 39. Уп. 
Тјурић, Сумрак, 45 н. 81. 

се Цариград већ 1364. године плашио турске опсаде и пада у руке невер- 
ника. 1810 Међутим, први османски владар који је озбил.но рачунао са 
освајањем византијске престонице и који је, као што је већ речено, рас- 
полагао снагом да то и постигне био је управо Бајазит I. У једној Краткој 
хроници је остала је записана злокобна реченица да је „почев од 6903. 
(= 1394) године Бајазит заратио и опсео Цариград и опсада је трајала 
седам година”. 1811 О овој опсади која је у Византији обележила прелазак 
из једног у друго столеће, 1812 између осталог, говоре византијски истори- 
чари XV столећа Лаоник Халкокондил и Дука. 1813 

Посебно су живописни и упечатљиви подаци сачувани у Бугарској 
хроници из XTV столећа, која је изашла из пера непознатог аутора. Ано- 
нимни састављач истиче да је емир Бајазит кренуо на „свети град” и онда 
наставља: „Када је он (султан) стигао, са великом војском опсео је градске 
зидине, а читав град се тресао и треперио од страха пред Исмаилћанима. 
Уплашио се и сам цар Манојло и заједно с њим цео синклит. Бајазит је 
послао поруку цару да га пусти да уђе у град. Зато што нису знали шта да 
раде, Грци су се само чудили и говорили ‘Господе, Исусе Христе сине 
божији, помози’, уздижући руке ка небу и одашиљући молбе и молитве 
Богородици како су били уобичајили да раде када западну у невољу.” 1814 
Међутим, чинило се да помоћи није било ни на једној страни. 

Штавише, Бајазит I се победом над крсташима код Никопоља 
(1396) - не прекидајући опсаду Цариграда! - учврстио на обалама 

Дунава и понизивши угарског краља Жигмунда (1387-1437), заокружио 
турске поседе на Балкану. На тај начин је амбициозни емир подигао 
углед османлијског владарског дома у исламском свету и још више за- 
страшио хришћанске суседе. Изгледало је да се султан на корак прибли- 
жио коначном циљу - стварању простране, универзалистичке и центра- 


"° g^ 0nis ’ Corrapondance, I, № 93,127-128. Cf. Nerantzi-Varmazi, Konstantinoupole, 
811 Kleinchroniken, 111, № 6. 

“ ?; Bemicolas-Hatzopoulos, The First Siege of Constantinople by the Ottomans (1394- 
10°(1983) , 39-51 РеГС1Ш,О,и ° П ' he Ст1шп P°P ulalmn °fthe City, Byzantine Studies 

8 ' 5 78: DuCaS ' ? 9 ' Вишегодишњ °) олсади Дариграда у последњој деце- 

ни,и XIV века посвећена је студија D. Hadjopoulos, Le premier siege de 
Constantmople par les Ottomans (1394-1402), Montreal 1980 (докторска дисерта- 
ЦИја у рукопису). к н 

“* ^ 9 92 га ™ НДЖИев ' ВЂЛГа Р ска та анонимна хроника от XV век, Велико Тврново 

" 5 ^ Пд6ата На БЂПгари *' U Европа, ред. 





543 


лизоване државе исламске вере на простору некадашњег Источног 
римског царства. 1816 

У исто време Цариград је преживљавао најтеже дане испуњене стра- 
хом и неизвесношћу, а није га мимоишла ни глад. 1817 Недостатак жита у 
византијској престоници био је исход неких спољнополитичких догађаја. 
Тако је султан Бајазит I 1390. године заузео емирате Ајдин и Ментеше, 
који су се налазили на западним обалама Мале Азије, одакле су се Ви- 
зантинци снабдевали основном живежном намирницом. Град Тана, од- 
носно подручје Азовског мора, други важан регион који је често био 
житница Цариграда, деведесетих година XIV столећа опустошиле су 
хорде монголског освајача Тамерлана, док је велики део Тракије већ одав- 
но био изван домашаја византијске власти. 1818 У појединим тренуцима 
вишегодишње опсаде престонице на Босфору глад је попримила такве 
размере да су, према једном писму Манојла Калекаса, ромејског ретора 
и богослова, хиљаде људи напуштале Цариград. 1819 

Већина становништва је отворено или прикривено одбегла неприја- 
тељу, а они који су остали запали су у велико очајање, па се уочи ан- 
горске битке у Цариграду веровало у Бајазитову победу и грађани су 
листом били расположени да престоницу предају без борбе. 1820 У сваком 
случају, на размеђу XIV и XV века изгледало је да Цариграду и Византији 
нема спаса и да је за хиљадугодишњу царевину куцнуо последњи час. 

Према Библији, Армагедон, старозаветни град смештен неких три- 
десетак километара југоисточно од данашње луке Хаифе, назив је за 
место где ће доћи до одсудног и коначног сукоба између снага добра и 
зла, где ће се у будућности, пре другог Христовог доласка, водити суд- 
боносна битка између правих хришћана и непријатеља цркве. У прено- 
сном значењу Армагедон означава и одлучујући обрачун. Око 1400. го- 
дине у Византијском царству се чинило да се време Армагедона 
неумитно приближава. 


1816 Тјурић, Сумрак, 49-50. 

1817 Ducas, 79. Уп. Ђурић, Сумрак, 119. 

1818 Bernicolas-Hatzopoulos, о. с. 39-40. 

1819 R. Loenertz, Correspondance de Manuel Calecas, Roma 1950, № 17, 189-190. Cf. 
Bernicolas-Hatzopoulos, o. c. 41. 

1820 P. Gautier, Un ricit inedit du siege de Constantinople par les Turcs, REB 23 (1965) 
108 sq. Уп. Тјурић, Сумрак, 119. 

